
PROLOGAS 


Didysis Magistras atrodė net vyresnis už Skvairą, tačiau jo 
tvirto stoto metai nepalietė. Jis, kaip ir prie diržo kabantis kardas, 
tebebuvo mirtinai pavojingas. Berniukui niekada anksčiau neteko 
matyti tokio karingo žvilgsnio, bet vaikis sugebėjo nė nevirptelėti, 
šiurpioms plieninėms akims įsmigus į jį. Pasistengė sutikti tą 
žvilgsnį abejingai, mėgindamas niekuo neparodyti skrandį suraki- 
nusios ledinės tuštumos. Visą laiką, suaugusiems kalbant apie jį, 
stovėjo tylėdamas, rankomis maigydamas kepurę. Anksčiau jis 
niekada nebuvo matęs taip besielgiančio Skvairo: tas mėgino įsi- 
teikti Didžiajam Magistrui, kaip jo perekšlė Žmona stengdavosi įsi- 
teikti jam. 

Berniukas tikėjosi pamatyti garsiojo Aironholo pilį, tačiau teiš- 
vydo krūvelę Starkmuro dykynėje išsibarsčiusių statinių - juodos 
akmeninės sienos, stogai, dengti juodu skalūnu. Viduje viskas at- 
rodė dar varganiau: plikos sienos, lentinės grindys, medinės lubos. 
Švilpaujantis šaltas vėjas, per vieną neįstiklintą langą įsibrovęs vi- 
dun, per kitą veržėsi laukan. Du dideli krėslai, stalas, knygų lenty- 
na, židinys - toks švarus, jog negalėjai patikėti, kad jame kada nors 
liepsnojo ugnis. Vargu ar kalėjimo kamera būtų apstatyta kukliau. 
Jeigu tai Didžiojo Magistro kambarys, kaip tada gyvena mokiniai? 

- Smarkus! - kalbėjo Skvairas. - Visiškai nevaldomas. Abejo- 
ju, ar ir jūs pajėgtumėte padaryti tikrą vyrą iš tokio nenaudėlio, - 
nieko neslėpdamas jis papasakojo visą berniuko gyvenimą, nuo 
pat gimimo nuodėmėje iki mėginimo pabėgti vos prieš savaitę, ne- 
pamiršdamas paminėti, kad už tai jis buvo nuplaktas. Regis, nepra- 
leido nė vieno jo prasižengimo. Taip arklio neparduosi. Po visų šių 
ydų išvardiniimo jo tikrai nepriims. Įspirs į užpakalį ir išsiųs namo 
į Dimplširą. 

Baigęs gerti vyną, Didysis Magistras pastatė taurę ant stalo. 

- Būkit geras, palaukite už durų, kol aš pasikalbėsiu su berniu- 
ku. 

Nuleidęs galvą vaikis žiūrėjo, kaip Skvairas atsistoja, žemai 
nusilenkia ir išeina. Kodėl jis vilkina laiką? Kodėl jų abiejų neišvaro 
ir visko neužbaigia? 

Geležimi kaustytos durys triukšmingai užsidarė. 

Jam nepasiūlė sėstis į likusį tuščią krėslą. Vėl sutikęs siaubingų 

plieninių akių žvilgsnį, jis įsitempė, stengdamasis nesimuistyti, net 
neryti seilių. Keletą ilgų minučių Magistras tylėjo. 

- Kodėl pavogei ponį? - pagaliau paklausė. 

- Jis mano. Mama padovanojo prieš... Seniai. 

Senis niūriai šyptelėjo. 

- Jis toks mažas, ar ne greičiau būtų buvę eiti pėsčiomis? 

Berniukas gūžtelėjo pečiais: 

- Pėsčiomis jie visada mane sugaudavo. Maniau, gal taip su- 
klaidinsiu šunis. 

- Vertėjo pamėginti, - pritarė Didysis Magistras. Jis kyštelėjo 
kairę ranką į liemenės kišenę ir išsitraukė nedidelį maišelį. Maišelis 
skimbčiojo. Kas dar? - Šių pinigų tu negausi - pasiimsiu juos atgal. 
Padėk kepurę ant stalo. 

Berniukas baimingai pakluso. 

- Grįžk, kur stovėjai. Gaudyk! 

Vaikiščias sugavo monetą. Nieko sau! 

- Ar gali įmesti ją į kepurę? Gerai. Pasiruošęs? - Dar viena 
moneta. 

Berniukas pagavo ir šią, ir antroji moneta atgulė šalia pirmo- 
sios. Kita nuskrido tolėliau. Dar kita - aukščiau, tad jam teko pa- 
sišokėti, - jau skriejo dar viena, ir jis vienu metu ir mėtė, ir gaudė. 
Netrukus berniukas jau nėrėsi iš kailio, gaudydamas ir mėtydamas 
monetas abiem rankom. 

Šaudymas pasibaigė. Visas monetas iki vienos jis sumetė į ke- 
purę. 

- Įspūdinga. LABAI įspūdinga! 

- Dėkoju, pone, - nėra jau taip sunku. Beje, tai tik žaidimas. 

- Vadink mane Didžiuoju Magistru. Tavo senelis nemelavo, sa- 
kydamas, jog esi vikrus. Bet kai kur jis buvo netikslus, tiesa? Nors 
sąmoningai nieko neiškraipė. Ar tikrai taip buvo? 

Berniukui labai norėjosi lyžtelėti sukepusias lūpas. Kokiu reikė- 
tų apsimesti - labai blogu ar kvailu? Senis, regis, sugeba iškart at- 
pažinti melą, tad kvaila būtų net mėginti... 

- Mergina, Didysis Magistre. Iš tikrųjų tai padariau ne aš. 

Senis linktelėjo: 

- Supratau iš tavo reakcijos. Visa kita ne taip ir svarbu - tie- 
siog sukaustytos sielos požymiai. Bet prievarta prieš moterį - kitas 
reikalas. Vis dėlto tu paklusniai priėmei bausmę. Kodėl? 

Todėl, kad aš kvailys! 

- Jis - servo sūnus, tad būtų pakartas. Ji tik išsigando, jis nie- 
ko nespėjo padaryti. 

- Įsivaizduok, kad kitą kartą jis ką nors išprievartaus. Ar dėl to 
nebūsi tu kaltas? 

- Nemanau, jog jis tikrai nuodėmingas, Didysis... 

- Atsakyk į mano klausimą. 

Berniukas galvojo neilgai. 

- Taip, būsiu. 

- Ar gailiesi, kad taip pasielgei? 

- Ne, Didysis Magistre. 

- Kodėl ne? 

- Todėl, kad manau, jog jis nėra tikras nusidėjėlis, Didysis 
Magistre. 

- Toks tavo sprendimas. Gerai. Ką gi, renkiesi tu - ne aš, ne 
tavo senelis. Tu pats. Jei panorėsi likti, aš tave priimsiu. Jei ne, 
pasakysiu tavo seneliui, kad man netinki. Perspėju: prasidės visai 
naujas gyvenimas. Visiškas paklusnumas. Gyvenimas bus sunkus, 
ir neatsitiktinai: silpnų bei minkštakūnių mums nereikia. Pirmomis 
savaitėmis tu net vardo neturėsi; būsi paprasčiausias Šunytis, Že- 
miausias iš žemiausių. Kiekvieną minutę gali išeiti - daugelis išeina 
- bet mums nerūpės, kas tau atsitiks paskui. Uždarysi šiuos vartus 
tuščiomis ir niekada nebegrįši. 

Kita vertus, jei ištversi pasiruošimo laiką, visuomenėje užimsi 
gana garbingą vietą. Galbūt gyvensi rūmuose, tapsi šio pasaulio 
geriausių fechtuotojų rinktinės brolijos nariu. Tačiau visiško pa- 
klusnumo gyvenimas tęsis. Tarnausi Karaliui arba tam, kam jis ta- 
ve skirs. Tavo norų niekas nepaisys. Tad sprendimas, kurį tu da- 
bar priimsi, taps, galima sakyti, paskutiniuoju tavo paties valia pri- 
imtu sprendimu. 

Tiesą sakant, ir pačiu pirmuoju. Berniukas nesitikėjo, jog jam 
apskritai bus pasiūlyta rinktis. 

- Ar norėtum ko paklausti? - pasiteiravo Didysis Magistras. 

- Kas man išrinks naująjį vardą? 

- Tu pats. Paprastai renkama iš buvusių Durklų sąrašo, nors 
retsykiais leidžiama pasirinkti ir kitokius vardus. 

Viskas daug teisingiau, nei jis manė. Jeigu dabar išeis, taip ir 
nesužinos, ar taps tikru vyru. Būti Šunyčiu Aironhole vargu ar blo- 
giau, nei išsigimėliu neturtingoje, jokios socialinės padėties neuž- 
imančioje giminėje. Alternatyva - geriausiu atveju tapti kokio nors 
amatininko ar pirklio mokiniu, kitaip - menkysta. Be to, Šunytis - 
juk neilgam. 

- Aš noriu pasilikti, Didysis Magistre. 

- Neskubėk. Tu daug ko nežinai. Klausinėk arba paprasčiau- 
siai gerai pagalvok apie tai. Turi penkias minutes. 


- Nereikia, Didysis Magistre. Aš noriu likti. 

- Priimant tokį sprendimą, skubotumą galima vadinti lengvabū- 
diškumu. 

- Aš neabejoju savo sprendimu, Didysis Magistre. 

Šiurpios akys prisimerkė. 

- Jeigu jau būtum kandidatas, šį atsakymą vertinčiau kaip įžū- 
lumą. 

- Suprantu, Didysis Magistre, - vienintelis nepavojingas atsa- 
kas. 

Senis linktelėjo: 

- Labai gerai. Tu priimtas. Šunyti, eik ir pasakyk už durų lau- 
kiančiam žmogui, kad keliautų sau. 


HARV ES TAS 

- Išdavystė, - sušnypštė Kromanas. Šį žodį jis tarsi iškosėjo, 
jausdamas didžiulį pasitenkinimą. - Išdavystė! Tavo klasta pagaliau 
atsiskleidė. Įrodymai perduoti Karaliui. - Jis nusišypsojo ir lyžtelė- 
jo sukepusias lūpas. 

mogus - vėdaras! 

Rolandas įsivaizdavo, kaip jis stveria savo kardą ir smeigia 
Kromanui, suvaro jį lig pat rankenos, paskui ištraukia - įdomumo 
dėlei suktelėjęs šonu. Tai būtų tikrai naudinga visuomeninė veikla, 
kurią jis praktikavo prieš daugelį metų... tačiau kiltų didelis triukš- 
mas. Visoje Eiranijoje pasklistų gandas, kad asmeninį Šivijalio Ka- 
raliaus sekretorių užkapojo jo lordas kancleris. Kelių sostinių dva- 
riškius ištiktų isteriško juoko priepuolis. Lordui Rolandui reikia su- 
imti save į rankas. Nors toji mintis maloni. 

Žiemos vakaro sutemos tirštėjo. Stalas apverstas popierių šūs- 
nimis, tuzinas prašytojų laukė priimamajame, tam juodai vilkinčiam 
pelėsiui jis paprasčiausiai neturėjo laiko. 

Kantrybės! 

- Gerai Žinai, pone Sekretoriau, kad panašūs gandai pasigirsta 
kas porą metų - apie mane, apie tave, apie kitus karaliaus minist- 
rus. - Tikėtina, kad didžiąją dalį šių istorijų paskleisdavo pats Amb- 
rozas, bet jeigu kancleris pasakytų tai Kromanui, tas būtinai jį ap- 
skųstų. - Jo Didenybė turi svarbesnių reikalų, nei klausytis tuščių 
tauškalų. Gerai jau, nori pasakyti ką nors svarbaus? 

- Ne, lorde Kancleri. Tau nenoriu. - Kromanas neslėpė savo 
džiaugsmo; jis tikrai kažką rezga. Net jaunystėje, būdamas Juodųjų 
Rūmų inkvizitoriumi, jis kėlė pasibjaurėjimą - ausis ištempęs ir šni- 
pinėjantis, visur kaišiojantis nosį ir klastingas, šmeižiantis kiekvie- 
ną, kurio nepajėgė sunaikinti pats. Dabar, metų išblukintomis aki- 
mis bei plaukais, voratinklių pluoštais išdrikusiais iš po juodos ke- 
pės, jis panėšėjo į lavoną, bangų išmestą ant kranto. Bet būdavo 
dienų, kai Kromanas atrodydavo dar prasčiau. Net Karalius, kurio 
sąžinės balsas nedažnai prabildavo, už akių jį vadino "žiurknuo- 
džiais". Ko gi jis šįkart slaptai džiūgauja? 

Rolandas atsistojo. Jis visada buvo aukštesnis bei stambesnis 
už šį rašeivą, ir metai nieko nepakeitė. 


- Nekviesiu sargybinių, pats tave išmesiu. Aš neturiu laiko tavo 
žaidimams. 

- Aš irgi neturiu. Pagaliau žaidimai baigėsi, - švytėdamas lyg 
mažylis, laukiantis, kol motina išvynios jai paruoštą dovaną, Kro- 
manas padėjo ant stalo laišką. Jis tikrai kažką rezgė. 

Prie durų sėdėjęs Kvorelas nustebęs pakėlė akis nuo knygos. 
Nors abiejų vyriškių balsai skambėjo ramiai, kanclerio Durklas ins- 
tinktyviai pajuto pavojų. 

Jau trisdešimt metų Rolando veidas neišduodavo jokių emoci- 
jų; ir dabar jis neketino rodyti silpnumo. Abejingai paėmė paketą, 
perskaitęs, jog tas adresuotas asmeniškai Voterbijsko grafui Rolan- 
dui, Baltosios Žvaigždės Kavalieriui, Ištikimojo ir Senojo Karaliaus 
Durklų Ordino Riteriui, ir taip toliau, ir panašiai, ir atspauduotas 
asmeniniu spaudu. Nors jokių kitų Aukščiausios Valdžios požymių 
nesimatė, šis keistokas rinkinys leido nuspėti laiško turinį anksčiau, 
nei kancleris ryžtingai durklu perlaužė spaudą ir išvyniojo perga- 
mentą. Parašytas įmantriu raštu, tekstas buvo paprastas bei aiškus: 

„tuo paliepiam... netenka Aukščiausios Tarybos nario parei- 
gų... būti pasiruošęs paaiškinti dėl... 

Atstatydinimas! 

Pirmiausia jį užklupo palengvėjimo jausmas: pagaliau galės nu- 
simesti visus rūpesčius ir grįžti į Aivivolzą pas žmoną, kuriai nie- 
kada neskyrė tiek laiko bei meilės, kiek ji nusipelnė. Antroji mintis 
buvo: Kromanas, kuris to paties įsako nurodymu pakeis jį, nesu- 
gebės susitvarkyti su naujomis pareigomis. 

Jis žvelgė tolyn bereikšmiu žvilgsniu, o galvoje viešpatavo cha- 
osas - tarsi aplink būtų iškilusios džiunglės. Stebėtis, be abejo, ne- 
buvo kuo. Ministrai Amrozui IV pabosdavo taip pat kaip žmonos 
bei meilužės. Karaliui pasidarydavo nuobodu, jis ieškodavo ko nors 
nauja. Ypač dabar, kai mėgino susigrąžinti prarastą populiarumą, 
savo kaltes suversdamas žmogui, klusniai įgyvendinusiam jo po- 
litiką. Ištikimybę paprasčiau priimti, nei dovanoti. 

Tarsi tyliai ir gracingai lanko templę įtempiantis lankininkas, 
Kvorelas atsistojo. Paskutines dvi dienas vargšelis prasėdėjo susi- 
rietęs ant suolelio prie durų, sklaidydamas romantinių eilių rinkinį 
ir kvaišdamas iš nuobodulio. Pamatęs, jog paskutinis lankytojas 
beginklis, nebekreipė į jį dėmesio. Dabar staiga pajuto: kažkas čia 
ne taip. 

- Tavo išdavystė atskleista, - šaipydamasis pakartojo Kroma- 
nas. 

Rolandas gūžtelėjo pečiais: 

- Nėra jokios išdavystės. Kad ir kokius kaltinimus mėgintum 

man sukurpti, pone Kromanai, nuodugnus tyrimas juos išsklaidys. 

- Pažiūrėsim. 

Minutėlę jie žiūrėjo vienas į kitą - du seni priešai, ir kiekvienas 
per visus tarnybos metus, ištarnautus vienam ir tam pačiam ponui, 
stengėsi perprasti savo priešininką. Rolandas niekada nekaltino sa- 
vęs išdavyste tiesiogine šio žodžio prasme. Tačiau išdavystė - per- 
nelyg plati sąvoka, ji pražudė ne vieną: Blufildą, Senthemą, Mon- 
pursą. Ypač Monpursą. Jis irgi prikišo nagus prie jo žlugimo. Iro- 
niška, bet dabar jį patį verčia iš posto tas niekšas Kromanas. Tai 
žeidžia labiau nei budelio kirvis. 

Rolandas susivokė vėl mintyse įsivaizduojąs žmogžudystę ir 
šiuokart jam tai nebeatrodė juokinga: gal tai paskutinė galimybė 
pribaigti tą niekšą. Deja, tai, kas prieš daugelį metų būtų vadinta 
kerštu, dabar taptų savos kaltės pripažinimu - jis tik pats žūtų, 
po mirties padovanodamas Kromanui ilgametės jų dvikovos per- 
galę. Geriau likti gyvam, kovoti su šmeižtu ir tikėtis pergalės - 
nors tikimybė ne itin didelė. Labai jau Kromanas savimi pasitiki. 

Kita vertus, ant stalo dulkančias popieriaus šūsnis ir įkyrius 
prašytojus priimamajame galima pamiršti. Lordas Rolandas palikti 
visa tai galėjo ramia sąžine bei blaivia galva - diena anksčiau, nei 
pats planavo. Pradėti jaudintis dėl kaltinimo išdavyste, teismo ir 
beveik neišvengiamo mirties nuosprendžio spės ir rytoj. 

- Tegyvuoja Karalius, - ramiai tarė jis, apeidamas stalą bei nu- 
siimdamas nuo pečių sunkią grandinę. - Beje, ji ne auksinė. Tik 
auksuota. Iždas tai puikiai žino, tad nesistenk kaltinti manęs ją ap- 
keitus. 

Pergalingai šiepdamasis, Kromanas palenkė galvą, priimdamas 
grandinę. Rolandas paleido ją ir, tarsi auksinė gyvatė, grandinė su- 
sirangė prie inkvizitoriaus kojų. 

- Ant kaklo užsidėk ją pats, pone Kromanai, arba tegu tai pa- 
daro Karalius. Įsakas neliepia tai atlikti man. 

- O, mes dar išmokysim tave nuolankumo, ir greitai. 

- Labai abejoju. - Netikėtai Rolandas prisiminė rašto turinį ir 
teises, atitenkančias jį pakeičiančiam žmogui. - Nebent ketini ko 
nors imtis prieš mane dabar pat? 

Vietoj atsakymo naujasis kancleris išsiviepė, parodydamas iš- 
geltusius dantis. 

- Žinoma, aš su malonumu užbaigsiu tai, ko man neleido pa- 
daryti prieš daugelį metų, - tai reiškė, kad jis atsivedė sargybinių 
būrį, pasiruošusį palydėti belaisvį į Bastioną, galbūt net sukaus- 
tytą grandinėmis. Matyt, jis jau seniai mėgavosi šia saldžia aki- 
mirka! 

Iki šiol Kromanas taip ir nepastebėjo patalpoje esančio trečio 
asmens. Į vidų jis kaip visada įbidzeno, tad aplenkė savo aukos as- 
mens sargybinį jo net nepastebėjęs. O gal nekantrumas nuslopino 
sekretoriaus budrumą. Be garso - it rūkas - Kvorelas perėjo kam- 
barį ir sustojo inkvizitoriui už nugaros - aukštas, įsitempęs, lyg 
užtaisytas arbaletas pasiruošęs mirtinam smūgiui. Jį galėjai palai- 
kyti lordo Rolando dvyniu, tik gimusiu keturiasdešimčia metų vė- 
liau. 

Pirmą kartą nuo pokalbio pradžios Rolandas pažvelgė tiesiai į 
JI 

- Ar pažįsti poną Kromaną, karaliaus sekretorių? 

- Neturėjau garbės susipažinti, mano pone. 

Kromanas staigiai atsisuko, lyg nežinia kuo paspringdamas. 

- Tiek tos garbės. Jis ketina mane suimti. Ką tu į tai pasakysi? 

Kvorelas nusišypsojo: gal diena ir nepraeis taip nuobodžiai? 

- Nepatarčiau to daryti, mano pone. - Sargybinio ranka ramiai 
ilsėjosi ant kardo rankenos. Geležtę jis išsitrauktų nespėjus prieši- 
ninkui nė pirštais spragtelėti. 

- Nenorėčiau tau prieštarauti. Kancleri, tai seras Kvorelas. 
Nuoširdžiai apgailestauju, negalėdamas savo noru priimti tavo šir- 
dingo kvietimo. Tikiuosi, drauge atsivedei pakankamai žmonių? 

Kromanui atvipo žandikaulis. Kvorelo kelnės ir kitelis buvo be- 
protiškai brangūs; liemenė ir plunksna papuošta skrybėlė - dar 
brangesni, nors tarp dvariškių sutiksi ir dar puošnesnių dabitų. Nei 
atleto grakštumas, nei bauginanti išvaizda, net kardas - rankeną jis 
dengė ranka - taip aiškiai neparodė esant jį Durklu, kaip kad šal- 
takraujiška vyruko ramybė. Negalėjai nė akimirką suabejoti, jog 
Kvorelas, net vienas stojęs prieš visą armiją, išklos grindis lavonų 
kilimu anksčiau, nei kas nors spės jį paliesti. 

Tokio pasipriešinimo Kromanas nesitikėjo. 

- Iš kur tokį ištraukei? - cyptelėjo jis. 

- Starkmure, žinoma. - Rolandas galėjo tikėtis kažko pana- 
šaus jau po jo paskutinės kelionės į Atronholą. Kaskart, apsilan- 
kius toje niūrioje prieglaudoje, jo gyvenimas pasisukdavo nauja 
linkme. 


2 
Vos spėjus Diurandaliui priglausti prie lūpų bokalą, tolimame 


salės kampe E garsus kvatojimas. Tai galėjo reikšti tik vie- 
na: pasirodė Sunytis. Susižavėjimo šūksniai skelbė, kad jį jau parg- 


12 


riovė. Užkluptas išėdų ir apgraužtų kaulių liūties, berniūkštis pasi- 
kėlė nuo grindų ir beveik iškart vėl buvo pargriautas. Eiti jam rei- 
kėjo dar tolokai, berniukas ką tik praėjo Sopranų stalą, priekyje 
laukė Ankštys, Bebarzdžiai, Šeriai, ir tik paskui Vyresnieji. Didy- 
sis Magistras, be abejonės, pasiuntė jį pakviesti Pirmąjį ir Antrąjį į 
Saitų ceremoniją, bet jam tikrai nepasisekė, nes tie pietavo. 

Tai gana žiauri pramoga, nors būta ir blogesnių, be to, nerei- 
kia pamiršti, jog visi pradėjo, būdami Šunyčiais. Diurandaliui te- 
ko tai kęsti ilgiau nei kitiems, - nuo pat tos akimirkos, kai jam 
leido pasakyti seneliui, kad nešdintųsi į savo Dimplširą ir nosies iš 
ten nekištų. Dvasios! Nejau praėjo penkeri metai? Sunku patikėti, 
kad dabar jis Antrasis ir kad Šunytis atėjo jo pakviesti. Galima iš- 
protėti! 

Diurandalis dirstelėjo šnairom į aukštą stalą salės gale - Di- 
džiojo Magistro sostas stovėjo tuščias. Jojimo ir Fechtavimo Ma- 
gistrai, sutikę jo žvilgsnį, supratingai nusišypsojo. Niekas, išskyrus 
Saitus, negalėjo atitraukti senolio nuo pagrindinio metų vakaro Ai- 
ronhole - legendinio įkūrėjo Diurandalio šventės, kurio vardą be- 
protiškai akiplėšiškai išsirinko sau Antrasis. Šiandien Vyresnie- 
siems leista gerti vyną. Netrukus bus skaitoma Didvyrių Litanija, 
prasidės kalbos... Didžiojo Magistro nebuvimas reiškė, jog turėjo 
įvykti kažkas ypatinga. Galbūt pats Karalius aplankė Aironholą. 

Antruoju Diurandalis buvo mažiau nei savaitę. Ir nesitikėjo taip 
greitai patekti tarp Pirmųjų. Žvilgtelėjo į šalia sėdintį Harvestą, bet 
tas taip karštai ginčijosi su Evermenu, jog net nepastebėjo ramybės 
drumstėjo. 

Penkeri metai, ir greitai viskas baigsis - galbūt net rytoj vaka- 
re, jei Karaliui prireiks daugiau nei vieno Durklo. Vyras tarp pa- 
auglių; lik sveikas, Aironhole. Plūstelėjus nostalgijai, - o gal ir nuo 
vyno, - jausmai netikėtai paaštrėjo, ir jis apžvelgė didžiulę salę, tar- 
si ketindamas kuo geriau ją įsidėti atmintin. 

Virtuvės tarnaitė bėgiojo į visas puses, nespėdama dėlioti 
maisto į lėkštes. Plazdančios žvakių ugnelės šokčiodamos apšvietė 
dešimtis jaunų veidų už stalo ir, žinoma, garsiuosius kardus virš jų 
galvų. Šimtas grandinių tįso nuo sienos iki sienos, ir beveik ant 
kiekvienos grandies kabojo kardas - daugiau nei penki tūkstančiai 
durklų. Svečiai ir naujokai paprastai netekdavo apetito, pirmą kar- 
tą pietaudami salėje, ypač jei už stalo nenutildavo šnekos apie tai, 
kas būtų, jei viena kuri grandinė nutrūktų. Čionykščiai netrukus 
priprasdavo prie pavojaus. Seniausi kardai kabojo čia jau ne vieną 
šimtmetį ir tikriausiai prakabos dar kita tiek. Bet pats pirmasis ka- 
bojo garbingoje vietoje ant sienos už Didžiojo Magistro sosto - pir- 

mojo Diurandalio kardas, rastas po šeimininko mirties paslaptingai 
susirietęs. 

Šunytis praėjo Ankščių stalą, nuo kurio ant jo kliūstelėjo sriu- 
ba. 

Šiuo metu Aironhole buvo septyniasdešimt trys kandidatai. 
Antrasis buvo atsakingas už eiliškumo išlaikymą, tad vardus ir jų 
eilės numerius mokėjo mintinai. Apskritai kandidatų turėtų būti 
koks šimtas, tačiau Karalius sėdo į sostą visai neseniai. Per pirmus 
savo valdymo metus Ambrozas pakeitė dvi dešimtis senstančių sa- 
vo tėvo Durklų. Paskui tempas sulėtėjo, bet paskutiniu metu jis 
pamėgo dovanoti Durklus savo favoritams. Visi kandidatai manė, 
kad Ambrozas IV elgiasi per daug išlaidžiai su Durklais, nors ši 
nuomonė gal ir buvo kiek šališka. Kiek jam reikės šiandien? Pirmas 
buvo Harvestas - kandidatai palikdavo Aironholą griežtai ta pačia 
tvarka, kuria čia pateko. 

Šunytis pagaliau priėjo iki jų - dusdamas ir purtydamas nuo 
savęs padažą bei mišraines. Jis nemeiliai įsmeigė akis į Harvesto 
nugarą, nedrįsdamas užkalbinti Pirmojo, visa galva pasinėrusio į 
pokalbį. Deja, visi vyresnieji, išskyrus Diurandalį, ginčijosi iki už- 
kimimo, nepastebėdami prieš jų akis vykstančios dramos. Kai sė- 
dintys už aplinkinių stalų suvokė, kas vyksta, balsai pamažu ėmė 
slopti. Toliausiai sėdintys Sopranai net atsistojo ant suolų, norėda- 
mi geriau matyti. 

Jaunasis Bailesas karščiavosi labiau už kitus: 

- Aš pareiškiu, jog mums prilygstančios fechtuotojų rinktinės 
nerasi visoje Eiranijoje! - Aišku, kad vyrukas kalbėjo apie Vyres- 
niuosius, o tarp jų ir save. Buvo matyti, kad vyno jis paragavo pir- 
mą kartą. - Su mumis nesusidorotų ir visas karaliaus Isilondo Rū- 
mų Kalavijų pulkas. Cha, reikėtų mesti jiems iššūkį! 

- Nesąmonė! - burbtelėjo Harvestas. - Mus paprasčiausiai už- 
kapotų. 

Brendonas įsistebeilijo į jį blausiu žvilgsniu. 

- Na, ir kas? Juk taptume legenda. 

- Beje, - įsiterpė Feliksas, - man regis, TIE kur kas pavojin- 
gesni. - Jis mostelėjo ranka už nugaros esančių stalų pusėn. 

Ką gi, tai nebuvo beprasmiai žodžiai. Ten sėdėjo magistrai bei 
kiti riteriai - Durklai, jau suvaidinę savo vaidmenis ir grįžę čia mo- 
kyti jaunosios kartos. Tarp jų buvo ir plikų, ir bedančių. Kai kurie 
jų labai seni, bet nė vienas nesustorėjo, nesudribo, neprarado kario 
laikysenos, ir beveik visi dar galėjo kautis. Durklai rūdija, bet ne 
trūnija. Kai kurie veidai nepažįstami - svečiai, kuriuos atviliojo į 
Diurandalio Vakarą ilgesys. Riteriai, baigę tarnybą Karališkoje 

Gvardijoje, galėjo tapti bet kuo - turtingų pirklių asmens sargybi- 
niais arba vyresniais karalystės ministrais. Diurandalis pažino tik 
vieną: Didįjį Burtininką, vadovaujantį Karališkajam Kerėtojų kole- 
džui. Kaip ir jaunimas, riteriai vos sulaikė juoką. 

Įraudęs Bailesas ištuštinęs savo bokalą puolė. 

- Ar tie? Juk tai senienos! Visi vyresni nei trisdešimt! 

Diurandalis nusprendė, kad pats laikas sustabdyti draugus ir 
neleisti pasirodyti visiškais idiotais. Jis rūsčiai nužvelgė Šunytį - tas 
buvo nekvailas, ir pakankamai ilgai išbuvęs Šunyčiu, kad žinotų, 
jog dabartinis Antrasis nepavojingas. 

- Apgailėtinas driskius! - užriko jis. - Valkataujanti, dvokianti, 
ilganosė bjaurybė! Kaip drįsai įsibrauti čia ir savo buvimu išniekinti 
kilnesnių už tave laisvalaikį? 

Šunytis baimingai pašnairavo į jį. Harvestas apsidairė, net šno- 
puodamas iš pasipiktinimo, bet tučtuojau suėmė save į rankas. 

- Menkysta! Prisidirbęs po savimi troglodite! - Jis užsimojo, 
apsimesdamas trenkęs garsų antausį. 

Šunytis labai tikroviškai krito ant grindų, pripildydamas salę 
tinkamų dejonių. Kai pats buvo Šunyčiu, tokias dejones Diuranda- 
lis laikė sunkiausiu darbu. Tačiau ir šito jis išmoko - ir dar kaip! 
Salė sustūgo iš pasitenkinimo. Kiekvienam Aironhole yra tekę taip 
pasivolioti ant grindų. 

- Garbusis ir šaunusis Pirmasai, - užbliovė vaikiščias. - Tau- 
rusis bei narsusis Antrasai, Didysis Magistras atsiuntė jūsų pa- 
kviesti! 

- Tai niektauza! - nusikvatojo Harvestas, šliūkštelėdamas ant 
vargšelio nebaigtą gerti bokalo turinį. - Nešdinkis iš čia, katės išna- 
ra! Eik ir pasakyk Didžiajam Magistrui, tepaspringsta jis arklių 
mėšlu! 

Šunytis pašokęs puolė lauk iš salės, verždamasis pro pakišamų 
kojų tvorą bei atvirą nuograužų ugnį. Riteriai irgi prisijungė prie 
visuotinų linksmybių, tarsi tūkstantį kartų nebūtų matę tokių sce- 
nų praeityje. 

Kvatojimas palaipsniui tilo, jį pakeitė jaudinantis šnabždesys. 

- Neblogai, - pastebėjo Diurandalis. - "Prisidirbęs po savim 
trogloditas" ir "kačių išnara" - tikrai neblogai. 

Pirmasis mėgino nuslėpti sumišimą - rezultatas gana apgailėti- 
nas. 

- Kaip manai, jis sakė tiesą? 

- Tai tavo kraujas, brolau, - neabejodamas paskelbė Diuranda- 
lis. 

Žinoma, tai bus ne jo kraujas - bent jau ne šiandien. Saitais bus 
susietas tik Pirmasis. Kitu atveju Didysis Magistras būtų pakvie- 
tęs ne du, bet daugiau. Jie drauge atsistojo, nusilenkė riterių stalui 
ir koja kojon nužingsniavo link durų. Salėje įsivyravo grėsminga 
tyla. 

Gali išprotėti! 

Diurandalis tyliai užvėrė duris ir atsistojo šalia Pirmojo, sąmo- 
ningai stengdamasis nežiūrėti į antrąjį krėslą. 

- Kvietėte mus, Didysis Magistre? - Harvesto balsas truputį 
virptelėjo, nors stovėjo jis tiesus it akstis ir žvelgė į knygų lenty- 
nas. 

- Kviečiau, Pirmasai. Jo Didenybei reikia Durklo. Ar esi pasi- 
P tarnauti? 

vakių liepsna mirgėjo. Diurandalis nebuvo šiame kambaryje 
nuo tos dienos, kai gaudė monetas, - penkerius metus. Nepastebė- 
jo jokių permainų. Nuo to laiko ugnis taip ir nelietė Židinio grote- 
lių, krėslai vis taip pat apkrauti, net vynas taurėje buvo toks pat 
tamsiai vyšninis, beveik juodas. Be abejonės, Didžiojo Magistro 
antakiai pasidarė dar tankesni ir baltesni, o kaklas - labiau raukšlė- 
tas, bet šie pasikeitimai vyko kiekvieną dieną Diurandalio akyse. Jis 
pats pasikeitė gerokai labiau. Dabar buvo toks pat aukštas kaip Di- 
dysis Magistras. 

Jis prisiminė istorinę pirmąją dieną, kai prisistatė tam pačiam 
Harvestui, ir kokiu džiaugsmu nušvito tojo veidas. Vėliau ir pats 
Diurandalis reagavo lygiai taip pat, kai atėjo jo pamaina. Trys mė- 
nesiai pragaro - beje, tie trys mėnesiai niekuo neprilygo tam, kas 
laukė paskui, kai buvęs Šunytis išsireikalavo šventojo Diurandalio 
vardo. Archyvų Magistras perspėjo jį, kas atsitiks, jei jis sulaužys 
trijų šimtmečių tradiciją. Ką gi, tai jo nepalenkė. Jis išgyveno, iš vi- 
sų jėgų stengdamasis įrodyti, jog yra vertas didžiojo vardo, užsi- 
tarnaudamas niurzgių magistrų ir draugų pritarimą. Įrodė tai, tap- 
damas verčiausiu. Rytoj vakare jis jau bus Pirmuoju, o Bailesas - 
Antruoju. Bailesas sunkiai tvarkysis su jaunesniaisiais. 

Taip jau yra, bet tai nebe jo rūpestis. 

Šiuo metu jam nerimą kėlė užsitęsęs Harvesto tylėjimas. Klau- 
simas negalėjo būti netikėtas, nes jis buvo Antruoju, kai pašaukė 
Penderingą. Nejau jis gali rinktis? Ar apskritai yra kas nors atsisa- 
kęs? Be abejonės, jis galėjo pasirinkti, kaip ir bet kuris kitas kan- 

didatas: galėjo palikti Aironholą visiems laikams. Tačiau prisipažinti 
pralaimėjus po tiekos metų kovos - neįtikėtina, tiesa? 

Vienintelį garsą, trikdantį spengiančią tylą, skleidė Didžiojo 
Magistro rankose šiugždantis pergamentas. Trekštelėjo ir sutrupėjo 
karališkas spaudas. Per penkerius metus išstudijavęs Didžiojo Ma- 
gistro nuotaikas, Diurandalis žinojo, kad artinasi audra. Vien jo 
nedalyvavimas šventėje skelbė orų permainas, bet tik ne tokias! 

Pagaliau Harvestas prašneko - vos girdimai: 

- Aš pasiruošęs, Didysis Magistre. 

Greitai tokius žodžius tars Diurandalis. Kas tada sėdės antra- 
me krėsle? 

Ir kas, beje, jame sėdi dabar? Juk jis dar net nežvilgtelėjo. 
Akies krašteliu pamatė jauną vyriškį - per daug jauną, kad būtų Ka- 
ralius. 

- Pone, - tarė Didysis Magistras, - man garbė pristatyti jums 
Pirmąjį Kandidatą Harvestą, tapsiantį jūsų Durklu. 

Abu jaunuoliai pasisuko į sėdintįjį. 

- Antrasis atrodo įspūdingiau, - abejingai tarstelėjo tas. - Ar 
galiu išsirinkti jį? 

- Negalite! - užriaumojo Didysis Magistras, 1r raukšlėtas jo 
veidas grėsmingai patamsėjo. - Net pats Karalius renkasi tą, kuris 
tuo metu būna Pirmasis. 

- O, tada pardon! Nenorėjau gadinti jums nuotaikos, Didysis 
Magistre. - Jis kvailai vyptelėjo. Nupiepęs tipas, truputį vyresnis 
nei dvidešimties, apsirengęs labai prašmatniai: raudoni šilkai kaili- 
niais apvadais, aukso grandinė. Jei tai natūralūs baltų šermuonėlių 
kailiniai, jie kainuoja tiek kiek keli dvarai. Nedidelė smaili barzdelė, 
ūsai - tikras meno kūrinys. Dabita. Kas jis toks? 

- Pirmasai, tai markizas Natingas, būsimas tavo globotinis. 

- Globotinis? - sukikeno markizas. - Iš tiesų, Didysis Magist- 
re, pristatote mane lyg kokį debiutantą. PONAS! 

Harvestas nusilenkė. Jo veidas išbalo: jis puikiai suprato, kad 
iki gyvenimo pabaigos pasmerktas saugoti... ką? Ne Karalių, ne 
įpėdinį, ne kurį nors princą, ne tolimų kraštų pasiuntinį, ne turtingą 
žemvaldį, gyvenantį karalystės užkampyje, ne ministrą, net - blo- 
giausiu atveju - ne kurio nors Kerėtojų ordino aukščiausią galvą. 
Jo globotinis buvo nevertas, kad rizikuotum dėl jo gyvybe. Viso la- 
bo dvaro puošeiva, parazitas. Šlamštas. 

Vyresnieji kandidatai politinių naujienų studijoms skyrė dau- 
giau laiko nei kam kitam, išskyrus fechtavimą. Ar tik tas markizas 
Natingas nebus grafienės Mornikados, paskutinės karaliaus favo- 


ritės, brolis? Jei taip, vos prie$-šešis—mėnesius jis buvo garbusis 

Tabas Niluemas, jaunesnysis nuskurdusio baroneto sūnus ir pasi- 
žymėjo tik tuo, jog gimęs vyrukas iš tų pačių įsčių, kaip ir viena 
ryškiausių amžiaus gražuolių. Kalbose, kurios atsklisdavo iki Ai- 
ronholo, nė žodeliu neužsiminta apie kokius nors jo talentus bei ga- 
bumus. 

- Man didelė garbė būti pasiūlytam jūsų šviesybei, - prikimusiu 
balsu tarė Harvestas, ir dvasios nenubaudė jo už tokį atvirą melą. 

Dabar pasidarė suprantamas Didžiojo Magistro susierzinimas. 
Vieną iš brangiausių jo mokinių ketino pasiimti pramogai. Natingas 
buvo toks nereikšmingas, kad net tarp dvariškių negalėjo turėti 
priešų. Nė vienas save gerbiantis bajoras nesmuks taip žemai, kad 
mestų iššūkį išsišokėliui šunyčiui, ypač turinčiam Durklą, pasiruo- 
šusį dėl jo mirti. Tačiau Didysis Magistras neturėjo pasirinkimo. 
Karaliaus valia - įstatymas. 

- Saitų ceremoniją atliksime rytoj vidurnaktį, Pirmasai, - burb- 
telėjo senis. - Viską paruošk, Antrasai. 

- Klausau, Didysis Magistre. 

- Rytoj? - suspurdo markizas. - Rytoj rūmuose balius. Ar ne- 
galima šios nesąmonės užbaigti greičiau? 

Iš šiaip jau pavojingai įraudusiame Didžiojo Magistro veide nuo 
šios replikos kraujagyslės dar labiau iššoko. 

- Negalima, nebent jūs norite užmušti žmogų, pone. Jums 
reikia išmokti savo vaidmenį. Ir jums, ir Pirmajam ritualas bei pas- 
ninkas padės apsivalyti. 

- Pasninkas? - Natingas bjauriai susiraukė. - Koks barbarišku- 
mas! 

- Saitai - rimtas magiškas veiksmas. Jums pačiam tai gali būti 
šiek tiek pavojinga. 

Jeigu Magistras mėgino tokiu būdu išgąsdinti rūmų parazitą, 
vildamasis, jog tas išsinešdins, tai gėdingai pralaimėjo. 

- O, aš neabejoju, kad jūs perdedate, - sumurmėjo tas. 

Didysis Magistras nežymiai linktelėjo abiem kandidatams, pa- 
leisdamas juos. Jaunuoliai nusilenkė ir išėjo. 

Harvestas vos ne kūliais nusirito nuo laiptų ir nulėkė korido- 
riumi, vedančiu į biblioteką. Ilgakojis Diurandalis nesunkiai jį pa- 
sivijo. Jei vaikinui reikėtų pabūti vienam, taip ir pasakytų; jei jam 
reikia paramos, kas pagelbės geriau už Antrąjį? 

Ant sienos priekyje sumirgėjo lempos atšvaitai: kažkas ėjo 

priešais. Harvestas patyliukais nusikeikė ir pasuko link lango. At- 
sirėmęs į akmeninę palangę, prisispaudė veidu prie metalinių gro- 
tų, lyg norėdamas iki valiai pakvėpuoti nakties oru. 

- Grįžk į salę, Antrasai. Paimk... - Jo balsas virptelėjo. - Sėsk 
į mano vietą. Tegu visi žino. 

Diurandalis patapšnojo jam per petį. 

- Pamiršai, kad ir man pasninkas. Pažvelk į visa tai iš kitos pu- 
sės, riteri! Gerklę persipjauti visada spėsi, ir aš tavo vietoje taip 
elgčiausi. Galėjai atitekti kokiam nors naktipuodžiui iš Šiaurinių Sa- 
lų. Jei jau apie tai prakalbom, gyvensi rūmuose, galėsi koketuoti su 
vietinėm gražuolėm. Pasaka, ne darbelis: puotauti, šokti, medžioti. 
Jokių rūpesčių! 

- Būti papuošalu? 

- Ilgas, ramus gyvenimas geriau už trumpą... 

- Ne, ne geriau! Nė už ką! Penkerius metus čia vergavau, kad 
paverstų mane žaisliuku. Pasityčiojimas! 

Tai buvo tiesa, ir Diurandalis nežinojo, ką pasakyti. Jis viltingai 
pasisuko besiartinančios šviesos pusėn bei pamatė lempą rankoje 
laikantį serą Aragoną, vyresnį net už Didįjį Magistrą. Naudos iš jo 
Aironhole beveik nebuvo, neskaitant puikiausios reputacijos, nes 
jis tarnavo Durklu didžiajam Šoulrekui, sutramdžiusiam Nifiją 
Ambrozui III. Sklido kalbos, kad Aragonas buvo ne tik garsaus 
generolo asmens sargybinis, bet ir patarėjas. 

- Palik mane, - meldė neatsisukdamas Harvestas. - Vardan vi- 
sų dvasių, Antrasai, palik mane, eik ir netrukdyk. Noriu verkti 
kaip apgailėtina boba. Kaip tas menkas, niekam tikęs puošeiva, 
kuriam atiduos mano sielą. 

Diurandalis per žingsnį atsitraukė. Aragonas privilko kojas prie 
jų. Vienoje rankoje laikydamas lempą, kitoje - lazdą; po pažastimi 
pasispraudęs storą knygą. Jis visai suseno, bet protas liko šviesus. 
Senis iš pirmo žvilgsnio įvertino padėtį. 

- Prastos naujienos, vyruti? 

Harvestas tylėjo. 

- Pirmasis truputį sukrėstas, pone, - pasakė Diurandalis. - Jį 
skyrė markizui Natingui. 

- Aštuoneto vardu, kas jis toks? 

- Dabartinės Karaliaus favoritės brolis. 

Raukšlėtame senio veide pasirodė įtūžis. 

- Tikiuosi, nemanai, jog privatų asmenį saugantis Durklas 
prastesnis už Karaliaus Gvardiečius, a, Kandidate? 

- Ne, pone, - sumurmėjo į juodžiausią neviltį pasinėręs Har- 
vestas. 

- Tai reta garbė. Karališkoje Gvardijoje tarnauja koks šimtas 
Durklų, ir visi kvaišta iš nuobodulio, o asmeninis Durklas, saugo- 
damas savo poną, visada turi ką veikti. Sveikinu tave, mano ber- 
niuk, - atrėmęs lazdą į sieną, jis ištiesė Harvestui susisukusią ran- 
ką, kuri jau niekada nebeištrauks kardo. 

- Sveikinate? - rėkte išrėkė Harvestas, staigiai atsisukdamas ir 
nekreipdamas dėmesio į ištiestą ranką. Dvi raudonos linijos įsi- 
spaudė veide nuo lango grotų virbų. - Natingas - menkysta, mėšlo 
maišas! Kuriems galams jam reikia Durklo? 

- Karalius mano, kad reikia, Kandidate! Ar tu abejoji Karaliaus 
valia? Galbūt tu žinai tai, ko nežino jis? 

Geras ėjimas, - pagalvojo Diurandalis, - bet jei jis būtų Har- 
vesto vietoje, šie Žodžiai jo nepaguostų. 

Pirmasis gūžtelėjo pečiais, mėgindamas suimti save į rankas, 
nors rodės, kad tuoj pravirks. 

- Karalius žino, ką daro! Didysis Magistras pasakė jam, kad aš 
per prastas Karališkai Gvardijai, štai tas ir pamėtėjo mane, kaip ko- 
kią išmaldą, niekam tikusiam pliuškiui, sąvadautojui. Jis net nėra 
tikras bajoras! 

Aragonas atrodė tikrai sukrėstas. 

- Įžūliai kalbi, Pirmasai, ir pats tai žinai! Nei Didysis Magist- 
ras, nei kas kitas neskelbia savo nuomonės apie kandidatus. Kiek- 
vienas, neatitinkantis mūsų reikalavimų, išvejamas daug anksčiau, 
nei tampa Vyresniuoju, - tu tai puikiai Žinai. Aš Žinau, jog tu fech- 
tuojiesi blogiau nei Diurandalis. Bet kas tai daro geriau? Tai visai 
nereiškia, kad tu niekam tikęs! Karalius ima Pirmąjį pagal eilę dėl 
to, jog net vidutinis Durklas kaunasi geriau už bet kokį kardininką 
pašalietį. Kad ir koks tavo rangas Aironhole, pagal pasaulietinius 
standartus tu priklausai aukščiausiajai kategorijai. O dabar liaukis 
kvailiojęs. - Ašarojančios akys trumpai pašnairavo į Diurandalį. - 
Jeigu Didysis Magistras sužinos apie šį spektaklį, jis tikrai gali pa- 
keisti tavo paskyrimą - apskritai išbraukti tave iš sąrašo! 

Tada jo vietą užims Diurandalis. Beje, draugo likimas dabar jį 
jaudino labiau nei savasis, - taip jam atrodė. Harvesto bėda ta, kad 
jis dar žalias. Dar neišmoko kontroliuoti savo emocijų Kaip suau- 
gęs vyras. Jam reikia suaugti. 

Tam skirtos dvidešimt keturios valandos. 

- Tu juk Aironholo Durklas, pats pavojingiausias kada nors su- 
kurtas ginklas - ištikimas, bebaimis ir nepaperkamas, - tarė Diu- 
randalis. - Kada paskutinį kartą kas nors žuvo Saitų metu, sere 
Aragonai? 

- Tai atsitiko dar iki manęs. Prieš kokius šešiasdešimt metų, ne 
mažiau. 

- Apie tai ir kalbu. Tu juk nebijai, ar ne? 

Harvestas krūptelėjo. 

- Velniai tave rautų, ne! Aš ne bailys! 

- O aš jau pamaniau... 

- Ne! 

- Ką gi, tada viskas gerai, - Diurandalis draugiškai, bet tvirtai 
suėmė jį už peties ir stumtelėjo link išėjimo. 

Aragonas mąsliai slinko jiems iš paskos. 

Pati slapčiausia, pati švenčiausia Aironholo vieta buvo Kalvė - 
didelis, skambus požeminis rūsys, kuriuo tekėjo upelis. Čia, aštuo- 
niuose žaizdruose - kiekvienas turėjo savas dumples, priekalą ir 
akmeninę vonią grūdinimui - gimdavo garsieji kardai. Bet pagrin- 
dine patalpos vieta buvo karstą primenantis geležinis tašas, nes bū- 
tent čia grūdinosi žmonės Durklai. Suaugdami berniukai virsta vy- 
rais, bet tik retas kuris tampa tokiu nepaprastu fechtuotoju, kokie 
išeina iš čia. Karališkieji Durklai tarsi vienu kirviu kirsti: liekni, 
aukšti, raumeningi atletai. Kai Harvestas per daug anksti liovėsi 
augęs, užkeikimas pastūmėjo jo kūną dar pasistengti. Kai Diuran- 
daliui iškilo grėsmė peraugti nustatytą ribą, jis irgi atsidūrė ant šio 
priekalo, o Apeigų Magistras kvietė tam tikras dvasias padėti jam. 
Baigiamoji drama, susiejanti Durklą su jo ponu ir globotiniu Saitais, 
galėjo vykti tik Kalvės žaizdrų šviesoje. 

Saitų dieną skambų požemį užpildė apeigų dalyviai, kurie pri- 
valėjo čia medituoti nuo pat aušros. Besibaigiant ilgai dienai, Diu- 
randalis taip ir nežinojo, ar šis darbas jam nusisekė: niekada anks- 
čiau nebuvo meditavęs. Beje, jeigu sėkmės matas - nuobodulys, 
tai jis puikiausiai su viskuo susidorojo. Harvestas sėdėjo graužda- 
mas nagus; markizas slankiojo iš kampo į kampą, verkšlendamas 
bei skųsdamasis esąs alkanas. Prie jų priėjo Ginklų Magistras ir 
paklausė Harvesto, kaip tas norėtų pavadinti savo kardą. Harvestas 
sumurmėjo nežinąs, Magistras gūžtelėjęs pečiais nuėjo. 

Saulei leidžiantis, pasirodė Apeigų Magistras ir paliepė visiems 
trims nusirengti bei išsimaudyti tam tikra tvarka keturiose iš aštuo- 
nių vonių. Kyštelėjęs pirštą į ledinį šaltinio vandenį, markizas suž- 
viegė ir taip atkakliai pasipriešino, kad Harvesto veide akimirką nu- 
švito gailesčio šypsena. Deja, turėdamas pasirinkti - atsisakyti Dur- 

klo ar būti jėga išmaudytas keturių milžinų kalvių - Natingas pasi- 
davė ir sutiko tęsti apeigas. Regis, jis pasiekė Aironholo greitojo 
maudymosi rekordą. 


Artėjant vidurnakčiui, į Kalvę pradėjo rinktis riteriai ir kiti kan- 
didatai. 


Ryški liepsna plazdėjo žaizdruose, tačiau patalpoje tvyrojo 
prieblanda - tiek daug prisirinko žmonių. Kuo garsiau skambėjo 
daina, keistai aidinti neįprastos akustikos patalpoje ir susiliejanti su 
metalinių kūjų žvangesiu, tuo stipriau Diurandalis jautė dvasių bu- 
vimą. Nors čia visada tai jautėsi, nes kiekvienoje kalvėje draugėn 
sueina keturios pradinės stichijos: žemė rūdoje, ugnis žaizdruose, 
oras dumplėse, vanduo krikštytuvėje. Kardai pritraukdavo nema- 
terialias mirties bei atsitiktinumo stichijas, o laikas ir meilė neišven- 
giamai sukuria ištikimybę. Saitai - sudėtingas, bet galingas užkei- 
kimas. 

Dėl pasninko galvoje buvo neįprastai lengva, tačiau Kalvėje 
susitvenkusi įtampa palaikė Diurandalį. Sunku patikėti, kad ilgas 
gyvenimas Aironhole greitai baigsis. Netrukus ir jam teks atlikti 
Saitų apeigas, ir išeiti į pasaulį paskui savo poną, kad ir kas jis bū- 
tų. Vargu ar jis ištrauks trumpesnį šiaudelį nei vargšelis Harvestas. 

Pati procedūra gerai žinoma. Pirmą kartą Saitų apeigose jis 
dalyvavo trečią savo buvimo Aironhole dieną, o A cere- 
monijoje irgi atlieka tam tikrą vaidmenį. Atsitiktinumo dvasios pri- 
vertė jį labai ilgai likti Šunyčiu, tad Saitų apeigose jis pagelbėjo net 
aštuoniems Durklams. Rekordas, nors ir ne toks, kuriuo norėtųsi 
didžiuotis. 

Dabar jis ir vėl išsiskyrė iš bendro choro, kad galėtų vaidinti 
vieną pagrindinių vaidmenų, kartu su kitais dalyviais užimdamas 
vietą viduryje oktagramos. Vietos nustatomos tam tikra tvarka: 
Pirmasis stovėjo Mirties smailėje, tiesiai priešais būsimą šeiminin- 
ką, stovintį Meilės smaige. Abiejose jo pusėse stovėjo Antrasis - 
Žemė, ir Bailesas, būsimas kandidatas - Oras. Atsitiktinumo smailė 
visada atitekdavo Šunyčiui. Trys magistrai, atliekantys užkeikimo 
metu pagrindinį vaidmenį, užėmė likusias vietas: Apeigų Magistras 
kaip Kviečiantysis Ugnies smailėje, Archyvų Magistras kaip Gy- 
duolis Vandens smaige, o Didysis Magistras kaip Teisėjas Laiko 
smailėje. 

Gyduolis užgiedojo mirties išvarymo giesmę, viduryje oktagra- 
mos išbarstydamas grūdus, simbolizuojančius gyvenimą. Ten, kur 
yra kardas, išvaryti visų mirties dvasių neįmanoma, o atsitiktinumo 

stichija nepastovi iš prigimties. Kai gyduolis atliko tai antrą kartą, 
Kviečiantysis pradėjo šaukti reikiamų stichijų dvasias. Žiūrovai 
choru užgiedojo iškilmingą Tvarkos giesmę - brolystės ir tarnystės 
himną, tvinksintį tarp kalvės sienų tarsi didžiulės širdies plakimas. 
Nors įkaitęs požemio oras tiesiog degino, Diurandalio nugara per- 
bėgo šaltukas. 

Didysis Magistras žengė į priekį ir pažėrė ant priekalo saują 
auksinių monetų. Palenkęs galvą, jis įsidėmėjo, kaip jos sugulė. 
Regis, liko patenkintas, nes surinko jas ir linktelėjo Šunyčiui, kuris 
žengė pirmyn atlikti nediduko savo vaidmens. Paskutiniu metu 
Karalius taip dažnai reikalaudavo naujų Durklų, jog Šunytis tai darė 
jau ketvirtą kartą. Žinoma, iki Diurandalio rekordo - jei vadinsime 
tai rekordu - jam dar toli. Savo veriančiu balseliu sušukęs reikalin- 
gus žodžius, berniūkštis paguldė ant priekalo naują kardą, kurio 
rankena buvo katės akies formos. Harvestas dar nė karto jo nelie- 
tė, net nebuvo matęs, tačiau nagingi Aironholo ginklakaliai nukal- 
dino ginklą būtent jo rankai, pritaikydami jo fechtavimo stiliui. 

Viskas vyko kaip įprastai, bet Diurandalį trikdė dviejų pagrin- 
dinių veikėjų elgesys. Nežinia kodėl ir vienas, ir kitas jam kėlė ne- 
rimą. Dauguma Pirmųjų pasitinka Saitus džiaugsmingai susijaudi- 
nę, bet Harvestas atrodė nelaimingas ir nepasitikintis savimi. Nuo- 
bodaus smalsumo išraiška markizo veide gal ir pritiko rūmų me- 
nėms, bet tikrai nederėjo pavojingoms apeigoms. Regis, ponaitis 
vis dar tikėjosi kokios nors šunybės. 

Apeigų Magistras linktelėjo Bailesui; tas priėjo prie Pirmojo ir 
nuvilko marškinius. Vos prieš savaitę Diurandalis tai atliko Pende- 
ringui. Jei Harvestas baigė visus Durklo paruošimo mokslus, tai 
jaunajam Bailesui reikėtų pasimokyti dar bent metus. Iš tikrųjų Di- 
dysis Magistras turėtų perspėti Karalių, kad paruoštų kandidatų są- 
rašas išseko. Ir jeigu taip atsitiks, jeigu jie nuspręs pasilaikyti at- 
sargoje bent vieną kandidatą nenumatytam atvejui, kiek savo eilės 
teks laukti Diurandaliui? 

Pirmasis atsisuko į jį. Diurandalis žengė link jo padrąsinamai 
šypsodamasis, stengdamasis nepastebėti pabalusių lūpų ir išplės- 
tų akių. Ak, geriau tebūna tai tik šviesos žaismas! Jis palietė be- 
plaukę Harvesto krūtinę, norėdamas apčiuopti krūtinkaulio apačią, 
nors visi kaulai ir taip puikiai matėsi. Anglimi paliko krūtinėje atžy- 
mą - tiesiai priešais širdį - ir grįžo į savo vietą. 

Harvestas žengtelėjęs pirmyn paėmė kardą, beveik nepažvel- 
geęs į jį. Paskui užšoko ant priekalo ir iškėlė kardą aukštyn, tarda- 
mas priesaikos žodžius: ginti Natingą nuo visų priešų, tarnauti jam 
iki mirties ir, jei reikės, atiduoti už jį savo gyvybę. Vietoj žodžių, 

kurie kalvėje turėjo skambėti it džiaugsmingi varpo dūžiai, girdė- 
josi beveik nesuprantamas murmesys. Diurandalis bijojo net pa- 
žvelgti į Didžiojo Magistro veidą. 

Pirmasis nušoko žemėn, priklaupė priešais markizą ir ištiesė 
kardą, atsuktą į jį rankena. Natingas paėmė ginklą nuobodžiai abe- 
jingai, ir Harvestas atbulas atsitraukė bei atsisėdo ant priekalo. 
Markizas žengė paskui jį, nutaikęs kardą į anglimi pažymėtą tašką 
Harvesto krūtinėje. Tai buvo apeigų kulminacija, bet net dabar 
markizas manė, jog tai pokštas. Diurandalis su Bailesu priėjo padė- 
ti. Harvestas kelis kartus giliai atsiduso ir išskėtė rankas į šalis. 
Diurandalis tvirtai suėmė vieną jo ranką, o Bailesas - kitą, prilaiky- 
dami jį kirčiui. Markizas sutrikęs pasižiūrėjo į Didįjį Magistrą taip, 
tarsi tik dabar būtų suvokęs, jog visa tai ne koks nors rafinuotas 
pokštas. 

- Nagi, vyruti! Nekankink jo! - subliuvo Didysis Magistras. 

Markizas gūžtelėjo pečiais. 

- Tarnauk arba mirk! - ištarė markizas tris apeiginius žodžius 
ir dūrė kardu Harvestui į krūtinę. 

Kad 1r koks sėkmingas būtų užkeikimas, turėtų siaubingai 
skaudėti. Visi Durklai pripažino, kad Saitai - tai skausmas, nors ir 
neilgas. Šį kartą būsimasis globotinis smogė nelabai stipriai, nes 
ašmenų galas taip ir neišlindo Harvestui iš nugaros, bet kraujas 
švirkštė stipriau nei įprastai. Tyliai sudejavęs, Harvestas atlošė gal- 
vą. Jis nešastelėjo atgal, kaip Penderingas prieš savaitę. Priešingai, 
timptelėjo juos į priekį vos nepargriaudamas. Tempė vis stipriau ir 
stipriau, tarsi mėgindamas susilenkti perpus. Ką tas vaikiščias da- 
ro? Nejau neteko sąmonės? Diurandalis su Bailesu laikė jį iš visų 
Jėgų ir staiga susižvalgė, suvokę siaubingą tiesą. Trys riteriai puolė 
pagalbon ir padėjo ant grindų paguldyti kūną. Natingas veriamai 
sukliko ir išmetė kardą. 

Užkeikimas neveikė. 

Dabar Antrojo eilė mėginti. 

Iš pat pradžių kandidatai perspėjami, kad Saitai gali nužudyti; 
net rašytiniuose šaltiniuose paminėti atvejai, kai žūdavo ir Antrie- 
ji. Kerėtojai šiuos atvejus priskirdavo apeigų atlikimo klaidoms, bet 
Diurandalis matė jau beveik šimtą Saitų apeigų ir buvo įsitikinęs, 
kad viskas atlikta tiksliai. Jis nusprendė, jog viską lėmė per mažas 
noras. Harvestas nenorėjo tarnauti. Natingas nevertino ritualo rim- 

tai. Harvestas nepasitikėjo savo gebėjimais, o Natingui Durklas rei- 
kalingas kaip plunksna kepurei, kad galėtų pasigirti rūmuose - bet 
ne kaip gynėjas. Dvi tikėjimo netekusios stichijos susivienijo, ir 
įvyko nelaimė. 

Pirmiausia Diurandaliui norėjosi apžiūrėti žaizdą. Anglies atžy- 
mą nuplovė kraujas, bet kiaurymė nelaimėlio Harvesto krūtinėje 
buvo toje vietoje, kurioje ir turėjo būti, tad suklydo ne jis. 

Paskui, kol riteriai bei Vyresnieji išnešė kūną ir ruošėsi naujam 
mėginimui, jis nuėjo prie markizo - tas klūpėjo prie durų kartkar- 
tėm nusivemdamas ir beviltiškai tikindamas aplinkinius, jog neturi 
jėgų pakartoti šio siaubo. Didysis ir Apeigų Magistrai palinko ties 
juo, pamokslaudami bei neleisdami markizui pasprukti. Beje, jie vel- 
tui aušino burnas“ markizas buvo lyg nesavas. 

- Dalyvaujant tiekai dvasių, mes sustipriname stichinių jėgų iš- 
silaisvinimo potencialą... 

Nieko nebus, tokiomis kalbomis pseudoaristokrato sąvadauto- 
jo nejįtikinsi. 

- Atleiskite, - Diurandalis pavijo šalin abu riterius tokiu judesiu, 
kokio prieš penkias minutes nebūtų net įsivaizdavęs. - Tai mano 
rūpestis! - skubiai pridūrė jis, neleisdamas pasipiktinusiam Didžia- 
jam Magistrui išsižioti. Stvėręs markizą už liemenės atlapų, jis pa- 
statė vyruką ant kojų, apsuko jį ir jėga prilaikė, kad nenugriūtų, 
nes to kojos vėl sulinko. 

Pamatęs, kas jį laiko, Natingas iš siaubo užvertė akis. Net 
rausvoje Kalvės šviesoje matėsi pažaliavę jo skruostai. 

- Ne! Jeigu ir tu!.. Aš negaliu, girdi? Negaliu! Kraujo vaizdas 
mane tąso! - Markizo batai gremžė akmenines grindis, bet ištrūkti 
iš Diurandalio rankų jis nepajėgė. 

- Jūs renkatės mirtį? 

- IK? Apie ką jūs čia? 

- Jūs nužudėte vieną mūsų brolį. Tikitės ištrūkti iš čia gyvas? 

Aristokratiškasis menkysta keistai sugargaliavo. Apeigų Ma- 
gistras pasipiktinęs išsižiojo, bet Diurandalis spyrė jam į blauzdą. 

- Vakar jūs tik ĮSIVAIZDAVOTE, kad jums reikia Durklo, 
pone. Šiandien jis jums tikrai reikalingas. Be Durklo gyvas iš Airon- 
holo jūs, ko gero, neišeisite. Spręskite, reikalingas aš jums ar ne? 

- Palik jį, Pirmasai, tegu su juo pasilinksmina jaunesnieji, - įsi- 
jungė į žaidimą Didysis Magistras. Atrodė, jog Apeigų Magistrą, 
taip ir nesupratusį, kas vyksta, tuoj ištiks širdies smūgis. 

- Prašau jūsų! - suriko markizas. - Man reikalinga apsauga! Aš 
nemoku kautis. 

- Tada eime, pone. - Diurandalis pastūmė jį pro suakmenėjusią 

žiūrovų minią link krikštyklos, kur iš plyšio sienoje tekėjo šaltinio 
vanduo. - Praskalaukite gerklę, atsigerkite, susitvarkykite. - Jis 
mostelėjo aplinkiniams, žiūrintiems į juos - ir neramiai, ir piktai, - 
kad atsitrauktų. Panardino Natingo galvą į vandenį, ištraukė ją ir 
apšluostė markizo veidą savo rankove. Tuo metu visi atsitraukė, 
tad jų pokalbio nebegirdėjo. Diurandalis alsavo Natingui tiesiai į 
veidą. 

- O dabar klausykite, markize! Atidžiai klausykite. Karalius 
pageidauja, kad jūs turėtumėte Durklą, dabar aš Pirmasis. Pakar- 
tosiu, mano vardas Diurandalis, jei neįsidėmėjote, ir šis vardas gar- 
sėja daugiau nei tris amžius. Pasirinkau šį vardą, norėdamas būti jo 
vertas, tad taip ir bus. Aš pats geriausias šios kartos Aironholo 
auklėtinis. Jeigu manęs norite, aš jūsų. 

Markizas desperatiškai linksėjo. 

- Labiau norėčiau matyti jus mirusį, kad už vargšą Harvestą 
būtų atkeršyta, - kalbėjo Diurandalis, - tačiau po Saitų apeigų aš 
galvosiu kitaip. Galiu išvesti jus iš čia gyvą, net jei reikėtų jėga 
skintis kelią, o Didysis Magistras negalės jums to pažadėti. - 
Trumpam sudvejojo, ar nebus perdėjęs, bet Natingas, regis, tikėjo 
kiekvienu jo žodžiu. 

- Kas buvo ne taip? - sudejavo tas. 

- Harvestas nebuvo tam pasiruošęs. Aš - visiškai pasiruošęs. - 
Ar šis bailys apskritai gali dalyvauti apeigose? Jis tirtėjo kaip dre- 
bulės lapas. - Ir jūs per silpnai smogėte. 

- Ką? 

- Jūs kirtote ne taip, kaip reikia kirsti kardu, pone. Kitą kartą 
- kai smeigsite į mano širdį - nepamirškite, jog kaunatės už savo 
gyvybę. Perverkite mane kiaurai, girdite? Taip, kaip tai daro Kara- 
lius. Spauskite tol, kol durklas išlįs man iš nugaros. 

Natingas sudejavo, jį vėl pykino. 

Meilės smailė atrodė visai netinkama vieta tebedrebančiam 
markizui, tačiau jis vėl ten stovėjo. Dabar priešais jį buvo Diuran- 
dalis - Mirties smaigalyje. Jam iš šalių stovėjo Bailesas ir Goterto- 
nas. Įdomu, pagalvojo Pirmasis, ar draugai sulaikys jį, jei jis nepa- 
jėgs suvaldyti refleksų? Ar gali žmogus supjaustyti gabalais savo 
vidų? Giesmė nutilo. Šunytis suriko įšventinimo žodžius ir išbalęs 
bei žiūrėdamas į Pirmąjį baimės sklidinomis akimis padėjo ant prie- 
kalo naują kardą. 

Apeigų Magistras sukvietė dvasias, arba jis tai darė energin- 
giau nei praeitą kartą, arba Diurandalis aiškiau jautė jų dalyvavimą. 
Jis jautė, jog šventa kalvė vibruoja nuo nematomų jėgų. Jo kraujas 
tiesiog virė. Ant mūro sienų šoko įvairiaspalvės ugnys, ir šešėliai 
dar labiau priminė vaiduoklius. Ranka degė noru kuo greičiau pa- 
stverti ant priekalo gulintį kardą. 

Markizas vis gūžėsi, kol tapo panašus į mažą persigandusį 
berniuką - palyginus su baimę keliančiu Didžiuoju Magistru. Ar 
gali tikras vyras iki pat mirties tarnauti tokiam bailiui ir neišprotė- 
ti? Ar galės Diurandalis susitaikyti su papuošalo vaidmeniu, kaip 
sakė vargšelis Harvestas? Vardan dvasių, taip! Tai buvo jo gyve- 
nimo tikslas, dėl to jis sunkiai dirbo, kovojo - norėdamas tapti vie- 
nu iš Karaliaus Durklų. Tegu jo globotinis nieko nevertas, tačiau 
dabar jis turės patį geriausią asmens sargybinį visame Šivijalyje. 
Kaip reikiant pasistengus, galbūt pavyks ką nors padaryti ir iš šio 
grindų skuduro, gal netikėtai Karalius sugalvos pavesti jam kokią 
nors slaptą, pavojingą užduotį. Jei pasiseks, gal kils karas - kiek- 
vienas bajoras privalo skirti karaliaus vėliavai šauktinių būrį, ir 
Durklas galės kautis greta savo pono. Apeigų Magistras baigė 
kviesti dvasias. Pagaliau jo ėjimas, jo minutė, jo triumfas - penke- 
rius metus jis dėl to triūsė! Diurandalis pasisuko į Gotertoną - tam 
virpėjo pirštai, segant jo marškinius. Mirktelėjo Gotertonui ir vos 
susilaikė nenusijuokęs, pamatęs nuostabą berniuko veide. Šiame 
tvankiame karštyje buvo tikras malonumas nusivilkti drabužius, at- 
lošti pečius ir pasisukti. Jis pamerkė akį ir prisiartinusiam Bailesui 
ir šį kartą buvo apdovanotas žvilgsniu, kupinu nuoširdaus susiža- 
vėjimo. Kodėl jie visi taip bijo? Šitaip blogai viskas klostosi tik kar- 
tą per šimtą metų ar panašiai. Jis juk ne vargšas Harvestas! Jis - 
antrasis Diurandalis, pasitinkantis savo likimą. Jis pajuto, kaip pirš- 
tas palietė krūtinę, šalta anglis drykstelėjo odą. 

Taip, dabar kardas! JO kardas! Kokia laimė! Jis tarsi susiliejo 
su jo ranka. Melsvi atspindžiai šokavo durklu, žaižaruojantis katės 
akies ovalas ant rankenos žilpino auksine ugnimi. Diurandaliui no- 
rėjosi Mosuoti juo ore, meiliai aštrinti jį, kol ašmenys perkirs kren- 
tantį voratinklį, leisti juo saulės zuikučius, gėrėtis plieno žvilgesiu, 
bet šios palaimos teks palūkėti. Jis užšoko ant priekalo. 

- Mano pone, markize Natingai! - Aidas nuvilnijo skliautais. 
Nuostabu! - Visa savo siela aš, Diurandalis, Ištikimo ir Senojo Ka- 
rališkų Durklų Ordino kandidatas, dalyvaujant mano broliams pri- 
siekiu amžinai ginti tave nuo visų priešų, naudodamasis savo gy- 
vybe kaip skydu, ginančiu tave nuo pavojų, išsaugodamas ištiki- 
mybę tik mūsų ponui, Karaliui. Norėdamas sutvirtinti šią priesai- 

ką kraujo Saitais, prašau tavęs, perverk mano širdį šiuo kardu, te- 
gu aš mirsiu, jei prisiekiau melagingai, arba gyvensiu, sustiprintas 
čia susirinkusių dvasių jėgos, kad tarnaučiau tau iki pat savosios 
mirties. 

Vėl ant grindų, priklaupti ant kelio... 

Baltas kaip drobė, virpantis markizas paėmė kardą, vos jo ne- 
išmetė. Diurandalis atsistojo ir atsitraukė atgal, kol įsirėmė į prie- 
kalą. Tada jis atsisėdo. 

Didysis Magistras stumtelėjo markizą pirmyn. Šį kartą kardą 
jis laikė abiem rankom. Blyksintis ginklas tirtėjo markizo rankose, 
smaigu brėždamas netaisyklingus ratus - na ir kvailys! Ne kas, jei 
nepataikys į širdį, tikrai ne kas. Jis kantriai laukė, kol išsigandęs 
bajorpalaikis pažvelgs jam į akis. Paskui drąsindamas nusišypsojo 
jam ir pakėlė rankas. Bailesas sų Gotertonu atmetė jas atgal, pri- 
spausdami sau prie krūtinės. Jis neturi per daug trūkčioti iš skaus- 
mo. Jis laukė. Girdėjo, kaip Natingas kalena dantimis. 

- Nagi! - ištarė jis. Jau ketino pridurti:."Pasistenk pataikyti!" - 
bet netikėtai markizas suspiegė: 

- Tarnauk arba mirk! - ir smogė. Nežinia, ar jis paklausė Diu- 
randalio patarimo, ar paprasčiausiai paslydo, bet nelaimėlis tiesiog 
užgriuvo ant Diurandalio su atkištu į priekį kardu. Aštrūs ašmenys 
pervėrė raumenis, šonkaulius, širdį, plaučius, vėl šonkaulius ir iš- 
lindo nugaroje. Rankena įsirėmė Diurandaliui į krūtinę. 

Skaudėjo. Jis laukė skausmo, bet visas kūnas tarsi susprogo. 
Ir net per akinančią miglą jis matė dvi išsigandusias akis, Žiūrinčias 
į jį. Norėjo pasakyti: "Reikia kuo greičiau ištraukti kardą, pone", 
bet kalbėti su įsmeigtu krūtinėn durklu buvo per sunku. 

Didysis Magistras iš visų jėgų truktelėjo Natingą atgal. Laimė, 
tas nepaleido iš rankų kardo. 

Diurandalis pažvelgė žemyn. Žaizda tiesiog akyse užsitraukė. 
Kraujo srovelė buvo stebėtinai plonytė; beje, taip ir turėjo būti: sve- 
timkūniu perverta širdis nepajėgia varinėti kraujo. Jis juto išgijimą 
- smaigstančią bangą, nuvilnijusią žaizda nuo krūtinės iki nugaros, 
lydimą jėgų antplūdžio, pasididžiavimo ir jaudulio. Bailesas su Go- 
tertonu paleido jį. Kalvėje nugriaudėjo džiaugsmingi šūksniai. Jam 
tai atrodė netinkama, nors praeityje jis ir pats visada šaukė, džiaug- 
damasis dėl kitų. Dabar Saitai jam tebuvo rutina, ne daugiau. 

Jis tapo Durklu, Ordino riteriu. Žmonės dabar vadins jį "seru 
Diurandaliu", nors šis titulas nieko nereiškia. 

- Būtum susitvarkęs ir be mūsų! - šnipštelėjo Gotertonas. - 
Tu beveik nesujudėjai! 

Vėliau reikės jiems atsidėkoti, ir Šunyčiui, ir ginklininkams, ir 

visiems kitiems. Viskam savas laikas. Diurandalis atsistojo ir nu- 
ėjo pasiimti kardo, kol suakmenėjęs markizas jo neišmetė. Dabar 
jis galėjo geriau jį apžiūrėti. Tai buvo pusantrinis kardas tiesiu 
durklu, maždaug jardo ilgio - tiksliai tokio, kad tiktų nešioti prie 
diržo ir neliestų žemės. Du trečdalius ilgio sudarė vienpusiai aš- 
menys, bet arčiau galo kardas užaštrintas iš abiejų pusių. Susiža- 
vėjęs jis gėrėjosi gracingais ašmenų grioveliais, grakščiu ranke- 
nos linkiu, piršto atrama, jei tektų kautis durklu it špaga, žaižaruo- 
jančia katės akimi ant rankenos, palaikančios kardo pusiausvyrą. 
Žinoma, ginklas subalansuotas idealiai: jo sunkio centras sukon- 
centruotas ne per arti smaigalio, kad būtų patogu durti - bet ir ne 
per toli, kad lengvai galėtum kirsti. Ginklakaliai nukalė puikų ginklą 
fechtuotojui, tobulai įvaldžiusiam visapusišką kovos techniką. Jei- 
gu jam būtų pasiūlyta šimtas kardų, karys tikriausiai išsirinktų bū- 
tent šį. Diurandalį žavėjo net jo paties kraujo dėmės ant ašmenų; 
nenuvalęs jų, jis užsikišo kardą už diržo. Pavadins jį "Harvestu" - 
geras vardas kardui, skirtas draugo atminimui, kurį pražudė kvai- 
las atsitiktinumas. 

Bailesas padėjo jam apsirengti, Didysis Magistras sveikino jį, 
ir vyrukas stengėsi įsidėmėti visus, kuriems turės atsidėkoti... 

Staiga jo dėmesį patraukė markizas - tas išbalęs, drebantis, vi- 
sų užmirštas lepšis. Keista! Tas pseudoaristokratiškas menkysta 
vienintelis aiškiai išsiskyrė salės prieblandoje. Visi kiti ir visa kita 
nebeturėjo reikšmės. Deja, menkysta kaip buvo, taip ir liko men- 
kysta, tačiau dabar jis buvo labai svarbus menkysta. Jį reikėjo pri- 
Žiūrėti, jį reikėjo saugoti. 

Galima išprotėti! 

Seras Diurandalis priėjo prie savo globotinio ir pagarbiai nusi- 
lenkė. 

- Jūsų paslaugoms, mano pone, - ištarė jis. - Kada išvykstame? 

Markizas nekeliaudavo raitas; į Aironholą jis atvyko karieta - 
beje, tai paaiškėjo vėliau, rytą. Iš pradžių salėje buvo suruošta tra- 
dicinė vakarienė, per kurią naujasis Durklas ir jo globotinis sėdėjo 
drauge su riteriais, jaunesnieji snūduriavo, įbedę veidus į lėkštes, o 
vyresni vyrai sakė kvailas kalbas. Harvesto mirtis turėjo pritildy- 
ti linksmybes, bet taip neatsitiko. 

- Mums visiems labai jo gaila, - aiškino Archyvų Magistras. - 
Vidutiniškai tai trunka dvi savaites. Man pačiam teko kankintis tik 

porą dienų. Bet tas nelaimingas mažius, - visa salė suošė iš juoko, 
- tas vargšas mažulis išbuvo Šunyčiu tris mėnesius! Ir Šunytis jis 
buvo, tiesą sakant, visai netikęs. Nemokėjo padlaižiauti. Meilinda- 
vosi neįtikinamai. Jo verkšlenimas kėlė siaubą. Bet pagaliau, gero- 
kai vėliau, kažkas atšliaužė iki mūsų durų - kai kas, ką gerai nusi- 
teikęs Didysis Magistras sutiko priimti. Ne, aš kalbu ne apie kan- 
didatą Bailesą; tas atsirado vėliau. Taigi Šunyčiui buvo leista grįžti 
į Žmonių visuomenę. Jis atėjo pas mane, norėdamas išsirinkti var- 
dą. "Ne, - pasakiau jam. - Šito negalima. Jis šventas". O tas man: 
"Bet jūs juk sakėte..." 

Ir taip toliau, ir panašiai. Jeigu tai smagino vaikus, SERAS 
Diurandalis galėjo net atlaidžiai šypsotis. "Serą" jam priklijavo Sop- 
ranai ir, saugodamas savo vardą, jis apdovanojo juos ne vienu an- 
tausiu. 

Tuo metu, svirinėdamas iš užstalės pakilo Fechtavimo Ma- 
gistras. 

- „netiesa, kad jis, būdamas Aironhole, jau antrą dieną mane 
įveikė. Visiška nesąmonė! Tai įvyko TREČIĄ dieną! 

Vėl susižavėjimo šūksniai. Iš tikrųjų tai atsitiko po dvejų metų, 
gal net po trejų, skaičiuojant pastovius dvikovų rezultatus. Jis 
gurkštelėjo vyno ir vos nepaspringo. 

- Vardan dvasių, koks čia asilo myžalas? - sušnabždėjo jis. 

Jojimo Magistras išsiviepė taip, lyg būtų laukęs šio klausimo. 

- Puikus vynas. - Kiti irgi vaipėsi. 

- Bet jo skonis... 

- Taip, bet tik todėl, kad tu pasninkauji, Durkle. Dabar tavo 
norma - vienas stiklas. 

Diurandalis pašnairavo į savo globotinį - tas pylė vyną sau į 
gerklę tarsi pienininkė grietinėlę į sviestmušę. Tada žvilgterėjo į pa- 
tenkintą Didįjį Magistrą, į kitus besišypsančius veidus. 

- Kada dabar mane pakeis poste? 

- Maždaug po keturiasdešimties metų, skaičiuojant nuo šian- 
dienos, - pasakė Jojimo Magistras. 


Markizo karietos dureles puošė jo herbas: dvi auksinės vove- 
rės žydrame fone. Sėdynės vilktos atlasine oda, karietą traukė aš- 
tuonetas palšų ristūnų: puikus privilegijų pavyzdys, kurias gauni, 
būdamas karaliaus sugulovės - Olindos Niluėjos, dabar grafienės 
Mornikados, pirmos valstybės gražuolės - brolis. Kalbama, jog ji 
be savo įgimtų kerų naudojasi dar ir kitokiais; nors tai nepaaiški- 
na, kaip jai su savo burtais pavyko išvengti uostinėtojų dėmesio ir 
įsitvirtinti rūmuose. Tai, jog toji moteris sugebėjo išsiderėti titulus 

bei dvarus visiems savo giminaičiams, rodė, jog ji ne tik graži, bet 
ir talentinga diplomatė. Pora jos dėdžių užėmė rūmuose antraeiles 
pareigas. Jos broliukas vadovavo karinio laivyno tiekimui ir pelnu 
paversdavo net užkrėstus grūdus. 

Praslinkus dviem valandom nuo jų išvykimo iš Aironholo, Diu- 
randalio pagarba jo globotiniui neišaugo nė per colį. Įsisupęs į kai- 
lius jauniklis buvo siaurakaktis, pasipūtęs menkysta. Jis tauškė be- 
prasmius niekus, beveik visiškai neturėjo humoro jausmo, buvo 
siaubingai netaktiškas. 

- Tu ką, negalėjai barzdos užsiauginti? 

- Net nemėginau, - iš tikrųjų nuo tada, kai persėdo prie Ankš- 
čių stalo, jis skutosi kiekvieną dieną. Jo barzdos šeriai buvo tokie 
pat aštrūs kaip kokio mūrininko. 

- Pasistenk. Tai įsakymas. Jo Didenybė nustato rūmų madas, 
šiandien madingi ūsai ir vešli barzda. 

Dar vakar, bemedituodamas, Diurandalis nusprendė užsiaugin- 
ti barzdą. Dabar akivaizdu, kad jam teks ir toliau skustis. 

- Tavo garbanos tikros ar tu raitai plaukus? 

Dvasios, apsaugokit mane! RAITAU? 

- Aš uždaviau tau klausimą, vyruti. 

- Aš girdėjau. 

Natingas iš nuostabos nutilo. Beje, ilgai tylėti jis nemokėjo. 
Netrukus juokdamasis jis papasakojo, kad mintis įsigyti Durklą ki- 
lo jo seseriai. 

- Ji įkalbėjo Karalių pasirašyti įsakymą ir padovanojo jį man 
gimtadienio proga - malonus siurprizas, tiesa? 

Iki šiol Diurandalis daugiau tylėjo, susitelkęs stabėdamas pa- 
saulį, kurio nematė nuo keturiolikos metų. Tačiau šie žodžiai palie- 
tė kažkokią stygą jame - tarsi netikrą liutnios natą. 

- Pone, aš jums ne tarnas. Priklausau Karaliui. Jis nusprendė, 
kad turiu tarnauti jam, gindamas jus bet kokia kaina, įskaitant ir 
mano gyvybę - vadinasi, taip ir bus. Kokiu būdu aš tai atliksiu - tik 
mano reikalas. Neprivalau pritarti visokiems paistalams. Aš Dur- 
klas, bet ne kekšės dovana sąvadautojui. 

Natingas išsižiojo. 

- Nedrįsk taip su manimi kalbėti! - subliovė jis. 

- Drįsiu. Nedarysiu to kitiems girdint, jei tik jūs manęs neiš- 
provokuosite. 

- Liepsiu tave nuplakti! 

Diurandalis šyptelėjo: 

- Pamėginkite. Lažinuosi, kad patiesiu kokį šešetą anksčiau, nei 
mane kas nors palies, - tris - tikrų tikriausiai, tad kodėl ne šešis? 

- Pranešiu apie tavo elgesį pačiam... pačiam... 

- Na? 

- Karaliui! 

- Nesiginčysiu, jis gali patrumpinti man liežuvį. Tačiau įsi23- 
mėkite: kai jūs skųsite, aš būsiu šalia, nes nuo šiol šalia jūsų būsiu 
visada. Štai jums mano patarimas: pasistenkite, kad tuo metu ne- 
būtų per daug kitų liudininkų. 

Likusi kelionės dalis praslinko palaimingoje tyloje. 


Karieta ir toliau girgždėjo ir šokčiojo per duobes, o Grendono 
vis nesimatė. Kaip tik tada, kai Diurandalis suprato, kad jie vyksta 
ne į sostinę, už kelio posūkio pasirodė vartai, kuriuos iš abiejų pu- 
sių supo siena, nusitęsianti tolyn kiek akys užmato. UŽ jos matė- 
si grakštūs medžiai, smailiaviršūniai stogai ir aukšti kaminai. Dur- 
klas turi būti niūrus, nekalbus, grėsmingas tipas, bet toks tapti jis 
dar spės. Ne šiandien. 

- Tai rūmai? 

- Oldmarto rūmai. - Markizas gūžtelėjo pečiais. - Jie geresni 
nei daugelis. Bent jau nauji. 

- Karalius čia? - Plienas ir ugnis! Jis mala liežuviu lyg mažas 
vaikas. Dėl ko jie dar čia važiuotų? 

Jo šviesybė užrietė savo išpuoselėtus ūsus kreivai šypsodama- 
sis - jis jau užsiminė apie didelę puotą, į kurią vakar pavėlavo. 

- Šiandien jis ruošia priėmimą isilondiečių pasiuntinio garbei. 
Tikrai rinktinė publika. 

Ką gi, galima truputį pailsėti. Jo tikriausiai nepakvies... taip, 
bet Durklas dabar turi visur sekti paskui markizą, kad ir kur tas 
eitų. Koks čia poilsis... 

- Be abejonės, - tęsė Natingas, - naujasis Durklas privalo kuo 
greičiau atvykti į rūmus bei prisistatyti Jo Didenybei. Et, manau, 
net lordas Geraldas neprieštaraus, jei pirmiausia aš persirengsiu. 
Reikėtų perrengti ir tave... Gaila, kad neturi padorių drapanų. 

Diurandalis apžvelgė naujas, puikiai pasiūtas kelnes, kitelį bei 
liemenę, kuriuos jis gavo išvykdamas iš Aironholo - šiuo metu tai 
buvo vienintelė jo nuosavybė. 

- Geresnių drabužių niekada gyvenime neturėjau, pone. 

- Fui! Skarmalai! Banalybė. Šios įkirptos rankovės išėjo iš 
mados prieš dvejus metus. Mano Durklas turi būti atitinkamai... be- 
je, šiandien mes tai sutvarkysim. 

- Jums leidus, pone... pirmiausia galėtumėte nuvežti mane į 
miestą, 0 pristatyti rytoj. 

- Ne! Tai reikia padaryti šiandien. 

Markizas akivaizdžiai nekantravo pasipuikuoti rūmuose nauju 
savo galybės simboliu. Diurandalis tylomis atsirėmė į sėdynės at- 
lošą. 


Maždaug po valandos jis marmuriniais laiptais leidosi paskui 
savo globotinį į rūmų sodą. Aironhole jį supažindino su rūmų eti- 
keto pagrindais: jis mokėjo net gana padoriai šokti menuetą arba 
gavotą. Nors šį kartą viskas vyko iš tikrųjų, nežinia kodėl jo neap- 
leido žaidimo "tiki: - netiki" jausmas? Jis apžvelgė žaliuojančios ve- 
jos, gėlynų ir mažų dekoratyvinių tvenkinių, juosmenį siekiančių 
žalių gyvatvorių bei grįstų keliukų akrus. Tolėliau matėsi dryžuo- 
tos palapinės ir įvairiaspalvės vėliavos. Po medžiais grojo orkestrai. 
Viskas didinga lyg stebuklų pasakoje - ir vis dėlto tai vyko iš tik- 
rųjų. Svarinantis jo diržą kardas - Harvestas - tikras kardas, JO 
asmeninis kardas. 

Jis iškart pastebėjo kitus Durklus, vilkinčiūs melsvai sidabri- 
nius Karališkos Gvardijos mundurus. Viską pasaulyje atiduotų, kad 
patektų į jų gretas, bet dabar niekada to nebus. Netrukus jie priėjo 
taip arti, kad kai kuriuos Diurandalis pažino, vieni mokėsi kartu su 
juo, kiti buvo atvykę į Aironholą, lydėdami Karalių. Du jį pastebėjo 
ir pamojo ranka sveikindamiesi. Jie negalėjo nepažinoti žmogaus, 
kurį jis saugojo. Nejau iki gyvenimo pabaigos reikės matyti jų už- 
Jaučiančius žvilgsnius? 

Buvo čia ir ietimis ginkluotų šarvininkų, su kirasomis bei šal- 
mais, tikriausiai užkalbėtais, nors nežinia, ar priešininkai nevartoja 
kokio nors atsakomojo užkeikimo? Tarnų, regis, daugiau nei dva- 
riškių. Moterys baltais drabužiais ir baltomis smailomis kepurėmis 
tikriausiai buvo Baltosios Seserys, uostinėtojos. 

Natingas patraukė į pačią šilkų ir aksomo, pusbrangių akmenų 
ir kailių, nėrinių ir aukso tankmę. Jis šypsojosi, mojo ranka bei 
garsiai sveikinosi su tais, kuriuos laikė vertais jo pasveikinimo. Vi- 
sų galvos krypo jo pusėn - tiesą sakant, viskas dėl to ir buvo da- 
roma. Nejau jis visiškai neturi gėdos bei nejaučia saiko? Ar jis ka- 
da nors girdėjo žodį "kuklumas"? Kuo labiau Diurandalis pažino 
markizą, tuo blogesnis jis jam atrodė. 

Vesdamas savo Durklą pro paskutinius žalios gyvatvorės var- 
tus link pievelėje įsikūrusio Karaliaus su svita, markizas žengė tarp 
dviejų šarvininkų - visiškai akivaizdžiai jų nė nepastebėdamas. Beje, 
ir pats Diurandalis nutarė, jog čia jie atlieka tik dekoracijų vaid- 
menį, taip nerūpestingai kariai plepėjo su uostinėtoja... 

- Tu - stok! - staiga suriko ji, ir tai reiškė pavojų. 

Kariai pakėlė ietis, bet Diurandalis spėjo nustumti markizą ša- 
lin, išsitraukė kardą ir jau ketino smeigti artimiausiam sargybiniui 
į tarpuakį, kai moteris riktelėjo: 

- Ne! Stokit! Palaukite! Viskas gerai! 

Jam pavyko neprarasti pusiausvyros bei stabtelėti, kardui vos 
per colį nepasiekus tikslo. Kaip tik laiku. 

Uostinėtoja sumosavo rankomis kariams, nespėjusiems sure- 
aguoti į pirmą jos riksmą. 

- Aš apsirikau. 

Laimė, arti jų nieko nebuvo, tad incidentas liko nepastebėtas. 
Labai pasisekė, kad moteris taip greitai suprato apsirikusi. Dabar 
jau ir Diurandalis galėjo blaiviai įvertinti situaciją bei savo veiksmus. 
Jis irgi elgėsi neteisingai. Veikė PER DAUG skubotai. Natingui nie- 
kas negrėsė - tik jam pačiam, ir jis vos nepersmeigė dviejų kara- 
liaus šarvininkų - beveik paties Karaliaus akyse. 

- Jūsų klaida vos nesibaigė mirtimi, miledi! - jis įsikišo Har- 
vestą atgal į makštis, ir su malonumu stebėjo, kad abu netikri jo 
priešai išbalo kaip senovinis šios kvaišos apdaras. 

Jai buvo koks trisdešimt metų - pakankamai, kad taip pavojin- 
gai neklystų. Malonaus apskrito veido, ryškus apmaudo raudonis 
ant skruostų suteikė pikantiškumo. Su aukšta smailia kepure ji at- 
rodė aukštesnė, nei buvo iš tikrųjų. 

Markizas susijaudino, ko ir reikėjo tikėtis. 

- Kas atsitiko? - pasišiaušė jis, mėgindamas apeiti savo kūnu 
užstojusį jį Diurandalį. 

- Prašau atleisti, markize! - tarė uostinėtoja. - Regis, jūsų Dur- 
klas neseniai atliko Saitų apeigas, ar taip, pone? 

- Na, ir kas? Pasijudink, vyruti, praleisk mane! 

- Nuo jo sklinda labai stiprus Kalvės kvapas, milorde. 

Markizas šoko piestu lyg iš meldų pabaidyta antis. 

- Tai ne pasiteisinimas! Tu ką, nežinai, kas aš toks? Drįsti kal- 
tinti MANE burtais prieš Jo Didenybę? Tu vos nesukėlei didžiulio 
skandalo, sese! 

- Aš tik vykdžiau savo pareigą, pone, ir tai, ką aš galėčiau iš- 
kviesti, daug blogiau už skandalą. 

Šaunuolė! Moteris visiškai neketino klausytis šio bukagalvio 
tauškalų - tegu jos įtarimai Diurandaliui ir nebuvo labai malonūs. Ji 
santūriai nusilenkė jam: 

- Atsiprašau ir jūsų, sere riteri. 

Jis irgi nusilenkė. 

- O aš - jūsų, dėlto, kad išgąsdinau, sese. 

- Aš skųsiuosi vyresniajai vienuolyno Motulei! - niurnėjo Na- 
tingas. - Ką gi, eime, Durkle, ir pasistenk daugiau nekelti nepado- 
rių scenų. | 

Vis dar šnopuodamas iš pasipiktinimo, jis nuėjo tolyn. Diuran- 
dalis surizikavo mirktelėti sesei ir nusekė paskui savo globotinį. 

Jis dažnai matydavo Karalių Aironhole, nors jam Diurandalis 
tikriausiai tebuvo vienas iš daugelio. Karalienės jis neatskirtų nuo 
bet kurios kitos gražiai apsirengusios damos. Diurandalis pamėgi- 
no įsidėmėti jos bruožus - maža kas: gal susitiks ją, tarkim, ko- 
kiam nors koridoriuje. Godeleva gracinga, bet vargu ar ji atrodytų 
tokia trapi ir bespalvė, jei nestovėtų šalia triukšmingo, stambaus, 
gyvybingo savo vyro. Per aštuonerius santuokos metus jai taip ir 
nepavyko išnešioti nė vieno kūdikio, šis faktas tikriausiai ir paaiš- 
kina jos liūdną išvaizdą. 

Bet Karalius... Ambrozui IV sukako trisdešimt ketveri, ir jis 
valdė jau dvejus metus. Aukštesnis už visus šalia stovinčius vyriš- 
kius, jis atrodė it kalnas, skendintis savo monumentaliuose bran- 
gių kailių apdaruose, išpuoštuose nėriniais ir pusbrangiais akmeni- 
mis. Kaštoniniai plaukai bei barzda spindėjo auksu. Triukšmas, ki- 
lęs pasirodžius markizui, pertraukė jo pokalbį, ir jis susiraukęs at- 
sisuko į juos. 

Reikia pripažinti, jog nusilenkti Natingas mokėjo virtuoziškai. 
Tačiau jis nelaukė, kol jį užkalbins. 

- Mano pone, man garbė pristatyti jums Durklą, kurį Jūsų Di- 
denybė teikėtės skirti. Seras Diurandalis... 

- Seras kas? - skardus monarcho balsas tikriausiai girdėjosi 
kitame karalystės gale. Visos galvos pasisuko į juos. 

Markizas užsimerkė. 

- Diurandalis, pone. 

Ambrozas IV pasižiūrėjo į prieš jį priklaupusį jaunuolį. 

- Stokis! 

Diurandalis atsistojo. 

- Na! - Įžymiųjų gintarinių akių žvilgsnis perliejo jį nuo galvos 
iki kojų. - Diurandalis? Palikuonis? 

- Ne, Jūsų Didenybe. Tik gerbėjas. 

- Kaip ir mes visi. Sveikas atvykęs į rūmus, sere Diurandali. 

- Dėkoju, Jūsų Didenybe. 

- Gana įspūdinga, - garsiai pastebėjo Karalius. - Net nesitiki, 
kad aš buvau TOKS dosnus. 

Nugriaudėjus juokui, Natingas paraudo it pelargonijos žiedas. 
Tokie Karaliaus juokeliai gali prilipti ir sekioti iš paskos ištisas sa- 
vaites tarsi blogas kvapas. 

Keista, bet markizas turėjo žmoną, apie kurią anksčiau nebu- 
vo nė užsiminęs. Ji buvo jaunesnė net už Diurandalį, nors ir ne 
tiek daug, kaip jam pasirodė - ne septyneriais metais. Tiesą sakant, 
tai irgi buvo Karaliaus, jos globėjo, dovana, tačiau vyras ją, regis, 
tikrai mylėjo. Labai graži, puikiausių manierų ir visiškai nemąstanti. 
Jos giminės medis susipynęs it lianų raizginys - pirmiausia dėl daž- 
nos kraujomaišos; jauną moterį domino tik skudurai. 

Kol markizas buvo išvykęs, jo apartamentus perkėlė į erdves 
menes pagrindinėje rūmų dalyje. Toks Karaliaus palankumas glostė 
markizo savimeilę, tad jis nekreipė dėmesio į žmonos nusiskundi- 
mus: tarnai, girdi, juokiasi iš jos, nes ji turi per mažai suknelių ir 
neužpildo jomis visos drabužinės. Ji paliepė vyro Durklui atsistoti 
čia. Ir čia. Paskui čia. Pažvelgti pro langą. Nuostabu. Ar jis bus 
toks malonus ir, svečiams susirinkus, pasirems ant židinio atbrai- 
los profiliu į duris? Ji įsivaizdavo įsakinėjanti, tad ką nors atsakyti 
Diurandalis neprivalėjo. 

Atrodė tarsi: nematomos rankos padeda Diurandaliui: naujo- 
sios menės pastatytos galvojant apie saugumą. Įėjimas tik vienas, 
pro siaurus langus galėjo įskristi nebent šikšnosparniai. Bet koks 
pažeidėjas į šeimininkų miegamąjį patektų tik per prieškambarį ir 
svetainę, o ten visada bus Durklas. Tarnaitė gyveno kažkur kitur. 
Gaisro atveju sandėliuke buvo virvės. Kuo jam dar rūpintis? 

Tik dviem dalykais. Pirma, visame pasaulyje nesurasi žudiko, 
norinčio kaip nors pakenkti Tabui Niluėjui, markizui Natingui. An- 
tra, Diurandalis puikiai tai suprato, bet su tikru globotiniu privalėjo 
elgtis kaip tikras Durklas - taip aviganis šuo negali pasipriešinti ins- 
tinktui saugoti avis. 

Laimė, pirmą jo tarnybos naktį globotinis pareiškė esąs pavar- 
gęs po kelionės į Aironholą ir eisiąs anksčiau miegoti. Markizė at- 
sigulė kartu, tarnas ir kambarinė išėjo. Diurandalis užšovė durų 
skląstį, patikrino visus kampus, ar kuriame nesislepia koks nors 
piktavalis ir įsitaisė patogiame krėsle svetainėje. Blizgindamas Har- 
vesto ašmenis, jis mąstė apie susiklosčiusią padėtį. 

Kadangi niekas jo neperspėjo apie pašalinį Saitų užkeikimo po- 
veikį, dabar jam pačiam reikėjo tai išsiaiškinti. Diurandalis jau Žino- 
jo, kad gali gerti tik vieną bokalą vyno. Po dviejų nemigo naktų vis 
dar jautėsi žvalus kaip agurkėlis. Įdomu! Durklus paprastai išskirs- 
to poromis arba net didelėmis grupėmis; turėjo anksčiau susipras- 

ti. Jis vienas, ir žino, kad negali savo siaubingojo markizo išleisti iš 
akių. Kaip jie pakęs vienas kitą visus likusius trisdešimt penkerius 
ar keturiasdešimt metų? Ar jis apskritai galės treniruotis, susirasti 
draugų, užmegzti meilės ryšius? 

Jam reikia patarimo. Logiškai mąstant, geriausiu patarėju turė- 
jo būti Karališkoji Gvardija, bet kaip susisiekti su tenykščiais Dur- 
klais? Net dabar, kai jo globotiniui tikrai niekas negrėsė, Diuranda- 
lis negalėjo išeiti iš menės bei palikti markizą vieną - ir negalėtų, net 
jei durys būtų rakinamos šimtu užraktų. O dieną jis vaikščios iš 
paskos tiesiog neatsitraukdamas. 

Jis paprasčiausiai pakvaiš. 

Po valandos, kai į duris pasibeldė, Diurandalis suprato kas 
ten. Tačiau atverdamas duris per grandinėlės tarpą, laikė pasiruo- 
šęs Harvestą. Jie buvo dviese, vienas jų Hoeras, vos prieš du mė- 
nesius palikęs Aironholą. Antrasis - pats Monpursas. 

- Nelabai skubėjote, - pastebėjo juos įsileisdamas Diurandalis. 

Abu vyrukai tipiški Durklai: aukšti, raumeningi, įdėmiais 
žvilgsniais ir grakščiais katės judesiais. Beje, Hoeras dar elgėsi ber- 
niukiškai nuoširdžiai, tad jo veide atsispindėjo išdykėlio išraiška. 
Barzdą jis augino tikrai ne ilgiau kaip mėnesį, tad tankumu ji nusi- 
leido įspūdingai ševeliūrai. Monpursas švariai nusiskutęs, lino spal- 
vos plaukais ir mėlynai balzganomis akimis. Menkesnio stoto nei 
jo palydovas, tad atrodė jaunesnis už jį bent dešimtį metų, bet iš 
tikrųjų jam jau sukako dvidešimt penkeri. Galbūt tai, jog tavęs 
nuolat neįvertina - irgi pranašumas? O gal tai eilinis Karaliaus 
pokštas: vadovauti savajai gvardijai skirti neišaugantį paauglį? 

- Brolis Diurandalis, Vade, - supažindino juos Hoeras. Vadina- 
si, į Hoerą reikia kreiptis "brolau", o į Monpursą - "Vade". Vyrai 
paspaudė vienas kitam rankas. 

- Tokio vardo aš nepamirščiau, - pastebėjo Monpursas. - Tik- 
riausiai tu atvykai jau po manęs. 

- Taip, Vade, - ne visiška tiesa, bet Diurandalis to neprisipaži- 
no. 

Staiga šviesiai mėlynos akys sublizgo. 

- Ne! Tu buvai Šunytis! Padavei man mano kardą! 

- O paskui tu atėjai ir padėkojai man. Net neįsivaizduoji, ką 
man tai reiškė! 

- Įsivaizduoju, - tvirtai pareiškė Monpursas. - Gerai, tau turėjo 
kilti klausimų. 

Diurandalis prisiminė mandagumą ir pasiūlė svečiams sėstis. 
Atsiprašė, kad neturi kuo pavaišinti. 

Monpursas klestėlėjo į krėslą lengvai, tarsi krentantis lapas. 

- Gausi viską, ko tau reiks, truktelėjęs už šios virvės. Ką gi, 
prie reikalo. 

- Tada pirmas klausimas. Kaip man saugoti žmogų dvidešimt 
keturias valandas per parą? 

Akimirką vado veide pasirodė tokia pat šelmiška šypsena, kaip 
ir Hoero. 

- Iš tavęs to ir nereikalujama. Pats pajusi, kad pavojaus jaus- 
mas išsisklaidys po poros savaičių. Išmoksi būdų, priverčiančių 
neabejoti tavo apsaugos patikimumu. Mes paprasčiausiai sakome: 
nereikia lįsti į vonią. Gvardijoje, žinoma, paprasčiau: mes budime 
iš eilės. Beje, kol tavo globotinis rūmuose, galime tave pavaduoti, 
- rankos mostu jis nutraukė Diurandalio padėkos žodžius. - Ne, 
mes padedam kiekvienam, kuris dirba vienas. Tai mūsų darbo da- 
lis. Karaliaus apsaugininkų vis tiek per daug, be to, jis ir pats ne- 
suinteresuotas, kad po rūmus vaikštinėtų įtarinėjantys Durklai. 

Taigi Diurandalis spėjo teisingai, ir tai malonu. 

- O miegoti aš galiu? 

Šypsena nušvietė visą veidą. 

- Galėsi snūstetėti krėsle valandėlę kitą, bet prabusi net vorui 
nusičiaudėjus. Prie to priprantama. Susirask užsiėmimą: analizuok 
įstatymus, finansus arba mokykis užsienio kalbų. Greičiau slenka 
laikas. Kita vertus, net Durklai anksčiau ar vėliau pasensta. Juk ne 
amžinai būsi geriausiu fechtuotoju. 

Diurandalis vėl padėkojo. Jis paprastai, broliškai šnekučiavosi 
su dviem vyrais, kuriais taip ilgai žavėjosi, ir tai savotiškai jaudino. 
Hoerą jis laikė pusiau didvyriu, pusiau draugu - beveik nepasiekia- 
mu, nors jau keletą metų Diurandalis laikomas geriausiu fechtuo- 
toju. Kalbant apie Monpursą, kandidatai jį beveik dievino už legen- 
domis apipintus gebėjimus fechtuotis ir spartų kilimą tarnybos 
laiptais. 

- Ar egzistuoja kokia nors man nežinoma priežastis, dėl kurios 
markizui prireikė Durklo? 

Stojo nejauki tyla. 

- Nieko tokio nesu girdėjęs, - nenoriai prisipažino Monpursas. 
- Karalius pildo visus grafienės norus. Tik nesijausk nuskriaustu. 
Pažvelk į tai iš kitos pusės: tavo paskyrimas pareikalaus iš tavęs 
visų gebėjimų. Mes saugom Karalių, bet mūsų visas šimtas. Di- 
džiąją laiko dalį kamuojamės dykinėdami. 

Girdėta dainelė: taip seras Aragonas guodė nelaimėlius kole- 
gas. 

Hoeras plačiai nusišypsojo. 

- Paskyk jam apie moteris! 

- Pats ir pasakyk, jaunasis ištvirkėli. 

- Viliuosi, jog kuris nors pasakys, - švelniai pastebėjo Diuran- 
dalis. Jie juk žino, kad jis nekaltas. Patys tai patyrė. 

- Ak, čia jų per akis. Ir jos nuolat nori miego. 

Monpursas demonstratyviai užvertė akis į viršų. 

- Nori pasakyti, jog taip jas nuvargini. Tai tiesiog dalis legen- 
dos, Diurandali - geriausia dalis. 

- Surasiu tau gerą mokytoją, - svajingai ištarė Hoeras. - Leisk 
pagalvoti... Blondė? Einė? Roza? Ak, taip... ištekėjusi už dvariškio, 
tad vienai jai liūdna, bet jokių kalbų apie amžiną sąjungą... graži, 
žaisminga, aistringa... 

- Tokių jis pažįsta šimtą, - niūriai atsiduso jo vadas. - Neleisiu 
jam tavęs kvailinti. 

- Dėkoju, - tarė Diurandalis, rydamas seiles. 

- Ką manai, jei paliktume tavo dosnų draugą saugoti durų, o 
mes abu pasivaikščiotume? 

Visi jo raumenys įsitempė. 

- Ne šiandien, jei neprieštarausite. Aš nieko prieš, bet man vis- 
kas atrodo per daug greitai... jūs manęs nesuprantate? - Diuranda- 
lis matė, kad jie laukė būtent tokio atsakymo, ir stengiasi iš jo ne- 
sijuokti. Bet jis tikrai negalėjo! Ką apie jį begalvotų, jis paprasčiau- 
siai negalėjo, ir viskas. 

- Prisiekiu tau - kaip Durklas broliui, - tarė Hoeras, stengda- 
masis kalbėti rimtai, - kad saugosiu tavo globotinį, kol grįši, 

- Tu labai geras, bet... 

Monpursas šyptelėjo ir atsistojo. 

- Tave pageidauja matyti Karalius. 

- Ką? 

- Tai, ką girdėjai. Su tavimi nori kalbėti Karalius. Eini? 

Tai visai kitas reikalas! Galų gale jis juk Karaliaus Durklas. 

- Taip, žinoma. Hm... gal pirmiausia reikia nusiskusti. 

- Jokio skirtumo, - tarė Monpursas. - Eime! Negalim jo versti 
per ilgai laukti. 

Daugiau nebebuvo apie ką diskutuoti. Nors Diurandalis girdė- 
jo užstumiamo skląsčio žvangėjimą, einant su Monpursu korido- 
riumi jis jautėsi nekaip. 

- Tarsi šiurpuliukai per nugarą bėgtų, ar ne? - paklausė vadas. 
- Bet tai praeis, pažadu. Arba paprasčiausiai priprasi prie to. 

Jie nulipo ilgais marmuriniais laiptais. Rūmuose viešpatavo ty- 
la; koridoriuose tvyrojo prieblanda. 

- Aš - Karaliaus Durklas, tačiau Saitais susietas su kitu. Kaip 
veikia padalyta ištikimybė? 

- Tu susietas su markizu. Jis pirmas, Karalius antras. Va, jeigu 
jie susipyktų, turėtum nemažų problemų. 

Neblogas pasiruošimas suktam klausimui, ir vieta tam tinkama: 
ilga, visiškai tuščia salė. 

- Kodėl Karalius turėtų skirti tokią brangią nuosavybę kaip 
Durklas žmogui, kuris neturi priešų? 

- Man regis, aš tau jau sakiau. 

- Pasakyk dar kartą. 

- Ar tik nemėgini ginčyti karališkosios valios? - Monpursas 
pravėrė duris, už kurių matėsi siauri akmeniniai laiptai, vedantys 
žemyn. 

- Man nesinorėtų savo valdovo laikyti kvailiu, Vade. 

Vadas uždarė paskui juos duris ir skaudžiai suspaudė Diuran- 
daliui ranką. 

- Ką nori pasakyti? - mėlynos akys šaltai sutviskėjo. 

Diurandalis suprato stovįs po lempa, jo veidas buvo puikiai 
apšviestas. Ir kaip jis įsigudrino taip greitai nebejausti kojomis tvir- 
tos Žemės. 

- Jeigu karalius abejoja kieno nors ištikimybe - na, ne dabar, 
bet galbūt ateityje - apskritai daug sunkiau suorganizuoti sąmokslą, 
kai už nugaros Durklas, ar ne? Ir dar, tai kaip bandomasis akmuo: 
jeigu Durklas netikėtai išprotėtų, reikėtų išsiaiškinti. 

Sunkus žvilgsnis. 

- Ak, tiek to, brolau Diurandali! Juk neįtari savo mažojo mar- 
kizo išdavyste? 

- Ne, nė per nago juodumą. Bet Jo Didenybė negali skirti Dur- 
klų tik nepatikimiems, tiesa? Taip pažymėti reikia ir kelis nereikš- 
minguosius. 

Dar ilgesnis bei atidesnis žvilgsnis. Kažkur apačioje sugriaudė- 
jo vyriškas juokas. 

- Tikiuosi, tu neskleisi tokių beprotiškų minčių, broli. 

Dvasios! Vadinasi, jis teisus! 

- Ne, Vade. Daugiau šito nesakysiu. 

Nepajudinęs nė raumens, Monpursas neteko dar dešimties me- 
tų ir tapo visišku berniuku. 

- Puiku. Dabar dar vienas dalykas. Jeigu Jo Didenybė panorės 
sukirsti su tavimi špagomis - trys iš keturių, aišku? 

- Ne. 

- Mažiau - ir jis įtars kiaulystę. Daugiau - ir jis įsižeis. Kvaila 
įžeidinėti turinčius valdžią, broli. - Jis ėmė lipti laiptais žemyn. 

Visiškai išmuštas iš vėžių, Diurandalis nusekė iš paskos. 

Rūsyje tvyrojo alaus ir prakaito kvapas, nekalbant apie akis 
graužiančią smarvę, kurią skleidė šviestuvuose degantys banginio 
taukai. Nei stalų, nei kėdžių - tik statinių rietuvės ir didelis krepšys 
bei ragai gėrimui. Iš trijų dešimčių čia stovėjusių vyrų bent dvide- 
šimt penki buvo Durklai mėlynais, sidabru puoštais gvardiečių 
mundurais, kiti, regis, irgi Aironholo absolventai, priskirti priva- 
tiems asmenims arba paprasčiausiai be uniformų - visi, išskyrus 
vieną, patį stambiausią žmogų patalpoje, esantį visų dėmesio cen- 
tre. Sprendžiant iš nevaržomos atmosferos, ne tarnybos metu 
Durklai nesibaimino išgerti daugiau, nei leidžiama. Tikriausiai tai 
buvo mažytė profesinė paslaptis. 

Valdovas ką tik baigė pasakoti istoriją, nuo kurios klausytojai 
leipo juokais. Čia tai Karalius! Per porą savo valdymo metų jis iš 
esmės pertvarkė mokesčių sistemą, užbaigė Isilondijos karą ir ge- 
rokai apkarpė teises stambių žemvaldžių, kurie buvo taip įkyrėję jo 
tėvui. Nepaisant nieko, štai jis - vienas didžiausių Eiranijos monar- 
chų - stovėjo ir ūžavo drauge su savo Durklais, tarsi būtų vienas 
jų, priversdamas juos kvatotis; ir dar svarbiau - kaskart kvatoda- 
masis drauge su jais. Žmogus, kuriam tarnauti Diurandalis buvo 
tiesiog gimęs: jam, bet ne apgailėtinam markizui Menkystai, šiuo 
metu knarkiančiam menėje viršuje. 

Ambrozas atsisuko ir pažvelgė pro jį supusių vyrų galvas į įė- 
jusiuosius. Nors veidas įraudęs, o kakta sruvo prakaitas, auksinių 
akių Žvilgsnis liko aiškus bei pasitikintis. Diurandalis nusilenkė per 
tris ketvirčius, manydamas, kad toks pasisveikinimas labiausiai 
tinka pirmai asmeninei audiencijai neformalioje aplinkoje. 

- Girdėjau įspūdingų istorijų, sere Diurandali, - tarė Karalius. 

- Jūsų Didenybė labai malonus. 

- Tik tada, kai to noriu. - Jis apžvelgė savo pašnekovus, vėl 
sukeldamas juoko pliūpsnį. Paskui Karalius susiraukė. - Kas atsi- 
tiko Harvestui? 

Kambaryje akimirksniu įsivyravo tyla. Nors patalpoje buvo 
tvanku, atrodė, jog ore padvelkė šalčiu. 

- Nesu pakankamai kompetentingas spręsti apie tai, pone, - iš- 
sisukinėdamas tarė Diurandalis, ir.Karalius tai suprato. - Tačiau, jei 
jus domina mano nuomonė, man atrodė, jis nebuvo pasiruošęs. 
Netikėjo savimi. 

Karalius suraukė antakius. 


4] 


- Prieik arčiau. 

Jis pasivedė Diurandalį į kampą. Kiti atsuko jiems nugaras. 
Patalpoje vėl suošė kalbos. Pokalbis su Karaliumi iš taip arti primi- 
nė susitikimą su lokiu jo irštvoje. Diurandaliui senokai neteko žiū- 
rėti į ką nors iš apačios į viršų. 

- Tai buvo nelaimingas atsitikimas. 

- Taip, pone, - o taip, taip, taip! Bet vyras turi gedėti draugo 
dėl paties draugo, o ne dėl to, kuo ta mirtis pavirto jam pačiam. 

- Kas kitas? Įvertink, pasakyk savo nuomonę apie kitus šešis 
kandidatus. 

Tai bus tikrų tikriausias liežuvavimas. Oficialiai net Didysis 
Magistras negalėjo dalytis šia informacija su Karaliumi, nors nie- 
kas tuo netikėjo. Prieštaringi įžadai draskė Diurandalį: ištikimybė 
Aironholui, jį išauginusiems ir išauklėjusiems Žmonėms, draugams. 
Tačiau ordinas priklausė Karaliui, taigi riterio ištikimybė - irgi. 

- Klausau, mano pone. Dabar Pirmasis yra Bailesas. Jis pui- 
kus visais atžvilgiais, bet jam tik septyniolika... 

- Jis nuslėpė tikrąjį savo amžių? 

Bailesas pasakojo visokiausias pasakas apie jį medžiojusį šeri- 
fą, apie tai, kad Didysis Magistras išgelbėjo jį nuo kartuvių, bet 
niekas tuo netikėjo. 

- Manau, kad taip, pone. Jam būtina palaukti dar metus... ge- 
riau net dvejus, - trejus būtų dar geriau, bet kas išdrįs pasakyti 
apie tai tokiam nekantriam Karaliui? - Kandidatas Gotertonas labai 
geras, nors galva jis dirba turbūt geriau nei kardu; beje, fechtuoja 
jis tikrai geriau nei vidutiniškai. Kandidatas Evermenas metais vy- 
resnis už mane. Jis nuostabus. Kandidatas... 

- Papasakok man apie Evermeną, - Karalius atidžiai išklausė 
viską, ką Diurandalis kalbėjo. - Jis toks pat geras kaip tu? - ga- 
liausiai paklausė. 

Pinklės! Valdyk savo liežuvį! 

- Kol kas ne. 

- Ar kada nors bus? 

- Beveik. 

Karalius nusišypsojo, leisdamas suprasti, jog nutuokia, kaip 
Jaučiasi jo pašnekovas. 

- Geri atsakymai, Durkle! Dar protėviai mus mokė: pažink sa- 
ve! Žaviuosi savo vertę žinančiais žmonėmis. Ir vertinu sąžiningu- 
mą. Tai savybė, kurią valdžios žmonės vertina labiausiai, - išsky- 
rus ištikimybę, bet ištikimybę aš galiu nupirkti. Didysis Magistras 
pripažįsta, kad Evermenas išskirtinis, bet vis dar gerokai prastesnis 
nei tu. 

Diurandalis kelis kartus Žžiojosi kažką sakyti, bet užsičiaupė. 
Jautė, jog rausta lyg mažas vaikas. Jis net neįsivaizdavo, kad Ka- 
ralius taip atidžiai stebi įvykius mokykloje. 

- Jūs labai geras, Jūsų Didenybe. 

Karalius patempė lūpas. 

- Nieko panašaus. Aš beširdis. Kitaip man negalima. Kaip tik 
šiuo metu man reikia aukščiausios klasės Durklo. Aš norėjau tavęs. 

Plienas ir kraujas! Harvesto mirtis pasmerkė jį tarnauti men- 
kystai ir, regis, Karaliaus reakcija į jo vardą šiandieną reiškė visai 
ką kita, nei jis pagalvojo. 

- Bailesas ir Gotertonas - ar jie atlaikys Saitų apeigas? Nepalūš 
kaip Harvestas? 

Diurandalio rankose buvo dviejų draugų gyvybės, ir jam norė- 
josi verkti. Jis patylėjo, apgalvodamas atsakymą. Burna perdžiūvo. 

- Pone, jie geri Žmonės, - atsargiai pasakė jis. - Man regis, jog 
jie atlaikys. 

Karalius nusišypsojo. Nuo jo dvelkė česnaku ir alumi. 

- Puikiai pasakyta. Niekam nė žodeliu neprasitark apie mūsų 
pokalbį. Ką gi, tiek daug esu girdėjęs apie tavo sugebėjimus valdyti 
kardą bei špagą... Žinai, aš ir pats ne naujokas. 

Regis, šios nakties įvykiai įgauna pagreitį. Ak, kad taip dabar 
atgal į Starkmurą! Net vėl tapęs Šunyčiu, aišku, jaustųsi geriau, 
nei šičia. 

- Apie Jūsų Didenybės fechtavimą kuriamos legendos, bet aš 
nesu ekspertas. Tikiuosi, jūs manęs nepažeminsite Žmonių akyse, 
pone. 

- Štai ir pažiūrėsim! Ir nemėgink pasiduoti. Dvikova pagal tai- 
sykles - sąžiningumas, pameni? Netausok mano jausmų. Sere Lar- 
senai! Kur rapyros? Rapyra - mano ginklas. Net ir aš gerai pagalvo- 
čiau, prieš susikaudamas su šiuo vyruku kardais. O tu ką manai? 

Nepažįstamas Diurandaliui Durklas jau tiesė jiems nežinia iš 
kur atsiradusias kaukes ir rapyras. 

- Neabejoju, Jūsų Didenybė sukapotų jį kardu kaip kotletą. 

- Va čia tai būtų gėda - baigti karjerą taip greitai, - nusikvatojo 
Karalius. 

Nežinia kieno paslaugios rankos nuvilko Diurandaliui kitelį, lie- 
menę ir marškinius; žiūrovai sustojo palei sieną. Akivaizdu, jog tas 
dvokiantis rūsys jau seniai neatsiejamas nuo Durklų, alaus bei ra- 
pyrų. Dvikova pagal taisykles? Ar visada Karalius įsako elgtis taip, 
kaip jam norisi iš tikrųjų.? Kokiu būdu jis apskritai ketina parodyti 
aukštą klasę, kaudamasis su Durklu? Vaikiškame Monpurso veide 
galėjai tiesiog aiškiai perskaityti įspėjimą. 

AHA! Paprastai iš naujoko stengiamasi pasijuokti, ir Karalius 
pokštauja drauge su visais. Gali būti, kad panašūs žaidimai su nau- 
jokais - tradicija, na, o kylanti žvaigždė, sugebanti nugalėti geriau- 
sius Aironholo fechtavimo mokytojus - tiesiog idealus taikinys. 
Garsusis ekspertas suklups prieš, galima sakyti, mėgėją, štai ir vis- 
kas. 

Ne, ne viskas! Jeigu Jo Didenybė paliepė kautis pagal taisyk- 
les, taip ir bus. Tas, kas vykdo savo karaliaus valią, neklysta. Ar 
daug atsiras monarchų, nesigėdijančių vaikiškų žaidimų su savo 
gvardiečiais? Bet tik taip galima išugdyti tikrą savo pavaldinių išti- 
kimybę. 

Apsinuoginę iki pusės, varžovai rapyromis atidavė vienas ki- 
tam pagarbą. Diurandalis patrepsėjo po pjuvenas, ieškodamas at- 
ramos taško. 

- Kovon! - šūktelėjo Ambrozas IV, Šivijalio ir Nostrimijos Ka- 
ralius, Nifijos princas, Trijų Jūrų Valdovas, Teisingumo Ramstis, 
ir taip toliau, ir panašiai - milžiniškas, srūvantis prakaitu, truputį 
nutukęs bei apžėlęs. Pats Žinomiausias karalystės veidas šį kartą 
slėpėsi po metaliniu kaukės tinkleliu. 

Atstatęs į priekį dešinę koją, iškėlęs kairę ranką, karalius artėjo 
link jo supančiotos karvės žingsniu. Nusprendęs minutę ar dvi 
pažaisti, Diurandalis atrėmė smūgį, tingiai atakavo, atrėmė dar vie- 
ną smūgį ir vos nekliudė Karaliaus - visiškai atsitiktinai. Tas buvo 
lėtesnis už sraigę. Mėgino naudoti Aironhole įvestą kovos stilių, 
bet pats tikrai neatskirtų "lelijos" nuo "gulbės". Atremti "ievą", at- 
sakomasis išpuolis "vaivorykštei"... Vėžlių baletas. Pakaks. 

- Tušė! 

- Cha! - tarė Jo Didenybė balsu, kuriame girdėjosi nepasiten- 
kinimas. Žinoma, tušė. Ką gi, sėkmė visada puošia Durklą. - Pa- 
žiūrėsim, kaip tau seksis dabar, sere Diurandali. 

Diurandalis vėl dengėsi "Gulbe". 

- Tuoj aš tau! - suriko monarchas. 

"Erelis", "drugelis"... 

- Vėl tušė... pone. 

Karalius labai tikroviškai suurzgė, bet po kauke tikriausiai vai- 
pėsi. Už nugaros rankomis energingai rodė ženklus Monpursas. 
Jeigu auka dar nesuprato pokšto, jai bus nesaldu. 

- Dar, pone? 

- Dar! 

Geriau nusileisti, kad išlaikytum puikias manieras. Ožys. 
Stuobrys. O, LIEPSNA! Apgailėtinas tarakonas. Jis tikrai neketino 
taip greitai... Karalius vėl suurzgė ir kelis kartus sumosavo rapyra 

aukštyn žemyn, tarsi nepatenkintas kovos eiga. Jis puikus akto- 
rius. Ir kiti neblogi. Žiūrėdamas pro kaukės tinklą, aplinkui Diu- 
randalis nematė nė vienos šypsenos. 

Kol kas, vadinasi, trys - nulis. Trys iš keturių, kalbėjo Mon- 
pursas, taigi kitas raundas parodys, jog iš tikrųjų erelis tėra gegu- 
tė... 

- Prisiekiu ugnies dvasiomis, šeimininke, šis vyrukas geros 
formos! - nežinia kas šūktelėjo. 

Tame balse nuskambėjo toks nuoširdus beviltiškumas, jog 
Diurandalį išpylė šaltas prakaitas. MIRTIS IR LIEPSNA! Nejau jis 
viską suprato neteisingai? Nejau Karalius tikrai: tiki, kad fechtuo- 
jasi geriau už snarglių puodą? Juk negali tokie žmonės kaip Mon- 
pursas parduoti savo garbę, pataikaudami beprotiškoms jo fanta- 
Zijoms? 

Tai NEGALI nebūti pokštas. 

Ar tikrai? 

Staiga nuovoką pakeitė pyktis. Jei tai pokštas, jis neskonin- 
gas. Jeigu ne, tai Diurandalio dėka Karalius jau spėjo pasirodyti 
meilikavimo apakintu pagyrūnu - tai tolygu valstybės išdavimui, - 
o Monpuras padlaižiu. Tai savo ruožtu reiškia, kad apie žadėtą 
amato brolių pagalbą teks pamiršti. 

- Nagi, prisiekiu mirtimi! - Karalius puolė priešininką, ir Diu- 
randalis paprasčiausiai smeigė jam į pilvą. Keturi iš keturių. 

- Dar! - suriaumojo Karalius, ir kamuoliukas ant Diurandalio 
rapyros galo įsirėmė į tą pačią vietą. 

Karaliaus krūtinė taip įraudo, jog rodės, kad plaukai ant jos 
tuoj pradės rūkti. 

- Prisiekiu amžinąja tamsa, aš nesitrauksiu, kol nepaliesiu šio 
šunyčio! Kaukimės, pone! - Tai jau grasinimas. Koks čia fechtuo- 
tojo išbandymas, tai paprasčiausias mėginimas įbauginti. 

- Tai burtai, Jūsų Didenybe! - šūktelėjo kuris žiūrovas. - Jis ką 
tik iš Kalvės, tad jo apskritai neįmanoma nugalėti! 

Būdas išsaugoti garbę tiesiog genialus, bet Ambrozas jį ignora- 
vo. Prireikė aštuonių kirčių, kol jis pagaliau pripažino pralaimėjęs 
ir nusiplėšė kaukę. Įraudęs nuo pastangų bei įniršio, rūsčiai dairėsi 
į šalis, mėgindamas pastebėti bent mažiausią šypsenos užuominą. 
Karalius pasirodė esąs prastas fechtuotojas, o jo Karališkoji Gvar- 
dija - apgailėtinų pataikūnų minia. 

Diurandalis atidavė pagarbą ir nusiėmė kaukę. 

- Leiskite eiti, Jūsų... 

- Ne! Užsidėk kaukę, vyruti! Monpursai, pažiūrėkim, kaip su 
šiuo genijumi susidorosi tu. 

Metęs į Diurandalį deginantį žvilgsnį, komandoras pradėjo 
rengtis. Be abejonės, dvikovos baigtis buvo aiški; pralaimėti beveik 
tokiu pat dramatišku santykiu, kaip ir Karalius. Bet koks kitas re- 
zultatas reikštų, kad jis padlaižys bei melagis. 

Naujasis Durklas laimėjo fechtuodamasis, bet štai daugybę įta- 
kingų draugų jis prarado pačią pirmą rūmuose praleistą naktį. 

Kitą dieną jam vėl reikėjo bendrauti su markizu. Tas pakvietė 
siuvėjus. Žmona šioje procedūroje dalyvavo labai noriai, kaip ką tik 
naują lėlę gavęs vaikas. Diurandalis kantriai stovėjo, kol jį klostė 
medžiagos atraižomis, mėgindami priderinti jas prie plaukų bei 
akių spalvos. Jam labai norėjosi pasprukti, bet jį kaskart grąžinda- 
vo dėl visokiausių menkniekių. Ir pagaliau, kai buvo išrinktas ir 
modelis ir spalvos, jis paprasčiausiai pasakė: "Ne". 

- Ką reiškia "ne"? - įsikarščiavo Natingas. 

- Aš šito nevilkėsiu, pone. 

- Tu prisiekei man tarnauti! 

- Net esu surištas užkeikimu jums tarnauti. Bet ar jūs pirksite 
buldogą, kad puoštumėte jį kaip boloninį šunelį. Jūs pjudysite juo 
jaučius. Mano užduotis - būti ne gražuoliu, bet jus ginti, tačiau vil- 
kėdamas šiais skudurais, aš negalėsiu kautis. 

- Fui! Tu puikiai žinai, jog niekas nereikalauja, kad tu kautu- 
meisi. 

-Taip, pone. Labai gaila, bet aš tai Žinau. Tačiau užkeikimui tai 
įtakos neturi, o jis draudžia man vaikščioti išsipuošus lyg nėrinių 
užtiesalui. 

- Tu įžūlus! - purkštelėjo markizė. - NELEISK jam taip su ta- 
vimi kalbėti, mielasis. 

- Aš greičiau seksiu paskui jus nuogas, markize, nei apsireng- 
siu šiais skurliais. Ar galiu kai ką pasiūlyti? - pridūrė Diurandalis, 
nenorėdamas atrodyti visai nesukalbamas. 

- Na, ką? - suniurnėjo Natingas. 

- Ką nors panašaus į Karališkos Gvardijos mundurą. Tai pato- 
gu ir daro įspūdį. 

Mėšlo maišas, pešiodamas barzdą, mąstė apie pasiūlymą. 

- Žinai, šis pasiūlymas neblogas! Mano spalvos - mėlyna su 
auksu. Brangioji, kodėl mums nepasirinkus to paties modelio, tik 
vietoj sidabro panaudotume auksą? 

Markizė net suplojo delnais. 

- O, mielasis, koks jis bus gražus su tais apdarais! 
MIRTIS IR LIEPSNA! Diurandalis kalbėjo apie modelį, o ne 
apie heraldiką. Karališką Gvardiją ištiks apopleksija. 


Vakare Hoeras jam papasakojo, jog Monpursas stipriai įniršęs, 
bet Diurandalis ir pats tai suprato, girdėdamas Durklų replikas, 
kurių nepašykštėta Karaliui išėjus. Jam atrodė, kad šios dėmės nie- 
kada nenusiplaus. 

Tačiau vadas nekerštingas - bent jau taip tvirtino Hoeras. Pa- 
žadas padėti apsiprasti liko galioti, tad netrukus po pusiaunakčio 
Hoeras atėjo į Natingo apartamentus, lydimas žavingos būtybės, 
vardu Kitė. Jis gana greitai išėjo, bet mergina pasiliko. 

Diurandalis suprato, kad ji tikrai ne vaikas: buvo nuostabi ir 
tuose dalykuose, apie kuriuos jis anksčiau galėjo tik svajoti. 


Baigiantis šiai įsimintinai savaitei, reikalai po truputį taisėsi. 
Net patys nedraugiškiausi žvilgsniai, kuriais buvo pasitinkamas 
naujasis markizo Durklas, staiga prigeso. Gvardiečių pagalbą aks- 
tino pats Karalius. 

Tai atsitiko gimimo dienos pobūvyje. Paprastai Durklai su- 
laukdavo ne daugiau dėmesio nei sienų dekoras. Diurandalis sto- 
vėjo prie sienos tolimame salės kampe, stebėdamas Natingą, lau- 
kiantį savo eilės, kad galėtų pareikšti pagarbą monarchui. Kiti Dur- 
klai - tiek karališki, tiek asmeniniai - būriavosi grupelėmis po ke- 
lis žmones, bet jis stovėjo vienas. Regis, taip bus ir ateityje. 

Karalienė nedalyvavo. Sklido kalbos, jog ji vėl laukiasi. Grafie- 
nė šmėkščiojo salėje, bet būti šalia Karaliaus tokiame pobūvyje ne- 
galėjo. Tad šalia sosto stovėjo tik komandoras Monpursas, lordas 
kancleris Blufildas, Didysis Inkvizitorius, kurio vardas buvo įslap- 
tintas, ir įspūdinga matrona baltu vienuolės abitu bei kepure - tik- 
riausiai Baltųjų Seserų Ordino vienuolyno Vyresnioji Motulė. 

Aišku, čia buvo ir daugiau uostinėtojų. Kokią valandą panuo- 
bodžiavęs, Diurandalis pamatė tą pačią Seserį, kuri sulaikė jį pir- 
mąją dieną, - moteris irgi stovėjo viena netoliese. Jis lyg netyčiom 
patraukė link jos, bet, dar nespėjus prisiartinti, toji paniurusi pasu- 
ko jam priešais. Paskutinius žingsnius jis jau žengė atvirai ir nusi- 
lenkė, palinkėdamas gero ryto. 

Ji kalbėjo oficialiai mandagiai. 

- Ko tau reikia? - Sesuo Žiūrėjo į ant jo krūtinės išsiuvinėtą vo- 
verę atvirai nedraugiškai; regis, nors vienas dalykas juos jungė. 

- Ateinu, norėdamas pasiteirauti, ar aš vis dar stipriai dvokiu 
kalve, Sese. 

- Jaunuoli, mums nepatinka, kai mus vadina uostinėtojomis. 
Tavo žodžiai skamba vulgariai ir įžeidžiančiai. 

Tai ji pirmoji prakalbo apie uoslę, pasakiusi, kad nuo jo sklinda 
blogas kvapas. 

- Na, tada prašau atleisti. Įžeidžiau jus tik dėl nežinojimo - aš 
juk ką tik iškeptas Durklas, tik ką nuimtas nuo anglių. Bet kaip jūs 
apskritai atpažįstate užkeikimus. 

- To jausmo neapsakysi. Tarkim, man reikia dainuoti sudėtin- 
gą dainą, 0 tu stovi greta ir visa gerkle trauki kitą melodiją, ir dar 
nepataikydamas. Ar taip suprantamiau? 

Na, šiek tiek. Diurandalis išspaudė dar vieną šypsnį - matyt, 
nelabai įtikimai. 

- Ką darote, pajutę priešišką užkeikimą, Sese? 

- Kviečiu Karališkuosius Durklus, žinoma, - krestelėjusi galvą 
taip ryžtingai, kad smailoji kepurė vos nenulėkė nuo galvos, ji nu- 
žingsniavo šalin. 

Greitai apsižvalgęs aplink, Diurandalis pastebėjo, kad Durklų 
ir Baltųjų Seserų niekur nesimato drauge. Taigi jis sužinojo dar 
vieną dalyką, tiesa, įžeisdamas kito žmogaus jausmus. Lėtai grįžo 
į savo vietą stebėti globotinio, nors tai buvo nuobodžiau už naujos 
ąžuolų rūšies išvedimą. 

Kai - labai negreitai - atėjo markizės eilė pritūpti prieš Karalių, 
o markizo - bučiuoti šviesiausiojo ranką, jis atsiduso su palengvė- 
jimu ir pasiruošė išeiti (nors puikiai suprato, jog šią ceremoniją ne- 
trukus pakeis kita, dar ilgesnė, banketinėje salėje). Štai tada Kara- 
lius kilstelėjo galvą. Gintarinių akių žvilgsniu apžvelgęs salę, jis pa- 
sižiūrėjo į Diurandalį taip, tarsi matuotų jo ūgį karstui... ilgio sulig 
jo pečių bus kaip tik. 

Karalius pamojo prieiti. 

Plienas ir kraujas! Nejau tai pabaiga? Ištrems į kokią nors ne- 
žinomą dykynę. Diurandalis mylią po mylios žingsniavo parketo 
grindimis, ir jam atrodė, kad pažai bei heroldai, sulaukę slapto Ka- 
raliaus ženklo, užtvers jam kelią. Tačiau sostą jis pasiekė sveikut 
sveikutėlis ir, kaip reikalauja etiketas, žemai nusilenkė. 

- Noriu kai ko tavęs paklausti, sere Diurandali. 

Natingas atsisuko, kad matytų, kas vyksta. 

- Mano pone? 

- Po tos nedidelės mūsų dvikovos... ar nesikovei DAR KARTĄ 
su komandoru Monpursu? 

Mirtis ir liepsna! 

Jeigu Monpursas ir turėjo trūkumų, tai vienas jų tas, kad vai- 

kišką jo veidą greitai užliedavo raudonis; taip atsitiko ir dabar. Ka- 
ralius tikriausiai savo pakaušiu jautė karštį. 

- Taip pone, - pasakė Diurandalis. - Mes išbandėme kelis nau- 
jus kovos būdus. 

Kokia valanda kautynių rapyromis bei kardais, su skydais ir 
be jų, porą kartų durklais atmušinėjant smūgius... 

- Kas laimėjo šį kartą? 

- Jis, Jūsų Didenybe, nors labai menka persvara. 

- Tikrai? Ar ne keista, jei prisiminsime, kokią pirtį jam užkūrei 
pirmą kartą? Jis kovėsi su tavim ne geriau nei aš. 

- Hm, na... taip kartais atsitinka, pone. 

- Nejaugi? - Karalius pažvelgė į Vadą. Paskui vėl į Diurandalį. 
Lėtai, labai lėtai šviesiausiojo barzda išsiviepė baltadante šypsena, 
ir salėje nuaidėjo griausmingas Ambrozo IV kvatojimas, sudrebi- 
nęs rūmus iki pamatų. Rankomis ji tapšnojo sau per šonus; iš akių 
pažiro juoko ašaros. Jis plekšnojo Monpursui per petį, ir tas per- 
smeigė Diurandalį dar vienu deginančiu žvilgsniu. 

Dar neatgavęs kvapo, kad galėtų kalbėti, Karalius mostelėjo 
ranka, leisdamas Diurandaliui eiti. Diurandalis nusilenkė dar že- 
miau ir pasitraukė, kartu nusitempdamas nieko nesupratusį marki- 
zą. Paskui, aišku, reikėjo markizui viską paaiškinti, kitaip sakant, 
prisipažinti, jog laikinai buvo perleidęs savo pareigas kitam, už- 
traukė gėdą karaliui, nuteikė prieš save Gvardiją ir apskritai sukėlė 
didžiulį skandalą, nes visa ši istorija būtinai iškils viešumon. Mar- 
kizę ištiko nedidelis isterijos priepuolis, ji pareikalavo, kad vyras 
tučtuojau atleistų savo prisidirbusį tarną. Jaunoji moteris niekaip 
negalėjo suvokti, kad Durklo atleisti neįmanoma. 

Blogiausia Durklo darbe yra tai, jog negali tyliai dingti, kai tai 
būtina. Beje, kitiems Durklams, nesugebantiems taip talentingai pri- 
sivirti košės, to ir nereikia. 

Svečių pristatymas pagaliau baigėsi ir visi susėdo puotauti į 
Karaliaus sveikatą. Kuklaus pokylio metu indai pakeisti dvylika 
kartų. Durklai vėl ramstė sienas, tik šįkart Diurandalis prisijungė 
prie vienos grupės. Jie elgėsi mandagiai, bet tik tiek. Juokavo, kal- 
bėdami apie žmones auksiniais mundurais, tačiau sąmoningai nieko 
nesakė apie voveres arba išsišokėlius, sugalvojančius tokius drabu- 
Žius, kad nepakenktų dar naujiems Diurandalio Saitams. Jie nuei- 
davo ir prieidavo, be jokios baimės lankydamiesi gretimame bufeto 
kambaryje. Kadangi savo paslaugų Diurandaliui niekas nesiūlė, o 
pats jis tvirtai nusprendė nieko neprašyti, pavalgyti vyrukas nesi- 
tikėjo. 

Monpursas priėjo prie jų grupelės ir pasveikino Durklą riauši- 
ninką trumpu linktelėjimu. 

Dar po poros minučių priešais Diurandalį išdygo nedidukas 
pažas, įteikė jam poliruotą medinę skrynelę su karališka monogra- 
ma ir pradingo. 

- Na ką, priešpiečius atnešė? - Monpursas priėjo arčiau pažiū- 
rėti. Kiti susigrūdo aplinkui. 

- Aš nežinau, kas ten! 

- Atidaryk ir pamatysi. 

Tik ne tai! Nors pasirinkimo jis neturėjo. Ant raudono akso- 
minio pamušalo gulėjo retas džindaljaniečių darbo durklas, giliomis 
vagomis vienoje briaunoje - tokiomis laužomi kardai. Rankena ir 
makštys paauksuoti, papuoši malachitu bei tikru lazuritu. Tokiu 
galima sumokėti už grafo rūmus ir dar gauti grąžos. Ant įdėtos 
kortelės užrašyta tik viena eilutė! 

Vieninteliam, sulaužiusiam karališką kardą. 

A. 

- Mirtis ir liepsna! - Diurandalis uždarė dėžutę, nespėjus nie- 
kam paliesti jos turinio. Abiem rankom spausdamas brangenybę 
prie krūtinės, jausdamas kažką panašaus į paniką, žiūrėjo į savo 
pašnekovą. 

Monpurso akyse žaidė kibirkštėlės. 

- Pavogei brangius akmenis iš karališkos karūnos? 

- Ne! Ne, ne! Aš nieko nesuprantu. Ką man daryti? 

- Nešioti, žioply nelemtas! Jeigu Karalius į tave žiūri, o aš spė- 
ju, kad taip ir yra, geriau jau nusilenk. 

Be abejonės, Karalius žiūrėjo tiesiai į jį. Net per visą stalą bu- 
vo matyti, jog jis šypsosi. Diurandalis nusilenkė. 

- Stai taip. Dabar... gerai jau, leisk, padėsiu, - Monpursas pri- 
kabino tą stebuklą Diurandaliui prie diržo. - O! Labai miela! Net 
pavydžiu. O ką jūs pasakysite, vyručiai? 

Praėjus kelioms dienoms po šio įvykio, į rūmus atvyko įsiaud- 
rinęs Bailesas, susietas Saitais su Lordu kancleriu Blufildu, kuris 
jau turėjo du Durklus. Dar vėliau paaiškėjo, kad Gotertonas yra 
Grendone, susietas su Didžiuoju Karališkos Kerėtojų Kolegijos 
Burtininku - tas turėjo tris Durklus, nors praktiškai jam visai jų ne- 
reikėjo. 

Gvardija paprastai būdavo labai gerai informuota, bet šį kartą 

net jos šaltiniai nepajėgė sužinoti tikrosios tokių įvykių priežasties. 
Pasklidus gandui, jog kandidatas Evermenas atiduotas kažkokiam 
Žakui Polidenui, džentelmenui, niekaip nepavyko sužinoti ko nors 
tikra, išskyrus tai, kad jau kitą dieną po išėjimo iš Kalvės abu tarsi 
pranyko nuo žemės paviršiaus. Net Monpursas tikino nieko neži- 
nąs. Pusbalsiu buvo kalbama apie didžiulę aferą ir kelionę į toli- 
mas šalis. 

Diurandaliui norėjosi tik unkšti iš nusivylimo arba nusukti sa- 
vo globotiniui sprandą. Ištvermė sulaikė jį nuo pirmojo noro; Saitų 
užkeikimas - nuo antrojo. 


Oficialiai pranešė: Karalienė laukia vaikelio. Karalius rodė viso- 
keriopą dėmesį, leisdamas įsaką po įsako, aprūpindamas ją tam 
tikrais amuletais, užkalbėjimais ir panašiais dalykais. 


Per kitus du mėnesius Diurandalis apsiprato su keistu dvigubu 
gyvenimu rūmuose. Dieną jis kvaišo iš nuobodulio, lydėdamas 
markizą iš puotos į balių, į priėmimą ir atgal - neatsitraukdamas nė 
per žingsnį, kartu neidavo tik miegoti. Visi atsargūs pasiūlymai, 
kad jo šviesybei vertėtų pajodinėti, pamedžioti, retkarčiais fechtuo- 
tis arba užsiimti kuo nors įdomesniu, nesulaukdavo jokio atsako. 
Beje, siūlomi pasilinksminimo būdai buvo šiek tiek, nors ir labai 
mažai, pavojingi, o Saitai draudė sukelti pavojų globotiniui. Vien 
nuo užuominos apie tai, Diurandaliui įsiskausdavo galva. 

Nors baisiausia buvo ne nuobodulys. Oficialioms Natingo pa- 
reigoms, susietoms su laivynu, markizas skirdavo dešimt minučių 
per savaitę, pasirašinėdamas jam paruoštus dokumentus. Neoficia- 
liai jis užsiimdavo savo reikalais. Dažniausiai tai darydavo susira- 
šinėdamas - laiškus vos perskaitęs sudegindavo - bet kartais vyk- 
davo derybos akis į akį. Kai susitikdavo su įvairiausiais įtartinais 
asmenimis, jis versdavo Durklą pasitraukti į tolimą kambario kam- 
pą, kad tas nieko negirdėtų. Tačiau saugojosi jis be reikalo. Diu- 
randalis labai greitai suprato, jog jo šviesybė ima kyšius už pelnin- 
gas sutartis, už nekokybiško maisto pristatymą vargšams jūrei- 
viams ir už pasimatymą su Karaliumi - perduodavo prašymus pa- 
sitelkęs į pagalbą seserį. Diurandalį visa tai pykino, tačiau pakeisti 
jis nieko negalėjo. Jis apskritai negalėjo jokiu būdu sukelti savo glo- 
botiniui pavojaus. 

Bet naktimis jis būdavo laisvas. Vos tik rūmai sumigdavo, ku- 
ris nors gvardietis pakeisdavo jį poste, ir Diurandalis galėdavo pri- 
sijungti prie kitų Durklų kvailiojimų. Jo riba buvo du ragai alaus, 
nors iš tiesų jam užtekdavo ir vieno. Jaunuolio kūnas tiesiog pra- 

šėsi mankštos, tad jis nuolat fechtavosi. Mėnesienos naktimis 
lenktyniaudavo, beprotiškai jodamas laukais, arba dalyvaudavo 
siautulingose maudynėse upėje. Jau turėjo kelis trumpus romanus, 
lengvai keisdamas partneres. 

Išmoko nugalėti Monpursą, jei ne rapyromis, tai bent kardais. 

Su dovanotu durklu niekada nesiskirdavo, nusisegdamas jį tik 
eidamas miegoti. 

Karalius daugiau nesifechtavo, ir gvardiečiai už tai buvo dėkin- 
gi Diurandaliui. 

Jis dažnai matydavo Ambrozą. Prasilenkiant koridoriuje, pasi- 
sveikinęs su markizu, Karalius visada pasveikindavo ir Durklą, 
pavadindamas jį vardu. Prieš jo žavesį negalėjai atsilaikyti - ir tik- 
riausiai be galo nuostabu būti susaistytam su tokiu žmogumi! 

Deja, įnoringas atsitiktinumas viską nusprendė kitaip. Kad ir 
koks puikus fechtuotojas buvo Diurandalis, jis suprato, jog iki gy- 
venimo galo pasmerktas saugoti apgailėtiną markizą. Jam nelem- 
ta tarnauti Karaliui, kuriuo žavėjosi, nelemta kariauti greta jo arba 
išgelbėti jam gyvybę mirtinoje kovoje ar grumtis su pabaisomis, 
demaskuoti išdavikus, užsitarnauti gerbiamas pareigas, su slapta 
misija vykti į tolimas šalis - jam nelemta nieko kita, tik beverčio 
rūmų papuošalo vaidmuo. 

Net geriausias karalystės kardas gali tapti žaisliuku. 


NAIINGAS 

- Ką gi, gerai, - sušnypštė Kromanas. - Gali eiti. Lik savo dva- 
re, kol tave iškvies. - Jis net paraudo iš įniršio. 

- Nuleisk kardą, sere Kvorelai, - paliepė Rolandas, atsistoda- 
mas tarp jų. Beje, Kvorelas buvo ką tik iškeptas Durklas, akivaiz- 
džiai matantis, jog naujasis kancleris kelia per didelį pavojų jo glo- 
botiniui. Kelias akimirkas atrodė, kad paliepimo neužteks. Paskui 
išbalęs vaikinukas susitvardė ir patraukė ranką nuo kardo ranke- 
nos. 

- Kaip liepsite, mano pone. - Jis žiūrėjo į Kromaną su neapy- 
kanta. 

Lengviau atsikvėpęs, Rolandas patraukė link durų. Kvorelas 
prišoko prie jų pirmas ir, iškišęs galvą laukan, apsižvalgė, kaip ir 
dera gerai išmuštruotam asmens sargybiniui. 

- Kaukė! - sušnabždėjo Rolandas. Tai buvo senas aironholie- 
čių perspėjimas: priminimas, kad šioje dvikovoje veidas nepaslėptas 
nuo priešininko. 

- Pone. - Vaikinuko veide nušvito šypsena, kai jis plačiai atida- 
rė duris, leisdamas jam praeiti. Piktos ugnelės akyse liko, bet nie- 
kas nestovėjo taip arti, kad jas pamatytų. Beje, vargu ar kuris šar- 
vininkas toks įžvalgus, jog pastebėtų tikruosius ir Durklo, ir jo glo- 
botinio jausmus. Nors, tiesą sakant, ramybe nieko neapmausi. Ka- 
raliaus sekretorius paskubom atlėkė iš rūmų ir įžengė į Kanclerio 
kabinetą; nesunku padaryti tam tikras išvadas, matant, jog lordas 
Rolandas netrukus išėjo iš kabineto be grandinės, kurią nešiojo dvi 
dešimtis metų? 

Pusė tuzino nustebusių šarvininkų mindžikavo susispietę į krū- 
vą. Akivaizdu, kad Kromanas nepaaiškino jiems, kaip elgtis, nes 
pamatę buvusį kanclerį kariai išsitempė, tarsi išgirdę įsakymą “ra- 
miai"', nė nemėgindami jo sulaikyti. Šešetas? Net Kvorelui šešis vy- 
rus būtų sunkoka įveikti... beje, pats Rolandas irgi čia, tad padė- 
tų vyrukui. Mintis, jog Kromanas, norėdamas sulaikyti jo amžiaus 
žmogų, skyrė šešis šarvininkus, maloniai paglostė lordo savimeilę. 

Pirmiausia jiems reikėjo pereiti priimamąjį, pilną vyrų ir mote- 
rų, laukiančių susitikimo su juo, kai kurie laukė ne pirmą dieną. Ką 
gi, dabar jiems nebereikės su juo susitikti; maža to, jei gandai, kad 

jis pateko nemalonėn, jau pasklido, beje, tai visai tikėtina, dauge- 
lis nenorės turėti su juo jokių reikalų. 

Jis matė, kaip ši naujiena nubanguoja laukiančiųjų eile - nuste- 
bę atodūsiai, atsargūs žvilgsniai. Kas šypsosi, kas susiraukęs? 
Koks skirtumas! Draugų jis daugiau nebeturi, tik priešus. 

- Kalbama, - pastebėjo Kvorelas, - kad grafas Aldanskis - iš- 
tikimas šių metų Karališkosios Taurės favoritas. 

Aha, nustumtajam ministrui dar liko vienas draugas! Net Ka- 
raliaus nemalonė negali atstumti Durklo nuo globotinio. 

- Neskubėk daryti išvadų, sūnau. Nesiūlyčiau už jį statyti. Ar 
jis kartais ne iš Stipnesko mokyklos? 

- Regis, iš ten. Aš manau, jog tenykščiai vaikinai greitai juda. 

- Viduriuojantis žaibe, - į juos Žiūrėjo, jų klausėsi, bet iki šiol 
niekas nemėgino nutverti lordo Rolando už rankovės. 

- Ką jie ten naudoja - orą ir ugnį? 

- Spėju, ir nemenką žiupsnį laiko. Tai pavojingiausia. Retas jų 
absolventas sulaukia keturiasdešimties. Dabartinio hėrcogo tėvas 
irgi iš ten, bet, kiek aš Žinau, visai tvirtas. Kartą kovėmės, kai jis 
dar buvo grafas, - tas kerėpla iki šiol jam neatleido. 

- O, esu girdėjęs apie šią dvikovą, pone! Aironholde tai viena 
mėgstamiausių legendų. - Kvorelas pliurpė šias nesąmones visiškai 
nekaltu veidu. Laikėsi jis šauniai; turės jam tai pasakyti, kai tik jie 
liks vieni. Pirmiausia reikia apsilankyti savuose apartamentuose, 
pasiimti kelias knygas. Paskui - paradiniais laiptais, ant kurių išsi- 
rikiavę kariai, žemyn ir žemyn, kol įlips į karietą ir visiems laikams 
paliks rūmus, išvažiuos namo į Aivivolzą. Ten ir lauks Karaliaus 
malonės, tiksliau - nemalonės pasekmių. 

O kas nutiks jo Durklui? Visi ekskanclerio nemalonumai stai- 
ga tapo maži bei nereikšmingi, palyginti su tuo, kas laukė Kvore- 
lo. Jis užtraukė vaikinukui nelaimę praėjus vos trims dienoms nuo 
Saitų. Jei Karalius mėgins jį suimti, Kvorelas kausis iki mirties. 
Kad ir koks beviltiškas būtų jo pasipriešinimas, jis neturi pasirinki- 
mo. 

Durklas, kurio globotinis apkaltintas sąmokslu prieš Karalių, - 
lordas Rolandas savo kailiu buvo patyręs, ką tai reiškia. 


2 
Saulės spinduliuose besimaudančios žiūrovų ložės priminė 


spalvotą gėlyną. Vėjas plaikstė ryškias vėliavas ir kedeno dryžuoto 
audeklo palapines. Susirinkę dvariškiai pavertė turnyrą įvairiaspal- 

vių apsiaustų, heraldinių vėliavų, gaudžiančių dūdų bei vulgarias 
sukneles vilkinčių kilnių damų margumynu. 

„Dzingt, dzingt“, - žvangėjo Diurandalio šarvai, atliepdami 
kiekvieną jo žingsnį slidžioje nuo purvo žolėje. Kardas jo rankose 
jau svėrė tiek kiek visas priekalas, ir netrukus taps sunkesnis už 
permaitintą eržilą. Jis pajėgė gana įtikimai juo mosuoti, bet neilgai. 
Po kelių minučių dar didesnis drimba užgrius jį su dar sunkesniu 
kardu, ir jie tvatins vienas kitą, kol kuris nors kris. Dvikovoms, vil- 
kint pilną šarvuotą aprangą, didelių gabumų nereikėjo, svarbu jė- 
ga bei ištvermė - deja, labai dažnai jos baigdavosi priešininkams 
rimtai susižalojus. Jis stengėsi negalvoti apie būsimą kovą - dėl to, 
kad viskas taip susiklostė, kaltinti galėjo tik save. Šįryt Diurandalis 
suklydo, tad dabar tenka mokėti. 

Tebus prakeiktas Ambrozas ir šitie dvirankiai jo kardai! 

Nors pats karalius ir liovėsi fechtuotis, šiuo menu jis ir toliau 
domėjosi. Kiekvienais metais jis rengdavo milžinišką turnyrą pagal 
senų šlovingų laikų pavyzdį, kai užkeikimai nebuvo tiek pažengę ir 
pavertę šarvuotus riterius anachronizmu. Kiekvienais metais jis iš- 
statydavo šimto kronų vertės aukso taurę, kuri priviliodavo į tur- 
nyrą pretendentus iš viso Šivijalio. Pirmoji Karališkoji taurė atiteko 
Monpursui, antroji - pačiam Diurandaliui, tad dabar jam reikėjo ap- 
ginti čempiono titulą. Pusfinalį jis pasiekė gana lengvai. Šįryt Mon- 
pursas pralošė Čefniui, dar vienam Durklui, vadinasi, rytoj Čefnis 
kausis su Diurandaliu arba Aldanu, tuo geležimi kaustytu kalnu, 
atitrepsinčiu priešais jį. 

Hercogas Gailijskis - nedidukas, tačiau pakankamai turtingas, 
kad galėtų mokėti už užkeikimus, pavertusius jo sūnų tikru milži- 
nu. Mokėjo, matyt, neblogai, nes jau šešiolikos tas buvo visa galva 
aukštesnis už bet kurį Durklą, o raumenimis prilygo jaučiui. Apsi- 
nuoginęs jis kėlė dar didesnę baimę nei vilkėdamas uniformą. Juo- 
kinga, tačiau šis milžinas norėjo ir fechtuoti, nors tokiam gremėz- 
dui tai tikras absurdas; bet turtai atveria kelius visur. Stipneso mo- 
kykla garsėjo greit pasiekiamais jaunų aristokratų, nenorinčių rim- 
tai treniruotis ilgus metus, rezultatais. Pagrindinis jų pranašumas 
buvo greitis, pasiekiamas įvairiais užkeikimais. Grafo Aldanskio 
fechtavimo technika primityvi, bet greitis tokio ūgio žmogui nejti- 
kėtinas - beje, kaip ir bet kokio ūgio žmogui. 

Diurandalis rytą pralaimėjo jam kautynes rapyromis, o to tik- 
rai nereikėjo daryti. Paskui laimėjo kaudamasis kardais, - dar viena 
klaida, nes laikantis painių, paties Karaliaus sugalvotų taisyklių, le- 
miamoje kovoje jis kausis dvirankiais kardais. Retai kuriai dviko- 

vai prireikdavo šio kovos būdo, tad įsiaudrinusi minia tiesiog ūžė. 
Kovojant kardais, svarbiausia jėga, o patirtis beveik nieko nereiš- 
kia, tad Aldano pranašumas buvo beveik akivaizdus. 

Dešinę koją pirmyn, kairę koją pirmyn, dešinę koją pirmyn... 
kiekvienas judesys reikalavo nemenkų pastangų. Šarvai buvo seni 
kaip pasaulis. Dvokė taip, tarsi juose kas nors būtų gyvenęs nuo 
Tėvynės Karų laikų. Buvo šlykščiai karšta. Pirmasis antkelis 
girgždėjo. Kai Diurandalis nuleisdavo antveidį, aplinkinį pasaulį 
matydavo pro siaurus plyšelius, tad kautynės virsdavo beprasmiš- 
ku priešininko talžymu - jokio meno tai net nepriminė. Skirtingai 
nei rapyrų ir kardų dvikovose, šių kautynių baigtį nulemdavo vie- 
nas vienintelis raundas, trunkantis tol, kol vienas dalyvis nebega- 
lėdavo arba nebenorėdavo kautis. Priešingai paplitusiai nuomonei, 
pargriuvęs tokius šarvus dėvintis žmogus vis dėlto gali atsikelti 
pats, be niekieno pagalbos - bet ne tada, kai kas nors talžo jį šešia- 
pūdžiu kardu. 

Vienas teisėjas, pasipuošęs raudonais paauksuotais drabužiais, 
ženklu paliepė Diurandaliui toliau nebeiti. Tas sustojo ir žvangėda- 
mas pasisuko į karališkąją ložę, iškart pastebėjęs, kad šį kartą ka- 
ralienė sėdi savo vietoje. Ji laukėsi kito vaikelio, nors princesei 
Malindai nebuvo nė dvejų metų. Grafienė dabar retokai pasirody- 
davo rūmuose. Sklido gandai, jog netrukus ją išvarys galutinai. 

Sugriaudėjo fanfaros, bjauriu aidu atsiliepusios Diurandalio šal- 
me, ir minia pritilo. Teisėjai nusilenkė Karaliui. Atiduodami pagar- 
bą, varžovai pakėlė savo kardus, ir tai, prisiminus jų svorį, savai- 
me jau pasiekimas. Diurandalis atsisuko į priešininką, iš gilios ant- 
veidžio skylės į jį žvelgė pašaipus savimi pasitikinčio jauniklio vei- 
das. Ką gi, kuo karys didesnis, tuo labiau jis prisiplos krisdamas. 

Ir tuo sunkesnis jo smūgis. Diurandaliui maudė petį dar nuo 
rytinės kovos kardais, kai kelių veltinio sluoksnių apsauga taip ir 
nesušvelnino įtūžusio grafo smūgio. Kardai buki, tačiau jo šarvai 
gali sutrupėti lyg senas pergamentas, jeigu tas dručkis imtų jį tva- 
tinti. Dar blogiau: kadangi sužeistas Durklas nepajėgtų tinkamai 
saugoti savo globotinio, Diurandalį valdantis užkeikimas gali pri- 
versti jį sąmoningai pralaimėti kovą. Vienintelė išeitis - greita per- 
galė. 

Argi tai teisinga dvikova? 

- Ponai, pasiruoškite! - pranešė vyresnysis teisėjas. Aldanas 
pakėlė pirštinėtą kibiro dydžio ranką ir nuleido antveidį. 

Diurandalis nepasijudino. 

- Ruoškitės, pone! 

- Aš kausiuosi taip. Čia per daug karšta, - kautis atidengtu vei- 
du tikra beprotybė, bet kartu ir blefas. Aldanas bus pasimetęs, mė- 
gindamas suprasti, kokius egzotiškus kovos būdus moka varžovas 
iš Aironholo. 

Teisėjas kiek suabejojo, pašnairavo į savo padėjėjus ir net už- 
metė akį į karališką ložę, paskui gūžtelėjo pečiais. 

- Tepadeda dvasios geriausiam. Kaukitės, ponai! 

Teisėjai nėrė į šonus, traukdamiesi iš kelio. Varžovai nerangiai 
tapnojo link vienas kito. Diurandalis, atstatęs savo kardą lyg ietį, 
prisivertė į priekį veržtis vos ne bėgte. Aldanas iškart prisitaikė 
prie jo taktikos: tereikia jiems susidurti, ir jis vien savo svoriu par- 
trenks Diurandalį kaip kėglį. Netrukus šarvuotas gigantas bėgo vi- 
sai padoriu greičiu: nieko sau, na ir jėga! Aldanas pakėlė kardą, tai- 
kydamasis į viliojamai atvirą antveidį. 

Žinoma, aplinkui jis matė ne itin gerai. Ir tikriausiai gerokai nu- 
stebo, kai priešininkas netikėtai dingo. 

Diurandalis griuvo keturpėsčias jam po kojomis. Tai buvo ri- 
zikinga, nes šarvai - ne pati tinkamiausia apranga gimnastikos pra- 
timams, jis galėjo susižeisti, net nesulaukęs priešininko kirčio. To- 
kia taktika panėšėjo į visišką beprotybę. Jeigu grafas neužkibs, jis 
atsidurs jo valioje. Jeigu nugrius abu, Diurandalis neįgis jokio pra- 
našumo. Vienintelis dalykas, kurio jis tikėjosi, - kad iki jo šitaip dar 
niekas nesielgė. 

Atkišęs galvą į priekį, Aldanas perskrido per jį ir rėžėsi į žemę 
taip triukšmingai, lyg būtų sugriuvusi kalvė. Laimė, jo svoris ne- 
apvertė Diurandalio ir neprispaudė Durklo iš viršaus - grafas iš vi- 
sų jėgų mėgino nustumti ant pečių šalmą. Tolesnė dvikovos eiga 
priklausė nuo to, kuris pirmas atsistos ant kojų ir pradės skaldy- 
ti priešo šarvus. Kadangi Aldanas bent jau trumpam neteko sąmo- 
nės, žvangėdamas Diurandalis nesunkiai atsistojo ir prispaudė var- 
žovo nugarą koja. Suradęs tinkamą plyšį šarvuose, prispaudė prie 
jo kardo smaigalį. 

- Pasiduok, niekše! - sušuko jis. 

Teisėjai energingai diskutavo. Minia ūžė ir staugė taip, jog at- 
rodė, kad prasidėjo kalnų griūtis. 

- Kvailys! - subliuvo atsipeikėjęs Aldanas ir pamėgino atsisto- 
ti. Diurandalis trinktelėjo jam per inkstus buku kardo galu - sąly- 
ginai buku. Po to kilnusis grafas tik gulėjo, plieniniais kumščiais 
tvatinamas Žemę ir prislopintai keikdamasis. 

Teisėjai mostelėjo vėliava. Pergalė. Minia užstaugė dar gar- 
siau. 

Pasikišę šalmus po pažastimis, varžovai petis į petį šliumpino 
link karališkos ložės. Aldanas tiesiog virtuoziškai demonstravo ne- 
cenzūrinę leksiką. 

- Šitų žodžių tave išmokė Stipnese? - nekaltai pasidomėjo Diu- 
randalis. 

Vaikinas pašnairavo į jį savo juodomis it anglis akimis. Jam iš 
nosies tebetekėjo kraujas. Niekis, jo piniginei bus dar prasčiau, 
dabar juk teks mokėti už gydymą. 

- O Aironhole tave mokė sukčiauti? 

- Klausyk, prieš akis tau dar dvidešimt metų. Patekti į pusfinalį 
tavo amžiaus - puikus pasiekimas. 

- Spjaut man į pralaimėjimą, stuobry! Aš pinigus praradau, ir 
dar kokius! 

Kadangi Diurandalis nelošė, apie šią turnyro pusę jis nepagal- 
vojo. 

- Tai kokie statymai? 

- Iki pietų buvo trisdešimt prieš vieną. 

Tai nė iš tolo nepanašu į sąžiningą žaidimą. 

- Kokia gėda! 

- Šįkart šimtai pralošusių. Tau pasiseks, jeigu ištrūksi iš rūmų 
gyvas, kaimieti neraliuotas. 

Visai nejuokinga. 

Karalius irgi neatrodė patenkintas. Kai varžovai sustojo prie jo 
ložės pertvaros, karalius atsilošė puošniame krėsle ir nužvelgė Diu- 
randalį nuožmiu žvilgsniu. Šalia sėdėjusio miniatiūrinio hercogo 
Gailijskio veidas įgavo pavojingą pilkšvą atspalvį. Kiek jis pastatė 
už savo mylimą mažylį sūnų? Be abejonės, dauguma čia dalyvavu- 
sių dvariškių statė už favoritą, nors už nugarų stovėję Durklai 
džiaugsmingai šypsojosi. 

Markizas, saugomas Hoero, irgi čia buvo. Jis šypsojosi, beje, 
pastaruoju metu tai darė tik viešose vietose. Sėdėjo už trijų eilių 
nuo Karaliaus, nežinomų baronetų draugijoje; galbūt jo apskritai 
nebūtų pakvietę, jeigu jo Durklas nedalyvautų turnyre. Visa Mor- 
nikadų šeima pateko nemalonėn. Markizą atleido iš karinės jūrų lai- 
vyno žinybos, jo dėdės ir pusbroliai neteko tarnybos ir visų privi- 
legijų. 

- Tau nepatinka kautis kardais? - grėsmingai paklausė Karalius 
Diurandalio. 

Suktas klausimas! 

- Atiduodu pirmenybę rapyroms, Jūsų Didenybe. 

- Mano valdove! - suspigo Aldanas. - Protestuoju prieš tokį 
teisėjų sprendimą! 

Karalius lėtai pažvelgė į jį. 

- Mes į tave nesikreipėme. 

Grafui išsprūdo nemalonus garsas, tarsi būtų paspringęs krau- 
ju. Karalius vėl žiūrėjo į Diurandalį. 

- Ir kuo gi rapyros tau taip patinka? 

- Hm... Man regis, jos reikalauja didesnio meistriškumo. 

- Aišku. Na, ką gi, šįkart mes nepamatėm, kaip jėga nugali 
protą. - Gintarinėse akyse žaidė kibirkštėlės. 

- Jūs man labai malonus, Jūsų Didenybe. 

- Tu laimėjai dvikovą nė karto nesmogęs! Sukūrei naują legen- 
dą. Regis, tai tampa tavo įpročiu. Sveikiname. 

Lengviau atsikvėpęs, Diurandalis pamėgino nusilenkti ir jam 
pavyko nepargriūti. 

- Kalbant apie tave, pone, ploju puikiam tamstos pasirodymui 
mūsų turnyre. Drauge su gerbiamu tėtušiu kviečiu su mumis pa- 
pietauti. 

Aldanas žengtelėjo prie pertvaros. Karalius atsistojo ir užkabi- 
no jam ant kaklo kaspiną su pusfinalininko žvaigžde; net jam teko 
pasistiebti. Visi kiti, be abejonės, irgi atsistojo, mandagiai plodami. 

Markizo pietauti nepakvietė. Pirmajai porai išėjus, jis nusileido 
prie pertvaros ir, neapsakomam Hoero džiaugsmui, pamojo ranka 
savo Durklui. Per tuos pustrečių metų, kai Diurandalis tarnauja 
markizui, jis išpurto. Retai kada būdavo blaivus. 

- Puikiai padirbėjai, vyruti! Ar greitai išsinersi iš šio lokio kai- 
lio? 

- Aš mielai pabūsiu su jo šviesybe, kol tu pasiruoši, sere Diu- 
randali, - kaip visada paslaptingai šypsodamasis pasakė Hoeras. 

- Būsiu po dešimties minučių, mano pone. 

- Tada judinkis. Šiandien turiu daug reikalų. Susitiksime karie- 
tų kieme. 

Diurandaliui patraukus link savo palapinės, minia vėl sustūgo. 


4 
Natingas laukė jo šalia karietos; liokajus ir vežikas jau įsitaisė 


savo vietose. Koks čia skubus reikalas? Vienintelis jo užsiėmimas 
pastaruoju metu buvo didžiulių rūmų, kuriuos sau statė, priežiūra, 

nors ir čia paskutinį žodį tardavo markizo žmona. Jis nuolat gėrė 
ir slankiodavo naktimis po menes. 

Diurandalis dėkodamas linktelėjo Hoerui, kuris užjaučiamai 
užvertė akis, nusilenkė markizui ir nuėjo šalin. Natingas įlipo į ka- 
rietą. Ji iškart pajudėjo, tad Diurandalis įšoko į riedančią karietą. 

- Šauniai tu jį sudorojai! 

- Dėkoju, pone. Vis tiek nereikėjo pralaimėti jam iš ryto. 

- Taip, bet tau bus malonu išgirsti, kad aš tikiu tavimi. Man tai 
buvo pakankamai pelninga diena. 

Ji galėjo tapti ne tokia pelninga, jei už rūmų vartų jų lauktų 
įsiutusi minia. Tačiau iš tikrųjų ten trypčiojo tik keli nepatenkinti 
žiūrovai, ėmę paniekinamai švilpti jiems iš paskos. Markizas, regis, 
nekreipė į tai jokio dėmesio, ir karieta, girgždėdama bei sūpuoda- 
masi, nuriedėjo siauromis, murzinomis Grendono gatvelėmis. 

- Deja, - tarė markizas po kelių minučių nuostabios tylos. - 
Rytdienos kautynių statymai nebus tokie puikūs. Tu favoritas, ke- 
turi arba penki prieš vieną. 

- Aš tiek nevertas, Seras Čefnis - puikus fechtuotojas. 

- Hm... taip. - Markizas mįslingai pakramtė lūpą. - Nenorėčiau 
kalbėti su tavimi apie tokį žeminantį dalyką kaip pinigai, sere Diu- 
randali... 

Šis titulas nieko nereiškė, bet markizas niekada anksčiau taip 
į jį nesikreipė. Diurandalį persmelkė lengvas pavojaus dvelksmas. 
Ką Natingas sugalvojo? Savų pinigų Diurandalis visiškai neturėjo. 
Jam nereikėjo rūpintis maistu ir drabužiais, bet pinigų jis negauda- 
vo. Visus malonumus - arkliai, alus - apmokėdavo Gvardija. Pinigų 
galėjo prireikti tik vienam - dovanoms moterims, bet išdidumas 
neleido prašyti. Moterims beliko tenkintis legendine jo asmenybe, 
ir to joms, laimė, kol kas užteko. 

- Pone? 

Karieta dardėjo akmeniniu grindiniu, lėtai slinkdama žmonių 
pilnomis gatvėmis. Regis, jie vyko į pačią prasčiausią miesto da- 
lį. 

- Supranti, namo statyba kainuoja gerokai daugiau, nei aš tikė- 
Jausi. 

- Jeigu rytoj laimėsiu taurę, ji, be abejonės, atiteks jūsų šviesy- 
bei kaip mano patronui, - juk pasiėmė šitas plėšikas ir praėjusių 
metų prizą. 

- Taip, bet... - markizo žvilgsnis kažkur klajojo, tačiau sąmo- 
ningai vengė Durklo akių. - Bijau, kad šimtas kronų - tai lašas jū- 
roje. Šiandieninis mano laimėjimas skaičiuojamas tūkstančiais ir 
viską iki paskutinės kronos aš pastačiau už finalinę dvikovą. 

MIRTIS IR LIEPSNA! 

- Leiskite paklausti, pone, - jūs statote už rytdienos laimėjimą? 
Nesu tikras, kad galėsiu įveikti serą Čefnį. Jis gana įtikinamai įvei- 
kė komandorą Monpursą. 

- Džiaugiuosi, kad... Siūlau, sere Diurandali, statyti pačiam. 

- Aš neturiu ką statyti, markize. 

Natingas tylėdamas bedė pirštu į jo durklą prie diržo. 

- Ne! - Pamatęs, kaip baimingai krūptelėjo jo globotinis, jis 
giliai įkvėpė. - Noriu pasakyti, kad negaliu išsiskirti su paties mo- 
narcho dovana, pone! Jis iškart pastebės, kad jos neturiu. 

- Tfu! Jis niekada apie tai nesužinos. Fechtuodamasis nesika- 
bini durklo ant diržo. Viskas, ko iš tavęs reikia - išsiskirti su dur- 
klu iki turnyro pabaigos. Vienas mano draugas duoda šešių tūks- 
tančių kronų užstatą. 

- Jis kainuoja dešimt kartų daugiau! 

- Tik atvirai parduodant, vyruti. Tai tik trumpalaikė paskola. 

- O jeigu man nepavyks laimėti dvikovos, kas tada? 

Markizas neramiai pasimuistė ant savo pagalvių. 

- Tavo pareiga - ginti mane, taip? 

- Žinoma. Tik... 

- Argi ilgalaikis kalėjimas nėra pavojus? Jei per keletą dienų 
neturėsiu solidžios sumos, sere Diurandali, būtent ten aš ir atsi- 
dursiu. Spėju, tu keliausi drauge. 

- Ak, tu apgailėtinas kiauliškas išsigimėli, - Diurandalis kalbėjo 
tyliai: nėra prasmės rėkti, konstatuojant faktus. - Nori pasakyti, 
jog tavo šliundra sesuo nebeišspaudžia iš Karaliaus pinigų? 

Akimirką Natingo akys įsiplieskė, bet netrukus prislėgta nuo- 
taika vėl užvaldė markizą. 

- Galima ir taip pasakyti. Kadangi daugiau niekas mano skolų 
neapmokės, mums teks supūti kalėjime. Dreino gatvėje mirštama 
greitai, Durkle. Ar pasiruošęs apginti mane nuo džiovos? 

- Prisiekiu Aštuoniomis Stichijomis, aš sveikesnis už tave! Kai 
tu nudvėsi, aš tapsiu laisvas - laisvas nuo tavęs ir nuo pačios gė- 
dingiausios pareigos, kada nors užkrautos sąžiningam kariui. 

- Tu geriau žinai. Mes atvažiavome. Ar tai tavo galutinis 
sprendimas? 

Karieta sustojo tamsiame, dvokiančiame skersgatvyje, tokia- 
me siaurame, kad žmonės vargiai braklinosi pro šalį. Markizo lau- 
kė: sienoje atsivėrė durys, jose pasirodė plikas storulis ir išsišiepė, 
parodydamas pajuodusius, išlūžusius dantis. 

Diurandalis suvokė, kad jį smarkiai krečia šaltis. Dar niekad 
Saitų užkeikimas taip stipriai neprieštaravo jo asmeninėms paska- 

toms. Jam norėjosi prismaugti šalia sėdinčią rupūžę ir sutrypti jos 
lavoną į purvą. 

- Bet jį man davė Karalius! 

- Ir tu jį atgausi. 

- Jūs manimi netikite? - Jo balsas virptelėjo. - Netikite, kad 
kausiuosi negailėdamas savęs? Prisiekiu, pone, rytoj kovosiu taip, 
tarsi nuo to priklausytų jūsų gyvybė. Sąžiningai kausiuosi ir be jo- 
kių gąsdinimų ilgalaikiu kalėjimu! 

- Bet taip ir yra. Mano gyvybė pastatyta ant kortos - ne tiesio- 
gine prasme, tačiau tai nieko nekeičia. Viskas, ko prašau, - vienai 
dienai atiduoti daiktą, kabantį prie tavo diržo. Nejau šis prašymas 
per didelis žmogui, kurį užkeikimas įpareigoja ginti mane nuo vi- 
sų priešų. Spręsk. Ar paraginti vežiką važiuoti toliau? 

Jis nemelavo, sakydamas, kad mirtis ilgalaikiame kalėjime - 
kelių savaičių klausimas. Saitai gal ir nesureaguotų į tokią netiesio- 
ginę grėsmę, bet Diurandalis prisiekė. Jam skaudėjo širdį, segantis 
nuo diržo durklą ir atiduodant jį markizui. 

Šypsodamasis Natingas ištiesė jį žmogui, stovinčiam tarpdu- 
ryje, ir mainais paėmė į pergamentą suvyniotą ryšulį. Paskubomis 
jį peržvelgęs, jis linktelėjo ir paliepė vežikui paskubėti. Karieta pa- 
judėjo. Niekas neištarė nė žodžio. 

Kaip ši mėšlo krūva sugebėjo atlikti visa tai slapčia nuo savo 
Durklo? Na, žinoma, pastarosiomis dienomis Diurandalis daugiau 
nei įprastai fechtuodavosi, palikdamas savo globotinį gvardiečiams. 
Laiškų paskutinėmis dienomis markizas gaudavo ir išsiųsdavo ge- 
rokai daugiau, tad Durklui turėjo kilti negeras įtarimas. Ir ką tai 
būtų pakeitę? Jis negalėtų veikti prieš savo globotinį, kad ir ką tas 
darytų. 

- Bet ar jūs suprantate, - tarė jis, sunkai versdamas perdžiūvu- 
sį liežuvį, - kad jeigu aš pralaimėsiu, ir Karalius paklaus, kas atsi- 
tiko durklui, aš pasakysiu jam tiesą? 

Markizas Natingas gudriai šyptelėjo. 

- Tu PRALAIMĖSI, mano mielas, ir jis nepastebės, nes dur- 
klas kabos savo vietoje. Mes pastatysim už serą Čefnį, ne už tave. 
Aš atgausiu penkeriopai padidėjusius savo pinigus, kai jis nugalės. 
Norėdamas atgauti savo durklą, tu turėsi pralaimėti. 


5 


Kai markizas grįžo į Natingo namus, rudens vakaras jau buvo 
virtęs naktimi, ir jis iškart nuėjo į sodą, garsiai piktindamasis, kad 

ištisa armija darbininkų išėjo, taip nieko ir nenuveikusi per visą die- 
ną. Viduje viskas atrodė nepasikeitę. Dažytojai, tapytojai, dailidės 
bei tinkuotojai nuo pat ryto veltėdžiavo, švaistydami jo pinigus. 

Mano pinigus, - pagalvojo Diurandalis, - Karaliaus pinigus. 

Prieš kelias dienas markizė išvyko pasisvečiuoti pas tėvus, tad 
namai, neskaičiuojant penkiasdešimt dviejų tarnų, buvo tušti. Na- 
tingas spigiu balsu pakvietė tarnus, pareikalavo jį nuskusti ir atnešti 
švarius drabužius - prausdavosi jis tik labai ypatingais atvejais. Kol 
tarnai tūpčiojo aplink jo kilmingą kūną, Diurandalis neramiai slan- 
kiojo didžiulėje drabužinėje. 

Kažkas buvo ne taip - kažkas beveik apčiuopiama, bet jis nie- 
kaip negalėjo suprasti kas, ir tai vedė iš proto. Kad ir koks šlykš- 
tus tos mėšlinos menkystos paaiškinimas, tikroji tiesa galėjo būti 
dar bjauresnė. Gerai pagalvojus, labai jau greitai jis atsikratė žmo- 
na; ji nenorėjo važiuoti, bet markizas privertė. Visai protingas 
žingsnis, jeigu jis tikisi arešto, taigi priežastis ne ta. Žmogus, ku- 
riam gresia finansinis krachas, turėtų mažinti išlaidas statyboms ir 
tarnams, tiesa? Na, nebūtinai. Dvariškiai paprastai dosniai mokė- 
davo už paslaugas, tad bet kokia užuomina apie taupymą gali at- 
baidyti kreditorius. Be kita ko, šis mėšlo maišas tikriausiai net ne- 
žino, kas yra taupymas. Jis daugiau negali siurbti pinigų iš laivyno 
arba prekiauti sesers įtaka Karaliui. Lošimas fechtavimo turnyruo- 
se tikriausiai pelningas, bet antraeilis pajamų šaltinis, akivaizdu, 
Jog jis dar kažką rezga. Kas toliau? Jis pareikalavo paradinio vaka- 
rinio kostiumo, tarsi ruoštųsi į balių ar priėmimą. Tačiau į tokius 
renginius jo niekas nebekviesdavo... 

Tad ką gi jis rezga? Kur dingo jo melancholija? ŠTAI KAS ne 
taip! Vos grįžęs namo, jis ėmė šaipytis. Šeši tūkstančiai kronų, 
statant santykiu penkis prieš vieną bus... mm... trisdešimt tūkstan- 
čių. Ar tiek pakaks, kad jis nežlugtų? Gal viskas dar bjauriau dvo- 
kia? 

Markizas pareikalavo pietų ir valgė palaimingoje tyloje, kol jo 
Durklas paniuręs sėdėjo priešais. Paskui, vietoj to, kad kinkytų ka- 
rietą, jis paliepė atnešti apsiaustą bei batus. Ruošėsi nežinia kur ke- 
liauti pėsčiomis - tamsoje? Tai jau tikrai neeilinis įvykis - visiškai 
ne jo stilius. 

Pirmą kartą nuo tos akimirkos, kai atidavė durklą, Diurandalis 
pravėrė burną. 

- Kur mes einame, pone? 

Jo globotinis tik paslaptingai nusišypsojo. 

- Palauk ir pamatysi. 

Danguje švietė pilnatis, tačiau džentelmeno pasivaikščiojimą 
prastai pagarsėjusiomis Grendono gatvėmis galima vadinti įžūlu- 
mu, kuris Durklo Saitus vertė skambėti garsiau už varpą. Jo tiesio- 
ginė pareiga sulaikyti globotinį nuo tokios beprotybės, galbūt net 
jėga. Bet Diurandalis taip apsidžiaugė, kad pagaliau gali prireikti 
visų jo sugebėjimų, jog nuslopino proto balsą. Tad jis lydėjo pra- 
keiktą markizą tamsiais dvokiančiais skersgatviais net nepasirūpi- 
nęs fakelu. Kaip arklys prieš lenktynes, jis džiaugsmingai virpėjo, 
melsdamas, kad kas nors iš tamsos juos užpultų. Laimė ar nelaimė, 
bet nieko panašaus neatsitiko. Porą kartų lyg ir pasigirdo už nuga- 
ros aidintys žingsniai, ir Diurandalis koneveikė save už įtarumą. 

Markizas tikrai nieko negirdėjo. Jis žinojo, kur eina, nors aki- 
vaizdžiai orientuodamasis pagal nurodytus požymius, nežinia ką 
murmėdamas sau po nosimi ties kiekvienu kampu. Paskui pradėjo 
skaičiuoti duris, o kai rado tas, kurių ieškojo, Diurandalis pamatė, 
kad jos pažymėtos magiška oktagrama, švytinčia vaiduokliška 
šviesa. Kerėtojų ordinas, besiglaudžiantis tokiose lūšnose, tikriau- 
siai atlikdavo pačius nepadoriausius kerėjimus, o tie, kas atvykda- 
vo čia vėlyvą naktį, matyt, puoselėjo pačius bjauriausius ketini- 
mus. Du liokajai puošniomis livrėjomis pasitiko juos prie durų ir 
palydėjo į svetainę. Ryškiaspalvės, daugiausia raudonos, užuolai- 
dos, nepadorūs paveikslai ant sienų ir iškreiptos erotinės skulptū- 
ros vaizdžiai pasakojo, kokios rūšies užkeikimai čia atliekami. Ne- 
žinia iš kur sklido tyli muzika, ore tvyrojo karšti, pikantiškai aštrūs 
kvapai. Diurandalis susigėdo, pajutęs, kad jo lytis atsiliepia į su- 
pančią aplinką. 

Kiti sąmokslininkai jų jau laukė. Diurandalis nesunkai pažino, 
jog pagyvenęs vyriškis yra grafas Istnesas, buvęs Nostrimijos gu- 
bernatorius, vyresnysis ir įkyrusis Natingo dėdė. Moters veidą 
dengė šydas, tačiau jos asmenybė nekėlė abejonių. 

Išsigandusi ji pašoko nuo krėslo. 

- Mulki! Kodėl jį čia atsivedei? - Net jos balso neįmanoma su 
niekuo supainioti. Ilgu, grakščiu baltos rankos pirštu ji rodė į Diu- 
randalį. 

Markizas nusijuokė, priėjo prie jos, kilstelėjo vualį ir pakštelėjo 
į žŽandą. 

- Negaliu juo atsikratyti. Jis amžinai šalia lyg apgamas. Be to, 
jis idealus bendrininkas. Net kankinamas manęs neišduos. Tiesa, 
sere Diurandali? 

Diurandalis apsimetė neišgirdęs pašaipos balse ir mėgino apsi- 
mesti, kad nekreipia dėmesio į patį gražiausią karalystės veidą. 

- Kokią piktadarystę rezgate, pone? Nepamirškite, aš Karaliaus 
tarnas. 

- Bet aš pirmoje vietoje! Ir mano žlugimas arba pergalė pri- 
klauso nuo mano bendrininkų, tad tu negalėsi nė vieno išduoti. - 
Pašaipa, pašaipa! 

Bet kuris kitas, taip pasišaipęs iš Diurandalio, būtų jau negy- 
vas, nors jis dar nė karto nėra išsitraukęs kardo įpykęs ir vylėsi, 
Jog taip niekada neatsitiks. 

- Aš negaliu jūsų išduoti, todėl privalau sustabdyti. Akivaizdu, 
Jog ketinate panaudoti burtus prieš Jo Didenybę, o tai rimtas pavo- 
jus, - jo logika negailestinga. 

Natingas pažvairakiavo į seserį; markizo pasitikėjimas truputį 
susvyravo. 

- Tikrai? Ir kaip tu ketini mane sustabdyti? 

Diurandalis irgi pažvelgė į grafienę. 

- Jūs norite grąžinti Karaliaus palankumą šiai kekšei. Negaliu 
kenkti jums, Tabai Niluėjau, bet jos tai neliečia, - ar jis galėtų šal- 
takraujiškai nužudyti moterį? Galės, jei to reikės jo globotinio sau- 
gumui užtikrinti. Galbūt pakaktų tik sužaloti, nors padaryti tai sun- 
kiau ir ne taip patikima. Kūno sužalojimus galima išgydyti. Mirtis 
- negrįžtamas dalykas. 

Grafienė aiktelėjo ir puolė prie durų, tačiau sustojo kaip įkalta, 
prieš pat veidą išvydusi Harvesto ašmenis. Istnesas nusikeikė bei 
siekė savo kardo. 

- Nekvailiokit, dėde, - supurkšdavo Natingas. - Virsite žlėgtai- 
niu greičiau, nei spėsit sujudėti. Pavėlavai, vaikine. Negalėsi slapčia 
nužudyti grafienės. Ją suras. Inkvizitoriai mus apklaus, tikriausiai 
jie bus šališki - apklaus tave, nes esi nekilmingas. Mūsų ketinimai 
iškils į paviršių, o ketinimų pakanka, kad būtum apkaltintas išda- 
vyste. Taigi tu nieko negali padaryti. 

Prieštaringų emocijų viesulas vėl užplūdo Diurandalį. 

- Tai vis tiek geriau, - jo balsas prikimo ir truputį virpėjo, - 
nei leisti jums įvykdyti neįmanomą nusikaltimą. 

- Net labai įmanomą nusikaltimą. Patrauk kardą ir aš viską pa- 
aiškinsiu. 

- Ne. Sakykite, ką norite pasakyti, ir paskubėkite. 

Grafienė atatupsta pasitraukė, ir jis jos nepersekiojo. Kad ir 
kas būtų rezgama, Diurandalis puikiai suvokė, jog pralaimėjo. 

Regis, markizas irgi tai suprato, nes riebi šypsena vėl išplito jo 
veide. 

- Žvakė tėra žvakė. Visiškai nepavojinga. Jis tik bus susieta su 
mano sesers kūnu. Kai žvakes uždegs ir Karalius įkvėps jos aro- 

mato, jo aistra grafienei grįš, ji bus dar stipresnė nei anksčiau. Jis 
sugrąžins seserį į rūmus, mano turtai irgi sugrįš. Nemelavau, pa- 
sakodamas apie ilgalaikį kalinimą, sere Diurandali. Karaliui nuo gal- 
vos nė plaukas nenukris. 

Diurandalis gūžtelėjo pečiais. 

- Kiti irgi gali įkvėpti. 

- Na, ir kas? Buvo laikas, kai šimtai ėjo iš proto dėl jos kūno. 
Svarbus tik vienas. 

- Negalėsi nunešti užkeiktos žvakės Karaliui. 

- Ar tikrai? Tu manęs nevertini. Karalienė iki gimdymo gy- 
vens Bondhile. Ambrozas taip persotino rūmus užkeikimais, jog nė 
viena uostinėtoja negali prie jų prisiartinti. Jis dažnai lanko žmoną. 
Mes viską numatėme. 

Visa tai skambėjo siaubingai įtikimai - kaip tik tokį purviną rei- 
kalą ir galėjo sugalvoti šis menkysta. Žinoma, Diurandalis nieko 
negalėjo jam padaryti. Išdavystė! Kur toji jo garbė? Kur tos švie- 
sios jaunystės viltys? Kur... 

- Tik pamanykit, kokia dramatiška scena, - tarė naujas balsas. 
Tarpduryje stovėjo nepažįstama moteris. Iš po apskritos aukštos 
kepurės matėsi tik nenuspėjamo amžiaus veidas, akių vyzdžiai švy- 
tėjo raudonom ugnelėm. Krintanti nuo pečių raudona brangaus 
audinio sutana siekė kilimą. Jos išvaizda akivaizdžiai bylojo, kad 
būtent ši moteriškė vadovauja čionykštėms dvasioms bei ordinui. 

Markizas nusilenkė. 

- Neseniai gal ir buvo dramatiška, miledi, bet man regis, kad 
mūsų jaunasis draugas paklausė proto balso. 

Vyresnioji vienuolė kraupiai pažvelgė į Diurandalį. 

- Ar tik nemanai, jog mes nepagalvojom apie pavojų? Neįver- 
tinom šio reikalo sudėtingumo? Jeigu krėsi čia savo pokštus, jau- 
nuoli, niekas iš čia neišeis gyvas. Mes turim savų būdų atsikratyti 
nereikalingais liudininkais. 

Jis net tada dvejojo, negalėdamas nuspręsti, ar neužkapojus 
dar ir šitos bjaurybės. Būtinybė apsaugoti globotinį nuo bet kokio 
pavojaus jį sulaikė - akivaizdu, kad ordinas, susijęs su tokiomis 
dvasiomis, moka apsiginti. Markizas žinojo pasiekęs pergalę ir iš- 
didžiai vaipėsi. Grafienė net kunkuliavo iš pykčio. Senasis dėdulė 
niūriai atsisėdo į savo krėslą. 

Diurandalis įsikišo durklą į makštis. Jis tikrai neturėjo galimy- 
bės rinktis. Reikėjo elgtis taip, tarsi viskas yra gerai. Jis taps pui- 
kiu bendrininku, ištikimai tarnaujančiu iki pat mirties. Rytoj jis net 
pralaimės finalinę kovą dėl Karališkosios Taurės - tai bus tikrojo jo 

pralaimėjimo ir gėdos įrodymas. Saitai neleis jam pakelti rankos 
prieš save. 

Jausdamas bejėgišką neapykantą, jis matė, kaip markizas mo- 
ka pinigus, gautus už Karaliaus dovanotą durklą. Vyresnioji paten- 
kinta peržvelgė ryšulio turinį ir pakvietė juos į oktagramos formos 
koplyčią - aukštą patalpą iš balto marmuro, kurios šešiolika sienų 
sudarė aštuonis spindulius. Kiekviena niša vienaip ar kitaip - daž- 
niausiai pakankamai grubiai bei tiesmukai - paskirta kuriai nors sti- 
chijai. Viena, simbolizuojanti Orą, buvo tuščia; priešais stovėjo 
ąsotis vandens, kardas reiškė Atsitiktinumą, ir taip toliau. Vienin- 
telis šviesos šaltinis buvo degantis židinys. Diurandaliui atrodė, kad 
čia naudojami simboliai atspindi prastą skonį - tarkim, Mirtį sim- 
bolizavo kaukolė, didelė auksinė širdis ženklino Meilę. Jis beveik 
griežė dantimis, bet visa tai tikriausiai darė įspūdį klientams, kurie 
naudojosi čionykštėmis paslaugomis. Nors dvasių buvimas jautėsi 
gana stipriai, Diurandalis nepajuto tos ramybės, kurią jam teko pa- 
tirti Aironhole. Viskas čia kėlė nerimą ir atrodė nepadoru. 

Prie keturių lankytojų prisijungė trys kerėtojai raudonomis su- 
tanomis - du vyrai bei dar viena moteris. Vyresnioji sustatė visus 
į vietas. Diurandaliui liepta atsistoti priešais juodą pakylą, nuo ku- 
rios šiepė dantis kaukolė, tad jis tapo Mirtimi - tinkamas pasirinki- 
mas, vertinant dabartinę jo nuotaiką. Oktagrama niekuo nesisky- 
rė nuo standartinės, jam iš kairės buvo Oras, iš dešinės - Žemė. 
Natingas stovėjo ties Atsitiktinumu, jo dėdė - ties Laiku, o grafie- 
nė, žinoma, simbolizavo Meilę ir stovėjo priešais Diurandalį. 

Kai kerėtoja užtraukė nepageidaujamas stichijas Išvarančiojo 
giesmę, Natingui, jo dėdei bei Diurandaliui buvo liepta pasisukti į 
centrą nugara. Tuo jų dalyvavimas rituale ir apsiribojo, bet Diuran- 
dalis suprato didžiumą užkeikimo žodžių ir įsivaizdavo, kas vyksta 
jam už nugaros. Stovėdamas Mirties smaigalyje, Diurandalis ma- 
žiau nei kiti dalyvavo veiksme, bet vis tiek - ir tai labai erzino - 
dvasios pažadino jame nepakenčiamą, deginantį geidulingumą. 
Vienintele paguoda tapo tai, kad jam nereikėjo Žiūrėti į visas ne- 
švankybes, atliekamas virš pačios gražiausios Šivijalio moters kū- 
no. 


6 
Jie grįžo į Natingo namus prieš pat aušrą. Markizas pareikala- 


vo pažadinti tarną, kad tas padėtų jam atsigulti. Diurandaliui beliko 
lakstyti - laiptais aukštyn ir žemyn, išdažytais ir nebaigtais dailinti 

kambariais, koridoriais, tarp audeklais uždengtų baldų. Net Durklui 
tai ne pats geriausias būdas pasiruošti sąžiningoms kautynėms, bet 
galbūt to užteks kovai, kurią reikia pralaimėti. O gal tai beprotystės 
pradžia. Jis žvelgė atgal į savo jaunystės idealus, į tas dienas, kai 
Harvesto mirtis dar nebuvo nulėmusi jo likimo. Kokios tolimos te- 
nykštės svajos, kaip greitai jis virto melagiu ir išdaviku. 

Diurandalis dar galėjo tikėtis, jog sąmokslas bus atskleistas, 
bet pats to padaryti negalėjo. Jis drauge su visais džiaugtųsi, kai 
budelis išstatytų visuotinam pasmerkimui markizo galvą - niekis, 
kad paskui taip atsitiktų ir su jo galva. Diurandalis vis dar vylėsi, 
jog taip ir atsitiks. Globotinio mirtis visada tampa dideliu sukrėti- 
mu Durklui; jei toji mirtis smurtinė, Durklas beveik niekada nelie- 
ka gyvas. Galvos nukirsdinimas laikomas smurtine mirtimi. 

Auštant iš slogių minčių jį pažadino kanopų bildesys. Diuran- 
dalis nuskriejo laiptais ir sustingo prie paradinių durų, nustūmęs 
šalin vyresnį liokajų, atsargos jūreivį Paivošerą. Jis praskaidrino 
Diurandaliui daugybę naktų, pasakodamas neįtikėtinas istorijas 
apie keliones, svetimus uostus, svetimas žmonas bei įvairiausių 
spalvų vaikus. Nespėjus nė vienam ištarti žodžio, į duris jau beldė 
lazda ir kažin kieno balsas Karaliaus vardu pareikalavo atidaryti 
duris. 

Paivošerui iš netikėtumo užkando žadą, senis įsistebeilijo į be- 
sijuokiantį Diurandalį. 

Aha! Atsekė paskui lapę iki pat jos irštvos. Spąstai užsidarė. 
Dabar, kai tai atsitiko, jis jau žinojo, kaip turi elgtis. Durklas stai- 
giai apsuko Paivošerą. 

- Eik ir pranešk markizui! Paskubėk! 

Jūreiviai neklausinėja. Senis nuskubėjo prieškambariu taip 
greit, kaip tik pajėgė. 

Pabėgti markizas galėjo tik tarnaitei skirtais laiptais galinėje 
rūmų dalyje. Tikimybės, kad kiti rūmų išėjimai nesaugomi, beveik 
nėra, tačiau Diurandalio pareiga suteikti globotiniui kuo daugiau 
laiko. Jis gali mirti su kardu rankoje. 

Sulaukęs antro beldimo, atidengė akutę. Diurandalis pamatė 
pirštinę ir išbalusį veidą, įrėmintą iš po juodos beretės išlindusių 
bespalvių garbanų. Beretes ir juodus ilgus drabužius dėvėjo Vals- 
tybės Saugumo Karališkojo Skyriaus tarnautojai. Už inkvizitoriaus 
nugaros buvo matyti koks tuzinas šarvininkų. 

- Jo šviesybės nėra namuose. 

- Melas! 

Viltis, jog teks kautis, nurito akmenį Diurandaliui nuo širdies ir 
maloniai smaigstė raumenis. 

- Nekalbėjau tiesiogine prasme. Tai tiesiog privalomas manda- 
gumas. Juk nepatikėsite, jog esu toks kvailas, kad meluočiau ink- 
vizitoriui, ar ne taip? Ne, aš paprasčiausiai pasakiau diduomenės 
vartojamus žodžius, kai jie nenori, kad... 

- Tu tempi laiką, - jaunuolio balsas šaižus, nemalonus. 

- Tik stengiuosi užpildyti jūsų išsilavinimo spragas. Tai štai, 
galbūt jo šviesybė ir sutiktų priimti lankytojus, jei jis būtų... 

Nenuleisdamas stiklinių akių žvilgsnio nuo Diurandalio, inkvi- 
zitorius ranka davė ženklą. Arčiausiai stovėjęs šarvininkas smogė 
ieties galu į duris. 

- Karaliaus vardu, atidarykite! - vėl užriaumojo jis. 

Net markizas neperspėjamas daugiau nei tris kartus. Diuranda- 
lis uždengė akutę ir nuėjo per prieškambarį, stabtelėjęs ties židiniu 
pasiimti žarsteklio. Gaila, labai gaila, kad pirmame tikrame savo 
mūšyje jis neturės durklo; nors žarstekliu atmušinėti trumpų sun- 
kių iečių smūgius net patogiau. Gaila, kad ponia markizė panoro 
tokio pločio rausvo marmuro laiptų, jog ginti juos nuo užpuolikų 
reikėtų trise. Ir kaip ji apie tai nepagalvojo? Niekis, visa tai patai- 
soma. Abiejose laiptų pusėse ant aukštų pakylų stovėjo dvi įman- 
trios mitinių padarų statulos, nukaldintos iš šviesaus marmuro. 
Markizė alpo iš susižavėjimo, kai prieš savaitę jas atgabeno, bet 
ponia tikriausiai nepagailėtų jų geram darbui. 

Durų spyna trakštelėjo ir atsirakino. Grandinėlė pati išsinėrė iš 
velkės bei pakibo. Į šalis nuslydo skląsčiai. Inkvizitoriai sugeba at- 
rakinti visas spynas. 

Su statulomis teko pasiterlioti, kol viena paskui kitą nuvirto, 
sukeldamos rūmuose didžiausią triukšmą ir paskleisdamos ant 
grindų marmuro duženas. Ką gi, kol Diurandalis stovės ant laiptų, 
priešininkui bus nelengva. Maža to, išgirdę triukšmą, sugužės pus- 
šimtis tarnų, tai dar truputį sulaikys puolančiuosius. 

Inkvizitorius įleido į namus kareivius. Plevėsuodamas juoda 
sutana, jis atrodytų grėsmingai, jeigu jo eisena neprimintų juokin- 
gai po žemdirbio kiemą krypuojančio gaidžio. Atėjęs prie akmenų 
krūvos, jis stabtelėjo. Šarvininkai apmirė jam už nugaros. 

Žuvies akių žvilgsnis įsmigo į Diurandalį. 

- Tu suimtas. 

Diurandalis nusišypsojo: 

- Lengva pasakyti... 

Balsai ir bėgančių kojų trepsėjimas viršuje reiškė, kad tarnai 
sprunka galiniais laiptais. Jeigu markizas suskubo, dabar jis jau 
turėtų būti virtuvėje, o gal ir rūsyje, iš kurio galima patekti į skers- 
gatvį. 


69 


- Tavo padėtis beviltiška. 

- Be abejonės. 

Stiklinių akių išraiška nepakito. 

- Žinome viską, ką esi padaręs: užstatei savo durklą, lankeisi 
Verteno namuose... 

- Tai štai kaip jie vadinasi? - Diurandalį tiesiog degino noras 
pulti kovon, bet dabar svarbu tempti laiką. Nemirksintis jo prieši- 
ninko žvilgsnis kėlė susižavėjimą: kad taip išmokus tokio šaltakrau- 
jiškumo. - Suprantate, mano pareiga - ginti savo globotinį. 

- Tu jį jau išdavei. Mūsų uostinėtoja sekė tave. 

Oho! Nesileiskim mulkinami, nors jo jėga ne žodžiuose, jis 
stiprus, kai laiko rankose kardą. 

- Tada aš už tai atsakingas. 

Tarpduriuose ir balkonuose pasirodė persigandę tarnai, ste- 
bintys šią dvikovą. 

- Seržante, suimkite šį Žmogų 

Seržantas nustebęs pasižiūrėjo į inkvizitorių. 

- Tai juk Durklas! Argi jūs negalite surišti jo užkeikimu kaip 
duris? 

- Ne. Pasistenkite paimti jį gyvą. 

Šarvininkai neramiai susižvalgė. Nė vienas nepajudėjo. 

- Įsidėmėkite, belaisvių aš neimu, - perspėjo Diurandalis. Jam 
buvo gaila tų vyrų: kaip ir jis, kariai tik vykdė savo pareigą, o Dur- 
klas neišvengiamai keletą nužudys, kol bus nugalėtas. - Inkvizito- 
riau, nuoširdžiai apgailestauju dėl to, kas vyksta. Tikiuosi, kad su- 
gaudysite juos visus ir nukirsite išdavikams galvas, bet aš esu pri- 
verstas padaryti viską, kad jus sustabdyčiau. 

- Tai prieštarauja logikai. Ar verta aukoti gyvenimą dėl bevil- 
tiško reikalo? 

- Tu to nesuprasi, rašaline žiurke. Vienintelis dalykas, turintis 
prasmę Durklui, - ginti savo globotinį. Nesvarbu, ką jis padarė - aš 
mirsiu čia, mano vardas bus įrašytas į Didvyrių Litaniją. Mano 
kardas amžinai kabos garbingoje vietoje Aironhole. 

- Tu idiotas, Kromanai! - pasigirdo Monpurso riksmas. Drau- 
ge su Čefniu jis apibėgo šarvininkus ir sustojo priešais inkvizito- 
rių. - Kaip drįsai pradėti be mūsų? 

Diurandalis nematė jų įeinant ir akimirką jo širdis nusirito į kul- 
nus: atsilaikyti prieš šiuos du jis neturėjo jokių galimybių. Na, bent 
jau viskas greitai baigsis, ir jam nereikės kapoti niekuo dėtų šarvi- 
ninkų. Beveik be garso Harvestas išslydo iš makštų, plienas akina- 
mai sužvilgo. Jis laimingas nusijuokė. 

- Tad pradėkim! Ir greičiau viską baikim. Ateikite čia, abu! 

Niekas nekreipė į jį dėmesio. 

- Įprastos elgesio taisyklės su Durklais šiuo atveju negalioja, - 
kimiai pareiškė inkvizitorius. Pasirausęs sutanos klostėse, jis išsi- 
traukė ritinį ir jį išvyniojo. - Kaltintojas laiko jį ne liudininku, bet 
sąmokslininkų. Mūsų turimi liudytojų parodymai teigia, kad jis ke- 
lia pavojų Jo Didenybei. 

- Gali pasiimti savo parodymus ir susikišti juos pats žinai kur. 
Karalius jo pasigailės. 

- Kol kas dar nepasigailėjo. Jis keliaus į Bastioną kartu su kitais. 

- Na, ką jūs ten! - šūktelėjo Diurandalis nuo laiptų. - Ko jūs 
laukiate? Nejau bijote? - Jį išgąsdino žodžiai apie malonę. Geriau 
greita mirtis atliekant savo pareigą, nei apgailėtinas sutriuškinto 
menkystos, visuomenės atplaišos, nedrįstančio pažvelgti žmonėms 
į akis, egzistavimas. Jeigu markizas dar nepabėgo, tai jau ir nepa- 
bėgs. Laikas mirti. 

Dėmesio į jį taip niekas ir nekreipė. Toliau diskutavo apie jį 
tarsi apie erzinančią dėmę ką tik nutinkuotoje sienoje. 

- Nekvailiok, Kromanai! - pasakė Čefnis. - Tu negali uždaryti 
globotinio ir elgtis paskui su jo Durklu kaip su paprastu kalinių. Jis 
išprotės. 

Monpursas nužvelgė Diurandalį vertinančiu žvilgsniu. 

- Jis jau išprotėjo. 

Inkvizitorius nekantriai gūžtelėjo pečiais. 

- Beprotį irgi galima smagiai apklausti. Po to jie pasidaro pro- 
tingesni. Mes dar pažiūrėsim, kaip jis elgsis dabar, kai jo globotinis 
mūsų rankose. Ei, jūs, pasitraukite! Praleiskite kareivius. 

Diurandalis išgirdo už nugaros ir viršuje kuždantis tarnus, bet 
stovėjo per arti Monpurso ir Čefnio, kad galėtų nuo jų nusisukti. 
Atatupstas jis žengtelėjo pora laiptelių aukštyn. Galbūt tai tik ma- 
salas. Tikriausiai masalas. Alternatyva galėjo būti tik viena: visą 
laiką, kol jis manė atitraukiąs inkvizitoriaus dėmesį, tas atitraukė jo 
paties. Ne. NE! 

- Tu idiotas, Kromanai! - tęsė Monpursas. - Prakeiktas mul- 
kis! 

Diurandalis pakilo dar laipteliu, vis nedrįsdamas nusisukti. 

- Pažiūrėk aukštyn, sere Durkle! - riktelėjo Inkvizitorius. - 
Tavo padėtis beviltiška. Mesk kardą. 

- Mirtis ir liepsna! - sušuko Monpursas. - Hoerai, tempk tin- 
klą! Greičiau! 

Diurandalis vis dėlto atsigręžė. Tarnų minia baimingai pasi- 
traukė, praleisdama prie laiptų markizą, suspaustą dviejų šarvinin- 
kų. Globotinis ėjo klupdamas, basas ir apgailėtinas; raudona nak- 

tinė kepurė nusmaukta ant šono, smėlio spalvos naktiniai marški- 
niai sudraskyti ir sutepti krauju, kapsinčiu iš sumuštos nosies. Ko- 
jos sukaustytos grandine, rankos surištos už nugaros, iš kairės ei- 
nantis ginkluotas sargybinis laikė prikišęs jam prie smakro kardą. 
Paskui juos ėjo dar šeši šarvininkai, bet visi buvo už nugaros - la- 
bai neprotingas elgesys. 

Diurandalis užlėkė granito laiptais greičiau, nei esant kitoms 
aplinkybėms išdrįstų tais pačiais laiptais nusileisti. Sargybiniui iš 
kairės perrėžė gerklę, nespėjus tam net atitraukti kardą nuo mar- 
kizo smakro. Ėjęs iš kitos pusės karys pamėgino stvertis kardo ir 
akimirksniu krito negyvas. Diurandalis stumtelėjo savo globotinį į 
šalį, kad tas netrukdytų jam pulti priekyje žengiančios trijulės. Du 
jis nudėjo, tačiau nežinia, ar jo stumtelėjimas, ar krentantys kūnai 
pargriovė surištą Natingą. Net ir tokiu atveju antžmogiška Durklo 
reakcija galėjo išgelbėti markizą, jeigu tą akimirką Monpursas ir 
Hoeras nebūtų užmetę ant Diurandalio tinklo. Veriamai surikęs, 
markizas visiškai susipainiojo grandinėse ir galva žemyn nusiride- 
no granito laiptais, sukniubęs prie inkvizitoriaus kojų sulaužytu 
sprandu. 

Diurandalis rėkė. Rėkė nenutildamas. 

Gvardiečiai surišo jį į nemenką gniutulą, dydžiu sulig nedideliu 
vežimaičiu. Jis taip ir nepaleido kardo iš rankų, o jie ir nemėgino 
atimti, suprasdami, ką ginklas reiškia Durklui. Tik užmovė ant jo 
Hoero durklo makštis, kad tampomas konvulsijų Diurandalis nesu- 
sižalotų arba nesužalotų kitų. 

Čefnis paėmė jį už kojų, Monpursas už pečių. Vyrai išnešė 
Diurandalį iš namo lyg susuktą kilimą ir įkėlė į karietą. Karieta pa- 
judėjo į vakarus, link Starkmuro. Jis nesiliovė rėkęs. 

Būdamas ir globotinis, ir globėjas, Karalius savo asmeninius 
Durklus gali atleisti nuo Saitų įžadų, paprasčiausiai įšventindamas 
juos į Ordino riterius - tiesą sakant, būtent taip veikia užkeikimas. 
Privačių asmenų Durklams, kurių ištikimybės įžadai yra dvejopi, 
vienintele išeitimi tampa išlaisvinimo nuo Saitų apeigos, tačiau jos 
retai baigiasi sėkmingai. Kaip panaikinti įžadus, kai globotinis žūva 
vos ne nuo paties Durklo rankos, išbandytų priemonių apskritai 
nebuvo. 

Tą naktį į Kalvę rinkosi ne kandidatai. Jaunuoliai miegojo savo 
lovose, nežinodami, kad Durklas, jau tapęs jų didvyriu, grįžo į Ai- 

ronholą apverktinos būklės. Du kalviai pasisiūlė padėti atliekant 
juodą darbą, tačiau dauguma magistrų ir riterių atsisakė dalyvauti. 
Žinodami kokia nedidelė Atvertimo ritualo sėkmės tikimybė, jie ne- 
troško to matyti. 

Prarėkęs ištisą dieną, Diurandalis pagaliau nutilo; iš karščiuo- 
jančios gerklės nebesigirdėjo jokio garselio. Jis gulėjo ant grindų 
virviniame kokone, nereaguodamas į klausimus bei grasinimus, 
nors tam tikra smegenų dalis ir fiksavo visa, kas vyksta. Visą jo 
kūną traukė mėšlungis; jis apsidirbo. Durklo niekas nejaudino, iš- 
skyrus tai, kad jo globotinis mirė smurtine mirtimi, ir kad jis pats 
dėl to kaltas. 

- Nemanau, jog pavyks atlikti ritualą jo neatrišus, - sumurmėjo 
Didysis Magistras. Vaikščiojo jis pasiramsčiuodamas lazda ir pra- 
stai girdėjo. Senoliui buvo jau gerokai per aštuoniasdešimt. 

Apeigų Magistras automatiškai brūkštelėjo ranka per plaukus, 
primenančius pasišiaušusių pienių pūkų pievelę. 

- Ne. Pirmiausia mums reikia jo kardo. - Jis atsinešė iš biblio- 
tekos glėbį pergamento ritinių, nors ritualo eigą mokėjo mintinai. 
Magistras visada žinojo, kad kada nors jam šitų daiktų skubiai pri- 
reiks. - Diurandalį reikia sukaustyti grandinėmis. Tai labai svarbu. 
Net jeigu jis mąstytų blaiviai, vis tiek reikėtų sukaustyti. 

- Kaip jis galėtų mąstyti blaiviai? - įsiterpė Monpursas. - Tiek 
to, geriau pradėkim. 

- Minutėlę, - įsiterpė Archyvų Ministras. - Gal galime iš pra- 
džių atimti kardą? Nenorėčiau susidurti su juo atrištu ir ginkluotu. 

- Ką gi, nebloga mintis. 

- Pamėginkim... 

Ne, pamėginę jie suprato, kad neįmanoma iš Diurandalio ran- 
kos ištraukti kardo rankenos, kol jis surištas. Teko laukti, kol Ar- 
senalo Ministras nueis į savo valdas ir atneš kelias plienines piršti- 
nes bei porą skydų. Tik tada Monpursas perpjovė virvę. Atrištas 
Diurandalis iškart išsitraukė kardą iš makščių. Bet Čefnis ir Jojimo 
Magistras metalinėmis pirštinėmis pastvėrė kardo ašmenis anks- 
čiau, nei beprotis spėjo užsimoti. Keturi suaugę vyrai atplėšė jo 
pirštus nuo rankenos. Skydų nereikėjo. Prireikė aštuonių vyrų, 
kad išlaikytų besiblaškantį Diurandalį, kol kalviai sukaustė jį gran- 
dinėmis, surišę riešus ir kulkšnis. Tik tada Monpursas su Hoeru 
šiaip taip jį nurengė, panardino į vieną iš vonių bei sausai nušluostė. 
Diurandalis vėl mėgino rėkti. 

Apeigos ilgos ir sudėtingos, nes visas stichijas, dalyvavusias 
Saituose, teko kviesti dar kartą. Visą tą laiką sukaustytas Diuran- 
dalis gulėjo ant priekalo tylėdamas, tiesa, riktelėjo, kai jo kardą 

įgrūdo į degančias anglis. Du magistrai dumplėmis įpūtė anglis. 

Ilgas kaitinimas ant anglių durklui pražūtingas, nes plienas pa- 
sidaro trapus. 

Pabaigoje, kai kardas įkaito iki raudonumo, dalyviai užtraukė 
įšventinimo giesmę, nors atlikti ją tokios ceremonijos metu, kai 
norima atšaukti ankstesniąsias apeigas, rodės šventvagystė. Paskui 
Arsenalo Magistras, jautį primenantis vyriškis, ištraukė kardą Har- 
vestą iš ugnies, mostelėjo juo ir nukreipė durklą į gulinčio širdį. 
Pamatęs artėjantį kardą, Diurandalis suriko paskutinį kartą. 

Durklas subyrėjo į šipulius, kūnas liko sveikas. Regis, ritualas 
pavyko. 

- Nematau jokio pėdsako ant jo kūno, - patenkintas tarė Didy- 
sis Magistras, remdamasis ant lazdos ir stengdamasis žiūrėti kuo 
atidžiau. - Sere Diurandali? 

- Jis be sąmonės, - pasakė Monpursas. - Įdomu, kaip jūs tai 
ištvertumėte? Geriau nuimkim vargšeliui tas velnio grandines tr nu- 
neškim jį į lovą. 

Kai į tualetą norėjosi taip, jog kentėti ilgiau buvo nebeįmano- 
ma, Diurandalis atsimerkė, taip prisipažindamas atgavęs sąmonę. 
Monpursas iškart užvertė knygą; jis sėdėjo krėsle prie lango pas- 
kutines tris valandas, jei ne ilgiau, ir skaitė. Nežinia, gal ir jis ap- 
simetinėjo. 

- Kaip jautiesi, brolau? 

Silpnas šnabždesys: 

- Gerklę skauda. 

- Stebiuosi, kad tu apskritai gali kalbėti. 

Kambarys didelis, skoningai apstatytas. Lovoje be vargo tilptų 
pora jaučių, brangios aksominės užuolaidos, nors kai kur išbluku- 
sios. Peizažas už lango priminė ilgesingas, akmenuotas Starkmuro 
kalvas, bet tokių menių Aironhole Diurandalis neatminė. 

- Kur?.. 

Komandoras atsistojo ir, kai nusisuko nuo šviesos, pasimatė, 
j0g jis šypsosi. 

- Namie, Hole. Tai karališki apartamentai. Jauniklių čia neįlei- 
džia. Ar tau ne šito reikia? - Jis palindo po lova ir ištraukė reikia- 
mą daiktą. 

Tolesnė procedūra atėmė visas Diurandalio jėgas - Monpur- 
sas padėjo jam atsistoti ir prilaikė draugą. Tas griuvo ant lovos. 

Lyg išmesta į krantą žuvis. Monpursas ištiesė jam gertuvę, kad at- 
sigertų. 
Keptos elnienos? Žirnių pudingo? Vištienos sultinio? 
Diurandalis tylėdamas užsimerkė. Praėjo beveik treji metai 
nuo to laiko, kai jis paskutinį kartą gerai išsimiegojo. 


Karališkosios Gvardijos mūšis su seru Diurandaliu tęsėsi tris 
dienas ir tris naktis. Jie nė minutėlei nepaliko Diurandalio vieno: 
Monpursas, Hoeras, Čefnis ir kiti budėjo pakaitomis. Vyrai tempė 
jam padėklus, nukrautus įmantriausiais patiekalais. Jie pamokslavo. 
Koneveikė, maldavo jį. Hoeras net verkė. Jie siuntė pas jį Didįjį 
Magistrą ir kitus riterius. Rodė karališkąjį pasigailėjimo raštą, jo 
durklą ir net naujai nukaldintą Harvestą - tokį pat puikų, su mažy- 
tėmis tvarkingai iškaltomis vardo raidėmis ties durklo rankena, ar 
matai? Niekas nepadėjo. 

Diurandalis atsisakė kalbėti. Atsisakė valgyti. Jis gėrė, šlapino- 
si ir miegojo. Nieko daugiau. Ir šiaip liesas jo veidas apžėlė šeriais 
bei dar labiau sulyso. 

Trečios dienos vakarą atsilapojo durys tr įėjo Karalius. 

- Lauk! - riktelėjo jis, ir Monpursas išlėkė lyg išgąsdintas kiš- 
kis. Karalius atsivėdėjęs užtrenkė jam iš paskos duris, iki pat pama- 
tų sudrebindamas namą. 

Jo Didenybė žengė link lovos ir sustojo, įsisprendęs į šonus. 

- Na, - paklausė jis. Atrodė, kad Karaliaus buvo pilnas kambarys. 

- Ne, - sušnabždėjo Diurandalis. 

Karalius pašoko tarsi didžiulė rupūžė; regis, nuo įsiutusio gin- 
tarinių akių žvilgsnio kambaryje net pasidarė šviesiau. 

- Šitaip atsakyti man negali niekas. Na ir kas, kad Tabas Nilu- 
ėjas negyvas? Jis vis tiek būtų baigęs gyvenimą ant ešafoto. Dur- 
klo sugundymas savaime jau nusikaltimas. Visiška nesąmonė! 

Jį nužudė jo paties Durklas. Visa kita neturėjo ir neturės pra- 
smės. 

Aukščiausiojo žvilgsnis apsiblausė. 

- Kodėl jaudiniesi dėl to, kas atsitiko tam išdavikui. Tu atleis- 
tas nuo Saitų įžadų. 

Diurandalis nesijautė laisvas. 

- Na? - užkriokė Ambrozas. - Kur tavo ištikimybė man, a? 

- Tegyvuoja Karalius, - sukuždėjo Diurandalis. 

- Manai, tas išpurtėlis Natingas tave nugalėjo? Nė velnio, tai tu 
jį nugalėjai! Jis galvojo, kad dovanojau jam Durklą, nes laikiau 
svarbiu asmeniu, bet aš tik pažymėjau, jog Natingas pavojingas. 
Toks trūnėsis įsimeta po apmušalais ir lėtai ėda baldus iš vidaus, 

tačiau markizas negalėjo likti nematomas, kai sekdavai jam iš pas- 
kos. Tu tiesiog švytėjai. Visi dvariškiai atsisukdavo tau pavymui. 
O aš visada prisimindavau, kad pažymėjau poną Tabą Niluėjų kaip 
pavojingą. 

Tai buvo melas. Diurandalį paskyrė markizui, kad uostinėtoja 
galėtų sekti paskui Durklą tamsoje. Jis dvigubas išdavikas, išdavęs 
ir globotinį, ir monarchą. 

Karalius laukė atsako, bet jo nebuvo. Pamatęs, kad ramus po- 
kalbis nedavė rezultatų, Karalius pradėjo tiesiog riaumoti, griaudėti 
it griaustinis. Ambrozas nuspyrė prie lovos stovėjusį staliuką. Ta- 
da tėškė ant antklodės popierių. 

- Štai tavo pasigailėjimo raštas. Aš padarysiu tave Ordino rite- 
riu, galėsi panaudoti savo fechtavimo meistriškumą, mokydamas 
Durklus čia, Aironhole. Na, ką pasakysi? 

Visą likusį gyvenimą praleisti tarp šių dykų kalvų? Visiems lai- 
kams likti siaubingu Durklo nevykėlio pavyzdžiu, padėti jaunuo- 
liams patekti į tas pačias pinkles, į kurias pakliuvo jis? Neįmanoma. 

- Ne. 

- Aš to ir tikėjausi. - Karaliaus akyse žybtelėjo pasitenkinimas. 
- Gerai, pakaks. Ne dėl to važiavau čia visą dieną tuščiu skrandžiu, 
kad klausyčiau apgailėtino šniurkščiojimo. Tu veliesi į karalystės 
reikalus. Keli labai daug rūpesčių, tačiau aš pamėginsiu atlikti su 
tavimi naujų Saitų apeigas. 

- Ką? Ir tai pavyks? 

- Gali būti, kad ne. Kerėtojai sako, jog dar vienos apeigos tave 
nužudys. Štai ir patikrinsim. - Namus vėl sudrebino Karaliaus riau- 
mojimas. - Jo Didenybei reikia Durklo. Ar esi pasiruošęs tarnau- 
ti? 

Diurandalis pakratė galvą. 

Gelsvose Karaliaus akyse švystelėjo pavojinga ugnis. 

- Tu atsisakai vykdyti mano valią? 

- Saitai neteisingi, - prisiversdamas ištarė Diurandalis. - Jie 
pavagia Žmogaus sielą. 

- Vagia? Nori pasakyti, duoda. Jeigu tavo praeitis būtų turėjusi 
nors kokią ateitį, tu nė už ką nebūtum atvežtas į Aironholą. Dur- 
klui svarbu garbė, padėtis, o svarbiausia - jis turi tikslą. Jis reika- 
lingas. Jo gyvybė reikalinga. Atsitinka, kad rėikalingesnė tampa 
mirtis. Dabar tikrai nepasakytum, kad tu turi ateitį. Tarnauk arba 
mirk! - Karalius iškėlė suspaustą kumštį. - Bet iš manęs niekas ne- 
sityčios, net tu. Ar pajėgsi stovėti? Pasakysi žodžius? 

Užlipti ant priekalo arba pakelti kardą šiuo metu jam buvo per 
daug sunku. 

- Ne. 

- Puiku. Tada atšaukiu savo pasigailėjimą, - Karalius sulamdė 
raštą ir įsikišo į kišenę. - O dabar rinkis: ar nori, kad tave įduotų 
Inkvizicijai, kankintų kvosdami, teistų ir nukirsdintų, ar kad tavo 
širdį pervertų kardu? Na? Kas patinka labiau? 

Kadangi pats nusižudyti Diurandalis negalėjo, jis norėtų kuo 
greičiau mirti. Ir dar: šiuo atveju riebus Ambrozas būtų priverstas 
pats įvykdyti mirties nuosprendį. 

- Gerai, aš pasakysiu žodžius. 

- Tada šliaužk iš savo dvokiančių patalų ir nusilenk valdovui. 

- Aš neapsirengęs. 

- Kaip nors iškęsiu. Kelkis! 

Diurandalis prisivertė atsisėsti. Paklodės, regis, švininės, bet 
Jis jas numetė ir nuleido kojas ant žemės. Tada atsistojo, susvyra- 
vo, atsitiesė. 

- Nagi, vyruti! Mes laukiam! 

Diurandalis pamėgino nusilenkti ir griuvo ant grindų. 

- Aš neliepiau pulti į kojas, įsakiau nusilenkti! - Karalius, paė- 
męs Diurandalį už pažastų, pastatė ant kojų tarsi didelę lėlę. Vyrai 
ilgokai žiūrėjo vienas į kitą. 

Paskui Karalius lengvai jį stumtelėjo ir Diurandalis krito ant lo- 
vos lyg purvinas chalatas. | 

- Renkis. Pradėsim, kai tik būsi pasiruošęs. Pirmiausia - šalta 
vonia. - Išeidamas monarchas trenkė durimis. Namas vėl sudrebė- 
j0. 

- Paskutinį kartą sakau, - suurzgė Karalius, o Kalvėje ilgai ne- 
tilo aidas. - Aš neketinu medituoti. Nė penkių minučių, nė minutės. 
Meditavau visą dieną jodamas čionai. Kandidatas meditavo lovoje 
dar ilgiau. Aš alkanas. Pradėkit tuojau pat! 

Aštuoneri žaizdrai bliksėjo raudona ugnimi. Daugiau nei šimtas 
vyrų ir paauglių sulaikė kvapą nematomų dvasių prigužėjusioje 
prieblandoje. 

Apeigų Magistras skausmingai susiraukė. 

- Sere! 

Kandidatas? Taip, Diurandalis vėl kandidatas. Jis vėl silpnas 
kaip ką tik gimęs kūdikis. Reikėjo daug pastangų, kad išstovėtų 
nesvyrinėdamas, o dar tos išsigandusios berniukiškos akys... To- 
kie jauni! Nepraėjo nė treji metai, kai jis pats buvo vienas iš tų raus- 

važandžių jaunuolių, bet tada jie neatrodė tokie nekalti, tiesa? Ne- 
jau tai Vyresnieji? Sutikęs pakartoti Saitus, jis tarsi pamiršo, kad 
bus žiūrovų. Jis buvo žinomas, galima sakyti, pagarsėjęs - atgimęs 
seras Diurandalis, prieš metus paveržęs Karališką Taurę iš paties 
Monpurso, o vos prieš keletą dienų laimėjęs dvikovą be jokio kir- 
čio. Koks suriestas netikša turėjo jis atrodyti dabar tiems paaug- 
liams; tikriausiai triuškina visų jų svajones. Kiekvienam jų teks at- 
likti šias apeigas - jei ne po kelių mėnesių, tai po poros metų - ir 
vaizdas, kaip Karalius jų akyse nužudo garsųjį Diurandalį, ilgai iš- 
kils jų sapnų košmaruose... 

Antrojo vaidmenį turėjo atlikti Monpursas, švytintis žaizdro 
atšvaituose tarsi auksinė statula. Vargšas senasis Didysis Magist- 
ras, kaip stipriai jis paseno - netrukus salė bus papildyta dar vienu 
kardu. Beje, Harvestas pateks ten dar anksčiau, nes seras Diuran- 
dalis žus šiąnakt, ir tegu eina jie visi velniop, drauge su pašvinkusiu 
jų pasauliu. 

Archyvų Magistras, kaip ir praėjusį kartą, buvo Gyduoliu. Jis 
nesugebėjo išgelbėti nuo mirties vargšelio Harvesto. Ką gi, buvo 
čia dar vienas Harvestas, naujai nukaldintas durklas, kurį laikė lie- 
sas kaip skiedra Šunytis. 

Jis oda juto susitvenkusias dvasias. Jis silpnas, per silpnas! Bet 
kodėl jis toks silpnas? Badavus tris dienas, jo keliai taip stipriai ne- 
virpėtų. Susvyravęs jis susikibo rankomis su tais, kurie stovėjo ap- 
link priekalą. Giesmė sklido garsiau; pusė Kalvės stengėsi giedoti 
pagal melodiją, o kita pusė pritarė negailestingai detonuojančiam Ka- 
raliui, savo balsu beveik perrėkiančiam visus kitus. Tačiau giesmė 
veikė. Ašaros temdė Diurandaliui akis. Ar kiti tai pastebėjo? 

Sielos gilumoje jis nenorėjo mirti. Paprasčiausiai egzistuoti irgi 
nenorėjo. 

Diurandalis nuslinko į savo vietą, ir Hoeras priėjo nuvilkti 
marškinių. Kodėl jis toks išsišiepęs? Laukia nesulaukia Diurandalio 
mirties? Ak, jis tikriausiai tenori jį padrąsinti. Monpurso piršto pri- 
silietimas prie jo krūtinės... rūškanas žvilgsnis: jis pastebėjo, kaip 
nutolęs nuo tikslo senasis randas. Ką gi, jis pažymėjo ten, kur rei- 
kia, vienu šonkauliu žemiau. 

Vėl į centrą, šį kartą pasiimti kardo. Kodėl pagamino tokį sun- 
kų Harvestą? Ir priekalas visa pėda aukščiau, nei atminė. Jis užsi- 
ropštė ant jo, išsitiesė bei susvyravo. Karalius, žengtelėjęs link jo, 
sustojo. 

Gilus atodūsis. 

- Mano pone bei valdove. Karaliau Ambrozai Ketvirtasis, visa 
savo siela aš, Diurandalis, Ištikimojo ir Senojo Ordino narys... ginti 

tave, tavo vaikus ir įpėdinius nuo visų priešų... prašau tavęs, per- 
verk mano širdį šiuo kardu, kad aš mirčiau... - Aną kartą jis šau- 
kė. Dabar nebuvo priežasties šaukti; tačiau žodžius ištarė pakanka- 
mai garsiai, nešnabždėjo. 

Jis vos nepargriuvo veidu į priekį, lipdamas nuo priekalo, ir 
nikstelėto kulkšnį. Šlubčiodamas prislinko prie Karaliaus bei įteikė 
jam kardą. Jam palengvėjo, kai galėjo atsisėsti. Štai ir viskas. Lai- 
kas mirti. Viskam galas. 

Karalius pridėjo smaigalį prie anglies atžymos. 

Jie žiūrėjo vienas kitam į akis. 

Ar liksi gyvas? 

Ar tu mane nužudysi? 

Hoeras su Monpursu laukė, pasiruošę laikyti jo rankas. 

Dėl ko gyventi? Argi tai gyvenimo prasmė - būti Durklu? 

Na, tikriausiai tai geriau nei nieko. Parodyk šiai riebiai rupūže:! 
Parodyk jiems visiems. Paklusdamas netikėtam impulsui - kaip ta- 
da, kai nepasidavė Karaliui fechtuodamas; kaip tada, kai krito prie- 
šais bėgantį Aldaną - jis įsirėmė rankomis į šonus ir išdidžiai kils- 
telėjo smakrą. 

- Nagi! 

- Tarnauk arba mirk! - Karalius smogė stipriai, juk darė tai 
gal penkiasdešimt kartų, jei ne daugiau. Rankena beveik įsirėmė į 
Diurandalio krūtinę, ir tik tada jis pajuto siaubingo skausmo 
pliūpsnį. Paskui viskas baigėsi, kardas vėl buvo Karaliaus ranko- 
se, O jį užliejo naujų jėgų banga. 

Netikėdamas savo jutimais, Diurandalis atsistojo. Kūnu srū- 
vantis šaltas prakaitas... beprotiškos, iki ausų, šypsenos... Karalius, 
grąžinantis jam kardą ir plekšnojantis per petį... Gyvenimas! Prieš 
akis naujas gyvenimas! 

Nusilenkęs taip išdidžiai, kaip tik įmanoma po niūrių apeigų, 
Karalius sudėjo delnus prie burnos: net jo balsas negalėjo perėkti 
prasiveržusio džiūgavimo. 

- Ar pasiruošęs iškeliauti, sere Diurandali? 

Užkišęs už diržo lipnų nuo kraujo kardą, Diurandalis, žvelgda- 
mas tvirtu ir pasitikinčiu žvilgsniu, storuliui Ambrozui ištarė atsa- 
kymą. 

- Su kuo kariausime, Jūsų Didenybe? 

Karaliaus kumštis mėšlungiškai susigniaužė, tačiau veide atsi- 
spindėjo nedidelė abejonė. 

- Su visais priešais, žinoma! 

Tik tada Diurandalis nusišypsojo. 

- Be abejonės, mano pone! 

EVERMENAS 

Pagaliau didžiulės paradinės durys ir apsnigti prieangio laipte- 
liai - lordas Rolandas buvo pasiruošęs paskutinį kartą palikti Grei- 
merį bei pasinerti į nemalonią žiemos naktį. Dar niekada jis taip ne- 
troško atsidurti prie savo namų židinio. 

Karalius nuolat vykdavo iš pilies į pilį: Noukeris, Greimeris, 
Veštoras, Oldmartas ir taip toliau. Dvaras keliaudavo drauge su 
Karaliumi, tačiau vyriausybė likdavo ten, kur saugomi popieriai, 
tad valdininkai, klerkai, įstatymų kūrėjai ir liokajai ištisus metus 
triūsė sostinėje, Grendone. Net dabar, kai Karalius užsidarė Ilgai 
Nakčiai Sakalo Kryžiuje, Greimerio kanceliarijoje nepaliovė skre- 
bėti žąsinės plunksnos, paruoštos karietos dieną naktį laukė, pasi- 
ruošusios vežti pareigūnus. 

Niekas nebeatminė, kada raukšlių išvagoto, kampuoto veido 
vyresnysis rūmų liokajus užsitarnavo garbingą Džentelmeno Ešero 
titulą. Tikriausiai net jis pats. Rolandas daugybę kartų linkėjo jam 
labo ryto ir gero vakaro. Dabar senis, rodės, norėtų ištirpti lyg 
paskutinis sniegas ant akmeninio grindinio. 

- Man įsakyta, milorde, - tegalėjo ištarti jis. Ketvertu arklių pa- 
kinkyta karieta matėsi gretimoje tarpuvartėje, bet jam įsakyta. Ma- 
tyt, jis tikėjosi gauti iš Karaliaus nedidelę pensiją, jeigu dar porą 
metų dorai tarnaus - jeigu tik apgailėtinai nemirs per kitas kelias 
minutes. Jam įsakyta. 

Lordas Rolandas niekada neturėjo savo karietos, neskaitant 
tos, kuria naudojosi jo žmona. Visą gyvenimą jis beveik niekada 
neturėdavo grynųjų pinigų. Net nuosavo arklio neįsigijo, bet jam 
būtina parvažiuoti namo ir neprarasti orumo, 0 dviejų valandų pa- 
sivaikščiojimas gatvėmis, paskui dar ir kaimo keliuku, vilkint kan- 
celiarijos mantiją, jo orumo tikrai nepakels. Kromanas stengėsi 
įskaudinti, juk daugybę metų neapkentė jo. 

Net prieblandoje buvo matyti pavojingai įraudęs jaunas Kvore- 
lo veidas. Jis net purtėsi. Rolandas ranka parodė jam eiti į priekį ir 
atsitraukė per žingsnį. 

- Džentelmene Ešerai, - tarė jis iš už asmens sargybinio peties. 
- Patikėkite, man labai liūdna. Mano Durklas, seras Kvorelas, per 

mažai laiko praleido su manimi, kad priprastų prie rūmų gyvenimo 
ypatumų. Kai pasiunčiau jį į priekį pakviesti karietos, jis nesuprato, 
kad tai ne jūsų pikti kėslai. Neabejoju, jog rimtai jis jūsų nesužalos, 
bet... 

Kvorelo kardas švilptelėjo išslysdamas iš makščių. 

Džentelmeno Ešero veido išraiška iškart pasikeitė. 

- Ak, kilnusis sere Durkle! Meldžiu, nebūkite žiaurus, pasigai- 
lėkite senio ir neatimkite iš keturiolikos anūkų jų mylimo senelio! 

- Amen! - ištarė Kvorelas. - Jei taip, malonėk kuo greičiau pa- 
kviesti čionai karietą ir liepk4/ežikui pristatyti mano poną į nuro- 
dytą vietą, kitaip aš nedelsdamas tave padalinsiu į aštuonias pirmi- 
nes stichijas. 

- Tikrai? Prispausk kardo smaigalį man prie gerklės, vyruti, - 
bus įtikinamiau. Karietą! Karietą! 

Lipdamas į karietą, Rolandas girdėjo, kaip Džentelmenas Eše- 
ras, vis dar baimindamasis kardo, įsakinėja vežikui. Arkliams pa- 
judėjus, Kvorelas lengvai stryktelėjo į karietą ir uždarė dureles. 
Kinkinys pravažiavo rūmų vartus bei nudardėjo vakarinėmis gat- 
vėmis. 

Lik sveikas, Greimeri! . 

- Ačiū, sere Kvorelai. Gana įspūdingas plėšikautojo pavyzdys. 
Ir sveikinu tave: žodžiais darbuojiesi virtuoziškai. 

- Vieni niekai, pone. - Jis nesijuokė, bet balsas skambėjo links- 
mai. 

Ką gi Rolandui dabar daryti su šiuo berniuku, iki gyvenimo 
galo susaistytu su juo. Saitai veikia vieną, bet normalūs žmogiški 
santykiai ir moralės normos teigia, kad ištikimybė - dvipusis jaus- 
mas. Kadaise jis sėkmingai išgyveno atvertimą, bet, kiek jis žino, 
tik jam tai ir pavyko. Jo žlugimas nutemps žemyn ir Kvorelą, o tai 
neteisinga. 

Be abejonės, paskui save jis nusitemps ir daugelį kitų. Kas nu- 
tiks jo žmonai? Gėdingas atstatydinimas nuliūdins ją taip pat, kaip 
tr patį Rolandą, bet žmona apsidžiaugs, kad pagaliau jis priklausys 
tik jai. Ji niekada nesižavėjo rūmų gyvenimo blizgesiu bei apgavys- 
tėmis. Kiek jie turės laiko, kol Kromanas atsiųs inkvizitorius? 

Koks kvailys laukia monarcho padėkos? 

Pro ratų bildesį ir kanopų kaukšėjimą jis išgirdo balsą, sklin- 
dantį nuo priešingos sėdynės. 

- Ar galiu paklausti, lorde Rolandai'? 

- Nori mane atitraukti nuo liūdnų minčių? 

Kikenimas. 

- Žinoma. Bet atsakymas man irgi įdomus. 

- Tada klausk. Ir apskritai nebijok klausinėti. Seniai kartais 
tampa neblogais informacijos šaltiniais. 

- Papasakokite man apie tai, kaip išgelbėjote Karaliui gyvybę. 

Ak, štai kas! Jie visada nori tai išgirsti. 

- Man irgi norėtųsi apie tai papasakoti smulkiau. Tau reikėtų 
paklausti apie tai Karaliaus. Tik jis vienas matė viską nuo pradžios 
iki pabaigos. Jis elgėsi šaltakraujiškai - kaip varveklis. - Lordas ne- 
jučia atidūsėjo. Buvo laikai! - Tai atsitiko trys šimtai penkiasdešimt 
penktais - žinoma, Nifijoje. Prie Voterbio sienų, regis, trečią apgul- 
ties savaitę. Rytas buvo apsiblausęs. Dūmų ir dulkių taip pat ne- 
trūko. 

Triukšmo irgi - kurtinantis smūgių griausmas, Pagrindiniam 
Griovėjui ir jo Žmonėms griaunant sienas, 0 gynėjams atremiant 
puolimą savais burtais. Karalius niekada neklausė protingų patari- 
mų. Jis vaikštinėjo stovykloje visiems matant, nekreipdamas dėme- 
sio į lekiančias strėles, akmenis bei magiškų mišinių sprogimus. 
Visi Durklai ėjo iš proto, matydami jį taip rizikuojant. Jie zujo ap- 
link globotinį tarsi bičių spiečius, kol tas keiksnodamas juos išvai- 
kydavo, reikalaudamas palikti ramybėje. Ir vis dėlto taip jau atsi- 
tiko, kad tą rytą, tomis kritiškomis minutėmis, šalia Karaliaus buvo 
tik vienas... 

Rolandas prisiminė, jog Kvorelas paprašė tik papasakoti isto- 
riją, ne išgyventi ją iš naujo. Jis sugrįžo iš to apniukusio ryto, iš 
auksinių jaunystės dienų ir šlovingų nuotykių atgal į šaltą Grendono 
žiemą, į besikratančią karietą, prie savo gėdos bei atstatydinimo. 
Senis. 388-1eji metai - nejau prabėgo šitiek metų? 

- Man tiesiog pasisekė, kad ėjau šalia Karaliaus, kai daugiau nė 
vieno Durklo šalia nebuvo. Nežinau kodėl. Manau, irgi burtai. 

- Aš galvojau, jog mūsų Saitų kiti užkeikimai neveikia. 

- Ir mes taip galvojom. Ir jeigu maištininkai taip puikiai valdė 
raganiškus užkeikimus, nežinia, kodėl jie nenukreipė jų tiesiai į Ka- 
ralių. Kolegijos Kerėtojai taip ir nesugebėjo to paaiškinti, nors spė- 
jo, kad pakartotini mano Saitai stipriau priešinosi burtams nei kitų 
Durklų. O gal tai tebuvo atsitiktinumas. Mes ėjom tada per pelkę, 
apaugusią neaukštais krūmeliais, tad norom nenorom turėjome iš- 
sibarstyti, apeidami balas ir kemsynus. Kiti nuėjo toliau, nei atro- 
dė. Mes su Karaliumi užsiplepėjome apie arklius, skverbdamiesi 
per krūmynus, lyg pora aklų vėžlių. Kas atsitiko iš tikrųjų, - neži- 
nau, garbės žodis, nežinau. Keturi ginkluoti vyrai puolė ant mūsų 
iš krūmų, - ne vyrai, greičiau paaugliai. - Paskui atmenu tik tai, 
kad man užėmė kvapą - kruvinas durklas, keturi kūnai ant žemės. 
Išgirdęs riksmą, atbėgo komandoras Monpursas. Tokių žodžių tik- 

riausiai nesi girdėjęs! Jo Didenybė, ramus lyg uola, pasišaipė iš 
komandoro. 

Taip, šlovingas buvo laikas - jaunystės, meilės bei karų laikas; 
dienos, kai jis buvo paprastas Karališkosios Gvardijos Durklas ir 
nenorėjo nieko kito; dienos, kai gyvenimas buvo puikius nuo auš- 
ros iki aušros. 

- Komandore, pražiopsojai puikų pasirodymą, kaip reikia val- 
dyti kardą! - Karalius smaginosi, matydamas akivaizdų savo gvar- 
diečių pasimetimą. - Spėju, užgimė dar viena legenda apie Diuran- 
dalį. 

- Paimkite jį, mano pone! - Monpursas klūpojo ant kelių pur- 
ve, tiesdamas Karaliui savo kardą. - Paimkite kardą. Nukirskite 
mano niekam tikusią galvą, jeigu norite, nes aš... 

- Stokis! Pasiimk kardą! Tu taip lengvai neišsisuksi... Nors 
ne, ko gero, aš trumpam pasiskolinsiu jį iš tavęs. 

Artimiausias lavonas griausmingai sprogo, aplinkui pažerda- 
mas akmenis ir šakas. Karalius nekreipė į tai dėmesio, nors keli že- 
mių grumstai nukrito jam prie pat kojų. Upės žemaslėnis buvo 1š- 
margintas sprogimo duobėmis, daugelyje jų jau telkšojo vanduo. 
Medaus gelsvio Voterbio sienos stipriai apgriautos, netekusios pu- 
sės savo bokštų; tačiau tai netrukdė gynėjų lankininkams laidyti 
strėles iš labai toli. Laimė, ne itin taikliai. Dar viena strėlė įsmigo 
žemėn šalia Čefnio, tas net stryktelėjo iš netikėtumo. 

Apstulbęs Diurandalis žiūrėjo į Harvesto ašmenis. Jie nudažyti 
šviežiu krauju, ant žemės tysojo negyvi kūnai, bet paskutinės mi- 
nutės tarsi ištirpo išskydusiame šuolių, smūgių ir gynybinių įtūps- 
tų miraže. Ketvertas? 

- Iš kokios tu giminės, sere Diurandali? 

- Iš... Rolandų giminės, pone. - Jis netarė šio vardo jau pen- 
kiolika metų. Reikėjo net pasikapstyti atmintyje, kad jį prisimintų. 
Žinoma, Karalius gali paklausti to, ko kitiems klausinėti nevalia, 
bet visų dvasių vardu, ką šį kartą sumanė Ambrozas? 

Karalius susiraukė: 

- Rolandai iš Meiširo? 

- Kas? O, ne, pone. Iš Dimplširo, smulkūs bajorai. Mano sene- 
lis nuomoja žemes iš Gudhemo vienuolyno. - Dėl ko šis tardymas? 
Ir kodėl Monpursas taip stipriai spaudžia jam petį. 

Paskui suprato: komandoras rodo, kad klauptųsi. Taip ir ne- 

supratęs, kas vyksta, Diurandalis priklaupė viena koja, paskui su- 
klupo abiem, ir tik tada jo protas prašviesėjo. Ak, ne! Jautė, kaip 
šaltas purvas susigeria į kelnes. 

O taip! Kardas palietė jo petį. Paskui kitą. 

- Stokis, Voterbijsko barone Rolandai! 

Jis atsistojo. Monpursas spustelėjo ranką, apkabindamas drau- 
gą. Kiti Durklai džiūgaudami sveikino Diurandalį, stengdamiesi pa- 
plekšnoti jam per nugarą. 

- Mano pone! Aš... dėkoju, Jūsų Didenybe. Bet aš nenusipel- 
niau... 

- Nusipelnei? - suriaumojo Hoeras. - Keturi negyvėliai per ke- 
lias sekundes, ir tu nenusipelnei? Tai mes nusipelnėme, kad mus 
kartų, skandintų bei ketvirčiuotų dešimt kartų per dieną! 

Vienas iš likusių Voterbio bokštų virto sūkuriuojančiu akmenų 
bei dulkių stulpu ir lėtai, net tingiai, susmuko ant žemės. Visi iš- 
kart atsisuko į bateriją, kurioje plušo Karališkosios Griovimo Tar- 
nybos kerėtojai - pažiūrėti, ar visi gyvi, nes gana dažnai stovintys 
oktagramoje susprogdavo drauge su priešo įtvirtinimais. Tada pa- 
sigirdo džiaugsmingi karių šūksniai, paskui - griausmas. 

Diurandalis atsisuko į Karalių, kurio. lūpose žaidė šelmiška šyp- 
sena. 

- Bet Jūsų Didenybe... Tikiuosi, jog tai nereiškia... man juk 
nereikia... - kaip peras gali tarnauti Karališkoje Gvardijoje? Neįtikė- 
tina? 

Šypsodamasis Karalius grąžino Monpursui kardą. 

- Jeigu pats to nenori. Mes leidžiam tau tarnauti tol, kol pats 
norėsi. 

Štai čia tikrai didelė garbė! Jis gali bet kada atsistatydinti ir 
gyventi kaip lordas. Na, ne visai tikras. Bajoras turi gyventi bajo- 
riškai, o tam reikia krūvos pinigų. 

Naujas sprogimas ištaškė purvą ir upės akmenukus. Visi pritū- 
pė, pora tų, kuriuos kliudė, nusikeikė. 

- Jie taikliai šaudo, pone! - piktai tarė Monpursas. 

- Tiesa. Eime į bateriją, paklausysim, kaip Vyriausias Griovėjas 
vertina mūsų galimybes. - Neskubriu žingsniu Karalius patraukė į 
priešingą pusę, kruopščiai žiūrėdamas, kad tai neatrodytų atsitrau- 
kimu. Lengviau atsikvėpę Durklai nusekė iš paskos. 

Hoeras prisigretino prie Diurandalio. 

- Mano pone, - sušnabždėjo jis. - Leiskite pakštelėti jums į už- 
pakalį. 

- Šalin. Tu to nevertas. 

- Pats Žinau. Tik vyliausi... 

Voterbijsko baronas Rolandas. Be abejonės, visa tai bepras- 
miška. Tikriausiai Diurandalis negalės pasinaudoti šiuo titulu, net ir 
norėdamas. 


Tą patį vakarą, kai ką tik iškeptas peras meiliai blizgino Har- 
vestą, lygindamas smulkius ašmenų nelygumus, į jo palapinę atvy- 
ko heroldas ir perdavė jam oficialų kanceliarijos pranešimą. Gar- 
bė ir Pekmoso žemė Dimplšire išbraukiamos iš Karališkųjų valdų 
bei negrąžinamai perduodamos Voterbijsko baronui Rolandui; iš 
nurodytų Žemių gaunamas pelnas skaičiuojamas minėtam baronui 
nuo įsako išleidimo dienos iki tolesnių jo nurodymų. 

Diurandalis turtingas. Tai nieko nereiškė. 

Jis labiau jaudinosi, stengdamasis išvalyti kraujo dėmes iš ki- 
telio. 

Tai buvo šlovingi laikai. Ištisus ketverius metus, skyrusius tre- 
čią jo apsilankymą Aironhole nuo antrojo, jis visada buvo šalia Ka- 
raliaus. Iš daugiau nei šimto Karališkos Gvardijos Durklų penkiems 
ar šešiems monarchas jautė ypatingą prielankumą, ir seras Diuran- 
dalis buvo tarp jų, lydėjusių Karalių ir darbe, ir pasilinksminimuo- 
se. 

Nepaisant vis augančio svorio, Ambrozas puikiai jodinėjo ir 
dažnai vykdavo į beprotiškas medžiokles. Jis leisdavo sakalus, šuo- 
liuodavo paskui skalikus. Karalius šoko, rengė karnavalus. Proce- 
sijų metu traukdavo per miestus bei kaimus, ir minios aistringai 
šaukdavo, reikšdamos ištikimybę monarchui. Nė vieno savo val- 
dovo Šavijalis niekada nemylėjo taip kaip šio. Ambrozas taisė ke- 
lius bei statė tiltus, skatino prekybą, buvo beviltiškas mergišius ir 
laikė savo saujoje visą bajoriją. Jis net sudarė sutartį su Bilmarku, 
tad pajūris gyveno nesibaimindamas Bilmarko eskadrų antpuolių. 
Parlamentas retsykiais jį pakritikuodavo tik dėl to, kad nėra vyriš- 
kos lyties įpėdinio, tad kai Karalius išsiskyrė su Karaliene Godeleva 
ir vedė ledi Sijaną, šalis tiesiog džiūgavo, o jo populiarumas dar 
labiau išaugo. Kaprizingos sėkmės dvasios lydėjo jį tomis dieno- 
mis, ir Diurandalis drauge su juo maudėsi šlovės spinduliuose. 

Kai Karaliui jo paslaugų nereikėdavo, Diurandalis galėjo links- 
mintis kaip tinkamas. Jam įstojus į Gvardiją, netrukus atsirado Ro- 
za, bet jos tėvas nepritarė dukters pasirinkimui ir ištekino ją už kil- 
mingesnio vyro. 

Paskui buvo Izolda. Jie jau ėmė galvoti apie vestuves, tačiau, 
prasidėjus Nifijos sukilimui, Diurandalis išžygiavo į karą. Kai grįžo, 
mergina jau buvo susižadėjusi su kitu. 

Toji Nifijos sukilimo vasara tikriausiai buvo pats laimingiausias 
laikas. Jis gyveno armijoje, kovojo kare. Išskyrus tas kelias minu- 
tes, padovanojusias jam barono titulą, pats asmeniškai mūšyje jis 
beveik nedalyvavo, nes šarvuotų riterių laikai, kai jie pirmieji verž- 
davosi į kovą, seniai praėjo. Tik geležinis Monpurso užsispyrimas 
sulaikė Ambrozą nuo dalyvavimo keliose grumtynėse, bet net 
Monpursas negalėjo sustabdyti Karaliaus tą dieną, kai krito Kirk- 
venas. Tada Karalius, apsuptas Durklų, įsiveržė priekinio būrio pė- 
domis. Ketvertas Durklų žuvo, keletas - sužeistų, bet priešo nuos- 
toliai buvo kur kas didesni. Vien Harvestas atkeršijo už keturis 
draugus, o legenda apie antrąjį Diurandalį dar labiau priartėjo prie 
legendos apie pirmąjį. 

Tada atsirado Ketė. 

Jis daug kartų matė merginą rūmuose, bet niekada nepriėjo. 
Prireikė nemažai laiko, kad išdrįstų ją užkalbinti, nes bijojo būti at- 
stumtas. Diurandalis nevengė moterų - puikiai žinojo savo galimy- 
bes - bijojo jos, kadangi gerai atminė pirmą mėginimą pasikalbėti 
su Baltąja Seserimi. Kartą vakare, kai svarstė, ką čia pasikvietus į 
kaukių balių, terasoje pamatė ją - stovinčią ir žiūrinčią į tvenkinyje 
plaukiojančias gulbes. Jos sutana bei aukšta kepurė buvo tokios 
pat baltutėlės kaip tie paukščiai, ir savo baltumu tarsi varžėsi su 
žydinčiomis gėlėmis... Diurandalis nusprendė nemirsiąs, jeigu iš- 
girs neigiamą atsakymą. 

Jis ėjo arčiau, arčiau, dar arčiau, bet ji nepradėjo įtartinai uos- 
tinėti ir neatsisuko supykusi. Vis žiūrėjo į gulbes. Buvo žemesnė, 
nei iš pradžių atrodė; aukšta kepurė slėpė žvilgsnį. Beje, ūgis ne- 
svarbus, jei visa kita tobula. Nutaręs, jog atstumas tarp jų tinka- 
mas - jam tik smalsu, Durklas nesikėsina, - Diurandalis atsirėmė į 
tą pačią terasos užtvarą, kad jo akys būtų viename lygyje su jos 
akimis. 

- Bjaurūs padarai! - ištarė. 

Truputį susiraukusi, ji pasisuko į Diurandalį. 

- Man regis, jie gražūs. 

- Jūs žiūrite į juos šiek tiek kitaip. 

Diurandaliui niekada nesisekė atspėti, kaip juokiasi Žmogus, jo 
neišgirdus. Stambiausias vyras gali spigiai kikenti, o mažutė mo- 
teriškė - švokšdama kvatotis. a Sesers juokas nuostabus, lyg 
paukštės giesmė. 

- Jūs man meilikaujate, sere Diurandali! 

- Žinote mano vardą? - Apsimetė nustebęs, nors jo vardą žino- 
JO visi. 

- Jūs skendite šlovėje. - Jos šypsena irgi nuostabi, o akys - 
dvi žydinčios rugiagėlės. Plaukai tikriausiai tokie pat auksiniai kaip 
antakiai, nors kepurė ir šydas kruopščiai juos slepia. 

- Kokioje šlovėje? 

- Manau, neverta lenktyniauti meilikaujant vienas kitam. Tai 
gali būti pavojinga. 

- Manęs toks pavojus negąsdina. - Jis patvirtino savo žodžius, 
prisislinkdamas kiek arčiau. 

- Tai irgi dalis jūsų šlovės. 

Gana daug žadantis pokalbis, bet kol jis išdrįs parodyti savo 
lūkesčius, pirmiausia reikia išsiaiškinti, ar jos nebaugina Saitai. 

- Man sakė, kad Baltosios Seserys sugeba atpažinti Durklus iš 
gana toli. 

- Per trisdešimt žingsnių ar panašiai. Minioje - atstumas ma- 
žesnis. 

- Pavėjui ar prieš vėją? 

Ji vėl nusijuokė. 

- Pučiant bet kokiam vėjui. Galėčiau pajusti jūsų buvimą už 
sienos arba tamsoje. Jūsų Saitai - labai galingas užkeikimas. 

- Kaip pajusti? Pagal kvapą? 

Mergina nusišypsojo. 

- Tai seni prietarai. Nei pagal kvapą, nei pagal išvaizdą, nei pa- 
gal lytėjimą, nei pagal garsą, tačiau tuo pat metu pagal visus šiuos 
požymius drauge. Pamėginkite paaiškinti neregiui, kas yra šviesa. 

- Aš paklausiau pirmas. Į ką Durklas panašus, kuo jis skiriasi 
nuo kitų? 

Žavingai palenkusi galvą į šoną, ji galvojo. 

- Jis intensyvesnis. Durklas išsiskiria iš kitų... ko gero, solidu- 
mu, svarba. Tiesą sakant, atpažinti užkeikimus - mano pareiga, 
mano sugebėjimas. Durklas vienoje dėžėje su virtuviniais peiliais. 

- Labai įdomu. O kaip girdisi Durklas? Ar atpažintum mane iš 
balso? 

- Net tada, kai tylite. Bet kurią akimirką. Tai tarsi aukščiausia 
triūbos nata - labai aukšta, labai švari... Galbūt skamba ne itin ma- 
loniai, bet taip yra. Tai jaudina. 

- Jaudina? 

- Kalbu apie karinę šio žodžio prasmę, - skubiai pasakė ji. - Jei 
kalbėsim apie kvapą... ar Žinai, kaip kvepia įkaitinta geležis? 

- Tikriausiai primena Kalvės kvapą. - Diurandalis delnu palietė 
merginos ranką. - O prisilietimas? 

Ji sustingo. Jaunuolis išsigando paskubėjęs, bet rankos ji ne- 
atitraukė. Tik apvertė, kad jų rankos liestųsi delnais. 

- Stiprus. 

- Vadinasi, būti drauge su Durklu ne taip jau ir baisu? 

- Galima priprasti. 

- Kodėl nepradėjus pratintis rytoj pat, kartu su manimi nuėjus 
į kaukių balių? 

Nustebęs žvilgsnis įsmigo jam į akis. 

- O, mielai! Jūs rimtai? 

Jie išsiskyrė po valandos, kai Diurandaliui atėjo laikas budėti. 
Pamiršo paklausti merginos vardo. Baigiantis karnavalui jau žinojo 
ji, ir dar žinojo, kad tai toji žuvelė, kurią jam labai norisi sužvejoti. 
Tik valą traukti reikia labai atsargiai. 


Bet Ketė galvojo kitaip. Kitą dieną po kaukių baliaus, kai susi- 
kibę už parankių jie žingsniavo tarp žydinčių krūmų, mergina pa- 
klausė: 

- Tas jūsų baisusis širdies pervėrimo ritualas - ar po jo lieka 
randai? 

- Du - krūtinėje ir nugaroje. Aš turiu keturis. 

- Noriu juos pamatyti. 

Diurandalis nusivedė ją pas save - į mažytį, prastai apšviestą 
kambarėlį, kuriame riogsojo didžiulė lova. Užrakino duris - savo 
aplinkoje Durklai elgiasi gana įžūliai - bet ji neprieštaravo. Mergi- 
na nusisuko, apžiūrinėdama ant sienos kabančias graviūras, jis at- 
sistojo kur šviesiau. Kol rengėsi kitelį, liemenę, paskui marškinius, 
širdis daužėsi taip, tarsi jau daug metų Diurandalis nebūtų likęs 
vienas su moterimi. Tada ji atsisuko. Diurandalis ištiesė rankas; 
mergina puolė jam į glėbį. 

Į randus nė nežvilgtelėjo. 

Greitai jis suprato, kad patirties meilės guolyje Ketė neturi. 
Tačiau jo patirtis buvo pakankama. Diurandalis elgėsi išmaningai - 
ir šį kartą - ypač atsargiai. Ir nepaprastai sėkmingai. 

Vėliau, kai jie apsikabinę gulėjo, Durklas šnabždėjo merginai į 
ausį daugybę niekų, tačiau įsiminė tik viena: 

- Tu mane stebini. Mes pažįstami vos dvi dienas. 

Ji stipriau prie jo prisiglaudė. 

- Myliu tave daug mėnesių. Ištisomis savaitėmis mėginau pai- 
niotis tau po kojomis, susitikti, bet tu, regis, manęs nė nepastebė- 
davai. 

- Pastebėdavau. Visada bijojau, jog pagalvosi... kad šalia esan- 
tis Durklas tau nemalonus. 

- Dar ir koks malonus. 

- Triūbos ir įkaitinta geležis, durklai... į ką aš panašus dabar? 

- Hm? - Mergina pataršė plaukus ant jo krūtinės. - Tarsi gulė- 
čiau lovoje su kardu. 

- Kalbi apie apsinuoginusį. Durklą? 

- Būtent. 

- Sakai, daug mėnesių? Tada aš tau skolingas. Mokėsiu ir mo- 
kėsiu skolas. 

Ji atidūsėjo įsitempdama. 

- Pradėk nieko nelaukdamas. 

Kitą dieną jis budėjo priimamajame drauge su Parsvudu ir 
Skrimpnelu, kurie slapčia lošė kauliukais, ridendami juos ant pa- 
galvės, kad netriukšmautų, ir nekreipdami dėmesio į nepatenkintus 
laukiančių žvilgsnius - tie puikiausiai suprato, jog Durklai tikrai 
taip nesielgtų, jeigu laukiamajame būtų svarbių asmenų. Vakarėjo, 
pažai įžiebė lempas. Kamergeris už savo stalo čežino popierius. 
Kada ne kada pro duris įsmukdavo ir išsmukdavo sekretorius. 

Laukiamajame karaliavo mirtinas nuobodulys. Daug įdomiau 
būtų pasiklausyti, kas vyksta pas Karalių. Paprastai karališkos au- 
diencijos metu dalyvauja bent vienas Durklas, bet dabar pas Amb- 
rozą buvo Didysis Inkvizitorius, o klausyti jo pranešimo draudžia- 
ma net Durklams. 

Lauko durys prasivėrė, įleisdamos mažutį pažą. Tas priėjo 
prie sero Diurandalio ir ištiesė jam laiškelį. Nepagarbūs jo pavaldi- 
niai iškart smagiai pasišaipė. 


Reikia susitikti. Labai skubu. 
K. 


Na ir pasirinko laiką skubiam pasimatymui! Kataklizmas! 

Nekreipdamas dėmesio į smalsius ir priešiškus žvilgsnius, jis 
nuėjo prie durų ir jas atidarė. Ji stovėjo ten priešais du rūsčius šar- 
vininkus. Monpursas už tai galėjo pakabinti ant ąžuolo šakos, bet 
visas pyktis Diurandaliui išgaravo, pamačius kokia ji išbalusi. Ji 
neverkė, bet matėsi, jog tikrai kažkas nutiko. 

- Greitai! 

- Mane perkelia! - sušnabždėjo ji. - Ryt, ankstų rytą. 

- Ne! - Jis susizgribo kalbąs per garsiai. - Į Okendauną? 

- Ne. Į Brimijardą. Naujas filialas. 

- Ilgam? 

- Tikriausiai visam laikui. 

Netekti jos taip greitai? Neįmanoma. 

- Ar tekėsi už manęs? 

- Ką? 

- Tavęs neperkels, jei būsi ištekėjusi. Tekėk už manęs. 

- Bet... bet tai neįmanoma! Mes neturim laiko. Tai tęsis die- 
nas, savaites... Man reikia gauti leidimą... 

Parsvudas kostelėjo. Diurandalis atsisuko ir pamatė, kad pri- 
ėmimo kambario durys atsidaro. 

- Ne, nereikia. Paprašysiu Karaliaus paskelbti mus vyru ir 
žmona. To pakaks. Sutinki? 

Ketė tarsi neteko žado, paskui giliai įkvėpė... 

- O taip! 

- Aš myliu tave! - jis uždarė duris ir pasitraukė į šalį, jausda- 
mas Skrimpnelo ir Parsvudo žvilgsnius. Įdomu, ką galvoja šarvi- 
ninkai. 


Didžioji Inkvizitorė, traukdamasi atbula, išėjo iš kambario. Pas- 
kutinį kartą ji tūptelėjo, viena ranka laikydamasi durų rankenos, kita 
- spausdama prie krūtinės popierinės bylas. Jos amžius buvo vals- 
tybinė paslaptis, plaukai paslėpti po juoda skarele, baltame apvaliame 
veide nesimatė nė raukšlelės. Inkvizitorė pasisuko ir, brūžuodama 
bei šleivodama kojomis, nutukusio žmogaus žingsniu patraukė per 
laukiamąjį link išėjimo. Einant juoda sutana šiugždėjo. Žuvies akutė- 
mis ji žvelgė į veidus, neklystamai įsimindama kambaryje esančius, 
įsidėmėdama, kas su kuo sėdi. Niekas nedrįso žiūrėti jai į akis - nie- 
kas, išskyrus Durklus, kurie pasitiko jos žvilgsnį šaltakraujiškai ra- 
mūs. Tai ypatinga garbė, įrodymas, jog jie neturi ką slėpti. 

Kamergeris, surinkęs popierius į krūvelę, nuskubėjo pas Jo 
Didenybę. Diurandalis nuėjo prie jo stalo. 

Galvoje karštligiškai sukosi žodžiai: „Jūsų Didenybe, maldauju 
pasigailėti“. Nesąmonė. „Pone, ar galiu nuolankiai prašyti Jūsų pa- 
laiminimo?“ Jau geriau. Karalius tikriausiai sutiks. Vedybos Švie- 
siausiajam paliepus - tai jį pralinksmins. Jis mėgsta rodyti valdžią, 
ypač jei iždui tai nekainuoja nė kronos. Galų gale Diurandalis - vie- 
nas jo numylėtinių. Žinoma, Monpursą reikėtų perspėti iš anksto, 
bet jis viską supras. Vesti! Ketę! Jokių abejonių, jokių svyravimų. 
Kokia moteris! Bet pirmiausia reikia prieiti prie Kamergerio. ,„Man 
reikia trumpai pasikalbėti su Jo Didenybe apie asmeninius reika- 
lus“. Asmeniniai reikalai savo eilės laukia mėnesiais! Jis negali 

laukti, kol pasitaikys kitas budėjimas priėmimo kambaryje. Bet pa- 
teikti prašymo budėjimo metu irgi negali. Tai užtrauktų Karaliaus 
rūstybę net jam. 

Kamergeris išėjo į priimamąjį, tačiau prie stalo negrįžo, bet, 
nepaleisdamas durų rankenos, trumparegio žvilgsniu apžvelgė kam- 
barį. 

- Aha, seras Diurandalis! Taip ir maniau, kad esat čia. Jūsų 
man ir reikia. Jo Didenybė nori su jumis pasikalbėti. 

Net Durklui, besididžiuojančiam greita reakcija, šios dienos 
įvykiai rutuliojosi per greit. Diurandalis timptelėjo kitelį į švenčiau- 
sią rūmų patalpą. 

Kvadratinis kambarys, į kurį šviesa pateko pro kelis mažučius 
langelius toliausioje sienoje. Dėl tamsiu riešutmedžiu apdailintų sie- 
nų ir tuzino tokių pat tamsių odinių krėslų kambarys atrodė niū- 
rus. Vienas krėslas užverstas raudonomis dėžutėmis su laiškais ir 
šūsniu popierių. Kambaryje puikavosi du aukšti balto marmuro ži- 
diniai, tačiau ugnis nė viename nedegė. 

Atsisėsti į krėslus kartais pasiūlydavo užsienio pasiuntiniams. 
Visi kiti - ministrai, valdininkai, visokios rūšies ir lyties prašytojai 
stovėdavo, nes stovėdavo ir pats Karalius. Pagrindinis gvardijos 
juokdarys Hoeras tikino, kad, jei Karalius atsisėda, iškart norisi 
prisiminti savąjį testamentą, bet jei jis ima vaikštinėti kambariu, 
galvoti apie tai jau per vėlu. Tvarkydamas popierinius reikalus, 
Karalius būdavo nenuspėjamas: savo ministrus jis priversdavo pa- 
sijusti beviltiškai, ištisais mėnesiais net nežvilgtelėdamas į kokį 
nors popierėlį, bet paskui galėdavo juos tiesiog išsekinti, dirbdamas 
dieną naktį. Ilgiausiame pranešime Karalius sugebėdavo akimirks- 
niu suvokti pagrindinius dalykus, kaip kad sakalas sugeba pagauti 
skrendantį žvirblį. Apie jo gebėjimą prisiminti smulkmenas sklandė 
legendos, apie charakterį - kad jo kryptingumas siekiant tikslo be- 
ribis. Jis kūrė politiką, ministrai ieškojo būdų ir kelių, kaip ją įgy- 
vendinti. Priešingu atveju išgyvendindavo ministrus - kojomis į 
priekį, Hoero žodžiais sakant. 

Žvakių dar nedegė. Karalius stovėjo prie lango, žiūrėdamas į 
saulėlydį ir užstodamas į kambarį sklindančią šviesą lyg šieno ve- 
žimas. Diurandalis atėjo iki vidurio kambario, nusilenkė aukščiau- 
siojo nugarai ir laukė. Iki šiol jam dar neteko atsitraukti nuo durų 
toliau nei per žingsnį. 

Karalius nusisuko nuo lango ir prunkštelėjo, lyg būtų nustebęs, 
pamatęs Diurandalį. Mostelėjo ranka krėslų pusėn. 

- Sėsk. Man reikia pagalvoti. 

MIRTIS, LIEPSNA. IR DAR KARTĄ LIEPSNA! 

Diurandalis pakluso, nors nugara nubėgo šiurpuliukai. Jis ne- 
galėjo prisiminti, jog kas nors būtų sėdėjęs Karaliui stovint. Nebent 
invalidai, ir tie ne visada. 

Susidėjęs rankas už nugaros, Karalus pradėjo vaikštinėti po 
kambarį: link durų, link lango, vėl link durų. 

- Padariau vieną klaidą. Dabar ketinu padaryti dar vieną. 

Tylėjimas buvo vienintelis tinkamas atsakymas. 

Langas, durys... 

- Regis, aš paprasčiausias stuobrys. Sunkiausia Karaliaus dar- 
be - beje, kaip ir kiekvieno vadovo - Žinoti, kada atsitraukti. Sužei- 
dei medžiojamą žvėrį, vijaisi jį visą dieną, ir štai atėjo naktis. Ką 
daryti - pasiduoti ir grįžti namo? Pripažinti, jog visos pastangos 
veltui? Ar persekioti toliau, žinant, kad miške turėsi praleisti visą 
naktį ir kad gali likti nieko nepešęs? A? Ką nuspręstum tu? 

Atrodė, jog Ambrozas kalba su savimi, bet staiga Karalius su- 
stojo ir įsmeigė akis į galvą nuleidusį Diurandalį. 

- A? Na? Kaip? 

- Nepamenu, kad Jūsų Didenybė pasiduotų, kai rusena nors 
menkutė viltis. 

- HM! Sakai, jog aš mulkis. Ką gi, galbūt taip ir yra. Jei pa- 
siųsčiau tave, ar eitum? 

- Aš? Aš norėjau... 

Karalius nekantriai mostelėjo. 

- Tau teks kuriam laikui išvykti. Ar tu tai ištversi, ar pirmiausia 
turiu tave atleisti nuo Saitų? 

Atleisti? Diurandalį ėmė krėsti šaltis. Durklai ryžtingai prieši- 
nasi, kad juos atleistų nuo Saitų, nors paskui dauguma palengvė- 
jusia širdimi priima tą išlaisvinimą. Visiškai nepasiruošęs tokiai 
įvykių eigai, Diurandalis pajuto paniką. Žinoma, tada jis galėtų val- 
dyti savo dvarą, vesti Ketę, elgtis kaip panorėjęs... ne, neįsivaiz- 
duojama! 

Alternatyva - išvykti ir ilgai būti atskirtam nuo globotinio, irgi 
gali sukelti didžiulę kančią. Bet tai laikina, o atleidimas - visam lai- 
kui. Jis nusišluostė prakaitą nuo kaktos. 

- Man atrodo, galiu patikėti jūsų saugumą komandorui Mon- 
pursui, mano pone. 

Karalius nusišypsojo: 

- Šaunuolis! Pameni Evermeną? 

Diurandalis pasirausė atmintyje. Vis dėlto praėjo šešeri metai. 

- Kandidatą Evermeną? Aironhole nuo manęs jį skyrė trys 
žmonės? 

- Tą patį. Tą, kurį pasiunčiau atlikti tau skirtos užduoties. 

Sakyti nieko nereikėjo, tik širdis ėmė plakti kiek greičiau. 

- Jis vis dar gyvas, - pasakė Karalius. - Agentas Samarindoje 
kas keleri metai atsiunčia pranešimus. Paskutiniame pranešė, jog 
atvyko šivijanietis... Tu juk apie tai nieko nežinai, ar ne? - Įtartinai 
pažvelgė į Diurandalį. 

Laimė, į šį klausimą galėjo atsakyti taip pat sąžiningai, kaip at- 
sakytų Inkvizicijai. 

- Visiškai nieko, pone. Sklido kalbos, kad jis susietas Saitais 
su kažkokiu paslaptingu džentelmenu, apie kurį niekas nieko neži- 
nojo, ir jie abu pradingo. Daugiau nieko. 

- Ponas Žakas Polidenas, pirklys, keliautojas, gali būti, kad 
maištininkas. - Karalius nesmagiai kostelėjo. - Ilga istorija. Didy- 
sis Inkvizitorius papasakos smulkmenas. Sklido kalbos, kad Sa- 
marindos riteriai savo rankose turi filosofinį akmenį - jis šviną pa- 
verčia auksu ir dovanoja nemirtingumą. Jeigu prasižiosi apie tai už 
šių sienų, mano berniuk, sutrumpinsiu tavo ūgį visa galva! 

- Suprantu, pone. - Tada Karalius buvo jaunesnis ir dosniai 
dalijo titulus į visas puses. Beje, jis ir tada buvo vyresnis nei Diu- 
randalis dabar. 

- Didysis Inkvizitorius tau viską paaiškins. Maniau, jie abu Žu- 
vo, bet paaiškėjo, kad Evermenas gyvas ir atlieka gladiatoriaus 
vaidmenį. Žinoma, šios žinios dvejų metų senumo, tad per tą laiką 
jis tikrai galėjo žūti. Bet aš šito nepakęsiu, girdi? Nenoriu, kad vie- 
ną mano Durklą paverstų cirko lokiu! Eik ir sugrąžink jį. 

- Klausau, pone. - Diurandalis atsistojo, nors jam atrodė, kad 
jis krinta. 

Ką dar gali pasakyti, kai tau iš po kojų išmušamas tvirtas pa- 
grindas, jei griūva visas tavo pasaulis? Tai iššūkis visam jo gyve- 
nimui. Kur ji, toji Samarinda, jei naujienos iš jos keliauja dvejus 
metus? Net ne Eiranijoje. Ak, Kete! Jis neišdrįs nepaklusti savo 
valdovui. Diurandalis galėtų prieštarauti, viską paaiškinti, bet kažin 
kas, savo jėga prilygstantis Saitams, neleis jam taip elgtis - išdidu- 
mas. Ketė iškrėtė didžiulę kvailystę, pamilusi Durklą! 

Kokią minutę Karalius rūsčiai žvelgė į jį, paskui niūriai šypte- 
lėjo. 

- Bent jau sužinok, kas atsitiko. Sukurk naują legendą! Neno- 
riu tavęs prarasti, bet nežinau, ką kitą galėčiau tenai pasiųsti. Tik 
tave. Susitiksi su Didžiąja Inkvizitore rytoj rytą. Ji atsiųs tau vieną 
savo žmogų. Iždas skirs tiek pinigų, kiek reikės. Tepadeda jums 
jūsų dvasios. 

Leidimas eiti - taip lengva ranka ponas siunčia savo vasalą 
mirti. 

KAIP? KADA? KUR? SU KUO? KĄ PASIIMTI? Šiomis 
smulkmenomis turi pasirūpinti pats. Tai Ambrozo stilius. Karštli- 
giškai mąstydamas, Diurandalis žvelgė į Karalių: 

- Ar galiu paklausti, pone? 

- Paklausi Didžiojo Inkvizitoriaus. 

- Kokie Jūsų nurodymai, pone? Ar privalau jį grąžinti, jeigu 
Evermenas nenorės grįžti? Ir, beje... kaip su filosofiniu akmeniu? 

Karalius jau Žžiojosi kažin ką sakyti, bet apsigalvojo. 

- Elkis, kaip tau atrodys tinkama. Negaliu nuspręsti, ką daryti 
su tuo, kas vyksta kitame pasaulio krašte. Dėl to ir pasirinkau ta- 
ve. Tai tavo užduotis; pasielk, kaip geriau. Ak, taip. Kol dar neiš- 
ėjai... - Jis priėjo prie popieriais apkrauto krėslo ir pradėjo raustis 
ritiniuose. 

Ketė, Ketė, Ketė... 

Kitas pasaulio kraštas? 

Jis gali atsistatydinti! Kišenėje barono titulas, o Karalius leido 
Diurandaliui bet kuriuo metu pareikšti į jį savo teises. Ne, Saitai ne- 
leis jam tuo pasinaudoti - Karalius tikriausiai visada tai suprato. Jei 
dabar Diurandalis užsimins apie Ketę, atrodys, jog jis mėgina iš- 
vengti užduoties, prisipažįsta esąs bailys. 

- Štai! - Tai, ko ieškojo, Karalius rado ant grindų. Jis atsitie- 
sė, rankoje laikydamas pergamento skliautę. - Norėjau padaryti pa- 
taisas Aironholo įstatuose. Leisti keturiolikmečiams jaunikliams 
patiems rinktis vardą, visiška... Hmm! Tikiuosi supranti, jog tai ne 
asmeniškumai? Su tavo vardu viskas gerai, esi jo vertas. Galbūt ir 
tavo vardas taps legenda. 

- Jūsų Didenybė labai geras. 

- Retsykiais toks būnu. Ypač kai laikau liežuvį už dantų. Bet 
kaip tau patiktų, pavyzdžiui, seras Gyvačius? Šiuo metu turime 
kandidatą vardu Jautuodegis. Jauni idiotai! Pavyzdžiui, dabartinio 
Pirmojo vardas Vilkailtis. 

Diurandalis ketino pasirinkti Kraujarankio vardą, jeigu būtų 
neleidę rinktis Diurandalio. 

- Pone, spėju, kad visi šie vardai atsirado dėl pateisinamų prie- 
žasčių. 

- Taip, priešingu atveju Didysis Magistras būtų neleidęs jų 
pasirinkti. Kad ir kaip ten būtų, Didysis Magistras tvirtina, jog tas 
Vilkailtis - didžiausias jų pasiekimas po tavęs. Laikiau jį kokiam 
nors ypatingam atvejui. Dabar jam dvidešimt vieneri ir jis tiesiog 
siautėja. 

Nieko nuostabaus! 

- Įdomu būtų su juo susipažinti. 
- Greitai susipažinsi. Štai. - Karalius ištiesė jam raštą, antspau- 
duotą asmeniniu Karaliaus spaudu. - Jis tavo. | 

Diurandalis nusilenkė ir uždarė paskui save duris. Kokią minu- 
tę jis stovėjo tylėdamas bei spoksodamas tiesiai sau prieš nosį į 
ąžuolu dailintas sienas, ir jam buvo negera nuo to, ką jis iškrėtė. 
AK, KETE, KETE, KETE! Durklas paaukojo Karaliui šešerius ge- 
riausius savo gyvenimo metus ir daugiau jam neskolingas. Reikėtų 
paklausyti proto balso, tiesiog čia ir dabar pareikalauti žadėto at- 
statydinimo, išsivežti mylimąją į tą, kaip jis ten vadinasi, dvarą ir 
gyventi tenai ilgai bei laimingai. Suvokimas, kad Saitai stipresni už 
jo paties norus ir sveiką protą, mažai guodė. 

Bet kas padaryta, tas padaryta. Jis pasisuko ir pakvietė ar- 
čiausiai stovėjusį pažą. 

- Eik ir surask du Durklus, - sušnabždėjo Diurandalis, palinkęs 
prie ne itin švarios ausies. - Man jų reikia, pirmųjų dviejų, kuriuos 
pamatysi. Jei vienas jų būtų komandoras Monpursas, pasakyk jam 
„prašau“, kitiems nebūtina. 

Vaikinukas nusilenkęs išskubėjo iš laukiamojo. Netikėta gali- 
mybė įsakinėti kitiems Durklams padarė įspūdį. Kamergeris sku- 
biai nėrė pro duris pas Karalių. Nekreipdamas dėmesio į smalsius 
ir nedraugiškus žvilgsnius, Diurandalis atsisėdo prie jo stalo, sura- 
do švarų lapą popieriaus bei parašė testamentą, viską palikdamas 
Ketei. Paprastai Durklai neturi, ką palikti, tačiau jis valdė dvarą, 
kurio nė akyse nebuvo matęs. Net neįsivaizdavo, kiek tas dvaras 
kainuoja. 

Paskui Diurandalis paėmė naują lapą. 


Didžiajam Magistrui. 

Šiuo raštu įpareigoju jus paruošti Pirmąjį Saitams šio mėne- 
sio penkioliktos dienos naktį. 

Rašyta asmeniškai ir Karaliaus vardu trečio mėnesio keturio- 
liktą dieną, trys šimtai penkiasdešimt septintais Renolfų valdymo 
metais. 

Diurandalis, kompanionas. 


Sulankstė laiškus, užlašino žvakės vaško ir prispaudė savo 
spaudą. Paskui prisiartino prie Skrimpnelo su Parsvudu, gėrėda- 

masis jų susirūpinusiais žvilgsniais ir vildamasis, kad jo paties vei- 
das gana ramus. 

- Kieno metimas? 

- Tavo, be abejonės, - tarė Skrimpnelas. Gvardijoje šiuo metu 
buvo dvi Durklų grupės, ir jis priklausė jaunesniems, tiems, kurie 
nedalyvavo Nifijos žygyje. Nors rapyrą jis valdė meistriškai. - Te- 
bus likimo dvasios tau palankios ten, kur tave pasiuntė. 

- Ką, rašei testamentą? - paklausė Parsvudas, kuris buvo dar 
jaunesnis, tačiau jau pagarsėjo ne tik puikiu kardo valdymu, bet ir 
nuovoka. - Tu juk mums nieko nepasakysi, tiesa, ilgši? 

Nespėjus Diurandaliui sugalvoti pakankamai šmaikštaus atsa- 
kymo, atsidarė durys, įleisdamos į priimamąjį paskutinį senbuvių 
gretas papildžiusį Durklą. Beje, jis jau turėjo kelių mėnesių tarny- 
bos patirtį - akivaizdus įrodymas, kaip ilgai Jo Didenybė saugojo 
paskirtąjį Vilkailtį. Nepaisant Karaliaus pašaipos, serui Gyvačiui vi- 
sai tiko jo vardas, nes jis buvo aukštas bei lankstus, kaip ir dera 
Durklui. Vyrukas didžiavosi siaurais savo ūsiukais, ilga aristokra- 
tiška nosimi bei puikia laikysena balne. Šitas tiks. 

Nespėjus Gyvačiui prisiartinti, Diurandalis pašoko, sustabdė 
ėjusį Durklą ir įdavė jam laišką. 

- Atiduok laišką Didžiajam Magistrui, tik jam tiesiai į rankas. 

Nustebęs vaikinukas kilstelėjo antakius. 

- Į Starkmurą? Šiąnakt? 

- Vakar. Ir kad niekam nė žodžio. Grįžęs prisistatysi Vadui. 

- Bet šiandien juk... - Gyvačius pažvelgė į komandoro pava- 
duotojo veidą. - Tuojau pat bus atlikta, sere. 

Tam išėjus, pasirodė Čefnis. Puiku! Jam vis dar sekėsi. 

- Pabudėk čia už mane, brolau, gerai? 

Čefhis linktelėjo. Jis akivaizdžiai nustebo, bet nieko neklausi- 
nėjo. Diurandalis išėjo paskui Gyvačių, vos nesusidūręs su grįžusiu 
pažu. Ketės koridoriuje jau nebebuvo, to ir reikėjo tikėtis. 

Monpursą jis pasigavo išeinantį iš fechtavimo salės. Atviras 
ledinis Žvilgsnis rodė, jog komandoras jau suprato: kažin kas 
vyksta, bet jis nežinojo kas. Kaip ir anksčiau atrodė lyg penkiolik- 
metis. 

- Išvykstu vykdyti ypatingos užduoties, - pasakė Diurandalis. 
- Gali būti, kad 1lgam. Ar gali pasaugoti - tai mano testamentas - ir 
pasirūpinti, jog mano mantą perneštų į saugią vietą? Taurės visai 
neblogai kainuoja. 

Komandoro veidas paraudo. 

- Pasikalbėk su žmonėmis iš archyvo. Tai jų darbas, o Dur- 

klams ne visada pavyksta tesėti pažadus. Drauge... man tavęs 
trūks. 

- Kartais taip atsitinka. Jis viską lemia. 

- Taip, - skaidrios 1t ledas Monpurso akys klauste klausė, ne- 
jau viskas labai blogai. 

- Norėčiau, kad kol kas tu segėtum mano durklą. 

- Pasirūpinsiu, jog jam nieko nenutiktų, - žinoma, jis nesegės 
durklo - kaip ir jo pavaduotojas nepasakys, kur susiruošė. - Tai at- 
sisveikinimas? 

- Išvykstu rytoj, - Diurandalis pasakė jam apie Gyvačių ir apie 
tai, jog reikia pertvarkyti budėjimo tvarkaraštį. Daugiau nebebuvo 
apie ką kalbėti, viskas atlikta, beliko eiti ir susirasti Ketę. 

Pirmiausia jis nuvyko į Baltųjų Seserų vienuolyną. Eidamas va- 
kariniu kiemu, pamatė pasitikti ateinančią Ketę. Jie puolė vienas 
prie kito, gerokai šokiruodami kelias pagyvenusias uostinėtojas ir 
porą išsipusčiusių dvariškių. Diurandalis iš tolo pamatė jos akyse 
užgęstančią viltį; įdomu, ar visi taip lengvai viską skaito jo veide, 
ar moterys paprasčiausiai imlesnės už vyrus? 

Jie apsikabino taip stipriai, kad kepurė vos nenuskrido Ketei 
nuo galvos. Uždusę galiausiai atsiplėšė vienas nuo kito ir, susikibę 
už rankų, patraukė nežinia kur. Sutiktieji smerkiamai kosčiojo. 

- Nepavyko, - pasakė ji. Tvirtinimas, ne klausimas. 

- Net neturėjau galimybės paprašyti. Jis mane iškvietė ir tuoj 
pat išsiuntė su užduotimi. 

Ketė žvelgė jam į veidą. 

- Pavojinga. Ir ilgam. Jei tai truktų neilgai, tu dar turėtum vil- 
ties. 

Jai meluoti Diurandalis negalėjo. Moterims jis niekada nemela- 
vo, meluoti vyrams irgi neturėjo priežasčių. 

- O kaip tu? 

- Tik nuobodi pirklių gildija Brimijarde. Prekijai baiminasi, kad 
koks nors kerėtojas nepavogtų jų pinigų. - Ketė virptelėjo. - Jų 
namai tikriausiai pradvisę užkeikimais. Tiek to, neimk į galvą. Ar 
tiesa, kad Durklai niekada nemiega? 

- Beveik niekada. 

Mergina prisivertė nusišypsoti. 

- Tad mums prieš akis visa naktis. 

Jie kalbėjosi. Mylėjo vienas kitą. Kartojo tai ir kartojo. Mėnulio 
šviesos spindulys nuslydo siena, peršliaužė lovą ir užsiropštė ant 
priešingos sienos, negailestingai artindamas rytą. 

- Lauksiu tavęs, - kartojo ji. 

Iš skausmo Diurandaliui plyšo širdis. Jis visada manė, kad taip 
tik sakoma, bet krūtinėje iš tikro maudė. 

- Ne, mieloji, neprivalai. Durklo mylėti apskritai neverta, nes 
pirmoji vieta jo širdyje visada atiteks Karaliui. Juk galėjau jam apie 
tave pasakyti. Jis galėjo atšaukti savo įsakymą arba atidėti jį vėles- 
niam laikui. Iš prigimties Karalius nėra Žiaurus žmogus. Papras- 
čiausiai nepajėgiau. Kad ir kaip tave mylėčiau, turiu paklusti. Su- 
sirask geresnį ir pamiršk mane. 

- Tu sugrįši? Ar apskritai tikiesi sugrįžti? 

- Viliuosi sugrįžti, bet ne anksčiau kaip po kelerių metų. 

- Aš lauksiu tavęs, nesvarbu, kiek ilgai tai truks. 


- Pasakojai man, - tarė Diurandalis po ilgo bučinio, - kaip at- 
pažįsti Durklą pagal garsą, pagal išvaizdą, pagal prisilietimą, o koks 
Durklo skonis? 

- Tarsi stipraus vyno. 

- Tikrai keista! Baltosios Sesers - irgi. 


- Lauksiu tavęs. 

- Ne, nereikia, bet jeigu aš grįšiu, ir tu vis dar būsi laisva, sė- 
dėsiu ant laiptelių prie tavo durų iki pat mirties arba tol, kol sutiksi 
tekėti už manęs. 


Apie savo užduotį jis neprasitarė Ketei nė žodžiu, tik kartą pa- 
minėjo inkvizitorius - tikriausiai tai labai neatsargu, bet tuo metu jo 
galva buvo užimta kitais dalykais. Tai nutiko tokiu metu, kai mo- 
terims norisi pasikalbėti, o vyrams - ne, bet jie nieko prieš pajuo- 
kauti. 

- Siaubingi žmonės! - pasakė ji. - Tik Laikas, Žemė ir Mirtis. 
Nei Meilės, nei Oro. 

Jis sėdėjo sukryžiavęs kojas, grožėdamasis mėnulio spindu- 
liais apšviestu jos kūnu, pirštais atsargiai liesdamas jo išlenkimus, 
ne itin klausydamas, ką ji kalba. 

- Gali įvardinti stichijas, dalyvaujančias užkeikime? 

- Paprastai galiu. Tavo randai! Anksčiau jų nepastebėjau. Pa- 
rodyk nugarą. 

- Ne, aš užsiėmęs. Ir kokias stichijas jauti Durkle? 

- Stipriausiai Meilę, - ji irgi atsisėdo. - Noriu pažiūrėti į tavo 
nugarą. 

- Ne. Atsigulk ir paklusk. Sakai, Meilė? Aš žudikas, o tu ma- 
nai, kad esu Meilės dvasių kūrinys? 

Ji pabučiavo Diurandalį ir nesiliovė bučiuoti, apsivydama jo 
kūną. 

- Meilė - tai ne tik vyras ir moteris. Tai daug daugiau: motina 
ir vaikas, ponas ir tarnas, brolis ir sesuo, ginklo broliai, papras- 
čiausi draugai. Pasisuk, nes tavo nugara šešėlyje. Štai jie. Nugaroje 
jie arčiau vienas kito. Meilė - net kai miršti vietoj ko nors kito. Su- 
pranti? 

- Meilė dar ir tai. - Diurandalis paguldė Ketę ant nugaros. Ji 
Jau surado jautriausias jo vietas. Kova darėsi vis karštesnė. 

- Dabar matau, kodėl Durklai tokie įstabūs meilužiai, - pratarė 
Ketė. - Todėl, kad jie susieti mmm... 

Jos lūpos buvo per daug saldžios, jog gaištum laiką žodžiams. 


Aušo. 

- Lauksiu tavęs. 

- Būsiu tau ištikimas. 

- Tu tik sugrįžk, ir aš neklausinėsiu tavęs apie... mmm! 

- Esam jau anksčiau susitikę, sere Diurandali. 

- Taip, esam. Tada nebuvau geriausios formos. 

Diurandalis matė siaurą veidą, bespalves lūpas, išblukusius 
plaukus, kuriuos iki šiol sapnuodavo košmaruose apie Natingą. 
Nežinojo tik vardo: Aivinas Kromanas. 

Grėsmingas Didžiojo Inkvizitoriaus kabinetas - tai kambarys, 
užverstas popieriais, segtuvais, knygų lentynomis, išsipūtusiais 
bylų aplankais su tvyrančia bloga nuojauta. Net dulkės ir voratin- 
klių draiskalai, regis, šnabždėjo apie pražudytus gyvenimus bei 
slapčiausias paslaptis. Pati Motina Vorė sėdėjo nugara į langą - 
stambi susirietusi figūra šviesos fone. Diurandalis sėdėjo priešais 
ją ir ant jo veido krito šviesa. Kromanas sėdėjo iš šono, tad irgi 
galėjo stebėti Durklo veidą. Priversti žmones pasijusti nejaukiai ink- 
vizitoriai, matyt, sugeba instinktyviai, taip kaip šunys - loti. 

- Ar prieštaraujate, kad jūsų bendrakeleiviu būtų inkvizitorius 
Kromanas, sere Diurandali? - Žuviškos Didžiosios Inkvizitorės 


99 


akys nemirksėjo. Jos putlūs balti pirštai gulėjo ant stalo nejudėda- 
mi, tarsi negyvi. 

- Džiaugiuosi jo pagalba mano misijoje. 

- Ar suprantate, kad šiuo reikalu jis užsiima gana seniai ir kad 
jūsų patirtis užsienio kelionėse mažesnė nei Kromano? 

- Karalius pažadėjo, jog vadovausiu aš. 

Į šią repliką ji nekreipė dėmesio. 

- Ką žinote apie užduotį? 

- Manykit, kad nežinau nieko ir pradėkit nuo pradžių. 

- Kodėl neatsakinėjate į klausimus tiesiai? 

Galbūt jam pavyko šiek tiek ją sutrikdyti - Diurandalis bent jau 
tikėjosi šito. 

- Kodėl jūs nemirksite? 

- Ar tai esminis klausimas? 

- Taip. Jei inkvizitorius Kromanas žiūrės į visus taip, kaip Žiūri 
į mane, mes kreipsim į save aplinkinių dėmesį. 

Ji nusišypsojo, bet jos veide neatsirado nė raukšlelės. 

- Patikinu jus, Aivinas puikiai sugeba išvengti nereikalingo dė- 
mesio, ir įrodė tai tarnaudamas Jo Didenybei jau daugybę kartų. 
Jums toks žvilgsnis nemalonus? 

- Ne. Jis tiesiog erzina mane kaip prasto išsiauklėjimo de- 
monstravimas. Aš neturiu ko slėpti. 

- Ar džiaugiatės, kad tokios neįprastos užduoties vykdymui 
pasirinko jus? 

- Toks pasitikėjimas kiekvienam būtų garbė. 

Ji vėl nusišypsojo vienomis lūpomis. 

- Štai, matote? Jūs turite, ką slėpti. Sakydamas “kiekvienam", 
turite galvoje “visus Žmones“, tai reiškia, kad jūs meluojate, nes 
apie kai kuriuos savo samprotavimus nenorėtumėte kalbėti. Tik- 
riausiai romanas, a? 

Diurandalis priminė sau, jog ji tik spėlioja. Be abejonės, Vorė 
valdo užkeikimą, leidžiantį atpažinti garsiai ištartą melą, bet jeigu jis 
tylės, inkvizitorei teks pasinaudoti įprastais būdais, pavyzdžiui, vei- 
do išraiškos stebėjimu - bent jau Durklai taip galvojo. Būtent todėl 
nusikaltėliams taikomas Išbandymas. Kad ir kaip ten būtų, ji mė- 
gino įvilioti Diurandalį į savo tinklus. 

- Mes taip ir fechtuosim visą dieną ar pagaliau praliesim krau- 
ją? 

- Kaip norite. Prieš šešerius metus meistras Polidenas atvyko 
pas Jo Didenybę, skleisdamas beprotiškiausias istorijas apie toli- 
mas žemes. Jis papasakojo apie Samarindos miestą, esantį Altano- 
je, kažin kur pasaulio krašte - seną ir sunkiai prieinamą miestą. 

Apie jį pasakojama daug keistenybių. Vis dėlto Polidenas prisiekė, 
kad lankėsi ten ir kad pačios neįtikinamiausios legendos - tiesa. 
Miestą valdo karinis ordinas, Auksinio Kardo Riteriai. Jis spėjo, jog 
riterių dvylika. Jie žino filosofinio akmens paslaptį, todėl visi ne- 
mirtingi. 

- Tikrai beprotiška istorija! Auksinis kardas niekam tikęs: jis 
minkštas lyg vaškas. Jeigu, žinoma, neužkalbėtas. Kokius įrody- 
mus jis pateikė? 

- Tik papasakojo ką matęs. Gali būti, kad jį suklaidino, bet 
Polidenas tikėjo, jog sako teisybę. Galiu garantuoti - tuo jis buvo 
visiškai įsitikinęs. Vyriškis papasakojo mums tai, ką matė savo aki- 
mis. Kiekvieną rytą auštant ordinas priima kiekvieno norinčio iššū- 
kį. Vienas riteris išeina į jų pilies kiemą, ir jie dviese kaunasi karo 
kardais. Beveik kaskart riteris nužudo iššūkį metusį kovotoją. 

Diurandalis ne itin tuo tikėjo, bet jam buvo smalsu. Žinoma, 
patikrinti šios istorijos Karalius nutarė pasiųsti Durklą. Pirmiausia 
jis pasirinko kandidatą Diurandalį, laikomą geriausiu tos kartos Ai- 
ronholo fechtuotoju. 

Didžioji Inkvizitorė nusišypsojo, gal matydama jo veido išraiš- 
ką, o gal paprasčiausiai atspėjusi Diurandalio mintis. 

- Tas, kuriam pavyksta sužeisti riterį - tai atsitinka retai - ap- 
dovanojamas tokiu kiekiu aukso, kokį gali nunešti iki vartų. Tokio- 
je skurdžioje šalyje norinčių išmėginti sėkmę netrūksta. Žmonės 
mėnesių mėnesiais laukia savo eilės, vildamiesi vienu kirčiu laimėti 
palikimą. Nuostabiausia, jog kai kuriems pavyksta. Ordinas ne vi- 
sada laimi, tad norinčių nemažėja. Iš pretendentų riteriai mokesčio 
neima, 0 patys moka grynu auksu. Iš kur rastųsi tiek aukso, jei 
nepadėtų filosofinis akmuo? 

Gali būti, jog tai tas pats auksas, kurį pretendentas "laimi", ir 
kuris slapčia tamsoje sugrįžta atgal į pilį. 

- Jūs minėjote sužeistuosius. Riterių niekada nenužudo? 

- Regis, kad ne, nors Polidenas prisiekė, jog matė vieną jų 
kiaurai pervertą kardu. Sužeistas riteris pasirodė kitą rytą visiškai 
sveikas ir pasiruošęs kitai kovai. Manoma, jog jie nemirtingi. Se- 
noliai tvirtina, kad dabartiniai riteriai - tie patys, kuriuos jie regėjo 
jaunystėje, iki šiol jauni ir vikrūs kaip tais laikais. 

Diurandalis pamėgino apgalvoti tai, ką išgirdo, bet nusprendė, 
jog tik veltui gaiš laiką. Karalius drauge su kitais mėgino viską iš- 
siaiškinti ir, regis, nutarė, kad jiems pavyko. Diurandaliui atrodė 
kitaip. Čia slypėjo klasta. 

- Mūsų kerėtojai to nesugeba. 

- Būtent. Jo Didenybė nutarė pasiųsti į tą miestą ekspediciją, 
kad nupirktų arba išvogtų paslaptį. 

- Nupirktų? Iš žmonių, turinčių savo rankose filosofinį akme- 
nį? Ką ketinate pasiūlyti mainais? 

Didžioji Inkvizitorė gūžtelėjo plačiais savo pečiais. 

- Žinias. Karalius įgaliojo poną Polideną pavogti paslaptį, jei tai 
įmanoma. Be to, jis aprūpino jį daugybe užkeikimų, kad būtų ga- 
lima pasiūlyti mainus, jei pavogti paslapties nepavyks. Na, o jeigu 
nepasisektų nei viena, nei kita, lieka galimybė nors ką išpešti, taigi 
serui Evermenui Jo Šviesybė leido mesti iššūkį. 

Evermenas visada buvo nutrūktgalvis. Jis tiesiog neatsispirtų 
pagundai. 

- Ir kas dabar? Karalius sakė, kad Samarindoje turi agentą. 

- Vargu bau agentą. Geriausiu atveju tiesiog prijaučiantį. Vie- 
tinis pirklys, kadaise susidraugavęs su meistru Polidenu ir prekia- 
vęs su juo. Jis parašė laišką, pasiekusį mus prieš kelis mėnesius. 
Jame tvirtina, jog seras Evermenas įstojo į ordiną - pirmas naujai 
įšventintas per kelis šimtmečius. Jis gyvena pilyje. Maždaug kar- 
tą per dvylika dienų priima iššūkį. 

Gladiatorius, sakė Karalius. Bet Diurandaliui paklausus, ar rei- 
kia jį grąžinti jėga, jeigu tas nenorės išvykti gražiuoju, Karalius iš- 
sisuko nuo konkretaus atsakymo. Nemirtingas kardininkas, Super- 
durklas. 

- Papasakojau esmę, - tarė Pagrindinis Inkvizitorius. - Aivinas 
žino smulkmenas ir maloniai pasidalys jomis. Turėsit pakankamai 
laiko pasikalbėti. 

Diurandalis pašnairavo į inkvizitorių - vien jo išvaizda jam kėlė 
šiurpą. Tikriausiai surastų ne vieną milijoną žmonių, kuriuos daug 
mieliau pasirinktų bendrakeleiviais šioje kelionėje. Ką ten milijonas, 
praktiškai geriau būtų bet kas, išskyrus pačią Motiną Vorę, tai jau 
tikrai. 

- Man reikia geografijos pamokos. 

- Aivinas išstudijavo maršrutą ir pasikalbėjo su pirkliais, turin- 
čiais ryšių rytuose. Trumpai tariant, poryt išplaukiate iš Brimijar- 
do į Isilondą, išlipsite į krantą Feretoje, toliau sausuma keliausite 
link Septintosios jūros; kuriuo keliu vykti, nuspręsite patys, pri- 
klausomai nuo aplinkybių. Artimiausias kelias per Fitajiną, bet tenai 
šiuo metu vyksta pilietinis karas. Paskui jūra arba sausuma pasiek- 
site Firdoniją, pakilsite aukštyn Iviusaro upe ir sulauksite karava- 
no, keliaujančio Nefrito Keliu. Iš tenai iki Samarindos teliks pereiti 
vos kelias dykumas ir kalnų perėjas, gali būti, kad kupranugariais. 

Diurandalis galvojo, ar nevertėtų pasiimti kelių padėjėjų, bet 
nusprendė, jog neverta. Kuo daugiau žmonių - tuo daugiau rūpes- 
čių. 

- Pinigai? 

- Jo Didenybė nepaprastai dosnus. Aivinas gavo leidimą nau- 
dotis sąskaitomis, esančiomis pačiuose didžiausiuose bankuose. 
Be abejonės, tuos pinigus jums teks pasiimti auksu prieš atvyks- 
tant į Firdoniją. 

Aha! Kai kas gudrauja. Diurandalis pasisuko ir pažvelgė Kro- 
manui į veidą. 

- Tos sąskaitos. Jos atidarytos jūsų vardu? 

- Didžioji dalis. Kai kurios pareiškėjo vardu. 

- Atsakingu už misiją Karalius paskyrė mane. Ar tiesą sakau? 

- Žinoma, sere Diurandali, - tarė nepamirštamas spigus balsas. 

- Ir jūs pasiruošęs paklusti mano įsakymams, kol grįšime į Ši- 
vijalį? 

- Be abejonės, sere Diurandali, - pakartojo Kromanas po neil- 
gos pauzės. 

- Noriu, kad sąskaitos būtų pervestos. Neprieštarauju, jog da- 
lis jų liktų jūsų vardu - gali taip atsitikti, kad mums tektų veikti at- 
skirai arba man atsitiktų nelaimė. Tačiau pagrindinę pinigų sumą 
turiu kontroliuoti aš, vešiu juos irgi aš, - kas turi pinigus, tas turi 
valdžią. 

Inkvizitorius atsisuko į Motiną Vorę. 

- Jūsų reikalavimas ne toks protingas, kaip jums atrodo, - pa- 
prieštaravo ji. - Aivinas turi išvykti po kelių valandų, o Iždo valdi- 
ninkai ir taip nusivarė nuo koto. Apkrauti juos papildomu darbu 
dėl simbolinio asmeninio pranašumo paprasčiausiai kvaila. 

- Su kitokiomis sąlygomis aš nesutiksiu. Prašau jūsų, inkvizi- 
toriau, neprieštaraukite. 

Kromanas abejingai linktelėjo. 

- Kaip pageidausite, sere Diurandali. 

- Šiandien vakare turiu būti Aironhole. Galiu susitikti su jumis 
rytoj rytą Brimijarde. Kurioje vietoje? - Diurandaliui neteko ten bū- 
ti. Jūrą jis matė tik kartą gyvenime. 

- “Rudoji Lapė" Sigeito gatvėje bus pats tas, sere Diurandali. 
Išsinuomosiu kambarį Čalio vardu, apsimesdamas klestinčiu pir- 
kliu, turinčiu du samdytus karius asmeninei apsaugai. Jūs su sa- 
vo Durklu turite apsirengti atitinkamai, kokiais nors senais, pane- 
šiotais drabužiais. Ir neužmirškite, kad kardai su katės akimi ant 
rankenos šioje šalyje visiems gerai žinomi, tad patikimai užmaskuo- 
kite juos apsiaustais. Įsitikinkite, jog neturite nieko, kas padėtų jus 

atpažinti: jokių popierių, laiškų, medalionų, spaudų - nieko. Tai pa- 
sakytina ir apie arklių pakinktus; beje, savo arklius galėsite palikti 
tame pačiame viešbutyje, ir aš pasirūpinsiu, kad juos tinkamai pri- 
žiūrėtų. Jūs įtraukti į keleivių sąrašą kaip seržantas Vaitas bei šar- 
vininkas Airtonas, tad šiais vardais galėsite pasinaudoti ir “Rudo- 
joje Lapėje“. Vardai Isilondo pasuose, žinoma, gali būti kitokte. 

- Galiu suprasti, kodėl Samarindoje turėtume elgtis kaip nusi- 
kaltėliai, - tarė Diurandalis, iš visų jėgų stengdamasis išlikti ramus, 
- bet nuo kada Šavijalis tapo tokia pavojinga vieta, kad džentelme- 
nas turėtų slėpti savo veidą. 

Kromano veidu slystelėjo pasitenkinimo šypsenėlė. 

- Jūs, būdamas kardininkas, be abejonės, suprantate praktinių 
užsiėmimų svarbą, sere Diurandali. Karališkasis Valstybės Saugu- 
mo Skyrius ne tik rūpinasi tvarka karalystės viduje, jis dar seka 
Karaliaus priešus kitose šalyse. Man taip dažnai teko keliauti iš vie- 
nos šalies į kitą, jog šie įpročiai tapo antra prigimtimi. Jums su jūsų 
Durklu teks daug ko išmokti, jeigu norėsime iš šios kelionės su- 
grįžti gyvi. 

- Priimu jūsų pastabą, inkvizitoriau. Ačiū, kad mane pamokė- 
te. Beje, ar mokate naudotis kardu? 

- Ne taip puikiai kaip jūs, sere Diurandali. 

- Tačiau visose kitose srityse jis tikras meistras, - sausai pa- 
stebėjo Didžioji Inkvizitorė. - Aivinui yra tekę nužudyt keletą žmo- 
nių. Tikiuosi, nemanote, jog pasirinkau nepatyrusį. 

Du inkvizitoriai akivaizdžiai draskė vieną kvailą kardininką į 
skutelius. Diurandalis dantis sukandęs stengėsi neparodyti savo 
pykčio. 

- Čalis, Vaitas, Airtonas, “Rudojoje Lapėje". Ar dar yra daly- 
kų, kuriais turėčiau pasirūpinti? 

Didžioji Inkvizitorė pamėgino išspausti veide nuoširdžią šypse- 
ną. Vaizdelis ne pats maloniausias. 

- Kokias kalbas mokate? 

Apie kalbas Diurandalis nepagalvojo. 

- Manau, reikia samdyti vietinius vedlius. - Jis iškart suprato, 
jog dar kartą parodė, kad visiškai netinka Karaliaus pavestai misijai 
atlikti. 

Ji palingavo galvą ir šįkart jos lūpos nepritariančiai ištįso. 

- Jo Didenybei reikalaujant, suteiksime jums magiškus kerus, 
padedančius išmokti kalbas. Veikiant užkalbėjimui, jūs pramoksite 
bet kokią svetimą kalbą per porą valandų. Po dienos kalbėsite ne 
prasčiau už vietinius. | 

Diurandalis niekada negirdėjo apie tokį užkeikimą - tik pama- 
nykit, kuo jie užsiima Juoduosiuose Rūmuose. 

- Spėju, inkvizitorius Kromanas jau turi tokį užkeikimą? Viena 
iš daugybės jūsų žinybos sričių, pone? 

- Mes ja naudojamės, - pripažino ji. - Pats užkeikimas priklau- 
so šilko pirklių gildijai. Reikia pasakyti, kad už jo naudojimą jie už- 
siprašė beprotiškus pinigus. 

Ar tik ne tie turtai leido gildijai pasisamdyti uostinėtojas, tarp 
jų ir Ketę. Ji jau bus Brimijarde, kai Diurandalis ten atvyks. Tačiau 
Evermeno užduoties čiuptuvai nutįsta daug toliau. 

- Vadinasi, rytoj vakare Brimijarde, - pasakė Kromanas. 

- Mano Durklas, žinoma, irgi bus užkalbėtas kalbų mokėjimu. 

Didžioji Inkvizitorė lyžtelėjo lūpas. 

- Bijau, kad ne. Šios dvigubos išlaidos iždui būtų per didelės. 

Štai tinkamas momentas pasikapoti. 

- O aš bijau, jog esu priverstas šito reikalauti. Pirma, šį vakarą 
jis dalyvaus Saitų apeigose. Jo niekas neprivers palikti manęs vieno 
su kerėtojais. Dar svarbiau: gebėdamas išmokti kalbas, jis bus 
daug naudingesnis. - Diurandalis pasistengė parodyti, jog yra pa- 
sirengęs kreiptis į Karalių. Puikiai žinodamas, jog išdidumas neleis 
prašyti pagalbos, jis neabejojo, kad Karalius jam pritartų. 

Gali būti, kad Motina Vorė irgi tai suuodė, nes nemaloniai su- 
siraukė. 

- Labai gerai. Dar kas nors? 

Kromanas su Diurandaliu susižvalgė ir iškart papurtė galvas. 

- Tada iki rytojaus, pone Čali. - Diurandalis atsistojo ir nusi- 
lenkė. - Nepaprastai malonu buvo su jumis susipažinti, ponia. Dė- 
koju visiems už pagalbą. 

Ji padėkojo už mandagumą nežymiu linktelėjimu. 

- Siūlyčiau jums užbėgti į kokią nors padorią šventyklą ir ne- 
pagailėti Karaliaus pinigų užkeikimui, atnešančiam sėkmę. Jums 
jos prireiks. 

Jis privažiavo prie karališko Aironholo prieangio užsimaukšli- 
nęs ant akių skrybėlę, stengdamasis paslėpti veidą. Manoma, jog 
būtų neteisinga, jei Pirmasis sužinotų globotinio vardą prieš Di- 
džiajam Magistrui pranešant jį. Paskutines mylias Diurandalis įvei- 
kė šviečiant mėnulio pilnačiai ir kiaurai košiant nuo pelkių pučian- 
čiam vėjui. Spėjo pačiu laiku, nes apeigos turi prasidėti vidurnaktį, 

o kadangi kalbama apie žmogaus gyvybę, Diurandalis negalėjo vi- 
siškai ignoruoti meditacijos, kaip kartais darydavo Karalius. Po 
vienos dienos badavimo jautėsi prislėgtas ir sukiužęs. 

Durys atsiverė, nespėjus nusėsti nuo arklio. Volopas tarnavo 
durininku dar iki jo, galbūt jau tada, kai Diurandalis nė nebuvo gi- 
męs. Jeigu jis ir atpažino į apsiaustą susisupusį svečią, tai niekuo 
neišsidavė. 

- Jūsų laukia, milorde, - sumurmėjo tarnas, paėmė arklį už 
brizgilų 1r nuvedė į arklidę. 

Diurandalis įėjo ir ėmė kopti siaurais, tamsiais spiraliniais laip- 
tais. Tai jo trečias ir galbūt paskutinis atvykimas į Aironholą, nors 
jau įsitikino, kad nė vienas Durklas negali iki galo atsiriboti nuo 
šios vietos. Ar kada nors Harvestas kabos salėje, ar jį suės rūdys 
kokiose nors tolimose džiunglėse? 

Durys viršutinėje aikštelėje vedė į asmeninį Didžiojo Magistro 
kabinetą. Ten degė šviesa, židinyje spragsėjo ugnis, sunkios nak- 
tinės užuolaidos dengė langus nuo skersvėjų. Didysis Magistras 
stovėjo šalia židinio, šildydamas senus savo kaulus. Seras Silveras 
mirė praėjusiais metais ir buvo garbingai palaidotas. Jį pakeitė se- 
ras Višis, Diurandalio mokymosi laikais buvęs Apeigų Magistru, 
geriausias iš galimų kandidatų. Jis kiek suzmeko bei praplatėjo, bet 
jo galva vis dar priminė peržydėjusių kiaulpienių gėlyną, o jaukus 
veidas įraudo nuo ugnies. 

- Jūs? - Jo nuostaba atrodė tiesiog komiškai. - Aš laukiau Ka- 
raliaus. Tik pamanykit! Kaip... kaip netikėta. Numetęs apsiaustą į 
krėslą, Diurandalis prisiartino prie palaimingai degančios ugnies. 

- Maniau, jūs suprasite. Juk viskas gerai, ar ne, - kalbu apie 
tai, jog vienas Durklas susiejamas Saitais su kitu? 

- Yra taip nutikę. Ne šiame amžiuje, regis. Ne, aš net nepagal- 
vojau apie tai. Ar galite pasakyti kodėl? 

- Bijau, kad ne. - Diurandalis pritūpė, kad geriau sušiltų sugru- 
busias rankas. Pagarba, su kuria į jį kreipėsi senolis, šiek tiek trik- 
dė; visi Diurandalio prisiminimai apie Aironholą asocijavosi su vai- 
kyste. Jis net nepagalvojo, kiek metų praėjo. 

- Ką gi! Reikia pranešti Pirmajam geras naujienas! - Didysis 
Magistras atrodė taip susijaudinęs, lyg jam pačiam tektų atlaikyti 
Saitų apeigas. Nelaukdamas atsako, jis priėjo prie durų ir šūktelėjo 
į tamsą, paskui grįžo prie ugnies. - Jei nepasninkautumėte, pasiū- 
lyčiau vyno. 

- Aš viską suprantu. Papasakokite man apie Vilkailtį. 

- O, jis geriausias. Pirmarūšis. Ne Diurandalis, bet po poros 

metų jis pridarys jums rūpesčių kovoje dėl Karališkosios Taurės. 
- Didysis Magistras sukikeno. - Pirmą kartą dar kai kam atsirado 
galimybė. 

- Papasakokite daugiau. 

- Tikras plienas. Reikia pripažinti, jog paskutiniai šeši mėnesiai 
jam buvo sunkūs - nepamenu, kad Pirmajam būtų tekę taip ilgai 
laukti. Įsidėmėkite tai. | 

Velniai rautų to riebaus Ambrozo kvailumą! Diurandalis atsi- 
stojo, pasiremdamas į židinio atbrailą. 

- Ar vyrukas nesigailės, kad jį susieja ne su Karaliumi? - pa- 
klausė jis, įdėmiai stebėdamas pašnekovo veido išraišką. 

- Gailėsis? GAILĖSIS? - Didysis Magistras šyptelėjo. - Ne, 
nemanau, kad gailėtųsi. Ar jūs bent suprantate, kad atvykote savo 
naktį? 

- Mano naktį? 

- Mes vos galėjom juos įtikinti, kad Diurandalio Naktis pava- 
dinta ne jūsų garbei. Ne, nemanau, kad Vilkailtis gailėtųsi. Greičiau 
išprotės. Laimė ties isterijos riba - šitai įmanoma. Juk jį sudraskys 
į gabalus iš pavydo... 

TIKRAS SIAUBAS! 

- Jūs juokaujate! 

- Ne visai. Berniukams jūs Durklų Durklas. Kas metai laimite 
Taurę, išgelbėjote Karaliui gyvybę, du kartus atlaikėte Saitus, 
Gvardijos vado pavaduotojas, Aldano nugalėtojas - jie įsitikinę, kad 
saulė nepatekės, jei jūs paryčiais nenusišlapinsite. Iškart po apeigų 
ruošiama puota Diurandalio garbei. Tas griausmas, kurį girdite, - 
taip urzgia alkani jų skrandžiai, - Didysis Magistras patrynė rankas. 
- O dabar paaiškėja, kad mūsų garbės svečias - pats antrasis Diu- 
randalis! Ne, nemanau, kad Pirmasis prieštarautų. 

Mirtis ir liepsna! Ar įmanoma pateisinti tokius lūkesčius? Jis 
nevertas visiškos ištikimybės. Diurandaliui iš pat pradžių nepatiko 
Karaliaus įsakas tapti globotiniu, o išgirstos naujienos privertė pa- 
sijusti dar blogiau. Jis įvels Durklą į beviltišką aferą, tempsis jį 
kartu į pasaulio kraštą, beveik neturėdamas vilties sugrįžti gyvas. 

- Pasiimkite apsiaustą, - pasakė Didysis Magistras, traukda- 
mas nuo sienos savąjį. - Mes palauksime Blusų kambaryje. 

Pasilenkęs Diurandalis nusekė paskui jį žemu koridoriumi; 
paskui jie nusileido trumpais laiptais. Tai pati seniausia Aironholo 
dalis, koridorių skruzdėlynas. Trenkė puvėsiais. 

- Kodėl viską darote būtent taip? 

Didysis Magistras žengtelėjo į šalį, praleisdamas jį į mažutį 
kambarėlį, kurį Diurandalis taip gerai įsidėmėjo. Čia jis gaudė mo- 

netas, čia pirmą kartą susipažino su markizu. Ant stalo ir židinio 
atbrailos degė žvakės, bet oras buvo šaltas bei pridvisęs. 

- Kas žino. Tikriausiai dėl to, kad taip buvo daroma visada. 
Taip darė su mumis, dabar mes taip darome su kitais. Sėskite čia. 
Gal tai ir vaikiškas elgesys, - pripažino jis. 

Jis atsisėdo į vieną krėslą, Diurandalis - į kitą, jo negalėjai ma- 
tyti įeidamas. Taip, Didžiojo Magistro džiaugsmas, kad galės pra- 
nešti netikėtą naujieną, tikrai buvo vaikiškas. Kas atsitinka Durklui, 
kai jis grįžta į šias dvasių užkeiktas pelkes “gaminti"" naujų Durklų? 
Nuo Karaliaus rūmų spalvų ir spindesio į... į kur? Į bespalvį nieką, 
į namus, pilnus vaikų. Gal riteriai bei magistrai kiek kuoktelėję? 
Mintis ne pati maloniausia, bet, matyt, verta apie tai pagalvoti, kai 
jis perims iš Monpurso... bet jis juk vyksta į Samarindą, tiesa? Jis 
niekada neperims vadovavimo iš Monpurso. 

- Girdėjau, praėjusią vasarą įvyko gaisras. 

Senis linktelėjo. 

- Žaibas. Taip atsitinka kartą per šimtą metų ar panašiai. Viena 
vėlyva audra su perkūnija naktį. Mums pasisekė, kad visi berniu- 
kai liko gyvi. Tai tik dėka... 

Į medines duris pasibeldė. 

- Įeikite, - Didysis Magistras mirktelėjo. 

Kiek kartų vaidinama ši scena? Penki tūkstančiai kardų salėje... 
Akimirką įėjusius Diurandaliui užstojo durys. Kai jos užsivėrė, tarp 
jo ir kito krėslo stovėjo du išsitempę vaikinukai. 

- Kvietėte mus, Didysis Magistre. 

Vilkailtis, kaip Durklas, buvo nedidelio ūgio ir smulkių kaulų - 
tipiškas fechtuotojas. Atrodė jaunesnis nei dvidešimt vienerių. Plau- 
kai juodi. Antras visai kitoks - šviesiaplaukis, drūtas. Du kraštuti- 
numai, leistini Durklams. 

- Kviečiau, Pirmasai. Jo Didenybei reikalingas Durklas. Ar esi 
pasiruošęs tarnauti? 

- Daugiau nei pasiruošęs, Didysis Magistre! 

Nė šešėlio dvejonės. 

Didysis Magistras nusišypsojo ir mostelėjo ranka. 

- Tada būk malonus ir pasisveikink su tau skirtu globotiniu. 

Vilkailtis staigiai pasisuko ir nesiliovė suktis, kol vėl jo veidas 
žvelgė į Didįjį Magistrą. 

- Ar čia juokai? - prunkštelėjo vaikinukas. 

Antrasis spoksojo į svečią net išsižiojęs. Nuo antrųjų Diuran- 
dalio Saitų praėjo nepilni ketveri metai. Šie vyrukai tada buvo Jau- 
nesniaisiais, tad Diurandalio veidas jiems pažįstamas, bet Vilkailčio 
reakcija buvo neįtikėtinai greita - tokia greita, kad jos negalėtum 
suvaidinti. Jeigu jis būtų perspėtas, suvaidinęs būtų geriau. 

Didysis Magistras net užspringo iš netikėtumo. 

- Juokai? Ką mėgini pasakyti? 

- Susieti Durklą su seru Diurandaliu - tas pats, kas palikti 
ėriuką saugoti vilką! Aš nesuprantu, - taip, gaidžiukas tikrai supy- 
kęs! Ar tik nebus čia tas nenoras, kurio baiminosi Diurandalis? 

Pats laikas jam įsiterpti. Diurandalis atsistojo. 

- Jokių juokų. Didysis Magistras nemano, jog esi ėriukas, ir 
net ne avinas. Mano pirmieji Saitai turėjo siaubingų pasekmių, tad 
nenoriu tavęs versti. Jei nori palaukti kito globotinio, Pirmasai, šio 
vakaro pokalbį galime pamiršti, lyg nieko ir nebuvo. 

Vaikinukas išraudo it vėžys. 

- Ne, ne, ne! Nenorėjau parodyti jums nepagarbos, sere Diu- 
randali! Susisaistyti su jumis - didžiulė garbė, - negalėjau nė pasva- 
joti apie tai. - Jis gracingai nusilenkė, kaip tikras fechtuotojas. 

Diurandalis ištiesė jam ranką. 

- Man tai ir garbė, ir garbinga pareiga. Pasistengsiu būti vertas 
tavo ištikimybės. 

Vilkailtis tvirtai paspaudė ranką. Tamsios akys švytėjo, at- 
spindėdamos žvakių liepsną, ir, be jokios abejonės, jo galvoje kir- 
bėjo spėlionės, dėl ko Durklui prireikė Durklo. Kandidato žvilgsnis 
slystelėjo dešiniu Durandalio klubu. Arba jis norėjo pamatyti gar- 
sųjį durklą, arba pastebėjo, kad jo nėra, ir norėjo tuo įsitikinti. 

Taip, šitas tikrai tinkamas. 

Ir staiga... 

- Liepsna! Tu buvai Šunyčiu! Tu padavei man kardą! 

Vaikinuko akys sutvisko džiaugsmu. 

- Taip, sere. Paskui jūs atėjote ir padėkojote man. Neįsivaiz- 
duojate, ką man tai reiškė! 

- Taigi, kad įsivaizduoju, - jie su Monpursu. Deja vu! 

- Antras? 

- Kandidatas Jaučuodegis, sere Diurandali, - supažindino Di- 
dysis Magistras. 

- Džiaugiuosi susipažinęs. Daug gero girdėjau ir apie tave. 

Dabar atėjo eilė rausti Jaučuodegiui, bet jis irgi sumurmėjo 
kažką nelabai suprantamą. Antrojo rankos tikrai stiprios, galėtų 
kaulus triuškinti - kardininkas. Vilkailtis Diurandalio misijai tinka- 
mesnis. 

Didysis Magistras atsistojo. 

- Spėju, jog skubėsite ruoštis apeigoms, kad kuo greičiau i1š- 
keltume puotą. 

Vilkailtis klausiamai pažvelgė į Diurandalį. 

- Sopranai nemirs iš bado, palaukę keliomis minutėmis ilgiau. 

Jei mums bus leista užtrukti prie salės, norėčiau porą kartų sukry- 
žiuoti durklus su Pirmuoju. 
- Esant tokiam apšvietimui? - paprieštaravo Didysis Magistras. 
- Jei kandidatas neprieštarauja. 
- Tikrai neprieštarauja, sere. Man bus garbė, - tamsiose akyse 
švytėjo triumfas. - Mes išvyksim dar neišaušus, sere? 
GREITAS! 


Gandas Aironhole pralėkė kaip žaibas. Kai varžovai nusimetė 
kitelius - marškinių nenusivilko dėl šalčio, - visa mokykla buvo su- 
sirinkusi prie fechtavimo salės sienų, dauguma turėjo rankose žva- 
kes arba žibintus. Diurandalis girdėjo savo vardą, šnabždesiu vil- 
nijantį iš vieno salės galo į kitą. Kad būsimasis jo Durklas galėtų 
kuo geriau pasirodyti, jis pasirinko rapyras. Apšvietimas gana ap- 
gaulingas, tad žvakių šviesa mažomis žvaigždutėmis šokčiojo ant 
ašmenų. 

Vilkailtis judėjo it saulės blyksnis vandeniu. Jis kas akimirką 
keitė pozicijas, atlikdamas viską nepaprastai gracingai: “gulbė", 
“našlaitė", “smailė"... Elgėsi agresyviai, kaip vapsvų spiečius, ta- 
čiau visiškai nenuspėjamai. Rapyros žvangėdamos kryžiavosi, pa- 
dai taukšėjo į grindis tarsi pavasariniai varvekliai. Diurandalis lei- 
do varžovui dominuoti, išlaikydamas tam tikrą atstumą, bet ir pats 
kaip reikiant prakaitavo. Paskui, nusprendęs, jog vaikinas per daug 
užries nosį, atakavo, tikėdamasis pasiekti /ušė. Bet Vilkailčio tenai 
nebebuvo. Na ir greitis! A! 

- Tušė, sere! - Jis beveik neužduso ir norėjo kautis toliau. 

Diurandalis atidavė jam pagarbą ir metė savo rapyrą laukian- 
čiam Jaunesniajam. 

- Ne. Nerizikuosiu savo reputacija. Be savęs, Žinau tik tris, ku- 
rie galėtų tave nugalėti, Kandidate, ir nė dėl vieno nesu tikras. Aš 
nemeilikauju. 

“ Jautėsi Diurandalis velniškai bjauriai. Kas jis toks, kad iki gy- 
venimo pabaigos valdytų šitą jauną kūną ir sielą? 

Kai apeigos pasiekė kulminaciją, abejonės beveik nebekankino 
Diurandalio. Gali būti, kad savo kerais taip jį apsiautė giedojimas - 
toji pati meilė ginklo broliams, apie kurią kalbėjo Ketė. Galų gale 
juk Vilkailtis pats pasirinko savo gyvenimą, kaip kadaise tai padarė 
jis. Jei gali tarnauti Karaliui ne asmeniškai, bet per ką nors kita, tai 

irgi tarnyba. Tiesa, gėda, jog pirmoji užduotis privers jį rizikuoti 
savo kailiu svetimoje šalyje dėl kažin kokio menkniekio, bet tai Ka- 
raliaus pasirinkimas. Kas supaisys karališkas užgaidas. Matyt, šio- 
je kvailoje pasakoje yra dar kai kas, ko Didžioji Inkvizitorė nepri- 
sipažino nežinanti. 

Keista ir neįprasta matyti kandidatą užšokant ant priekalo ir 
sakant Diurandaliui priesaikos žodžius. Dar keisčiau matyti grės- 
mingą anglies atžymą ant krūtinės, paimti į rankas kardą, mėginant 
nužudyti... Ir pats kardas jį nustebino. Kraštinė briauna truputį iš- 
lenkta, o svorio centras gerokai pastūmėtas į priekį. Vadinasi, Vil- 
kailčiui labiau patinka ne durti, bet kirsti. Jei jis taip puikiai valdo 
špagą, tai kaip jis mosuoja kalaviju? 

Taip, dabar reikia rasti vaikinuko širdį. Vilkailtis sėdėjo ant 
priekalo išblyškęs, tačiau ryžtingas. Jis žiūrėjo į savo mirtį ir atro- 
dė taip, kaip pasakojo Ketė: stiprus, aistringas, durklas virtuvinių 
peilių stalčiuje. Jaučuodegis su dar vienu kandidatu stovėjo, pasi- 
ruošę pastverti draugą, 1r Diurandalis staiga suprato, kas tuoj atsi- 
tiks. Šlovė jums, didvyriai... 

Pirmasis įsirėmė rankomis į klubus ir ryžtingai kilstelėjo 
smakrą. 

- Nagi, varyk! - iškvėpė jis, visai kaip Diurandalis kadaise. 

- Tarnauk arba mirk! - Pirmyn, trys pėdos metalo pervėrė 
krūtinę, paskui atgal. Viskas! Diurandalis matė, kaip skausmas se- 
kundei perkreipė veidą... Staigus palengvėjimas... Nuostaba, pasi- 
didžiavimas... Viskas taip pažįstama! Kraujas beveik nebėgo. 

Vilkailtis nesišypsojo net kai aplinkui nugriaudėjo džiaugsmo 
šūksniai, o draugai puolė jį sveikinti. Jis paprasčiausiai tyliai stovė- 
j0, tarsi viskas būtų įprasta. Aironhole šį jaunuolį akivaizdžiai mė- 
go, ir tai geras ženklas, o jo susiejimas su Diurandaliu pripažintas 
likimo dovana. 

Diurandalis priklaupė, tiesdamas jam kardą, - tinkama pagarba 
drąsai ir ilgamečiam darbui. Karaliui toks elgesys nepritiktų, tačiau 
bet kuris kitas Durklas pasielgtų taip pat. Deja vu jausmas dar su- 
stiprėjo, matant, kaip vaikinukas žvelgia į kruviną durklą ir tvirtina 
kardą prie diržo. 

Neskubėk! 

Vilkailčio dėmesį atitraukė kiti riteriai, priėję pagirti jį. Staiga 
jis nekantriai nusisuko nuo sveikintojų, ieškodamas akimis globo- 
tinio. Pamačius Diurandalį, vaikinuko akys išsiplėtė. Štai ta tiesos 
akimirka, kai globotinis tampa saule ir mėnuliu, pasaulio šviesa. 

Prisiminęs ką prieš ketverius metus jam pasakė Karalius, Diu- 
randalis priėjo prie savo Durklo. 

- Ar pasiruošęs išvykti, sere Vilkailti? 

- Taip, sere. 

- Manau, jog pirmiausia mums reikia pavalgyti. 

- Kaip pageidausite, sere Diurandali. 

Įdomu, ar šis vaikinas apskritai kada nors šypsosi? 


Paskui vykusios puotos metu Diurandalis apstulbo sužinojęs, 
kad jo asmeniniai nuotykiai prie Voterbio sienų įtraukti į Didvyrių 
Litaniją. Švytinčių ašmenų lubų skliautas, regis, liūliavo nuo jaunų 
gerklių riaumojimo, ir tai nesibaigė, kol jis neatsistojo ir nenusilen- 
kė. Nedaugeliui gyvų Durklų pavyksta išgirsti savo vardą Litanijo- 
je. Netrukus, nė pats nepajutęs, jau stovėjo už stalo ir sakė iškil- 
mingą kalbą. Pakartojo visas banalybes, kurias penkis kartus buvo 
nuobodžiai išklausęs jaunystėje - garbė, pareiga, tarnystė... Nepai- 
sant to, šimtas jaunų klausytojų nė nepastebėjo, kad žodžiai nuval- 
kioti, ne nauji. Galbūt dėl to, jog šias trąšas barstė didvyris, o gal, 
kai tu dar augi, trąšos byra į derlingą dirvą. Nė vienas Sopranas 
neužmigo, nė vienas Vyresnysis nežiovavo, o Didysis Magistras 
prisiekė, jog mokyklai tai negirdėta garbė. 

Pirmas kandidatas apvedė tikrąjį didvyrį aplinkui salę, supa- 
žindindamas su kiekvienu, net su tarnais, net su Šunyčiu. Jo Dur- 
klas ėjo iš paskos, atsilikęs per porą žingsnių. Kai seras Diurandalis 
nuėjo į tualetą, seras Vilkailtis tučtuojau pajuto tokį pat norą. 


Aušra juos užklupo dešimt mylių nuo Aironholo, jojančius pa- 
sitikti saulės. Be abejonės, arklį Vilkailtis valdė ne prasčiau nei ra- 
pyrą - jeigu jis būtų turėjęs trūkumų, apie juos Diurandaliui būtų 
papasakota. Net elgėsi nepriekaištingai: žinojo savo vertę, bet leido 
pasauliui pačiam apie tai susiprotėti. Visiems norėjosi lyginti jį su 
Diurandaliu. Ar jis buvo ryškus, staigus, nepatyręs, pavojingas? 
Diurandalis įtarė, jog jis kur kas vaidingesnis. Beje, juk ir jaunes- 
nis. 

- Ar pasirengęs išgirsti, kodėl viskas taip įvyko? 

- Taip, sere, - jokios šypsenos, tik įdėmus juodų akių žvilgs- 
nis. Kaip jis iki šiol nenumirė iš smalsumo? 

- Pirma... Anksčiau negalėjau tau to pasakyti, bet Didysis Ma- 
gistras reguliariai siunčia ataskaitas apie Vyresniuosius. Pirmuoju 
taip ilgai tau teko būti dėl to, jog esi velniškai geras! Karalius tau- 
sojo tave ypatingai užduočiai. Vilkailtis linktelėjo, tarsi pats tai būtų 
supratęs, bet patylėjo. 

- Štai toji ypatinga užduotis. Pameni Evermeną, netrukus po 
manęs? 

Vilkailtis kiek paniuro. 

- Taip, sere. 

- Tu ir jam įteikei kardą? 

- Ne, sere. 

- Jį ir jo globotinį pasiuntė atlikti užduoties į legendomis api- 
pintą, pasaulio krašte esantį miestą Altainoje. Jie negrįžo ir juos 
laikė žuvusiais, tačiau prieš kelis mėnesius atkeliavo žinia, jog 
Evermenas dar gyvas; gali būti, kad jis pakliuvo į vergiją. Prieš dvi 
dienas Karalius paliepė man vykti tenai ir sugrąžinti Evermeną. Val- 
dovas skyrė Durklą, nes man jo prireiks. Išplaukiam rytoj rytinio 
potvynio metu. 

Kanopos minkštai trepsėjo rasotu taku. Tekanti saulė žilpino 
akis, ir raiteliai markstėsi nuo šviesos. Vilkailtis, regis, susimąstė. 
Jis akivaizdžiai nemėgo tuščiažodžiauti. 

- Kelionė truks mažiausiai dvejus metus - laivu, arkliais, gal 
net teks joti kupranugariais. Perplauksim jūras, keliausim dykuma 
bei kalnais. Mūsų tykos plėšikai, laukiniai žvėrys, audros ir ligos, 
piratai ir nedraugiški laukiniai. 

Jokio atsako. 

- Na? - paragino Diurandalis, kurį tas tylėjimas pradėjo erzinti. 
Ereliui pagaliau leido skristi; jis paskirtas pagelbėti savo svajonių 
didvyriui pasakiškame žygyje į pasaulio kraštą. Džiaugiasi jis ar bi- 
j0? Nejaugi jaunuolis neturi ką pasakyti? 

Greitas Durklo žvilgsnis, regis, vertino Diurandalį: “Kodėl jis 
taip manęs nori? Ką aš padariau ne taip?" 

- Sere? 

- Sūnau, tik vienam Durklui iš dešimties tenka išsitraukti kardą 
bei tikrai kovoti nuo Saitų dienos iki pat atsistatydinimo. Visa jo 
karjera - tikra klastotė. Jis vaikštinėja kaip gaidys, solidžiai elgia- 
si ir nedaro nieko įdomaus, išskyrus meilinimąsi panelėms. Atei- 
nančius penkerius metus tau teks kovoti už savo bei mano gyvy- 
bę bent kartą per savaitę. Tavo galimybės grįžti gyvam mažesnės 
nei sniego - neištirpti iki rudens. Ką pasakysi apie tokią ateitį? 

- O. - Atrodė Vilkailtis tuoj nusišypsos: - Man tai tikrai patin- 
ka, sere. 

VILKAILIIS 


1 


Po aštuoniasdešimties dienų jie įjojo į Samarindą gauruotais 
kresnais altainiečių arkliais, ne itin greitais ir nelabai gražiais, bet 
tiesiog nepavargstančiais. Durklai gana įtikinamai vaidino samdy- 
tus karius, drauge su dešimčia kitų kariūnų, nusisamdžiusių sau- 
goti šeichui Akrazanchui priklausantį karavaną, gabenantį audi- 
nius, dramblio kaulą, sausus dažus. Juokinga, bet, nepaisant visų 
Kromano pastangų apsimesti keliaujančiu knygininku, gudrūs pir- 
kliai neabejojo, kad jis šnipas - paprasčiausiai šiaip sau, iš principo. 
Beje, jie dėl to nesijaudino, nes dauguma pirklių irgi kam nors šni- 
pinėjo. 

Altainos platybės vertė žmogų pasijusti vabaliuku. Sniego ke- 
purėmis vainikuotos kalnų smailės rėmino horizontą - ryškios sau- 
lei tekant, paskendusios ūkanose vidurdienį. Kitą rytą jos vėl išnir- 
davo, visiškai nepasikeitusios ir nepriartėjusios, tarsi visos dienos 
kelionės nė nebūta. Lyginant su šiais milžinais, netoliese esančios 
pilkai rusvos kalvos atrodė menkutės, tačiau norint nusileisti šlaitu 
arba aplenkti properšą tekdavo joti ištisas valandas. Vandens šalti- 
niai reti ir aukso vertės, medžiai čia paprasčiausiai neauga, o kai- 
mus keliauninkai aptikdavo dar rečiau nei šulinius. Kada ne kada 
Diurandalis matydavo iš tolo juos stebinčius žmones, bet nematė 
nė vienos palapinės; keletas pėdų ir mėšlas - štai viskas, kas likda- 
vo nuo praėjusių gyvulių bandų. Gyvenimas šioje dykynėje virs- 
davo nesibaigiančia kova su vėju bei dulkėmis; švelnus, ūkanotas 
Šivijalio peizažas iš čia atrodė lyg pasakiškas sapnas. Galėjai visą 
dieną joti mirtinai kepinant akis žilpinančiai saulei, o naktį šalti, 
šviečiant krištolo tyrumo žvaigždėms. 

Nešulinių kupranugarių virtinė nutįso kalvos šlaitu, bet vieni- 
šas raitelis šuoliavo išilgai karavano šaukdamas: "Pasirodė Samarin- 
da!" Pirkliai, varovai ir sargybiniai juokėsi arba džiaugsmingai šū- 
kaliojo. Pasiekęs karavano galą, jis apsisuko bei grįžo į savo vietą 
šalia Diurandalio. Ir nusišypsojo, parodydamas akinamai baltus 
dantis įdegusiame veide - seras Vilkailtis, be abejo. 

Ką apie juos abu dabar pagalvotų Šavijalio dvariškiai? Po juo- 
kingomis veltinėmis kūgio formos kepurėmis paslėpti veidai beveik 
juodi nuo įdegio. Mūvėjo jie dukslias kelnes ir beformius, kaimiš- 

kus išdegintos žolės spalvos chalatus, nuo jų trenkė vyrišku, arklių 
bei kupranugarių prakaitu. Plaukai ir barzdos plaikstėsi negailestin- 
game vėjyje. Tik kardų rankenose švysčiojančios katės akys išda- 
vė, kas jie tokie - arba kas jie kadaise buvo ir kuo vylėsi kada nors 
vėl tapti. 

- Ar pasieksim iki saulėlydžio? 

Vilkailtis įsitikinęs linktelėjo. 

- Kelionė baigiasi, dėkui dvasioms! 

Retokai rodomas entuziazmas Diurandalį net nustebino. 

- Argi kelionė nebuvo įdomi? 

Jo Durklas klausiamai pašnairavo į jį. 

- Sąlyginai, sere. Žadėjot man jūras, kalnus ir dykumas - nie- 
ko negaliu pasakyti, šitų dalykų tikrai pakako. Plėšikų - irgi. Pa- 
menu, kažką sakėt apie laukinius žvėris. Na, jų nebuvo itin daug. 
Tą patį pasakyčiau apie piratus. O štai nedraugiškų laukinių... ką 
gi, šitų tikrai netrūko, - jis dar nepaminėjo gyvačių, skorpionų, 
karštinės, nuskendusio laivo, kalnų griūties, miško gaisro ir dizen- 
terijos. 

- Tu 1išslaugei mane. Jeigu nebūtum buvęs kartu, pūčiau ben- 
dram kape Firdonijoje. Arba būčiau pašėręs Žuvis. 

Nežymioje Durklo šypsenoje švystelėjo pasitenkinimas. Ma- 
žiausiai du kartus jis išgelbėjo savo draugo gyvybę kardo kirčiu, 
tad dabar vienu tašku lenkia Diurandalį. 

- Mane jūs irgi gelbėjote. Ir dar laukia kelionė namo. 

- Mėgaukis kelione. Po tokių nuotykių likęs gyvenimas atro- 
dys tuščias bei nuobodus. 

- Aš ir mėgaujuosi, kiekviena minute. Jis apžvelgė horizontą. 
Ant šlaito lyg juodi taškeliai pasirodė dar keli arkliai. - Vis galvoju 
- ar nenudėjus Kromano. 

- Kokios čia naujienos!? Už ką? 

- Nuo jo mano Saitai net zvimbia. 

Gali būti, jog Durklas juokavo - sunku pasakyti. Vilkailtis bu- 
vo nuostabus bendrakelionis, patikimas ir ištvermingas lyg kardas, 
neišrankus, išradingas bei ne pagal metus blaivaus proto; ne vieną 
kartą jis sulaikė Diurandalį nuo neapgalvotų poelgių. Vilkailtis ne- 
dvejodamas nužudys inkvizitorių, jeigu suras rimtą priežastį. 

- Be jo niekada nebūtume čia atkeliavę, - paprieštaravo Diu- 
randalis. - Grįžtant namo, jis irgi gali praversti. Kad nužudytum, 
reikia įrodyti kaltę, Vilke, nors nebūtinai, nes kai kurie Durklai ins- 
tinktyviai pajunta grėsmę savo globotiniui. 

- Jis pasakojo, kad inkvizitorių sudarytas jūsų horoskopas 
pranašavo, jog kelsite pavojų Karaliui. 

Diurandalis įtikimai nusijuokė, deja, tvirtai ir saugiai nesijau- 
tė. 

- Žinau, ir Karalius tai žino. Jis dėl to nesijaudina, tai kodėl tu- 
rėtum jaudintis tu? Horoskopais pasitikėk ne daugiau kaip senučių 
oro spėjimais. 

- Aš irgi tai Žinau. Svarbu, jog Kromanas tuo tiki. Vadinasi, jis 
kelia jums pavojų. Ir gal net nenori, kad sugrįžtumėte namo. 

- Nuoširdžiai tikiu, jog jis labiau paspirtis nei grėsmė, Vilke. 

Durklas susimąstęs pašnairavo į savo globotinį. 

- Kyla klausimas, ar didelė jis paspirtis. Viena priežasčių, dėl 
ko juo nepasitikiu, - ta, jog jis nepasitiki mumis. Jis apsiginklavęs 
užkeikimais, apie kuriuos mums nieko nesakė. Aš, pavyzdžiui, no- 
rėčiau žinoti, kodėl Kromano antklodė atrodo visai kaip mano, lie- 
čiant irgi niekuo nesiskiria nuo maniškės, bet sveria tris kartus 
daugiau? 

Diurandalis - Vilkailčio pasitenkinimui - to nežinojo. 

- Spėju, kad jis iš prigimties paslaptingas. 

- Tada kodėl jis papasakojo man apie horoskopą? Kodėl Kro- 
manas visada priešiškai nusiteikęs? 

- Todėl, kad inkvizitorių mokykloje jį išmokė niekuo nepasiti- 
kėti. Man regis, jis niekada man neatleis, jog kadaise išvengiau jo 
nagų, štai ir viskas. Žinau, kad jis šlykštus tipas, bet sarkazmas 
kaltės neįrodo. Jis turi nemažai ir gerų savybių. 

- Pasakykite bent vieną. 

- Ištvermė. Ir jis ištikimas Karaliui - pats ką tik tai pripažinai. 
Tiesą sakant, drauguži, negali nužudyti žmogaus tik dėl to, kad jis 
tau nepatinka! 

- Jūs paprasčiausias senas surūgėlis, - atidūsėjo Vilkailtis. 


Kai keliauninkai perėjo kalno keterą ir apžvelgė tolumoje išsi- 
driekusią Samarindą, pasidarė net apmaudu: miestas panėšėjo į vi- 
sus paskutiniame ilgos kelionės etape matytus miestus. Kaip Alza- 
nas arba Koburtinas, jis driekėsi nelygia juosta, spalva nesiskirian- 
čia nuo jį supančio rusvo gamtovaizdžio. Nebuvo smailėmis žvil- 
gančių bokštų, nei smaragdo kupolų, tačiau slėnyje priešais miestą 
žaliavo dirbami laukai. Vanduo pagimdo derlių, derlius virsta mais- 
tu, maistą reikia saugoti, sandėlius privalu ginti. Dar po geros va- 
landos Diurandalis jau įžiūrėjo sienas ir pagrindinį pastatą, kylantį 
aukščiau visų: rūmai, pilis arba vienuolynas. 

Maždaug pusiaukelėje tarp Šivijalio rūmų ir Altainos, legenda 
skambėjo jau kiek kitaip. Karinį ordiną, apie kurį pasakojo Didysis 
Inkvizitorius, čia visi vadino Auksinio Kardo Brolija. Legenda by- 

lojo apie pilyje gyvenančius riterius, vietine kalba vadinamus vie- 
nuolynu ir vienuoliais. Diurandalis galvojo, kad visai nesvarbu, 
kaip pavadinsi; pilis gerai apsaugota, joje gyvenantys žmonės val- 
do remdamiesi arba jėga, arba reputacija, kaip ir visur. Visais ki- 
tais aspektais legenda lyg ir patvirtinama. Jis tikėjosi, jog artėjant 
tikslui, legenda išskys it vaivorykštė, bet atsitiko priešingai. Keliau- 
dami Nefrito Keliu jie girdėjo tik legendos patvirtinimą. Taip, tikino 
pirkliai, Samarindoje daug aukso. Diurandalio klausimai juos pra- 
juokindavo. Kardininkas, klausinėjantis apie Samarindą, turi galvo- 
ti tik apie turtus. Ak, pasitiks jį ten mirtis. 

- Tu kvailas, jeigu apie tai svajoji, - sakė jam senas Akrazan- 
kas, kai jie sėdėjo prie laužo. - Daugybę stiprių jaunų vyrų lydėjau 
į Samarindą. Tik du teko lydėti iš šio miesto, nesvarbu į rytus ar į 
vakarus. 

- Bet kai kurie laimi? - nepasidavė Diurandalis. - Nors keletas? 

- Retai. Tiesa, ir aukso jiems užtenka neilgam. Juk supranti: 
kiekvienas, kuriam užtenka kvailumo mėginti čia savo laimę, pas- 
kui atiduoda ją pirmai pasitaikiusiai kekšei arba apgavikui. Bet bū- 
kim teisingi, kai kurie liko gyvi ir išvyko iš čia, išsiveždami gryną 
auksą. Pats esu jį lietęs. 

Kita legendos dalis galėjo būti ir išgalvota, tačiau niekas nega- 
lėjo paaiškinti, iš kur atsiranda auksas, kurį laimėjusieji išsiveža iš 
miesto. Niekas šiuose kraštuose nė girdėti negirdėjo apie kokias 
noras šachtas ar kasyklas, bet visi tvirtino, jog grynesnio aukso nei 
Samarindos visame pasulyje nerasi - geltonas, panašus į sviestą 
metalas, toks minkštas, kad gali palikti jame nagų žymę, jau nekal- 
bant apie dantis. "Gabena auksą į Samarindą", - sakydavo čia, kal- 
bėdami apie tuščią beprasmišką darbą. Kas tai galėtų būti, jeigu ne 
filosofinis akmuo? 

Kelionės pabaiga. Du samdyti kariai paliks karavaną, kaip ir 
šnipas, apsimetantis knygiumi. Kromanas reikalavo nuslėpti, jog jie 
vienas kitą pažįsta. Jeigu Samarindoje jie nežus, po kelių dienų ar 
mėnesių, arba kai to panorės dvasios, trijulė prisijungs prie kokio 
nors atgal keliaujančio karavano. 

Tad čia visai ne kelionės pabaiga, tik pusiaukelė. Tarkim, pra- 
leidžia savaitę Samarindoje, aiškindamiesi Evermeno paslaptį, mė- 
nesį laukia karavano ir dar porą metų trunka kelionė namo. Dar 
dveji metai, kol jis vėl pamatys Ketę. 

Arba Karalių. 

Ketė ir Karalius. Karalius ir Ketė. Jį vis dar siejo Saitai - dau- 
gybę naktų atsibusdavo, išpiltas šalto prakaito, spėliodamas, ar jo 
globotiniui nieko neatsitiko. 

Matyt, stebuklingos vietinių vienuolių galios saugojo Samarin- 
dą labiau nei įtvirtinimai, nes miesto sienos neviršijo trijų pėdų - 
kiek mažoka miestui, pagarsėjusiam savo turtais. Tik keli stogai 
kyšojo iš už sienų, neskaitant pilies - arba vienuolyno. Jis kilo virš 
viso miesto tarsi perekšlė virš savo viščiukų, tačiau Diurandaliui 
Šavijalyje teko matyti daug įspūdingesnių tvirtovių nei ši. Keturi 
nedideli bokštai stirksojo pagrindinio pastato kampuose, pastaty- 
ti iš to paties rusvo akmens ir dengti lėkštais žalvario stogais. Pro 
mažus langus nežvelgė joks veidas, virš tvirtovės neplazdėjo jokia 
vėliava - nebuvo nieko, net paukščių. Keista, bet ant stogo nesi- 
matė nei varnų, nei balandžių. 

Kai saulė ties horizontu paraudo, Diurandalis lengviau atsidu- 
so, nusliuogdamas nuo savo arkliuko nugaros prie miesto vartų, 
tarp netvarkingai susigrūdusių daržinių ir arklidžių. Prekyba nebu- 
vo tokia pelninga, kad galėtum brangiai mokėti už patalpas, esan- 
čias miesto viduje, o netikėtai užpuolus priešui šiuos statinius be 
gailesčio galima paaukoti. Diurandalis atidavė pavadžius vienam 
šeicho varovui ir atsisveikino su juo, paskui užsimetė ant pečių sa- 
vo maišą bei nuėjo prie besiruošiančio Vilkailčio. 

Jam teko prisiversti kalbėti gimtąja kalba. 

- Pagaliau galėsim vykdyti Karaliaus užduotį! 

- Norite pasakyti, po to, kai atsiimsime savo užmokestį, - Vil- 
kailčio dantys kaip visada, vaidinant rūpestingą auklę, sublizgėjo. 
- Sere! 

- Ko gero, tu teisus. Kur tas senas niekšas? 

Diržuose abu Durklai turėjo užsiuvę nemažą kiekį auksinių, 
tad pinigų jiems nereikėjo, bet būtų neprotinga pradėti žygį Sama- 
rindoje, iškart parodant, jog jie ne tie, kuo dedasi. Gali būti, kad Vil- 
kailtis tiesiog nenorėjo suteikti Kromanui progos papriekaištauti - 
inkvizitorius mėgo kartoti, jog patyręs agentas niekada nepamiršta 
savo vaidmens. 

Gana ilgai užtruko ieškodami šeicho ir mėgindami išsireikalauti 
jiems priklausiusių pinigų. Akrazankas buvo užsiėmęs, nes turėjo 
pasirūpinti gyvuliais, darbininkais ir prekėmis. Kai jis pagaliau sky- 
rė laisvo laiko minutėlę dviem keliaujantiems samdiniams, dėl kai- 
nos teko derėtis iš naujo, nes abi pusės skirtingai prisiminė susita- 
rimo smulkmenas. 

Alkanas, ištroškęs ir pavargęs taip, jog sunku buvo net galvoti, 
Diurandalis, persimetęs per petį kelioninį maišą, su tiesiog ant kul- 
nų lipančiu Vilkailčiu, pagaliau priėjo prie miesto vartų. Kol jo 
Durklas šalia, smūgio į nugarą galėjo nesibaiminti. Vos palikus ka- 
ravaną, aplinkiniai iškart suprato juos esant lankininkus, tad keliau- 

ninkus akimirksniu apsupo rėksminga vyrų, vaikų ir net moterų 
minia. 

- Geriausi namai Samarindoje... 

- Mano žmonos maistas... 

- Mano nuostabi sesuo... 

Balsai prikimę bei rėžiantys ausį, kiekvienam Altainos miestui 
būdingas savas dialektas; tačiau paryčiui jie jausis taip pat puikiai, 
kaip ir Šavijalio rūmuose. Diurandalis spraudėsi pro mosuojančių 
rankų mišką. Po kelių minučių pamatė Kromaną ir nukulniavo link 
jo. Inkvizitorius ėjo į miestą paskui susirietusį senį, Durklai patrau- 
kė iš paskos, protingai atsitolinę. Palaipsniui suteneriai bei pirkliai 
paliko juos ramybėje, užsipuldami sukalbamesnius atvykėlius. 

Nors sutemos pastebimai tirštėjo, ankšti, tarp akmeninių sienų 
besiraitantys skersgatviai vis dar alsavo dienos karščiu. Naktis Al- 
tanoje užklumpa greičiau nei budelio kirvis. Verdamo maisto, žmo- 
nių, gyvulių, atliekų kvapus, regis, galėjai apčiuopti. Iš už grotuotų 
langų sklido muzika, vaikų verksmas, kažin kur mūkė karvės ir 
mulai. Viskas sena, sukriošę! Laiptai bei slenksčiai numindyti išti- 
sų kartų kojomis, grindinio akmenys sutrupėję, regis, laikas suap- 
valino net namų kampus. Alzanas - senas miestas, Koburtinas dar 
senesnis, bet Samarinda seniausia iš visų. Keliaudami Nefrito Keliu 
draugužiai ne kartą girdėjo Žmones pasakojant, kad pasaulį dievai 
pradėjo kurti nuo Samarindos, ir tik paskui patraukė toliau. Jeigu 
kiekviena iš septynių stichijų turėjo savo šaltinį, tai Laikas, be abe- 
jonės, kilo iš Samarindos. 

Žmonių oda žalsvai tabakinės spalvos, veidai platūs, markstėsi 
jie taip, tarsi norėtų paslėpti savo akių vyzdžius nuo pašalinių 
žvilgsnių. Kai kurios moterys dengė veidus čadromis, bet ne vi- 
sos. Dauguma vyrų augino ūsus, bet žandenas ir barzdą skuto ar- 
ba palikdavo labai trumpus šerius. Tačiau tai vienur, tai kitur ma- 
tėsi ir kitokių: šviesiaplaukis ar beveik juodas... Tiems prie diržų 
kabojo kardai. Tikriausiai jie atvyko čionai, tikėdamiesi praturtėti. 

Jausdamas kylantį jaudulį, Diurandalis pasivijo Kromaną ir pri- 
sigretino prie jo. Nuo to laiko, kai išvyko iš Koburtino, jie beveik 
nesikalbėjo. Vilkailtis nesitraukė iš savo posto: žingsniavo paskui 
globotinį, atsilikęs per du žingsnius. 

Inkvizitorius vilkėjo tokiais pat nešvariais, beformiais drabu- 
žiais kaip Durklai, ir net jo baltas, žuvies pilvą primenantis veidas 
kelionės metu kiek įrudo. Susišiaušusioje barzdelėje matėsi žilste- 
lėjusios sruogelės. 

- Sveikinu, - tarė jis Diurandaliui šivijališkai - Iki Samarindos 
jūs atkakote. 

- Be jūsų pagalbos mums, žinoma, nebūtų pavykę. Gal mano- 
te, jog šito nesuprantu? 

- Net ir jūs ne toks bukas. 

- Kas tas jūsų draugužis? Ką jis jums pažadėjo - savo dukteris 
ar ką nors blogiau? 

- Jo vardas Kabukas. Siūlo kambarius atvykstantiems kardi- 
ninkams - kaip ir visi kiti - bet kai sakė, jog jo namai geriausi, 
melavo mažiau už kitus, - be jokios abejonės, inkvizitoriai būna ga- 
na naudingi pakeleiviai. Gaila, kad jie negali būti dar ir malonūs 
Žmonės. 

Ir vis dėlto nužudyti - to jau per daug. 

Susirietęs seneliukas atvedė juos į vietą; kelios akmeninės ply- 
tos, kyšančios iš sienų, atstojo siaurus, aukštyn vedančius laiptus. 
Netikėtai vikriai jis užsiropštė į viršutinę aikštelę prie sunkių, gele- 
žimi kaustytų durų, pakibusių virš gatvės maždaug žmogaus ūgio 
aukštyje. Atrakinęs spyną, senis dingo viduje. Vilkailtis pirmas nė- 
rė į durų kiaurymę - prireiktų armijos, norint jį sulaikyti. Diuran- 
dalis ir inkvizitorius užlipo paskui jį. 

Kambaryje gulėjo keli abejotinos išvaizdos čiužiniai, penki ak- 
meniniai puodai viename kampe ir iškleręs žemas stalelis kitame. 
Visur pilna musių, karšta lyg pirty, nors du grotuoti langai buvo be 
stiklų, o grėsmingai žemose lubose atvertas stogo liukas. Laikas 
nepasigailėjo kadaise tikriausiai baltų sienų, o grindis pavertė girgž- 
dančiais spąstais neatsargioms kojoms. Kai kur per plyšius lubo- 
se matėsi dangus, ir gana šviesios sutemos išryškino viduryje 
kambario išdidžiai stovinčio Kabuko figūrą. Jis šypsojosi savo sve- 
čiams taip, tarsi lauktų, jog juos, pamačiusius tokią prabangą, iš- 
tiks susižavėjimo priepuolis. 

Viskas tikrai atrodė daug geriau už daugelį tų vietų, kuriose 
Diurandaliui teko apsistoti per paskutinius dvejus metus. Ilga 
kelionė vargino mažiau nei ištisi mėnesiai, laukiant laivo ar kara- 
vano. 

- Kilnieji ponai, - pradėjo Kabukas. - Sveiki atvykę į pačius 
geriausius Samarindos nakvynės namus. Visi pripažįsta, jog ši vie- 
ta viena sėkmingiausių kardų kovos meistrams. Nes daugybė čia 
nakvojusių iškovojo arenoje nesuskaičiuojamus turtus, - kalba aki- 
vaizdžiai puikiai surepetuota. - Kiekvieną mėnesį aš moku už nau- 
dingiausią užkeikimą, kuris suteikia šiam kambariui sėkmės galių. 
Visą laiką, kol lauksite savo eilės, čia jūs jausite ramybę ir būsite 
saugūs. Jūsų netrikdys nei žiurkės, nei kitokie parazitai, kaip kad 
būtų bet kuriame kitame name. Dieną čia gaivu, o naktį šilta, ma- 

tote? Mano žmonos gamina geriausią maistą mieste, o mano duk- 
terys pasirengusios patenkinti visus asmeninius tokių jaunų bei 
stiprių vyrų poreikius. Visoje Altainoje sklando legendos apie jų 
grožį, mano mergaitės neutėlėtos, neserga užkrečiamomis ligomis 
ir neturi jokių bėdų - galima sakyti, kad jos patyrusios, bet prak- 
tiškai yra nekaltos mergelės. Tiems, kurie ieško įvairenybių, galiu 
pasiūlyti du nuostabius mažus sūnus, štai tokius nedidukus, mato- 
te? Jums tereikia paprašyti ir padarysime viską, kad jūsų buvimas 
Samarindoje būtų kuo malonesnis. Ir už viską teprašau dviejų di- 
zorkų už naktį, nors mano Žmonos nenustoja manęs keiksnoti už 
tokį dosnumą. 

Žinoma, grynais. Kardininkui būtų naivu tikėtis Samarindoje 
gauti kreditą. 

Apačioje, tiesiai jiems po kojomis, barėsi dvi žmonos, o gal ne- 
kaltosios mergelės. Numetęs ant grindų savo ryšulį, Vilkailtis kopė- 
čiomis, dar labiau girgždančiomis nei grindys, užlipo ant stogo. 

- Apie dukteris - begėdiškas melas, - pasakė Kromanas šavija- 
liškai. - Visa kita gal ir panašu į tiesą. Žinoma, išskyrus kainą. 
Jums užteks vieno berniuko, ar norėsit abiejų, sere Diurandali? 

Būdinga Kromanui pašaipa. Išaiškinti jam ištikimybės sampra- 
tos neįmanoma. Inkvizitoriui nesuprantamas Diurandalio skaistu- 
mas; beje, net Vilkailčiui tai atrodė keista. 

- Jūs šios srities specialistas, Aivinai, - pavargusiu balsu tarė 
Diurandalis. - Pasiderėkite su juo, bet nepersistenkite. Aš apsieisiu 
be berniukų. 

- Vienas obitas už naktį, - tarė Kromanas, - įskaitant ir mais- 
tą, kurio valgysime, kiek norėsime, ir šviežią vandenį, kai jo reikės. 

Kabukas riktelėjo lyg gavęs antausį. 

- Vienas obitas? Nieko nepriimdavau už mažesnį nei pusantro 
dizorko mokestį, ir tai tik viduržiemį. 

- Lažinuosi, kad imdavai keturis obitus ir labai tuo džiaugda- 
vaisi. 

- Nė už ką! Bet jeigu jūs tik trise ir esate tokie sąžiningi bei iš- 
auklėti ponai, truputį nuleisiu ir paimsiu iš jūsų pusantro dizorko. 

- Keturi obitai, - patenkintas atsiduso Kromanas. - Štai, paimk 
ir nešdinkis. 

- Palauk! - Diurandalis pertraukė pasipiktinimo žodžių srautą, 
plūstelėjusį iš kuo nuoširdžiausiai įsižeidusio savininko burnos. - 
Siūlau visą dizorką už informaciją - papildomi pinigai šalia nakvy- 
nės mokesčio. Mums reikia maisto bei alaus, ir jokių dukterų. 

Senis padvejojęs nenoromis linktelėjo. 

- Bet rytoj susitarsime dėl protingos kainos. 

Numetęs savo maišą, Diurandalis atsisėdo, nugara atsišlieda- 
mas į sieną. Kromanas atsisėdo ant grindų ten, kur stovėjo. 

- Aha, - tarė senis. - Norite, jog papasakočiau, ką reikia daryti, 
kad išloštumėte tiek aukso, kiek galėsite panešti. Nerasite geresnio 
patarėjo net išnaršę visą miestą. Bet pirmiau... - Jis atsiklaupė, pri- 
spausdamas burną prie grindų plyšių. - Maisto! - suklykė senis. - 
Žmonos, neškit maistą! Puota šešiems alkaniems kariams! Nepa- 
darykit gėdos mano namams, sumažindamos porcijas, ar girdite, 
kekšės! Čia sveiki vyrai, ir jie alkani. Atsiųskit šiems kilniems po- 
nams alaus. Visiems šešiems, kad jie galėtų pasigerti iki žemės 
graibymo, arba mirtinai jus nuplaksiu. - Jis atsisėdo, sukryžiavęs 
kojas: - O dabar, gerieji ponai, papasakosiu visą tiesą apie Sama- 
rindos stebuklus. 


2 


Vilkailtis, girgždindamas kopėčias, nusileido atgal, galvos link- 
telėjimu patvirtindamas, kad stogas saugus, pasirūpinti saugumu - 
jo pareiga. Tikriausiai ten keliauninkai ir miegos. Tada irgi atsisėdo 
sukryžiavęs kojas šalia durų. 

Kabukas pasitrynė savo voro letenėles. 

- Auštant, kilnūs ponai, jūs einate į vienuolyno kiemą ir pasa- 
kote savo vardus prie vartų stovinčioms beždžionėms. Patys su- 
prantate, laukiančių eilė nemaža. - Jis vėl pasitrynė rankas: ši min- 
tis tikrai jį džiugino. - Praslinkus maždaug valandai po saulėtekio, 
jie pradeda šūkalioti vardus. Jeigu išvakarėse pretendentas laimė- 
jo, jį kviečia dar kartą - suteikia galimybę padvigubinti turtą, aišku? 
Jei ne, kviečia paskesnį pagal eilę. Tam neatsiliepus, beždžionės 
kviečia kitą, aišku? Niekam nesuteikiama antroji galimybė, atsisa- 
kius as 

ito keliauninkai anksčiau nebuvo girdėję. Visa kita Diuranda- 
lis buvo ne kartą girdėjęs, net baisius pasakojimus apie beždžio- 
nes. Pirkliai tvirtino, jog Auksinio Kardo vienuolyną saugo kalban- 
čios Žmogaus ūgio beždžionės. 

- Palauk. Tos beždžionės - jos ką, užrašo vardus? 

Kabukas užsikosėjo, tarsi užspringęs kvailu klausimu. 

- Beždžionės nemoka RAŠYTI, gerasis pone! 

- Apie kalbančias iki šiol irgi nebuvau girdėjęs. Kiek reikia 
laukti savo eilės? 

- Paprastai porą savaičių. 

- Man sakė, kad porą mėnesių. 

- Taip ilgai retokai. Netikrinau, ar didelė šiuo metu eilė. 

Kromanas pasikasė kelį. Jie susitarė, kad, pajutęs melą, inkvi- 
zitorius kaskart pajudins kairę ranką. 

- Vadinasi, beždžionės atsimena kiekvieną vardą paeiliui? Išti- 
sus mėnesius? 

- Tai ne paprastos beždžionės, gerasis pone. Jos atsimena vei- 
dus daugybę metų. Apie ką aš čia? - Iš anksto paruošta Kabuko 
kalba nuėjo šuniui ant uodegos. Pakako jį pertraukti, ir senis turėjo 
viską pradėti vos ne nuo pradžios. 

- Beždžionė šaukia mano vardą. 

- E... taip. Išgirdęs savo vardą, žmogus išeina į priekį ir meta 
iššūkį. Beždžionės patikrina, ar tikrai jis teturi vieną kardą, paskui 
pretendentas nusirengia iki pusės, kad visi matytų, jog jis be šarvų. 
Tada mušamas gongas. Durys atsidaro, išeina vienas auksiniu kar- 
du ginkluotas brolis, ir jie kaunasi. Jei pretendentas sužeidžia brolį, 
Jį palydi į vidų, ten jis pasiima tiek aukso, kiek gali panešti. Viskas, 
kas jam iškrenta iš rankų nepasiekus vartų, lieka vienuolyne. Ka- 
riui pargriuvus, jis netenka visko, bet tai tinkama bausmė už gob- 
šumą, tiesa? Viskas labai paprasta. Mačiau tai daugybę kartų. 

- Kas atsitinka, jei brolis jį nužudo. 

Senis gūžtelėjo liesais pečiais. 

- Miršta, žinoma. Bet jūs atrodote kilnus ir patyręs kardinin- 
kas, jūsų bendrakeleiviai irgi. - Pasakotojas nepatikliai pažvelgė į 
Kromaną, kuris tokio įspūdžio tikrai nedarė, nors kaip mėgėjas 
fechtavo net labai gerai. - Neabejoju, kad jums pasiseks, juolab 
jog dabar gyvensite po sėkmę nešančiu stogu. 

Girgžtelėjusios atsidarė durys. Įėjo moteris, nešina odiniu ki- 
biru ir trimis ragais po pažastimi. Iš kibiro sklido su niekuo nesu- 
lyginamas alaus kvapas. Dvokiantis altainiškas gėralas gaminamas 
iš ožkos pieno, o gal iš ko nors dar baisesnio, bet pirkliai tvirtino, 
kad jis apsaugo nuo dizenterijos. Na, bent jau skrandį jis tikrai ra- 
mino. 

- Mano vyresnioji, - pasakė Kabukas. - Puiki, tiesa? Jos krū- 
tys gražiausios visoje Altainoje. Nusivilk suknelę, vaikuti, parodyk 
šiems kilniems ponams savo grožybes. 

- Nebūtina, - griežtai tarė Diurandalis. - Palik alų, panele. Pa- 
tys susitvarkysime. - Jis palaukė, kol mergina išėjo. - Kaip dar ga- 
lima patekti pas brolius? 

- E... nesuprantu, pone. 

- Jeigu man paprasčiausiai reikia pasikalbėti su jais... arba su 
vienu iš jų - ar galiu prieiti vartų, nemesdamas iššūkio? 

- Kuriam galui? - Kabukas atrodė toks priblokštas, jog buvo 
akivaizdu: šito jo niekas anksčiau neklausė. - Kokių dar reikalų jūs 
galite su jais turėti? 

- Tarkim, norėčiau juos paprasčiausiai paklausinėti. 

- Niekada nesu šito girdėjęs, pone. Į vienuolyną niekas neįeina 
ir neišeina kitaip, nei aš papasakojau. 

Kromano pirštai nejudėjo. 

- Kas riteriams tiekia maistą? - nepasidavė Diurandalis. 

- Aš... nežinau, pone. 

- Ar dažnai pretendentas laimi? Kartą per mėnesį? 

- O, daug dažniau. 

Kromanas pasikasė smakrą. 

- Ar broliai tikrai nemirtingi, kaip tvirtina legendos? 

- Žinoma, taip ir yra, gerasis pone, - nenoriai linktelėjo senis. 
- Aš mačiau juos visą gyvenimą. Kai buvau mažas, tėvas sodinda- 
vo mane ant sienos, kad matyčiau dvikovas, ir ten kaudavosi tie 
patys žmonės, kaip ir dabar. Pažįstu juos visus: Geratas, Šarifas, 
Arkanas, Tebrizas ir visi kiti. Jie ir dabar ne vyresni nei tada. 

Kromanas pirštų nepajudino. 

- Dėkoju. Tegu neša maistą. - Diurandalis metė monetą, kurią 
Kabukas sugavo tamsoje netikėtai vikriai - gal pasiimti jį kartu į 
Aitronholą? 

- Senio žodžiuose nemažai tiesos, - pasakė inkvizitorius šavi- 
jališkai, kai šeimininkas užvėrė paskui save duris. 

- Tačiau ne kartą per mėnesį? 

- Ne. Ką pasakojo karavano apsaugininkai'? 

- Maždaug kartą per metus. Arba rečiau. 

- Jie, matyt, velniškai geri kariūnai! Niršiai purkštavo Vilkailtis. 
- O pretendentai kvaili lyg kamščiai. Trys arba keturi šimtai prieš 
vieną? Net mėginti neverta. 

- Serui Vilkailčiui iš tiesų neverta, - linktelėjo Diurandalis. - 
Bet jeigu tu būtum stiprus, jaunas, nieko neturintis piemuo - nei 
bandos, nei žemių, jokių kitokių galimybių užsidirbti pinigų vestu- 
vėms, - gali būti, kad viskas atrodytų kiek kitaip. 

Jo atsargusis Durklas akivaizdžiai nenorėjo sutikti su tokiais 
argumentais. Jis prieštarautų dar stipriau, jeigu jo lengvabūdis glo- 
botinis užsimanytų pažaisti šį žaidimą pats. 

Kromanas atsistojo ir girgždančiomis grindimis nuėjo kampan 
pažiūrėti į ten stovinčius puodus. 

- Ar nemanot, kad galimybė laimėti sudaroma specialiai, jog 
nesumažėtų norinčių kautis? 

Apie tai Diurandalis nepagalvojo. 

- Norite pasakyti, jog kartą per metus broliai tyčia pralaimi? 
Liepsna! - tokiu atveju jie ne tik puikūs, jie neįtikėtinai geri kovo- 
tojai. 

- Nepaklausėte apie serą Evermeną, - ištarė Kromanas. 

- Norėjau pažiūrėti, ar kandžių išvarpytas mūsų draugužis 
pats nepaminės šio vardo. Dabar noriu sužinoti, kodėl jis to nepa- 
darė. Kita vertus, priešakyje visas gyvenimas. Mėginsim palaips- 
niui sužinoti jų paslaptis. 

- Gal man dar pavyks iš jūsų padaryti sąlyginai profesionalų 
agentą, - pastebėjo Kromanas nemaloniai gergždžiančiu balsu. 

- Kai pavalgysim, - paskubomis tarė Diurandalis, pastebėjęs 
savo Durklo akyse pavojingą blizgesį, - ir jei nesusirgsim nuo 
maisto, norėčiau pasivaikščioti po miestą. 

Vilkailtis atsistojo ir nuėjo prie durų, kūnu užstodamas išėjimą. 
Paskui išsitraukė iš makštų Iltį ir pakėlė jį tarsi saliutuodamas. 

- Tik per mano lavoną. 

- Paslėpk jį; tu blefuoji. 

Iltis dingo makštyse. 

- Bet aš nejuokauju, sere. Visi tie jauni stiprūs valstiečiai, apie 
kuriuos kalbėjote, užrakinti čia keliems mėnesiams ir laukiantys 
savo eilės, be pinigų... Jūs nepamenate, kur aš padėjau grandines? 

Jis teisus. Nusileidus saulei Samarinda - ne pati saugiausia vie- 
ta, ir protingas Žmogus susipažins su miestu dienos šviesoje. 

- Gerai, auklyte, šiandien aš elgsiuosi gerai. 

- Dėkoju. 

- Šis puodas, man regis, skirtas vandeniui, - pastebėjo inkvi- 
zitorius, - O čia - naktipuodis. Patikrinkite, ar aš neklystu, sere 
Vilkailti. 

Maždaug kartą per metus Kromanas mėgo parodyti turįs hu- 
moro jausmą. 


3 


Trijulė išėjo iš namų vos patekėjus saulei ir užrakino duris, 
puikiai suprasdama, jog tai nesukliudys Kabukui pasirausti jų daik- 
tuose. Gatvelėse žmonių nesimatė, tačiau vienuolynas labai dide- 
lis ir rasti jį nebuvo sunku. Netrukus jie jau žingsniavo palei pilies 
sieną, kyšančią iš už pristatytų prie jos pastatų. 

- Kažkokia beprasmybė! - pastebėjo Vilkailtis. - Regis, šie na- 
mai prilipę prie sienos. Kodėl leidžiama priešams pakilti per tris 
aukštus? 

Jeigu tai nesuprantama nuovokiajam Vilkui, jo globotinis juo- 
lab nežinojo atsakymo. 

- Spėju dėl to, kad vienuolyną saugo kerai. Sienos tik akims 
apdumti. 

Paskui keliauninkai pasuko už kampo ir pateko į aikštę, pirmą 
atvirą erdvę, aptiktą šiame mieste. Kairėje kilo priekinė vienuolyno 
siena, lygiu, paslaptingu, akmeniniu paviršiumi, jungiančiu du 
bokštus. Kitas tris puses sudarė chaotiškai susigrūdę miesto na- 
mai, išaugę į dantytą sieną, kurią kirto siauručiai, į aikštę išbėgan- 
tys skersgatviai. Didžiąją aikštės dalį užėmė toji legendinė arena, iš 
trijų pusių atitverta maždaug žmogaus krūtinę siekiančia siena, o 
ketvirtąja besišliejanti prie vienuolyno. Likęs plotas tarp sienos bei 
namų atliko dvi funkcijas: tai buvo ne tik gatvė, bet ir savotiškos 
žiūrovų tribūnos, mat arenos grindinio akmenys beveik per žmo- 
gaus ūgį leidosi žemiau gatvės grindinio. 

- Meškaduobė. Tereikia į ją pakliūti - nebeišsikapstysi. - Diu- 
randalis pasirėmė į sieną alkūnėmis ir pažvelgė žemyn. Įdomu, 
kiek kartų koks nors vargšelis, praradęs savitvardą, blaškydavosi 
tenai, genamas auksiniu kardu mosuojančio nemaraus žudiko? Sie- 
nos per daug lygiai sumūrytos, kad tikėtumeisi jomis užsiropšti; 
šimtmečiais sienas lietusios rankos nugludino jas iki blizgesio. 

Vėsių saulėtekio spindulių nušviesta arena buvo tuščia, vie- 
nuolyno durys užrakintos. Matėsi pakankamai didelė arka, pro ku- 
rią laisvai pravažiuotų krovinių prikrautas vežimas, ir tai atrodė be- 
prasmiška, nes vienintelis kitas įėjimas į areną buvo priešingoje pu- 
sėje esantys nedideli, žmogaus ūgio, vartai. Išoriniai vartų laiptai 
kilo iki gatvės lygmens; viduje vartų stirksojo kartuves primenan- 
tis skersinis stulpas, papuoštas skydo dydžio bronziniu disku. Sa- 
vo pasakojime Kabukas minėjo gongą. 

Koks tuzinas žmonių stovėjo prie sienos šalia vartų. Diuran- 
dalis patraukė link jų, pamanęs, jog jie išsirinko geriausias Žiūrovų 
vietas stebėti spektaklį. Nespėjus jam prisiartinti iki kampo, atsida- 
rė vienų namų durys ir pasilenkęs pro jas išėjo pats didžiausias 
žmogus, kokį Diurandaliui teko kada matyti. Atsitiesęs jis pasiekė 
padoraus medžio aukštį, ir įsisprendė rankomis į klubus. Žmogus 
pažvelgė į dangų, paskui į Diurandalį. Tikrai nevietinis, nes išsi- 
skyrė plaukų spalva. Beje, plaukai dengė beveik visą jo kūną: kaš- 
toninė barzda siekė juosmenį, rusvo atspalvio karčiai krito ant nu- 
garos, liemuo apvyniotas meškos kailiu, o visa kita apaugę jo nu- 
osavu kailiu. Jam ant nugaros kabojo žvilgantis kovos kardas. Jei- 
gu milžinas nebūtų visa burna išsišiepęs, kraujas sustingtų vien jį 
pamačius. 

- A! Naujokai! Ar kalbate puliarų kalba? Aš Chiva, Zambulo 
sūnus. 

- Diurandalis Bastardas. 

- Čalis iš Zuropoliso. 

- Vilkailtis Siaubingasis. 

- Sveiki atvykę! - Jis abejodamas pašnairavo į Vilkailtį, vos 
siekiantį jo krūtinę. - Tikrai siaubingasis? 

Durklas nužvelgė jį vertinamu žvilgsniu. 

- Tiesiog košmariškai, kai tenka atsikelti prieš švintant. O šiaip 
visai nieko, ramus. 

Milžinas gana ilgai apmąstė išgirstus žodžius, kol pagaliau nu- 
sprendė, jog Vilkailtis pajuokavo. Jo juokas priminė besiridenan- 
čios vyno statinių rietuvės griausmą. 

- Ketinate šiandien paskelbti savo vardus? Tada eime! 

Plačiais Žingsniais jis nužirglioto link vartų. Diurandalis žings- 
niavo greta jo, palikęs kitus juos vytis. 

- Mes nutarsim, ar norim stoti į eilę, pasižiūrėję keletą dviko- 
vų. 

- Jie geri, visi geri. Bet aš geresnis. 

Tiesa? Tokią barzdą užsiauginęs karys tiesiog provokuoja 
priešininką pastverti už jos. 

- Ar jie leis tau kautis kirviu? 

- Taip. Beždžionė sakė, kad jis tiks. 

- Ar seniai lauki? 

Chiva pasikasė pakaušį. 

- Savaites. Tačiau aš turėčiau kautis greitai, nes nematau nė 
vieno iš tų, kurie buvo man atvykus, tik Gartoką, Gilgito sūnų. 
Šaunu, kai gali su kuo nors paplepėti puliarų kalba. Nuo to laiko, 
kai pašaukė Jisogą, visą laiką nuobodžiavau. 

- Ar matei ką nors laimint? 

- Ne. Bet jūs pamatysite, jei stebėsite mano kautynes. Manęs 
laukia moteris, drauguži Diurandali! Jos tėvas pasakė man dukters 
neatiduosiąs, nes neturiu bandos. Štai grįšiu namo, supirksiu visas 
kaimo bandas ir ją drauge su tėvu - va tai nustebs visi! Josios se- 
seris irgi nupirksiu. 

Deja, dvasios, dalydamos jėgą ir protą, Chivai, Zambulo sū- 
nui, jėgos atseikėjo dvigubai, tačiau proto pagailėjo. 

Pora tuzinų saulėje prakaituojančių kardininkų jau susirinko 
prie vartų, ir vis dar traukė nauji. Atvykėliams prisistačius ir pasi- 
kalbėjus su pretendentais, paaiškėjo, jog dauguma jų, kaip ir Zam- 
bulo sūnus Chiva, skystoko protelio, tačiau buvo tarp jų keli tik- 
rai įspūdingi kariūnai. Tai suprantama: tik visiški kvailiai arba labai 

patyrę kardininkai galėjo rizikuoti savo gyvybe Auksinio Kardo žai- 
dime. Vienas vyriškis stovėjo atokiau, jis buvo pirmas eilėje. Ga- 
na aukštas ir stotingas, ne itin jaunas, tačiau žvalus bei tvirtas. 
Tamsaus gymio, kumpanosis, akivaizdu, kad jo gimtinė - Septin- 
tosios jūros pakrantės, beje, tai patvirtino ir prie diržo kabantis 
lenktas kardas. Pasivadino Gartoku, Gilgito sūnumi. 

- Aha! Vadinasi, šiandien tavo eilė? - paklausė Diurandalis. 

Tamsiose vyro akyse sušvito šypsena. 

- Regis, taip. Bet tiksliai pasakyti sunku. Kai paskelbiau savo 
vardą, prieš mane buvo keturiasdešimt aštuoni, bet daugelis nulei- 
do rankas ir iškeliavo namo. Prabuvau čia keturiasdešimt dienų. 
Matyt, jau greitai. 

Diurandalis nusistebėjo, kodėl tas nepaklausia beždžionės, ku- 
rioje eilės vietoje jis įrašytas, bet klausimas jam pačiam pasirodė 
absurdiškas, tad Durklas nutylėjo. 

- Tikiesi nugalėti? 

Gartokas gūžtelėjo pečiais: 

- Jeigu vienuoliai pasiųs Tebrizą arba Vilmijaną, mano galimy- 
bės tikrai nemenkos. Prieš Karadžą ar Savehą - penkiasdešimt 
prieš penkiasdešimt. Ne visus brolius mačiau kaunantis, porą - tik 
po vieną kartą. Jeigu išeis Geratas arba Evermenas, arba Tedžen- 
das - man galas. 

AHA! 

- Girdėjau, kad Evermenas brolijoje neseniai? 

Gartokas vėl patraukė pečiais. 

- Taip kalba. Jis kovoja keistai, bet mirtinai. Mačiau jį du kar- 
tus. Jis nesismagina su savo aukomis, kaip daro Karadžas arba 
Geratas. Kerta tiesiai į širdį. Smūgis! Štai taip! 

Evermenas visada puikiai kovėsi rapyra. 

Nespėjus Diurandaliui daugiau nieko paklausti, virš susijaudi- 
nusios minios nuvilnijo murmesys, ir Durklas pasisuko į areną. 
Saulė jau pakilo gana aukštai, darėsi karšta. Vienas arenos akmuo 
tarsi liukas atsidarė, ir iš ten išlindo beždžionės. Diurandalis paliko 
Gartoką ir, norėdamas geriau matyti, pasislinko arčiau aptvaro sie- 
nelės. 

Vienintelė iki šiol jo matyta beždžionė pririšta tupėjo šalia gat- 
vės valkatos Urfaline, beje, tai buvo visai nedidukas žvėrelis. Šios 
buvo maždaug jo ūgio, vaikščiojo susikūprinusios, krypuodamos 
į šonus ir tikriausiai svėrė daugiau už jį. Visos patelės, aprengtos 
įvairiaspalvėmis plačkelnėmis - raudonomis, mėlynomis, žaliomis 
ir auksinėmis, - ir kiekvienai ant nugaros juostomis prie pečių pri- 
tvirtinti kabojo kardai makštyse. Diurandalis suskaičiavo septynis 

keistus padarus, paskui tamsiais gaurais apžėlusi ranka uždarė liu- 
ką. Du nukrypavo link vartų, kiti išsivaikščiojo į visas kiemo puses. 
Ten sustojo ir laukė. 

Diurandalis atsisuko ir pirmą kartą jam už nugaros nestovėjo 
jo Durklas. Jis grįžo prie vartų, kur nepastebėjęs, kada jo globoti- 
nis pasišalino, Vilkailtis apdovanojo jį piktu žvilgsniu. 

Tiesą sakant, nieko naujo kol kas neįvyko. Šiandieninis pre- 
tendentas Gartokas stovėjo drauge su nedidele karių grupele, da- 
lydamasis savais ir svetimais pastebėjimais apie skirtingų vienuolių 
kovos stilius - įprasta unikalios, nuolat kintančios, gladiatorių ben- 
druomenės šneka. 

- Arkano dar nemačiau. Kalba, kad jis aukštas kaip Šarifas, 
bet išsiskiria juoda plaukuota krūtine. Gyvi liudininkai atmena, jog 
jis buvo sužeistas du ar tris kartus, visada į kairę koją ir kaskart 
špaga. Jis kairiarankis, kaunasi kardu. Tai labai klastingas derinys, 
bičiuliai: tau iš dešinės atlekiantis kardas! Gali būti, jog jis kausis 
prieš Chivą, Zambulo sūnų. 

Vienas iš stovėjusių pasakė kažin ką juokinga apie Chivą, 
Zambulo sūnų, priversdamas visus kiek nervingai nusijuokti. Lai- 
mė, milžino netoliese nebuvo, o galbūt juokelis nuskambėjo ne pu- 
liarų kalba. 

Laiptais leidosi dar vienas naujokas. Visi iškart nuščiuvo ir su- 
sispietė šalia pertvaros, norėdami pasiklausyti. Šis buvo vyresnis 
už daugumą, žilstelėjusia barzda, tačiau judėjo lengvai, o ant nuga- 
ros kabojo labai ilgas vienašmenis kardas. Vyras priėjo prie grotų 
ir pasižiūrėjo į laukiančias beždžiones. 

- Pasakyk vardą ir būsi pakviestas, kai ateis tavo eilė, - tarė 
viena jų žemu gerkliniu, bet visai suprantamu balsu. Jos lūpos ir 
liežuvis buvo juodos spalvos. Tokios pat juodos buvo ir nutįsusios 
krūtys, kiek mažesnės už moterų. 

- Ardebilas, Keprio sūnus. 

- Tave pakvies, Ardebilai, Keprio sūnau. 

- Ar galiu kautis šiuo kardu? 

- Tai leidžiama. 

Ardebilas užkopė laiptais atgal ir buvo priimtas į laukiančiųjų 
grupę. Tad su kuo jis vis dėlto kalbėjo - su keistai atrodančiu žmo- 
gumi ar protingu gyvūnu? Tarkim, Diurandalis nusileis laiptais ir 
paprašys beždžionės perduoti žinutę broliui Evermenui - kas tada? 

Artėjant dvikovos valandai, aikštę užplūdo žmonės, ir Diuran- 
dalis nuėjo paieškoti laisvesnės vietos prie pertvaros. Vilkailtis at- 
sistojo iš vienos pusės, Kromanas - iš kitos. 

- Čia tikriausiai kokios keturios dešimtys pretendentų. 

- Keturiasdešimt du, - tarė Kromanas. - Geras agentas visada 
pateiks tikslią informaciją. Ir dar trys ateina. Tas neginkluotas še- 
šetas drauge su moterimis, matyt, tik žiūrovai. Tas vyriškis su 
berniuku - irgi. 

- Ar sunku užkerėti beždžionę ir išmokyti ją kalbėti, paverčiant 
ją tokio ūgio padaru, arba užkerėti moterį, kad ji atrodytų lyg bež- 
džionė. 

Inkvizitorius paniekinamai susiraukė. 

- Aš ne burtininkas, sere Diurandali. Savo nuomonę apie tai 
pasakysiu vėliau, bet burtai ne visada paklūsta logikai. Ar sutinkate 
su tuo? 

- Taip. Jie atrodo lyg protingi, o ne dresuoti gyvūnai, nors 
tiksliai nustatyti sunku. Man nerimą kelia stulbinanti jų atmintis. 
Ar yra koks nors užkeikimas atminčiai sustiprinti? 

- Gali būti. Reikia sužinoti, ką dar šios būtybės moka daryti. 

- Man regis, jos neleidžia niekam kištis į dvikovą. - Vilkailtis 
nerimavo, kad jo globotinis neužsimanytų kautis šioje arenoje dėl 
savo gyvybės. 

Viena prie vartų stovėjusi beždžionė nusvirduliavo prie gongo 
ir, ištiesusi ilgą ranką, trenkė į jį kumščiu. Metalo gausmas aidu at- 
liepė visoje aikštėje. Jai grįžus prie vartų, antroji sušuko pirmąjį 
vardą. 

- Džuba Achlatas! 

Ilga virtinė pretendentų ir žiūrovų pradėjo žvalgytis. 

- Ponas Achlatas, matyt, gerai apgalvojo galimas savo karšta- 
košiškumo pasekmes, - pastebėjo Kromanas. - Gana protingas jau- 
nuolis. 

- Anksčiau neteko girdėti tokių jūsų samprotavimų, inkvizito- 
riau, - nusišaipė Vilkailtis. 

- Jūs paprasčiausiai nesiklausėte. Vienas karavano varovas pa- 
sakojo, kad, jei Žmogus po daugelio metų ateina dar kartą mėginti 
savo laimės, beždžionės jį prisimena ir neleidžia stoti į eilę, kad ir 
kokiu vardu jis pasivadintų. 

Achlato vardą sušuko trečią kartą; niekas taip ir neatsiliepė. 
Žiūrovų aikštėje daugėjo. Aplinkinių namų languose pasirodė smal- 
sūs veidai. 

- Gartokas, Gilgito sūnus! 

- Čia! 

Firdonietis nusivilko švarką, paskui marškinius. Ir vienus, ir 
kitus akimirksniu jam iš rankų pastvėrė berniūkščiai, susispietę į 
nedidelę krūvelę šalia laiptų. Dėl laimikio iškart užvirė grumtynės, 
lydimos keiksmų. Nusisegęs nuo diržo durklą, atidavė jį vienam 

mažiui, kuris iškart spruko šalin; kiti puolė berniuką vytis. Pagaliau 
Gartokas išvertė kišenes, sviedė likusiems maitvanagiams monetas 
ir nulipo laiptais prie vartų, kurių sąvaros jau vėrėsi, įleisdamos jį 
vidun. | 

- Koks barbariškumas! - burbtelėjo Kromanas. 

- Aš ir mano Durklas jums pritariame. 

Viena beždžionė užtrenkė vartus ir juos užrakino. Kita, pri- 
puolusi prie Gartoko, jį apieškojo, įsitikindama, jog jis neslepia ko- 
kio nors kito ginklo. Paskui ji pasitraukė į šalį, praleisdama preten- 
dentą į aikštę. Stovėdamas saulėkaitoje nuogas iki pusės, savano- 
ris mosavo savo jataganu, mankštindamas prieš kautynes rankas. 

Jis priėjo prie gongo ir trenkė į ją plokščiąja durklo puse. 
Skambesys bei iš paskos atliepiantis aidas užgulė ausis. 

Taip, tai iš tiesų barbariškumas, bet šiose gyvybės ir mirties 
varžytuvėse slypėjo nesuprantamas žavesys. Jei ne pavojus, gre- 
siantis jo globotiniui Karaliui, Diurandalis irgi neturėtų jėgų tam at- 
sispirti. 

Antrasis gongo dūžis, paskui trečias - iššūkis mestas. 

Milžiniškos, geležimi kaustytos vienuolyno durys atsivėrė į vi- 
dų, apnuogindamos akliną, saulės apšviestą akmeninę sieną. To ir 
reikėjo tikėtis pilyje, kai puolantysis, prasiveržęs pro išorinius var- 
tus, įpuola į siaurą koridorių bei patenka į kryžminę ugnį, užgriū- 
vančią nuo abiejų sienų. 

Atsivėrusioje kiaurymėje pasirodęs Žmogus nesisukiodamas 
nuėjo iki arkos vidurio. Tik tada jis atsisuko į varžovą, laukiantį 
priešingoje arenos pusėje. Jo vardas akimirksniu nuvilnijo žiūrovų 
pusračiu: Geratas! 

Gartokas minėjo tris vienuolius, kurie tikriausiai jį nužudys, ir 
du, mėgstančius pasilinksminti su auka. Geratą jis priskyrė ir vie- 
niems, ir kitiems. 

Vienuolis švariai nusiskutęs, trumpai kirptais juodais plaukais. 
Įdubęs pilvas ir beplaukė krūtinė rodė, kad šis jauniklis dar tik žen- 
gia į subrendusio vyro metus, tačiau išorė Samarindoje dažnai bū- 
na apgaulinga. Jis išėjo į areną ir sveikindamasis pakėlė kardą. 
Sunkios durys už jo nugaros be garso užsivėrė. Vienuolio kardas 
švytėjo auksu. 

Gartokas irgi pasisveikino. Vyrai prisiartino vienas prie kito. 
Žiūrint iš šalies, jie atrodė lyg vyras ir paauglys. 

Priešininkai susitiko pačiame arenos viduryje. Geratas sustojo 
pirmas ir pakėlė savo kardą lyg gintųsi, leisdamas priešininkui 
smogti pirmam. Jis stovėjo dešinį petį atsukęs priešininkui, kairę 
ranką įrėmęs į klubą - klasikinė fechtuotojo stovėsena. Gartokas 

iškart puolė, staigiai ir smarkiai smogdamas abiem rankom. Jau- 
niklis smūgį lengvai atmušė, ir pretendentas šoktelėjo atgal. Jis ap- 
gaulingai sukiojosi, perėmęs kardą į vieną ranką. Vienuolis suko- 
si lėtai, atsisukęs veidu į priešininką. 

- Jums leidus, ar galėčiau paprašyti profesionalo paaiškinimo, 
sere Diurandali? - ištarė Kromanas. 

- Tai buvo labai rizikingas smūgis. Gartokas sakė, kad Gera- 
tas mėgsta pažaisti su auka kates ir peles. Jis pasikliovė netikėtu- 
mu bei vylėsi, kad Geratas iškart jo nežudys, jeigu ataka nepavyks. 

- Ar jis galėjo tai padaryti? 

- Manau, taip. Tačiau dar per mažai mačiau, kad galėčiau ką 
nors tvirtinti. 

Gartokas vėl prisiartino prie priešininko, bet Geratas atšoko 
atgal, beveik neatmušdamas kirčio. Ir dar kartą. Kovotojai greitai 
judėjo arena. 

- Kas laimi dabar? - pasiteiravo inkvizitorius. 

- Kodėl apsimetinėjate neišmanėliu? - niurnėjo Vilkailtis. - Mes 
juk žinom, kaip puikiai jūs valdote kardą. 

- Geratas, - tarė Diurandalis. - Matėte, kaip vikriai išsisuko 
nuo smūgio, nesileisdamas įvaromas į kampą? Gartokas kaunasi 
gerai. Nieko ypatingo, bet jis greitas ir tikslus. Geratas ketina jį 1š- 
varginti, o tada nugalėti. 

Taip ir atsitiko. Geratas leido priešininkui tris kartus apvyti jį 
aplink areną, ir vyresnis kardininkas pajuto nuovargį. Kai vienuolis 
trečią kartą buvo priremtas prie sienos, jis netikėtai pakeitė takti- 
ką: pradėjo aršiai atakuoti. Antro raundo pradžia. Dabar jie judėjo 
dar greičiau, tik dabar traukėsi Gartokas. Beždžionės pasitraukda- 
vo tolyn, kai kovotojai pernelyg prie jų priartėdavo. 

- Ar mums būtina į tai žiūrėti? - karčiai paklausė Vilkailtis. 

- Nejaugi taip blogai? - nustebo inkvizitorius. 

- Vienintelis dalykas, dėl ko galima lažintis - kiek ilgai jis taip 
kankinsis. 

Arba kiek kūnas ir kraujas - žmogus - pajėgs atlaikyti tokį 
tempą, - pagalvojo Diurandalis. Jam dar niekada neteko matyti, 
kad kova vyktų taip ilgai ir priešininkai nebūtų nė palietę vienas ki- 
to, nors kovojo jie tikrais kardais, ne rapyromis. 

- Vaikinukas kaunasi pritrenkiančiai. Nė minutės prieš jį neat- 
silaikyčiau. Na, dviejų. Bet jis neabejotinai mane nugalėtų. Kaip 
manai, Vilke? 

- Ištikimybės įžadai draudžia man atsakyti į šį klausimą, sere. 
Ne, jūs pažiūrėkite: duria, kerta ir vėl duria! Jis nė karto nepasi- 
kartojo. Vyrukas paprasčiausiai smaginasi! 

Minia vis labiau triukšmavo. Net Kromanas atrodė susijaudi- 
nęs, kumščiu daužydamas pertvarą. 

- Štai ir viskas! - iškvėpė jis, kai Gartoką negailestingai už- 
spaudė į kampą. 

Bet ne. Pašėlusiai rizikuodamas, nusitaikęs į vienuolio galvą, 
Gartokas ištrūko iš spąstų - tiksliau, JAM LEIDO ištrūkti. Ir pra- 
sidėjo trečias raundas. Dabar Geratas elgėsi šlykščiai, sužeisdamas 
priešininką kiekviena pasitaikiusia proga: į krūtinę, į rankas, veidą, 
net į kojas. Nė viena žaizda nebuvo pavojinga, bet netrukus vyres- 
nysis priešininkas visas kraujavo, ir toliau beviltiškai gindamasis. 
Vienuolis metodiškai vertė jį atsitraukinėti aplinkui visą areną, tarsi 
leisdamas žiūrovams gėrėtis jo pažeminimu. Praėję vietą, kur sto- 
vėjo šivijaniečiai, abu uždusę varžovai sustojo. 

Toliau jie taip ir nepajudėjo: skausmas, neviltis bei visiškas iš- 
sekimas nugalėjo. Pretendentas pasidavė. Sudejavęs jis paleido 
kardą ir iškėtė rankas, laukdamas mirtino smūgio. Akimirką prie- 
šininkai stovėjo nejudėdami, tik abiejų krūtinės kilojosi it dumplės. 
Diurandalis neabejojo, jog pabaigoje Geratas kiek sulėtino tempą - 
vadinasi, tegu jis ir nemarus, bet jo jėgos irgi turi tam tikras ribas! 

Jaunasis kovotojas kažką pasakė ir mostelėjo ranka, rodyda- 
mas į žemę. 

Gartokas papurtė galvą, ir jo žodžiai tikriausiai girdėjosi net ir 
tolimiausiame pritilusios aikštės kampe: 

- Nė už ką! 

Geratas nusijuokė ir, blykstelėjęs saulėje auksiniu kardu, smo- 
gė jam į veidą. Gartokas riktelėjęs susirietė iš skausmo, bet tuoj 
pat atsitiesė, prispaudęs rankomis apakintas akis, ir vis dėlto atsi- 
sakydamas pulti ant kelių. Prasidėjo žaidimas, kurio pretendentas 
niekaip negalėjo laimėti. Geratas šokinėjo aplink jį tarsi didžiulė ka- 
tė, žaidžianti su grobiu, tai vienur, tai kitur sužeisdamas, smagin- 
damasis iš visos širdies - visa tai jis darė ne dėl publikos, nes nė 
karto nė nežvilgtelėjo į žiūrovų pusę. Gartoką gyvą pjaustė gaba- 
lais ir jis jau nematė iš kurios pusės atskries kitas smūgis. Jis rė- 
kė, dejavo; regis, maldavo mirties, bet atsiklaupti nesutiko. Galiau- 
siai Geratas paprasčiausiai perrėžė jam gerklę ir išėjo, palikęs prie- 
šininką nukraujuoti. 

Didžiosios durys atsivėrė, įleisdamos Geratą vidun. Eidamas 
jis ranka nusibraukė nuo kaktos prakaitą, visa savo povyza primin- 
damas atletą, grįžtantį iš varginančios, tačiau labai malonios 
mankštos. 

- Atrodo, pamatėm viską, ko reikia, - sušvokštė Diurandalis, 
jausdamas pilve įstrigusį sunkų akmenį. 

- Vardan ko? - paklausė Vilkailtis. Net įdegis nepaslėpė išbalu- 
sio jo veido. 

- Kas? 

-- Vardan ko, sere? Koks šitų žudynių tikslas? 

- Norėčiau tai žinoti. 

Keistas klausimas. Ar barbariškumas gali turėti tikslą? 


4 


Tylėdami jie ėjo siauromis, vidudienio saulės įkaitintomis gat- 
velėmis, kuriomis zujo žmonės, dardėjo vežimai ir žingsniavo ne- 
šuliniai gyvuliai. Diurandalis nutarė išeiti iš aikštės tolimajame jos 
kampe, toliau apeidamas vienuolyną iš kairės bei stengdamasis nuo 
j0 nenutolti. Porą kartų jie pateko į aklagatvius ir grįžo atgal, tačiau 
apskritai atvykėliai sėkmingai apsuko ratą. Tik dviejose vietose 
gatvė tęsėsi iki sienos. Visur kitur nuo gatvės vienuolyną skyrė 
namai. Kito išėjimo nebuvo. 

Svarstydamas apie tai, Diurandalis parvedė bendrakeleivius 
namo. Vos užlipę laiptais, jie iškart pastebėjo, kad jų daiktai iš 
krepšių išpurtyti, apžiūrėti ir netvarkingai sugrūsti atgal. Kabukas 
nebuvo itin delikatus. Puikiai suprasdamas, jog jo nuomininkai ti- 
kisi ko nors panašaus, jis net nesistengė nuslėpti kratos pėdsakų. 

Diurandalis kopėčiomis užsiropštė ant stogo, teikiančio "Ka- 
buko" svečių namams patį didžiausią pranašumą. Kadaise šis na- 
mas turėjo dar vieną aukštą, ir dauguma sienų tebestovėjo savo 
vietose, išliko net langai, uždengti šonuose iškilusių namų mūrų. Kai 
tikrasis stogas sudegė, namo šeimininkai paprasčiausiai nutepė 
grindis moliu. Statinys, regis, kiekvieną minutę galėjo sugriūti, ta- 
čiau name atsirado uždaras vidinis kiemelis, pakankamai gaivus, 
atsižvelgiant į Samarindos karštį. 

Diurandalis koja paspyrė šiukšles, pasidarydamas vietos šešė- 
lyje, ir atsisėdo. Bendrai pasekė jo pavyzdžiu. Pastebėjęs, jog iš čia 
matosi vienuolyno bokštai, Diurandalis nužvelgė juos neslėpdamas 
neapykantos. Kodėl? Kodėl kiekvieną dieną nužudomas žmogus? 
Jei tikėsime padavimais, tai trunka ne vieną tūkstantį metų. Auk- 
sinio Kardo vienuolynas stovėjo čia visada. Rašytiniai šaltiniai apie 
jo įkūrimą neegzistavo. Jis sugaišo dvejus metus, keliaudamas čio- 
nai, dar dvejų prireiks, norint grįžti namo, ir viskas, regis, veltui. 
Jie grįš namo, ir jis galės pranešti apie nesėkmę. 

- Ar kas nors alkanas? - paklausė Diurandalis savo bendrake- 
lionių, abu sutartinai papurtė galvas. 

- Tada pagalvokim. Jo Didenybė įsakė man išlaisvinti Everme- 
ną ar bent jau sužinoti, kas atsitiko. Taigi mes turime... turėjome 
liudininką, mačiusį Evermeną kaunantis, ir esame beveik tikri, kad 
jis gyvas, - argi tai ne sėkmė? Dar vakar tokiu laiku Diurandalis nė 
tiek nesitikėjo. - Blogiausiu atveju mums teks pasilikti čia, kol jis 
išeis kautis, ir mes su Vilku jį atpažinsim. Tačiau kaip perduoti jam 
laiškelį, aš nežinau, kad mane kur... Pilyje - arba vienuolyne, kaip 
labiau patinka - regis, nėra jokio kito išėjimo. Net jeigu ten yra vie- 
tinis šulinys, vienuoliai kaip nors turi atsigabenti maistą ir išvežti 
atliekas. Kabukas apie tai nieko nežino, bet jis tokiais dalykais ir 
nesidomėjo. 

Vilkailtis pakėlė į Diurandalį apsunkusį, susikaupusį žvilgsnį. 

- Ir moterys. Vienuoliai gal ir gali apsieiti be moterų, bet kariai 
- vargu, net teoriškai. Man nepatinka tie prie sienų prilipę namai, 
labai nepatinka. 

- Ar atkreipei dėmesį į tai, kad visos beždžionės - patelės? Gal- 
būt jos ne visada buvo beždžionės, - buvo ir kita versija, apie kurią 
nesinorėjo galvoti. - Manai jie turi slaptą įėjimą? 

- Negali neturėti. Spėju, yra net keli, ir jie tuose namuose. Vie- 
nas pirklys minėjo, jog Samarindoje verta pirkti kardus. Galima su- 
sirasti tuos kardų pardavėjus ir paklausti, iš kur jie juos ima. 

- Kardai gali būti paliekami tiesiog ant grindinio sendaikčių rin- 
kėjams. 

- Taip, sere. Bet kodėl nepaprašius inkvizitoriaus Kromano pa- 
dirbėti ir apklausti kekšes - tegu sužino, ar kuri nors nėra aptarna- 
vusi brolių. Šią sritį jis išmano... 

- Nekvailiok. Jam ir taip nesaldu. Šiandien pasivaikščiosime po 
miestą ir kiek paklausinėsime. Tik atsargiai. Reikia surasti pirklį, 
pasiuntusį Karaliui laišką. Kuo jis vardu... Kučanas? 

- Kam to reikia? - nepatenkintas paklausė Kromanas. 

- Aš parašysiu laišką ir paprašysiu jį išsiųsti su pirmu karavanu 
į rytus. Tada Karalius bent jau žinos, kad mes atvykome, - žino- 
ma, jei laiškas pasieks adresatą, ko niekas negalėjo garantuoti. - Jei 
mums nepasiseks grįžti, Karaliui sumažės pagunda siųsti čia dar ką 
nors. 

- Bet Kučanas gali būti susimokęs su broliais. Pasiūlyčiau ke- 
letą dienų palūkėti. 

Diurandalis linktelėjo, sutikdamas su tokiu pasiūlymu, supras- 
damas, jog net ir labai stengdamasis inkvizitoriaus, kaip intrigų 
meistro, jis niekada nepasivys. 

Kokią minutę Kromanas sėdėjo nutaisęs rūgščią miną. Paskui 
atidūsėjo. 

- Gaila, jog negaliu parodyti, kokie jūs abu buki kerėplos, ne- 
matantys visiškai akivaizdžių dalykų. Niekada neabejojau, kad esa- 
te tokie, bet negaliu garsiai visiems apie tai šaukti. Mums reikia 
pasirūpinti atsitraukimo keliu, jei kartais tektų paskubomis išvykti 
iš miesto. Siūlau nupirkti penketą pabalnotų arklių ir laikyti juos 
už vartų esančiose arklidėse. Jei padoriai sumokėsime už gardus, 
arkliai visada bus po ranka. 

- Penketą? - nustebo Vilkailtis. - Manote, kad Polidenas vis 
dar gyvas? 

- Evermenui buvo vos dvidešimt vieneri, kai jis čia pateko. 
Vargu ar tokio amžiaus bukagalvį padraiką suviliosi pažadėdamas 
nemirtingumą, - inkvizitorius paniekinamai vyptelėjo. - Akivaizdu, 
Jog broliai surado silpnąją Durklo vietą. 

Jis turėjo galvoje Evermeno globotinį: jeigu jie laiko Žaką Po- 
lideną įkaitu, jo Durklą gali priversti daryti, ką tik nori. Siaubingai 
logiškas paaiškinimas, kaip sąžiningas kardininkas pavirto šaltak- 
raujišku žŽmogžudžiu. 

- Gerai, mes čia tik pirmą dieną, - pasakė Diurandalis. - Sura- 
sim arklius, apžiūrėsim miestą, ir truputį paklausinėsim. Siūlau už- 
kąsti, kol dar ne taip karšta. Rytoj teks žiūrėti, kaip žūsta dar vie- 
nas Žmogus. 

Tai, kad Kromanas atrodė toks pat sutrikęs, kaip jis ir Vilkai!- 
tis, buvo nors maža, bet vis dėlto paguoda. 

Kita diena prasidėjo beveik taip pat kaip pirmoji: saulei tekant 
šivijaniečiai atėjo į aikštę. Paėjėjęs vos keletą žingsnių palei sieną, 
tačiau nepriėjęs namo, iš kurio vakar išėjo Chiva, Zambulo sūnus, 
Diurandalis sustojo. 

- Šiandien noriu stebėti iš šios vietos. 

- Kodėl? - nusistebėjo inkvizitorius. 

- Šiaip sau, įnoris. Jūs pavaikštinėkite, pasikalbėkite su būsi- 
momis aukomis, jei norite. 

Įtartinai šnairakiuodamas į Diurandalį, Kromanas liko stovėti 
šalia. Vilkailtis, be abejo, irgi. 

Pretendentai rinkosi prie vartų - Zambulo sūnus Chiva irgi. 
Plaukuotas gigantas tarsi kalnas išsiskyrė iš kitų ne pačių žemiau- 
sių pretendentų minios. Saulė jau žvalgėsi virš stogų, mesdama sa- 
vo spindulius ant arenos akmenų. Vakarykštės kruvinos dėmės 

dar ryškėjo ant grindinio, nors visa arena ir šiaip buvo tamsios 
spalvos: tiek daug kraujo pralieta per šimtmečius. 

Vakarykštis atvykėlių pasižmonėjimas mieste nė per žingsnį 
nepriartino prie paslapties įminimo. Nei inkvizitorius, nei Durklai 
nieko nesužinojo apie vienuolyno vidaus įrengimą. Nė vienas pir- 
klys neprisipažino tiekiąs vienuolynui produktus ir nieko panašaus 
nebuvo girdėjęs apie kitus. Vietiniai šiukšlininkai, išvežantys už 
miesto atliekas, vienbalsiai tvirtino iš vienuolyno nieko neimantys. 
Žinoma, tie tvirtinimai nieko nereiškė, jei Vilkailčio spėjimas apie 
slaptus įėjimus neprasilenkė su tiesa. 

Tačiau jiems pavyko nusipirkti arklius, jei tektų paskubomis 
sprukti iš miesto. Kitas klausimas, ar mažas būrelis sėkmingai per- 
eitų Altainą, bet jeigu bėgliai pasiektų Koburtiną, ten palauktų pa- 
keleivingo karavano. 

Liuko dangtis pakilo ir iš jo išlindo pirmoji beždžionė. 

Diurandalis staiga paėjėjo pirmyn. Kiek nustebę jo palydovai 
nusekė iš paskos. Prisiartinus prie pretendentų būrio, kovotojai 
linksmai juos pasveikino, teiraudamiesi, ar trijulė jau pasiruošusi iš- 
tarti savo vardus. 

Diurandalis nutarė pasidomėti beždžionėmis. Jis neketino šito 
daryti, nenorėdamas atkreipti į save dėmesio ar net sukelti pavojų 
Evermenui, bet jau senai įprato pasikliauti nuojauta. Delsiantys ir 
mėginantys įvertinti padėtį kardininkai paprastai žūva. Jis pasuko 
link laiptų. Vilkailtis tyliai nusikeikė ir nuėjo paskui jį. Nors vartai 
dar buvo uždaryti, baidyklės pro grotų virbus puikiai matėsi. Ilgos 
uodegos, didelės geltonos iltys ir nuospaudos ant pečių - tose vie- 
tose, kur į odą trynėsi makščių diržai. Nuo jų sklido gaižus žvėrių 
kvapas. Tai negalėjo būti persirengėliai, vis dėlto atrodė, kad jos 
žiūri protingu žvilgsniu. 

- Pasakyk savo vardą ir tave pakvies, atėjus eilei, - ištarė viena 
beždžionė. 

Jis nieko nepasakė ir beždžionė pakartojo savo klausimą kita 
kalba, paskui trečia, visai jam nepažįstama. 

- Aš tam dar nepasiruošęs. Noriu pasikalbėti su vienu iš bro- 
lių. 

Beždžionė pasikasė ilgais juodais nagais. 

Kūnas nuėjo pagaugais, bet jis pamėgino dar kartą: 

- Turiu perduoti broliams labai svarbų daiktą. 

Jokios reakcijos. Jis pasisuko į Vilkailtį. 

- Kaip manai, ji nesupranta ar paprasčiausiai nenori atsakyti? 

- Nenori. Sere, jausčiausi ramiau, jei stovėtumėte toliau nuo 
grotų. Nežinau ar ji labai vikri. 

Diurandalis pasitraukė prie sienos, nuramindamas savo as- 
mens sargybinį, nors juoda ranka beždžionė ir čia jį pasiektų. 

- Jei ketinate pasakyti mūsų vardus, - įtemptu balsu tarė Vil- 
kailtis, - manąjį pasakykite pirmą. Negalėsiu likti viršuje, jeigu jūs 
kausitės čia. - Jis kalbėjo šivijališkai, bet nežinia, ar beždžionės ne- 
mokėjo šios kalbos? 

- Neketinu sakyti jokių vardų. Aš dar neišprotėjau ir apie viską 
turiu pranešti savo ponui. - Ar tu atsakinėji į klausimus? - pasisuko 
į beždžionę. 

Toji vėl abejingai pasikasė. 

Vadinasi, ne. Antroji apsisuko ir nušleivojo link gongo, ketin- 
dama paskelbti kasdienio pasirodymo pradžią. Nusiminęs dėl ne- 
sėkmės, Diurandalis išėjo į gatvę bei patraukė ieškoti vietos tarp 
žiūrovų. Jis nieko nepešė ir galbūt perspėjo priešą, jog Evermeno 
draugai pagaliau pasirodė mieste. 

Gongo gausmas pritilo. 

- Chiva, Zambulo sūnus! 

- Čia! - suriko milžinas. Nusiplėšęs meškos kalį, jis sviedė jį 
vietiniams berniūkščiams, o pats nuogas nulipo laiptais. Einant pro 
arką, jam teko pasilenkti. Chiva priėjo prie beždžionių. Pretenden- 
tas buvo gerokai stambesnis už jas ir beveik toks pat gauruotas. 
Jei jo nuogumas ne blefas ir jis tikrai berserkeris, šiandieninė dvi- 
kova gali būti kur kas įspūdingesnė, nei Diurandalis tikėjosi. 

- Kokios mažylio Chivos galimybės? - pasidomėjo Kromanas. 

- Tūkstantis prieš vieną Auksinio Kardo naudai, - Diurandaliui 
tylint, pasakė Vilkailtis. - Chiva neturi nė lašo smegenų. 

- Bet turi visą kalną raumenų. 

- Kovodamas su šiuo drimba tiek pat pastatyčiau už save - ir 
patrumpinčiau jį iki savo ūgio arba dar daugiau. 

- BUM! BUM!! BUM!!! Nuo stipruolio smūgio gongas vos 
nenukrito nuo stulpo. Aidas sklido aikšte, atsimušdamas į namus ir 
vienuolyno sienas. 

Didžiosios durys pamažu vėrėsi. 

- Aktyvumo ir drąsos stoka jo neapkaltinsi, - pastebėjo inkvi- 
zitorius. - Kardininko nuovokumas - reliatyvi sąvoka, o štai jo kir- 
vis ne mažesnis nei šešių pėdų ilgio. Ne ką trumpesnės ir rankos. 
Kaip prie jo prieitumėte, sere Vilkailti? 

- Nugalėčiau jį nuvargindamas. Atremčiau kirtį ir nerčiau po 
juo. Tikriausiai jis sveria... Ak, mirtis ir liepsna! Sere, ar ten ne 
Evermenas? 

Ramybės! Diurandalis prisivertė atgniaužti kumščius ir padėti 
rankas ant atramos. Evermenas buvo vienas geriausių. Puikus, - 

pasakė Diurandalis Karaliui. Jis turėjo tik vieną trūkumą: kaip ir Vil- 
kailtis, buvo neaukštas. Stovėdamas arkos kiaurymėje, atrodė visai 
mažutis. Tai bus buliaus kova su buldogu. 

Du vyrai lėtai ėjo vienas link kito. Vienuolyno durys užsidarė. 
Kaštoniniuose Evermeno plaukuose žaidė saulės spinduliai. Jis vi- 
sada išsiskyrė šviesia oda, neįrusdamas net vasarą, ir dabar jo ran- 
kos bei krūtinė atrodė lyg iš pieno plaukę. Kuo labiau Evermenas 
artinosi prie dičkio, tuo mažesnis atrodė - tarsi mažas berniukas 
prieš milžiną žmogėdrą iš pasakos. 

Chiva negaišo laiko privalomam dvikovos dalyvių pasisveikini- 
mui. Surikęs kovos šūkį, milžinas puolė pirmyn, sukdamas virš 
galvos kirvį. Besiplaikstančiais ant nugaros plaukais jis lėkė į prie- 
šininką, atsitverdamas nuo jo žybsinčiu metaliniu apskritimu. To- 
kios taktikos Vilkailtis nesitikėjo. 

Evermenas sustojo ir, truputį palinkęs, ramiai laukė priešinin- 
ko. Į kurią pusę atšoks - į kairę ar dešinę? Jis tikriausiai bus vik- 
resnis už Chivą, kuriam prireiks penkių ar net dešimties žingsnių, 
kad sustotų ir pakeistų kryptį, bet net tas didžiulis drimba negali 
nesuprasti, jog Evermenas išsisuks. Gal Chiva suktelės į šoną pas- 
kutinę akimirką? Jeigu dručkis suklys, jis galės mėginti dar kartą, 
o štai Evermenas antros galimybės gali ir neturėti. Dvikova baig- 
sis tada, kai pretendentas nuvargs arba vienuolis nespės pasitrauk- 
ti. 

Vyrai susitiko ir abu pargriuvo. Evermenas akimirksniu nusi- 
rito į šalį bei pašoko, sveikas ir beginklis. Milžinas sustingo, gulė- 
damas kniūbsčias, o jo kirvis žvangėdamas ritosi akmenimis link 
vienuolyno vartų. Tarp menčių Chivai nežinia iš kur išaugo kruvi- 
na kupra. 

Dvikova pasibaigė per greitai - net įgudusiai Diurandalio akiai. 
Evermenas paprasčiausiai puolė ant kelių po kirviu, paskui išsitiesė, 
abiem rankom įsmeigdamas kardą į Chivos krūtinę. Viską užbaigė 
pats Zambulo sūnus, užgriūdamas ant durklo visu savo svoriu, 
genamu inercijos. Kirtis! - sakė tada Gartokas, tiesiai į širdį. Ste- 
buklas, kad griūdamas milžinas nesutraiškė Evermeno - bet tas 
stovėjo šokčiodamas, o Chiva, iškėtęs rankas, gulėjo šalia, tampo- 
mas paskutinių konvulsijų. Žiūrovai tylėjo. 

Paėmęs lavonui už kulkšnies, nugalėtojas tol ėjo aplink jį, kol 
kūnas persivertė ant šono, ir Evermenas galėjo ištraukti savo kar- 
dą. Paskui apsisukęs nužingsniavo link vienuolyno durų. Jis laimė- 
jo kovą trumpiau nei per minutę, beveik nepraliejęs kraujo. Kaip ir 
praėjusią dieną Geratas, brolis nė karto nepažvelgė į žiūrovus - 

mirtingieji nenusipelnė nemariųjų dėmesio. Nesielgė taip bravūriš- 
kai kaip Geratas, nors neatrodė, kad vienuolis apgailestautų. 

Vėl nuojauta: pridėjęs delnus prie burnos, Diurandalis iš visų 
Jėgų sušuko: "Starkmuras!" 

Evermenas kluptelėjo, bet žingsniavo toliau neatsisukdamas. 
Praėjo pro arką, pasuko kairėn ir dingo iš akių. Durys užsivėrė. 

Kardininkai tylėdami skirstėsi. 

- O, man patiko, - pasakė Kromanas. - Labai greitai, švariai ir 
įtikinamai. Gailestingas kenkėjų naikinimas. Greitai pasmeigti, kad 
nesikankintų. 

- Užsičiaupk, šlykšti slidi bjaurybe! - atsisuko į jį įsiutęs Diu- 
randalis. - Tas žmogus - mano draugas, ir jis pakliuvo į bėdą. 

Kromanas šaltai stebeilijo į Diurandalį savo žuviškomis akutė- 
mis. 

- Žmogau, pasakyk, kas tavo draugas, pasakysiu, kas tu, sere 
Diurandali. 

- Kartais mes negalime rinktis. Eime iš čia. 

- Sere, čionai. - Vilkailčio veide atsispindėjo susirūpinimas, ir 
jis atrodė lyg nuo vidurių užkietėjimo kenčianti lašiša. 

- Vesk, - linktelėjo sutrikęs Diurandalis. 

Tačiau, žengęs vos kelis žingsnius, jo Durklas stabtelėjo tie- 
siog viduryje aikštės. 

- Regis, čia. Apsimeskim, kad dėl ko nors susiginčijome. - Jis 
stovėjo veidu į vienuolyną, tuo tarpu kiti du - nugara. 

- Jūs patys save pranokstate, - pastebėjo Kromanas. - Neži- 
nau, kas verčia Durklą veikti taip, kaip pridera tikram inkvizitoriui, 
bet esu pasirengęs stovėti čia nors visą dieną, jei tai pakels jūsų iš- 
silavinimo lygį. 

Pro šalį pražingsniavo keturių pretendentų grupelė. Negarsiai 
kalbėdamiesi, jie pasuko į skersgatvį. 

- Man paprasčiausiai vis dar norisi suprasti dėl ko, - atsipra- 
šančiu balsu paaiškino Vilkailtis. 

Kromanas šypsojosi lyg rupūžė. 

- Laukiate, norėdami pamatyti, kas nutiks kūnui! 

Durklas pervėrė jį savo įprastiniu žudančiu žvilgsniu. 

- Taip. Ir kaip tik dabar beždžionės grįžta į... Aha! Paskutinės 
dvi prieina prie jo. Jos tempia lavoną prie liuko. 

- Tik dvi? - nusistebėjo Diurandalis. Chiva tikriausiai svėrė 
kaip geras bulius. 

Liukas užsidarė. Arena ištuštėjo. Niekas nebepriminė Chivos 
mirties, neskaitant saulėkaitoje gulinčio kirvio. 

- Ką tai reiškia, Vilke? 

- Man regis, šitaip jie maitina savo gyvulius. 

- Bet... juk negali jie taip elgtis tik dėl gyvulių, ar ne? 

- Žiūrėkit! - sušnypštė Kromanas. 

Liesas paauglys nušoko nuo sienos į areną iš vienos pusės, dar 
du - iš kitos. Visi trys puolė prie kirvio. Bėgęs vienas buvo grei- 
tesnis, pirmas pasiekė kirvį, pastvėrė jį ir nėrė atgal, ant kulnų li- 
pant konkurentams. Pribėgęs prie sienos, permetė grobį lauku- 
siems draugužiams. Varžovai iškart sustojo ir nubėgo atgal. Lai- 
mingą vagišių ir jo konkurentus už rankų ištraukė atgal į aikštę. 
Besivaržančios gaujos pasislėpė tamsiose gatvelėse, ir dabar are- 
na liko visiškai tuščia. 

- Labai vikriai, - niurnėjo sukdamas namų link Diurandalis. - 
Jie tai daro kasdien. Nemanau, kad susidoročiau su Chiva taip 
švariai, kaip padarė Evermenas. - Šiaip sau jis to ir nedarytų, čia ir 
visas skirtumas. - Tai tu įtari, Vilke, jog beždžionės - šeimininkai, 
o broliai - tarnai? Kasdien po žmogžudystę, norint pamaitinti bež- 
džiones Žmogiena? 

Nieko nesakydamas, Vilkailtis pritariamai pažiūrėjo į Diuranda- 
lį. 

Tylėdama trijulė brovėsi pro rytinę minią. 

- Mes išsidavėme, - netikėtai pasakė inkvizitorius. - Jūs kalbė- 
jote su beždžionėmis, paskui šaukėte Evermenui. Man regis, jūsų 
pasiūlymas pasiųsti laišką per meistrą Kučaną dabar būtų tinkama 
atsargumo priemonė. Jei broliai priešinsis ir mėgins mums sutruk- 
dyti, jie nesunkiai mus suseks ir... 

Diurandalis stvėrė savo palydovams už rankų, sustabdydamas 
juos. Kabuko namas matėsi tiesiai priešais juos. Jų laukė. Ant laip- 
tų sėdėjo vyriškis, vilkintis įprastiniais dulkėtais altainiečio drabu- 
žiais. Plačiabrylė skrybėlė slėpė, be abejonės, Evermeno veidą, ir 
jis juos jau pastebėjo. 

Trijulei prisiartinus, Evermenas atsistojo, nulipo laiptais ir, at- 
sargiai šypsodamasis, ištiesė ranką. 

- Diurandali! Nelaukiau tavęs. Ir... Palauk, nesakyk. Ne Čand- 
leris... Vilkailtis! - Jis nusišypsojo plačiau. - Seras Vilkailtis, žino- 
ma! Liepsna, kaip greitai bėga metai! Ir? - Evermenas klausiamai 
pažvelgė į Kromaną. 

- Ponas Aivinas Čalis, pirklys. - Diurandaliui suskaudo širdį. 
Jis melavo broliui Durklui. - Nepavargstantis mūsų vedlys. Užlip- 
kim į viršų. | 

- Ne, pasikalbėsime čia. Kas nauja Šivijalyje? Ir Aironhole? - 
Kad ir kuo būtų pavirtęs Evermenas, jo išvaizda visiškai nepasikei- 
tė. Durklo veidas šiam kraštui buvo neįprastai baltas, tačiau ir 
prieš aštuonerius metus jis taip atrodė. Tokios pat rusvos blakstie- 
nos bei antakiai, tik žvilgsnis labiau įsitempęs. Nemirtingumas jam 
ne itin kenkė. 

- Šalyje taika. Mums išvykstant, Karaliui irgi viskas klojosi ge- 
rai - vedė antrą kartą, laukė antrojo kūdikio. Karalienė Godeleva 
pagimdė jam mergaitę, ir valdovas išsiskyrė su ja. Didysis Magist- 
ras mirė. Jo vietą užėmė Apeigų Magistras. - Diurantalis jautė, jog 
viskas tarsi nerealu: štai jis sėdi, svarstydamas tokius dalykus, šia- 
me svetimame skersgatvyje, svetimų žmonių minioje, tarp mulų ir 
kupranugarių, aidint šūksniams bei elgetų giesmėms, tarp kailiu 
puoštų kūgio formos kepurių, tarp dviračių vežimų prekeivių, sve- 
timų kvapų, spigių balsų, įkypų akių... 

Evermenas linksėjo taip, tarsi svetima aplinka jam būtų nė mo- 
tais. 

- Aš taip bijojau, kad jis mėgins dar kartą. Tiesa, laukiau ne 
tavęs. Tu juk susietas ne su Karaliumi. 

- Dabar - su Karaliumi. 

 - Nukeliavai šį ilgą kelią dėl nieko, broli. - Rudos Evermeno 
akys įdėmiai žvelgė į Diurandalį. - Nėra jokio filosofinio akmens - 
aplenkiu tavo pirmąjį klausimą. Samarinda neturi paslapčių, kurias 
būtų galima išvogti šlovingam Karaliui Ambrozui. 

- Bet egzistuoja kitokios paslaptys, pavyzdžiui: kas buvusį 
draugą pavertė tokiu svetimu. - Egzistuoja nežinomas aukso šalti- 
nis. Ir nemirtingumas. 

Evermenas apmaudžiai gūžtelėjo pečiais. 

- Tačiau nieko, ką tu galėtum pasiimti arba panaudoti. Žiūrėk... 
- Jis siekė savo kardo rankenos, ir Vilkailtis žaibiškai išsitraukė 
durklą. 

Evermenas pašoko ir greitai iškėlė abi rankas delnais į viršų. 
Jis pažvelgė į vieną Durklą, paskui į kitą ir nusišypsojo. 

- Aš nežinau, kuris kurio asmens sargybinis. Paprasčiausiai 
norėjau kai ką parodyti. 

- Slėpk kardą, Vilke. - Laimė, praeiviai nesukėlė aliarmo. - Ką 
parodyti? 

Neliesdamas kardo rankenos, Evermenas pirštu parodė į joje 
įstatytą akmenį. 

- Katės akis užtepta vašku. Durklas nudažytas auksiniais da- 
žais. Norėjau jį ištraukti ir parodyti įbraižas. Tai Pjovėjas, kardas, 
kurį pasiėmiau nuo priekalo Aironhole. Nori pažiūrėti iš arčiau? 

- Kurlink suki? 

- Atsakau į tavo antrą bereikalingą klausimą. Nepaisant pava- 
dinimo, vienuolyne nėra jokių stebuklingų kardų. Ten yra velniš- 
kai geri kardininkai, bet jokių nepaprastų kardų. 

- Dar esi tu. Kodėl? Kodėl prie jų prisijungei? - Kas tu dabar - 
tu, kadaise buvęs mano draugas? Kodėl žudai žmones, kaip šįryt 
nužudei tą milžiną? Ką jis tau padarė? 

Pro šalį dardantis vežimas privertė juos atsistoti glausčiau. 
Evermenas atsidūsėjo ir pasirėmė alkūnėm į laiptus. 

- Mano globotinis mirė - aplenkiu trečią tavo klausimą. Meist- 
ras Polidenas pasimirė Urfaline nuo karštinės. - Jis nužvelgė visų 
trijų veidus. - Jūs Žinote, ką tai reiškia Durklui. Nutariau tęsti ke- 
lionę ir galiausiai pakliuvau čia. Klaidžiojau miestu, tikriausiai jūs 
irgi taip darėt, ir niekur negalėjau rasti ramybės. Todėl ištariau sa- 
vo vardą ir stojau į eilę. Tą dieną, kai atėjo mano eilė, trumpąjį 
šiaudelį ištraukė Jarkanas. Jis pasirinko kardą, o man pavyko 
įbrėžti jam kelį. Jie nuvedė mane į vienuolyną... Ten ištisos rietu- 
vės aukso lydinių. Pasikišau po vieną po kiekviena pažastimi ir iš- 
ėjau. Tą vakarą aš sėdėjau savo kambarėlyje, žiūrėjau į aukso ga- 
balus ir mėginau suprasti, kuriems galams man reikia to aukso... 

Diurandalis nematė kairės Kromano rankos, bet arba jis nerodė 
jokių ženklų, arba Evermenas tikrai sakė tiesą. 

- Kas toliau? 

- Kitą dieną aš vėl atsiliepiau šaukiamas vardu - tu tikriausiai 
jau Žinai, jog čia suteikiama dar viena galimybė. Jei būčiau neatsi- 
liepęs, vėl kautųsi Jarkanas, bet prieš mane jie pasiuntė Džurmą. 
Aš vėl nugalėjau. 

- Aironhole tavimi didžiuotųsi. 

Trumpai švystelėjusi šypsena pavertė Evermeno veidą juokin- 
gai berniokišku. 

- Mūsų stilius jiems buvo naujiena. Dabar jie įvaldę jį - aš iš- 
mokiau. Trečią dieną jie pasiuntė Geratą. 

- Trečią dieną? 

Kiek suglumęs buvęs Durklas gūžtelėjo pečiais. 

- Nejau negirdėjote? Trys pergalės - ir tave priima. Aš neatsi- 
spyriau. Nepamiršk, mane siuntė sužinoti paslaptis. 

- Visada buvai nutrūktgalvis. 

- Ar aš? Šis šulinys tėra bala, sere Diurandali. 

- Geratą mes matėme vakar. Niekšas. Tai tu nugalėjai Geratą? 

- Niekas niekada nėra nugalėjęs Gerato. Jis pasakė, kad jau 
porą amžių taip nesilinksmino. Kai nukraujavęs vos laikiausi ant 
kojų, jis truputį susilpnino gynybą. Buvau toks įsiutęs, jog perrė- 
žiau jam pilvą. 

- Mirtis ir liepsna! - sušnabždėjo Vilkailtis. 

- Greičiau liepsna, - šyptelėjo Evermenas. - Į vienuolyną nu- 
šlubavome drauge, bet jis man padėjo daugiau, nei aš jam, - ėjo, 
viena ranka prilaikydamas žarnas, kita - mane. Gydomieji jų burtai 
nepalyginamai galingesni už stipriausius Šivijalio kerus. Kitą rytą 
jaučiausi kaip naujai gimęs. Tapau vienu jų. 

- Tu būni tenai savo noru? 

Evermenas linktelėjo. 

- Ketinu pasilikti čia visam laikui. - Žvelgė Diurandaliui į akis 
tarsi mesdamas iššūkį. - Savo noru. 

Apskuręs berniūkštis suinkštė, kaulydamas išmaldos. Pastvė- 
ręs už ausies, Kromanas stumtelėjo jį tolyn. Dešine ranka, vadinasi, 
tai ne ženklas. Kokia Evermeno istorijos dalis - tiesa? Apie ką Diu- 
randalis dar galėtų paklausti? Apie auksą? Apie nemirtingumą? 
Apie Žmogieną ryjančias beždžiones? 

- Karalius atsiuntė mane sugrąžinti tave namo. Jeigu čia būtų 
filosofinis akmuo ir aš sugebėčiau jį rasti - ką gi, gerai, bet svar- 
biausia mano užduotis - grąžinti tave namo. Karalius nenori, kad 
vienas jo Durklų pasirodytų arenoje lyg dresuotas lokys. 

- Jis labai malonus. Bet jeigu aš nenoriu grįžti? - Šypsena pra- 
nyko nuo Evermeno veido. Jis įsitempė, tarsi laikytų rankoje kar- 
dą. 

- Karalius leido man elgtis savo nuožiūra. 

- Tu visada nuspręsdavai teisingai, nors buvai dar didesnis 
nutrūktgalvis nei aš. Eik namo ir daugiau nesišlaistyk Samarindoje. 

Diurandalis klausiamai pažvelgė į Kromaną, tačiau žuviškos 
inkvizitoriaus akys buvo bereikšmės. Kiek šioje istorijoje tiesos? 
Jei Polidenas užrakintas vienuolyno tamsiojoje, viskas melas. 

- Karaliaus vardu, sere Evermenai, aš įsakau... 

- Velniop riebų Ambrozą. 

Vilkailtis net sučirškė, išgirdęs tokius šventvagiškus žodžius. 

Kvietimas įsiklausyti į sąžinės balsą nebuvo išgirstas, ragini- 
mas atlikti pareigą - irgi. Atsimetėlis, regis, jau norėjo baigti pokal- 
bį. Tereikia Evermenui šmurkštelėti minion, ir trijulė nesuras jo. 
Diurandaliui beliko vienas kelias - panaudoti jėgą. 

- Mes trise, broli, o tu vienas. Manau, įveiksime tave. 

Evermenas atidžiai pažiūrėjo į Diurandalį, paskui karčiai palin- 
gavo galvą. 

- Brolis, sakai? Ak, broli, broli! Pažvelk į tą pusę. 

Visi iškart atsisuko. Atsišlieję į priešingą sieną, stovėjo trys 
jauni vyrai. Viduryje Geratas. Jis šypsojosi. 

- Dabar jie mano broliai, - tarė Evermenas. - Eik namo, sere 
Diurandali. Eik namo, sere Vilkailti. Samarindoje nėra nieko, ko 
reikėtų jums arba Karaliui. Kad ir kokias paslaptis saugotų vie- 
nuolynas, Šivijalyje jos bus neveiksmingos, patikėkit manimi. Čia 
jūs rasite tik mirtį, o ši vieta per daug toli nuo namų, kad norėtųsi 
mirti. - Evermenas išsiviepė. - Ir pasiimkite drauge savo parankinį 
inkvizitorių. Nuvežkit linkėjimus į Aironholą. Pjovėjas - vienintelis 
kardas, niekada nekabėsiantis salėje, bet apie tai nebūtina ten pa- 
sakoti. 

- MAN REGIS, AŠ PAPRASČIAUSIAS KVAILYS. SUN- 
KIAUSIA KARALIAUS DARBE - KIEKVIENO VADOVO DAR- 
BE - ŽINOTI, KADA ATSITRAUKTI. TU SUŽEIDEI GROBĮ... 
Ne, - pagalvojo Diurandalis. - Tai grobis jį sužeidė. Grobis privertė 
Jį sprukti iš miesto pabrukus uodegą. Jis grįš namo, kad praneštų 
apie pralaimėjimą. 

Saulė kepino it krosnis. Buvo gana ankstyvas rytas, bet oras 
jau įkaito, ir tolimos viršukalnės ištirpo mirguliuojančiose ūkanose. 
Penketas arklių vilkosi paskui savo šešėlius dulkančiomis kalvomis 
- trys nešė raitelius, du atsarginiai. Vargu ar jie juda greičiau už 
karavaną, vadinasi, prireiks penkių dienų pasiekti Koburtiną. Nie- 
kas neištarė nė žodžio, kol raiteliai neįveikė kalvos keteros, ir Sa- 
marinda nedingo iš akių. 

- Kur mes suklydome? - pagaliau prakalbo Diurandalis. - Ži- 
noma, Vilkas teisus, jie turi slaptus išėjimus, bet kaip jiems pavy- 
ko taip greitai mus rasti? 

Kokią minutę visi tylėjo, tada prabilo Kromanas: 

- Jų žvalgyba dirba nuostabiai. Tikriausiai broliai surenka ži- 
nias apie svetimšalius - kas tokie, kur apsistojo. Mes klausinėjome 
keistų dalykų... Galbūt tai burtai - kas žino? Matyt, ir jie turi į mū- 
sų uostinėtojas panašių Žmonių, kad patikrintų, ar pretendentai nė- 
ra užkalbėti. 

- Tik nedaugelis gerų kardininkų nesinaudoja užkeikimais, ink- 
vizitoriau. Pavyzdžiui, mes su Vilku tikrai užkalbėti. Geratas, be 
abejonės, irgi. Manau, net Gartokas naudojo kokį nors užkeikimą. 

- O gal mus išdavė? - spėliojo Vilkailtis. - Iš kur Evermenas 
sužinojo, kad tarp mūsų yra inkvizitorius? - Durklo veidas kaip vi- 
sada atrodė bereikšmis. Ar tik jis vėl negalvoja apie žmogžudystę? 

- Kalbi apie mane? - prunkštelėjo Kromanas. - Ką aš padariau, 
kad būčiau apkaltintas išdavyste, sere Durkle? Jei nori apžiūrėti 
mano mantą ir paieškoti aukso liejinių, gali tuoj pat pradėti. 

- Jūs neprisipažintumėte jiems esąs inkvizitorius, - pasakė 
Diurandalis. - Tai ne jūsų stilius. Kiek Evermeno pasakojime yra 
tiesos? 

Kromanas papešiojo nešvarius ūsus. 

- Sunku pasakyti. Jūs leidote jam kalbėti žmonių pilnoje gatvė- 
je. Paprastai mes apklausiame žmones akis į akį. Jei apklausos me- 
tu dar kas nors dalyvauja, jis privalo bent jau tylėti. Gatvė, kuria 
ištisai pirmyn atgal zuja Žmonės, ne pati geriausia vieta pajusti me- 
lą. 

Ar Kromanas sakė tiesą, ar melavo? Kodėl turėtų meluoti? Ši- 
to Diurandalis nežinojo, bet savo sąjungininku inkvizitoriumi pasi- 
tikėjo ne labiau nei Evermenu. Durklui arba šarvininkui, atliekant 
savo pareigą, kartais tenka žudyti, tačiau betikslė žmogžudystė ne- 
dovanotina. 

- Ką jūs manote? 

- Kalbėdamas apie Polideno mirtį, Evermenas melavo. Esu tuo 
tikras. 

- O vėliau, kai tvirtino įstojęs į šią gaują savo noru? 

- Ne... bent jau taip Evermenas kalbėjo ne todėl, kad tie trys 
galvažudžiai spoksojo į jį. Gali būti, jog Evermenas slepia ką nors 
kita. 

Diurandalis pažvelgė į savo Durklą, jojantį jam iš kairės ir 
dengiantį jį iš labiausiai pažeidžiamos pusės. 

- Neprieštarauju, sere. Man irgi taip pasirodė. 

- Ko gero. Man irgi. Kokia nauda iš inkvizitorių? Bet jeigu jis 
melavo apie globotinį, Evermeną reikia gelbėti. Kita vertus, dabar 
broliai, regis, visiškai nepažeidžiami, ir bet koks mūsų mėginimas 
bus tikra savižudybė. Nors tam mus ir siuntė. Bet... bet... bet! Ką 
daryti - nešdintis, iš kur atkeliavo, ar grįžti, nekreipiant dėmesio į 
pavojus. Žiūrėkit: pavėsis! Jojam, pažiūrėsim, gal galima ten pasi- 
slėpti. 

Diurandalis pasuko arklį dešinėn ir nujojo link kraštovaizdį pu- 
siau dalinančio tarpeklio. Drauge tursenančiam nekaustytam kume- 
liukui, regis, patiko jo pasirinkimas, nes gyvulys žvaliai kilo šlaitu, 
po kelių minučių sustojęs nuo pasvirusios uolos krentančiame še- 
šėlyje. Kylanti saulė netrukus praris ir šią pavėsio juostą, bet kol 

kas keleiviams tai atrodė rojaus kampelis. Nenulipdamas nuo ar- 
klio, Diurandalis atsisuko į bendrakelionius. 

- Nepasinaudoję savais kerais, mes nesusidorosime su čio- 
nykščiais burtais. Jūs kai ką nutylite, Kromanai. Visi suprantame, 
kad inkvizitoriai atsargoje turi slaptų priemonių, apie kurias nelin- 
kę pasakoti, bet dabar mums reikia jūsų pagalbos. Klokit, ką turi- 
te užslėpęs. 

Kromanas niūriai papešiojo retą barzdelę. 

- Tiesa, mane iš tikrųjų aprūpino tam tikromis priemonėmis, 
kurios gali praversti, - jūs pats įsitikinote užkalbėtų tvarsčių veiks- 
mingumu, sere Diurandali, - bet Valstybės Saugumo Skyrius ne- 
pasakoja pirmam sutiktam apie savo galimybes. Atskleisti jas galiu 
tik ypatingu atveju. Jei papasakosite savo planus, mielai pasaky- 
siu, kuo galiu padėti. Bet per daug nesitikėkite. 

- Ką pasakysite apie stebuklingą raktelį? 

- Jūs juokaujate! - sudejavo Vilkailtis. 

Suspaudęs lūpas, inkvizitorius sausai nusišypsojo. 

- Akivaizdu, jog jis nejuokauja. 

- Įsigauti į vienuolyną? Kaip? Kokiu būdu? 

- Jums reikėtų ugdyti pastabumą, sere Vilkailti. Kai vakardie- 
nos rytą arenoje atsivėrė liukas, jūsų globotinis ėjo aikšte, kol at- 
sidūrė tiesiai priešais jį, tada atsigręžė. Šįryt, laukdamas, kol atsi- 
darys liukas, jis stovėjo rytinėje aikštės pusėje, - tada apėjo aplink 
areną, apžiūrėdamas namus, pro kuriuos žingsniavo. Jis tarsi "pri- 
rišo" liuką prie dviejų taškų, ir nesunkiai jį suras. Turiu pripažinti, 
kad žmogui, temokančiam švaistytis kardu, šitoks mąstymas - di- 
džiulis pasiekimas, tad visiškai akivaizdu, kad seras Diurandalis jau 
tada sugalvojo prasiskverbti į vienuolyną slapčia. 

Diurandalis stengėsi neparodyti savo susierzinimo. Vilkailčio 
tokia prigimtis - nesuprasi, ką jis galvoja, inkvizitorius išmokytas 
- arba apkerėtas - nerodyti savo jausmų, bet jis visada jautėsi tarsi 
atversta knyga jiems abiem. 

- Dar prieš mums išvykstant sklandė gandai apie šaunų naują 
įtaisą, vadinamą "nematomu apsiaustu". 

Inkvizitoriaus juokas priminė šuns lojimą. 

- Dauguma pasakaičių apie vadinamuosius Juoduosius rūmus 
- visiškas absurdas, tą patį galima pasakyti ir apie nematomus ap- 
siaustus. Pasakos, ir tiek. Bet jei tikrai nusprendėte žudytis, pada- 
rysiu viską, ką pajėgiu, kad jums padėčiau. 

Inkvizitorius atrodė taip, lyg būtų ką tik išlipęs iš pamazgų 
duobės. 

Vilkailtis nuožmiai nužvelgė inkvizitorių, paskui - tokiu pat 
žvilgsniu perliejo Diurandalį. Diurandalis ranka siektelėjo gertuvės, 
stengdamasis apmąstyti išgirstus žodžius. Ironiška: jį palaiko žmo- 
gus, kurio jis nemėgsta ir kuriuo nepasitiki, o draugas jam priešta- 
rauja. Tačiau Vilkailtis samprotavo kur kas logiškiau už Diurandalį, 
nors nuojauta nepasižymėjo. Bet ar labai ta išgirtoji nuojauta skiria- 
si nuo nutrūktgalviškumo, kurį paminėjo Evermenas? 

- Sere, tai visiška beprotybė! Mus tikriausiai pagaus! Dėl ko 
taip rizikuosime? Ko jūs apskritai tikitės? 

- Atidaryti iš išorės liuką, nepasinaudojus užkeikimu, neįmano- 
ma. Tuo aš neabejoju. Ir galiu lažintis, kad liukas nesaugomas. Juo 
turėtume patekti į rūsius. 

- Kalėjimo kameros? Polidenas? 

- Viliuosi. Jei pavyktų jį išlaisvinti, vienuoliai negalės sulaikyti 
Evermeno. Blogiausiu atveju paprasčiausiai daug ką sužinosime. 

- Blogiausiu atveju mums gyviems nudirs kailį kaip Gartokui, 
- Vilkailtis palietė ranka kaktą, karštligiškai ieškodamas argumentų. 
- Noriu pasakyti - man nudirs. Vienam iš mūsų reikia grįžti į Šivi- 
jalį ir viską pranešti Karaliui. Tai jūsų užduotis, sere. Jūs išvyksite 
ten tuojau pat, o aš dėl jūsų grįšiu į vienuolyną. Laukite manęs Ko- 
burtine. 

- Galvojau, kad geriau mane pažįsti, Vilke. 

- Jūsų pareiga - viską papasakoti Karaliui! 

- Tai padarys inkvizitorius. Jis mus įleis vidun, paskui nu- 
vyks prie miesto vartų ir auštant iškeliaus drauge su mumis arba 
vienas. 

- SERE! Nėra prasmės abiem lįsti į žvėries irštvą. Juk žinote, 
kad negaliu leisti jums ten eiti. 

- Evermenas buvo mano draugas. - Ar tik ne tai tapo Diuran- 
dalio varomąja jėga? O gal taip elgtis verčia kvailas išdidumas, bu- 
kas nenoras paršliaužti pas savo valdovą ir prisipažinti nieko nepe- 
šus. Jis šito nežinojo ir nenorėjo žinoti. Bet Diurandalis tikrai Žžino- 
jo, jog grįš į Samarindą ir pamėgins dar kartą. 

Kromanas klausėsi jų ginčo kaip visada bodėdamasis. 

- Pats aš tikrai ten nelįsiu, - tarė jis. - Tačiau galiu atidaryti liu- 
ką jums, jeigu jis neužkeiktas. Galiu parūpinti jums ugnies... - 
Staiga inkvizitorius suspigo. - Sustabdykite savo šunį, Diuranda- 
li! 

Kaire ranka Vilkailtis pastvėrė inkvizitoriaus arklio brizgilus, o 
dešine traukė iš makščių durklą - lėtai, abejodamas. Kromanas kils- 
telėjo ranką link kardo rankenos, nors puikiai suprato, kad mirs, 
nespėjęs išsitraukti savo ginklo. 

- Palauk! - riktelėjo Diurandalis. - Tai manęs nesustabdys. 
Vilkailtis įbedė į jį keistai tuščias akis. 

- Kad patektume į vienuolyną, reikia visų trijų, taip? 

- Taip būtų lengviau, tačiau susidorotų ir du, galbūt net vie- 
„ Ir aš eisiu ten - net per tavo lavoną, Vilke. 

Akimirką Kromano gyvybė kabojo ant plauko 

Paskui Vilkailtis, sunkiai atidūsėjęs, paleido apynasrį. 

- Ir kodėl esu susietas su bepročiu? 

Diena buvo ilga, naktis - dar ilgesnė. 

"Ruoškis pergalei arba pralaimėjimui" - skelbė vienas iš Airon- 
holo priesakų. Pralaimėjimas geriausiu atveju jiems reiškė mirtį, 
blogiausiu - vergiją, tad ruoštis net nereikėjo. Pergalė padėtų išlais- 
vinti meistrą Polideną - gal ir patį Evermeną, nors ši tikimybė ma- 
žesnė - tada, žinoma tektų bėgti iš miesto vos rytą atsivėrus var- 
tams. Dviejų valandų tam tikrai pakaktų. Didelis laiko tarpas tik 
padėtų priešininkams juos susekti, tad didžiąją nakties dalį reikia 
kur nors praleisti. Tinkamiausia vieta, kurioje kardininkai nesukeltų 
įtarimo, pasirodė besąs viešnamis. 

Tiek Kromanui, tiek Vilkailčiui ši plano dalis labai patiko, bet 
net ir tokioje aplinkoje Durklas negalėjo išsiskirti su savo globoti- 
niu. Viskas baigėsi tuo, kad Diurandalis daugybę valandų žaidė ka- 
žin kokį gudrų stalo žaidimą su įvairiomis laisvo elgesio jaunomis 
damomis ir pralošė krūvą piningų, stengdamasis nekreipti dėmesio 
į palaimingas dejones, sklindančias nuo už nugaros stovinčios I0- 
vos. Ketė, Ketė, Ketė! Ar dar kada ją pamatys? 

Kai vaško geltonio mėnulis palinko link horizonto, jie susiruošė 
išeiti. 

- Užsimaukite šiuos žiedus ant kairės rankos, - pamokė Kro- 
manas, - akmeniu į išorę. Kai mums prireiks šviesos, pasukite ak- 
meniu į vidų. Šviesos stiprumą galėsit reguliuoti suspausdami ir 
atleisdami pirštus. Jų pakaks kelioms valandoms. 

Aikštė buvo tuščia. Nei vienuolyne, nei aplinkiniuose namuose 
nežibėjo nė vienas langas. Diurandalis surado išvakarėse įsidėmėtas 
duris ir paliko ten laukti Vilkailtį. Drauge su Kromanu apėjo aikštę 
ir sustojo prie kitų durų, įsidėmėtų pirmą rytą. Toliau, link vartų, 
inkvizitorius nuėjo vienas. 

Diurandalis laukė prisispaudęs prie sienos pakankamai ilgai, 

kad patikėtų, jog viskas žlugo. Paskui arenoje žybtelėjo Žiežirba. 
Jis pasuko žiedą akmeniu vidun ir akimirkai atgniaužė pirštus. Švie- 
sos pliūpsnis beveik apakino jį, o po sekundės kitas švystelėsimas 
parodė, kad Vilkailtis padarė tą pačią klaidą - daugoka! 

Beje, Kromanas buvo beveik tiesiai jiems per vidurį. Šį kartą 
Diurandalis vos atlenkė vieną pirštą, pasiekdamas norimą rezultatą. 
Vilkailtis - irgi. 

Viskas pasikartojo dar kartą. Dabar Diurandalis mirktelėjo du 
kartus, pranešdamas inkvizitoriui, kad jis pasiruošęs. Du trumpi 
žybtelėjimai iš Vilkailčio pusės... 

Ilgas, kankinantis laukimas. Paskui trys ilgi blykstelėjimai, pra- 
nešę, jog Kromanas rado liuką. 

Vilkailtis išniro iš tamsos, pūtuodamas sunkiau nei visada. Ne- 
ištarę nė žodžio, abu Durklai nužirgliojo link laiptų bei vartų, ku- 
riuos inkvizitorius paliko atdarus. Vyrai nesunkiai rado Kromaną ir 
priklaupė šalia jo. 

- Lyg ir nelabai sudėtinga, - pasigirdo šnabždesys. - Regis, 
paprasčiausiai ant lanksto besisukiojanti plokštė. Kadangi iš išorės 
taip paprastai liuko neatidarysi, vargu, ar jį labai jau saugo. Ar pa- 
siruošę? 

Kad ir kaip atrodytų tas paslaptingas "stebuklingas raktas", jis 
buvo pakankamai mažas, kad pasislėptų delne. Metalas barkštelėjo 
į akmenį. Plokštė krūptelėjo ir girgždėdama lėtai pakilo, nakties ty- 
loje girgždesys nuskambėjo garsiau už fanfaras. Pagaliau ji atsi- 
stojo vertikaliai, ir geležinis žiedas iš vidinės jos pusės negarsiai 
dzvangtelėjo. Į nosį tvoskė gaižus beždžionių kvapas. 

Kromanas ištiesė ranką žemyn ir truputį atlenkė pirštus, ap- 
šviesdamas kvadratinę aštuonių ar dešimties pėdų prieduobę. Jokių 
laiptų nebuvo, tik kelios retos geležinės kabės sienoje - įėjimas pri- 
taikytas rankomis ir kojomis besinaudojančiom peraugusiom bež- 
džionėm, ne žmonėms. Diurandalis persivertė ant pilvo ir nuleido 
žemyn kojas. Po minutės visi trys įsilaužėliai stovėjo ant akmeninių 
grindų, ir liukas užsivėrė. 

inoma, užsivėrė. 

Ilgas tunelis suko vienuolyno pusėn. Nuo beždžionių smarso 
akys net ašarojo. 

- Aš palauksiu čia, - tarė inkvizitorius. - Jei norite, galite būti 
savižudžiu, sere Diurandali, bet aš nenoriu. 

- Jūs drąsus ir ištvermingas palydovas, aš taip ir pasakysiu 
Karaliui, jei dar kada nors jį pamatysiu. Kiek laiko lauksite? 

- Tarp plokščių žiojėja properšos, suprasiu, kada prašvis. Išei- 

siu, pamatęs besiskverbiančią šviesą. Norite, kad palikčiau liuką 
atdarą ar uždarą? 

- Atidarytą. Jei užtruksime iki auštos, tikrai reikės skubėti, - 
Diurandalis avėsi batus. 

- Kaip norite. Jei niekas nesivys, palauksiu jūsų už miesto po- 
rą valandų. Tada keliauju į Koburtiną ir išvykstu su pirmuoju ka- 
ravanu. 

- Pritariu tokiam planui, galite manimi pasikliauti, jei jums tek- 
tų duoti parodymus tyrėjams. Vilke, ar pasiruošęs? 

- Aš eisiu pirmas. Eime. 

Jie basom kojom nušlepsėjo tuneliu. 

Trisdešimt du, trisdešimt trys... Diurandalis gatvėje žingsniais 
išmatavo atstumą, tad dabar jie jau turėtų būti po vienuolynu. 
Trisdešimt penki. Visiška beprotybė, vienas iš neapgalvotų, karš- 
takošiškų jo poelgių. Kada nors jis nušoks žemyn ant smailų bokš- 
tų. Evermenas pavojingas. Kiti broliai vargu ar tikisi tokio beato- 
dairiško elgesio, bet Evermenas jį pažįsta ir, galima sakyti, beveik 
atvirai perspėjo nedaryti to, ką jis dabar daro. Trisdešimt septyni... 

Vilkailtis sustingo, pridengdamas šviesą. Diurandalis atsitrenkė 
į jo nugarą. Nuo Durklo trenkė prakaitu. 

- Kas? 

- Priekyje šviesa. Ne? Man pasirodė... - Jis truputį praskleidė 
pirštus. - Cha! Tai atspindys. 

Auksas. Nedidelis kambarys, beveik visas užpildytas aukso 
lydiniais, sukrautais į dešimties pėdų aukščio rietuves, žemėjančias 
link praėjimo. Siauras praėjimas rėmėsi į tokias pat priešais sto- 
vinčias rietuves. Masyvūs akmeniniai stulpai, už jų nugarų susta- 
tyti į vieną liniją, pratęsė tunelį. Apsidairęs aplinkui, Diurandalis 
užsiropštė aukso lydiniais iki pat viršaus, kol galva pasiekė pasku- 
tinę eilę prie pat lubų. Atsargiai aplinkui pasišvietęs, jis taip ir ne- 
pamatė patalpos sienų, tik kitas rietuves, daugybę rietuvių eilių. 
Diurandalis nusileido žemyn. 

- Tai visa jiems likusi laisva erdvė, - sukuždėjo jis. - Manau, 
šis rūsys tęsiasi po visu vienuolynu ar bent didžiąja jo dalimi. Ir vi- 
sur pilna aukso. Tonų tonos aukso. - Jis pamėgino kilstelėti vieną 
tokį lydinį ir nutarė, jog Evermenui teko gerokai paprakaituoti, kad 
du tokius gabalus nuneštų iki pačių arenos vartų. - Tūkstančiai to- 
nų, 0 gal ir milijonai. 

- Aukso mirusiems nereikia, - praktiškasis Vilkailtis jau Žings- 
niavo toliau, bet netikėtai eiti pasidarė sunkiau. Menkiausias švie- 
sos spindulėlis akinamais blyksniais atšokdavo nuo aukso sienų. 

Netrukus jie priėjo kitą aukso koridorių, sukantį dešinėn. Kiek pa- 
dvejojęs, Diurandalis nuėjo tiesiai. Kitas koridorius suko kairėn. 
Vilkailtis sustojo. 

- Mes pasiklysime. 

- Laikykis kairės. Man regis, šis praėjimas turi mus nuvesti po 
kampiniu bokštu. 

Taip ir buvo - koridorius atsirėmė į nedidukę akmeninę kiau- 
rymę, už kurios vyrai aptiko nedidelę patalpą be jokių atspindžių. 
Čia bjauriai dvokė. Vilkailtis stabtelėjo prie įėjimo, atsargiai pra- 
skėsdamas pirštus, slysdamas spinduliu sienomis, paskui kubo for- 
mos įrenginiu su dūmtraukiu, metalinėmis žnyplėmis, akmeniniu 
tigliu... 

- Kalvė? 

- Ne. Tiesa, tai tikriausiai krosnis. - Pasukęs žiedą akmeniu į 
vidų, Diurandalis įėjo į patalpą. - Lydykla. Čia jie lydo liejinius. - 
Parodė į formas. - Bet iš kur 1ma rūdą? 

Ir kodėl čia taip dvokia? 

Diurandalis pasuko ranką, norėdamas apšviesti priešingą kam- 
bario pusę, ir vos nesuriko nuo šviesos blyksnio. Toje pusėje su- 
pilta kūginė neapdirbto aukso krūva kėtojosi nuo sienos iki sienos 
ir beveik siekė lubas. Beje, tai nebuvo panašu į rūdą, labiau primi- 
nė krūvą keistos formos grynuolių - nuo žmogaus galvos dydžio 
riedulių iki mažučių akmenėlių. Paėmęs į šoną nusiritusį, pliauską 
primenantį akmenį, pakilojo rankoje. Paviršius šiurkštus, kai kur 
prie aukso prilipusios juodo akmens nuotrupos... tačiau tai buvo 
ne akmuo ir ne pliauska, bet žmogaus blauzda. Kraujas ir liepsna! 
Šonkauliai, slanksteliai, žandikauliai, kaukolės; maži akmenėliai iš 
tikrųjų buvo rankų ir kojų pirštų kaulai, juodi intarpai - kūno ir 
kraujo likučiai. Dėl to ir sklido toks dvokas. 

- e juk nešeria šituo gyvulių, ar ne? - garsiai ištarė Vilkailtis. 

- Sš -š! 

- Štai ką jie daro su kūnais. Kaulus paverčia auksu. 

Blauzdos paviršius tviskėjo, tarsi tas, kas gremžė kūną, būtų 
subraižęs visą metalą. Pamėginęs visa tai įsivaizduoti, Diurandalis 
krūptelėjo ir padėjo savo radinį atgal. Intuityviai įsimetė į kišenę 
kelis pirštų kauliukus lyg suvenyrus. Įėjimas į patalpą vienas. Kau- 
lus tarsi šiukšles sumesdavo pro angą lubose. 

Grįždamas atgal paskui savo Durklą siauru aukso lydinių ko- 
ridoriumi, Diurandalis mėgino suvokti šio siaubingo lobio paskir- 
tų. Didžiulė šalis nesunaudotų tiek aukso per tūkstantį metų, nepai- 
sant to, tuzinas bepročių vienuolių kiekvieną dieną žudė Žmones, 

didindami aukso kiekį. Toks neįtikėtinas turtas turėtų būti ypatin- 
gai saugomas. Priėjus tunelio sankirtą, Diurandalis vos apgalėjo 
norą įsakyti Vilkailčiui sukti dešinėn, link liuko arenoje, bet jo Dur- 
klas pasuko į kairę, tad jis nusekė iš paskos. 

O ten ar yra koks nors liukas? Diurandalį apėmė siaubas, įsi- 
vaizdavus, kaip jie patenka į baisių kerų nelaisvę ir lieka amžinai 
klaidžioti auksiniu labirintu. Jei su šiais burtais susijęs Geratas, tik- 
rovė gali pasirodyti dar siaubingesnė už jo vaizduotės sukurtas bai- 
sybes. 

Koridorius, atrodė, niekada nesibaigs. Kai Diurandalis nutarė, 
Jog jie jau pasiekė tolimiausią vienuolyno sieną, abu vyrai sustojo 
priešais medines, geležimi kaustytas duris. Nenaudodamas šviesos 
žiedo, Vilkailtis surado durų skląstį. 

- Neužrakinta, - sukuždėjo jis. 

- Tada eik pirmyn. Lėtai! Apsiuostinėdamas. 

Blogiausia, ką jie galėjo aptikti, - tai garduose miegančias bež- 
džiones. Net Geratas keltų mažesnį pavojų nei tie baisūs padarai. 

Vilkailtis atsargiai patraukė duris į save, stengdamas negirgž- 
dinti vyrių. Už durų juos pasitiko aklina tamsa. Trumpas švystelė- 
simas... Palengvėjimo atodūsis... Tada Vilkailtis truputį pašvietė. 

Durklai aptiko belangę - dviguba eilė skląsčiais uždarytų du- 
rų. Beždžionių smarvės nesijautė. Čia sklandė žmonių kvapas - bet 
ne gyvų Žmonių. Oras sudvisęs ir slogus. Kai kuriose mažose ka- 
merose išliko suplėkusių šiaudų kuokštai, kitose - storu dulkių 
sluoksniu padengti seni kibirėliai vandeniui. Belangė nebenaudojama 
daugybę metų. 

- Jei Polidenas dar gyvas, jis turi būti čia, sere. 

- Gali būti. Tačiau nebūtinai, - Diurandalis patraukė link durų 
priešingoje sienoje. 

Aplenkęs jį, Durklas užstojo duris. 

- Sere! Pamatėme pakankamai. 

Be abejonės, jis buvo visiškai teisus. Iki šiol jiems neįtikėtinai 
sekėsi, tad nevertėjo ilgiau erzinti sėkmės. Kiek laiko jie prabuvo 
Vienuolyne? Broliai tikriausiai keliasi su aušra, o gal ir anksčiau. 

- Aš einu toliau, - pasmerktojo balsu tarė Diurandalis, supras- 
damas, kad klysta, kad jo draugas negali išeiti ir bet kokiu atveju 
drauge pasitiks jam skirtą likimą. - Įsidėmėk, jei mums teks bėgti, 
išėjimas - tiesiai šiuo koridoriumi. - Beje, ten dar buvo viena neiš- 
tirta atšaka. Juos lengvai galėjo atkirsti nuo išėjimo. 

Negaišdamas laiko bevaisiams ginčams, Vilkailtis prigesino 
šviesą ir truktelėjo į save duris. Gali būti, kad nuotykių troškimas 
pagaliau nugalėjo jo atsargumą. 

Kitas kambarys kadaise buvo pastatytas kalėjimo prižiūrėto- 
jams, nes jame stovėjo mediniai suolai bei stovai kardams. Dabar 
jis paverstas šiukšlynu: krūvos surūdijusių kirvių ir kardų, dėžių ir 
krepšių, glėbiai sutrūnijusių drabužių... Čia tvoskė žiurkėmis bei 
priešistorinėmis dulkėmis. 

Kitoje sienoje ryškėjo dar vienerios durys. Vilkailtis jas atidarė 
ir kažin kur tolumoje pasimatė šviesa. Nuo klaidžiojimų pradžios 
pirmą kartą jie pasiekė gyvenamąsias patalpas. Gana prabangias: 
šviesos pakako, kad įžiūrėtų plytelėmis išdailintas arba tapytas sie- 
nas bei grindis. Vyrai pateko į kvadratinį laukiamąjį, į kurį vedė 
dar dvejos durys, o aukštyn kilo spiraliniai balto akmens laiptai. 
Šviesa krito iš viršaus - galbūt švietė žvaigždės, galbūt jau aušo. 
Drauge su šviesa sklido šviežių gėlių ir augalų kvapas, girdėjosi sil- 
pnas vandens čiurlenimas. Kas ten viršuje? Iš visų pusių vienuo- 
lyną supo namai, tad greičiausiai tai natūrali loma, užstatyta aplin- 
kui ir paversta uždaru kiemu. 

Vienos durys pravertos, už jų tvyrojo tamsa. Eidamas prieky 
globotinio, Vilkailtis be garso prisėlino prie durų ir pažvelgė vidun. 

- Na, ir dvokas, - sukuždėjo jis. - Virtuvė. Musės. - Vyrukas 
pasilenkė ir rizikuodamas pašvietė, paskleisdamas šviesos spindulį 
grindimis bei ieškodamas kitų durų. Vilkailtis nerimavo dėl langų, 
nors tikriausiai įsibrovėliai dar neiškilo virš žemės lygio. Galiausiai 
Durklas išsitiesė ir žengė per slenkstį. Diurandalis nusekė iš pas- 
kos. 

Čia buvo ne virtuvė, o mėsos sandėlis, kuriame kabojo vienas 
vienintelis skerdienos gabalas, nors vietos užtektų keliolikai. Sker- 
diena meistriškai išdarinėta ir pakabinta po lubomis ant metalinio 
kablio - galva žemyn, kad iš perpjautos gerklės ištekėtų kraujas. 
Aplink skraidė spiečiai musių. Sprendžiant pagal dydį, tai turėjo 
būti Chiva, Zambulo sūnus. 

Vilkailtis žagtelėjo ir skubiai prisidengė burną ranka. 

- Aukso rūda... - sušnabždėjo Diurandalis. - Tikra... šunauja! 
- Nerasdamas žodžių, Diurandalis palietė lavoną. Nors jau sustin- 
gęs, tas lengvai siūbavo ant kablio, akivaizdu, jog lavonas dar per 
lengvas, kad kaulai virstų auksu. Gali būti, kad nuo aukso svorio 
jis paprasčiausiai suskiltų į gabalus. 

- Ar dėl to reikia dirti odą ir mėsinėti? - paklausė Durklas. - 
Kodėl jie paliko kūną švinkti? 

- Kartais pakabojusi mėsa pasidaro geresnė - bet tik ne tokioje 
temperatūroje, ar ne? 

- Sere, meldžiu, laikas eiti! 

- Noriu žvilgtelėti į gatvę. Bent akies krašteliu. 

Vilkailtis atsiduso ir patraukė paskui Diurandalį laiptais. 

Diurandalis seniai prarado viltį surasti Žaką Polideną, dabar jis 
ėjo, vedamas smalsumo. Rūsio bei belangės jam nepakako, norė- 
josi pamatyti vienuolyną. Beje, kurioje jie vietoje? Jis prarado 
orientyrus. Iš visko sprendžiant, nutarė Diurandalis, užpakalinėje 
vienuolyno dalyje, toli nuo arenos. Laiptai tikriausiai įtaisyti kurio 
nors bokšto viduje. 

Vyrai pateko į dar vieną prabangiai išpuoštą vestibiulį. Laiptai 
kilo aukštyn. Vestibiulyje buvo dvejos uždarytos durys ir arka, ve- 
danti į ūksmingą sodą. Stovėdamas ant viršutinės laiptų pakopos, 
Jis neryžtingai žvelgė į tamsą, uosdamas gėlių kvapą, tokį neįprastą 
Samarindoje. Keliuose languose žibėjo šviesa, ir žvaigždės virš kie- 
mą supančių sienų blyško akyse - pamažu aušo. Kol Diurandalis 
žvalgėsi, šviesa įsižiebė dar keliuose languose. Sodo jis kol kas ne- 
matė, bet jo egzistavimas vienuolyną darė daug jaukesnį, nei atro- 
dė iš išorės, - jam labiau tiko "rūmų" pavadinimas. Vadinasi, Ever- 
meno pasirinkimas ne toks ir kvailas. 

- Gražu! - sukuždėjo Vilkailtis. - Na, ar dabar jau galim eiti? 

- Gerai jau, gerai. Eik pirm... 

Apačioje, vestibiulyje, iš kurio jie ką tik atėjo, girgžtelėjo du- 
rys. Šviesos atspindys apšvietė sieną. Vilkaitis greitai atsisuko, iš- 
sitraukdamas kardą. Apačioje girdėjosi šnopavimas ir čiūžčiojan- 
tys Žingsniai. Durys užsidarė, bet šviesa nepradingo... Kažkas li- 
po laiptais. Spąstai! 

Net nesitardami abu Durklai nėrė pro arką, nulėkė laipteliais ir 
išbėgo į akmenimis grįstą takelį. Krūmai arkos dešinėje, regis, visai 
padori slėptuvė. Keturpėsti jie palindo po duriančiomis šakomis ir 
sustingo. Vilkailtis tylai keikėsi pačiais bjauriausiais žodžiais. Ne- 
toliese čiurleno vanduo, bet jaukiau nepasidarė. 

Šviesa po arka vis stiprėjo, įvairiaspalviais blyksniais krisdama 
ant takelio akmenų. Brūžuodama kojomis, iš kiaurymės išlindo 
beždžionė ir sustojo už kokių penkių pėdų nuo pasislėpusių šivija- 
niečių. Ji dėvėjo įprastas ryškias plačkelnes, rankoje laikė degantį 
deglą. Ant nugaros kabojo kardas. Padaras įtartinai uostinėjo. Pa- 
juto svetimus? 

Diurandaliui nepavyktų pašokti ir perverti ją kardu taip greitai, 
kad beždžionė nespėtų riktelėti: žvėrių refleksai suveikia greičiau 

nei žmonių. Jis galėjo užsikabinti už šakos ir pargriūti. Tuo metu 
bokšto langelis virš jų irgi sušvito: laiptais leidosi kiti žmonės arba 
beždžionės. Arka iš vidaus vėl nušvito ir pirmoji beždžionė pasi- 
traukė nuo praėjimo. 

Į kiemą išėjo dar dvi beždžionės, tarsi susuktą kilimą tempda- 
mos ant pečių išmėsinėtą Chivos kūną; sustingusios lavono rankos 
stirksojo atkištos į priekį. Paskutinė išlindo dar viena deglą nešanti 
beždžionė, ketvertukas nukėpestavo takeliu į kiemo vidurį. Vilkai!- 
tis jau ketino atsistoti, bet ir vėl prisiplojo prie žemės, apmaudžiai 
grikšėdamas dantimis: iš arkos sklido besiartinanti šviesa. 

Diurandalis prisislinko arčiau savo Durklo. 

- Ko gero, mums teks čia truputį pailsėti. Regis, kai kas ren- 
gia susirinkimą. 

- Pailsėti? Žinoma, sere. Pažadinkite mane, kai bus laikas eiti. 

Paskui arkos kiaurymėje išdygo beždžionė su deglu, apšvie- 
čianti kelią dviem vos velkantiems kojas žmonėms. Tikriausiai 
moterims, bet tvirtinti Diurandalis negalėjo, labai jau susiraukšlė- 
jusios ir susisukusios jos atrodė. Nuo laiptų sklido nauji balsai. 

Tolimajame sodo kampe pasirodė daugiau deglų, lėtai judančių 
jų pusėn. Porą kartą jų šviesos atsispindėjo vandens paviršiuje. 
Regis, būtent tame kampe buvo žemės nuolydis, tad gyvybės šal- 
tinis, matyt, jungė dekoratyvinių tvenkinių virtinę kaip Karališka- 
me Sode Oldmarte. Vienuose languose šviesa įsižiebdavo, kituose, 
priešingai, gesdavo. Tikriausiai nubudo jau visas vienuolynas, ir 
logiška manyti, jog visi traukė čionai. 

Kodėl? 

Kiemo centras buvo tiesiai priešais Diurandalį - balto akmens, 
galbūt marmuro, pakyla. Jis atsargiai pašliaužė pirmyn, norėdamas 
geriau matyti. Aikštelė netaisyklingos formos; ją supo dekoratyvi- 
nės sienos ir gėlynai; priešingoje pusėje driekėsi pievelė. Chivos la- 
vonas gulėjo kniūbsčias viduryje tamsios dėmės; įdėmiau pažvel- 
gęs Diurandalis pamatė iš juodo akmens išdėstytą oktagramą. Dvi 
senės jau sėdėjo tolimajame aikštelės kampe; vėl pasirodė beždžio- 
nė, tempdama dar vieną senę ir atsargiai pasodino ją prie dviejų 
pirmųjų. Ne, vis dėlto tai vyras - kaip ir kiti trys, vos velkantys 
kojas ir prisijungę prie bendruomenės. Visi laikėsi nuošaliau oktag- 
ramos, kuo toliau nuo dvokiančio, musėmis aplipusio beformio 
kūno, dar vakar buvusio Chiva, Zambulo sūnumi. Buvo ruošiamasi 
dvasių užkalbėjimo ritualui. 

Saulėtekis ir saulėlydis Altainoje visada užklumpa netikėtai. 
Stogų bei bokštų siluetai dabar aiškiai ryškėjo dangaus fone. Net 
ūksmingame kieme pakankamai prašvito, kad jis virstų mažu slap- 

tu pievelių, krūmų, gėlių, mažučių tvenkinių, vingrių tiltelių 1r me- 
džių rojumi. 

- Kromanas tikriausiai išėjo, - Diurandaliui į ausį sukuždėjo 
Vilkailtis. - Liuką ketino palikti pravirą. 

- Dabar jau nieko nepakeisi. Tikėsimės, kad visos beždžionės 
susirinko čia. Kaip manai, kas šių burtų taikinys? 

Jo Durklo akys išsiplėtė. 

- Štai jūs ir pasakykite. 

Diurandalis net nemėgino spėlioti. Jis ir pats negalėjo patikėti 
tuo, ką įtarė, nekalbant, kad ištartų tuos įtarimus balsu. Ir vis dėl- 
to ryškėjo vientisas siaubingas paveikslas. Patys stipriausi užkei- 
kimai veiksmingi: tik tam tikru paros metu. Dabar kaip tik švito, 
prasidėjo nauja diena. KITOS DIENOS RYTĄ JAUČIAUSI KAIP 
NAUJAI GIMĘS, - sakė tada Evermenas. 

Dabar aplink pakylą buvo išdėlioti jau dvidešimt trys tokie gyvi 
lavonai. Dauguma įvynioti į kažin kokius chalatus, keletas - visiškai 
nuogi, tačiau visų oda buvo sena, suvytusi, susiraukšlėjusi, galvos 
arba plikos, arba žilos. Kai kurie vapėjo nesuprantamus žodžius 
kaimynams, kai kurie pasliki gulėjo lyg prieš pat mirtį. Atnešė ir 
pasodino dar tris, tad iš viso buvo penkiolika beždžionių ir dvide- 
šimt šeši žmonės, jei taip galima pavadinti tuos pasibjaurėtinus pus- 
gyvius skeletus. Dauguma beždžionių išsitiesė žolėje, dvi įsilipo į 
medį, o keturios atsistojo į oktagramos vidurį ir užgiedojo - iš pra- 
džių viena, paskui visos kitos. Šivijalio užkeikimams paprastai rei- 
kia aštuonių Žmonių, tačiau kitose šalyse kitokios ir apeigos. 

Vilkailtis spustelėjo globotiniui petį. 

- Eime! 

- Luktelėk! 

- Eime! Jei norite, aš pasižiūrėsiu, kas bus toliau, bet jeigu jūs 
pasiliksite čia dar bent trumpam, aš išprotėsiu. - Be abejonės, jis 
buvo teisus. Dabar, kai visi gyvūnai susirinko žiūrėti ceremonijos, 
patogesnio momento sprukti galėjo ir nepasitaikyti. 

Diurandalis jau ketino kilti, bet iškart vėl sustingo. 

- Klausyk! Jie kviečia Laiko dvasias! - Apeigos labai skyrėsi 
nuo visų, apie kurias jam teko girdėti, - sudėtinga dvasių kvietimo 
ir išvijimo seka visuose oktagramos kampuose. Užkeikime dalyva- 
vo ir visos pagrindinės stichijos. To galima buvo tikėtis: gyvybė 
gimsta susijungus visoms keturioms stichijoms - Orui, Ugniai, 
Žemei ir Vandeniui, o aukso kūrime svarbiausios Žemė bei Ugnis. 
Tačiau čia, regis, buvo kviečiamos visų rūšių dvasios, net meilės 
dvasia. Karališkosios Kerėtojų Kolegijos nariai sutiktų nusirauti 
plaukus, kad nors akies krašteliu galėtų žvilgtelėti į šias apeigas, 

bet Diurandaliui visa nugara pašiurpo. Apeigų kulminacija sutapo 
su pirmųjų saulės spindulių pasirodymu, apšvietusiu bokštų viršū- 
nes. Giedojimas baigėsi ilga, džiaugsminga gaida. 

Lavonas sujudėjo. 

Neįtikėtina! Žmogus išbuvo negyvas dvidešimt keturias valan- 
das! Jį išskrodė, jam nuleido kraują, jo kūnas jau pradviso - vis 
dėlto Chiva pradėjo spurdėti. Atrodė, jog jis mėgina atsistoti. 

Trys susiraukšlėjusios mumijos svirduliuodamos atsistojo ir 
nuklibikščiavo prie jo. Keturi ar penki nušliaužė paskui juos. Pašie- 
kę kūną, jie griuvo ant jo ir pradėjo plėšyti jį dantimis, lyg peralkę 
šunys. Traukulių tampomas kūnas nusviedė kelis šalin, bet jie at- 
kakliai šliaužė prie jo. Beždžionės pakeldavo pačius silpniausius ir 
nunešdavo prie lavono, kad visi galėtų dalyvauti puotoje. Netrukus 
visi dvidešimt šeši draskė savo grobį į gabalus, palaidodami lavoną 
savo knibždėlyne. Beždžionės atsitraukė atgal ir žiūrėjo; kai kurios 
patenkintos ūkavo. 

Nuoga moteris atsistojo, įsikandusi dantimis mėsos gabalą ir 
prilaikydama jį rankomis. Jos kūnas tiesiog akyse išsitiesė ir suap- 
valėto. Mirtinai balta odos spalva virto rausva, jaunatviška. Išdžiū- 
vusios krūtys prisipildė gyvybės ir pakilo, virsdamos standžiomis 
mergiškomis krūtimis, plaukai patamsėjo, vešliai krisdami ant pe- 
čių. Ji sviedė šalin savo vaišių likučius ir skambiai nusijuokė, žyb- 
telėjusi kruvinais dantimis. 

- Diurandali, - vos girdimai sudejavo Vilkaitis. - Jei dabar ne- 
išeisime, neišeisime niekada! 

Tikra tiesa. Diurandalis priklaupė ant kelių, vis dar nepajėgda- 
mas atplėšti akių nuo pasibaisėtino paveikslo. Dabar nuo šios krū- 
vos atsiskyrė keletas vyrų - tvirtų, jaunų vyrų, vos prieš porą mi- 
nučių atrodžiusių lyg persenusios mumijos. Vieną Diurandalis at- 
pažino - vakar jis stovėjo šalia Gerato, kai jie kalbėjosi gatvelėje. 
Raumeningas, apžėlusia krūtine, atrodė net jaunesnis nei išvakarė- 
se. Jis nusijuokė ir, iškėtęs kruvinas rankas, puolė moterį. Toji at- 
šoko šalin, apsimesdama bėganti; jaunuolis ją nusivijo. Nubėgusi 
takeliu pro pat šivijaniečius, jauna moteris leidosi sugaunama po 
pačia arka. Jie apsikabino ir prigludo vienas prie kito kruvinomis 
lūpomis, palikdami ant odos raudonus pėdsakus. Porelė užtvėrė 
Durklams atsitraukimo kelią. Vilkailtis sukūkčiojo. 

Iš oktagramos pusės sklido juokas. Krūva iškriko, jaunuoliai ir 
merginos, žvalūs bei sveiki, sėdėjo ant akmenų. Kai kas baigė 
graužti kaulą, kai kas - rankos gabalą. Kaulai švytėjo auksu: įbrė- 
žimus, Diurandalio pastebėtus ant aukso luitų lydykloje, buvo pa- 
likę dantys. 

Dar kelios moterys, gaudomos vyriškių, išsilakstė į šalis. Po- 
relės griuvo žolėn ir raičiojosi, smagiai grūmėsi ir mėgavosi visais 
grįŽžusios jaunystės pranašumais. 

Pora, stovėjusi tarpduryje, pasislėpė viduje. 

- Nagi! - tarė Vilkailtis. 

- Taip. 

- Eime! 

Vyrai pašoko ir nėrė pro duris. Riaumojimas ir ūbavimas reiš- 
kė, kad juos pastebėjo. Aistringa porelė tenubėgo iki vestibiulio, 
ten dabar ir gulėjo ant grindų - Vilkailtis juos aplenkė, Diurandalis 
peršoko. Bėgliai triukšmingai nusirito laiptais. 

Nesustodami Durklai perbėgo šlamštu užverstą sargybinių 
kambarį; jų žiedų šviesa beveik išskydo rytinės saulės spinduliuo- 
se. Vilkailtis atlapojo duris, stabtelėjo, praleisdamas pirmyn Diu- 
randalį ir užtrenkė jas paskui save, kol jo globotinis it viesulas rū- 
ko pro kalėjimo kameras ir staigiu trūktelėjimu atidarė kitas duris. 
Vyriai veriamai suspigo. Jis bėgo aukso sienų koridoriumi: jam už 
nugaros Vilkailtis užtrenkė ir tas duris. Diurandalis manė, kad, 
jiems tikriausiai pavyks bėgti greičiau už beždžiones, bet įveikti jas 
kovoje - nebūtinai. Trylika jaunų karių irgi pasiruošę kautis, be to, 
jie puikiai pažįsta vienuolyną, žino visus įėjimus ir išėjimus. Sąži- 
ningos kovos tikrai neverta tikėtis. 

Tada nežinia kas suriaumojo ar suklykė priekyje - nuo aukso 
lydinių atšokantis aidas keistai kraipė garsą. Neliko jokios abejonės 
- link liuko teks prasiveržti. Nelėtindamas žingsnio, Diurandalis iš- 
sitraukė Harvestą. Girdėjo jam už nugaros akmenimis šlepsint ba- 
sas Vilkailčio kojas. Paskui išgirdo veriantis belangės duris ir už 
nugarų blykstelėjo šviesa. Pasigirdo beždžionių ūbavimas. 

Pralėkė į lydyklą vedantį posūkį. Kūną pamatė beveik ties kitu 
posūkiu. Tampoma priešmirtinių konvulsijų ruda beždžionė nagais 
draskė grindis. Ji dar kartą sukliko ką tik girdėtu balsu - nepake- 
liamo skausmo riksmas. Gulėjo plūsdama kraujais, kraujas tekėjo 
grindimis, aptaškė net aukso lydinius. Nepanašu, kad apsimetinėtų. 
Tikriausiai tai Kromano darbas, - vadinasi, prašvitus inkvizitorius 
neišėjo. 

- Atsargiai! - sušuko Diurandalis, peršokdamas kūną. Už jo 
plytėjo kraujo klanas, kruvini pėdsakai suko liuko pusėn. 

- Greičiau! - atsiliepė Vilkailtis. 

Paskui jie išsiveržė iš aukso saugyklų ir nudūmė tuneliu. 

- Kromanai! Mes ateinam! - Diurandalis vos neįsirėžė į tunelio 
galą. 

Liukas buvo uždarytas. 

Jis staigiai atsisuko, bet Vilkailtis jau stovėjo apnuoginęs kar- 
dą ir laukdamas priešo. Aršus persekiotojų cypimas ir urzgimas 
artėjo. 

- Apsiauk! Diurandalis numetė Vilkailčiui jo batus ir paskubo- 
mis užsitraukė savuosius. Taip bus patogiau. Jis lipo viršun meta- 
linėmis kabėmis, paskui, rizikingai ant jų balansuodamas, abiem 
rankom įsirėmė į liuką. Dangtis nekrutėjo. MIRTIS IR LIEPSNA! 
Jis juk matė beždžionę pakeliant plokštę viena ranka! 

Įsitvėręs viršutinės kabės, Diurandalis nugara pasisuko į sie- 
ną, paskui pačiupo metalinį žiedą, kabantį prie plokštės. Koridorių 
užpildė beždžionės, žvilgantys kardai, degantys deglai. Kairė Vil- 
kailčio ranka dar švietė, tad Durklai turėjo šiokį tokį pranašumą, 
akindami priešininkus. 

Kad ir kaip būtų, Diurandalis privalėjo ištraukti juos abu iš čia, 
ir ištraukti greitai, jeigu nenori viršuje susitikti Gerato su draugu- 
žiais. Jis įsirėmė pečiais į liuką, kuo aukščiau užsikeldamas kojas. 
Jei paslys, nukris žemyn galva ant grindų. Diurandalis sukaupė vi- 
sas likusias jėgas. Net sąnariai traškėjo. Plokštė vos pastebimai 
sujudėjo. 

Apačioje sužvango metalas - pirmoji beždžionė puolė Vilkailtį. 
Vėl žvangesys. Fechtuotis siaurame koridoriuje - jau savaime me- 
nas. Džiugus Durklo šūksnis ir tuo pat metu pasigirdęs žvėries 
kauksmas reiškė pralietą priešo kraują. 

Plokštė pasidavė ir akinanti šviesa užliejo šulinį. Diurandalis pa- 
stūmė dar stipriau. Dzin, dzin, dzin... dar vienas pergalingas 
šauksmas, ir naujos žvėrių dejonės. Dabar stumti pasidarė sun- 
kiau, bet ir svoris sumažėjo. Plokšte pavirto ir sustingo. Diuranda- 
lis atsistojo visu ūgiu, paskui išlipo laukan ir iškart atsigulė ant ak- 
menų, persisvėręs Žemyn. 

Traukdamasis atatupstas ir kaudamasis, Vilkailtis pasiekė švie- 
są. Beždžionės galėjo jį pulti tik po vieną, tačiau vienas netikslus 
judesys - ir Durklo kardas kliudytų sieną, atverdamas kelią priešo 
smūgiui. 

- Ar galėsi kautis, kol trauksiu tave aukštyn? 

- Teks! - Vilkailtis pakėlė kairę ranką. 

Diurandalis pastvėrė Durklą už riešo, kita ranka įsiremdamas 

į prieduobės kraštą. Liepsna! Tai neįmanoma! Reikia, kad taptų 
įmanoma! Sukandęs dantis, jis tempė Vilkailtį, perkeldamas bičiulio 
svorį ant savęs, kad tas galėtų nugara į sieną lipti nuo vienos ka- 
bės iki kitos, nenustodamas kautis su įsiutusiomis beždžionėmis. 
Dusdamas Diurandalis atsiklaupė ant vieno kelio, paskui ant abie- 
jų... Apačioje žvangėjio kardai, veriamai klykavo beždžionės, ne- 
norėdamos paleisti savo aukos. Vilkailtis kilo aukštyn, saugodamas 
kojas nuo smūgių. Diurandalis viena koja įsirėmė į žemę, ketinda- 
mas vienu trūktelėjimu ištempti Durklą aukštyn. Padaryti šito ne- 
spėjo: Geratas kojos spyriu užtrenkė liuką. 

Vilkailtis riktelėjo tik kartą, nors galbūt tai tik oras išsiveržė iš 
suknežintos krūtinės ląstos. Tikriausiai jis mirė dar prieš surikda- 
mas, liukui prislėgus vaikino širdį. 

Keli ankstyvi pretendentai žiūrėjo į juos nuo sienos, akivaiz- 
džiai nustebinti įprastinės tvarkos pažeidimo. Pusė tuzino vienuolių 
stovėjo prie atidarytų vienuolyno durų ir nejudėjo iš vietos. Ko 
jiems jaudintis, jei reikalo ėmėsi pats Geratas? Vienuolis ryšėjo tik 
klubų raištį, rankoje žvilgėjo auksinis kardas. Kruvinomis lūpomis 
šokavo šypsena. Diurandalis, permetęs kardą į dešinę ranką, kaire 
išsitraukė durklą ir puolė Geratą. 

Geratas atsitraukė porą žingsnių - ir traukėsi toliau. Šypsena 
dingo nuo veido. Kardai trinksėjo lyg Aironholo Kalvė, kai joje kū- 
jais taukši visi aštuoni kalviai. Geratas kovėsi nuostabiai, tiesiog ne- 
įtikėtinai. Kiekvienu gynybiniu įtupstu Diurandalis mirtinai rizika- 
vo, kaskart jam net kvapą užimdavo; kiekviena ataka - beprotiškas 
aklas žaidimas. Aironholo auklėtiniui dar niekada neteko sutikti to- 
kio fechtuotojo, tačiau Diurandalis kovėsi iš paskutiniųjų, nes ką 
tik prarado draugą, už kurį privalėjo atkeršyti. Pirmasis kraujas 
nulemia dvikovos baigtį, nes net ir mažytis įbrėžimas atitraukia ko- 
votojo dėmesį, suteikdamas priešui progą kirsti dar kartą. "Lelija", 
"Vaivorykštė"... Diurandalis kovėsi aironholiečių stiliumi, dažnai 
atremdamas kirčius durklu - vieninteliu jo pranašumu. Išprovoka- 
vęs Durklą kovai, Geratas neįvertino, kad kovojama bus ne pagal 
brolijos nustatytas taisykles. Jis nesitikėjo, jog priešas turės dur- 
klą. Pradžioje vienuolis irgi kovėsi aironholiečių stiliumi, bet paskui 
pradėjo keisti kovos būdus, išbandydamas viską, ką mokėjo, mė- 
gindamas sustabdyti žudantį Diurandalio puolimą. Savo kūną jis 

valdė meistriškai. Nekartojo tų pačių judesių, veiksmų, bet, kad ir 
ką darytų, įveikti durklo Garatui nesisekė. Gynyba, puolimas, gy- 
nyba... Jis traukėsi, bet nepanikavo. Tikriausiai jo draugužiai nu- 
tarė, kad brolis žaidžia tą patį žaidimą kaip su Gartonu, bet iš tik- 
rųjų Geratas tiesiog neturėjo kitos išeities. Kiekvieną jo įtupstą pa- 
sitikdavo durklas, ir vienuolis vis dažniau atsidengdavo mirtinam 
Harvesto geluoniui, besitaikančiam įsmigti Geratui į kelį, paslėps- 
nius, akis... 

Kovotojai artinosi prie vartų. "Drugelis", "Tarakonas"... Aha! 

arvestas įsisiurbė Geratui į petį. Tas riktelėjo ir naujas kruvi- 
nas rėžis perskrodė jo šonkaulius. Dabar Diurandalis buvo padė- 
ties šeimininkas. Jis padidino spaudimą, taikydamas suduoti mir- 
tiną smūgį, bet kaskart tik nepavojingai sužeisdavo priešininką. 
Veidas, kaklas, krūtinė - jis raižė Geratą taip, kaip tas raižė Garto- 
ką, tik šįkart tai nebuvo žaidimas, nes kiekvienu kirčiu buvo mė- 
ginama nužudyti. Kaip gali žmogus kentėti tokį skausmą, ir, nepai- 
sant nieko, puikiai gintis? 

Paskui Diurandalis prirėmė Geratą prie sienos. Tas atšoko nuo 
jos beatodairiškai puldamas; ir šį kirtį aironholietis atrėmė durklu. 
Harvestas slystelėjo vienuolio kaklu, auksinis kardas žvangėdamas 
nusirito akmenimis, ir Geratas pagaliau griuvo į kraujo klaną. Ži- 
nodamas, kad broliai puikiai įvaldę gydymo paslaptis, Diurandalis 
trimis trumpais kirčiais nuritino Geratui galvą. 

Sunkiai šnopuodamas, Diurandalis apsidairė. Stovėję netoli 
vartų vienuoliai pagaliau pasileido link jo. Jis puolė prie vartų, nuo 
kurių Diurandalį teskyrė vos keli jardai, nesuprasdamas, ko taip 
džiūgauja žiūrovai ant sienos. 

Vartai užrakinti - nauja išdavystė. 

- Čionai! - pasigirdo balsas, ir Diurandalis pamatė nuo sienos 
jam ištiestą raumeningą ranką. 

Jis stvėrėsi gelbėtojo kairiąja ranka, o dešinę, laikančią kardą, 
iškėlė aukštyn, kad kas nors iš Žiūrovų galėtų ją sugriebti. Pama- 
žu, veidu į sieną, Diurandalis kilo aukštyn. Paskui žiūrovų rankos 
sugriebė jį už marškinių, diržo ir Durklas persirito per atraminę 
tvorelę. 

- Ačiū! - iškvėpė jis, grūsdamas kardą į makštis, pašoko ant 
kojų ir pasileido bėgti. 

Užtektų vos vieno riktelėjimo: "Dešimt aukso lydinių už šį 
žmogų!" 

Jei toks šūksnis ir nuskardėjo, Diurandalis jo neišgirdo. Jis nė- 
rė į skersgatvį ir nesustodamas bėgo toliau. 

Bėgdamas Samarindos gatvelėmis, taškydamas į šalis po kojo- 
mis pasipainiojusius ankstyvus praeivius, Diurandalis neabejojo, 
kad ginkluoti broliai lauks jo prie miesto vartų. Jie tikrai bus pa- 
siuntę Žmones uždaryti išėjimą; jis spėjo, jog tikriausiai todėl vie- 
nuoliai ir nesistengė kitaip jo sulaikyti. Diurandalio nuostabai, nie- 
kas jo nesustabdė. Uždusęs nuo bėgimo, apsipylęs prakaitu nuo 
kepinančios, nepaisant ankstyvo ryto, saulės, Diurandalis pralėkė 
arką ir nėrė į turgaus labirintą. Net ištrūkęs iš miesto ir pabėgęs į 
kalvas Durklas, žinoma, nesijaus saugus. Jei vienuoliai sumanys jį 
vytis kupranugariais, jie beveik iškart pagaus bėglį. Be to, kalvose 
slypi daugybė pavojų, tačiau Diurandalis vis tiek lengviau atsidus 
ištrūkęs iš miesto. 

Valstiečiai ir pirkliai dar neišdėliojo savo prekių, tad Diuranda- 
liui neprireikė nė minutės, kad nusigautų iki arklidžių, kuriaše j jie 
su Kromanu ir Vilkailčiu paliko arklius. Reikiamą arklidę jis'iškart 
atpažino, pamatęs jos storulį šeimininką, rauplių išvagotu veidu. 
Vadino jį Ušanu, ir Kromanas pasirinko storulį dėl jo tegu ir sąly- 
ginio sąžiningumo. Vakar prieš saulėlydį jis čia sukiojosi; rado jį 
Diurandalis čia ir dabar. Sprendžiant iš mėšlu apkibusių drabužių, 
Ušanas ir miegojo arklidėse - beje, tik taip tikriausiai įmanoma ap- 
saugoti jam patikėtus arklius nuo ne itin sąžiningų kaimynų. Kita 
problema - įsitikinti, jog penki gauruoti arkliukai raudonomis juos- 
tomis ant kaklo tikrai tie patys gyvuliai, kuriuos vakar paliko šivi- 
janiečiai, ir per naktį jie paslaptingai nesuseno kokia dešimčia me- 
telių. Arklių savininkai išraižė savo vardus ant jų kanopų, bet šioms 
plonybėms Diurandalis nebeturėjo laiko. 

Pasirausęs kišenėse, jis išsitraukė kvitus už tris arklius iš pen- 
kių. Ušanas nužvelgė suplukusį, uždususį, aptaškytą krauju sve- 
timšalį keistu žvilgsniu, bet klusniai nėrė pro duris ir netrukus grį- 
žo, vedinas dviem arkliais. Diurandaliui jie pasirodė pažįstami. Kiti 
trys, kaip tai įprasta arkliams, patys risnojo iš paskos. 

- Kol kas užteks dviejų, - pasakė Diurandalis. - Mano draugai 
gali atsiimti savuosius kiek vėliau, o man trečiojo šiandien nepri- 
reiks. Užteks vieno balno. Tikiuosi grįžti šį vakarą, tada sumokėsiu 
dar už vieną naktį, - kuo mažiau sukels įtarimų, tuo geriau. 

Ušanas vėl keistai pažiūrėjo į jį. Jis stovėjo tylėdamas, kol Diu- 
randalis užsėdo ant arklio ir pririšo prie balno antrą arklį, paskui 
nusispjovė į dulkes. 

- Už tris obitus pasakysiu, kur nujojo tavo draugužis. 

Diurandalis pasirausė kišenėse ir surado auksinį dizorką. 

- Papasakok viską. 

Storulis gūžtelėjo pečiais. 

- Jis atlėkė visas suplukęs, kaip ir tu. Nusipirko kitą arklį, nors 
kaip ir tu neturėjo bagažo. Nujojo tenai, - arklininkas dūrė pirštu į 
vakarus. - Greitai. Bet toli nukakti negalėjo. 

Diurandalis numetė jam monetą, kurią Ušanas krimstelėjo ir tik 
paskui paslėpė nešvaraus chalato klostėse. 

- Ką gi, tau dovanai lieka du arkliai, bičiuli. Ir balnas. Ar galiu 
tikėtis, jog laikysi liežuvį už dantų? 

Žinoma, tylus Ušano linktelėjimas nevertas nė sudilusio skati- 
ko. 

Diurandalis truktelėjo pavadžius ir pavarė arklį į vakarus. Ne- 
žinia kodėl jautėsi laimingas - ne dėl to, kad pavyko ištrūkti iš 
miesto gyvam, nes šiuo metu ne itin vertino savo gyvybę, bet dėl 
to, kad privalėjo atkeršyti ir žinojo, kur yra jo auka. Kromano jis 
ketino laukti Koburtinoje. Durklas tikėjosi pačiupti inkvizitorių 
anksčiau, nei vienuoliai pačiups jį. 

Trys žmonės nužudė Vilkailtį, 1r jis buvo vienas jų. Per ilgai 
erzino sėkmę, nepagalvodamas, kad jo sėkmė nebūtinai bus palan- 
ki ir kitiems. Kiekvienas Žmogus jaučia savo rizikos ribas. Vilkai!- 
tis žinojo savąsias, todėl meldė globotinio palikti vienuolyną. Diu- 
randalis tol atsikalbinėjo, kol pasidarė per vėlu. Jis pats paspruko 
paskutinę akimirką ir tik todėl, kad jo sėkmė dar neišsikvėpė. Va- 
dinasi, jis vienas iš trijų žudikų. Vienintelis dalykas, kurį Durklas 
galėjo padaryti, išpirkdamas kaltę, - nubausti kitus žudikus. Gera- 
tas savo skolą jau sumokėjo. Taigi liko pribaigti dar vieną. 

Kromanas nesitiki, kad jį vysis, tad vargu ar ėmėsi atsargumo 
priemonių. Gali būti, jog panorėjęs jis gali tapti nematomas - juk 
nuslėpė daugelį savo gebėjimų. Miesto knibždėlyne arba miške jis 
lengvai pradingtų, tačiau čia, dykose Altainos kalvose, inkvizito- 
riaus žaidimėliai gali jo ir neišgelbėti. 

Po kokio pusvalandžio Diurandalis pamatė jojantį Kromaną toli 
priekyje; šalia risnojo atsarginis arklys. Dar pusvalandį inkvizito- 
rius nerūpestingai keliavo toliau, nė neįtardamas, jog mirtis lipa 
jam ant kulnų. Kai jis atsisuko, Diurandalis buvo pakankamai ar- 
ti, kad pastebėtų šį judesį, todėl visai nenustebo, pamatęs, jog ink- 
vizitoriaus atsarginis arklys sustojo ir ėmė skabyti žolę, o pats rai- 
telis su visu žirgu staiga pradingo. 

Diurandalis iškart persėdo ant kito arklio, norėdamas kuo grei- 
čiau prijoti tą vietą, kurioje paskutinį kartą matė savo auką, atsar- 

ginį arklį jis irgi paliko. Gandai apie nematomus apsiaustus pradėjo 
sklisti maždaug tuo metu, kai jis pirmą kartą išvyko iš Aironholo, 
tačiau nieko tikro apie juos niekas nežinojo. Diurandalis vylėsi, kad 
apsiausto galios neužteks visiškai paslėpti ne tik raitelį, bet ir arklį. 
Sėkmė vis dar nenusisuko nuo jo. Netrukus jis pastebėjo truputį 
dešiniau priekyje nežymų mirksėjimą. Durklas pasuko arklį ton 
pusėn. Retsykiais atrodė, kad dykumos kalvomis šuoliuoja jis vie- 
nas. Kartkartėm Diurandalis pastebėdavo šešėlį arba arklį be raite- 
lio. Dažnai orientuotis padėdavo arklio kanopų sukeltos dulkės. 
Gaudynės tęsėsi dar valandą. Diurandalį merkė prakaitas, jis pa- 
vargo, bet ir Kromanas pastebimai lėtino tempą. Kaskart, bėgliui 
keičiant kryptį, Diurandalis nukirsdavo kampą ir vis labiau priar- 
tėdavo prie jo. 

Pagaliau, leidžiantis į nedidelį slėnį, Diurandalis pamatė, kad 
inkvizitorius nusimetė nematomą apsiaustą, o jo arklys pradėjo eiti 
žingine. Nusileidęs žemyn, jis timptelėjo pavadžius, nulipo nuo ar- 
klio ir ėmėsi tikrinti savo arklio pasagas, prie kiekvienos pasilenk- 
damas ir giliai įkvėpdamas. Diurandalis pasitikrino, ar pridžiūvęs 
Gerato kraujas netrukdo Harvestui lengvai iššokti iš makščių. Kai 
jis prisiartino tiek, kad inkvizitorius išgirstų kanopų kaukšėjimą ak- 
menimis, tas išgąstingai atsisuko. 

- Sere Diurandali! Jūs mane išgąsdinote, - jei žuvis mokėtų 
šypsotis... - Jau maniau, kad jūs pražuvote. Nuostabu! O kas nu- 
tiko jūsų Durklui? 

Likus kokiai trisdešimčiai pėdų, Diurandalis nušoko nuo arklio 
ir pririšo jį prie sauso krūmokšnio - tas išlaikys arklį, jei gyvulys 
manys, kad krūmas pakankamai stiprus. Tada nuėjo prie Kroma- 
no, stengdamasis artėti jam iš dešinės. Nežinia ką tas niekšas dar 
laiko užslėpęs? 

- Būtent tai, ko jūs ir norėjote. 

- Ne visai jus suprantu, - Kromanas buvo visas aplipęs dulkė- 
mis. Inkvizitorius perbraukė ranka kaktą. 

Dvidešimt pėdų. 

- Jūs uždarėte liuką. Užrakinote vartus. 

- Ne, ne! Mes taip nesitarėme. Jei radote uždarytą liuką, vadi- 
nasi, tai beždžionių darbas. Matyt, ir vartus jos užrakino. Liepsna! 
Na ir karštis šiandien, ar ne? 

- Jūs nužudėte Vilkailtį. Manykite, kad ir jūs jau lavonas. 

Nežinia, ar baimė, ar pyktis blykstelėjo inkvizitoriaus akyse. 

- Netiesa! Nežinau, kas jums pasidarė, sere Diurandali. Būtinai 
paminėsiu tai savo ataskaitoje. 

- Jokios jūsų ataskaitos nebus. O dabar meskite kardą štai ten 
- neištraukdamas iš makščių. Ir peilį taip pat. 

- Nė nemanau! 

Dešimt pėdų. 

Inkvizitorius vėl pakėlė ranką prie veido. Kodėl tokiame karš- 
tyje jo kakta rasoja? Dulkės turėjo nudžiovinti prakaitą. Sekundės 
dalimi anksčiau, nei Diurandalis spėjo nusisukti, už saulę ryškesnis 
blyksnis nudegino jam akis. Sužvingo išsigandę arkliai, žemė su- 
drebėjo nuo kanopų dundesio. 

Apakęs ir apdujęs iš skausmo, Diurandalis išsitraukė Harvestą. 
Jis nieko nematė, bet žinojo Kromano kovos stilių ir juos skiriantį 
atstumą. Jam liko vos trys žingsniai. Vienas, du, trys - atremti! 
Sužvangėjo susikirsdami kardai. Jei Kromanas atliko įprastą savo 
dūrį į širdį, jo kardas dabar turi būti čia, tad dar vienas atkirtis! Dar 
kartą, dabar įtupstas! Sukamuoju judesiu mostelėjęs Harvestu tar- 
si koks Žvairys, pajuto durklą įsmingant į kūną. Kromano klyksmą 
lydėjo į akmenis atsitrenkiančio kardo garsas, bet iš šios Žmogystos 
buvo galima laukti kokios tik nori kiaulystės. Sudėtingai mosuoda- 
mas Harvestu priešais save, Diurandalis atatupstas traukėsi. Nie- 
kas jo nesivijo, o po poros sekundžių, išgirdęs kiek tolėliau dejuo- 
jant, sustojo. 

Akyse raibuliavo žali ratilai, skruostais žliaugė ašaros. Tai, 
kad Diurandalis spėjo paskutinę sekundę nusisukti, išgelbėjo jį nuo 
visiško apakimo, ir Durklas pamažu vėl pradėjo matyti aplinką. 
Žalias rūkas lėtai sklaidėsi, netrukus vyrukas jau matė dar kiek iš- 
skydusius akmenų ir krūmų kontūrus, paskui įžiūrėjo ir patį Kro- 
maną - tas susirietęs gulėjo ant žemės; kardas voliojosi jam už nu- 
garos. 

Lėtai, atsargiai Diurandalis ėjo artyn. Jei ta tamsi dėmė - krau- 
jas (nežinia kodėl jis neskyrė spalvų), vadinasi, Durklas rimtai su- 
žeidė savo priešininką, gal net nužudė jį. Harvesto smaigaliu jis nu- 
stūmė Kromano kardą, paskui jį pakėlė ir nusviedė tolyn, kad ink- 
vizitorius negalėtų pasiekti. 

- Pasakyk kodėl 

Inkvizitorius sudejavo. 

- Kodėl palikai mus su Vilkailčiu mirti, kai kilo triukšmas? Tu 
ėjai paskui mus. Tikriausiai matei viską, ką matėme mes, o gal ir 
daugiau, juk turėjai nematomą apsiaustą. Išeidamas sąmoningai 
mus užrakinai, pasmerkdamas neišvengimai žūčiai. 

Kromanas lėtai pasuko galvą. Diurandalio regėjimas palaipsniui 
grįžo, dabar jis jau matė, jog perrėžė inkvizitoriui pilvą. Tas gulėjo, 

abiem rankom laikydamas virstančias žarnas. Akivaizdu, kad Kro- 
manas velnioniškai kankinosi. Ak, kokia gėda! 

- Ne. 

Diurandalio pirštai net pabalo, spausdami kardo rankeną. Jis iš 
visų jėgų stengėsi tvardytis ir nepasiduoti įniršiui. 

- Liepsna! Tau nedaug liko gyventi. Nejau nori mirti, jausda- 
mas ant lūpų melo skonį? Tu sužeidei beždžionę - girdėjau jos 
riksmą, ir kraujas ant grindų buvo visai šviežias. Palikai pėdsakus. 
Tai tu vaikštai išvirkščiomis kojinėmis, niekše. Sakyk kodėl? 

Inkvizitoriaus veidas, nepaisant dulkių ir įdegio, pabalo. 

- Man labai gaila! Taip, aš buvau... noriu pasakyti, kad tik- 
riausiai nuėjau ten anksčiau už jus. Aš išsigandau. Štai ir viskas. 
Nepamirškit, nesu toks užgrūdintas karys, kaip jūs. Aš netekau 
galvos. Esu tik paprastas valdininkas, nepasiruošęs tam, kad... 

- Mėšlas tu, o ne valdininkas. Bet ne tai baisiausia. Baisiausia, 
kad melavai apie nematomą apsiaustą. Net jei turėjai tik vieną, 
mums būtų nereikėję visiems trims rizikuoti gyvybe. Kaip paaiškin- 
Si Šį savo poelgį, pone Kromanai? 

- Man skauda! Man... reikia pagalbos! 

- Ką gi, tu jos sulauksi. Už sero Vilkailčio nužudymą skelbiu 
tau mirties nuosprendį. Mirk, bet lėtai. Merdėk ilgai. Perduok nuo 
manęs linkėjimus savo broliams maitėdoms. 

Diurandalis įkišo kardą į makštis ir nuėjo šalin. 

Dėl Vilkailčio mirties kalti trys Žmonės, ir visi trys turi sumo- 
kėti už tai savo gyvybe. Visiškai realu - ypač dabar, kai jis vilko- 
si aukštyn ilgu ir dulkėtu šlaitu, o saulė svilino, regis, vos per pėdą 
ar dvi jam virš galvos. Akis skaudėjo, jos taip stipriai ašarojo, jog 
Diurandalis beveik nieko nematė, atsigerti jis galėjo tik savo ašarų. 
Sukeldamas blykstelėjimą, Kromanas žinojo, kad išgąsdins arklius, 
tad arba jis jautėsi visiškai beviltiškai, išdrįsdamas šitaip rizikuoti, 
arba žinojo slaptą būdą vėliau susigrąžinti savąjį arklį. Gali būti, 
kad apžiūrinėdamas arklio kanopas inkvizitorius jas kaip nors už- 
keikė. Bet Diurandaliui teks pėdinti savomis kojomis. Jeigu pavyks 
šiame karštyje išsilaikyti pakankamai ilgai ir pasiekti miestą - žino- 
ma, jei Durklas apskritai jį ras - tada greičiausiai jį pagaus broliai 
vienuoliai ir patieks kaip antrą patiekalą, pavyzdžiui: "Diurandalis 
su obuoliais". 

Keliauninkas užsiropštė į pačią aukščiausią iš aplinkinių kalvų, 
ir, trindamas akis, prisėdo. Vylėsi, jog anksčiau ar vėliau akių 
skausmas liausis, - jei jis apskritai sulauks to "vėliau", - bet tą mi- 
nutę ašaros užklojo akis rūku, slepiančiu nuo jo Samarindą, nors 
Diurandalis žinojo, jog miestas plyti rytuose. Pagal šešėlį nustatė, 
kur pietūs. Nesimatė nei jo, nei Kromano arklių, net jeigu gyvuliai 
pasirodytų, jis nepajėgtų jų pagauti. Tik pats nusivarytų ir visiškai 
nebetektų jėgų. 

Kažkas artinosi. Iš pradžių Diurandalis negalėjo suprasti, ar tai 
žmogus, ar kas kita, bet, regis, objektas buvo ne vienas ir, spren- 
džiant iš to, jog jis judėjo tiesiai į jį, keliauninką jau pastebėjo. Ne- 
skubėdamas patraukė priešais. Tikriausiai tai keršto trokštantys 
broliai, tad išsigelbėti paprasčiausiai neįmanoma. O gal Evermenas 
persigalvojo? Aišku tik, kad tai ne Vilkailtis. Kad ir kokius gydo- 
muosius užkeikimus įvaldę vienuoliai, Vilkailčio jie nesugebėtų iš- 
gydyti. 

Pagaliau Diurandalis atkėpestavo iki iš žemės kyšojusios uolos 
nuolaužos, kuri nors ir nemetė šešėlio, bet atramai tiko, ir atsisė- 
do, atsišliejęs į ją nugara. Tada jau gerai įžiūrėjo du kupranugarius, 
bet raitelis tebuvo vienas. 

Jie kilo ilgu šlaitu, ir pagaliau Diurandalis pažino Evermeną. 
Tas nusiėmė kepurę ir kaštoniniai jo plaukai sužvilgo saulėje. Pri- 
vertęs kupranugarius atsigulti, nerangiai nulipo, mankštindamas 
užtirpusias kojas. Eidamas prie Diurandalio, jis tylomis ištiesė van- 
dens gertuvę ir apsidairęs atsisėdo ant gretimo akmens. 

Diurandalis godžiai priglaudė gertuvę prie lūpų. Paskui ilgą 
minutę abu tylėdami žiūrėjo į vienas kitą. 

- Atgaila? Grįžti namo? 

Evermenas papurtė galvą. 

- Auštant aš mirčiau. Aš tikrai nenoriu, bet ir norėdamas ne- 
galėčiau. Aš tau nemelavau. . 

- Melavai, pasakodamas apie savo globotinį, - taip tvirtino 
Kromanas... beje, ar pats Kromanas sakė tiesą? 

Sprendžiant iš to, kaip Evermenas gūžtelėjo pečiais, inkvizito- 
rius buvo teisus. 

- Tik sakydamas, jog jis mirė nuo karštinės. Jis žuvo grumty- 
nėse anapus Koburtino. Aš nepateisinau savo globotinio vilčių, - jis 
provokuojamai kilstelėjo smakrą. 

- Dėl to metei iššūkį? Kad mirtum? 

- Manau, taip. Tik prieš teisdamas mano broliją, drauguži, pa- 
sistenk įvertinti seniausiųjų etiką, - gilias jo kaktos raukšles nuklo- 
jo dulkės. Plaukai neteko blizgesio ir priekyje praretėjo; kaklas su- 

plonėjo, žandikaulis... Evermenas matė, jog Diurandalis tai paste- 
bėjo. - Kadaise atrodžiau kiek kitaip, tiesa? - Jis karčiai nusišypso- 
JO, tarp nosies ir lūpų kampučių atsirado naujos raukšlės. Vakar jų 
nebuvo 

- Taip greitai? 

Linktelėjimas. 

- Kiekviena diena - ištisas gyvenimas. Saulei leidžiantis būsiu 
vidutinio amžiaus. Vidurnaktį būsiu sukriošęs senis, - jis vėl kar- 
čiai šyptelėjo. - Nuo vidurnakčio iki aušros būna tikrai prastai. 

- Vadinasi, melavai sakydamas, jog likai savo noru. Jie įviliojo 
tave! 

Evermenas sėdėjo, alkūnėmis pasirėmęs į kelius. Pasukiojo 
rankose kepurę, paskui būgštaudamas pažvairakiavo į Diurandalį. 

- Ką tu matei? 

- Daugiau, nei pakankamai - žvėris, maitėdas. Alkanas žiur- 
kes. 

- Tu nežinai, koks tai jausmas. Neįviliojo... Na, iš dalies. Jie 
puikūs gyduoliai, išgelbėjo man gyvybę, nepaisant, kad netekau 
tiek kraujo - ir Geratą išgydė. Kitą rytą beždžionės man atnešė mė- 
sos. Nežinojau, kas tai, bet veikė lyg ugnis. Paprašiau daugiau ir 
jos atnešė dar. Kitą dieną jau žinojau, ką valgau, bet negalėjau be 
j0S apsieiti. 

- Jei gerai supratau, mėsą reikia suvalgyti iškart po užkeikimo? 

- Per kelias minutes. Jos negalima laikyti, - Evermenas minkė 
savo kepurę. - Nauja jaunystė! Neįsivaizduoji, kas tai yra. 

- Už tai susimoki. Pats ką tik sakei, jog iki vidurnakčio pasen- 
si. 

- Na, tai geriau nei tikra mirtis. Tai neįmanoma! Patirti visa tai 
- iš pradžių netenki žvalumo, paskui tampi ne toks greitas, dingsta 
jėga... jausmai silpsta, skausmas, irimas... patirti šitai, suvokiant, 
kad tai visam laikui, kad kelio atgal nėra... Ne, tai būtų daug blo- 
giau. Gyvenimas virstų nesibaigiančia kankyne. Visą laiką to lauk- 
tum. - Evermenas truktelėjo pečiais. - Niekas to neišgyvena. Iš- 
skyrus mus. Kas rytą mums viskas prasideda iš naujo. 

- Ne veltui. 

- Jie juk savanoriai! Visi iki vieno! Jie supranta, kur eina. 
Kiekvienas turi galimybę. Sausros metais arba po didelių karų nu- 
tįsta šimtinės eilės. Ir visi savanoriai. 

Ne, Evermeno žodžiai nė iš tolo nepriminė atgailos. Norėda- 
mas tapti nemirtingas, sąžiningas kardininkas pardavė sielą. Jis net 
nemato čia nieko bloga. 

- Absoliučiai visi savanoriai? Kas atsitinka tomis dienomis, kai 
nugali pretendentas? 

- Ak! - Evermenas atsiduso ir užsidėjo kepurę. - Taip. Na, to- 
mis dienomis mes, kaip čia pasakius... aktyviai ieškome rekrūtų. 
Trumpiau tariant, paimame vieną iš jų, svetimųjų. Jis tik truputį 
anksčiau žūva, štai ir viskas. 

- Skersgatvyje įsmigus peiliui į nugarą, bet ne su kardu ran- 
koje? 

- Neverta dėl to ginčytis, drauguži, - nusivylęs Evermenas 
krestelėjo galvą. - Mes vis tiek nesutarsime. Juk perspėjau tave, 
kad šios paslaptys neduos naudos Šivijalyje. 

- Ko gi tau tada reikia? - Diurandalis staiga įtariai apžvelgė ho- 
rizontą: ar jo neapsupo? 

- Nutariau, kad šiokia tokia pagalba tau pravers. Regis, nesu- 
klydau. Kas nutiko tavo arkliams? Ir tavo akims? 

- Dėl kai ko nesutariau su savo parankiniu inkvizitoriumi. Nu- 
galėjau taškais. 

Evermenas vėl gūžtelėjo pečiais. 

- Nereikėjo susidėti su tokia padugne. Dar norėjau pasakyti, 
kad man gaila Vilkailčio. Jis juk buvo aukščiausios klasės fechtuo- 
tojas, tiesa? 

- Aukštesnės nebūna. 

- Ką gi, "visi Durklai gimsta, kad mirtų" - juk taip mums sa- 
kydavo Aironhole... nors tada jie dar nežinojo apie mane. Aš iš 
tikrųjų atvažiavau dėl Vilkailčio. Atvežiau tau jo kardą - pasiimk 
JL. 

Liepsna! Diurandalis nežinojo, pyktis ar apmaudas sukėlė tokį 
skausmą. Kad ir kas tai būtų, jis negalėjo ištarti nė žodžio. Tik link- 
telėjo. 

Evermenas minutę patylėjo, žiūrėdamas į jį taip, tarsi ko lauk- 
tų. 

- Sakoma, Durklas negalės ilsėtis ramybėje, kol jo kardas ne- 
kabos salėje, - pagaliau tarė. - Bičiuli, tau teks patikėti mano žo- 
džiu: pirminėms stichijoms Vilkailtį sugrąžinome deramai. Aš pats 
įkūriau įkapių laužą. Jis nebuvo savanoris. 

Ar vietoj Durklo vienuoliai suvalgys Geratą? Beje, tai nebloga 
naujiena. 

- Ačiū. 

- Atvežiau truputį maisto ir vandens. Dvi dienos kelio į vaka- 
rus, paskui jok moters krūtis primenančių kalnų viršūnių link - taip 
pasieksi Koburtiną. Dauguma klajoklių šiuo metų laiku traukia į 
pietus. Tau nieko nenutiks. 

- Dėkui, - pakartojo Diurandalis, stengdamas nekreipti dėme- 
sio į gerklėje atsiradusį gumulą. - Klausyk... Man norėtųsi pasaky- 
ti, kad gaila Gerato. Niekada nesu sutikęs jam prilygstančio kardi- 
ninko. 

- Taip, - atidūsėjo Evermenas. - Bailiu jo nepavadintum. Jis 
neprašė pagalbos, nors rizikavo daug labiau nei... Beje, Geratas 
turėjo savų trūkumų. Dar nepasveikinau tavęs su pergale. Gerai, 
palikim viską taip, kaip yra, sutinki? 

- Sutinku, - linktelėjo Diurandalis. - Palikim viską taip, kaip 
yra. 

- Ir dar kai kas. Esu įpareigotas pasiūlyti tau užimti jo vietą, jei 
nori. Tai ne spąstai, prisiekiu. Gali prie mūsų prisijungti, tave su 
džiaugsmu priims. Visiems laikams. 

- Ne, dėkoju. 

Evermenas nusišypsojo. Jis sumirksėjo, tarsi į akis būtų pa- 
kliuvę dulkių. 

- Nenustebinai. Bet vis tiek gaila. Neįsivaizduoji, ko atsisakai. 
Pasakyk man tik viena: kuo mūsų brolija blogesnė už taviškę? Ma- 
nai, esu nevertas visų tų paaukotų gyvybių, kad išsaugočiau savąjį 
gyvenimą, o tavo brangusis karalius vertas? 

Diurandaliui net kvapą užėmė nuo tokio pasibaisėtino klausi- 
mo. 

- Aš laisva valia rizikuoju savo gyvybe dėl... 

- Mūsų pretendentai irgi. 

- O, juk tai nesąmonė! Beprotybė! Eik velniop! Mes buvom 
draugai Aironhole. Buvom lyg broliai. Matyti, kaip žmogus, kuriuo 
tikėjau, kuriuo žavėjausi ir kurį mylėjau, virsta į... ką? Po pažįsta- 
mu veidu slėpėsi svetimas Žmogus. Šiuo ginču senojo Evermeno 
nesugrąžinsi. - Sutarėm palikti viską taip, kaip yra, tiesa? Ar įsteng- 
si pasiekti namus? 

Vienuolis nusišypsojo: 

- O, nutirps kojos ir panašiai, bet vienuolyną pasieksiu. Pri- 
griebiau tau aukso lydinį atminimui. Galėsi išmesti, jeigu nereikės. 
Ar moki joti kupranugarių? 

- Ne itin gerai, bet susidorosiu. 

Jie atsigėrė iš burdiuko vandens ir atsisveikino kaip draugai, 
nežinantys, ar dar teks kada susitikti. Paskui užsėdo ant kupranu- 
garių ir nujojo į skirtingas puses. 

MONPURSAS 

Iki namų buvo labai labai toli. Visi prieš jį susimokė: karavanai, 
orai ir galiausiai karas. Vienišas žmogus lengvai pažeidžiamas. Ne 
vieną kartą Diurandalis išvengė apiplėšimo tik todėl, kad naktį su- 
gebėjo nemiegoti. Du kartus jis laiku pajuto artėjant karštinę, spėjo 
išrausti slėptuves, paslėpti vertingus daiktus ir tikėtis, kad, jei išgy- 
vens, pavyks juos surasti. Jam atvykus, pusė Eiranijos jau buvo 
apsiginklavusi. Šivijalis kartu su Isilondu ir Belmarku kariavo, tad 
jam teko grįžti pro Ževil į, ir Diurandaliui labai pasisekė, kad nepa- 
kliuvo belskų piratams į nagus. Karaliaus Durklas išlipo į krantą 
Servilhemoje niūrų devinto mėnesio 362 metų rytą, praėjus dau- 
giau nei penkeriems metams nuo jo išvykimo. Sumokėjęs visus li- 
kusius karaliaus pinigus už obuolmušą kumelę, Diurandalis leidosi 
į kelią per visą karalystę. 

Keliaudamas matė keistai pasikeitusią tėvynę. Ambrozas nebe- 
buvo tautos didvyris kaip anksčiau. Mokesčiai sparčiai augo, ka- 
ras žlugdė prekybą, trejus metus iš eilės šalį slėgė nederlius. Apkal- 
tinta neištikimybe, nukirsdinta karalienė Lijana, o jos vietą užėmė 
Karalienė Garalda. Miestuose klestėjo keistos mados. Džentelme- 
nai dabinosi marškiniais aukštomis standžiomis apykaklėmis, puoš- 
niais rankogaliais, vilkėjo skeltus apsiaustus, siuvinėtas liemenes, 
puošėsi plunksnotomis plačiabrylėmis skrybėlėmis. Damos slėp- 
davosi po gausiais raukiniais; suknelių rankovės siekė Žemę, o vei- 
das žvelgdavo iš po įmantraus galvos apdangalo turbano.. Sostinės 
prieigose Diurandalis sužinojo, kad šalies galvos reikia ieškoti nau- 
juose dideliuose rūmuose Nokeryje. Beje, ataskaita Karaliui porą 
dienų gali palaukti; jis turi svarbesnį reikalą. 

Į Starkmurą Diurandalis atjojo maždaug vidurdienį, jį pasitiko 
du raiteliai. Jie iškart suprato, jog prieš juos Durklas, bet pasveiki- 
no jį neišsiduodamai, ar atpažino. 

- Kandidatas Banditas, sere. 

- Kandidatas Sakalas, sere. 

Sprendžiant iš susijaudinusių, vėjyje įraudusių veidų, jaunuoliai 
iš Jaunesniųjų, tačiau turėjo ginklus. Abu tokie tipiški mokyklos 
atstovai, kad po tiekos laiko pasirodė Diurandaliui vos ne dvyniais. 
Pastebėjo, kad Sakalas riestanosis, o Bandito antakiai suaugę, ir 

mintyse keiksnojo save, jog priverstas skirti žmones pagal tokias 
smulkmenas, tačiau, susitikus juos pirmą kartą viržiais apaugusio- 
se dykose kalvose, Diurandaliui nieko kita neliko. 

Jis nepasakė raiteliams savo vardo, kurį iki šiolei visi tikriausiai 
pamiršo. Vaikinukai vis tiek pamanytų, kad atvykėlis nevykusiai 
juokauja. 

- Atjojau grąžinti kardą, - tepasakė jis. - Aš negaliu čia likti. 

Raiteliai susiraukę susižvalgė, paskui Sakalas apsuko arklį ir 
šuoliais pasileido atgal su Žinia, o Banditas drauge su svečiu nujojo 
iš paskos. Jam užteko proto suprasti, kad Diurandalis nelinkęs 
kalbėtis, ir takto, kad patylėtų pats. Jiems jojant pro vartus, su- 
skambo didysis varpas. 

Diurandalis nušoko nuo arklio netoli aukštų įėjimo durų ir pa- 
davė pavadžius nepažįstamam arklininkui. 

- Ilgai neužtruksiu, - pasakė jis. - Pašerk kumelę avižomis, 
pagirdyk ir atvesk atgal. 

Diurandalis vylėsi, kad laikui bėgant, skausmas širdyje atlėgs, 
bet traukdamas Iltį iš maišo ir lipdamas laiptais vėl jį pajuto. Krauju 
sruvo širdis prisiminus Vilkailtį - jo draugystę, ištikimybę, suma- 
numą, ištvermę; kiek daug jis galėjo nuveikti, o žuvo dėl nieko. 
Plyšo širdis, galvojant apie savo klaidas. Daugiau niekada jis nepri- 
ims iš Karaliaus kito Durklo. Keliaudamas iš Samarindos, Diuran- 
dalis prisiekė tai tūkstančius kartų, ir dar kartą prisiekė čia, po Sa- 
lės stogu. Tegu ši našta atitenka monarchams, bet ne paprastiems 
žmonėms, tokiems kaip jis. 

Nebuvo svarbesnių apeigų už Sugrįžimą. Visa mokykla susi- 
rinko po dangišku kardų skliautu: magistrai, riteriai, kandidatai. 
Nuleidę galvas tarnai spietėsi tolėliau. Negarsiai žvangindamas pen- 
tinais, Diurandalis įžengė į salę, laikydamas kardą priešais save. 
Durklo nepasitiko sujaudintas šnabždesys, nes jis nesilankė čia 
penkerius metus. Vienas ar du patys vyriausi kandidatai gal ir at- 
minė paskutinį jo apsilankymą, bet tada jie buvo dar visai berniūkš- 
čiai. Nuo to laiko jis nelaimėjo nė vienos taurės, neįsigijo nė vieno 
naujo priešo. Net sėdintiems už riterių stalo prireikė laiko, kad jų 
veidus nušviestų šypsena, reiškianti, kad Diurandalį atpažino. Jis ir 
pats kai kurių nepažinojo. Daugelio, kuriuos tikėjosi pamatyti, tenai 
nebuvo. Naujuoju Didžiuoju Magistru buvo žmogus, pasitraukęs iš 
Karališkosios Gvardijos netrukus po to, kai į sostą įžengė Ambro- 
zas, vadino jį Sekstonu ar Saksonu, ar Sikstu, ar panašiai. Kandi- 
datai Diurandaliui pasirodė maži vaikai, riteriai - mumijos. Į Airon- 
holą jis atvyko ketvirtą kartą ir vylėsi, kad paskutinį. Jam sukako 
trisdešimt! Galų gale Diurandalis juk turėjo dvarą, Pek... nežinia 

kokį Dimplšyre. Jam nereikės papildyti šių bejėgių pensininkų gre- 
tas, kai ranka nebeišlaikys kardo. Jis ištikimai ir teisingai tarnavo 
savo Karaliui vienuolika metų, ilgiau nei dauguma Durklų. Jei Ketė 
dar laisva, Diurandalis ją ves ir atsistatydins, kad galėtų gyventi ra- 
mų kaimiečio gyvenimą. 

Stalus ir suolus išstumdė į šalis. Diurandalis žingsniavo pro 
kandidatų eilę tenai, kur jo laukė Didysis Magistras, po pačiu lūž- 
tančiu Saulėlydžiu. Antrasis Diurandalis jau labai gailėjosi, kad ap- 
skritai atvyko. Jei būtų palaukęs bent porą dienų, galbūt Karalius 
leistų ką nors papasakoti... nors vargu. Sprendžiant iš to, kaip 
klostosi įvykiai, smulkmenos turi likti paslaptyje, tad apie Vilkailčio 
žygdarbį niekas nesužinos. Prakeikta neteisybė! Kita vertus, Amb- 
rozas galėjo uždrausti ir šias mažas pagarbos apeigas. 

- Aš atgabenau Iltį, - ištarė jis, su pasišlykštėjimu girdėdamas 
savo paties balsą šioje tyloje, - jūsų ordino brolio, sero Vilkailčio 
kardą. Jis žuvo tolimoje šalyje, gindamas savo globotinį ir tąkart 
jį išgelbėjo, kaip ir keletą kartų prieš tai. Saugokite šį kardą, įra- 
šykite jo vardą į Litaniją, nes jis kaip niekas kitas nusipelnė atmi- 
nimo. 

Didysis Magistras laukė tęsinio. Paskui paniuręs, jis žengtelėjo 
pirmyn ir paėmė kardą. Ištarė tik privalomus žodžius. 

- Jis amžinai kabos deramoje vietoje. 

Diurandalis atsitraukė per žingsnį ir Harvestu atidavė pagarbą 
ant sienos kabančiam sulaužytam kardui. Paskui apsisuko ir išėjo. 

- Prisiekiu stichijomis, tu pasenai! - linksmai sušuko koman- 
doras Hoeras. - Tikiuosi, aš atrodau ne taip prastai. Beje, velnioniš- 
kai džiaugiuosi matydamas tai, kas iš tavęs liko! - jis suspaudė 
Diurandalį meškino glėbyje. 

Hoero veidas beveik nepasikeitė, nors jis pagaliau nusiskuto tą 
kvailą barzdelę, o plaukuose kai kur žvilgčiojo žilė. Visa kita slėpė 
naujas gvardijos munduras, pažiūrėti visai nepraktiškas, bet labai 
puikiai derantis prie naujo dvaro interjero. Tiesą sakant, kai kurias 
rūmų dalis dar supo miškas, tad vaizduotė turėjo kaip reikiant pa- 
sidarbuoti, kad vietoj dabartinių pelkių ir apleistų fermerių laukų 
įsivaizduotum nuostabų sodą, bet jų gyventojai vaikštinėjo išsipustę 
it povai. 

- O tu vis toks pat kaip kadaise, - pastebėjo Diurandalis. - 
Sveikinu, Vade! Ar galiu paklausti, kas nutiko tavo pirmtakui? 

- Nori pasakyti, kancleriui? Ei, mergyt! - MERGYT? - Alaus 
mūsų svečiui! Tu sėskis, seni, sėskis! 

Svečias paskendo minkštame krėsle - gulbių pūkai, ne kitaip - 
apžvelgė prabangų kabinetą šilku aptrauktomis sienomis ir minkš- 
tu kilimu, kuriame kojos skendo iki kulkšnių. Senais gerais laikais 
Karališkos Gvardijos štabą galėjai palaikyti arklide; šis labiau primi- 
nė rytų haremą. Paskui Diurandalis, netikėdamas savo akimis, ati- 
džiau įsižiūrėjo į savo pašnekovą. Jo liemenė visa išsiuvinėta her- 
bais, kuriuose puikavosi priekalai, ugnies liežuviai ir kardai, o virš 
jų užrašytas devizas: “BŪTI ŠALIA IR TARNAUTI!" 

- Ar tu bent gali kautis, vilkėdamas tokias grožybes? 

Hoeras kostelėjo ir ištiesė kojas, grožėdamasis savo blizgan- 
čiais batais. 

- Tikriausiai ne, bet pasakyk, dėl Dievo meilės, kada paskutinį 
kartą mes kovėmės? 

- Laikai keičiasi? 

- Galima ir taip pasakyti. Karalius asmeniškai kautynėms nebe- 
vadovauja. - Komandoras perspėjamai susiraukė, kai didžiakrūtė 
tarnaitė atnešė padėklą su dviem bokalais ir nedideliu ąsočiu. 

- Kancleris? - netikėdamas paklausė Diurandalis. - Monpursas 
dabar kancleris? Hm, ką gi, džiaugiuosi dėl jo. O kas atsitiko lordui 
Sentimui? 

Hoeras rūpinosi alumi, kol tarnaitė dingo už durų. 

- Išdavystė. Kaip tik šiandien jį turėjo tardyti kankindami. 

- Kaip laikosi Jo Didenybė? 

- Ką? A! Gerai, labai gerai. Tikrai DIDINGIAUSIAS monar- 
chas iš visų, kokius tik Šivijalis kada regėjo, - šiuos žodžius lydėjo 
išraiškingi mostagavimai ir aukštyn pakelti antakiai. - Beje, ar Žinai, 
kad turim naują karalienę? 

- Jei teisingai supratau, buvusią ledi Garaldą? 

- Tikra gražuolė! Šešiolikos metų, šviežia lyg rožė. Vos pen- 
keriais metais vyresnė už princesę Malindą. Į sveikatą, sere Diu- 
randali, ir už sėkmingą tavo sugrįžimą! 

Vyrai sudaužė bokalus. 

Diurandalis apsilaižė lūpas. 

- Štai šito man trūko. Tau vertėtų paragauti rauginto ožkų pie- 
no. Palyginti su tuo skysčiu, viskas pasakiškai skanu. 

- Nėra ko stebėtis, kad taip pasenai! Papasakok, kur basteisi 
visus tuos metus. 

- Bijau, jog tik po to, kai prisistatysiu Karaliui. O kaip Monpur- 
sas, patenkintas naujomis pareigomis? 

- Kaip spuogu ant užpakalio. Dabar jis lordas Monpursas, ži- 
noma. Baltosios žvaigždės kavalierius ir taip toliau. - Hoeras vėl 
nutaisė žvairo bukagalvio veido išraišką. Draugo humoras įgavo 
cinizmo atspalvį, ko anksčiau nebuvo. 

Taip, laikai keitėsi. Ant liežuvio galo Diurandaliui sukosi dau- 
gybė klausimų, bet jis nutarė pirma geriau susipažinti su dabarti- 
ne padėtimi šalyje. Ambrozui turėtų būti... keturiasdešimt penkeri? 
Taip, keturiasdešimt penkeri. Ankstoka paleisti vadžias iš rankų. Ir 
šešiolikmetė žmona? Žinoma, Karaliui būtina sulaukti vyriškos ly- 
ties įpėdinio. 

- Turiu gauti Karaliaus audienciją, kad praneščiau apie savo 
misiją. 

- Aš tuo pasirūpinsiu, - linktelėjo Hoeras. - Turiu pažinčių ir 
galiu prieiti net prie karališkojo sekretoriaus ausies. Atvirai kalbant, 
nemaloniai plaukuotos ausies, bet tikrai labai apsukrios. Tik būtent 
tas sekretorius... - jis nutilo, žiūrėdamas į bičiulį. 

- Tikiuosi, - nustebintas keisto žvilgsnio tarė Diurandalis, - tu 
surasi man kampą, kurį galėsiu laikyti savu? 

- Be abejo! Lova su dviem mergužėlėm tiks? Beje, ar tu bent 
supranti, jog oficialiai esi laikomas žuvusiu? 

Regis, alus Diurandalį veikė stipriau, nei tas tikėjosi. Jis pasta- 
tė bokalą ant stalo. 

- Man tai naujiena. Iš kur tokios žinios? 

- Manau, jog tai pranešė pats sekretorius Kromanas. Karalius 
išleido... 

- Kromanas? Aivinas Kromanas, inkvizitorius? Jis gyvas? 

Gurkšnodamas alų, Diurandalio pašnekovas ilgai ir įdėmiai 
žvelgė į jį. 

- Dar ir kaip gyvas. Gana artimas Jo Didenybei. Naudingas 
vyrukas. Prisiėmė nemenką dalį sunkių kanclerio pareigų. 

- Nagi, pasakok. - Diurandalis pastebėjo, jog automatiškai pe- 
rėmė bokalą į kairę ranką - pavojaus signalas kardininkui. 

Nepraslydo šis judesys ir pro Hoero akis. 

- Maždaug prieš metus jis grįžo iš užsienio. Isilonde surinko 
labai svarbią karinę informaciją - kalbama, jog grįžo namo dar iš 
toliau - tuo susidomėjo Jo Didenybė. Prieš kokį mėnesį jį paskyrė 
asmeniniu sekretoriumi. - Pauzė. - Savo pareigas atlieka vikriai ir 
uoliai. 

- Papasakok, kaip aš žuvau. Primiršau kažin kaip. 

- Smulkmenų neskelbė. 

- Ar įmanoma patekti pas Karalių anksčiau, nei sekretorius 
sužinos, jog aš prisikėliau? 

- Prieš kiek laiko praėjai pro vartus? 

- Maždaug prieš penkiolika minučių. 

- Tada jau vėlu. 

Tyla. 

- Tu pažįsti poną Kromaną? - tyliai paklausė Hoeras. - Na 
taip, žinoma, jis juk suėmė tą tavo - kalbu apie markizą. Tada su 
juo ir susitikai? 

- Teko sutikti jį ir vėliau. - Būtų neprotinga pasakyti ką nors 
daugiau, net ir Hoerui. 

Jie vėl patylėjo. Tarkim, Kromanas matė atjaunėjimo apeigas 
vienuolyne - ar galėjo jis pavogti gabalą tos šlykštynės ir išgelbėti 
savo gyvybę? 

Ne. Įvertinant tai, ką pasakojo Evermenas, net ir mažas gaba- 
lėlis jį užkerėtų, tad Kromanas būtų priverstas grįžti į Samarindą ir 
įstoti į broliją arba mirti prieš aušrą. Beje, inkvizitorius tikriausiai 
turėjo užslėpęs kokius nors gydomuosius kerus ir galėjo pats 1šsi- 
gydyti. Nors nelabai tikėtina, bet įmanoma - sužeistas, be arklio ir 
vandens, beribėse Altainos platybėse. Net jei jis kaip nors prisik- 
vietė atgal savo arklį, vargu ar jautėsi labai puikiai. Tad dabar Kro- 
manas tikrai nebus Diurandaliui draugiškesnis nei anksčiau. 

Ką jis papasakojo Karaliui? 

- Regis, audiencijos man reikia kur kas skubiau, nei maniau, 
brolau. 

Komandoras stumtelėjo neišgertą bokalą. 

- Duok man valandą. Jis ketina apžiūrėti vakarinį rūmų spar- 
ną. Gausiu tau mundurą - juk negali susitikti su Karaliumi taip at- 
rodydamas. Tau reikia apsaugos? 

- Mirtis ir liepsna, seni! Rūmuose? 

Hoeras gūžtelėjo pečiais. 

- Ne, žinoma, ne. Tiesiog pradedu bijoti šešėlių. 

- Matyt, jų čia nemažai, - niūriai pastebėjo Diurandalis. 


Taigi Diurandalis turėjo valandą. Jis iškart patraukė į Baltųjų 
Seserų vienuolyną ir pamėgino susitikti su Vyresniąja Motule. Kol 
laukė koridoriuje, pro šalį praėjo kelios uostinėtojos, ir Diurandalis 
pastebėjo, kad bent jos savo apdarų nepakeitė bei nesitaikė prie da- 
bartinių rūmų madų. 

Durys atsidarė. Vyresnioji Motulė buvo aukšta, kaulėta mote- 
ris didinga nosimi ir skvarbiu žvilgsniu. Skrybėlės viršumi vos ne- 
kliudė staktos viršaus, iki kurios nuo grindų buvo gerų dešimt pė- 
dų; Motulė stipriai kvepėjo levandomis, net akis graužė. Diuranda- 
lis ją prisiminė, nors jam išvykstant ji dar nebuvo Vyresnioji. Mo- 

tulė žiūrėjo į Durklą taip suraukusi nosį, tarsi jis dvoktų kaip švie- 
žio mėšlo krūva. 

Jis nusilenkė. 

- Aš Diurandalis iš Karališkos Gvardijos, Motule. Karaliaus įsa- 
kymu kurį laiką buvau išvykęs. Aš tik ką grįžau. 

Vienuolės žvilgsnis nuo Diurandalio veido slystelėjo link jo ba- 
tų. Papūstos moters lūpos skelbė: “Gaila! 

- Norėčiau pasimatyti su viena seserimi. Kadaise buvome 
draugai. Sesuo Ketė? 

Papūstos lūpos stipriai susispaudė. 

- Pas mus nėra sesers tokiu vardu. - Motulė jau ketino užda- 
ryti duris. Kyštelėjęs į tarpdurį koją, Diurandalis prilaikė jas. 

- Prieš penkerius metus ji gavo naują užduotį ir buvo pervesta 
į Brimijardą kaip tik tada, kai aš... 

- Brimijarde nėra jokios sesers Ketės, - tvirtai pareiškė Vyres- 
nioji Motulė. - Mūsų ordine nėra tokios sesers. Ir jeigu jūs nedel- 
siant nepatrauksite kojos, aš pasiskųsiu Slaptajai Tarybai - pama- 
tysite! - Ji užtrenkė duris Durklui prieš pat nosį. 

Sugrįžimas buvo ne visai toks, kokio Diurandalis tikėjosi. 

Plaktukų taukšėjimas ir stiprus dažų kvapas priminė, jog vaka- 
rinis sparnas dar statomas. Tačiau Hoeras žinojo, kur eina, ir vedė 
Diurandalį tiesiai į erdvią patalpą, kada nors virsiančią priėmimams 
skirta sale. Ją apšvietė pro didžiulius vienos sienos langus krentanti 
šviesa; priešingą sieną slėpė pastoliai, ant kurių dirbo tinkuotojai, o 
grindimis lyg skruzdėlės ropojo parketo klojėjai. Nekreipdamas į 
juos dėmesio, Hoeras per visą salę nužingsniavo tiesiai link toliau- 
siame kampe stovinčios grupelės žmonių. 

- Jei jums atrodo didoka, pažvelkite... 

- Stovėt! - Kervertas Durklų užtvėrė jiems kelią, arčiausiai 
stovintis išsitraukė kardą. 

- Gyvačiau! - subliuvo Hoeras. 

- Atleiskite, Vade. Įsakymas, sere. - Gyvačius neslėpė, kad 
jam malonu paprieštarauti vyresniam pagal rangą. Diurandaliui iš- 
vykstant, jis buvo Gvardijos naujokas, o dabar juosėjo karininko 
diržą, tačiau nei prabėgę metai, nei puošnus naujas munduras ne- 
panaikino jo figūros panašumo į bendravardį roplį. Jis liko liesas 
kaip rapyra. - Seserims nerimą kelia jūsų palydovas... - Gyvačiaus 
akys išsiplėtė. - Sere Diurandali! Jūs sugrįžote! Jūs gyvas! 

- Palauk! - tarė Diurandalis Hoerui greičiau, nei tas spėjo pra- 
sižioti. Tolėliau stovėjo dvi Baltosios Seserys, abi - subrendusios, 
regis, nuovokios moterys. Viena, atrodė, tuoj apsivems, antrajai 
irgi nedaug trūko; tokios reakcijos priežastis slypėjo sunkaus mai- 
šo turinyje, kurį kaire ranka laikė Diurandalis. - Ketinau perduoti 
tai Jo Didenybei. Seserys teisios, ten burtai, bet nemanau, kad už- 
keikimas dar veiktų. 

Trys jaunesni Durklai vis dar negalėjo patikėti matantys garsų- 
jį Diurandalį, bet Gyvačiaus - dar svarbiau, ir Hoero - elgesys pa- 
sikeitė. Veiduose atsirado abejonė ir įtarumas. Grįžta iš mirusių 
prisikėlęs Žmogus, patraukia tiesiai pas Karalių ir sukelia įtarimą 
uostinėtojoms. Kas jis iš tikrųjų? 

- Gal palik maišą čia, brolau, - baimindamasis tarė Hoeras. 

- Tai labai vertinga ir, man regis, Seserys norėtų, kad šį daiktą 
patraukčiau kuo toliau nuo jų. - Diurandalis pažvelgė jų pusėn, tar- 
si klausdamas Seserų. 

- Kad ir kas būtų maiše, tai bjauru. 

- Jūsų žodžiuose tiesos daugiau, nei pačios manote. Gerai, pa- 
dėkime tai į saugią vietą, - Diurandalis pastatė maišą ant žemės ir 
pasirausė kišenėse, ieškodamas kaulų. Perdėjo juos į maišą, vilda- 
masis, jog niekas nepastebėjo nei kaulų, nei aukso lydinio. - Vade, 
liepk maišą nunešti į savo kabinetą. Įsakyk saugoti jį kaip savo akį. 
Ir kad NIEKAS nežvilgtelėtų vidun, gerai? 

Hoeras truputį nusiramino, bet abejonės dar kirbėjo. 

- Žinoma. Teisuoli, paimk šitai. Nunešk į mano kabinetą; lik 
ten ir saugok maišą, kol aš grįšiu. 

Vadas kreipėsi į kresną smėlio spalvos plaukų jaunuolį, kurio 
veide galėjai perskaityti, jog vyriokas nuovoka nepasižymi, bet jė- 
gos ir vikrumo jam pakanka. Diurandalis matė vaikinuką ir anks- 
čiau, nes tą naktį, kai Vilkailtis atliko Saitų apeigas, jį supažindino 
su visais Aironholo kandidatais, o dabar jis atpažino ir kitus du 
Durklus. Tas mėsingasis buvo Antrasis po Vilkailčio, jo vardas... 
Lyg ir Jautis. Jaučuodegis. Jo akyse švietė viltis. Kitų akyse - irgi. 
Visi trys tikriausiai draugai bei vienmečiai. 

Jis papurtė galvą. 

- Aš vienas. Jis žuvo narsiai kaudamasis ir garbingai palaido- 
tas. Prieš atvykdamas čionai, grąžinau jo kardą į Salę. - Diuranda- 
lis matė užgęstant šviesą vaikinukų akyse bei įsivaizdavo, kaip jie 
reaguotų, išgirdę, jog Vilkailčio žudikas šiuo metu rūmuose. Bet jis 
nenorėjo, kad jie prisikastų iki Kromano anksčiau nei jis pats. Vis- 
ką paaiškins pokalbio metu. Diurandalis padavė maišą Teisuoliui. 

- Atsargiai! Jis sunkus. 

Per vėlu. Teisuolis paleido maišą, tas krito su tokiu trenksmu, 
nuo kurio suvirpėjo visa salė, laimė, neužsimetė sau ant kojų. Šiek 
tiek suglumęs, vyrukas juokdamasis pakėlė maišą. 

- Kas jame? Tikriausiai grynas auksas! 

- Baigt kalbas, sere Teisuoli! - riktelėjo Hoeras. - Tau liepta 
ne svarstyti, bet vykdyti įsakymus! 

- Klausau, Vade! - išmuštas raudonio, suriestas naštos svorio, 
vaikinukas išskubėjo iš salės. 

Visi iškart pasisuko į uostinėtojas, kurios įtariai susižvalgė. Re- 
gis, įvykių raida jas ne itin nuramino. LIEPSNA! Diurandalis dar 
kartą apieškojo kišenes, ar nebus pamiršęs kokio kaulelio. Ne, nė 
vieno. 

- Ar 11!gai nešiojote su savimi tą maišą, sere? - paklausė vyres- 
nė Sesuo. 

- Trejus metus, Sese. 

- O... Jūs garantuojate už jį, komandore? 

- Labiau nei už kurį kitą Gvardijos karį. 

Sesuo akivaizdžiai nurimo. 

- Tada manysim, jog tai tik užsilikęs kvapas... dėmė, norėjau 
pasakyti, užkeikimo palikta dėmė. 

Dėmė liko ir jo širdyje. Eidamas toliau, Diurandalis matė, kaip 
Hoeras ženklu paliepė Gyvačiui ir jo žmonėms sekti paskui atvy- 
kėlį. Incidentas kėlė įtarimą, metė šešėlį jo ištikimybei būtent da- 
bar, kai jam teks susikibti su Kromanu ir įrodyti, jog tas melagis. 
Karalius akivaizdžiai rūpinosi visiškai kitais reikalais. Būtų bepro- 
tybė pranešti jam blogas naujienas tokiu metu. 

- Gal geriau atidėti susitikimą? 

Nustebęs Hoeras kilstelėjo antakius. 

- Persigalvojai? Tu? Tu įsitikinęs, kad Kromanas jam melavo? 

- Taip. 

- Melas Jo Didenybei tolygus išdavystei, ir Ambrozui Didžia- 
jam nėra svarbesnių reikalų už bet kokios rūšies išdavystę. Tuoj 
pamatysi. Palaukite visi čia. 

Apsuptas poros dešimčių žmonių - pradedant išsipuošusiais 
bajorais, baigiant draiskalais vilkinčiais dailininkais - Karalius ap- 
tarinėjo rūmų brėžinius. Visa galva už kitus aukštesnis atrodė lyg 
gulbinas virš paukštukų. Pamatęs priešais save Hoerą, jis rūsčiai 
susiraukė, o kai komandoras jam kažką pašnibždėjo į ausį, Amb- 
rozas pasidarė dar rūstesnis, primindamas lapus po kiemą blaš- 
kantį uraganą. Po akimirkos aplink Karalių dvidešimties pėdų 
spinduliu nebebuvo nė gyvos dvasios, išskyrus jam nusilenkiantį 
Diurandalį. 

- Sveikas sugrįžęs namo, sere Diurandali, - tarė Karalius, kai 
Durklas atsitiesė. - Tavo sugrįžimas džiugina mūsų širdis. 

- Jūsų Didenybė labai geras. Būti netoliese Jūsų Didenybės - 
visada didžiulė garbė ir malonumas. 

Ambrozas dar labiau sustorėjo, bet didžiulio ūgio bei siuvėjų 
meistriškumo dėka Karalius atrodė ne storas, bet stambus, galin- 
gas. Prislėgtas karališkų grožybių - kailių, mezginių, aukso siuvi- 
nių, brangių akmenų, auksinių papuošalų svorio, silpnesnis žmo- 
gus paprasčiausiai išvirstų iš kojų. Tik veidas jį išdavė: susiraukš- 
lėjusios lūpos, taukais aptekusios akys. Barzdoje žvilgčiojo žilė, vis 
dėlto tai buvo didingas monarchas. Šalia jo Diurandalis jautėsi labai 
mažas. 

- Pabėgai iš nelaisvės? Nekantraujam išgirsti tavo pasakojimą. 

- Aš niekada nebuvau nelaisvėje, pone. 

Kiaulės akutės prisimerkė, pavirsdamos mažučiais plyšeliais. 

- Tada kaip ir kodėl tu išsiskyrei su inkvizitoriumi Kromanu? 

- Palikau jį mirti dykynėje, sere. Mėginau Kromaną nužudyti ir 
labai gailiuosi, kad man nepavyko. 

Karalius treptelėto koja į grindis. 

- Tikiuosi, turėjai rimtą priežastį taip elgtis? 

- Jis nužudė mano draugą Durklą, serą Vilkailtį, ir tik per 
plauką nenužudė manęs. 

Karalius lėtai apžvelgė tuščią salę. Visi žiūrovai atsitraukė dar 
toliau. 

- Mes laukiame, sere Diurandali. 

- Klausau, mano pone. Mes atvykome į Samarindą... 

Jis papasakojo viską iki mažiausių smulkmenų. Karalius įdė- 
miai jį išklausė - valdovas visada buvo puikus klausytojas. Dvide- 
šimt, gal trisdešimt minučių bajorai ir dailininkai suglumę stovėjo, 
bijodami prasižioti, Durklai bei Baltosios Seserys vos girdimai kuž- 
dėjosi, tinkuotojai ir parketo klojėjai triūsė iš visų jėgų, baiminda- 
miesi Karaliaus žvilgsnio. Diurandaliui baigus pasakojimą, Kara- 
liaus skruostus puošė niršus raudonis. 

- Man pranešė, jog tu ir tavo Durklas veržte veržėtės į pilį, ne- 
paisydami priešingos Kromano nuomonės. Kai sutartu laiku negrį- 
žote, jis patraukė į jūsų nuomojamą kambarį. Pralaukęs ten dvi sa- 
vaites, Kromanas nutarė, kad jūs mirę, ir išvyko iš miesto. 

Juk negalima pasakyti: Žinau, jog vos prieš mėnesį paskyrėte jį 
sekretoriumi, ir teisti jį už išdavystę reikštų oficialiai pripažinti, kad 
jis jus apgavo, bet aš prisiekiau ginti jus nuo visokių priešų, o tas 
žmogus - melagis bei žmogžudys. 

Bet garsiai Diurandalis tegalėjo pasakyti: 

- Aš pasiruošęs pakartoti savo pasakojimą, girdint inkvizito- 
riui, Sere. 

Karalius kelis kartus pliaukštelėjo brėžinių ritiniu sau per šlau- 
nis. 

- Tik tarp mūsų. Sekretorius Kromanas savo istoriją papasa- 
kojo girdint pačiai Didžiajai Inkvizitorei. 

MIRTIS IR LIEPSNA! Diurandalis pajuto šiurpstant nugarą. 
Karalius jį perspėjo, jog inkvizitoriai gina savus. Motinos Vorės 
paminėjimas nieko gero nežadėjo. Jei Karalius patikės savo Durklo 
pasakojimu, jam tektų atleisti, o gal ir sunaikinti vieną vyresniųjų 
savo ministrų. Ar išdrįs jis bent pamėginti? Valstybės Saugumo 
skyrius vargu ar jam pritars. Kad įsitikintų, jog elgiasi teisingai, 
valdovas turėtų ką nors pasmerkti Išmėginimui, o tai juk tas pats 
kaip mušti būgną kūjais, ne lazdelėmis. Geriausia, ko Diurandalis 
galėjo tikėtis, tai atstatydinimas. Būtent šito jis ir norėjo - atsista- 
tydinti? Tiesa, norėjosi garbingo atstatydinimo. 

- Aš atgabenau tą auksą, apie kurį pasakojau, pone. Ar Kro- 
manas pasakojo, kaip tas auksas atrodo, jei taip, kaip paaiškino to- 
kias savo žinias? 

Skvarbių akučių žvilgsnis nė trupučio nesušilo. 

- Apie auksą jis kalbėjo nedaug, bet neabejoju, jog inkvizito- 
rius sugebės pateikti kitą versiją, kaip tu įsigijai tą auksą. Kur jis? 

- Maiše, komandoro kabinete. Uostinėtojos neleido čia jo įnešti. 

- Velniop uostinėtojas. Gal tu net išpirksi savo... 

Karalius pasisuko, žvilgsniu ieškodamas Durklų. Hoeras šyp- 
sojosi, tik ką paleidęs juokelį. Kiti trys ir abi Baltosios Seserys ne- 
byliai juokėsi, neįtardami, kad juos stebi įtūžęs Karalius. Atrodė, 
jog praslinko mėnuo, kol kažkuris pastebėjo Karaliaus žvilgsnį. 

Hoeras skubiai prisiartino prie jų. 

- Mano pone? 

- Eik ir atnešk sero Diurandalio maišą. 

- Pone, Baltosios Seserys labai... E... taip. Tuojau pat, Jūsų 
Didenybe! - Komandoras nusilenkęs traukėsi. Valdovo rūstybė, 
regis, sekė jam iš paskos iki pat durų. 

- Grįžai tikrai laiku, sere Diurandali, - sumurmėjo Karalius. 

Diurandalis nesuprato, ką Jo Didenybė norėjo pasakyti, tačiau 
pamėgino dar kartą. 

- Jei jums reikia įrodymų, ant pono Kromano pilvo turi būti 
mano durklo paliktas randas. 

Deginantis Karaliaus žvilgsnis dabar jau talžė Diurandalį. 

- Kromaną sužeidė, kai, keliaujant atgal, jų karavaną užpuolė 
plėšikai. 

VELNIAS! 

- Pone, jis sukurpė tik tiesą primenantį melą. Jis nusekė pas- 
kui mus į vienuolyną, jis nelaukė mūsų dvi savaites, uždarė liuką ir 
užrakino vartus, jis tikrai turėjo nematomą apsiaustą, apie kurį... 

- Jis vykdė įsakymą. 

- Pone? 

- Apsiaustai - valstybinė paslaptis; jų egzistavimas kategoriš- 
kai paneigiamas. Jį vilkintis netampa visiškai nematomas, jis tik ne 
taip krenta į akis, ir apsiaustais sunku naudotis. Įėjus čia tokiu ap- 
siaustu apsigaubusiam žudikui, tu tikriausiai pamatytum pažą ar- 
ba kitą Durklą ir nekreiptum į jį jokio dėmesio - bet tik tuo atveju, 
jei tas elgtųsi protingai. Jeigu jis nors akimirkai prarastų budrumą, 
apsiaustas jį išduotų. Kromanas negalėjo tau duoti apsiausto, kaip 
ir tu neduotum neprajodinėto arklio žmogui, niekada nesėdėjusiam 
balne. Tai tau nebūtų pagelbėję. Tai, jog Kromanas nusekė paskui 
jus į žudikų irštvą, reiškia, kad jis rizikavo ne mažiau už jus. 

Kiekvieną minutę liūnas darėsi vis klampesnis. 

- Jis nelaukė dviejų savaičių! Pabėgo tučtuojau. Jis melavo 
jums. 

- Natūralu, kad žmogus stengiasi nuslėpti savo bailumą. 

- Nematomą apsiaustą jis panaudojo prieš mane, pone, šito 
nekaltu poelgiu tikrai nepavadinčiau. Inkvizitorius galėtų tvirtinti, 
kad auštant uždarė liuką atsargumo sumetimais, bet uždarytų vartų 
aušra nepateisinsi, - ir tai viskas, kuo jis kaltina asmeninį Karaliaus 
sekretorių? 

Ambrozas metė rūstų žvilgsnį į Diurandalį lyg į bronzinę sta- 
tulą. 

- Prašvito. Jis nutarė, kad jūs arba žuvote, arba kur nors pa- 
sislėpėte vienuolyne. Kitą naktį jis grįžo, atrakino vartus ir laukė 
iki aušros. Kromanas tikriausiai tvirtins, jog bėgo nuo tavęs, nes 
nežinojo, kas jį persekioja. Jam ant nosies auga plaukai. Išvardink 
ir kitas inkvizitoriaus savybes, kurios tave erzina. 

Tokį dunksėjimą tikriausiai sukels ant jo karsto dangčio by- 
rantys Žemės grumstai. 

- Jeigu Jūsų Didenybė tiki visu tuo, geriau įsakykite mane Iš- 
mėginti... 

- Ne! - suriaumojo Karalius. Žiūrovai krūptelėjo ir atsitraukė 
dar per kelis žingsnius. - Aš tuo netikiu, - tęsė ankstesniu, grasi- 
nančiu balsu. - Patikėti inkvizitoriaus, o ne Durklo žodžiu - kokiu 
mėšlu mane laikai? Jis pamėgino pavogti šlovę ir pasmerkti tave 
myriop, bet aš negaliu to įrodyti, nepasmerkdamas vieno iš jūsų 
Išmėginimui, todėl to ir nedarysiu. Jis apgailėtinas, bekilmis kirmi- 

nas, bet aš privalau naudotis tais ginklais, kuriuos turiu po ranka, 
ir tik nedaugelis, tokie kaip tu, neturi ydų. Sveikinu puikiai susido- 
rojus su užduotimi. Tu pateisinai nepaprastą savo vardą, sere Diu- 
randali. 

Netekęs žado, Durklas nusilenkė. 

- Kokio norėtum apdovanojimo? - paklausė Karalius. 

LIEPSNA! Diurandalis pagalvojo apie savo dvarą, kurio dar 
nėra matęs. Atsistatydinimas? Ne, tik ne tai. Jis prisiekė tarnauti 
savo valdovui, o ne tausoti jo jausmus. 

- Atpildas už Vilkaičio mirtį, pone. 

Atrodė, kad visas kraujas suplūdo Karaliui į veidą, jis sugniau- 
žė kumščius, barzda grasinamai trūktelėjo aukštyn. 

- Sere, Žinok savo vietą! Net tu neturi teisės taip su manimi 
kalbėti! Mėgink dar kartą. 

- Nenoriu nieko kito, kaip tik ir toliau visomis savo jėgomis 
tarnauti Jūsų Didenybei. - Būti Šalia bei Tarnauti - taip pasakytų ir 
Harvestas, jeigu įmanoma būtų jo paklausti. Šiam tikslui jis nukal- 
tas. 

Ambrozas gana vangiai priėmė jo pasitaisymą. 

- Labai gerai, tai tau ir dovanoju. Bet nepamiršk, teisė teisti 
priklauso man, sere Diurandali. Savo rūmuose nepakęsiu nei dvi- 
kovų, nei kraujo keršto. 

Ar tikrai? 

Salė prityko tarsi tvenkinys upėtakiui pasigavus musę. Dvariš- 
kiai ir Durklai nutilo; net pasinėrę į darbą meistrai liovėsi stuksenti 
bei šiugždėti - visi pajuto pavojingą priešpriešą. Paslaptingas nepa- 
žįstamasis nepaklusniai žvelgė į savo valdovą, Karaliaus veidas 
grėsmingai išraudo nuo įniršio. Ties smilkiniais Karaliui tvinkčio- 
jo gyslos. Koja trepsėjo į grindis. Žiūrovai išgąstingai žvilgčiojo 
vienas į kitą, bijodami net kvėptelėti. 

Ilgas sekundes Diurandalis kovojo su savo širdimi. Jo draugą 
ir gynėją niekšiškai išdavė; jis pats užkirto sau kelią atkeršyti už 
Vilkailtį. Ar galės jis vadintis vyru, jei nesugebėjo iškart surasti 
Kromano bei užbaigti šį reikalą. Kokia jam ir kitiems nauda iš tokio 
gyvenimo, jei sąžinę slėgs šitokia gėda? Diurandalį tai paprasčiau- 
siai sugniuždys. 

Tačiau akiplėšiškumas pražudys jį dar greičiau, anksčiau, nei 
jis apšlakstys žemę Kromano krauju. Net paprasčiausia tremtis jį 
sunaikins: ką reiškia tikslo neturintis Durklas? Kam jis dar tinka- 
mas, išskyrus Karaliaus apsaugą? 

Ar gali jis tarnauti Karaliui, ištarusiam tokį neteisingą įsaky- 
mą? 

Tačiau Diurandalis beveik girdėjo Vilkailčio balsą, perspėjantį 
savo globotinį nedaryti skubotų išvadų, ledine logika įrodinėjantį, 
kad kito karaliaus Durklas neturi ir kad šis karalius, nepaisant trū- 
kumų, visai neblogas. Ambrozas turi rimtesnių rūpesčių nei vieno 
jo Durklo žūtis. Žuvusį Durklą galima pakeisti kitu. Jie prisiima 
savo pareigas puikiai žinodami, kokią kainą gali tekti užmokėti. Vi- 
są karalystę valdantis, už milijonus gyvenimų atsakingas monar- 
chas negali sulaužyti puikiai sustyguoto savo valstybės aparato 
darbo, pašalindamas Didiąją Inkvizitorę ir jos pakalikus dėl kažko- 
kio asmeninio kivirčo. Retsykiais net geriausias karalius priverstas 
atskirti teisingumą nuo politikos. Ir taip toliau. 

O, VILKAILTI! 

Paniuręs Diurandalis nulenkė galvą. 

- Kaip Jūsų Didenybė įsakys, - VILKAILTI, VILKAILTI! 

Ambrozas vis dar raukėsi. 

- Tikimės, kad tolesnius įsakymus jūs labiau suprasite, sere 
Diurandali? 

Paskutinis akiplėšiškas išsišokimas: 

- Joks kitas Jūsų Didenybės įsakymas nesukels man tiek 
skausmo kaip šis. 

Paskutinė karališko pykčio kibirkštis... paskui niūrus linktelė- 
jimas. 

- Likai toks pat neregėtas akiplėša. Na, šiek tiek akiplėšiškumo 
tau tinka, tačiau nepersistenk. Ir niekas už mus geriau nesupranta, 
ką savo Durklui jaučia globotinis, įkvepiamas viską nusveriančios 
ištikimybės. 

- Dėkoju, pone. 

- Grįžai tikrai pačiu laiku, - pakartojo Karalius. - Pastaruoju 
metu komandoras Hoeras nedovanotinai aplaidžiai atlieka savo pa- 
reigas. Vadovausi mūsų Gvardijai vietoj jo. Nenoriu jo matyti net 
einant tavo pavaduotojo pareigas. 

Dar kartą netekęs žado, Diurandalis priklaupė, kad pabučiuotų 
storas dešreles primenančius Karaliaus pirštus. 

Ištikimas karališkiems įpročiams, Ambrozas “leido"" Diuranda- 
liui pačiam pranešti savo pirmtakui naujieną, ką tas ir padarė, grį- 
žęs į per daug prabangias kareivines. Hoeras išgirdo apie atstaty- 
dinimą, sėdėdamas bordelį primenančiame savo kabinete. 

Jis net užsimerkė. 

- Tai dėkui! Dėkoju! Dėkoju! 

- Tu rimtai? 

- Esu pasiruošęs nulaižyti tau batus, jei pažadėsi neužminti ant 
liežuvio. Liepsna, aš taip ir padarysiu! 

- Stokis, idiote nelaimingas! 

Buvęs komandoras, regis, tikrai nemelavo džiūgaudamas. 

- Mergyt! Ė, mergužėle! - suriko jis, dribdamas į krėslą. - At- 
nešk butelį sauso, reikia pažymėti tokį įvykį! 

- Man reikės tavo pagalbos, - nejaukiai sumurmėjo Diuranda- 
lis. 

- Ko tik panorėsi, brolau. Bet aš tave pažįstu: tau nereikės daug 
laiko įsivažiuoti, - Hoeras truputį sudvejojo. - Karalius nepaminėjo 
atleidimo nuo Saitų? 

- Hm, ne. Bet aš galiu jam tai patarti. Tu juk nenori iššliaužti iš 
čia ir pūti Starkmure, ar ne? 

Paprastai durklai nenori, kad juos atleistų nuo Saitų, bet Hoe- 
ras visada buvo išimtis. Šypsena nušvietė jo veidą. 

- Aš noriu nešdintis iš čia ir pūti vietelėje, vadinamoje Šyru, 
kurio savininkas turi pačią nuostabiausią karalystėje septyniolikme- 
tę dukrą. Jos krūtinė įkvepia poetus kurti epus. 

- Norėjai sakyti, sonetus. 

- Ne šį kartą. 

- Nejau toji mergina tokia beprotė, kad nori ištvirkusio, suge- 
dusio kardininko? 

- Ji eina iš proto dėl manęs. Kaip ir jos tėtušis. Bet su juo aš 
kaip nors išsiaiškinsiu. Ne, asmeniškai prieš mane jis nenusiteikęs, 
tiesi0g nenori susieti savo dukters su Karaliaus dvaru. 

Liūdnai prisiminęs Ketę, Diurandalis pasveikino bičiulį. Laikai 
tikrai keičiasi, jei labiausiai gerbiamas Gvardijoje Žmogus svajoja 
supančioti save šeimyniniais pančiais. Įdomu, ar daug Durklų pa- 
našiai galvoja? 

- Tu juk neprieštarausi, - netikėtai tarė Hoeras, - jei aš iškart 
eisiu ir nudžiuginsiu ją? 

Išbėgdamas iš kambario, Hoeras vos nepargriovė vyną nešan- 
čios merginos. Diurandalis išsiuntė ją atgal į rūsį, o pats patraukė 
apžiūrėti kareivinių. Atidaręs pačias pirmąsias duris, naujasis ko- 
mandoras pamatė septynetą Durklų, iš nuobodulio pliekiančių kau- 
liukais ir girtuokliaujančių. Į Gvardiją jie visi įstojo jau Diuranda- 
liui išvykus, išskyrus jo bendraamžį Feliksą. Durklai stryktelėjo ant 
kojų, norėdami apkabinti ir pasveikinti iš numirusių prisikėlusį 
Diurandalį. 

Sujaudintas tokio dėmesio, Diurandalis pranešė, jog nuo šiol 
Jis naujas jų vadas. 

- Cha! - riktelėjo Feliksas. - Pagaliau ir jūs sulauksite kokių 
nors permainų, apgailėtini buožgalviai! Teks ir jums užpakalius 
pakrutinti. 

- Gali būti, - linktelėjo Diurandalis. - Tu pats pradėsi nuo to, 
jog tučtuojau perduosi vieną mano žinutę, brolau. Būk toks malo- 
nus, pranešk Vyresniajai Motulei, jog Karališkos Gvardijos vadas 
nori skubiai ją pamatyti, nes reikia išspręsti neatidėliotiną reikalą. 
Mano vardo nesakyk. Duodu tau penkiolika minučių. 

Kai gerbiamą ir kiek suplukusią damą palydėjo į prabangų ka- 
binetą, ji su siaubu atšoko nuo prie milžiniško stalo sėdėjusio vy- 
riškio. Sprendžiant iš surauktos jos nosies, Samarindos burtų dė- 
mės likučiai dar neišsivadėjo. O nuo jos visas kabinetas pakvipo 
levandomis. 

- Sėskite, Motule, - tarė Diurandalis nesistodamas. - Jo Dide- 
nybė paskyrė mane vietoj komandoro Hoero. Man labai rūpi mūsų 
Karaliaus saugumas, už kurį dabar būsiu atsakingas. - Jis niūriai 
pažvairakiavo į popierių krūvą, kurią paskubom ištraukė iš stal- 
čiaus. - Tie tvarkaraščiai! 

Ji sustingo ant krėslo kraštelio. 

- Kokie tvarkaraščiai, komandore? 

Diurandalis labai rūsčiai, kaip tik gebėjo, pasižiūrėjo vienuolę. 

- Maždaug prieš valandą, Motule, aš atnešiau labai stipriu už- 
keikimu užkerėtą daiktą į patalpą, kurioje buvo Karalius. Manęs 
nesustabdė tol, kol nuo valdovo mus teskyrė dvidešimt pėdų. Tai 
visiškai neleistina! 

- Bet... 

- Taip? 

- Nieko. Tęskite. 

- Tai ir padarysiu. - Diurandalis tvojo ranka per popierius. - 
Ketinu padvigubinti rūmų apsaugą. Žinoma, tai liečia tiek Durklus, 
tiek Baltąsias Seseris. 

Ji neteko žado ir stvėrėsi abiem rankom žymiosios kepurės, 
tarsi ta jau kristų nuo galvos. 

- Padvigubinti? Norite pasakyti, kad Jo Didenybė pasirašys su 
mūsų ordinu sutartį dėl papildomos pagalbos? 

- Ne. Bijau, kad valstybės biudžetas neleidžia samdyti naujų 
žmonių. Praneškite savo pavaldinėms, jog nuo šios dienos jos 
dirbs po dvi pamainas vietoj vienos. 

Sena ragana įtūžusi žiūrėjo į komandorą. 

- Netikiu! 

Diurandaliui buvo gėda prisipažinti, jog šantažas, esant tam 
tikroms aplinkybėms, netgi malonus. 

- Jei man nepavyks rasti su jumis bendros kalbos, Motule, aš 
skųsiuosi Slaptajai Tarybai, pamatysite! 

Iš pykčio vienuolė išraudo ir koką minutę, prikandusi lūpą, ty- 
liai sėdėjo. Kai Diurandalis nutarė, jog senoji dama suprato, kad jis 
blefuoja, Molulė pakėlė į jį akis. 

- Beje, aš surinkau informaciją apie jus dominusį asmenį. Kaip 
jūs tr sakėte, sesuo Ketė tikrai tarnavo mūsų ordine. Ji išstojo iš 
Baltųjų Seserų ordino maždaug prieš penkerius metus, dėl to man 
ir išgaravo iš atminties šis vardas. 

- Tikrai? 

- Tikrai. 

Jie tiriamai žiūrėjo vienas į kitą, lyg fechtuotojai po pirmų iš- 
puolių. Diurandalis nusviedė popierius žemėn ir atsilošė krėsle. 

- Ir kur ji dabar? 

- Mūsų turimais duomenimis, ji grįžo namo, pas tėvus. 

- Ištekėjusi? 

- Jei teisingai supratau, ne. 

- Tokiu atveju - ir tik tokiu atveju - norėčiau, kad man ją su- 
rastumėte. Naują budėjimo tvarkaraštį aš paskelbsiu po... leiskite 
pagalvoti... trijų dienų? 

Vienuolė atsistojo. 

- Duokite keturias! 

Ką reiškia viena diena palyginti su tiek metų. 

- Tegu bus keturios. - Komandoras atsistojo ir nusilenkė jai iš 
už stalo. - Nekantriai lauksiu galimybės padirbėti su jumis, Motu- 
le, sprendžiant Jo Didenybės saugumo klausimus. 

- Bus įdomu, - pasakė ji ir išplaukė iš kabineto. 

Po to, kai Karalius nuėjo miegoti, o sargybiniai stojo į savo 
vietas, naujajam Gvardijos vadui buvo surengtas nedidelis vakarė- 
lis prabangiame kanclerio bute, ir tas iškilmingai grąžino jam dur- 
klą. Monpursas suseno mažiau už kitus, nes jo plaukai visada buvo 
balti, o plikti jis dar nepradėjo. Po puošniais dvariškio apdarais bu- 
vęs Gvardijos vadas išsaugojo stangrų Durklo kūną. Nepaisant vi- 
sų skundų, auksinė kanclerio grandinė jį, regis, ne itin slėgė. Mon- 
pursas sakė, jog sunkiausia našta jo pečius užgulė neseniai Kara- 

liaus sukurta asmeninio sekretoriaus žinyba ir žmogus, paskirtas jai 
vadovauti. 

- Kodėl mums neišgėrus už greitą, bet skausmingą, jo atsta- 
tydinimą? 

- Puikus pasiūlymas, - Kancleris pripylė bokalus. - Kromanas 
- slidi siurbėlė. Jis prilimpa ir išsiurbia gyvybę. Sakyk, ką jis iškrė- 
tė Samarindoje? 

- O ką tu jau Žinai? - atsargiai paklausė Diurandalis. 

Balzganai melsvose, kaip ir anksčiau, Monpurso akyse švys- 
čiodama atsispindėjo žvakių liepsna. 

- Daugiau, nei Karalius mano. Jis prarijo jauką apie filosofinį 
akmenį ir dėl to jau pražudė keletą žmonių. Nors tai, kad Ambrozas 
nebijo išmėginti naujovių, ir suteikia jam jėgos. Retai sutinkama 
savybė tarp aristokratų. Girdėjau, tu netekai gero Durklo. Vadina- 
si, tose legendose buvo dalis tiesos? 

- Gana nemaža. Evermenas išėjo jau po tavęs... 

Net Monpursui Diurandalis atskleidė ne kažin ką. Užtektų tars- 
telėti kelis žodžius jauniems Durklams - ir Karalius sulauktų kraujo 
keršto, kurio taip norėjo savo dvare išvengti. 

Artinantis rytui, kancleris pasidarė šnekesnis, atskleidė Diu- 
randaliui informaciją apie ministrus, bajorus ir net žymiausius Par- 
lamento narius. Bet paskui kalba vėl pakrypo apie Karališkąjį Sek- 
retorių Kromaną. 

- Jis akivaizdžiai taikosi į mano vietą. Su džiaugsmu ją atiduo- 
čiau, jei tikėčiausi išsikapstyti iš čia gyvas, - buvęs Gvardijos va- 
das truputį melavo. Diurandalis suprato, jog Monpursas brangina 
kanclerio vietą. - Kai inkvizitorius pamaus ant mieto mano galvą, 
esu tikras, pradės medžioti tavąją. 

- Išgersiu už tai - puiki bus dvikova. E... ne šiandien, žinoma. 
Regis, aš savo normą jau išgėriau. 

- O, aš tikrai būsiu pirmas. Jis labai vikrus, tas ponas Siurbė- 
lė. Jis gali tau meluoti, bet tu jam meluoti negali. Karalius greitai 
suprato savo klaidą. Jau ketino išmesti jį į pelkę, iš kurios Kroma- 
nas iššliaužė, bet tavo pasirodymas viską pakeitė. 

- Mano? Sakai, kad aš išsaugojau Kromanui jo vietą? 

Kancleris atsidūsėjo ir ištuštino taurę. 

- Bijau, kad taip. Dvaro intrigos labai panašios į fechtavimą: iš- 
puolis, gynyba, apgaulingas judesys, vėl puolimas. Apie ką aš čia? 
Ak, taip. Įtikinai Karalių, kad Kromanas melagis, tiesa? Ir kad tas 
jam tikrai melavo. Vadinasi, Karalius savo rankose dabar laiko kil- 
pą, kuria kada panorėjęs gali užveržti Kromanui kaklą. Tiesą sa- 
kant, nesuprantu, kodėl Ambrozas Gvardijos galva paskyrė tokį 

nepaperkamą tipą kaip tu. Jis mėgsta naudotis žmonėmis, kuriuos 
turi kuo pagąsdinti. 

- Vadini mane nepaperkamu? O tu pats kuo nusikaltai - nebent 
kam slapčia prignybai nosį. 

- Daug kuo. Na, pavyzdžiui, tuo, jog leidau Jo Didenybei tikė- 
ti, koks jis puikus fechtuotojas - iki tol, kol drąsesnis už mane 
žmogus neatskleidė jam tiesos. 

Diurandalis paskubomis siektelėjo ąsočio. 

- Gal dar vieną bokalą vis dėlto išgersiu. 

Monpursas nusijuokė. 

- Nepamiršk, Vade, kad geriausias žaidėjas šiame lauke - pats 
Ambrozas. 

- Man nepatinka šis žaidimas. Nenoriu tapti jo dalimi. 

- Tapsi. Jis įtrauks tave. 


Iki kitos dienos vidurdienio Diurandalis jau buvo pasikalbėjęs 
su kiekvienu gvardiečiu. Per daug jo kartos atstovų, dar atmenan- 
čių Nifijos kampaniją. Kalbėjosi apie prieraišumą, ambicijas, lais- 
valaikį. Sužinojo Aironhole Karalių nesilankius jau aštuonis mėne- 
sius, o Vyriausias Magistras savo pranešimuose rašė, kad tuzinas 
Vyresniųjų seniai rausia žemę kanopomis. 

Paruošęs pranešimą, jis pamėgino pasimatyti su Karaliumi. Pa- 
sigavo jį po priešpiečių, kai valdovas teoriškai turėtų būti puikiai 
nusiteikęs. Tačiau pamatęs, kaip tas susiraukė ir burbtelėjo: “Na, 
kas dar?“ - suprato, jog nieko gero nebus. Karalius nė neketino 
paimti ištiesto jam ritinio. 

- Trumpai kalbant, pone, pusė mūsų Durklų švinksta, nes yra 
per seni; savo elgesiu jie demoralizuoja kitus. Atnešiau penkiasde- 
šimt septynerių Žmonių sąrašą, kuriems reikia suteikti riterio vardą 
ir atleisti nuo Saitų. Tiek gvardiečių jums nereikia. - Šviesiausiasis 
jau išsižiojo, bet, dar nepradėjus jam seilėtis, Diurandalis tęsė: - Ai- 
ronhole net siūlės treška. Jei versite tuos vaikinukus dar ilgiau 
laukti, jų durklai atšips. - Tai buvo gana atviras patarimas pajudinti 
storą užpakalį, skubėti į Starkmurą ir baigti kankinti nekantrius jau- 
niklius. 

Karalius viską puikiai suprato. Valdovo veidas išraudo, akys 
liepsnojo lyg įsiutusio šerno. 

- Niekas nedrįs taip su manimi kalbėti! Aš nuritinsiu tau galvą, 
apgailėtinas kiauliaganio išsigimėli! 

Diurandalis priklaupė. 

- Mano gyvybė visada jūsų rankose, Jūsų Didenybe, bet aš 
prisiekiau jums tarnauti ir kitaip tarnauti nemoku. Slėpti nemalonią 

tiesą - ne pats geriausias būdas tinkamai tarnauti. - Jeigu jis prisi- 
minė naktį, kai ką tik iškeptas naujokas negailestingai pamokė savo 
valdovą fechtuotis, tikėtina, kad ir Karalius jos nepamiršo. 

Karalius tylėdamas svilino Diurandalį žvilgsniu. 

Luktelėjęs porą minučių, jis atsiduso. 

- Sutvarkyk visa tai. Ir nešdinkis iš čia, kol tavęs neprismau- 
giau! 

Komandoras atsistojo, nusilenkė ir išėjo. 

Trečią dieną, kopdamas plačiais granito laiptais, Diurandalis 
pamatė besileidžiančią žemyn keistai pažįstamą, juodai vilkinčią fi- 
gūrą. Gerokai sulysęs Kromano veidas vėl mirtinai bolavo, 0 jį rė- 
minantys plaukai pastebimai žilstelėjo. Vyrai sustojo, žiūrėdami 
vienas į kitą. Pora Baltųjų Seserų šmurkštelėjo pro juos - abi susi- 
raukė ir nusisuko. 

Diurandalis baiminosi šios akimirkos, visaip stengdamasis ją 
atitolinti. Prireikė didelės savitvardos, kad iškart neišsitrauktų kar- 
do ir neatkeršytų už išdavystę, pražudžiusią jo draugą. Laimė, 
Kromanas neturėjo ginklo. 

- Vadinasi, net maitvanagiai tavimi pasišlykštėjo? - paklausė 
Diurandalis, kai Seserys nutolo tiek, kad negalėjo girdėti jo žodžių. 

- Nesuprantu, apie ką tu kalbi, komandore. - Sekretoriaus bal- 
sas, kaip ir anksčiau, nemaloniai girgždėjo. - Man labai įdomu, ko- 
kias sąlygas turėjai įvykdyti, kad išsivadavai nuo brolių? 

- Eik ir susirask kardą! 

Kromanas nusišaipė: 

- Kaip pageidausi. Mes žinome, kad tau lemta išduoti Karalių, 
ir jei aš mirsiu, bet užkirsiu kelią šiai nelaimei, su džiaugsmu už Jo 
Didenybę paaukosiu savo gyvybę. Ketini iškviesti mane į dvikovą? 

- Jis tai uždraudė. 

- Kaip gaila! Ak, tiesa, tau dabar per metus juk moka papildo- 
mų penkiasdešimt kronų, kuriomis rizikuotum, nepaklusdamas įsa- 
kymui. 

MIRTIS IR LIEPSNA! 

- Neerzink manęs dar labiau, Kromanai. 

- Erzinsiu tiek, kiek norėsiu, - sukuždėjo inkvizitorius. - Im- 
siuosi klastos, regsiu intrigas bei sąmokslus, ir vieną gražią dieną, 
aptikęs silpnąją vietą, sunaikinsiu tave. Kitas raundas bus mano. 

- Ne, mano, nes aš jau per senas būti Durklu. Labai greitai 
būsiu atstatydintas, atleistas nuo Saitų ir įpareigojimų. Tai bus ta- 
vo mirties diena. Tad džiaukis gyvenimu, kol gali, Aivinai. 

Diurandalis labai kukliai užsiminė apie savo ketinimus - sli- 
džiai, derindamasis prie inkvizitoriaus būdo, - bet daugiau sau leisti 
jis negalėjo, ir kalbėjo Durklas labai rimtai. Kromanas tai matė, tad 
abejonių šešėlis šmėkštelėjo jo veide. Diurandalis ėmė kopti aukš- 
tyn. 


Savo pavaduotoju naujasis komandoras paskyrė Gyvačių, nes 
iš jaunesniųjų jis buvo sumaniausias ir, vykdydamas savo pareigas, 
ryžtingai paprieštaravo Hoerui. Karalius neprieštaraudamas patvir- 
tino paskyrimą. 

Tą pačią dieną Diurandalis aplankė Karališkos Miškų Ministe- 
rijos valdininkus, pranešdamas jiems, kad nusavina jų patalpas, ta- 
Čiau jie gali, - jei, žinoma, nori, - užimti senąsias Gvardijos karei- 
vines, keturis kartus didesnes, prabangiai apstatytas ir esančias 
rūmų gilumoje, kur labai užsiėmusiems valdininkams netrukdys 
atsitiktiniai lankytojai. 

Pačiame pirmame kambaryje Diurandalis liepė pastatyti du 
stalus, ant vieno jų padėjo lentelę su savo vardu. Dabar kiekvienas 
greitai ir neklaidžiodamas galėjo surasti gvardiečius bei kreiptis as- 
meniškai į jų vadą. Karaliui apie tai pranešė raštu. 


Ketvirtą dieną Gyvačius, atėjęs į vado kabinetą, rado jį energin- 
gai diskutuojantį su šešetu aplink jį tūpčiojančių siuvėjų. Durklas 
Teisuolis, pirmas pasitaikęs Diurandaliui po ranka kaip tik tuo me- 
tu, kai vadui prireikė aukos, buvo paverstas manekenu. Paprastai 
abejinga jo fizionomija gailiai persikreipdavo, kai jis, paklusdamas 
komandoro įsakymams, mosavo kardu. 

- “Tarakonas!" - Įsakinėjo Diurandalis. - “Gulbė". “Vaivo- 
rykštė". Ne, ši apykaklė tikrai tave pasmaugs. Nusiimk ją. Gyva- 
čiau! Sakyk, ką manai apie šiuos bridžius. 

Sunerimęs Gyvačius pasivedė savo viršininką į šalį. 

- Mūsų mundurų modelius sugalvojo pats Karalius! - sušnypštė 
jam į ausį. 

- Ką gi, tai viską paaiškina! Nusimauk savo kelnes ir pasima- 
tuok šitas. 

Gyvačius metė akį į rūmų vestibiulį, kuriuo pirmyn atgal 
vaikštinėjo pora šimtų Žmonių. 

- Klausau, sere. Jei tik pažadėsite savo testamente neskirti 
manęs jūsų įpėdiniu. 

- Pažadu, jeigu gerai elgsies. - Diurandalis irgi įdėmiai pasižiū- 
rėjo pro atdaras duris. Iš tikrųjų ne tik padorumas vertė perkelti 
matavimo kambarį į uždaresnę patalpą. Jei mundurų modelius tikrai 
sugalvojo Karalius, apie pakeitimus jam bijos pranešti tol, kol ne- 
bus perrengta visa Gvardija, o seni mundurai nesudeginti, šiaip, dėl 
viso pikto. Geriausia Karalių nudžiuginti kokios nors puotos me- 
tu - skirtos, tarkim, diplomatiniam korpusui. Tada jam teks apsi- 
mesti, kad šį siurprizą sugalvojo jis pats... 

Tarpduryje stovėjo Ketė. 

Žodžiai įstrigo Diurandalio burnoje. Jis stovėjo ir žiūrėjo, mer- 
gina irgi stovėjo ir žiūrėjo - ne tokia jauna kaip kadaise, bet tokia 
pat geidžiama. Mažesnio ūgio, nei jis prisiminė, truputį papilnėjusi. 
O šalia jos... Tų įžūlių juodų akių su niekuo nesupainiosi, tankūs 
antakiai, kirpčiukai trikampiu... Diurandalis mėgino mintyse su- 
skaičiuoti, bet susipainiojo. 

- Gana aukštas savo amžiui, - ištarė pagaliau. O paskui, aplink 
buvusių nuostabai, ir pirmą kartą nuo tada, kai jam pačiam buvo 
penkeri, komandoras Diurandalis apsiverkė. 

Metai, Diurandaliui vadovaujant Gvardijai, lėkė it kregždės - 
galbūt todėl, jog dvidešimt keturių valandų neužteko darbams, ku- 
riuos komandoras turėjo nudirbti per dieną. Svarbiausia, šalia buvo 
Ketė, o su ja - meilė, neleidžianti vienas kitam net priešgyniauti. 
Pamažu jis užkariavo Endžio, iki šiol augusio be tėvo, pasitikėjimą 
- sūnus pats taip save pavadino, iškraipęs tėvų išrinktą vardą; tik- 
riausiai jokiam kardininkui niekada neteko auginti tokio užsispyru- 
sio vaiko. Be to, jis visus vedė iš proto savo judrumu - šią savybę 
Endis paveldėjo iš motinos, nors toji nieku gyvu su tuo nesutiko. 
Netrukus pasaulį išvydo Natrina, pati nuostabiausia mergytė visa- 
me Šivijalyje. 

Brangiai kainavusiu Fetlijos susitarimu pagaliau baigėsi Isilon- 
do karas. Parlamentas rypavo, jog tai nacionalinis pažeminimas, 
lordas Kancleris Monpursas atrėžė, kad karui pakankamai pinigų 
neskyręs parlamentas sėkmingos baigties ir negalėjo tikėtis. Kova 
su Belsmarku tęsėsi, ir Belskų piratų išpuoliai niokojo pakrantę, 
degindami, plėšdami, prievartaudami, varydami vergijon žmones. 
Šivijalis niekuo negalėjo atsikirsti, nes pats Belsmarkas, išsidėstęs 
rifų apsuptame salyne, praktiškai buvo neprieinamas. Parlamentas 
nenoriai skyrė lėšas pustuziniui greitaeigių laivų pastatyti. Keturis, 

bebaigiamus įrengti ir stovėjusius uoste, Belskai užpuolė bei sude- 
gino. Paprasta liaudis dabar jau beveik niekada nepasitikdavo 
Ambrozo su džiaugsmu. 

Diurandalis prižiūrėjo, kad Gvardija išliktų jauna, negausi ir 
lyg liutnia gerai sustyguota. Karalių jis lydėdavo visur, kur tik tas 
vykdavo, išskyrus Starkmurą. Ten jis siųsdavo Gyvačių. Kai buvo 
paskirti pirmieji Saitai, Diurandalis įkalbėjo Monpursą užsiminti 
Karaliui, kad ordino įkūrėjo vardas Starkmure gali sulaukti daugiau 
aplodismentų nei pats Karalius. Ambrozas užuominą suprato ir 
nebereikalavo asmeninės komandoro palydos. 

Diurandalis dar du kartus laimėjo Karališkąją Taurę, paskui lio- 
vėsi dalyvauti kovoje, bet akylai stebėjo, kad Taurė ir toliau visada 
atitektų tik Karaliaus Gvardiečiams, pažadėjęs Žiauriai nubausti tą, 
kuris šią tradiciją sulaužys. Jo vadovavimo metais nė karto taip 
neatsitiko. 

Puikus ir kilnus, švytint ordinams bei aidint fanfaroms, Diu- 
randalis buvo arčiau Karaliaus nei kas nors kitas. Gniauždamas ap- 
nuogintą kardą jis stovėjo už sosto, Karaliui kreipiantis į Parlamen- 
tą, priimant pasiuntinius, sprendžiant žymių žemvaldžių ginčus. Jis 
nuoširdžiai gerbė storulio sugebėjimus valdyti karalystę, pakrei- 
piant viską jam reikiama linkme. Būdamas pagrindiniu Durklu, 
Diurandalis privalėjo dalyvauti Slaptosios Tarybos posėdžiuose, 
tad netrukus žinojo visas svarbiausias valstybės paslaptis. Jis kas- 
kart stulbdavo, matydamas, kaip ministrai paklūsta vos Karalius 
krusteli antakį - net Monpursas turėjo šią ydą. Nejau niekas nema- 
tė, kad Ambrozas gerbia tik tuos, kurie gerai pagalvoja prieš pasi- 
rinkdami savo poziciją, bet pasirinkę gina ją bet kokia kaina? 

Kita medalio puse liko Kromanas, raizgantis savo tinklą, kaps- 
tantis net po Monpursu, visada pasirengęs pasinaudoti kitų klaido- 
mis, bet pats tų klaidų, regis, nedarantis. Jų jėgos šiame kare buvo 
nelygios: iš kanclerio laukiama veiklos ir rezultatų, tuo tarpu sek- 
retorius tebuvo Karaliaus šešėliu, beveik visada išvengiančiu nema- 
lonumų. Tačiau būdavo ir pergalių, viena jų - mirus Didžiajai Ink- 
vizitorei, Karalius patvirtino Monpurso, ne Kromano, pasiūlytą 
kandidatūrą. 

Buvo ir džiugių dalykų, pavyzdžiui, tada, kai Karalienė Geralda 
pagimdė sveiką princą. Triumfuojantis Karalius paliepė švęsti vi- 
są Mėnesį ir pavadino naujagimį savo vardu. Įvyko ir tragedijų. 
Praėjus trims savaitėms, Karalienė mirė, ir Monpursui teko pusę 
metų valdyti karalystę, kol Karalius įveikė sielvartą. 

Skaudi netektis sustiprino Ambrozo neapykantą kerams, ku- 
riais kadaise pasinaudojo grafienė Mornikada, ir kuriai jau seniau- 

siai įvykdyta mirties bausmė. Jokie Baltųjų Seserų užtikrinimai ne- 
įtikino Karaliaus, kad jo žmonos nenužudė koks nors pikta linkin- 
tis kerėtojas. Ši įkyri mintis galiausiai virto Didžiąja Karališkąja Re- 
forma, nulėmusia kanclerio Monpurso žlugimą. 

Istorinis tarybos posėdis, kuriame pirmą kartą paminėta refor- 
ma, įvyko Greimeryje apniukusią žiemos dieną, į langus teškiant 
šlapiam sniegui. Pavargę Ambrozo keliai jau nebegalėjo ilgai išlai- 
kyti siaubingos valdovo masės. Prieš porą metų sekretorius Kro- 
manas pasiūlė pastatyti tarybos posėdžių salėje sostą, ir dabar Ka- 
ralius kartais ant jo prisėsdavo. Ministrai visą laiką stovėdavo, nors 
daugelis buvo vyresni už Ambrozą, o palei sienas rikiavosi tušti 
suolai. 

Slaptąją Tarybą sudarė keistas kilmingų bajorų skambiais titu- 
lais ir nekilmingų, bet dirbančių, ministrų mišinys: Aukščiausio 
Admirolo, Grafo Maršalo, Aukščiausio Konsteblio, Antrojo Kara- 
liškojo Miškininko Pavaduotojo. Jų amžius svyravo nuo trisdešim- 
ties iki aštuoniasdešimties metų, ir visi jie - gal išskyrus tik Mon- 
pursą - paniškai bijojo Karaliaus. Juodai apsirengęs Kromanas sto- 
vėjo už rašomojo stalo ir oficialiai rašė protokolą, nors iš tikrųjų 
stingdė kiekvieną savo nemirksinčiu, kiaurai veriančiu žvilgsniu. 

Posėdis strigo nuo pat pradžių. Derybos dėl Karaliaus vedybų 
su živiljiečių princese Djerda truko jau keletą mėnesių, vis labiau 
klimpdamos, tad dabar prieštaraujanti pusė į sutarties projektą 
įtraukė sumažintas kvotas prekybai mišku ir žvejybai. Monpursas 
ragino šias sąlygas priimti. Niekas, išskyrus patį Karalių, neprieš- 
taravo. Debatai truko tol, kol valdovas pasiekė savo tikslą ir įpa- 
reigojo kanclerį paruošti ypač griežtą atsaką pasiūlymui. 

Nuo durų debatus stebintis Durklas puikiai suprato, jog Amb- 
rozas prieštaravo tik norėdamas patikrinti, ar Monpursas gerai at- 
liko namų darbus ir ar sugebės apginti savo nuomonę. Tačiau pra- 
dėjęs ginčytis, Karalius ir pats įtikėjo savo teisumu; apskritai val- 
dovas gana dažnai priimdavo sprendimus, kardinaliai besiskirian- 
čius nuo pirminių pamąstymų. Diurandalis net įtarė, jog Monpur- 
sas tai numatė ir sąmoningai gynė neteisingą poziciją. Ką gi, ir taip 
galėjo būti. 

Pirmas Lordas - Iždo Saugotojas pranešė apie apverktiną vals- 
tybės finansinę būklę ir baigdamas pranešimą paprašė sušaukti 
Parlamento posėdį, kad tas balsuotų už naujus mokesčius. Kanc- 

leris Monpursas perspėjo, jog šalyje ir taip neramu, ir Parlamentas 
tikriausiai pareikalaus kompensacijų, jei tik ras pretekstą. Kom- 
pensacijos reiškia nuolaidas, o pradėti nuolaidžiauti daug lengviau, 
nei paskui sustoti. Ir taip toliau. Ambrozas vis labiau raudo. Vy- 
riausias Durklas lažinosi pats su savimi, ar greitai sugriaudės aud- 
ra. Jis ir išlošė, ir pralošė tuo pat metu. 

- Nesąmonė! - užriaumojo Karalius. - Parlamentą? Aš tiems 
arklidžių popiergraužiams parodysiu nuolaidas. Kancleri, kodėl 
mokesčiai nelygūs? Kodėl penktadalis mūsų valdomos karalystės 
klesti, bet nemoka į iždą nė grašio? Tavo manymu, tai teisinga? 

Monpurso veido nuo durų Diurandalis nematė, bet jo balsas li- 
ko ramus. 

- Man labai gaila, pone, bet aš nesuprantu apie ką Jūsų Dide- 
nybė... 

- Pone sekretoriau, perskaityk pranešimą, kurį buvai man da- 
vęs. 

Kromanas paėmė iš popierių krūvos, gulėjusios ant rašomojo 
stalo, viršutinį lapą ir pakėlė jį taip, kad ant jo kristų lango šviesa. 

- Jūsų Didenybe, garbieji lordai. Net preliminarinis vienuoly- 
nams ir kerėtojų ordinams priklausančių žemių patikrinimas rodo, 
jog jie valdo devyniolika šimtųjų derlingų Šivijalio žemių bei ganyk- 
lų. Pavyzdžiui, Gudhemo vienuolynui priklauso beveik pusė Dim- 
plšyro ir nemaža dalis šalia esančių grafysčių; Vaisingumo namai 
Vosokine kontroliuoja trečdalį prekybos vilna rytinėse grafystėse. 
Motinystės Seserys... 

- Gašlumo seserys! - suniurzgė Karalius. - Jos prekiauja apža- 
vų žolėmis, meilės gėrimais. Vaisingumo namai prekiauja kvailomis 
sugulovėmis. Prakeikti burtininkai! Jei nori prakeikti priešą arba 
suvilioti nekaltą mergelę, neši šiems blogio tarnams savo auksą. O 
jie dar ir mokesčių nemoka! Kodėl? Atsakyk man, kancleri! 

Dabar Monpurso balsas jau nebebuvo toks ramus. 

- Neįsivaizduoju, pone. Šio klausimo niekas su manimi nede- 
rino. Bet jeigu sekretorius Kromanas, iš visko sprendžiant, gerai 
susipažinęs su... 

- Todėl, kad taip buvo daroma visada! - pergalingai ištarė Ka- 
ralius. - Todėl, kad niekam neužteko smegenų pasiūlyti ką nors 
kita. Mano senelio valdymo laikais tai neturėjo reikšmės. Tie bjau- 
rybės dar nebuvo išplitę po visą šalį. Bet metai iš metų tas pražū- 
tingas pūlinys plėtėsi, užgrobdamas naujas žemes, ir dabar jie dar- 
ko Šivijalio veidą. Pateik šitą klausimą parlamentui, mano lorde 
Kancleri! Jeigu pradėsime imti mokesčius iš ordinų, palengvinsime 

visų kitų mokėtojų dalią ir papildysime biudžetą. Kaip tau patinka 
tokia mintis? 

- Tai svaiginantis projektas, pone. Tačiau... 

- Jokių “tačiau"! Kodėl šią idėją man pasiūlei ne tu? Ne kuris 
nors iš čia esančių? Nejau man ir toliau teks pasikliauti paprastu 
sekretoriumi, kad pastebėčiau mūsų valdymo spragas bei neteisy- 
bę, a? - Karalius palinko pirmyn ir išsiviepė. - Štai matote, net pa- 
prieštarauti nė vienas negalite! 

Diurandaliui velnioniškai norėjosi švilptelėti. Nugara bėgiojo 
šiurpuliukai. 

- Daugelis ordinų atlieka naudingą darbą, pone, - paprieštara- 
vo Monpursas. - Gydymo namai, pavyzdžiui. Kiti užkalba pasė- 
lius, nuveja sausrą, pataiso... 

- Jie gali tuo užsiimti ir mokėdami mokesčius! Nematau svar- 
bios priežasties, suteikiančios jiems teisę krautis turtus, kai karūna 
neturi nė grašio. Sukviesk Parlamentą, lorde Kancleri, ir paruošk 
įsakymą, apmokestinantį ordinus. 

Monpursas nusilenkė, ir kiti tarybos nariai tarsi avių banda pa- 
sekė jo pavyzdžiu. 


Posėdžiui pasibaigus, Diurandalis grįžo į savo kabinetą ir su- 
plėšė prašymą atleisti iš Gvardijos aštuonis Durklus. Patikrino pra- 
nešimus iš Aironholo bei parašė laišką Didžiajam Magistrui. Tada 
parašė dar vieną laišką, prašydamas Karališkosios Kerėtojų Kolegi- 
jos Didžiojo Burtininko audiencijos. Paskui jis aplankė Vyresniąją 
Baltųjų Seserų Motulę, kuri susitiko su Diurandaliu savo priima- 
majame, pavaišino komandorą saldžiomis bandelėmis ir stikline 
apynių midaus. Dabar jie tapo gerais draugais. 

Įsakas apie Parlamento sušaukimą bus paskelbtas kitą savaitę, 
bet gandai apie Didžiąją Reformą pasklido daug anksčiau. Diuran- 
dalis sulaukė tinkamo laiko susitikti su Karaliumi. 

Kromanas seniai iškraustė Kamergerį iš laukiamojo ir pats ėjo 
jo pareigas. Visi puikiai žinojo, kad sekretoriui nepatinkantys žmo- 
nės Karaliaus audiencijos gali laukti ištisais mėnesiais, tačiau tokie 
apribojimai Karališkosios Gvardijos vadui netaikomi. Kromanas tik 
kartą išdrįso suabejoti komandoro teise neribotai lankyti Karalių, ir 
Diurandalis šliūkštelėjo į jį rašalinę. 

Tąkart budėjo apsaugos viršininkas Sakalas bei jo porininkas 
Haknis. Diurandaliui įėjus į laukiamąjį, abu pašoko ir išsitempė. 

- Kas pas jį šiuo metu? 

- Jo šviesybė Jūrų Uostų prižiūrėtojas, sere. 

Gera naujiena. Prižiūrėtojas, kaip reta kuris, mėgo tuščiai pa- 
plepėti ir Karalius jį pakentė tik dėl to, jog tas buvo amžinatilsį Ka- 
ralienės Geraldos dėdė. 

- Vargšelis Skriuslis! Negaliu leisti vaikinui taip kankintis. Ei- 
nu išvaduosiu jį, - Diurandalis ryžtingai patraukė į Tarybos kam- 
barį. 

Žuviškos Kromano akys blykstelėjo pykčiu, komandorui ei- 
nant pro jo stalą. 

- Tu neturi teisės trukdyti... 

- Tai sulaikyk mane. 

Jis atidarė duris, privertęs serą Skriuslį pašokti lyg išgąsdintą 
varlę. Jo šviesybė Prižiūrėtojas nėrėsi iš kailio, kol Karalius niūriai 
stebeilijo, apšarmojusias šakas už lango. Jis nepatenkintas atsisu- 
ko. Viskas priklausė nuo Karaliaus reakcijos. Diurandalis tegalėjo 
mostu paliepti Skriusliui nešdintis ir užimti jo vietą - menkas etiketo 
nepaisymas, bet tikrai ne valstybės išdavimas. Beje, Durklo triu- 
kas pavyko. 

- Komandore! - sugriaudėjo Ambrozas. - Lorde Prižiūrėtojau, 
paprašysiu mums atleisti. Seras Diurandalis atvyko svarbiu reikalu, 
ir tai šiek tiek užtruks, - uždėjęs mėsingą ranką sutrikusiam bajo- 
rui ant pečių, Karalius stumtelėjo jį durų link. Paskui vienu trum- 
pučiu žvilgsniu išvarė Skriuslį lauk, pats uždarė duris ir šnopuoda- 
mas grįžo prie stalo. 

Kambaryje liko tik Karalius bei Diurandalis. 

- Lordas Vėjo Malūnų Saugotojas, - sumurmėjo Karalius. - 
Tikrai skubus reikalas? - Karaliaus balse pasigirdo įtarumas. 

- Bent jau gyvybiškai svarbus, pone. 

Įtarumas sustiprėjo. 

- Būtent? 

- Jūsų Didenybe, jūs ketinate paskelbti karą daugumai valsty- 
bės kerėtojų. 

- Tau nevalia to žinoti! 

- Apte tai žino pusė Karalystės. Atsakomasis smūgis neišven- 
giamas, todėl svarbiausias mano darbas - tinkamai organizuoti gy- 
nybą. 

Kaip Diurandalis ir tikėjosi, keletą minučių Karalius trankėsi 
žaibais. Pirma, Ambrozas nenorėjo patikėti, jog kas nors, pasinau- 
dodamas burtais, galėtų kėsintis į jį. Kita vertus, nesąmoningai šito 
bijojo. Jis atsisakė bet kokių Gvardijos mėginimų jį apsaugoti, nors 
tam ji ir buvo skirta. Bailumu Karaliaus neapkaltinsi, nepaisant jo 
baimės būti pavadintam bailiu. Jeigu Parlamentas sužinos, jog Ka- 

ralius didina apsaugininkų skaičių, gali atsisakyti patvirtinti įstaty- 
mą. Ir panašiai. 

Baigėsi tuo, kad Diurandalis atsiklaupė prieš valdovą ant kelių. 

- Mano pone, esu priverstas nuolankiai prašyti atleisti mane iš 
vado pareigų... 

- Eik velniop! Ne, dar toliau! Nesitikėk, kad taip lengvai tave 
paleisiu. Stokis. Ir kodėl aš pakenčiu įžūlų tavo užsispyrimą? Vi- 
soje karalystėje neatsiras kito Žmogaus, drįstančio taip įžūliai su 
manimi elgtis. Seniai laikas išmesti tave lauk! 

Rūstus žvilgsnis kiek sušvelnėjo, akyse įsižiebusi ugnis pama- 
Žu geso. 

- Ne itin logiška, ar ne? 

- Man per švelnu, pone. 

Karalius nusikvatojo ir paplekšnojo savo Durklui per petį. 

- Tikiuosi, jog kokį kartą nenukirsiu tau galvos, nespėjęs per- 
sigalvoti. Kaip atsikratyti tavimi šį kartą? Kokie minimalūs reikala- 
vimai, su kuriais tu sutiksi? 

- Pone, Gvardijoje visada laikiau mažesnį karių skaičių nei mi- 
nimalus. Ramiu metu tai neleidžia mano vyrukams atsipalaiduoti. 
Man regis, dar kurį laiką padėtis liks pakankamai stabili. Atronhole 
pasiruošę laukia aštuoni Vyresnieji. 

- Aštuoni? Paskutiniame pranešime, kurį gavau, paminėti tik 
trys. 

- Didysis Magistras patvirtino aštuonis, pone. Vyresnioji Mo- 
tulė pasirengusi priimti dar tuziną Baltųjų Seserų... 

- Už kokius pinigus, a? Tos velnio bobos ištuštino iždą iki dug- 
no, - mažytės gintarinės akutės įtartinai žvelgė iš riebių akiduobių. 
- Jei aš nuvažiuosiu į Aironholą ir leisiu pasamdyti penkias Uosti- 
nėtojas, ar tu galiausiai užsičiaupsi? 

Diurandalis nusilenkė. 

- Bent jau kuriam laikui, pone. 

- Eik! Ir atmink, - riktelėjo Ambrozas jam iš paskos, Durklui 
jau laikant durų rankeną, - sutikau su tavo reikalavimais tik todėl, 
kad išgelbėjai mane nuo To Šūdmalio, supratai? 

Nejučia išsprūdo: 

- Pone, kada jis aplankys jus kitą kartą? 

- Lauk! - užkriokė Karalius. 


Karalius išvyko į Starkmurą po keturių dienų, ir šį kartą Diu- 
randalis keliavo drauge. Jis perspėjo Didįjį Magistrą, kad nekiltų 
nesusipratimų dėl sveikinimų, tad kandidatai buvo tinkamai paruoš- 
ti. Jo Didenybei ir Diurandaliui kartu įžengus į salę, juos pasitiko 

audringi plojimai. Namo Karalių lydėjo aštuoni nauji susijaudinę 
Durklai. 

Tuo tarpu Diurandalis tyliai, nekeldamas didelio triukšmo ir 
panikos, stebėjo augantį derlių. Jis išgavo Didžiojo Magistro paža- 
dą ruošti kandidatus kuo greičiau. 

Komandoras 1lgai tarėsi su riteriais, atidėjęs rūpinimąsi Kara- 
liaus apsauga rytojui. 


Parlamentas susirinko į posėdį. Kol Karalius skaitė savo pra- 
nešimą susirinkusiems Lordų ir Bendruomenių Rūmams, Diuran- 
dalis stovėjo už sosto. Beveik iškart po to įvykiai rutuliojosi labai 
sparčiai. 

Lordai gana palankiai sutiko Didžiąją Reformą. Kadangi jie ir 
perai buvo stambūs žemvaldžiai, jiems nepatiko, jog vienuolynai 
plėšia kaimo žemes, tad, jei Karalius nutarė suimti juos į nagą, ką 
gi, jie mielai stebės visa tai, saugiai atsitraukę. 

Bendruomenių Rūmai manė kitaip. Kerėtojų ordinų apmokes- 
tinimo jie nelaikė svarbiu reikalu, bet tikrai pavojingu ir nebūtinai 
pelningu. Ordinai padėdavo prekybai bei amatams. Visi naudojosi 
gydomąja magija, garbingi miestelėnai pakreipdavo pokalbį kita lin- 
kme, kai kas nors paminėdavo meilės apžavų eliksyrus, daugelis 
ne mažiau gerbtinų visuomenės narių nešiojo prie kūno sėkmės 
amuletus. Bendruomenių Rūmus labiau domino monopolijos pliti- 
mas, importo mokesčių didinimas ir eksporto mokesčių mažini- 
mas, 0 ypač prakeiktas Antrasis Belskų karas, besitęsiantis gerą 
dešimtmetį. Be to, Bendruomenių Rūmai dar nepamiršo gėdingo 
Fetlijos Susitarimo. 

Diena iš dienos diskutuojant parlamentarams, pradėjo ryškėti 
kompromiso sąlygos. Bendruomenių Rūmai nusprendė, kad jiems 
labiausiai nepatinka pirmasis karališkasis ministras. Kanclerio pa- 
reigos * taip įbauginti Parlamentą, jog tas imtųsi įgyvendinti monar- 
cho norus, bet dabar Bendruomenių Rūmai pradėjo bauginti patį 
kanclerį. Jį kaltino per dideliais mokesčiais ir tuo, jog Karaliaus rū- 
mų statyba Nokeryje ištuštino iždą. Jis kaltas dėl monopolijos au- 
gimo bei sausros. Ir, žinoma, dėl žeminančio Fetlijos susitarimo 
bei jūros pakrantę nuniokojusių belskų piratų antpuolių. 

Iki to laiko, kol Parlamentas išsiskirstė švęsti Ilgos Nakties, dėl 
nieko nesusitarta. Karalius niršo ir trankėsi. Diurandalis truputį 
lengviau atsikvėpė. 

Monpursas pažadėjo pradėti puolimą iškart po Parlamento 
atostogų ir ištęsėjo Žodį. Suderinęs begėdišką šantažą ir tokį pat 
begėdišką papirkinėjimą, jis prastūmė įsaką, kurį Parlamentas pa- 


200 


tvirtino antruoju skaitymu pirmomis pirmojo Mėnesio dienomis. 
Dar vienas balsavimas - ir įsaką pasirašys Karalius. 
Ir jei kas nors turėjo atsitikti, tai atsitiks iki tos dienos. 

Diurandalis keliavo į lovą. Jis guldavosi kasnakt - pasimylėti 
arba paprasčiausiai pasišildyti. Net septintais vedybų metais daž- 
nesnė pirmoji priežastis - juk reikia palaikyti legendą, - jis visada 
būdavo šalia Ketės, kai ji nubusdavo, norėdama to paties. Kol ji 
miegodavo, Durklas sutvarkydavo ne tokius svarbius reikalus: rū- 
pindavosi verslu, fechtuodavo, skaitydavo arba ūžaudavo. Stovė- 
damas ant vienos kojos, Diurandalis movėsi kelnes, kai Ketė suri- 
ko. Vos išlaikęs pusiausvyrą, jis puolė prie lovos uždangalo. Ji sė- 
dėjo, bet tamsoje Durklas neįžiūrėjo žmonos veido. 

- Kur? - paklausė jis. 

- Visur! - Ketė vėl suriko. - Tai siaubinga! Patrauk tai! 

Diurandalis išsitraukė kardą bei užkalbėtą žibintą - vieną iš de- 
šimties, kuriuos jam pavyko iškaulyti iš Kerėtojų Kolegijos - ir 
puolė prie durų. Bet kokį vyrą, tokiomis aplinkybėmis paliekantį 
žmoną bei: vaikus, galima laikyti bailiu, bet Durklas negalėjo rink- 
tis. Ketė suprato. Ji suriko ne iš baimės, bet iš netikėtumo. Ji su- 
sidoros. 

Jis viesulu praskriejo vaikų kambariu, kuriame nuo triukšmo 
ką tik pabudo penkiametė dukrelė ir dešimtmetis sūnus. 

- Pasirūpink mama bei sesute, Endi! - šūktelėjo Diurandalis 
jau iš svetainės. Šiais trimis kambariais ribojosi asmeninis Durklo 
gyvenimas, dvarui persikėlus į Greimerį, bet ir šios patalpos buvo 
gana prabangios, palyginti su tuo, ką paprastai galėjo sau leisti 
Gvardiečiai. Tik iššokęs į koridorių, komandoras suvokė, jog yra 
beveik nuogas. Nors, jei pavojus būtų pasigirdęs penkiomis sekun- 
dėmis vėliau, jis nevilkėtų ir šių drabužių. 

Pasišviesdamas žibintu, Diurandalis pasileido link Karaliaus 
apartamentų. Rūmai skendėjo tyloje ir šešėliuose, nors jis įtarė, 
kad kiekviena Baltoji Sesuo reagavo taip pat garsiai kaip Ketė, - 
paprasčiausiai pastatas labai didelis, ir niekas jų neišgirdo. Durklui 
liko perbėgti koridorių bei dvejus laiptus. Logiškai mąstant, Gvar- 
dijos vadas turėtų apsistoti kuo arčiau Karaliaus. Taip buvo dau- 
gelyje kitų rūmų, tikriausiai anksčiau taip buvo ir Greimeryje, bet 
senieji rūmai, perstatyti daugybę kartų, galiausiai virto painiu labi- 
rintu. Be to, Durklai nemiega, tad logikos dėsniai jiems negalioja. 


201 


Tiesą sakant, net ir tada Diurandalis ne itin nerimavo. Į Kara- 
liaus miegamąjį galima patekti tik pro sargybos kambarį, kuriame 
visada budi trys Durklai. Per paskutinius tris mėnesius jų skaičius, 
Karaliui nuėjus miegoti, būdavo padidinamas iki dvylikos. Ambro- 
zas nežinojo ir to, kad greta jo apartamentų esančiuose kambariuo- 
se nemiega dar dvylika kardininkų, o visas būrys budi kieme po jo 
langais. Visoje Gvardijoje, kurią sudarė aštuoniasdešimt septyni 
gvardiečiai, paskelbta ypatingos parengties padėtis, kariai galėjo 
susirinkti per kelias minutes. Atšauktas dar septyniasdešimt dviejų 
riterių atsistatydinimas, ir jie slaptai apgyvendinti rūmuose. Jei Ka- 
ralius sužinotų apie tai anksčiau, nei prireiktų visų jų pagalbos, 
Diurandalį jis iščirškintų gyvą. 

Žinoma, problema ta, jog niekas nežinojo, kokios taktikos 
griebsis priešininkas. Jeigu jis mėgins sugriauti pastatą tokiomis 
pat jėgomis, kaip Vyresnysis Griovėjas ir jo Karališkoji Griovimo 
Zinyba, kardai nepadės. Apsaugoti nuo ugnies bei oro dvasių pa- 
Jėgūs tik Kolegijos Kerėtojai. Diurandalis juos perspėjo, pripliaukš- 
damas visko per akis, ir - bent jau jis taip tikėjosi - privertė Kole- 
giją imtis visokeriopų atsargumo priemonių. Gvardija turėtų at- 
remti žmonių puolimą - tai gali būti silpnapročiai, burtais paversti 
žmogžudžiais, kaip kad atsitiko su Gosberto II žudikais. 

Na, bent jau taip Diurandalis galvojo. 

Diurandaliui pribėgus antrus laiptus, iš tamsos kažkas iššoko 
ir, apšviestas jo žibinto spindulių, pasuko tiesiai į jį. Diurandalis 
instinktyviai atliko įtupstą, ir Harvestas pervėrė užpuoliko krūtinę. 

Tai tebuvo šuo. 

Pačiuose rūmuose ir aplink juos buvo laikoma tikrai daug šu- 
nų, pradedant didžiuliais kurtais, baigiant mažučiais pūkuotais ka- 
muoliukais, kuriuos damos mėgo meiliai glausti prie krūtinės (kai 
daugiau neturėdavo ką glausti). Šis šuo avies dydžio, jo veislė Diu- 
randaliui nežinoma. Ė, ne, čia ne paprastas šuo. Jis judėjo dviem 
kojom, tad kardu reikėjo smeigti taip, kaip smeigiama žmogui; šuo 
pasismeigė ant kardo, nepaliaudamas veržtis link jo. Surikęs iš 
siaubo, Diurandalis paleido kardą, kol sužeista baidyklė nespėjo 
įsikirsti iltimis jam į ranką. Ji krito ant grindų urgzdama bei staug- 
dama, Diurandalis vos spėjo atšokti nuo kaukšinčių ilčių. Ak, gai- 
la, kad nespėjo apsiauti. 

Dabar jau girdėjosi triukšmas viršuje, dviem aukštais aukščiau. 
Aplaistydama kardo rankeną krauju, pabaisa vėl atsistojo ant dvie- 
jų kojų ir puolė Durklą. Diurandalis parbloškė šunį, trenkęs jam 
žibintu. Tik įgrūdęs baidyklei į nasrus žibintą, komandoras įsten- 
gė nutverti už ginklo rankenos bei atgauti kardą. Prieblandoje šuo 

vėl apsisuko ir puolė dar kartą, taikydamasis Diurandaliui į kojas. 
Dabar jis jau buvo pasiruošęs, tad ne dūrė kardu, bet kapojo. Jo 
kirtis perskėlė pabaisos kaukolę nuo akies iki pat ausies. 

Šuo blaškėsi savo kraujo klane. Ir vis dėlto jis dar buvo gy- 
vas. Neleisdamas pulti dar kartą, Diurandalis vis kapojo. Rankos 
pasidarė slidžios nuo kraujo, žibinto šviesa nelygiai mirksėjo. Jis 
nukirto pabaisai galvą. Kūnas vėl atsitiesė, mėgindamas pasiekti 
komandorą priekinių letenų nagais. Smogęs dar kartą, Diuranda- 
lis perkirto jį pusiau. Abi pusės bejėgiškai timpčiojo, o galva nesi- 
liovė urgzti ir kaukšėti dantimis. Bet judėti padaras nebegalėjo, tad 
Diurandalis nusisukęs nulėkė laiptais aukštyn. 

Kažkur toli nuskambėjo varpas - sutartinis ženklas. Pirmoje 
laiptų aikštelėje girdėjosi iš abiejų koridoriaus pusių sklindantis 
triukšmas: vyrai keikėsi, moterys klykė. Jis privalėjo bėgti toliau ir 
gelbėti savo Karalių. Toji šuns pavidalo baidyklė puolė, vos jį pa- 
mačiusi, - vadinasi, nors puolimas nukreiptas prieš Karalių, pavo- 
jus gresia visiems. 

Maždaug per vidurį kitų laiptų jis išgirdo vis dar persekiojančių 
nagų taukšėjimą. Nekreipdamas į tai dėmesio, Diurandalis šoko 
aukštyn ir pasileido koridoriumi. Priešaky švysčiojo ugnys, ap- 
šviesdamos Žmonių kovą su monstrais. Ant grindų tįsojo kūnai: 
žmonės perkąstomis gerklėmis, konvulsijų tampomos šunų dalys. 
Regis, žmonėms sekėsi labiau, ir vis nauji kardininkai biro iš kai- 
myninių kambarių. 

- Tylos! - suriko komandoras. - Durklai lieka su Karaliumi. - 
Kitaip ir būti negalėjo. - Riteriai, eikit, sunaikinkit likusius. Išvalykit 
rūmus! 

Beveik lipdamas jam ant kulnų, iš tamsos iššoko visas būrys 
monstrų: jų akys degė žibintų šviesoje. Aviganiai, mastifai, buldo- 
gai, vilkšuniai, gauruoti boloniniai šuneliai... buvusieji. Dabar dau- 
gelis judėjo užpakalinėmis kojomis, dydžiu prilygo žmogui arba 
buvo dar didesni, iš baisių nasrų tekėjo seilės. Duris gynė bent dvi- 
dešimt žmonių, tad prasiskverbęs pro juos, Diurandalis sutartinai 
pasibeldė: trys, du, vienas... 

Sužvangėjo skląsčiai, durys truputį prasivėrė. Durklas pamatė 
Į Jį Įsmeigtas persigandusias akis, ir jį įleido vidun. Duris saugojo 
Sakalas - tas riestanosis vaikinukas, kurį jis pirmą kartą sutiko 
prieš kelerius metus, grąžindamas Vilkailčio kardą į Aironholą. Da- 
bar Sakalas buvo jau karininkas, nors paaukštinimą užsitarnavo už 
puikų fechtavimą, bet ne nuovokumą. Įėjus Diurandaliui, jis vėl 
užtrenkė duris ir užšovė skląsčius. Jo vadas tuo metu jau bėgo į 
Karaliaus miegamąjį. 

Komandoras aplenkė keturis dalimis sukapotus šunis ir dviejų 
žmonių lavonus. Nutrauktos baldakimo užuolaidos nebeslėpė iki 
pat smakro į patalus susivyniojusios merginos. Ji sėdėjo aukštai 
ant išpurentų priegalvių ir tarsi skulptūra kilo virš lovą Žiedu apsu- 
pusių vyrų galvų. Diurandalis spėjo pastebėti baltą veidą ir siaubo 
sklidinas akis. Atrodė, mergina nori šaukti, bet jai trūksta oro. 

Užsimetęs tamsiai raudonos spalvos chalatą, Karalius stovėjo 
prie lovos, rankoje gniauždamas kardą. Jo veido išraiška šaukte 
šaukė, jog kam nors, gal ir ne vienam, teks atsakyti už tai savo 
galva. Jį supo Durklai su riteriais. Ant grindų voliojosi traukulių 
tampomi sukapotų šunų gabalai. Sprendžiant pagal jų kiekį, šunų 
buvo ketvertas ir visi dideli. Tiesiog milžiniški. Ir kraujas. Daug 
kraujo. Ore tvyrojo tirštas kraujo bei išskrostų vidurių kvapas. 
Brangūs kilimai virto mazgotėm. 

Kažkur toli girdėjosi varpo dūžiai, bet miegamajame netikėtai 
įsivyravo tyla. 

- Tau nederėjo pasirodyti mums taip nepadoriai apsirengus, 
komandore. - Karalius tikriausiai buvo sukrėstas labiau, nei norėjo 
pasirodyti, tačiau pakankamai gerai valdėsi. Net linksmintis mėgi- 
no, riebus išsigimėlis. 

- Sužeistų yra? 

- Nieko rimto, - pasakė Drednautas, pakeitęs Gyvačių jo pa- 
vaduotojo budėjimo poste. Rankos ir šviesi barzda aptaškytos 
krauju. Ant kairiosios bolavo paskubomis uždėtas tvarstis. - Bet 
mes netekome dviejų. 

- Mačiau. - Permetęs visus akimis, Diurandalis suskaičiavo 
esančius. Trisdešimt keli. Jei ir šitiek neužteks, tada jis apskritai 
nežino, kiek karių reikia gynybai. Dėkui dvasioms, miegamajame 
Karalius nelaikė šunų. Paskutinė Karalienė, beje, laikė - ketvertą ar 
penketą, - bet jai mirus, šunų nebeliko. Labai laiku! 

- Jie veržiasi ne tik čionai, pone. Ir puola, regis, visus. Ma- 
nau, jus mes čia apginsime, bet bijau, kad aukų bus daug. Tarsi 
patvirtindamas jo žodžius, garsus lojimas nustelbė net varpo gau- 
desį. Atrodė, loja tūkstančiai šunų. 

Karalius liovėsi šypsotis. 

- Ar kas nors žino, kiek rūmuose yra šunų? 

- Mažiau, nei buvo, - burbtelėjo Teisuolis. 

- Paliepkite juos sunaikinti, komandore! 

- Jau paliepiau. 

Nespėjus Diurandaliui daugiau nieko pasakyti, arčiausiai esan- 
tis langas pažiro stiklo šukių, medžio šipulių ir švino intarpų fonta- 
nu. Įgriuvęs į kambarį bei nuplėšęs užuolaidas padaras priminė 

jaučio dydžio šunį. Ne mažesnės nei šešių pėdų iltys, nagai - kiek 
trumpesni. Dar nespėjus keturiems kardininkams pulti pabaisą, pa- 
žiro antrojo lango stiklas. 

Prišokęs prie Karaliaus, Diurandalis jėga nutempė valdovą į 
kampą. Ambrozas buvo sunkus. Jis instinktyviai priešinosi, net 
paleido iš rankų kardą, bet Diurandalio raumenys buvo stipresni. 
Saitų jėga irgi pagelbėjo. Įstūmęs monarchą į sieninę spintą, Diu- 
randalis užtrenkė duris. 

Karalius veržėsi lauk. Diurandalis užrėmė duris visu kūnu. 

- Likite viduje, kol leisiu išeiti. 

Pirmoji pabaisa jau gulėjo ant grindų ir ją tvarkingai kapojo 
dalimis. Antrajai nutiko tas pats, bet toji spėjo siaubingomis iltimi 
kažkam sutraiškyti galvą. Kam nepasisekė? Kambaryje buvo keturi 
langai. Jis pastatė sargybinius šalia likusių dviejų. Jeigu šios šunų 
išvaizdos pabaisos užlipo stačiomis sienomis iki trečio aukšto, va- 
dinasi, išorinės sienos nesukliudys likusiems įsiveržti į rūmus. Kiek 
Grendone šunų? Ar burtų veikimas ribotas? Kokį dydį gali pasiekti 
šie monstrai? 

Kiek langų Karaliaus menėse? 

- Flintai! Pažiūrėk, kas gretimame kambaryje! 

Naujos pabaisos snukis pasirodė pirmajame lange. Teisuolis 
nukirto naguotą leteną, šuo loštelėjo atgal ir dingo tamsoje, gailiai 
staugdamas ir su trenksmu rėždamasis į žemę. 

- Puiku, - tarė Diurandalis. Pribėgęs prie lango, jis atsargiai 
pažvelgė laukan. Per visą rūmų fasadą neramiomis ugnelėmis 
mirksėjo daugybė langų, o siena aukštyn ropštėsi dešimtys nežino- 
mų, milžiniškas skruzdėles primenančių padarų. Netikėtai tiesiai 
priešais jį išsižiojo siaubingi nasrai. Durklas atšoko ir sugrūdo į 
nasrus Harvestą. 

Diurandalis išgirdo dūžtančio stiklo bei griūnančių durų garsą. 
Tai reiškė, jog gynėjai koridoriuje arba išžudyti, arba sužeisti. Nak- 
tis, regis, bus ilga. Jis įsakinėjo, išstatydamas prie langų budinčius 
ir pagalbininkus, kad būtų išnešioti kūnai bei nuolaužos, paliekant 
laisvą plotą kautynėms. Karalius, išsiveržęs iš spintos, nubėgo prie 
lovos ir pastvėrė sąmonės netekusią merginą. Paėmęs ant rankų, 
nunešė ją į spintą, paskui grįžo, niūriai šnairuodamas į Diurandalį. 

- Pabūsiu čia, jeigu jie priartės, visada spėsiu pasislėpti. 

Paties Diurandalio nuostabai, jis nusikvatojo: 

- Jeigu jie prasiverš artyn, aš pats įlįsiu su jumis į spintą. 

- Nesimaišykit po kojomis! - sušuko iškart keli balsai. 

Nuo kruvinų mėsgalių grindys pasidarė slidžios. Nosį rietė 
bjaurus kapotos šunienos kvapas. Monstrai be perstojo lindo vie- 

nas paskui kitą pro langus, bet ir Durklai jau atidirbo tinkamiausią 
taktiką; kertantis smūgis per nosį, nukertant mirtinus žandikaulius, 
paskui nukirsti kojas. Atkirstos dalys dar šokinėjo, bet pavojaus 
nebekėlė. 

Gretimame kambaryje girdėjosi riksmai. Flintas su pagalbinin- 
kais traukėsi link Karaliaus miegamojo. Netrukus durys buvo be- 
veik užverstos lavonais. 

Tiesa, Diurandalis pradėjo jaustis kiek ramiau. Pirmasis jo 
įspūdis nepasitvirtino - vis dėlto puolimas sukoncentruotas ties 
Karaliumi. Visame Šivijalyje nebus tiek šunų, kad užgrūstum jais 
kiekvieną rūmų langą. Jei pabaisos nepradės graužti akmeninių sie- 
nų, jis apgins kambarį. Savo globotinį ginantys kariai gali kautis iš- 
tisas dienas, kol bus nugalėti, ir komandoras nemanė, kad puolan- 
tys šunys įveiktų tokią gynybą. Visas kambarys jau tiesiog permir- 
ko krauju. Jaunasis Ebonis liko be rankos ir dabar dejavo ant Io- 
vos, kol Jūreivis paskubomis dėjo timpą. 

Tai jau virto skerdynėmis, štai ir viskas. Paprasčiausiai labai 
ilga naktis. 

Vakarienė kitos dienos vakarą Diurandalio bute virto audringa 
puota. Dalyvavo Gyvačius, taip pat kokia dešimtis senų draugų: 
Feliksas, tapęs Brimijardo pilies Saugotoju. Kvinas - dabartinis Ai- 
ronholo Fechtavimo Magistras, Hoeras - keturių vaikų tėvas (jo 
žmona gimdė po du), ir daugelis kitų. Tai priminė moksladraugių 
susitikimą. Parpuolęs ant kelių Parsvudas kartojo rimtam Endžiui, 
koks didis žmogus jo tėvas, Šrimpnelas šokdino Natriną ant kelių, 
ir toji jauna begėdė leipo džiaugsmingu juoku. Ketė, vienintelė puo- 
toje dalyvavusi moteris, paskelbta įvykių didvyre. Nesąmonė, - 
prieštaravo ji, kiekviena Baltoji Sesuo rūmuose klykė garsiau už ją; 
svarbiausia buvo ne aptikti burtus, bet nuspręsti, ką su tuo daryti. 
Ji didžiuodamasi šypsojosi savo vyrui, vis paragindama vyną pils- 
tančius tarnus. 

Visas Greimeris, nuo rūsio iki gegnių, pradviso šunų skerdie- 
na. Sukapotus šunis vežė vežimais. Nudėtų padarų skaičius buvo 
neįtikėtinas, bet Durklai iš tiesų pasiekė pačią dramatiškiausią per- 
galę per visą ordino egzistavimo istoriją. Kiekviena pergalė turi sa- 
vo kainą, o karo metu pergalės kainą apibrėžia aukų skaičius: tam, 
kad ši pergalė amžiams būtų įrašyta istorijoje, savo gyvybę paau- 
kojo tuzinas ordino narių. 

Brokas, ketinąs kada nors užimti Aironholo Archyvų Magist- 
ro vietą, spėliojo, kokiu būdu šunys buvo užkeikti. Paprastai už- 
keikimo objektas turi būti oktagramos centre, šiuo atveju tai aki- 
vaizdžiai neįmanoma. Jis beveik neabejojo, jog buvo užkeiktas šu- 
nų ėdalas. Beje, atidūs klausytojai iškart jį pamiršo, vos tik tarpdu- 
ryje pasirodė kancleris. Sėdėję Durklai pašoko, o stoviniavę nusi- 
lenkė. 

- Ne, ne, ne! - Nusiėmęs nuo kaklo savo grandinę, Monpursas 
įteikė ją Ketei. - Paslėpk kur nors tarp skalbinių! - Jis paplekšnojo 
moteriai per žandą. - Aš čia neoficialiai. Tiesiog norėjosi pabūti 
šutvės nariu kaip senais gerais laikais. Franklinai, jaunasis nenau- 
dėli, kokie čia gandai sklando apie tave ir pasiuntinio dukrą? - Bu- 
vęs komandoras keliavo per kambarį, į kiekvieną kreipdamasis 
vardu. Ketė pasikabino kanclerio grandinę ant kaklo ir nuėjo prie 
veidrodžio. 

- Kaip storulis? - paklausė Hoeras, Monpursui priėjus prie jo. 

- Kedena plunksnas, - atsargiai šypsodamasis tarė Monpursas. 
- Priiminėja visų karalystės perų sveikinimus. Beje, ateinančius 
dešimt metų neužsiminkite Karaliui apie sieninės spintas. 

- Ir aš tave sveikinu, - tarė iki jo su vyno taure prasibrovęs 
Diurandalis. - Tai turėtų gerokai pakenkti bendram mūsų nedrau- 
gui! 

- Kodėl taip manai? 

- Juk tai jis pasiūlė apmokestinti ordinus, ar ne? 

Monpursas gurkštelėjo vyno. Kalbos kambaryje. nutilo, visi 
pasisuko į kanclerį. Realiai jis niekada nebuvo vienas iš šutvės na- 
rių; net Aironhole visada buvo laikomas vadu. 

- Bijau, kad viskas ne taip paprasta, - tylai pasakė jis. - Kaip 
manai, ką dėl visko apkaltins Parlamentas? 

Kambaryje sukunkuliavo pasipiktinimo balsai. Kažkas palietė 
Diurandalio alkūnę. Komandoras atsisuko ir pamatė susirūpinusį 
Hoknio, jaunesniojo Durklo, veidą. 

- Tave kviečia Karalius, vade. 

- Sėkmės tau, - teištarė Monpursas, nenatūraliai šypsodamasis 
Diurandaliui. 

Ką jis norėjo tuo pasakyti? 


Karalius stovėjo drabužinėje - tai vienintelis jo kambarys, ne- 
užpultas naktį. Kilimai rėkė kruvinais batų pėdsakais, bet daugiau 
niokojimo žymių nesimatė, net dvokė mažiau nei visur kitur. Ka- 
ralius visaip sunkino gyvenimą norinčiam jį nurengti tarnui. 

Paprastai Karalius aprengiamas viešai, bet šis jo persirengimas 

buvo gana intymus. Tiesą sakant, be Diurandalio čia dalyvavo tik 
senasis Skoflas, asmeninis tarnas, ir.vienas Durklas prie durų - 
Flintas, kurio galima net neskaičiuoti. Saugoti asmeninių Karaliaus 
apartamentų Gvardijos vadas niekada neskirdavo plepių Durklų. 

Kai karališkoji galva išniro pro naktinių marškinių apykaklę, 
Diurandalis nusilenkė. 

- Tu dar kartą išgelbėjai man gyvybę, Komandore. 

- Tai mano pareiga, pone. Ir malonumas. 

Jei anksčiau Karalius ir vaidino narsuolį, dabar jo nuotaika pa- 
sikeitė. Kelnes valdovas movėsi gana paniuręs. 

- Kokie paskutiniai duomenys apie mūsų nuostolius? 

- Tokie patys: dvidešimt žuvusių, septyniolika sužeistų, pora 
tuzinų nepavojingai apkandžiota. Maždaug pusė - civiliai asmenys, 
kiti - kardininkai. Šeši žuvusieji - moterys, kurias... 

- Iš kur atsirado visi tie kardininkai? 

- Durklai? A, jūs kalbate apie riterius? 

- Tu puikiai žinai, kad aš kalbu apie riterius! - Ambrozo balse 
girdėjosi paslėptas grasinimas. Nors akivaizdu, kad Karaliui buvo 
smalsu. - Pasiskubink, mužike. Aš mirtinai sušalsiu. - Šiuos žo- 
džius valdovas sakė Skoflui. 

- Na, iš visur po truputį, pone. Didžioji dalis iš Starkmuro. Ir 
apskritai iš viso Šivijalio. Jie visi labai apsidžiaugė, galėdami vėl 
jums pasitarnauti... 

- Juk tai tu sugalvojai juos visus surinkti ir liepei būt pasiruo- 
šusiems. Aš klydau, tu buvai teisus. - Karalius atsiduso. - Duok 
man savo kardą. 

Diurandalį nusmelkė netikėta pavojaus nuojauta. 

- Pone, jei sugalvojote tai, ką įtariu, su visa pagarba jums tu- 
riu priminti apie pavojų, kuris dar ne... 

Karalius ištiesė ranką. 

- Per ilgai tave laikiau susietą Saitais, mano drauge. Kiek tau 
dabar metų? 

- Trisdešimt penkeri, pone, - po kelių dienų sukaks trisdešimt 
šešeri. - Bet aš dar... 

- Kiek metų vyriausiam po tavęs Gvardijos Durklui? 

- Manu, kokiais ketveriais ar penkeriais metais mažiau, - Iš 
tiesų beveik dešimčia. Siaubas! Durklas, atleistas nuo savo Saitų - 
žuvusi siela. - Pone, meldžiu, nepamirškite apie inkvizitoriaus pra- 
našavimą. Jei nebūsiu su jumis susietas, negalėsite pasitikėti... 

- Kupranugario šūdas tie išpranašavimai! - linksmai sušuko 
Karalius. Regis, jis nė trupučio nesijaudino, kad stovi vienais apa- 
tiniais, atstatęs parodai didžiulį lyg girnos pilvą. - Susietas tu ar 

nesusietas, pasitikiu tavimi labiau nei bet kuo kitu Šivijalyje! O da- 
bar duok kardą ir tučtuojau klaupkis! 

Diurandalis ne kartą matė, kaip inkščia ir maldauja pasigailėti 
šią siaubingą minutę Durklai. Kaskart sau kartodavo, kad nesielgs 
taip kvailai, išmušus jo valandai. Nepaisant nieko, jo drebantiems 
pirštams prireikė gėdingai daug laiko, jog atsegtų apykaklę, lieme- 
nę marškinius ir apnuogintų pečius. Diurankalis suklupo priešais 
Karalių ant kelių. Tas pats kardas, susiejęs jį Saitais, prisilietė prie 
pečių - iš dešinės, paskui iš kairės... 

- Stokis, sere Diurandali, mūsų Ištikimojo ir Senojo Ordino ri- 
teri. 

Nenugriaudėjo griaustinis, Diurandalis nejuto jokių permainų, 
bet dabar jis galėjo nuo savo pečių nusimesti naštą. Jam neberei- 
kės dieną naktį galvoti apie savo globotinio saugumą. Kad tai su- 
voktų, Diurandaliui tikriausiai prireiks kelių dienų. Ką jis veiks visą 
likusį gyvenimą? Jis gali išvykti iš rūmų! Iš džiaugsmo Ketė pasi- 
jus devintam danguj. Aha! Jis galės nudėti Kromaną! 

Dar pakeliui į Aironholą Durklas galėjo susiprotėti, jog įvyks 
kas nors dramatiška. Visada įvykdavo. 

Šypsodamasis Karalius atitraukė Harvestą nuo Diurandalio 
peties. Flintas atėjo paimti kardo iš karališkų rankų, sąmoningai 
stengdamasis išvengti Diurandalio žvilgsnio. 

- Baronas Rolandas, kiek pamenu? 

- Regis, taip, pone. - Keista, bet tai jį vis dar skaudino. 

- Tu... eik lauk! - šūktelėjo Karalius senajam Skoflui, kuris, 
ištaikęs momentą, pripuolė prie Karaliaus ir užmaukšlino ant gal- 
vos naktinius marškinius. Ambrozas nenoromis prakišo rankas į 
rankoves. - Ką pasiūlysi į savo vietą, lorde Rolandai? Drednautą? 

Diurandalis žvilgtelėjo šnairomis į duris, šalia kurių vėl sustingo 
Flintas! Karalius suraukė nosį bei mostelėjo Durklui išeiti, ką tas ir 
padarė, pasiėmęs Harvestą. Durys užsidarė. Liko tik Skoflas, bet 
tarnas su niekuo nesikalbėdavo, nebent su Karaliumi. Jis senesnis 
už Aironholą, gali būti, kad pusprotis - susirietusi, susiraukšlėjusi 
žmogaus iškamša. Jaunesnieji Durklai ir jauni dvariškiai pasakoda- 
vo kiek žiaurokus anekdotus apie Skoflą (Keturios kojos ir garas 
kyla, kas tai? Skoflas lygina Karaliaus kelnes). Į tarną galima ne- 
kreipti dėmesio. 

- Banditą, pone. - Drednautui sukako dvidešimt aštuoneri. 
Kiek per senas. 

- Banditą? - Karalius suruko. - Čia kuris? - Buvo laikai, kai jis 
atsiminė kiekvieno savo Gvardijos Durklo vardą. - Ne šį korsetą, 
bukagalvi! Šis spaudžia. Senąjį. 

- Jo antakiai suaugę, pone. Banditas niekada nesivaržė dėl 
Taurės, bet šiandien jis tikrai geriausias. Paskui jį visi seks nors tr 
į pragarą. 

Karalius gūžtelėjo pečiais. 

- Tada atsiųsk jį. 

- Ar galiu jam pasakyti, jog tai jūs jį pakvietėte. 

Pašaipėlė. 

- Kaip nori, lorde. 

Nespėjęs užsisegti sagų, Diurandalis nusilenkė ir ketino išeiti. 

- Palauk. Dar ne viską pasakiau... - Karalius priduso nuo 
skausmo, bet tai tik Skoflas suveržė korsetą. - Stipriau, kvaily, 
stipriau! Nori, kad atrodyčiau lyg sviestmušis? Standžiau! - Jis 
sudejavo. - Surask kanclerį Monpursą. 

Diurandalis pasijuto tarsi perlietas lediniu vandeniu. 

- Jūsų Didenybe? 

- Ir atnešk man jo grandinę.. 

- PONE! Bet... 

- Jokių “bet"". Tai dėl jo paties gerovės. Jeigu to nepadarysiu 
aš, Parlamentas skelbs apkaltą. 

- Kaip Jūsų Didenybė pageidaus, - sumurmėjo Diurandalis, 
jausdamas šlykščią tuštumą širdyje. Viduje viskas stingo, matant 
akivaizdžią neteisybę. Visą šią sumaištį sukėlė Kromano, o ne 
Monpurso klaida. Buvęs komandoras dar kartą nusilenkė. 

- Palauk, - pakartojo Karalius. - Iškart viską ir sutvarkysim. 
Esu tikras, kad tu būsi puikus kancleris. Paaukštintas automatiškai 
įgysi hercogo titulą. 

- Aš? AŠ? Jūs juokaujate... e... Jūsų Didenybe. Aš tik kiaulia- 
mušys, net ne ministras, pone! - Grindys ėmė slysti Diurandaliui 
iš po kojų. 

Tempdamas paskui save į korseto raiščius įsikabinusį Skoflą, 
Karalius grėsmingai artinosi. 

- Gal patarsi atiduoti šias pareigas Kromanui? 

Tai išsigimėlis! Nejau negalėjo sugalvoti deramo argumento? 

- Pone, aš nesusidorosiu. Aš tik paprastas kardininkas. Bet 
Kromanas melagis, žudikas ir visiškas mėšlas. Jūsų Didenybė tik- 
riausiai juokauja, sakydamas... 

- Visai nejuokauju. Klaupkis, bučiuok man ranką, o paskui eik 
ir atnešk man tą grandinę. 

IŠSIGIMĖLIS! GRUBUS, RIEBUS, MELUOJANTIS IŠSIGI- 
MĖLIS! Susietas Saitais ar nesusietas, Diurandalis negalėjo nepa- 
klusti savo Karaliui. Baronas Rolandas priklaupė ant kelio, pabu- 

čiavo karališką ranką ir atsistojo jau tapęs pirmuoju Šivijalio minist- 
ru. | 


Apsidžiaugęs galimybe ir toliau nešioti savo kardą, Diurandalis 
patraukė į Gvardijos kareivines, kuriose rado Banditą, kantriai 
klausantį pagyrūniškų tuzino jauniklių tauškalų. Kareivinėse vyko 
gerokai blaivesnis vakarėlis nei Diurandalio bute, bet smagaus su- 
judimo ir čia pakako. | 

- Tave kviečia Karalius. 

- Mane, vade? MANE? Jis juk neatskirtų manęs nuo ausyto 
apuoko. Dėl ko? - Banditas liko beveik toks pat raudonskruostis 
jaunuolis, kokį Diurandalis pirmą kartą sutiko pelkėse tą dieną, kai 
gabeno Iltį į Aironholą, bet pasikliauti juo galėjai tarsi Grendono 
Bastionu. Su Karaliumi jis susidoros taip pat lengvai, kaip ir su ra- 
pyra. 

- Neįsivaizduoju. Bet liepė pakviesti būtent tave. 

Bandito antakiai dar labiau susiliejo. 

- Čia kokia nors klaida! Jis tikriausiai sumaišė mane su kuriuo 
nors šios nakties didvyriu. Aš beveik nieko nenuveikiau. 

- Pats jam tai pasakyk. 

Pasilyginęs kitelį, Banditas išlėkė iš kareivinių. Susirūpinęs jo 
veidas tapo Diurandaliui nors ir nedidele, bet šiokia tokia prošvais- 
te šią labai jau nelinksmą dieną. Apžvelgęs likusius Durklus, jis pa- 
sidžiaugė, kad niekas nieko nesuprato. 

- Noriu dar sykį jums pakartoti: aš didžiuojuosi jumis visais, - 
tarė buvęs komandoras. - Jo Didenybė irgi. Jis perduoda jums 
savo padėką ir sveikinimus. 

Tikriausiai būtų perdavęs, jei būtų prisiminęs. 

Grįžus į vakarėlį bute, jau primenančiame varnų lizdą, Diuran- 
dalio veide niekas nieko nepastebėjo. Nepastebėjo net Ketė, kuri 
paprastai pajusdavo jo nuotaiką net pro ąžuolines duris. Diuranda- 
liui išeinant, žmona ant kaklo buvo pasikabinusi aukso grandinę, 
kurios jis ieškojo, bet dabar Ketė grandinę buvo nusiėmusi. Diuran- 
dalis pašaukė žmoną žvilgsniu. Susirūpinusi ji prasispraudė pro 
ūžaujančius Durklus. Diurandalis išėjo į koridorių. Priėjusi arčiau, 
Ketė pajuto, jog nebėra Saitų, jos veide nušvito šypsena. 

Jie apsikabino. 

- Pagaliau tu mano, - sušnabždėjo ji. - O aš tapau baroniene 
Kete? 

- Ir hercogiene Kete, iškart po kito paskyrimo. 

- Ką? 

- Jis paskyrė mane kanclerių. 


211 


Žmonos šypsena užgeso. Ji pabandė nuslėpti tikruosius jaus- 
mus koketavimu, nors niekada nemokėjo to daryti. 

- Man teks pakeisti visą drabužių spintą! 

- Jei tai viskas, ko reikia, kad tave paguosčiau, esu daug lai- 
mingesnis, nei nusipelniau. - Pabučiavo žmoną, spėliodamas, ką 
jis padarė, kad likimas padovanojo tokią moterį. - Ar atleisi man? 

Kažin kas sušuko jo vardą - senąjį vardą, kuriuo jis taip di- 
džiavosi. 

Ji vėl šypsojosi - veidas labiau išbalęs, bet toks pat mylintis. 

- Atleisti? Tuoj sprogsiu besididžiuodama. Nebūtum vyras, 
kurį aš pamilau, jei atsisakytum. Ar leisi retsykiais pasipuošti gran- 
dine? 

- Tik lovoje. 

- Keistokai skamba. 

- Palauk ir pamatysi; užsidėsime ją abu. 

Net jo miegamajame pilna svečių, tad Diurandalis negalėjo per- 
sirengti. Pabuvęs su visais keletą minučių, jis tyliai išslinko ir pa- 
traukė ieškoti savo pirmtako. Rado Monpursą kanclerio kabinete - 
tas dėliojo dokumentus iš vienos krūvos į kitą. Pirmą kartą - gal 
todėl, kad kancleris kūprinosi, o gal dėl kambaryje tvyrojusios 
prieblandos - šviesūs jo plaukai priminė senatvinę žilę. Šypsoda- 
masis jis pakėlė akis ir nusiėmė grandinę. 

- Tu viską žinojai! - su palengvėjimu atsiduso Diurandalis. - 
Galėjai nors užsiminti! 

Buvęs kancleris papurtė galvą. 

- Aš tik įtariau. 

- Tai tu jį įtikinai! 

- Prisiekiu, ne aš. Mes šito net nesvarstėme. Tu - pats tinka- 
miausias pasirinkimas. Šiuo metu jokios kitos kandidatūros pa- 
prasčiausiai nėra, - jis užkabino Diurandaliui ant kaklo grandinę. - 
Tau tinka. Sveikinu. 

- Užuojauta tiktų labiau. 

- O, tu tapsi didžiu kancleriu, bet prisipažinsiu, aš jaučiu tam 
tikrą palengvėjimą. - Monpursas patenkintas atsikvėpė. - Atidaviau 
šiam darbui septynerius metus... jis mane tiesiog išsunkė. - Balse 
nesigirdėjo nei gailesčio, nei apmaudo. Monpursas visada mokėjo 
puikiai valdytis. - Aš paniškai bijojau, kad Karalius nepaskirtų ko- 
kio nors besmegenio aristokrato. Beje, ši grandinė iš paauksuoto 
vario, bet ne auksinė. Pasirašydamas už ją, įsitikink, jog parašyta 
būtent taip, kad vėliau tavęs neapkaltintų falsifikavimu. 

- Tu juokauji! 

Monpursas nusijuokė. 

- Kai kurie mūsų pirmtakai pakliūdavo į dar kvailesnius spąs- 
tus. Gerai, štai - išrūšiavau pagal skubos tvarką. Pradėk nuo šios 
pusės. - Rankos mostu jis pakvietė Diurandalį atsisėsti į jo krėslą, 
o pats pasiėmė kitą. - Taigi pažiūrėkim. Ko čia nėra? Kas per daug 
slapta, kad būtų patikėta popieriui? Na, kaip vienas buvęs Durklas 
kitam: turiu perspėti tave dėl princesės Malindos. 

Diurandalis mintyse skaičiavo, kada jis galės pateikti prašymą 
dėl atsistatydinimo. Pusė metų - pakankamas laikas ar vis dėlto per 
trumpas? 

- Nori pasakyti, kad Karaliaus vaikai dabar - mano rūpestis? 

- Tavo rūpesčiu tampa viskas, - padrąsinamai nusišypsojo 
Monpursas. - Paklausyk, jai šešiolika, o charakteris tėtušio, jei ne 
blogesnis. Kuo greičiau ją ištekinsi, tuo geriau. 

Amen! Diurandalis jau kelis kartus susikirto su princese Ma- 
linda, bet jei Monpurso ausų iki šiol tai nepasiekė, neverta jo džiu- 
ginti šia informacija. Jis dabar laisvas Žmogus. 

- Ir dar karas, - tęsė laisvas žmogus. - Užbaigti jį įmanoma tik 
vienu būdu. 

Diurandalis staiga suprato, jog apie Belskų karą beveik nieko 
nežino. Taryba šio klausimo nesvarstydavo. 

- Kokiu? 

Monpursas įdėmiai pasižiūrėjo į bičiulį. 

- Tai tu nieko nežinai? - dabar jis kalbėjo dar tyliau. - Visiškai, 
visiškai nieko? 

- Visiškai nesuprantu, apie ką tu kalbi. 

- Ambrozas pats jį pradėjo. Visa ta prakeikta sumaištis su Bel- 
marku - jo klaida. Stebiuosi, kad iki šiol visa tai neiškilo į paviršių. 
- Monpursas nusišypsojo beveik taip kaip senais laikais. - Ką gi, 
lorde Kancleri, kuo mažiau apie tai žinosi, tuo mažiau sau pakenk- 
si. Stenkis laikytis kuo nuošaliau ir nesikišti į šią Ugninių Žemių is- 
toriją. Gali būti, - bet tik gali būti, - karas pasibaigs tada, kai Amb- 
rozas subręs ir nuolankiai atsiprašys Karaliaus Radgaro. Jis pats 
viską žino, bet man niekada neužteko drąsos jam tai pasiūlyti. 
Sėkmės ir šiuose dirvonuose. . | 

- Na, tai ne man! Tavo taktiškumas ir... 

- Bet tu pakankamai drąsus, drauguži, ir tai svarbiau. Būtent 
šito jam reikia: Žmogaus, kuris pasakytų jam tiesą, kai Karalius ne- 
teisus, ir išgelbėtų valdovą nuo jo paties. Tu būtent toks žmogus. 
- Šypsodamasis Monpursas atsilošė krėsle. - Visada padėsiu, kuo 
galėsiu - tu tik klausk. Bet yra dar kai kas, dėl ko turiu tave per- 
spėti. 

Diurandalis pajudino prakeiktą grandinę. 

- Gerai jau, dėstyk. Pradėk nuo blogiausio. 

Balkšvai melsvų akių žvilgsnis atsargiai apsidairė. 

- Mes su tavimi draugaujame nuo neatmenamų laikų. 

- Liepsna! Žinoma! Nuo tos nakties, kai atėjau ir įteikiau tau 
tavo kardą, o tu atėjai ir man dėkojai - įsivaizduoji, kaip seniai tai 
buvo? Ir kai aš, ką tik iškeptas Durklas, atvykau į rūmus... Aš ap- 
sijuokiau pats ir pridariau bėdos kitiems, fechtuodamas su Kara- 
liumi. Galėjai mane sukapoti, bet to nepadarei. Ir tai, ka tu dėl ma- 
nęs padarei, kai markizas... - Kas gi atsitiko? APIE KĄ ČIA DAR 
GALIMA KALBĖTI? 

Monpurso šypsenoje atsispindėjo liūdesys - žinoma, ir lengva 
ironija, ir galbūt maldavimas... 

- Parlamentas pareikalaus mano galvos. 

- Ne! 

- Jei ne Parlamentas, tai Karalius. Užsičiaupk ir klausyk. Tar- 
nauti Karaliams nelengva. Jie tarnauja savo karalystėms, o karalys- 
tės nemoka pasigailėti. Pirma, ką tu turėsi padaryti - tai... 

- Pirma aš sugrūsiu šią grandinę jam į gerklę! 

- Ne, nesugrūsi. Aš taip pat pasielgiau su Senthemu. Ar gali 
patylėti bent minutę? Ambrozas suklydo, suklydo kelis kartus, bet 
karaliai negali klysti. Visos tos klaidos turi būti pripaišytos man. 
Toks jau kanclerio darbas - be guzų neapsieisi. 

- Bet Kromanas... 

- Kromanas laimėjo šį raundą. Jis per daug nereikšmingas, kad 
būtų apkaltintas. - Akimirką šviesios akys patamsėjo. - Nenuleisk 
nuo jo akių, drauguži! Nepamiršk, kad Ambrozui patinka pjudyti 
jautį su siurbėle ir žiūrėti, kuris kurį įveiks. Bet su Kromanu tu su- 
sidorosi. Štai Parlamentas - kitas reikalas. 

- Aš nedalyvausiu... 

- Darysi viską, ko reikia Karaliui. Aš sakau, kad tai tavo parei- 
ga, aš ant tavęs nepyksiu, pats taip elgiausi. Ir tesaugo tave liki- 
mas, kai išmuš tavo diena, brolau! 

Diurandalis pajuto, jog jį ima pykinti. 

- Mirtis ir liepsna, vyruti! Jei jau šituo pakvipo, reikia išvežti 
tave iš šalies, ir kuo greičiau! 

Monpursas liūdnai palingavo galva: 

- Ne. Prieš daugelį metų prisiekiau atiduoti už jį gyvybę. Tik- 
riausiai tai teks padaryti tokiu būdu. Tada Ambrozas galės atversti 
naują lapą, tu irgi. Pavaišintas krauju, Parlamentas nurims. O da- 
bar aš keliausiu namo ir nudžiuginsiu šeimą geromis naujienomis. 

Blogos ateis pačios. - Monpursas atsistojo ir ištiesė Diurandaliui 
ranką. Jo delnas buvo sausas, paspaudimas - stiprus, žvilgsnis - 
ramus. - Pasirūpink, kad jie labai neskurstų, gerai? 

Daugelio fechtavimo dvikovų baigtį nulemia pats pirmasis iš- 
puolis. Nuojauta Diurandaliui sakė, kad jis, kaip pirmasis minist- 
ras, nepateisins Karaliaus lūkesčių, jei naujos tarnystės nepradės 
ryžtingu žingsniu. Buvusiam Durklui reikėjo įsisavinti naujas žai- 
dimo taisykles, įsiminti begalę naujos informacijos, o dienos staiga 
tapo visu trečdaliu trumpesnės: dabar jis turėjo gaišti nakties laiką 
miegui. Kita vertus, Diurandalis penkerius metus dalyvaudavo vi- 
suose Slaptosios Tarybos posėdžiuose. Jis gerai pažinojo Ambro- 
zą, buvo susipažinęs su visais reikalais - ir į pirmąjį oficialų kanc- 
lerio susitikimą su Karaliumi vyko pasitikėdamas savimi. 

Priėmimo Diurandaliui teko laukti daugiau nei valandą, nes už- 
šalo upė. Jo Didenybė išvyko pasižiūrėti, kaip ant ledo čiuožinėja 
dvariškiai. Žinoma, neapsieita be orkestro, ant ledo pastatytų pa- 
lapinių. Alus liejosi upeliais, buvo kepami kaštonai ir ant didžiulių 
iešmų čirškinami jautukai. Buvęs komandoras spėliojo, ar daug 
gvardiečių sugebės gainiotis savo globotinį pačiūžomis, tačiau 1š- 
kart nuvijo tokias mintis šalin. Šiuos rūpesčius Diurandalis jau per- 
leido kitiems, mainais gaudamas šimtus gerokai sudėtingesnių rū- 
pesčių. Pagaliau sutemos nutraukė linksmybes ir Karalius grįžo į 
rūmus, į niūrų Tarybos kambarį. 

Diurandalis nudžiugo, pamatęs, kad prie durų budi pats Ban- 
ditas - tas, Žinoma, jau suprato, jog už paskyrimą turi dėkoti Diu- 
randaliui, ir beveik atleido už tai. Banditas neišplepės, jeigu jo pirm- 
takas per pirmąjį vizitą apsikvailins. 

Kad ir kaip ten būtų, pamatęs, kad Kromanas ketina eiti paskui 
jį, Diurandalis, trumpai taręs: “Lauk!", užtrenkė jam prieš nosį duris. 

Ambrozas tarsi milžiniškas miltų maišas jau drybsojo soste. 
Diurandaliui nusilenkus, jis nepatenkintas atsitiesė. 

- Ką tai reiškia lorde Kancleri? 

- Jūsų Didenybe, nuolankiai prašau leisti konfidencialią infor- 
maciją pranešti jums akis į akį. 

- Arba? 

- Jokių “arba", pone. Aš paprasčiausiai prašau leisti konfiden- 
cialią informaciją pranešti jums vienam. - Pirmasis ministras ra- 

miai laukė neišvengiamo pykčio protrūkio. Jis GALĖJO atsistaty- 
dinti, net jei tai ir skaudintų. 

Karalius pirštais barbeno į sosto ranktūrį. 

- Mes apie tai dar pagalvosim. Kol kas gali tęsti. Ką tu nu- 
sprendei dėl mano vestuvių? 

Diurandalis buvo matęs daugybę dvikovų Tarybos salėje, ta- 
čiau pačiam tapti žaidėju buvo gana keista. Karaliaus klausimas tu- 
rėjo išmušti jį iš pusiausvyros. Beje, Ambrozas nesistengė kaip 
nors kenkti savo naujai iškeptam kancleriui. Toks jo stilius. Kara- 
lius taip elgėsi su visais. 

- Nieko, pone. - Problema ta, ar senas storulis apskritai norėjo 
rūpesčių, susijusių su ketvirtosiomis vedybomis. Nors atsakymo 
tikriausiai jis ir pats nežinojo. - Kadangi laivai negalės plaukioti dar 
bent mėnesį, aš nuolankiai prašyčiau Jūsų Didenybę išnaudoti šį 
atokvėpį ir paskirti šiems reikalams spręsti naująjį pasiuntinį - gera 
pradžia atnaujinti ministrų kabinetą. 

Karalius numykė, o tai jau geras ženklas. 

- Ką tokį? 

nuoboda, bet tas vis dėlto buvo aristokratas ir net truputį giminė, 
tad jokiam išsišokėliui gladiatoriui nevalia iš jo šaipytis. 

- Pone, kadangi lordas jūsų šeimos narys, Ževiljos rūmai ver- 
tintų jo nuomonę. Kita vertus, jis derybų meistras, - ir dar: Amb- 
rozas su džiaugsmu išsiųstų jį užjūrin, kuo toliau nuo savo karališ- 
kų ausų. 

- Nori pasakyti, jog lordas moka burkuoti, kaip balandis. - 
Karalius vėl numykė, tai reiškė, kad valdovui reikia laiko viską ap- 
galvoti. - Rytoj tu skaitysi pranešimą Parlamentui. Ką planuoji? 

Tiesą sakant, būtent dėl šito Diurandalis ir atėjo. 

- Prašau Jūsų Didenybės leidimo peržiūrėti šį nedidelį bilį ir 
teikti tvirtinti Parlamentui. - Diurandalis išėmė iš aplanko popie- 
riaus lapą ir ištiesė jį Karaliui. Jis su dviem advokatais sugaišo prie 
šio lapelio visą naktį: “Bilis apie Teisingumo Įvykdymą Kaltiems dėl 
Paskutinių Įvykių Jo Didenybės Rūmuose Greimeryje, taip pat kal- 
tiems dėl Užkeikimo Panaudojimo prieš Karaliaus Taikos ir Ramy- 
bės Politiką". 

Ambrozas nenorėjo prisipažinti, jog jam reikia akinių. Jis šiaip 
taip išsiropštė iš krėslo bei nutrepsėjo prie lango. Perskaitė doku- 
mentą, laikydamas popieriaus lapą ištiestos rankos atstumu, pas- 

kui, gūžtelėjęs pečiais, grąžino jį Diurandaliui ir pradėjo vaikštinėti 
po kambarį. 

- Vištų mėšlas. Kregždučių plunksnelės. Tu juk nesurasi kaltų, 
ar ne? 

- Inkvizitoriai kaltina Kolegiją, o Kerėtojai rodo pirštais į Juo- 
duosius Rūmus. Galbūt jie sumažins įtariamųjų skaičių iki tuzino, 
bet ne mažiau. Tačiau jie vis tiek ketina tik... 

- Neišsisukinėk. Jei turi galvoje “ne", tai ir sakyk “ne". Visus 
kiauliškus atsikalbėjimus pasilaikyk Parlamentui. Ten galėsi sakyti 
viską, ką panorėsi... nors ne, akivaizdaus melo nesakyk niekam, 
net nusmurgusiam žuvų pardavėjui. 

Karalius tebevaikštinėjo po kambarį. Ši tema buvo jo mėgsta- 
miausia: niekas geriau už Ambrozą IV nebuvo įvaldęs manipuliavi- 
mo Parlamentu meno; patys parlamentarai to net nesuprasdavo. 
Karalius tai darė jau devyniolika metų ir dabar šio meno ėmė mo- 
kyti ketvirtąjį savo valdymo laikotarpio kanclerį. 

- Antras dalykas, kurio niekada negali pamiršti, - kad viskas 
turi savo kainą. Parlamentas - tai tokia didelė karvė, kuri duoda 
pieno tik tada, kai ją pašeri. Jei karvė nori nuolaidų, tegu balsuo- 
ja už mokesčius. Jei mums reikia jų balsų, teks kai kur nusileisti. 

Diurandalis pamėgino įsivaizduoti, ką apie visa tai galvoja 
Banditas, pirmą kartą esantis švenčiausioje vietoje, politinėje kara- 
lystės virtuvėje. 

Pasisukęs į langą, Karalius stovėjo pilkšvos žiemos šviesos fo- 
ne. 

- Rytoj jie pradės teisti ir postringauti apie Šunų Nakties įvy- 
kius, mėgins man įsiteikti, reikalaudami burtininkų galvų, žodžiu, 
pilstys iš tuščio į kiaurą, kaip ir tu pradžioje darei. Paskui 1msis 
konkrečių reikalų, ir pirmiausia tu jiems praneši, kad suėmei Mon- 
pursą. 

Taip greitai! Monpursas perspėjo Diurandalį, bet nejau tai bus 
pirmasis jo Žingsnis? 

- Pone! Bet... 

- Aš dar nebaigiau, kancleri. - Karaliui, reikia pripažinti, tai irgi 
nepatiko. - Jau sakiau tau, už viską reikia mokėti. Mums reikalingi 
balsai. Mes atiduodame jiems Monpursą. Jei to nepadarysime, par- 
lamentas pareikš nepasitikėjimą Monpursui ir apkaltins jį išdavyste. 
Tada jo padėtis taps dar prastesnė, o mes nieko negausime mai- 
nais - supratai? Be to, tu naujokas. Turi tapti populiarus, pasidaryti 
parlamento numylėtiniu. Jei tau pavyks taip išsilaikyti pirmas dvi 
sesijas, gal ko nors ir pasieksi. 

- Pone, mano ištikimybė... 

- Priklauso man. Kuo labiau tave mylės Parlamentas, tuo ge- 
riau man pasitarnausi. Tikiuosi, popierius jau peržiūrėjai? 

- Paprašiau, kad man padėtų juose susigaudyti. 

- Tai ir turėjau galvoje. Mūsų iždui - bankrotas. Mainais į bal- 
sus privalėsime daryti milžiniškas nuolaidas - tavo pirmtako galva 
bus tik pradžia. - Karalius apniuko ir vėl ėmė sukti ratus po kam- 
barį. - Mūsų reforma gali užspringti. Jie tvirtina, kad permainos 
gresia valstybės stabilumui. Tavęs laukia nelengva kampanija, sere 
Rolandai! Tikiuosi, vadovauti savo armijai paskyriau tikrą karį? 

Štai dabar atėjo laikas išpuoliui, į kurį Diurandalis dėjo tiek vil- 
čių. Šiuo savo pasiūlymu jis galėjo sužlugdyti kanclerio karjerą. 
Bet galėjo pasiekti pergalę ir net, jeigu pasiseks, išgelbėti Monpur- 
są. 

- Jūsų Didenybės patarimai neįkainojami. Man dar daug teks 
išmokti... Bet ar galiu paprašyti... pateikti pasiūlymą, galbūt visiškai 
bevertį, juk Jūsų Didenybė turi tokią patirtį... 

- Vėl suki ratais! - Riebiais kumščiais Karalius įsirėmė į dar rie- 
besnius šonus ir rūsčiai pažvelgė į naująjį savo mokinį. - Ką tu siū- 
lai? 

- Projektas, kurį jums rodžiau, - jis suteikia jums teisę užda- 
ryti bet kokią šventyklą, kurios veikla kelia pavojų visuomenės 
saugumui. Jeigu jam pritars, aš patarčiau Jūsų Didenybei pratęs- 
ti Parlamento darbo laiką - tai išgelbėtų Monpursą. 

- Ką? - Karalius net išsižiojo iš nuostabos, jo smakras susiran- 
gė nuo daugybės raukšlelių. - Nagi, vyruti, tęsk! 

- Trumpai tariant, ar verta ordinus apdėti mokesčiais, jei Par- 
lamentas leis juos paprasčiausiai uždaryti? Galite tiesiog konfiskuoti 
jų žemes. Jums leidus, pone, kam tada reikalingi mokesčiai? 

Karalius lėtai nuėjo iki sosto ir klestelėjo ant pagalvių. Diuran- 
dalis laukė, kol bus išvadintas visišku bukagalviu arba bepročiu. 
Jei sprendimas būtų toks paprastas, Monpursas, Kromanas ar pats 
Karalius jau seniai būtų jį radę, ar ne? Ambrozas pasijuoks iki so- 
ties, o po kelių mėnesių - taip, kad jam netektų prisipažinti sukly- 
dus, - susiras sau naują kanclerį, kuris nekankins jo bergždžiais 
pasiūlymais. 

Karalius tikrai nusijuokė - kretėdamas visu kūnu; juoko ašaros 
upeliais tekėjo skruostais ir vilgė barzdą. 

- Ir aš dar mėginau tave kaltinti, jog esi ne karys? - šiaip taip 
išstenėjo, kai juoko priepuolis liovėsi ir valdovas galėjo atsikvėpti. 
- Tu juk siūlai tikrą karą! Pasiųsti juos visus po velnių, užsmaugti! 

- Karą pradėjo jie, pone. Be abejonės, kai kerėtojai sužinos, ką 
mes sumanėme, jie taps gana pavojingi. - Sargybinį, rodės, tuoj iš- 

tiks smūgis. Banditas atrodė taip, tarsi kas atsivėdėjęs smogė jam 
į saulės rezginį. 

Beje, Diurandalis vylėsi, jog Karalius neišsigąs pavojaus, ir ne- 
klydo. Ambrozo kumštis sudrebino krėslo ranktūrį. 

- Velniop juos visus! Jei teks prašyti Pagrindinio Griovėjo pa- 
galbos, taip ir padarysim! Kaip ketini veikti? Na, sakyk, netampyk 
katino už ūsų! 

- Inkvizitoriai sutinka tame dalyvauti, Kolegija, žinoma, irgi. 
Siūlyčiau sudaryti nepriklausomą Kerėtojų teismą. Ištirti, paskelbti 
nuosprendį, paleisti, konfiskuoti turtą ir pereiti prie kito ordino. Be 
abejonės, kai kurie ordinai naudingi, tad jiems reikia išduoti licen- 
cijas ir tegu sau keri toliau. Tikrai netvirtinu, kad gausime bent 
penktą dalį to, ką taip dosniai žadėjo sekretorius Kromanas, nekil- 
nojamojo turto rinka irgi gali susvyruoti, bet abejoju, kad per arti- 
miausius dvejus metus išsektų iždas. 

- Prisiekiu Stichijomis, pasirinkdamas tave, nesuklydau! Par- 
lamento maras! Tai genialu! - Karalius patenkintas apsilaižė, bet 
įgimtas įtarumas vis dėlto niekur nedingo. - Ir kas sudarys tą ta- 
vo Kerėtojų teismą? 

- Jūsų Didenybė, žinoma, paskirs jo vadovybę, bet pirmiausia 
jums reikės grupelės karių, pakankamai drąsių, galinčių šturmu 
paimti tas blogio citadeles. Neabejoju, jog tai primins tikrą karą. 
Manau, tinkamiausias pasirinkimas, pone, mano ordino riteriai. 
Šunų naktis, valdove, parodė, jog dauguma jų puikiausios kovinės 
formos, jie ištikimi Jūsų Didenybei. Kai kurie vedę, kai kurie - ne, 
kiti rūdija be rimto darbo Aironhole, daugelis apskritai prarado gy- 
venimo tikslą. Jie abiem rankom stversis galimybės tarnauti jums. 
- Ši plano dalis Diurandaliui rūpėjo labiausiai, jis viską atiduotų, ga- 
lėdamas vesti į mūšį tokią armiją. Deja, apie tai negalėjo nė svajoti. 

- Genialu! - sumurmėjo Karalius dar kelis kartus. - Prisiekiu 
Ugnimi, mes taip ir padarysim! - Atrodė, Karalius tuoj pašoks nuo 
sosto, bet vis dėlto persigalvojo. Vietoj to gudriai prisimerkęs jis 
žvelgė į Diurandalį riebalais aptekusiomis akutėmis. - Tie, kurie 
gerai man tarnauja, verti apdovanojimo. Ko tu norėtum? 

Saugiai išgabenti į užsienį Monpursą? Ant lėkštelės padėtos ir 
mėlynu kaspinu perrištos Kromano galvos? Dešimties papildomų 
valandų per parą? 

- Kol kas aš viską tik žadu, pone. Gal neskubėkim su apdova- 
nojimais ir palaukim rezultatų? 

Kiaulės akutės, rodės, sulindo dar giliau, primindamos Diu- 
randaliui du riebaluose plūduriuojančius karštus kaštonus. Įdomu, 

kas kirbėjo už jų pasislėpusiose gudriose, nenuspėjamose Ambrozo 
smegenyse? 

- Velniai rautų tuos sąžiningus Žmones! - niurnėjo Karalius. - 
Galėčiau padovanoti tau visą grafystę, o tu padėtum savo raštą į 
stalčių ir pamirštum apie jį. Reikia rasti būdą, kad priversčiau ta- 
ve, kaip ir visus kitus, vizginti uodegą. 

- Jūsų Didenybės pritarimas - pati didžiausia dovana už viską, 
ko pasiekiau. - Diurandalio žodžiai nuskambėjo tarsi pigus meilika- 
vimas, bet tai buvo tiesa. Pirmuoju savo pasirodymu politinėje are- 
noje jis sugebėjo padaryti įspūdį velniškai gudriam, užkietėjusiam 
intrigantui, ir Diurandalis taip džiaugėsi, lyg būtų laimėjęs Karališ- 
ką Taurę. 

- Cha! Supratau, kas čia ne taip. Visą laiką atrodei man kažin 
koks keistas! Vaikštai čia tarsi nuogas, - Ambrozas apsidairė. - 
Sargybini? A, tai tu, komandore... e... Bandite. Atnešk man kanc- 
lerio kardą! 

Sutrikęs Banditas sumirksėjo ir, pravėręs duris, pakvietė lau- 
kiamajame budėjusį ir Harvestą saugojusį Durklą, kol Diurandalis 
buvo pas Karalių. 

Ką? 

Karalius sunkiai pakilo nuo sosto. 

- Sekretoriau! 

Kromanas, lyg didelis vabalas, šmurkštelėjo į kambarį. 

- Jūsų Didenybe? 

- Rašyk raštą! - paliepė Karalius. - Juo leidžiama... taip, nuro- 
dyk adresatą. Karališkos gvardijos. - Ambrozas paėmė iš Bandito 
rankų kardą. - Nuo šiol ir iki gyvenimo pabaigos baronui Rolandui 
leidžiama būti šalia Mūsų ginkluotam. 

- Ką? - choru suriko Diurandalis, Banditas ir Kromanas. 

- Bet, pone, mūsų pranašystės... - subliuvo jau tik Kroma- 
nas. 

- Jis vienas vertas trijų... - sumurmėjo Banditas. 

- Jūsų Didenybe, aš ne... - protestavo Diurandalis. 

Karalius vienu žvilgsniu visus nutildė ir, atsukęs kardo ranke- 
ną į Diurandalį, ištiesė jam Harvestą. ' 

- Ne, tu daugiau nesusietas. Mes apdovanojam tave savo pa- 
sitikėjimu, lorde. 

Netekęs žado, Diurandalis prisegė kardą prie diržo. Ginkluotas 
ir laisvas! Tai garbė, apie kurią jis net svajoti negalėjo, - vieninte- 
lis žmogus karalystėje, apdovanotas tokiu pasitikėjimu. Vieną aki- 
mirką sekretoriaus veidą Diurandalis skaitė it atverstą knygą, ir 

akivaizdžiai matomas Kromano įtūžis buvo vertas grafystės. Kara- 
lius šaipėsi: regis, kanclerio veidas irgi išdavė jo mintis. 
Tokiomis minutėmis ir supranti, kas yra ištikimybė. 

Net Karalius neįvertino Parlamente kilusios audros mastų. 
Vien Monpurso įkalinimo Bastione jo nepasotinamiems priešams 
neužteko - tai tik sužadino jų apetitą. Buvęs kancleris netikėtai tapo 
pačiu baisiausiu piktadariu nuo Hargando Siaubingojo laikų, ir nei 
Lordų Rūmai, nei Bendruomenių Rūmai nesvarstė nieko kito, kaip 
tik Monpursui pateikiamus kaltinimus, reikalaudami atiduoti jį ink- 
vizitoriams bei atlikti Išmėginimą. Abiem Rūmams pritarus, vieną 
snieguotą rytą bilis nusiųstas į rūmus, kad Karalius pasirašytų, ir 
įstatymo projektas virstų įstatymu bei įsigaliotų. 

Tą naktį naujasis kancleris beveik nemiegojo ir įtarė, jog jo 
monarchą irgi kankina nemiga. Kaltinti Monpursą išdavyste buvo 
tikra beprotybė. Nekompetentingumu galima, nes visi klysta. Dar 
galima būtų pridurti, kad jis ėmė dovanas iš netinkamų Žmonių, 
bet tikrai nepadarė nieko, kad būtų šitaip nubaustas. Tačiau, jei 
Karalius atsisakytų pasirašyti projektą, Parlamentas nedarytų jokių 
nuolaidų. Sprendimą turėjo priimti Karalius, o kancleris tegalėjo 
būti jo patarėju. Paryčiui Diurandalis beveik įtikino save, kad jo 
pareigos Karaliui ir tėvynei reikalauja atiduoti Monpursą inkvizici- 
jai. Be to, kad ir kokia skausminga Išmėginimo procedūra, ji nėra 
mirtina ir tikriausiai panaikintų buvusiam kancleriui pateiktus kal- 
tinimus. 

Beveik įtikino save. 

Tikriausiai tai teisingas sprendimas, nes Monpursas sutiko su 
juo. Net tada jis nesiliovė tarnauti Karaliui ir buvusiam draugui. 
Dar iki vidurdienio pasirašė prisipažinimą, ir Diurandaliui neliko pa- 
sirinkimo. Jis nunešė bilį Karaliui pasirašyti į miegamąjį. 

Kiek vėliau tą pačią dieną Diurandalis, lydimas Durklų būrio, 
nuvyko į Bastioną. Jis ryžtingai atsisakė Karaliaus pasiūlymo skirti 
jam asmeninius Durklus - motyvuodamas Monpurso precedentu, 
- bet nuo palydos išsisukti nepavyko. Beje, vaikinai tik apsidžiau- 
gė neplanuota išvyka iš rūmų drauge su buvusiu vadu. 

Per nepilną mėnesį Monpursas paseno dešimčia metų. Plaukai 
išretėjo, veidas sukrito, rankos sulyso. Bet dar labiau stulbino ab- 
soliuti ramybė, kuri, regis, neįmanoma žmogui, užrakintam akme- 

niniame maiše, sukaustytam grandinėmis ir vilkinčiam suplyšusią 
kalinio maršką. 

- Tau visai nėra ko bijoti, - tarė Diurandalis. - Jų kaltinimus tu 
tėkši jiems patiems į veidą. 

- Kiekvienas turi savų paslapčių, lorde, - karčiai nusišypsojo 
Monpursas. - Kada tai įvyks? 

- Tikiuosi, man pavyks juos sulaikyti iki tol, ko! Karalius pra- 
tęs Parlamento darbo laiką. 

- Ne, ne! Užbaik tai kuo greičiau, prašau tavęs. Kuo greičiau. 

- Kaip nori. Pasirūpinsiu, kad taip ir būtų. 

Pažinodamas Monpursą, Diurandalis tokio atsakymo ir tikėjo- 
si, tad iš anksto pasirašė potvarkį. Jei Monpursas būtų paprašęs 
dar delsti, Kancleriu: būtų reikėję jį atšaukti. Jis sėdėjo kalėjime ir 
kalbėjo apie senus gerus laikus, nors dabar visos praėjusios die- 
nos atrodė geros. Atėję inkvizitoriai užklupo Monpursą netikėtai. 

Jis giliai atsiduso. 

- Negaišti laiko veltui, kancleri! - pasakė kalinys. - Ką gi, ačiū 
už tai. 

Įtariant valstybės išdavyste, Išmėginimo procedūroje pagal 
įstatymą turi dalyvauti kas nors iš Slaptosios Tarybos narių. Diu- 
randalis niekam neleistų atlikti šios siaubingos pareigos, bet jeigu 
tai ne pačios baisiausios gyvenimo minutės, jis nebežinojo, kas gali 
būti dar baisiau. Atrodė, tai trunka be galo ilgai. Bastiono koplyčia 
buvo įprasta dvokianti belangė, tokia maža, jog Diurandaliui teko 
prisišlieti nugara prie slidžios sienos, stovint beveik ant oktagramos 
ribos. Pririštas prie kėdės, Monpursas sėdėjo centre; jo veidą slėpė 
gailestinga tamsa. Maždaug per vidurį procedūros Diurandalis įtū- 
žęs pamatė, kad tarp kerėtojų yra Kromanas, bet dvasios jau susi- 
rinkusios, ir jis neišdrįso įsikišti. 

Į apeigas įtraukiami Vanduo ir Ugnis, bet pirmiausia Oras, ir 
pabaigoje atrodė, kad tyla švilpia, perskrosta uraganinio vėjo. Ke- 
letą kartų Monpursas sukūkčiojo bei mėgino spurdėti. Besibaigiant 
procedūrai, jis paprasčiausiai pakibo ant virvių, nulenkęs galvą. 

- Ar nesužalojote jo, idiotai? 

- Jis tik neteko sąmonės, lorde, - tyliai pasakė Didysis Inkvi- 
zitorius. - Tai normalu. Jei norite, užpilsime ant jo vandens. 

- Žinoma, ne, kretine! Nuneškite jį į lovą ir pakvieskite gydy- 
toją. 

- Nemanau, lorde Kancleri, kad tai būtina. 

Palaukęs tiek, kiek leido taisyklės, ir įtikinęs save, kad nebegali 
versti ilgiau laukti Durklų ir kad taip elgiasi, saugodamas Monpur- 
so jausmus, Diurandalis išėjo bei grįžo į rūmus. 

Gaišti laiką miegui buvo apmaudu. Tačiau nemiga virto kan- 
čia. Po dviejų dienų Diurandalis atėjo pas Karalių, jausdamasis 
taip, tarsi jo galvą būtų kas pamerkęs į actą. Jis sviedė Ambrozui 
ant kelių colio storio lapų šūsnį. 

- Seilėjimasis! - atsiduso jis. - Pigūs tauškalai! Visiška nesą- 
monė! Net nėra už ką teisti, jau nekalbant apie bausmę. Monpur- 
sas ėmė dovanas - tai niekada nedarė įtakos jo sprendimams. Ašt- 
riai kalbėdavo apie jus, jums negirdint - kuo jis būtų, jei taip nesi- 
elgtų? Esu kalbėjęs dar blogiau. Atidėliodavo jūsų sprendimų vyk- 
dymą, vildamasis, kad persigalvosite, - kelis kartus taip ir padarė- 
te. Leisdavosi nugalimas fechtuojant. Nuo kada meilikavimas lai- 
komas valstybiniu nusikaltimu? Pone, tas žmogus nekaltas! Jūs 
neturėjote ištikimesnio ir labiau atsidavusio tarno! 

Karalius niūriai žvelgė į Diurandalį kiaulės akutėmis. 

- Eik ir pasikalbėk su juo! 

- Ką? 

- Eik ir pasikalbėk su kaliniu! Tai įsakymas, kancleri! 

Ir Diurandalis vėl išvyko į Bastioną. 

Monpursą Kancleris rado toje pačioje tamsioje, dvokiančioje 
kameroje; bičiulis karštligiškai mėgino kažin ką rašyti beveik akli- 
noje tamsoje. Visos grindys po siaura anga, kuria į kamerą sruvo 
niekingas žiupsnelis šviesos ir tyro oro, buvo nuklotos popieriais. 
Jis ir rašė ant grindų, nes stalo kameroje nebuvo. 

- Lorde Rolandai! - Žvangindamas grandinėmis, pašoko Mon- 
pursas. - Labai džiaugiuosi, kad tu atėjai! - Rodės, jis tuoj pra- 
virks. 

- Perskaičiau tavo prisipažinimą, ir... 

- Bet tai ne viskas, tikrai dar ne viskas! Tiek daug norėjau ten 
parašyti, bet jie neleido! O, mano drauge, aš taip džiaugiuosi, ga- 
lėdamas papasakoti tau, kaip tave išdaviau. Aš tau pavydėjau. Ne- 
kenčiau tavęs, nes puikiai fechtavaisi! Kai nugalėjai mane dvikovoje 
dėl Karališkos Taurės, norėjau nudėti tave koviniu durklu. Kai 
fechtavai rūmuose su Kraliumi tą pirmą naktį ir parodei, kad visi 
esame bailiai bei padlaižiai, aš prikalbėjau tau siaubingų dalykų! 
Nekenčiau tavęs už savąją gėdą, už negarbę, kurią užtraukiau sau 
ir visai Gvardijai. Kai mes pirmą kartą su tavimi kalbėjomės mano 
Saitų naktį, aš atėjau ir dėkojau tau, bet ne todėl, kad iš tikrųjų bu- 
vau dėkingas. Ne, toji padėka leido man pasijusti labai kilniu. To- 
mis dienomis buvau apgailėtina asmenybė. Ar tu Žinai, kad ten, Ai- 
ronhole, pats save tenkinau? O, žinau, kad taip darė visi, bet tie 
gašlūs vaizdiniai, purvini norai... Palauk, aš viską čia užrašiau... 

Monpursas pradėjo raustis popieriuose. Jis nenorėjo ir negalė- 
jo liautis kaltinti save būtomis ir nebūtomis nuodėmėmis, prasižen- 
gimais, kuriuos padarė arba apie kuriuos tik pagalvojo, kad ir ko- 
kie menki jie būtų. Gyduolis Diurandaliui sakė, kad sąmonė pa- 
kenkta negrįžtamai. 

Kancleris grįžo į rūmus. Tylėdamas ištiesė Karaliui mirties 
nuosprendį, ir Karalius tylėdamas jį pasirašė. 

Snieguotą naktį karieta lėtai šliaužė nesibaigiančiu keliu paskui 
liokajų, einantį priešakyje su žibintu ir apšviečiantį duobes. Virpė- 
damas po dviem pledais, lordas Rolandas jautė pagundą užsimesti 
ir trečiąjį, kurio jaunajam jo draugui, regis, nereikėjo. Išdidumas 
neleido taip pasielgti. 

Jis vėl susimąstė. Reikėtų ką nors pasakyti. 

- Netrukus sukaks dvidešimt metų, kai Karalius paskyrė mane 
savo kancleriu - trys šimtai šešiasdešimt aštuntųjų Pirmą mėnesį. 
Maždaug tada tu gimei, tiesa? 

- Maždaug. - Tamsoje Kvorelo veido nesimatė, bet, spren- 
džiant iš balso, jis gėdijosi jauno amžiaus, tad reikėjo keisti temą. 

- Nebedaug liko. Aivivolzas išsidėstęs arčiau Nokerio nei Grei- 
merio. 

- Gražios vietos. Nekantrauju pamatyti jas pavasarį. 

Ar leis kuriam nors iš jų kerštingas naujasis kancleris sulaukti 
pavasario? Tiek to, palikim rūpesčius rytdienai. 

- Kai Karalius susidorojo su ordinais, ši vieta atiteko man kaip 
trofėjus. 

- Milorde! - Kvorelo balse skambėjo juokinga nuostaba. Na 
taip, tais laikais jis buvo visai dar mažas. 

- Aš viską supaprastinau, bet iš esmės taip ir yra. Šioje vietoje 
niekada nebuvo kerima, kitaip mano žmona net ir dabar prie jos 
nesiartintų, bet tai tipiška. Šios žemės dar nuo pirmtako karaliavi- 
mo laikų priklausė Karių šeimai... Namas pastatytas vėliau. Kai se- 
nasis lordas Karis susirgo, jis pasikvietė gyduolius iš Demenlijiečių 
vienuolyno. Jų užkeikimas lordą ne tik išgydė, bet ir privertė visą 
turtą užrašyti vienuolynui. Jo žmona ir vaikai buvo paprasčiausiai 
išmesti į gatvę. 

- Dvasios! Ką? Juk tai pasibaisėtina! 

- O, mes atskleidėm ir baisesnių dalykų: vaikai, paversti Žais- 
liukais ištvirkėliams, vyrai bei moterys pavergti arba sąmoningai 
pripratinti prie tokių užkeikimų, kad mirdavo baisiose kančiose, jei 
kasdien nesumokėdavo už naują užkeikimą. Su mumis ordinai ko- 
vojo nė kiek ne geresniais būdais. Juk ne veltui šis karas pramintas 


225 


Pabaisų Karu. Jei mano Durklu, sere Kvorelai, būtum buvęs tuo 
laiku, būtų tekę gerokai pasidarbuoti kardu. Žinoma, dažniausiai 
žudikai taikydavosi į Karalių bei princesę Malindą, bet kelis kartus 
ir mane pagerbė. 

Nuo Šunų Nakties viskas tik prasidėjo. Laimė, Ambrozas IV 
niekada nebuvo bailys. Kuo labiau jam grasino, tuo ryžtingiau el- 
gėsi Karalius. Ir kancleris jį visada palaikė. 

- Mielai pasiklausyčiau jūsų pasakojimo apie tuos laikus, mano 
pone. 

- A, seniokiškų pasakų? Viskas seniai praėjo. Svarbu, kad mes 
laimėjom. Visus burtininkus Karalius privertė paklusti įstatymams, 
daugelis šalių dabar mums pavydį. Žinoma, jis neblogai pralobo iš 
šio karo. Paprastai valdovas parduodavo žemes, bet retsykiais do- 
vanodavo, ir Aivivolzas - viena tokių dovanų. Jis atidavė jį man, 
kaip medžiotojas numeta žarnas savo šuniui. 

- Mano pone! Ne! Jūs nebuvote Karaliaus šunimi! Jūs buvote 
jo armija! 

- Ne aš, vyruti. Ir net ne Gvardija. Karaliaus armiją sudarė bū- 
tent tie Senieji Durklai, kuriuos mes vėl pašaukėme tarnauti, ir lor- 
das Gyvačius tapo jos generolu. Aš buvau tik voras, neriantis vo- 
ratinklį palėpėje, sprendžiantis, kur suduoti kitą smūgį. Palaipsniui 
priešai išnyko, ir gyvenimas tapo nuobodesnis. 

Kiek patylėjęs, Kvorelas kukliai kostelėjo. 

- Ar šį vakarą jis irgi buvo nuobodus? 

- O kaipgi! - Diurandalis paraudo. - Nemanyk, kad nesu tau 
dėkingas. Galima sakyti, kad esi Aironholo rekordininkas - išgelbė- 
jai savo globotinį, praėjus vos trims dienoms nuo Saitų. 

- Bet aš net neišsitraukiau kardo! 

- Tu pasielgei būtent taip, kaip reikėjo, ne daugiau ir ne ma- 
žiau. Retas kuris Durklas apnuogina kardą įsikarščiavęs. Ne, aš 
tikrai tau dėkingas, ypač kai pagalvoju, ką būčiau daręs, jei tavęs 
nebūtų šalia. 

- Bet... - sumišęs numykė Kvorelas, - aš suprantu, Durklui ne- 
dera klausinėti, bet labai jau tai... aš paprasčiausiai nesuprantu... 

Vargšas berniukas norėjo žinoti, kodėl jis turės mirti. 

- Stebiesi, kodėl Karalius vos prieš savaitę skyrė man Durklą, 
o šiandien atsiuntė Kromaną, apkaltinusį mane išdavyste? 

- Tai mane glumina, pone, jeigu atleisite man mano... 

- Neimk į galvą. Mane tai irgi stebina. Manau, kad būti nenu- 
spėjamiems - karališkų asmenų privilegija. Kai paskutinį kartą ma- 
čiau Jo Didenybę, jis nė žodžiu neužsiminė, jog skiria man Durklą, 

- Šioje vietoje baigti pasakojimą būtų paprasčiausiai nemandagu. - 
Lankiau jį Ilgosios Nakties išvakarėse. Tu tikriausiai ir pats Žinai, 
kad šiuo metu Karalius gyvena Sakalo Kryžiuje. 

- Girdėjau apie tai, pone. Namas ant kalno ir dar keli pastatai 
slėnyje. - Kvorelas norėjo parodyti, kad Aironholo politikos pamo- 
kos neatitrūkusios nuo gyvenimo. - Viršutiniame name gyvena tik 
Karalius ir patys artimiausi jam žmonės. 

Tik idiotai vyksta ten žiemą, bet Ambrozas užsirakino Sakalo 
Kryžiuje prieš mėnesį. Ar protingas Žmogus galėtų taip elgtis? 

- Valdovas apie Durklą nesakė nė žodžio. Tiesą sakant, jis liko 
manimi ne itin patenkintas. Nė neketino man dėkoti ar pagerbti. 
Sakyčiau, jog tąkart Karalius su manimi elgėsi gana griežtai. 

Ir dar: Ambrozas merdėjo, tik garsiai apie tai niekas nekalbė- 
j0. 

Serui Boumenui įėjus į kanclerio kabinetą, Diurandalis pasvei- 
kino jį stovėdamas. Taip jis elgėsi su kiekvienu Durklu, kuriuos 
mėgo, o Gvardijos komandoro pavaduotojui kancleris visada sim- 
patizavo. Tai buvo aukštas šviesiaplaukis vyriškis, atrodantis kiek 
nerangiai, tarsi visos jo kūno dalys judėtų atskirai. Bet šis įspūdis 
apgaulingas, ir Durklas tai įrodė jau du kartus laimėjęs Karališką 
Taurę. Žiūrint į jį, atrodė, kad vyrukas tuoj pravirks, nors humoro 
jausmu prilygo Hoerui, kurį, beje, visi seniai pamiršo. 

- Sėskis, brolau. 

- Kuo galiu padėti, pone? - Boumenas dribo į krėslą, lyg būtų 
iškratytas iš maišo, ir niūriai įsistebeilijo į kanclerį. 

- Dviem dalykais. Pirma, mėginu surasti vietovę, pavadintą 
Vizenberiu. Regis, niekas nežino, kur tai yra. Bet tavo Gvardiečiai 
surinkti iš visos karalystės, tad jei būtų nesunku paklausinėti... 

- Eplšyras, - niūriai tarė Boumenas. - Aš gimiau tuose kraštuo- 
se. - Durklai niekada nekalba apie savo praeitį, bet tarmė išdavė jį 
kilus iš rytinių grafysčių. 

- A, dėkoju, - Kancleris surado Eplšyrui šerifą ir įtarė, jog 
Boumenas puikiai supranta, kodėl Diurandalis kvailai klausinėja. - 
Kitas reikalas kiek sudėtingesnis. Turiu nuvažiuoti aplankyti Kara- 
liaus. Kaip manai, ar įmanoma surasti porą labai kantrių žmonių, 
kad atlaikytų varginančią kelionę, žingsniuodami paskui mane? 

Boumenas sudejavo, tarsi negalėdamas patikėti savo ausimis. 

- Prašote savižudžių, kurie įstengtų neatsilikti nuo jūsų? Ką gi, 
manau, rasiu kelis bepročius, kurie sutiks su jumis vykti. Visą 
Gvardiją, - pridūrė jis, vėl nugrimzdamas į melancholijos liūną. 

Iki Ilgosios Nakties teliko penkios dienos. Greimerio rūmai tu- 
rėtų tviskėti šventiškomis šviesomis ir džiaugsmingai šėlti. Šią žie- 
mą čia viešpatavo juodas liūdesys, ir labiausiai ištįsusiais veidais 
vaikščiojo Durklai. 

- Ilgiesi Jo Didenybės. Mes visi ilgimės. 

- Pelės nuobodžiauja, jei namuose nėra katino, pone. Dyka- 
duoniavimas juos numarins. Būdamas Drakono vietoje, keisčiau 
žmones, bet jis liovėsi taip daręs. Sako, kam arklius veltui varinėti. 
Nesupranta, kad žmonės be darbo irgi rūdija. 

- Ar neįsižeisi, jei duosiu patarimą? 

- Kiekvieną jūsų patarimą, pone, mielai priimsiu. 

- Jūsų mundurai netvarkingi ir pasenę. Turiu teisę taip kalbėti, 
nes pats juos sugalvojau, bet tai buvo prieš daugelį metų. Šiuolai- 
kiškesnė uniforma, nors ir neilgam, pakeltų kariams nuotaiką. 

Boumeno žvilgsnyje atsispindėjo melancholija. 

- Manote, Jo Didenybė tam pritars? Pastaruoju metu jis, regis, 
net kojinių nekeičia. 

- Ne, nemanau, kad Karalius pritartų, bet... tiek to, nekreipk 
dėmesio. 

- Taip. Gerai, pone. Su džiaugsmu skirsiu jums palydą. Kada? 

- Likus valandai iki aušros. Šventei mes grįšime. 

Durklas atsiduso. 

- Nemanau, kad daug ką prarasite, net ir pavėlavęs. Dar kas 
nors? - Pavaduotojas jau kilo. 

- Aš viską pasakiau. Gal tu turi kokį prašymą? 

Boumenas ryžtingai klestelėjo atgal į krėslą, tarsi tokio klausi- 
mo ir būtų laukęs. Prislopinęs balsą, konfidencialiai sušnabždėjo. 

- Na... Suprantu, jog tai ne mano reikalas ir ne jūsų, ir žinau, 
kad atleisite man už įžūlumą, bet Didžiojo Magistro namai lūžte 
lūžta nuo laukiančių Vyresniųjų. Tiesiog pagalvojau, gal jūs užsi- 
mintumėte apie tai Karaliui? Šviežias kraujas Gvardijai būtų ne pro 
šalį; net jei pats valdovas nenorės ten važiuoti, jis gali skirti Dur- 
klus dar kam nors, tiesa? 

Diurandalis gūžtelėjo pečiais. Tikriausiai tai jo nelietė, nes jis 
vyriausybės atstovas, o Ordino klausimus sprendė pats Karalius. 
Čia jis buvo ypač jautrus. 

- Matysim. Tu ne prasčiau už mane žinai, kad Ambrozas net į 
laiškus neatsako. 

Su pirmais aušros spinduliais, sėdėdamas ant Senojo Kariū- 
no, Diurandalis išjojo pro rūmų vartus, lydimas trijų berniūkščių. 
Jie įtūžtų, sužinoję, kad kancleris mintyse juos taip vadina, bet 
net sudėjus visų trijų metus suma būtų nedaug didesnė nei lordo 
Rolando amžius. Vadinosi jie Forėjumi, Liumu bei Siaubu, ir jau- 
nieji Durklai labai džiaugėsi, galėdami nors kuo pasitarnauti. Diu- 
randalis pastebėjo, kad arklių balnai aukščiausios kokybės, o visi 
trys raiteliai puikiai joja. Vadinasi, Boumenas skyrė jam geriau- 
sius raitelius - prieš tai galbūt griežtai perspėjęs, kad nepasikar- 
totų paskutinės kanclerio kelionės į Sakalo Kryžių metu įvykęs 
incidentas, kai senstelėjęs kancleris nušuoliavo, palikęs jauną pa- 
lydą toli už nugaros. Ką gi, pažiūrėsim, kaip jie su Kariūnu jausis 
grįždami atgal. 

Vėjas ilgesingai ūžavo, retsykiais iš apniukusio pilkšvo dan- 
gaus švystelėdamas saują snaigių, lyg norėdamas parodyti, kad 
turi jų su kaupu. Iki Sakalo Kryžiaus diena kelio, bet, jeigu oras 
subjurtų, jie gali pernakvoti Steirtaune. Jojo po du, ir Diurandalio 
palydovai keisdavosi, iš eilės klausydamiesi pasakojimų apie pra- 
eitį, meilikaudami kancleriui bei klausinėdami apie Pabaisų karą, net 
apie Nifijos kampaniją - vargu ar šie priešistoriniai įvykiai jiems tik- 
rai buvo įdomūs. 

Jie visi vylėsi, kad komandoras Drakonas leis jiems pasilikti 
Kryžiuje, į Greimerį išsiųsdamas kitą trijulę iš to tuzino Durklų, 
kurie tenai atliko tarnybą. Diurandalį tai net linksmino: tose negy- 
venamose kalvose nebuvo nieko, kas viduržiemį viliotų jaunus vai- 
kinus. Jie paprasčiausiai siuto dėl to, kad gyveno toli nuo globoti- 
nio. Kai Forėjas išdrįso paklausti, kodėl Ilgosios Nakties išvakarėse 
Karalius užsidarė tokioje skylėje, lordui Rolandui teliko atsikirsti, 
pasiūlant jaunuoliui pasiklausti paties Karaliaus. Deja, atsakymas 
labai paprastas: Ambrozas nenorėjo, kad žmonės matytų jį mirš- 
tantį. 

Kancleris paklausinėjo vaikinukų apie Aironholą. Jie net neįta- 
rė, jog tai ne lordo Rolando reikalas; atrodė natūralu, kad Ordino 
nteris tuo domisi. Jaunieji Durklai patvirtino Boumeno žodžius apie 
laukiančių Vyresniųjų perteklių. 

Kai raiteliai nesikalbėdavo, Diurandalis galvojo apie neaiškią at- 
eitį, kuri laukė jo, mirus Karaliui. Pirmą kartą per savo gyvenimą 
jis galės daryti ką panorėjęs. Galbūt kur nors iškeliaus: Ketė visada 
svajojo keliauti. Visoje Eiranijoje Diurandalis turėjo daugybę drau- 
gų ir pažįstamų, kviečiančių pasisvečiuoti. Jis taps privačiu asme- 

niu, nors ir pakankamai žymiu, daugelyje didelių miestų bus lau- 
kiamas svečias. Ambrozo dėka, dabar jis turtingas. 


Niūriai žiemos dienai beveik nepastebimai virtus sutemomis, 
jie ėmė leistis į slėnį. Snieguotos kalvos papėdėje susispietusi krū- 
velė šiaudais dengtų namų oficialiai vadinama kaimu, nors iš tiesų 
ten tik tarnų gyvenamos patalpos. Tiesiai virš jų ant uolos kilo rū- 
mai, kuriuose tebuvo keturi kambariai. Net keista, kad Šivijalio 
dvaras apsigyveno vos ne arklidėse. 

Nusiimant apsiaustą ir purtant sniegą, Diurandalį pasveikino 
komandoras Drakonas - tvirtas, vertinant pagal Durklų standartus, 
gana apkūnus vyriškis vešlia juoda barzda, kuri jį sendino, ir ko- 
mandoras atrodė vyresnis nei dvidešimt aštuonerių. Priešingai nei 
jo pavaduotojas, Drakonas stokojo humoro jausmo. Tikras darbi- 
nis arklys, niekada neprieštaraudavęs įsakymams ir apskritai nie- 
kada neišsakydavęs savo nuomonės - Karalius tikriausiai už tai jį ir 
mėgo. 

- Beveik jokių pokyčių, mano pone, - tarė jis, nespėjus Diuran- 
daliui ištarti neišvengiamo pirmojo klausimo. - Liepsiu pranešti, 
kad jūs atvykote. Gal bokalą poseto, kad sušiltumėte? 

- Pridėkite šiltų avižų mano arkliui ir aš liksiu jums skolingas 
iki tol, kol švies saulė. Nors kartais man atrodo, kad jai pabodo tai 
daryti. 

- Ji dar sugrįš, - rimtai guodė Drakonas. 

Nors namas ir panėšėjo į lūšną, didžiajame kambaryje buvo 
šviesu bei šilta. Savamokslis muzikantas griežė šokių melodiją. 
Ryškiomis staltiesėmis dengti ilgi ąžuoliniai stalai atrodė šventiškai. 
Už stalų sėdintys Žmonės dideliais gabalais pjaustė keptą kiaulieną, 
likusi paršo dalis sukdamasi ant iešmo šnypštė ir spjaudėsi rieba- 
lais. Alkanas Diurandalio skrandis įkyriai grojo maršus. 

Valingai paliepęs pilvui nutilti ir palaukti savo eilės, kancleris 
paprašė pakviesti Karaliaus gyduolius bei kerėtojus. Tie vengė at- 
virai kalbėti apie tikrąją Karaliaus sveikatos būklę - gal baiminosi 
tebegaliojančio įsakymo, kuris bet kokias kalbas apie Karaliaus mir- 
tį prilygina valstybės išdavimui. Beje, vilčių, kad Karalius pa- 
sveiks, gyduoliai irgi nesuteikė. Kancleris Žiūrėjo į eilute išsirikia- 
vusius įsitempusius, išbalusius veidus ir vos suvaldė norą karališkai 
juos aprėkti. 

- Tikiuosi, jūs nedelsiant pranešite man apie bet kokius Jo Di- 
denybės sveikatos pokyčius? 

Jie nesmagiai linkčiojo galvomis. Diurandalis nuėjo prie stalo 
užkąsti... Kaip tik tuo metu, kai kancleris jau ketino pasidarbuoti 

ties pilna lėkšte, į kambarį įgriuvo Durklas šlapiu nuo sniegu veidu, 
ir pranešė, kad Karalius priims jį tuojau pat. Išeidamas jis praėjo 
pro Forėją, Siaubą ir Liumą. Visi trys įnirtingai kramtė, taukai var- 
vėjo per barzdas. Mintyse kancleris palinkėjo jiems paspringti savo 
pačių kvailais juokeliais. 

Kol Diurandalis suposi į šlapią apsiaustą, prie jo, atsargiai dai- 
rydamasis į šalis, prisiartino Drakonas. 

- Pone? 

- Taip, vade? 

- Jei galėtumėte užtarti prieš Karalių... Aš Žinau, jis vertina jūsų 
nuomonę. 

- Būna ir taip. Kuo galėčiau pasitarnauti? 

- Gvardija, pone. - Komandoras kalbėjo pusbalsiu, tai visai jam 
nebūdinga. - Suprantate, turiu dvidešimt žmonių, kuriuos norėčiau 
paleisti. Jie seniai peržengė Durklams tinkamo amžiaus ribą. Aš sa- 
kiau valdovui, bet... na, žodžiu, jis net nenori apie tai su manimi 
kalbėti.-Kariams būtų puiki dovana Ilgosios Nakties proga. 

Diurandalis atsiduso. 

- Taip, puiki. Pažiūrėsiu, ką galėsiu padaryti. - Ambrozas aki- 
vaizdžiai nesirūpino savo neįkainojamais Durklais, ir tai nieko gero 
nežadėjo. Nežinia, ar Karalius nebesugeba priimti sprendimų, ar jis 
paprasčiausiai laikosi įsitvėręs praeities, senų, pažįstamų veidų? 

Sėdėdamas ant mažo kalnų ponio ir lenkiamas siaučiančios pū- 
gos, kancleris lėtai kopė į kalvą. Jei kaimas atrodė šventiškai, tai 
rūmai stovėjo tamsūs ir niūrus lyg kapavietė, nors Žmonių juose 
buvo apsčiai. Norėdamas pereiti laukiamąjį, Diurandalis turėjo 
spraustis pro siaurą tarpą tarp gultų ir skrynių, ant kurių koks pus- 
tuzinis Durklų, šviečiant vienintelei žvakei, niūriai žaidė kauliukais. 
Iš laiptų aikštelės jis pateko į kitas kareivines, ir nors čia buvo kiek 
šviesiau, prisirinko tiek žmonių, jog sunku įsivaizduoti, kaip jie čia 
praleis naktį. Kas jie: virėjai, tarnai, daktarai, sekretoriai? Kancleris 
nepastebėjo nė vienos moters; tiesa, jis nesilankė virtuvėje, kuri 
tikriausiai paversta vonia ir dar vienu miegamuoju. Žmonės knibž- 
dėjo lyg bitės aplink motinėlę - tikriausiai Čia trynėsi ir siuvėjai, 
muzikantai, sakalininkai, vyno prekeiviai, net architektai bei poetai, 
apdovanoti kvietimu į Sakalo Kryžių. Matyt, jie nagais ir ragais 
grūmėsi už garbę gyventi šiame skruzdėlyne, o ne sąlyginai jaukia- 
me žemutiniame kaime - čia jautėsi nepakeičiamais elito atstovais. 
Štai kas atsitinka, kai karaliai mėgina pasprukti. 

Na, bent jau Karaliaus miegamajame žmonės nesigrūdo it sil- 
kės statinėje. Kambaryje stovėjo kelios spintos ir didelė lova po 
baldakimu, kurio išblukusios raudonos užuolaidos taip susidėvėjo, 

kad plazdenantys aksomo skutai bilsnojo į palanges garsiau, nei Ži- 
dinyje spragsėjo ugnis. Kitose patalpose dvokė prakaitu ir nešva- 
riais drabužiais, bet čia šiuos kvapus permušė Ambrozą IV grau- 
žiančių pūvančių opų smarvė. Jis gulėjo išsidrėbęs pataluose, ir 
baltas, išpurtęs jo veidas vos kyšojo iš po kailių kalno. Kas jam po 
akimis - tik šešėliai ar pelėsiai? 

Ambrozas pergyveno keturias žmonas ir sūnų; jis niekada ne- 
matė savo anūkų. Po trisdešimt devynerių valdymo metų visa jo 
karalystė tilpo šioje skersvėjų perpučiamoje būdoje, net kvėpavi- 
mas Karaliui tapo sunkiu darbu. Diurandalis suklupo priešais val- 
dovą. 

- Stokis, stuobry! - Karaliaus balsas bauginamai kimus. - Ne- 
matau tavęs ten. Atleisk... kad ištempiau tave... tokiu oru. 

- Nedidelė "pirtis" mano kaulams tik į naudą, Jūsų Didenybe. 
Man pranešė, kad jūsų savijauta gerėja. 

- Tau pranešė... Viskas, ko man reikia - tik truputis poilsio! - 
Karalius užsispyręs suraukė antakius. Jis niekaip nenorėjo pripa- 
žinti akivaizdžių dalykų. 

Susierzinęs Diurandalis pastebėjo, kad Kromanas stovi šiapus 
durų, beveik nematomas su savo juodais drabužiais. Inkvizitorius 
stipriai kūprinosi, piktą lemianti juoda baidyklė, bet žuvies akutėse 
degė tas pats ryklio įtūžis. 

- Kaip ten su tom arklių lenktynėm? - sušvokštė Karalius. - 
Sako, tu aplenkei mano gvardiečius? - Paklausta ne atsitiktinai, 
bet norint parodyti, jog Karalius turi daugybę informacinių šaltinių 
- Šiuo atveju Drakoną, bet Kromanas turėjo savo šnipų tinklą, ne- 
susijusį su Valstybės Saugumo Skyriumi. Tikriausiai buvo ir dar 
kas nors. Senasis gudrusis Ambrozas dar laikė suspaudęs karalys- 
tę savo kumštyje. 

- Pone, padovanojęs man tokį arklį kaip Kariūnas, vargu ar 
manėte, kad josiu juo į žvejybą. - Diurandalis vis dar pajėgė atlai- 
kyti Karaliaus žvilgsnį nevirpėdamas. - Keliaudamas į čia, pasiūliau 
palenktyniauti. Mano palydovai neprieštaravo ir aš laimėjau, būda- 
mas greitesnis puse galvos - tik todėl, kad mano arklys geresnis. 
Žinoma, tai buvo kvaila ir pavojinga arkliams. - Gerai, kad nors 
Ketė apie tai negirdėjo. 

Iš karališkos gerklės išsiveržė kosulį primenantis garsas, ma- 
tyt, Karalius mėgino juoktis. 

- Du apskritai išgriuvo, ir tu aplenkei juos... trimis korpusais. 
Niekis, šunyčiams sveika... Tegu žino, kas geresnis, - dabar bal- 
se pasigirdo susierzinimas. - Kodėl atsivilkai gadinti man atosto- 


gų? 

Diurandalis pašnairavo į Kromaną. 

- Ak, tegu lieka, - sumurmėjo Karalius. - Vis tiek pro plyšį 
klausysis. Šitame name paslapčių neišsaugosi. 

Ar verta mirštantį žmogų kamuoti asmeniniais vaidais? 

- Kaip pasakys Jūsų Didenybė. - Panaršęs maiše, Diurandalis 
išsitraukė segtuvą su dokumentais. - Man reikia jūsų nurodymų 
keliais klausimais, pone. Nifijos sukilėliai - pats skubiausias, nes 
juos turi pakarti per tris dienas. Karaliaus malonė Ilgosios Nak- 
ties... 

- Pakarti juos. 

- Du iš jų visai dar vaikai, pone - trylikos ir... 

- PAKARTI JUOS! 

Per dvidešimt metų kancleriui ne dažnai norėjosi pulti ant kelių 
prieš Ambrozą ir maldauti paimti iš jo auksuotą grandinę. Yra da- 
lykų, kurių net ištikimybė negali iš žmogaus reikalauti, vaikų kori- 
mas - vienas jų, vis dėlto matydamas mirštantį despotą, Diuranda- 
lis susvyravo. Gal Karaliui ir negaila tų šunyčių maištininkų - Diu- 
randaliui buvo gaila Karaliaus ir dabar jis negalėtų palikti savo siu- 
zereno. 

- Gerai, pone. Kitas klausimas. Iždininkas prašo patvirtinti jo 
įgaliojimus. 

Jis ištiesė popierių, bet Kromanas puolė prie jo lyg išalkusi val- 
kataujanti katė. Sekretorius padėjo popieriaus lapą ant rašymui 
skirtos lentos ir ištiesė Karaliui kartu su plunksna. Ambrozas pa- 
sirašė popierių net nežvilgtelėjęs į jį. Sekretorius pasiėmė lentą ir 
pasislėpė šešėlyje. Įdomu, kokią įtaką buvęs inkvizitorius daro šiam 
invalidui? Gerai, kad nors asmeninis spaudas dar žibėjo ant Kara- 
liaus piršto. 

Paskui Karalius išklausė kanclerį tylėdamas, tik sunkus kvėpa- 
vimas trikdė tylą. Kaskart jis laukė savo kanclerio patarimų, tada 
linktelėdavo. Kromanas, gavęs Karaliaus parašą, iškart išnešdavo 
ritinį, kad uždėtų spaudą. 

Diurandalis paskubom tęsė pranešimą, vis labiau nerimauda- 
mas. Iš pradžių jie buvo mokytoju ir mokiniu, paskui - darnia ko- 
manda. Jie galėdavo diskutuoti iki užkimimo, bet likdavo vieninga 
komanda, taip buvo beveik dvidešimt metų. Dabar Diurandalis nu- 
spręsdavo, Karalius patvirtindavo. Šivijalį valdė senstantis kancle- 
ris, ir tai nebuvo gerai. Jis norėjo atsistatydinti ir nors kiek pasi- 
džiaugti asmeniniu gyvenimu, kurio niekada neturėjo, bet dabar 
negalėjo palikti savo posto. Sunku buvo nesikeikti arba nepravirkti. 

Pagaliau Diurandalis nusilenkė. 

- Šiandien viskas, pone. Visa kita gali palaukti, kol jūs grįšite. 

Taip, Parlamentas? Jis turi susirinkti po trijų savaičių. Gal norite 
atidėti... 

- Ne! - sukriokė Karalius ir paspringo kosuliu. Priepuoliui pra- 
ėjus, Ambrozas tik įtūžęs žiūrėjo į Diurandalį. 

- Tokiu atveju, pone, jūsų kalba... 

- Atsiųsk man... metmenis, ar ko ten reikia. 

Jis neištvers kelionės atgal į Grendoną ir nepajėgs skaityti pra- 
nešimo Parlamente, bet garsiai jam to niekas nepasakytų. 

Seni geri laikai! Būdamas kancleriu, per pirmus dešimt metų 
Diurandalis išlepino Ambrozą, leisdamas jam valdyti aristokratiškai. 
Nerūpestingai švaistydamas ordinų turtus, jis galėjo negalvoti apie 
mokesčius bei nepakentė, kai kas nors jam priešgyniavo. Kai pa- 
galiau buvo sukviestas Parlamentas, prasidėjo rietenos, trukusios 
dešimt metų. Tiesą sakant, jos dar ir dabar nesibaigė. Kiekvienas 
naujas parlamentas atrodė prastesnis už ankstesnįjį. 

- Tada viskas, pone, - vienas, paskutinis dokumentas. Taip... 
Tai neskubu, bet jums vis dar reikia paskirti Eplšyro šerifą. Pagal- 
vojau, gal patvirtintumėte sero Boumeno kandidatūrą. Jis... 

- Kieno? 

- Gvardijos vado pavaduotojo. 

Karalius suprato savo klaidą ir iškart pratrūko pykčiu. 

- Patrauk letenas nuo mano Gvardijos, girdi? 

- Be abejo, pone, aš tik... 

- Ne tavo reikalas! Aš pagalvosiu apie tai, kai... grįšiu. 

- Taip, pone. Suprantu. 

Ligonis pamėgino atsisėsti aukščiau, tačiau tik sudejavo ir su- 
smuko atgal. 

- Ar... dukra... atsakė į laiškus? 

- Ne, pone. 

- Tu... parašei... kad aš sergu? 

Nevalia sakyti nei "taip", nei "ne". Galima netekti galvos. "Ne" 
reikštų, jog Diurandalis nesistengė įtikinti princesės. "Taip" prieš- 
tarautų Karaliaus įsakymams. Bet kokia užuomina apie artėjančią 
mirtį prilygtų išdavystei. 

- Aš paminėjau, kad jūsų sveikata kelia susirūpinimą. 

- Aš tiesiog norėjau pasimatyti su jais. Tu... pasakei tai? Gali- 
ma ne kartu, bet paeiliui, jei ji manimi nepasitiki. 

Diurandalis atsiduso. 

- Siunčiau visokiausius laiškus su visokiausiomis žiniomis. Net 
pasiunčiau ten dailininką, prašydamas leisti nutapyti princų portre- 
tus. Dar negavau atsako, bet reikia įvertinti šio metų laiko oro są- 
lygas, pone. Laivai neplaukia. Tegu ir sekretorius Kromanas para- 

šo jai laiškus - gal jam labiau pasiseks? - nebuvo ko prarasti: aki- 
vaizdu, jog Kromanas - net ir be leidimo - jau ėmėsi tokių žygių. 
Apie tai, kad princesė Malinda labai nemėgo lordo Kanclerio Ro- 
lando net neverta užsiminti. 

Įsisenėjusio pykčio konvulsijos suvirpino pataluose riogsantį 
Karaliaus kūną. 

- Paimk įkaitus. Uždaryk į Bastioną belskų pasiuntinį, pir- 
klius... 

- Neverta taip kalbėti. 

- Juokdary nelaimingas! - Išbalusius valdovo skruostus išmušė 
raudonis.- Apgailėtinas kaimieti! Manaisi galįs valdyti karalystę, 
bet nesusitvarkai su viena užsispyrusia kvaila kale? 

Tokie žodžiai apie dukterį, ištekėjusią už kaimyninės šalies val- 
dovo, nebuvo teisingi. Viskas daug sudėtingiau nei kaprizingas 
princesės charakteris. Parlamentas niekada nepritarė idėjai paso- 
dinti belskų piratą į Šivijalio sostą, nors santuokos sutartis aiškiai 
apibrėžė sąlygas, valdymo teisę suteikiančias Malindai, o jos vyrui 
neleisdamas siekti aukštesnio nei konsorto posto. Parlamentas ne 
be priežasties abejojo, jog toks aršus piratas, kaip karalius Radga- 
ras, paisys šių subtilybių. Dar blogiau: Parlamentas grasino pa- 
reikšti susirūpinimą (suprask - maištauti), jei Karalius labai sirgs ir 
nepajėgs dalyvauti posėdžiuose, kai tuo metu jo įpėdinė lieka kažin 
kur tolimuose salynuose. Prasidės kalbos apie regentystę, pjauty- 
nės dėl sosto ir politinė maišatis. Tirono laikas greitai seko, bet 
Ambrozas buvo per daug gudrus, kad to nesuprastų. 

- Stengiausi, kaip tik galėjau, pone. Neabejoju, kad jūsų anūkai 
aplankys jus pavasarį, kai oras bus palankus laivininkystei. 

Karalius nusisuko. KOKS PAVASARIS? 

- Aš baigiau, pone. Nuolankiai prašau leisti eiti. 

Ambrozas net nežvilgtelėjo į jį, bet po minutės tylos vis dėlto 
pasijudino. 

- Laimingo... kelio... namo. 

Diurandalis palietė lūpomis putlią ranką. Ji buvo šalta kaip žie- 
mos kalvos už lango. 

- Pažadu nelėkti šuoliais. Jūsų Didenybė žino, kad aš jodinėju 
tik ristele. 

Atsako nebuvo. 


Kromanas atidarė kancleriui duris ir prilaikė jas. Diurandaliui 
einant pro šalį, jų žvilgsniai susitiko, ir seno priešo akyse lordas pa- 
stebėjo tramdomą triumfą. Kuo ši kirmėlė džiaugiasi - tuo, kad 
Karalius netrukus mirs, ir lordas Rolandas nebebus kancleriu? Ti- 

kėtina! Tikriausiai jis manosi esąs toks nepakeičiamas ir tiki, kad 
naujoji Karalienė paliks jį tarnyboje. Ką gi, sėkmės jai! Taip pat ir 
jam - jie verti vienas kito. 

Karaliaus mirtis, be abejonės, išlaisvins Diurandalį nuo duoto 
pažado gerai elgtis. Jis vis dar neatsiskaitė už Vilkailčio mirtį, ta- 
čiau ilgi metai jo neapykantą pavertė apmaudžiu pasibjaurėjimu, ir 
saldžiomis svajomis apie atpildą, kai sekretorius jį ypač erzindavo. 
Teisė Karalius ir, atsisakęs Kromaną nubausti, faktiškai jam atlei- 
do. Diurandalis prisiekė atkeršyti būdamas jaunas, nevedęs bastū- 
nas, ką tik grįžęs iš šalies, kur kraujo kerštas laikomas normaliu 
reiškiniu. Dabar jis vyras ir senelis, gerbiamas valstybės veikėjas, 
turtingo dvaro valdytojas - bet ne žmogus, pasiruošęs paaukoti sa- 
vo gyvybę bei artimųjų laimę dėl tokios nesąmonės. Gal jis jau per 
senas? Gal jam trūksta parako, kad įvykdytų mirties nuosprendį? 
Ne, paprasčiausiai tas šliužas nevertas tokio triukšmo. 

Praėjus trims dienoms po Ilgosios Nakties, kurjeris, vežiojan- 
tis paštą tarp Sakalo Kryžiaus ir Greimerio, pristatė jam Karaliaus 
raštą, pranešantį, kad lordui Rolandui skiriamas asmeninis Durklas 
- standartinį blanką su karaliaus parašu ir spaudais, su gavėjo var- 
du, karaliaus ranka įrašytu į tam tikrą eilutę. Įprasta tvarka įteiktas 
raštas privertė Diurandalį visą valandą laužyti galvą nesuprantant, 
ne tik dėl ko Ambrozas tokį raštą apskritai atsiuntė, bet ir kodėl jis 
neužsiminė apie tai Diurandaliui susitikimo metu. 

Galbūt tai klaida? Vargu ar liga taip sujaukė Ambrozo sąmonę, 
bet jeigu Karalius nusprendė truputį praretinti Vyresniųjų gretas Ai- 
ronhole, žarstydamas Durklus į dešinę ir į kairę, gali būti, kad jis 
įrašė ne tą vardą. Paklausinėjęs Slaptosios Tarybos narius, Diuran- 
dalis sužinojo, kad tokių raštų daugiau niekas negavo. 

Beje, kiti, iš Kraliaus atkeliavę dokumentai nerodė jokių pami- 
šimo požymių. Galiausiai paslaptingą popierių Diurandalis nusivežė 
namo parodyti Ketei, ir jie diskutavo beveik visą naktį. Protingiau- 
sias paaiškinimas, kurį pora sugalvojo, jog Ambrozas pagaliau pri- 
pažino artėjančią mirtį ir supranta, kad kanclerio valdymo laikas 
baigsis tą pačią minutę, kai naujoji Karalienė paims į rankas 
plunksną bei smalkos spaudą. Per visus tarnystės monarchui me- 
tus Diurandalis norom nenorom užgyveno nemažai priešų; ar da- 
bar jis gali atsisakyti tokios atsisveikinimo dovanos? Viskas baigė- 
si tuo, jog Ketė įkalbėjo vyrą priimti valdovo dovaną. 

Kitą rytą ji išvažiavo pasisvečiuoti pas dukterį, o Diurandalis 
išvyko į Aironholą. Rūmų apie tai neinformavo, palydos neprašė - 
iš dalies dėl to, kad buvo nepakeliui, iš dalies dėl to, kad nebuvo 
tikras, ar tikrai dalyvaus Saitų apeigose. Buvęs durklas nenorėjo, 
Jog gvardiečiai sužinotų apie šį raštą, jei jis kartais persigalvotų. 
Diurandalis išvyko vienas, neabejodamas, kad kardą vis dar valdo 
taip, jog, kilus pavojui, sugebės apsiginti. 

Be to, Gvardijos vado pavaduotojas seras Boumenas dar neat- 
lyžo dėl nutikimo su paskutiniąja lordo Rolando palyda. 

Apie vidurdienį pasiekęs pelkes, Diurandalis beveik ketino suk- 
ti atgal, bet kažin koks vidinis užsispyrimas stūmė jį pirmyn. Galų 
gale jis juk gali apsilankyti Aironhole ir neužsiminti apie raštą. 
Kancleriui prijojus prie durų, jau temo, ir Rolandas jau neabejojo, 
kad dalyvaus Saituose. Kad ir kokiais motyvais vadovautųsi Kara- 
lius, jis vis dar Karalius, o sulaužyti įsišaknijusį įprotį paklusti įsa- 
kymams nebuvo taip paprasta. Beje, tai galėjo būti ir nevykęs kokio 
nors mokykloje užsisėdėjusio jauniklio pokštas. 

Didžiojo Magistro pareigas šiuo metu ėjo Parsvudas, su kuriuo 
Jis vos spėjo susipažinti prieš išvykdamas į Samarindą, bet kuris 
puikiai pasirodė vėliau, Pabaisų Karo metu. Taip ir nevedęs, jis įsi- 
tvirtino Aironhole ir pasišventė mokymui; Ordinas išrinko jį vy- 
riausiuoju prieš trejus metus. Parsvudo veidas susiraukšlėjęs it rie- 
šutas, beveik visi dantys išbyrėję, bet jis džiaugsmingai pasitiko 
kanclerį ir pavaišino jį karštu alumi su prieskoniais, kad tas sušil- 
tų po varginančios kelionės. Tikriausiai jam labai magėjo sužino- 
ti, kam lordui Rolandui dabar, po dvidešimties tarnybos metų, pri- 
reikė Durklo, bet Vyriausias neklausinėjo. Vyrai patogiai įsitaisė 
prie židinio Magistro kambaryje. 

- Pirmas? Vardu Kvorelas. Puikus špagos meistras. - Jis gūž- 
telėjo pečiais. - Nieko ypatingo, nieko, kas keltų nerimą. Taurės jis 
nelaimės, bet geras, patikimas vyrukas. Žavus. Jis čia mėgstamas. 
Neabejoju, sudaužys ne vienos moters širdį, bet juk tokia legenda, 
tiesa? - Didysis Magistras nostalgiškai atsidūsėjo. 

Jei kandidatas Kvorelas niekuo ypatingu nepasižymėjo, vadina- 
si, keistą Karaliaus sprendimą lėmė ne jis. 

- Jis jodinėja? 

- Tarsi Kentauras. 

Vadinasi, šiuo paliepimu Karalius nemėgina padėti tašką jojimo 
lenktynėms, kaip spėjo Diurandalis. 

- Žinoma, jo nepalyginsi su Forėju, Siaubu ir Liumu, - tęsė 
Didysis Magistras keistu balsu. - Jie tiesiog pritrenkiantys raiteliai, 
visi trys. 

- Kokios čia užuominos? 

- Sklinda gandai, kad tu suluošinai pusę Gvardijos. Girdėjau 
apie tris lūžusias kojas, vieną raktikaulį ir kelis smegenų sutrenki- 
mus. Sulaužytų šonkaulių net nebeskaičiuoju. 

- Tik liūdnokas aplinkybių sutapimas! Iš už pinučių duobės vi- 
siškai nesimatė, bet mano juodis šokinėja it katė. Aš šūktelėjau 
jiems perspėdamas, bet pavėlavau. Štai ir viskas. Man paprasčiau- 
siai pasisekė. 

Didysis Magistras nusišaipė ir gurkštelėjo iš bokalo. 

Truputį nusiminęs, kad gandai jau pasklido po šalį, Diuranda- 
lis paskubėjo keisti temą. - Man sakė, kad Aironhole Vyresniųjų 
perteklius? 

- Oficialiai - dvylika. Iš tikrųjų daugiau. Galėjo būti ir blogiau, 
bet prieš penkerius metus, kai Karaliaus sveikata, hm, pradėjo gąs- 
dinti, mes sumažinome stojančiųjų skaičių. Paskui priėmėme dar 
kelis. Ko tu šaipaisi? 

- Aš nesišaipau, Magistre. Kancleriai nesišaipo. Tu pastebėjai 
beveik paties Karaliaus pritarimą. Tiesiog pagalvojau, kaip puikiai 
tarnaujama Jo Didenybei - šimtai tūkstančių Žmonių be jokio 
triukšmo daro viską, ką pajėgia, rūpindamiesi jo interesais. 

- Jo? Karūnos. Vyresnieji, manydami, kad jų niekas negirdi, 
vadina save Karalienės žmonėmis. 

- Aš nesusiraukiau, Magistre. Tai beveik paties Karaliaus pa- 
sipiktinimas, nes niekas net pagalvoti negali apie valdovo mirtį. 

- Na, jam jau per septyniasdešimt, - paprieštaravo Didysis Ma- 
gistras, apdairiai pridėjęs "brolau". - Beje, kaip jis jaučiasi? 

- Ne taip gerai, kaip norėtų, tiesą sakant. Stipriai kankina ko- 
jos skausmas. Protas, tiesa, aiškus kaip lapių pulko. 

- Manau, visi mes anksčiau ar vėliau tapsime Karalienės žmo- 
nėmis. Saitai pereina, nes ištikimybę prisiekėme Karaliui ir jo pali- 
kuonims. Ar pravesi mano Vyresniesiems kelias rapyros pamokas 
rytoj, a? 

- Aš? - nusijuokė Diurandalis. - Magistre, aš jau niekam tikęs! 
Esu nerangus lyg pavasarinė musė. 

- Bet tavoji technika, broli! Stebėdami tavo ranką dešimt mi- 
nučių, jie išmoks daugiau, nei mėnesį treniruodamiesi. 

TAI PATAIKŪNAS! 

- Na, jei tu atkakliai reikalauji... Tik neilgai, ypač kai skrandis 
tuščias. 

- Žinojau, kad galiu tavimi pasikliauti. - Didysis Magistras 
vyptelėjo. - Beje, tarp savęs jie pakrikštijo tave ypatingu vardu, gir- 
dėjai? Vadina tave "Paragonu" - "Pavyzdiniu". 

- Paragonas? Tikras siaubas. Ar jie bent suvokia, ką su žmo- 
gumi padaro politika? Diurandalis jau Žiojosi, norėdamas paneigti 
visus tuos bjaurius dalykus, bet Didysis Magistras pakilo iš savo 
vietos. 

- Na, ar pasirengęs susipažinti su savo Durklu? 

Nuslopinęs savo abejones, Diurandalis linktelėjo. Jie nuėjo į 
mažą šaltą kambarį, ir po kelių minučių šunytis atidarė duris, įleis- 
damas Pirmą bei Antrą. Diurandaliui tai iki skausmo priminė pir- 
mąjį susitikimą su Vilkailčiu prieš pusę gyvenimo. 

Pagal Durklų standartus Kvorelas buvo aukštas, daug aukš- 
tesnis už Vilkailtį, bet toks pat tamsiaplaukis, lieknas, pats panašus 
į špagą. Antrasis kresnas, plačiapetis, rusvaplaukis - matyt, kala- 
vijo meistras. Kandidatas Hirvordas. Abu visai dar vaikai. Jie gimė 
tikriausiai tada, kai Diurandalis paskutinį kartą lankėsi Aironhole? 

Privalomi ritualo žodžiai ištarti. Berniukai pasisuko, ir kandi- 
datas Kvorelas pirmą kartą pamatė senį, kuris pretendavo į abso- 
liučią jo ištikimybę - šokas, siaubas, pasišlykštėjimas... Diurandalis 
suprato padaręs klaidą, bet trauktis buvo per vėlu. Vargšas berniu- 
kas jau surištas su juo. 

Kankinanti scena užsibaigė sukriošusio svečio pristatymu. Pir- 
masis akimirksniu atsigavo, rodydamas pašėlusį entuziazmą. 

- Neapsakoma garbė... nedrįsau net tikėtis... niekuo čia, Ai- 
ronhole, taip nesižavime... - Vyriokas čia žudė savo talentą. Jam 
seniai reikėjo lipti ant scenos. 

Kitą naktį Kvorelas buvo susietas Saitais su lordu Rolandu. 
Dar po trijų naktų Kromanas pristatė į Greimerį Karaliaus įsaką... 


- Jos šviesybė grįžo dieną, mano pone. - Kaplinas nuėmė Diu- 
randaliui nuo pečių sunkų apsiaustą. Palubėj kabančios žvakidės 
šviesa atsispindėjo liokajaus plikėje ir žaidė ant besišypsančių 
raukšlėtų skruostų. - Ponia sakė, kad kelionė praėjo sklandžiai. 
Šiuo metu ji bibliotekoje. Ar galiu jums padėti, sere Kvorelai? 

- Ne, dėkoju, nesirūpinkite, - Kvorelas atsainiai, Aironholo 
įpročiu, numetė apsiaustą ant kėdės atlošo. 

Kaplino valdose tikrai to nebus. Jo požiūris į padorumą nebu- 
vo toks beribis kaip figūra, pločiu ir apimtimi nusileidžianti nebent 
karališkam stotui. Kaplinas, tikras grynuolis, briliantas, sveriantis 

du šimtus milijonų karatų. Kai senasis tarnas pamatė, kad nebėra 
aukso grandinės, jo šypsena užgeso. 

- Jos šviesybė jau papietavo. Jūs žadėjote šiandien likti rūmuo- 
se. 

- Malonus planų pasikeitimas. Liepk Pardonui pasirūpinti ar- 
kliais ir apnakvindinti vežiką bei liokajų - juk nevarysiu jų atgal 
naktį. Pasakyk Čerpenui, kad noriu nusiprausti ir persirengti. Pas- 
kui aš pats asmeniškai palaikysiu serui Kvorelui draugiją prie stalo; 
padenk taip, kaip tik tu moki. Tikiuosi, jog seras Kvorelas iškęs 
dar pusvalandį ir nemirs iš bado. 

Jo Durklo veidą papuošė plati šypsena. 

- Apskaičiavau, kad išsilaikysiu dar keturiasdešimt dvi minu- 
tes, pone. 

- Tada eime, susipažinsi su mano puikiąja žmona. 

Diurandalis nusivedė jį biblioteką, savo mėgstamiausią vietą 
Aivivolze, kvepiančią odiniais knygų viršeliais bei medžio dūmais. 
Židinyje linksmai spragsėjo pušinės pliauskos, o knygų nugarėlės 
maloniai šypsojosi iš aukštų lentynų. 

Diurandalis pasiryžo pranešti naujienas, bet jam taip ir neteko 
to daryti. Ketė iškart pastebėjo, kad ant krūtinės nebėra grandinės 
ir, nespėjus jam išsižioti, jį aplenkė. Žmonos plaukai neprarado 
auksinio žvilgesio, o atėjusios į madą mažos kepuraitės labai jai ti- 
ko. Kita vertus, jos figūra buvo per daug grakšti kietiems korse- 
tams, kuriuos mėgo madingos turtuolės ir kurie labiau tiko apkū- 
nesnėms damoms. Šiandien ji vilkėjo akį rėžiančią raudonos spal- 
vos suknelę, kuri prieš penkerius metus būtų sukėlusi Ketei siaubą 
- nieko nepadarysi, mada. Svarbiausia, kad po šiais apdarais sly- 
pinti moteris niekada nesikeitė, nors šiandien ji atrodė truputį iš- 
varginta kelionės. 

Diurandalis net nemėgino pasakoti Ketei, kas atsitiko, tik tylė- 
damas apkabino ją. 

- Kaip laikosi Natrina ir vaikai, ar viskas gerai? - pagaliau pa- 
klausė. 

- Taip, - Ketė išsilaisvino iš jo glėbio, kad galėtų pažvelgti vy- 
rui į akis. - Tai buvo jo mintis ar tavo? 

- Jo. 

- Kas paskirtas vietoj tavęs? 

- Kromanas. 

- Tas išsigimėlis? 

Diurandalis paleido ją ir perspėdamas susiraukė. 

- Mieloji, leisk pristatyti tau gerbiamą mano asmens sargybinį, 
serą Kvorelą. Ledi Ketė. 

Atsakydama į Durklo pasveikinimą, Ketė tūptelėjo ir žavingai 
nusišypsojo. 

- Jau girdėjau apie serą Kvorelą! Grįžusi namo, pastebėjau, 
kad visos patarnaujančios moterys vaikštinėja po namus kliūdamos 
už daiktų, nes nieko priešais save nemato. Dabar suprantu kodėl. 
Sveiki atvykę, sere Kvorelai. Neabejoju, kad tarnaitė nuo šiol bus 
dvigubai paslaugesnė. 

Kad ir ką berniukas būtų veikęs su tarnaitėmis dvi paskutines 
naktis, tuo jo patirtis su moterimis tikriausiai ir baigėsi. Bet į Ke- 
tės juokus jis atsiliepė lengvabūdiška šypsenėle, tarsi būtų prityręs 
mergišius. 

- Matau, kad sklindančios legendos apie pritrenkiantį ponios 
grožį atitinka tikrovę. 

Ketės juokas iki šiol išliko panašus į paukštės čiulbesį. 

- Koks piktinantis meilikavimas! Sere Durkle, turėtumėte gė- 
dytis. Nors dėkoju už tai. - Ji pasistiebė, norėdama pakštelėti jam 
į žandą. - O dabar papasakokite man apie savo Saitus. Tikiuosi, 
mano vyro ranka vis tokia pat tvirta? 

- Jis persmeigė mane kaip tikras meistras, koks visada buvo, 
mano ponia, - pervėrė kiaurai anksčiau, nei aš supratau, kas atsi- 
tiko. Didžiulė garbė būti susietam su didingiausiu amžiaus fech- 
tuotoju. 

- Būti jo žmona - dar didesnė garbė, patikėkit manimi. O da- 
bar LS man savo kardą. 

ypsodamasis jis išsitraukė kardą iš makščių ir, priklaupęs ant 
vieno kelio, ištiesė jį moteriai. Ketė paėmė ginklą į rankas. Surado 
svorio centrą, paskui suspaudė rankeną tarsi ketindama durti, rem- 
damasi didžiuoju pitštu į rankenos atramą. 

- Jūs labiau rapyros meistras, sere Kvorelai! 

- Nedaug kas turi tiek įvairiapusių talentų kaip jo šviesybė, po- 
nia. 

- Jis nepaprastai lengvas. Kaip jis vadinasi? 

- Rėžikas, ponia. 

Diurandalis nesusiprato apie tai paklausti, ir dabar Kvorelas 
švytėjo it žvakės liepsna, todėl, kad tai padarė Ketė. Jo šviesybė 
beveik pavydėjo - ne dėl to, kad abejojo jos meile, bet dėl to, jog 
suprato: jam nelemta žavėti moterų taip, kaip Ketė sužavėjo šį ber- 
niuką. 

- Kilnus kardas vertas tokio vardo, - pasakė ji, grąžindama 
ginklą šeimininkui. - Linkiu, kad visuose jūsų ginčuose Rėžikas 
taptų nugalėtoju, sere Kvorelai! 

- Mes eisim persirengti, brangioji. Paprašiau Kaplino paruošti 
ko nors užkąsti. 

Ketė iškart sutiko. Išeinant jų žvilgsniai susitiko, ir Diurandalis 
pamatė, kad žmona nebesišypso. Ji viską suprato. 


Kvorelas, perėjęs Saitus vos prieš trejetą dienų, tebebuvo to- 
kios būsenos, kurią Monpursas vadino "vonios baime" (ir kodėl jis 
šiandien vis prisimena Monpursą?). Kad Durklas labai nesijaudin- 
tų, Diurandalis paliko praviras vonios duris. Visą laiką, kol Čerpe- 
nas jį rengė, buvęs kancleris stovėjo taip, kad vaikinukas jį matytų 
iš vonios, o paskui pats laukė, kol tas apsirengs, spėliodamas, ar 
bėgtų nuogas Kvorelas jam iš paskos, jei Diurandalis sumanytų iš- 
eiti. Dviese jie grįžo į biblioteką, kurioje ant sudedamo stalelio bu- 
vo paruošta nedidelė vakarienė šešiems asmenims. Ketė įsitaisė 
prie ugnies verpti. Ji niekada nesėdėdavo be darbo. 

- Turiu išgerti už savo laisvę ir atsistatydinimą, - pareiškė Diu- 
randalis. - Išgersi bokalą, Kete? Ne? Sere Kvorelai? 

- Tik vieną, milorde. Jūs juk mane perspėjote, kad tai mano 
riba. 

- Pasakok, kas atsitiko, - neatsigręždama tarė Ketė. Jai nebū- 
dingas toks nekantrumas. 

- Kromanas atgabeno Karaliaus raštą. Aš nusiėmiau savo gran- 
dinę, pasmaugiau ja inkvizitorių ir išvažiavau namo. 

- Kaip norėčiau tavimi tikėti. - Ji atsistojo ir priėjo prie vyro. - 
Raštas, be abejonės, nebuvo suklastotas? 

Diurandalis nustebęs pažiūrėjo į žmoną. 

- Be abejonės. Pasirašytas ir antspauduotas. 

- Spaudą galima ir pavogti. O parašas? 

- Karaliaus. Mačiau jį milijoną kartų. Visiškai aiškus. 

Ji paėmė jam iš rankų peilį. Paskui pakėlusi jo ranką priglaudė 
sau prie žando. Pabučiavo ją, apsisuko ir nuėjo į savo kampelį prie 
ugnies. Kas vyksta? 

- Kete? 

Ji vėl įsuko verpstę. 

- Tave užklupo rimti rūpesčiai, brangus vyre. Tau, žinoma, 
teks išvykti iš karalystės. 

Diurandalis žvilgtelėjo į savo palydovą. Kvorelas godžiai valgė, 
bet nepraleido pro ausis nė žodžio. 

- Gal galim pirma papietauti, mieloji? 

- Abejoju, jei į visa tai įsipainiojęs Kromanas. Gali rizikuoti savo 
gyvybe - visada taip elgeisi. Bet prieš kelias dienas tu priėmei Dur- 
klą. Jo gyvenimu negali taip lengvai švaistytis. 

- Mano gyvenimo tikslas tarnauti, mano ponia, - įsiterpė Kvo- 
relas. - Kitokių vertybių aš nė neįsivaizduoju. 

- Nesąmonės. Ką darysite, jei Karaliaus Žmonės ateis suimti 
mano vyro? 

- Kete? 

- Manau, žūsiu, - ramiai tarė Kvorelas. 

- Būtent. Ar Diurandalis paaiškino jums, kodėl jis priėmė iš 
Karaliaus Durklą, nors dvidešimt metų puikiausiai apsiėjo be jo? 

Tamsios vaikinuko akys klausiamai lakstė nuo vieno prie kito, 
ir kelias siaubingas akimirkas jis buvo Vilkailčiu - Vilkailčiu, miru- 
siu beveik prieš trisdešimt metų, Vilkailčiu, kuriam šiandien būtų 
truputį daugiau nei penkiasdešimt. 

- Ne, ponia. Pasakė, kad toks Jo Didenybės sprendimas. 

Diurandalis piktai įsipylė dar vieną bokalą. Kodėl Ketė taip 
skuba? Jis jau neteko apetito, bet reikėjo leisti pavalgyti Kvorelui. 
Lordas net nostalgiškai jaudinosi, matydamas, kaip Kvorelas doroja 
maistą, nors riebalų ant jo kūno nebuvo nė lašo. 

- Nesąmonė, - pakartojo Ketė. Kai tokia jos nuotaika, neverta 
net mėginti kreipti pokalbį kita linkme. - Jis daug kartų atsisakė 
tokių pasiūlymų. Gal sakysi, jog tai netiesa, mielasis? 

- Kartą ar du. 

- Taigi prieš penkias dienas Karalius pagerbia tave, skirdamas 
Durklą, o šiandien jis tave atstatydina. Man regis, tavo palydovas 
nusipelno paaiškinimo. 

- Aš ir pats norėčiau jį išgirsti. - Diurandalis teliūškavo vyną 
bokale, grožėdamasis šviesos žaismu ant krištolo. Jis prisivertė pa- 
kelti akis tr sutikti klausiantį Kvorelo žvilgsnį, iki skausmo prime- 
nantį kitą vaikinuką prieš daugelį metų... - Karalius miršta. 

Senasis Durklas matė, kaip raudonis apleido jaunus skruostus. 
Ne, Kvorelas - ne Vilkailtis ir niekada juo nebus. Bet jis drąsus ir 
ištikimas jaunuolis, malonus bei vertas pagarbos, ir dabar jam iš- 
kilo mirtina grėsmė ne dėl jo paties kaltės, bet dėl to, kad vienas 
niekam tikęs senis, pasidavęs kvailam sentimentalumui, sutiko pri- 
imti jį kaip dovaną. Kvorelas žiūrėjo į gyvenimą ne taip rimtai, kaip 
kadaise Vilkailtis, bet tai nereiškia, kad jis jo nevertas. Jis irgi at- 
kakliai vykdys savo pareigą. Ir, jei reikės, mirs taip pat drąsiai, o 
gal dar drąsiau, nes jis turi, ką prarasti. 

- Greitai? - paklausė berniukas. 

- Greitai. Karaliui per septyniasdešimt. Didesnę gyvenimo dalį 
jis kentė nuo nutukimo. Kartais vos įstengia kvėpuoti. Ant kojos 
jam atsivėrusios siaubingos žaizdos, jis negali vaikščioti. Išgyvens 
kokį mėnesį ar porą, ne daugiau. 

Kvorelas valgė toliau. Gyvenimas turi tęstis. 

- Nejau Karaliui negalima surasti Žiniuonių? 

- Jie padarė viską, ką galėjo. Laiką ir mirtį ne taip lengva pa- 
žaboti užkeikimais. Be gyduolių pagalbos, jis būtų miręs jau prieš 
penkerius metus. 

- O princesė Malinda? 

- Kiek man žinoma, ji visiškai sveika, - kadangi Diurandalis ne- 
benorėjo valgyti, jis galėjo bent jau kalbėti. - Stebiesi, kad nežinau 
tiksliai? Tai štai, mes su princese nesam draugai, sere Kvorelai. - 
Lordas pasukiojo rankose bokalą. - Beje, su tėvu ji irgi ne ttin 
draugauja. Karalius Ambrozas turėjo daug gerų savybių, bet tėviški 
jausmai prie jų nepriskiriami. Princesė tokia pat savavalė kaip tė- 
vas, ir ji niekada neatleido jam, kad valdovas atsikratė jos motinos. 
Aš užsitraukiau jos nemalonę dar vadovaudamas Gvardijai. 

- Tau nebūtina apie tai pasakoti, Diurandali, - ramiai pastebėjo 
Ketė. 

- O aš manau, kad verta papasakoti. - Nežinia, gal išgirdęs apie 
kai kuriuos nešvarius darbus, kuriuos per dvidešimt tarnybos metų 
atliko kancleris, Kvorelas liausis žiūrėjęs į jį, kaip į dangišką didvy- 
rį. - Kai Malinda ūgtelėjo - tada dar buvau Komandoras - jos tėvas 
pasiūlė skirti jai asmeninius Durklus. Pasirausęs archyvuose, aš 
tam paprieštaravau. Man atrodė - ir dabar taip atrodo, - kad skirti 
netekėjusiai merginai dvidešimtmetį kardininką, reiškia ne tik ieš- 
koti nemalonumų, bet tiesiog reikalauti jų. Nemanau, jog ji kokia 
nors ištvirkėlė, bet ji buvo jauna, ir ją visą laiką supo švytintys jau- 
ni gvardiečiai. 

Nesiliaudamas kramtyti, Kvorelas supratingai šyptelėjo. 

- Netekti dėl moters galvos galima dviem būdais, sere Kvore- 
lai, ir mes diskutuojam apie tą būdą, kai netenki galvos visiems lai- 
kams. 

Kvorelas tučtuojau atsikvošėjo ir atsiprašė. 

- Aš nuolat keičiau jos apsaugininkus ir kiekvienam asmeniškai 
kaliau galvon, kas yra valstybinė išdavystė. Princesė, žinoma, iki 
ausų įsimylėjo du ar tris apsaugininkus, na, ne visus tris iš karto, 
bet iš eilės. Kai mergina pradėdavo stipriai juos spausti, jie man 
pranešdavo ir aš perkeldavau vyrukus kitur. 

Nei: Karalius, nei Monpursas apie tai nežinojo, bet Malinda ap- 
kaltino serą Diurandalį ją šnipinėjant, persekiojant ir kišantis į jos 
asmeninį gyvenimą. Nuo tada princesė ėmė jo nekęsti. 

- Netrukus po to, kai tapau kancleriu, Juodųjų Rūmų agentai 
užtiko princesę su tuometiniu jos gerbėju kompromituojančiomis 
aplinkybėmis - tiesą sakant, intymiam kamputyje. Vos nekilo di- 

džiulis triukšmas. Tik nenorėdamas visko viešinti, Karalius neuž- 
darė komandoro Bandito ir dar kelių Žmonių - tarp jų ir manęs, 
kai suprato, jog tas prasižengimas jau ne pirmas - į Bastioną. Kro- 
manas tada manė, kad man galas. Aš irgi. 

- Ta kvailutė pati dėl visko kalta! - purkštavo Ketė. - Nesu- 
prantu, kodėl ji apkaltino tave. 

Diurandalis patraukė pečiais. 

- Tikriausiai nusprendė, kad tai aš viską suorganizavau. Nors 
turėjo kaltinti inkvizitorių. Nereikia jos per daug griežtai teisti. 
Ambrozas pareikalavo, kad daktarų ir pribuvėjų komisija ją apžiū- 
rėtų ir įsitikintų merginos nekaltumu; sunku rasti šešiolikmetę, kuri 
labai apsidžiaugtų tokiu pažeminimu. Jis nusprendė kuo greičiau 
princesę ištekinti, juolab kad ir pats ketino vesti princesę Djerdą 
Zeviljietę, mėnesiu jaunesnę už savo dukterį. Jo Didenybė nenorė- 
jo, kad rūmų juokdariai klausinėtų, kuri princesė, kuri karalienė. 
Tuo metu kaip tik pasimirė Belmarko karalienė, ir Ambrozas nuta- 
rė, jog tai puiki proga užbaigti karą; vienu akmeniu numušus du 
paukščius. - Žinoma, kur kas paprasčiau pasiūlyti dukterį, nei at- 
siprašyti pačiam... 

- O kaip tai patiko pačiai princesei? - užsigalvojęs paklausė 
Kvorelas. 

- Princesės išteka, kai joms liepiama tekėti - na, bent jau dau- 
guma. Aš tikrai baiminausi, kad Malindą teks varyti į laivą grasi- 
nant ginklu, bet klydau. Ji savo tėvo dukra, ir elgėsi oriai. Tiesa, 
princesė neabejojo, jog toji santuoka - mano sumanymas. 

Kvorelas pasimuistė. 

- Princesė iki šiol taip galvoja, mano pone? 

- Tikriausiai. Iš tiesų aš tam prieštaravau, žinoma, kiek drįsau. 
Karalius liepė man rūpintis savais reikalais. Jį sustabdyti galėjo Par- 
lamentas, bet Ambrozas jo nesušaukė, nes lordas Gyvačius smau- 
gė vieną vienuolyną po kito, ir auksas liete liejosi. Jis jau turėjo sū- 
nų, paveldėsiantį karalystę, ir neabejojo, kad susilauks su Djerda 
dar tuzino vaikų: Karaliui nebuvo nė penkiasdešimties. Be to, nė 
vienas Ugnies Žemių valdovas nemirdavo nuo senatvės. Ambrozas 
manė, kad Malinda, tapusi našle, labai greitai grįš namo. 

Deja, Ambrozo lūkesčiai nepasitvirtino. Karalius Radgaras iki 
šiol valdo Belmarką. Djerda buvo bevaisė. Jo sūnus mirė tais pa- 
čiais metais. Malinda per tuos metus neparašė tėvui nė eilutės ir 
nepriimdavo jo pasiuntinių. Apie anūkų gimimą jis sužinojo iš ofi- 
cialių šaltinių. Jeigu princesė neatleido savo tėvui, ką ji turi jausti 
man? | 

Iš visko sprendžiant, Aironhole per rūmų gyvenimo pamokas 

tokių dalykų nepasakodavo: Kvorelas spoksojo į Diurandalį išplė- 
tęs akis. Beje, kramtyti vyrukas nesiliovė. 

- Galbūt jis laiko Malindą surakintą bokšte, - pratarė Ketė. 

- Juodųjų Rūmų šnipai sako, kad ne. Regis, ji sveika, laimin- 
ga, ir liaudis ją myli. Gali būti, kad Karaliui mirus ji sugrįš bei pa- 
reikš teises į karūną... O gal ir ne. Vyriausiam jos sūnui aštuonio- 
lika, tad vietoj savęs princesė gali atsiųsti jį. Vienintelis abejonių 
nekeliantis dalykas - Malinda nė minutės nelaikys manęs savo 
kancleriu. Kad mano dienos suskaičiuotos, žinojau jau anksčiau, 
dar iki Siurbėlei šiandien ateinant pas mane. 

- Kas ta Siurbėlė, pone? 

- Kancleris Kromanas. Taip jį pavadino... vienas senas mano 
draugas, - vėl Monpursas! Vadinasi, Diurandalio sąžinė dar kirba. 
Ji atsigavo šiandien - iš baimės, ne kitaip. 

Paskui jie kalbėjosi apie paprastesnius dalykus, nes grįžo Kap- 
linas, seno tarno uosle pajutęs, jog sero Kvorelo lėkštę reikia papil- 
dyti. Pats svarbiausias, gyvybės ir mirties, klausimas: ar Kroma- 
nas nesudarė sandėrio su princese? Galbūt netikėtas šiandienos at- 
statydinimas - Malindos keršto pradžia? 

Pavalgęs vakarienę, Diurandalis atsisėdo į mėgstamiausią 
krėslą šalia Židinio ir žiūrėjo, kaip Ketė verpia. Kvorelas patraukė 
savo kėdę tarp jų. Keistas jausmas - tarsi Endis nebūtų išvažiavęs. 
Nors Endžiui jau trisdešimt ir, plaukiodamas prekybos reikalais, 
sūnus aplanko net Pikantiškas salas. Tačiau šis jaukus šeimyninis 
gyvenimas ilgai netruks. 

- Diurandali, meile mano, - tarė Ketė, neatitraukdama akių nuo 
besisukančios verpstės. - Serą Kvorelą supažindinai su visomis 
princesės karjeros smulkmenomis, bet taip ir nepaaiškinai, kuo jis 
čia dėtas. 

- A! Atsiprašau! Taigi prieš kelias dienas Karalius atsiuntė raš- 
tą, skiriantį man Durklą, bet be jokio paaiškinimo. Nieko nesupra- 
tau. Net supykau. Galiausiai nutariau, kad jis siūlo savotišką atsi- 
sveikinimo dovaną. Liko nedaug apdovanojimų, kurių jis man ne- 
būtų įteikęs. Daugelio atsisakiau pats, nes per didelė pagarba pri- 
šaukia priešus. Mes kovojom ir aršiai ginčijomės dvidešimt metų, 
bet aš visada, kaip sugebėjau, gyniau jo interesus. Net labai niršda- 
mas ant manęs, Karalius tai žinojo. Titulai, žemė, turtas - viską, ką 
galėjo duoti, jis man davė. Liko tik viena - Durklas. 

Truputį susiraukęs, Kvorelas linktelėjo. Būdamas jo metų, Vil- 
kailtis keliavo paskui savo šeimininką į pasaulio kraštą, 0 jis pri- 
verstas sėdėti čia ir klausytis aukštuomenės plepalų apie anūkus. 
Diurandalis negalėjo pamiršti berniuko veide švystelėjusio pasi- 

šlykštėjimo, kai jis atsisuko pasisveikinti su būsimu globotiniu. Jis 
pamatė sėdintį seną, sukriošusį politiką, kurio užpakalis jau pele- 
nus sijoja. Nors vaikinas akimirksniu meistriškai paslėpė savo 
jausmus ir daugiau nė karto jų neparodė, tikriausiai vis dar jaučia 
pasidygėjimą. Galbūt senasis lordas Rolandas kiek geresnis už 
markizą Natingą, bet jis nevertas, kad jaunuolis paskirtų jam visą 
gyvenimą. Kodėl naujai iškeptam Durklui turėtų rūpėti diegliai ir 
dantų skausmas? 

- Atrodė, jog jis mane perspėja, kad daugiau nepasikliaučiau jo 
gynyba. Jei jis tai pripažino, vadinasi, pripažino ir beviltišką savo 
būklę. Aš galėjau atsisakyti: Karalius per daug silpnas, kad su ma- 
nimi diskutuotų, bet nedrįsau. Viliuosi, jog suprasi ir atleisi man. 

- Jums nėra už ką manęs atsiprašyti, mano pone! 

- Liepsna, man juk nereikia Durklo, vaikine! Žiūrėdamas į ta- 
ve, matau veislinį žirgą, įkinkytą į sendaikčių vežėčias. 

- Aš matau vieną didžiausių epochos žmonių, pone, ir didžiuo- 
Juosi, galėdamas jam tarnauti. 

- Ačiū. - Ką daugiau bepasakysi? Toks jaunas ir toks stulbi- 
nantis melagis. Net apmaudu. 

Kvorelo akys švytėjo iš susijaudinimo. 

- Nepagalvokit, kad negerbiu jūsų, lorde, bet man regis, jums 
reikia Durklo. Taip mano Karalius. Argi jums negresia pavojus? 
Argi ne apie tai kalbėjo jo šviesybė? Argi Siurbėlė negrasino jums 
šiandien jūsų kabinete? 

- Neįmanoma vienam kovoti su vyriausybe, sere Kvorelai, o 
Kromanas dabar ir yra vyriausybė. 

- Reikia bėgti iš šalies, - triumfuodamas pareiškė Kvorelas. - 
Ir tai visai negėdinga. Jūs nepadarėte nieko blogo. 

Kodėl nepasisvečiavus Samarindoje? Artėja vidurnaktis, tad 
Evermenas tikriausiai toks pat senas, kaip ir Diurandalis. Tiesa, 
auštant jis vėl bus jaunas, toks kaip Kvorelas - vikrus, stiprus, 
gražus. 

Kvorelas, žinoma, apie Samarindą nieko nežino. Vaikinukui 
kelionės - egzotiški nuotykiai, bėgantis horizontas. Diurandaliui - 
betikslė tremtis, mirties laukimas kokiame nors nuobodžiame ma- 
žame užsienio miestelyje, saugantis svetimų ir Kromano samdytų 
žudikų, tykančių už kampo. Bėgti iš šalies, kuriai paaukojo tiek 
metų? 

Regis, Diurandalis grįžo prie to, nuo ko pradėjo. Gal šito Ka- 
ralius ir norėjo? Bet... 

- Tu taip ir nepaaiškinai, kodėl Karalius paskyrė Kromaną 
kancleriu po tiekos metų, - pasakė Ketė. 

- Pats nežinau. Galiu tik spėti, jog to tipo inkštimas pagaliau 
Ambrozui nusibodo. Jie juk uždaryti Sakalo Kryžiuje - dviese išti- 
somis savaitėmis. Gal valdovas tikisi, kad naujajam kancleriui ge- 
riau seksis derėtis su princese. 

Paėmusi vilnos kamuolį, Ketė paleido jį į vyrą. 

- Diurandali, tu neįtikėtinai kvailas! 

- Mieloji? 

Kvorelas net iškaito iš nuostabos ir taktiškai nusisuko. 

Ketės skruostai paraudo, bet ne dėl židinyje plevenančios ug- 
nies. 

- Už viso to slypi kažkas daugiau. Sakyk, kai Kromanas atnešė 
tau raštą, tu jį lietei? 

- Be abejo. Aš jį išvyniojau ir perskaičiau. 

- Ar šiandien ėmei į rankas dar ką nors neįprasta? 

Vardan visų Stichijų, dėl ko ji taip sunerimo? 

- Mieloji, tu kalbi mįslėmis. 

Ketė apsikabino save rankomis, tarsi jai būtų šalta. 

- Nuo tavo rankų sklinda burtų kvapas, - pasakė Ketė. 

Šimtas spėlionių šmėstelėjo Diurandalio galvoje, bet jis visas 
atmetė. 

- Kokie burtai? 

- Nežinau, bet man tai nepatinka! Kadaise jau esu tai uodusi. 
Sere Kvorelai, mano vyras nebuvo iki galo atviras su jumis, bet ir 
aš kai ko jam nepasakiau. Prieš savaitę, kai atėjo raštas apie jūsų 
skyrimą, vyras parsinešė jį namo, norėdamas parodyti man. Per 
dvidešimt penkerius metus Diurandalis niekada nesvarstė su ma- 
nimi valstybės reikalų, nes jį saistė kanclerio priesaika saugoti pa- 
slaptis, bet šis raštas asmeninis. - Ketė jautėsi akivaizdžiai nesma- 
giai, priversta teisintis; tikriausiai taip elgtis ją vertė labai rimta prie- 
žastis. Anksčiau ji NIEKADA taip nesielgė. 

Kvorelas jaudindamasis linktelėjo. Matyt, jis nusprendė, kad 
lordo Rolando namuose visada vyksta kas nors įdomaus. 

- Žinoma. 

- Tai ne jis nusprendė priimti Karaliaus siūlomą Durklą. Taip 
nusprendžiau aš. Aš jį įkalbėjau. 

- Esu labai jums už tai dėkingas, mano ponia. - Gražiai pasa- 
kyta! Labai įtikinamai. 

- Nuo to rašto irgi jaučiau sklindantį užkeikimo kvapą. 

- Ką! - drauge iškvėpė abu vyrai. 

Akimirką Ketė piktai suspaudė lūpas. 

- Reikėjo pasakyti tau apie tai, mielasis, bet užuodžiau labai sil- 
pnai, nebuvau įsitikinusi. Dabar aš tuo neabejoju, nes tai tas pats už- 
keikimas, kurį pajutau nuo tavo rankų, kai šiandien grįžai namo. Ne- 
žinau, kas tai yra, tačiau leistiniems burtams šis tikrai nepriklauso. 

- Koks nors naujas gydantis užkeikimas? - spėjo Diurandalis, 
bet Ketės žvilgsnis rodė, kad jo klausimas įžeidžia jos patirtį. 

Kvorelo mintys buvo labiau žemiškos. 

- Norite pasakyti, ponia, jog abu dokumentai - klastotės? Ar 
kad užkeiktas pats Karalius? 

- Noriu pasakyti, jog vyksta kažkas rimta, o dabar Kromanas 
išgujo mano vyrą iš rūmų. 

Ketei nebūdingos niekuo nepagrįstos fantazijos. Diurandaliui 
beliko patikėti žmona. 

- Ar gali Kromanas būti šio užkeikimo šaltiniu? 

Moteris gūžtelėjo pečiais: 

- Jei taip, jo negalima leisti prie Karaliaus. Ką veikia Baltosios 
Seserys? 

- Karalius Sakalo Kryžiuje. 

Sukrėsta Ketė prispaudė ranką prie lūpų. 

- Tai štai kas! 

Kvorelo akys neramiai lakstė nuo vieno prie kito. 

- Namas ant uolos anksčiau tarnavo kaip koplyčia užkeikimų 
apeigoms. Man baisu net pagalvoti, kas ten vykdavo, tačiau jis tie- 
siog kiaurai persigėręs burtais. Ten iki šiol likusi oktagrama. Net 
dabar aš negaliu prisiartinti prie tos vietos. Nė viena Baltoji Sesuo 
negali. 

Viena po kitos baigė degti žvakės, ir bibliotekoje tirštėjo prie- 
blanda. Diurandalis įmetė į židinį pliauską. 

- Neprisimenu Baltųjų Seserų Sakalo Kryžiuje, bet tikriausiai aš 
jas mačiau, tik neatkreipiau dėmesio. Negali jų ten nebūti! 

- Kaime, bet ne name, - paniurdama tarė Ketė. 

- Jeigu iš ten sunkiasi tiek užkeikimų, jog net tu pajutai, jos juk 
irgi turėjo pastebėti, tiesa? 

Ketė nenoriai linktelėjo. 

- Skamba įtikimai. Norėčiau prisiminti, kur aš tai uodžiau anks- 
čiau. Labai pažįstama. Tikriausiai kokio nors uždrausto ordino li- 
kučiai. Į kai kuriuos vienuolynus juk veždavaisi mane. 

- Ar jūs galėtumėte grįžti į Sakalo Kryžių, mano pone? - negar- 
siai paklausė Kvorelas. 

- Formaliai man namų areštas. - Kromanas pasinaudos ma- 

žiausia Diurandalio klaida, kad uždarytų jį į Bastioną - žinoma, jei- 
gu jis apskritai ieškos akstino. Diurandalis pamėgino įsivaizduoti, 
kas nutiks, jei jis iškeliaus. Kur bus Kromanas - tenai ar Greime- 
ryje? Kaip jį sutiks komandoras Drakonas? Net jei Ambrozui pra- 
neš apie buvusio kanclerio atvykimą, ko galima tikėtis - gal jis 
lauks, kol lordas Rolandas atšliauš ant kelių, prašydamas priimti jį 
atgal? - Karalius manęs nepriims. 

- Kur šiuo metu vyresnioji Motulė? - paklausė Ketė. - Greime- 
ryje ar Okendaune? 

- Net neįsivaizduoju. 

- Tu negali vykti į rūmus, vadinasi, aš privalau keliauti į Oken- 
dauną. Galų gale priklausau toms, kurios skelbia pavojų. Jeigu 
Motulės ten nerasiu, viską papasakosiu vyresniajai vienuolei. 

Diurandalis susižavėjęs šypsojosi jai. Nepaisant to, kad net ne- 
ilga kelionė karieta Ketę išvargino, ji rimtai kalbėjo apie kur kas il- 
gesnį kelią į pagrindinę Baltųjų Seserų buveinę, ir dar viduržiemį. 

- Pakaks ir laiško, brangioji. Galim pasiųsti Pardoną, - siųsti 
Kvorelą būtų patikimiau, bet jis nepaliks savo globotinio. 

- Ar Karalius neatrodė, nesielgė kaip nors neįprastai, kai jį ma- 
tėte, pone? 

- Nieko keisto, išskyrus tai, kad jis merdėjo. Bet jei kas nors ir 
atsitiko, - 0 aš nesu tuo tikras, - tai turėjo įvykti per Ilgąją Naktį - 
po paskutinės mano kelionės į Sakalo Kryžių, bet prieš jam pasira- 
šant tavo Saitų raštą, - Karaliaus rašysena ant rašto buvo netikėtai 
aiški ir tvirta, prisiminė jis. Nejau ir tai svarbu? 

- Ką gi, - pasakė Ketė. - Laikas miegoti. - Ji atsistojo, vyrai ir- 
gi pakilo. - Dabar miegosim ramiau, žinodami, kad šalia yra Dur- 
klas, pasirengęs apginti mus nuo bet kokių piktadarių. - Ji paėmė 
žvakę ir uždegė ją nuo kitos. 

- Kai greta jūsų antrasis Diurandalis, ponia? - linksmai nusi- 
stebėjo Kvorelas. - Jis iškapos visą gaują greičiau, nei aš spėsiu 
išsitraukti Rėžiką. Visi žino, jog būtent todėl Karalius ir neskyrė jo 
šviesybei Durklo. 

- Diurandalis kadaise turėjo Durklą. Jūs šito nežinojote? 

- Na, girdėjau. Jis žuvo užjūryje, tiesa? Smulkmenų nežinau. 

Šis nekaltai besišypsantis jaunas maištininkas bandė išpešti 
ankstesnio Durklo istoriją iš savo globotinio vos tik jie išvyko iš 
Aironholo. Šito Ketė nežinojo. Bet ji žinojo, kad Diurandalis parašė 
smulkią ataskaitą apie savo kelionę į Samarindą, kuri po jo mirties 
turėjo būti saugoma Aironholo archyve. Iki šiol ji vienintelė ją 
skaitė. 

- Ten, viršuje, - tarė moteris. - Juoda knyga. Jūs rasite ją... 

- Ne! - įsiterpė Diurandalis. - Aš draudžiu! - Jis iki šiol grau- 
žėsi, kad Vilkailtis nebuvo pagerbtas taip, kaip nusipelnė, bet pa- 
pasakoti antrajam Durklui, kaip jis apvylė pirmąjį, per daug skaus- 
mingas pažeminimas. Lordas Rolandas pasisuko, norėdamas už- 
pūsti žvakes. 

Akimirksniu, tarsi arbaleto strėlė*, kurios vardu jis vadinosi, 
Kvorelas perskriejo kambarį ir pagriebė Ketę, nespėjus jai pargriūti 
ant grindų, sutrypdamas moteriai iš rankų iškritusią žvakę. Diuran- 
dalis nespėjo nė žingsnio žengti. Kvorelas nunešė šeimininkę ant 
sofos ir pasodino. 

- Regis, paprasčiausias apalpimas, pone. Žiniuonį... nors, ji 
juk negali, ar ne? Gal šaltą kompresą? Pakvieskite jos kambarinę, 
tegu atriša ponios... e... korsetą, taip, šeimininke? 

- Paskambink varpeliu. - Diurandalis suklupo ant kelių šalia 
žmonos, sunerimęs bei sudirgęs dėl savo bejėgiškumo. Visą gyve- 
nimą pasižymėjo greita reakcija ir tuo didžiavosi. 

- Nereikia, man viskas gerai, - pasakė Ketė. - Prašau, nereikia, 
sere Kvorelai. Tiesiog apsvaigo galva. - Ji mėgino drąsiai nusišyp- 
soti ir pasilenkusi pasitaisė suknelę. 

- Vyno! - riktelėjo Diurandalis. Kvorelas jį aplenkė, pastvėręs 
nuo stalo grafiną. 

- Man po galva pagalvę, mielasis? Ačiū. - Ketė dar buvo išba- 
lusi, bet jau juokėsi, spausdama vyro ranką. - Tiesą sakant, labai 
malonu, kai vyrai šokinėja aplinkui, rūpindamiesi tavimi. Nusira- 
mink, mielasis! Aš tikrai ne nėščia. 

Kvorelas vos neišliejo vyno, kurį jai tiesė. Vis dėlto jau po mi- 
nutės ledi Ketė ramiai sėdėjo ir tvirtino, kad jaučiasi puikiai. 

Diurandalis atsisėdo ant sofos šalia žmonos. 

- Nepamenu, kad anksčiau tau būtų taip nutikę. 

- Aš irgi! Ir daugiau nenutiks. - Trumpam užsigalvojusi, ji su- 
spaudė lūpas. - Aš per staigiai pašokau. Ir tas sukrėtimas. Aš pri- 
siminiau. 

- Ką prisiminei? 

- Kur anksčiau susidūriau su tuo užkeikimu. Duok dar kartą 
savo ranką. - Ji priglaudė ją prie skruosto. - Taip. Tai iš Samarin- 
dos. 

Diurandaliui aptemo akyse nuo siaubingo įtarimo. Šiurpas per- 
bėgo per nugarą. Tačiau tai negali būti tas siaubas? Ne čia, Šivija- 
lyje? 

- Tu atpažinai užkeikimą. Kodėl esi tokia įsitikinusi? 


*Ouarrel (angl.) - arbaleto strėlė. 

Ji pasirėmė rankomis smakrą taip, kaip darydavo, nenorėda- 
ma, kad jai trukdytų. 

- Todėl, kad kai grįžai, dvokei šituo kelias savaites. Jei nebū- 
čiau tavęs taip mylėjusi ir taip norėjusi, būčiau negalėjusi net bū- 
ti šalia tavęs. Paskui tai praėjo. Bet tą jausmą gerai įsiminiau. 

- Tai buvo auksas. Auksiniai kaulai. 

- Man nesvarbu, kas tai buvo. - Ketė krūptelėjo. - Bjaurastis! 
Kad ir kas tada tave apnuodijo, nuo tavęs vėl tai sklinda, nuo Ka- 
raliaus rašto irgi. 

Paskutinį paslaptingos mozaikos langelį uždengė Kvorelas, bet 
tai įvyko jau rytą. 

Nemiga Diurandalį kankino retai, tačiau tądien taip greitai ir 
tiek daug visko nutiko. Gulėdamas tamsoje atmerktomis akimis bei 
klausydamas tylaus Ketės alsavimo, jis prisiminė apie knygą ir su- 
prato, jog Kvorelas vargiai atsispirs pagundai. Oficialiai berniūkštį 
apgyvendino rūbinėje priešais šeimininkų miegamąjį, bet lovos 
Durklui nereikėjo. Jis dabar galėjo būti bet kurioje namo vietoje. 

Kas blogiau - leisti perskaityti viską apie Vilkaičio mirtį ar pa- 
rodyti, kad jo globotinis per daug susinervinęs, jog galėtų užmigti? 
Ar galėtų Diurandalis paimti knygą taip, kad jaunasis Durklas to 
nepastebėtų? Jis atsargiai išslinko iš po antklodės, surado savo 
chalatą ir basas, ant pirštų galiukų, prisėlino prie durų. Raustis 
ten, kur nakvoja ką tik iškeptas Durklas, ne itin protinga, bet pa- 
bandyti galima. Diurandalis pravėrė duris. Iš tamsos jo ausis pa- 
siekė mergiškas šnabždesys: "O taip, taip, taip..." 

Atsidusęs šeimininkas atsargiai uždarė duris. 

Kartais lovos prireikia net ir Durklui. 


Akys lipte lipo, ir lordas Rolandas rytą eidamas pusryčiauti 
jautėsi lyg išspausta citrina. Žiemos diena apniukusi, kaip ir jo 
nuotaika, kamine ūžauja vėjas, langus čaižo lietus. Kvorelas, švie- 
čiantis it vasaros vidurdienis, smagiai dorojo lėkštę keptų avienos 
šonkauliukų, užgerdamas juos alumi. Jis iškart pašoko, nusilenkė 
ir išsišiepė iki pat ausų. Ketė atsargiai nusišypsojo. 

Pamačiusi suirzusį vyro veidą, ji mandagiai pranešė Kaplinui, 
kad stalą pasidengs patys. Tarnui išėjus, Diurandalis vos atsispy- 
rė pagundai jį sugrąžinti, jog Žmona negalėtų kalbėti apie reikalus 

- tik tai ir sukosi jos mintyse. Jie nespėjo susitarti, kokiomis pato- 
giomis temomis kalbėsis pusryčiaudami. Diurandalis įsipylė stik- 
lą sidro. 

- Aš perskaičiau jūsų knygą, mano pone, - linksmai pranešė 
Kvorelas. 

- Ką? - suriko Diurandalis. 

Vyrukas net nemirktelėjo. 

- Perskaičiau jūsų knygą apie Samarindą. 

- Aš labai aiškiai liepiau to nedaryti! 

- Taip, pone, aš girdėjau. - Durklas ramiausiai gūžtelėjo pe- 
čiais. 

- Mielasis, - švelniai įsiterpė Ketė. - Tu elgiesi kaip Karalius. 

- Karalius? Aš nė per nago juodymą nepanašus į Karalių! Ką 
tuo nori pasakyti? 

- Tu pyksti ant sero Kvorelo tik dėl to, kad jis skrupulingai 
vykdo savo pareigas. 

Diurandalis pasistengė sutramdyti pyktį; panašiomis repliko- 
mis jis pats gana dažnai pavaišindavo Ambrozą. Lordas pažvaira- 
kiavo į atvirai besišypsančią žmoną, paskui į savo pagarbų, bet ne- 
palenkiamą, Durklą. Naktį berniukas tikriausiai netinginiavo. 

- Atleisk. Knyga, be abejonės, padės geriau atlikti savo parei- 
gas, tad ją perskaitęs, pasielgei teisingai. Beje, kokias padarei išva- 
das? 

Kelias sekundes Kvorelas atidžiai žiūrėjo į Diurandalį. 

- Aš supratau, kad savo gyvenimo kartelę turėsiu kilstelėti ge- 
rokai aukščiau, nei įsivaizdavau. Aš... aš verkiau, pone. 

Taikliai pasakyta. Įdomu, ar berniūkštis toks puikus aktorius, 
ar kalba nuoširdžiai? Diurandalis tik šniurkštelėjo nosimi. 

Iš Ketės gerklės ištrūko garsas, įtartinai primenantis slopinamą 
juoką. 

- Gal norėtumėte keptų šonkauliukų, Jūsų Did... pone? 

- Ne, ačiū! Ir baik tuos juokelius apie mane ir Karalių. Sere 
Kvorelai, ar aptikai ką nors, kas paaiškintų mus dominančius klau- 
simus? 

- Tik tai, kad nesu girdėjęs apie baisesnius burtus. Nemarumo 
kaina - nesibaigiančios žudynės! - Jis slapčia žvilgtelėjo į Ketę, lyg 
laukdamas jos pritarimo, bet moteris atsistojo ir nuėjo prie servi- 
ravimo stalelio. - Jo Didenybę jūs pažįstate geriau nei kas kitas, 
pone. Jei Kromanas pasiūlytų šitą užkeikimą, ar Ambrozas su juo 
sutiktų? 

"Kaip manai, kodėl aš visą naktį nemiegojau?" - vos nesubliu- 
vo Diurandalis. 

- Tas Karalius, - senojo Durklo balsas skambėjo ramiai, - ku- 
riam tarnavau visą gyvenimą - ne. - Akimirką Diurandalis patylėjo: 
ar jis kalba nuoširdžiai? - Bet kai žmogui atveriamos paskutinės 
durys, tos, už kurių daugiau nieko nebėra... kai pavojus iškyla jo 
viso gyvenimo darbams... Kraujas ir plienas, vaikine, aš nežinau! 
Beje, gal jis apskritai negalėjo rinktis. Juk pats skaitei, kaip Ever- 
menas priprato prie tų siaubingų vaišių, paragavęs jų vos vieną 
kartą. Ir ten buvo nebe tas Evermenas, kurį prisiminiau nuo Airon- 
holo laikų, - jis atrodė taip pat, bet jo sąmonė buvo kitokia. Jeigu 
Kromanas paruošė užkerėtą mėsą ir patiekė ją Karaliui... Bet iš kur 
Kromanas žino, kaip tiksliai atlikti apeigas? Ar tik inkvizitorius ne- 
siuntė į Samarindą dar vienos ekspedicijos, kad iki galo iššniukšti- 
nėtų visas paslaptis? Bet juk jis tik karaliaus sekretorius... 

- Pagalvok apie faktus, mielasis. - Ketė padėjo ant stalo pilną 
lėkštę ir atsisėdo į savo vietą. - Naujai ekspedicijai suruošti jis tu- 
rėjo ketvirtį amžiaus. Kromanas iki šiol palaiko tamprius ryšius su 
inkvizicija, tik jie 1r gali išvogti paslaptis. Gali būti, kad pats Kara- 
lius... 

- Ne! Netikiu, jog Ambrozas galėtų taip pasielgti! Aš nealkanas. 

- Tau reikia pasistiprinti. Jo Didenybės sveikata ėmė prastėti 
prieš penkerius metus. Pakanka laiko, kad nukeliautum į Samarin- 
dą ir sugrįžtum atgal. 

- Nesąmonė! Aš Žinočiau, jeigu kas nors tokią ekspediciją bū- 
tų sumanęs. - Diurandalis piktai pažvelgė į Ketę. Jei taip tikrai at- 
sitiko, čia ne Ambrozo, bet Kromano kaltė! 

- Atleiskite, - įsiterpė į pokalbį Kvorelas. - Jūs matėte Hirvordą 
- mano Antrasis pone. Tai štai. Jo senelis buvo inkvizitorius. Kar- 
tą jis pasakojo, kaip senelis supažindino anūką su knygomis. Jis jų 
neskaitė - mokėjo viską mintinai. Galėjo žodis žodin pakartoti bet 
kokią knygą, kurią kada nors buvo skaitęs. Inkvizitoriams specia- 
liai užkeikiama atmintis. 

- Labai atsiprašau, - tarė Diurandalis, atlėgus stingdančiam 
skausmui krūtinėje. 

- Už ką, milorde? 

- Yra už ką. Galėjau tai suprasti prieš daugelį metų. Apsisiau- 
tęs nematomu apsiaustu, Kromanas įsmuko paskui mane į vienuo- 
lyną ir stebėjo apeigas, jis galėjo viską įsiminti... - KRAUJAS IR 
LIEPSNA! Ar tik ne dėl to inkvizitorius mėgino juos su Vilkailčiu 
nužudyti: kad liktų vienintelis, žinantis tą siaubingą paslaptį? Ar vi- 
sus šiuos metus Karalius žinojo, jog Kromanas atmena ritualą? O 
gal Ambrozas tai įtarė? Ar tik ne dėl to ilgus metus Karalius pa- 
kentė šį bjaurų šliužą? 

- Ką ketini dabar daryti? - paklausė kaip visada praktiška Ketė. 
- Per tokį lietų? 

Geras klausimas. Diurandalis svarstė galimybes. Bėgti, išvykti 
į užsienį? Ne dabar. Kam nors papasakoti? Kam? Kas patikės, kad 
tokius kliedesius buvęs kancleris skleidžia ne todėl, jog nori atgauti 
savo pareigas? Jeigu lordas galėtų galvoti tik apie save, jis tiesiog 
imtų ir nudėtų Kromaną, ką reikėjo padaryti prieš daugelį metų. 
Bet Šivijalis - ne Altaina. Čia žmogžudžius karia, tad Ketė taptų pa- 
karuoklio našle, ir jei Kvorelas įtartų jo užmačias, kol gyvas ne- 
leistų jam to padaryti. 

- Jeigu Kromanas daro tai, kuo mes jį įtariame, jis kiekvieną 
dieną turi ką nors nužudyti. Ar gali žmogžudysčių niekas nepaste- 
bėti? Kas jam padeda? 

- Akivaizdu, kad Gvardija, - piktai sumurmėjo Kvorelas. - Jei- 
gu globotinio gyvybę gali išgelbėti kieno nors kūnas, Durklas tą 
kūną gaus, - vaikino veidas išbalo ir jis padėjo atgal į lėkštę šon- 
kaulį, kuriuo ką tik mosavo ore. - Arba atiduos savo noru. 

- Ak, ne, - beveik suvaitojo Ketė. - Ne, ne, ne! 

Karalius, RYJANTIS savo Gvardiją? 

- Jiems nepavyktų to nuslėpt, - pasakė Diurandalis, mėginda- 
mas įtikinti ne tik klausytojus, bet ir save patį. - Žmonės Šivijalyje 
nedingsta taip, kad jų nepasigestų. Jeigu Karalius tai daro, vadina- 
si, lankytojus jis turi priimti kartą per dieną, tada, kai būna maž- 
daug savo tikrojo amžiaus... - iškart po saulėlydžio, kai priėmė 
Diurandalį? Ne. Kojos žaizda dvokė iš tikrųjų. Tai atsitiko vėliau - 
jei apskritai atsitiko. 

Atsakymų į šiuos klausimus reikėjo ieškoti Sakalo Kryžiuje. 

Kvorelas irgi tai suprato. 

- Jums namų areštas, mano pone. Beje, jūsų namuose yra 
Kromano šnipas. 

- Aš tikėjausi, kad jis... Tu tikrai Žinai? 

- Kambarinė Nelė, pone. - Kad ir koks geras aktorius būtų, 
Kvorelas neįstengė nuslėpti pasididžiavimo tuo, jog taip puikiai at- 
lieka asmens sargybinio pareigas. 

- Kas tau pasakė, kad tai Nelė? 

- E... Merė, pone. Ir Gvena. 

- Abi? Atskirai, nesusitarusios? 

- Žinoma, pone! Aš norėjau pasakyti... - Pagaliau jaunasis Dur- 
klas paraudo. 

Ketė pliaukštelėjo ranka per stalą. 

- Aš pasikalbėsiu su Nele! 

- Ji, galima sakyti, jau pati prisipažino, mano ponia, - sumur- 
mėjo Kvorelas, dar labiau parausdamas. 

- Ką? Ar tik neįaudrinote visų mano merginų, sere Kvorelai? 
Tik dėl to... 

- Nebark vaikinuko, - tarė Diurandalis. - Jis tik uoliai ir skru- 
pulingai atlieka savo pareigas - ir neįtikėtinai ištvermingai... 

Kvorelas susigėdęs vyptelėjo. 

- Vyrai! - Ketė sušnypštė visai taip kaip Karalius. Tai buvo ne- 
labai sąžininga: vyras ją perspėjo, kas bus, kai namuose atsiras 
Durklas. Ketė net sutiko, jog jie turi prisiimti finansinę atsakomybę 
dėl nepageidaujamų pasekmių. - Ką gi! Aš vykstu į Okendauną ir 
viską papasakosiu Seserims. 

- Bet... - tarstelėjo Kvorelas, šnairuodamas į savo globotinį. 

- Tau nebūtina važiuoti, mieloji. - Netikėtai Diurandalis paste- 
bėjo, jog ištuštino visą lėkštę ir pasistengė nuslėpti, kad net pats dėl 
to sutriko. 

- Tai mano pareiga. Pasiimsiu kartu Nelę ir pasiliksiu tenai ke- 
lioms dienoms, kad pailsėčiau po kelionės. Apie tai, ką jūs, vyrai, 
ketinate daryti, kol manęs nebus, man geriau nežinoti, bet ir to, ką 
jau žinau, joks inkvizitorius iš manęs neišpeš. 

NA IR MOTERIS! 

- Sere Kvorelai, gal būtumėte toks malonus ir paliktumėte 
mus minutėlei? 

Durklas susiraukė, bet klusniai atsistojo ir nuėjo link durų, pa- 
keliui užmesdamas akį į langus: ar patikimai uždaryti. Sunkios 
ąžuolinės durys užsivėrė vaikinui už nugaros. 

Ketė laukė priekaištų. Nors buvo rytas, ji jau atrodė pavargu- 
si; jos liesumas - anaiptol ne mados vaikymasis. Nuo tada, kai Ka- 
ralius sunegalavo, Diurandalis dirbo po keturiolika valandų per pa- 
rą, bet vis tiek turėjo pamatyti. Dar labiau erzino tai, kad tarnai ži- 
nojo viską, ko nepastebėdavo jis. 

- Brangioji, vakar vakare Kvorelas, padėdamas tau, prakalbo 
apie žiniuonius. Tada nekreipiau dėmesio, bet dabar supratau, ką 
vaikis norėjo pasakyti. Jis žino, kad tu negali ištverti gydomųjų už- 
keikimų. 

- Daugelis Baltųjų Seserų negali tverti. 

- Bet ne visos. Iš kur jam žinot, jog tu viena jų? Žinoma, jis 
plepėjo su tarnaitėmis. Kalbant rimtai, pagal pareigas jam priklauso 
susipažinti su namų aplinka. Bet kodėl jos pasakojo apie tave? 

Lyg užsispyrusi mergaitė, Ketė užrietė smakrą. 

- Fi! Plepalai lovoje. Spėju, jie kalbėjosi apie vaikų gimstamu- 
mą. 

- Esu visiškai įsitikinęs, jog Kvorelas nediskutavo apie vaikų 
gimstamumą. 

- Tai ir paklausk jo - šis žmogus apdovanotas daugybe talentų. 
O kol kas, mielasis, abu turime neatidėliotinų reikalų. Kai susitvar- 
kysime su dabar užklupusia bėda, aš mielai apsvarstysiu su tavimi 
mūsų ateities planus. 

- Bet Okendaunas... 

- Aš puikiai ištversiu kelionę į Okendauną, Diurandali. Noriu, 
J0g mūsų ateitis būtų kuo ilgesnė, supratai? Tu išsiaiškink viską su 
ponu Kromanu iki galo - kad daugiau nereikėtų prie jo grįžti! - Ke- 
tė ryžtingai atsistojo. - Tikiuosi, kol manęs nebus, jūs nesėdėsite 
čia ir nesišildysite rankų prie židinio. 

Diurandalis pasivijo žmoną, nespėjus jai prieiti prie durų. 

- Tu man nepasakysi? 

- Paskui. Tavo reikalai skubesni nei maniškiai. 

- Tada saugok save, mieloji. 

Ketė padėjo galvą vyrui ant peties. 

- Tu save irgi, mylimasis. Sugrįžk namo. Nenoriu likti viena. 


7 


Atsakymas slypėjo Sakalo Kryžiuje - vadinasi, ten ir reikėjo 
vykti, nors Diurandalis neįsivaizdavo, ką ten darys. 

Jeigu Alvivolzas ir buvo sekamas, kaip iš kibiro pilantis lietus 
sekliams trukdė net labiau nei tirštas rūkas; jis nuplovė sniegą, ku- 
riame galėjo likti kokie nors pėdsakai. Eidamas per sodą ir giraitę, 
Diurandalis neabejojo, kad paspruks nepastebėtas. Jis automatiš- 
kai paklausė Kvorelo, ar tas susitvarkys su Senuoju Kariūnu, ir iš- 
girdo neabejotiną patikinimą. Deja, juodam eržilui naujasis raitelis 
patiko - tai išdavikas! - jie labai tiko vienas kitam, judėdami tarsi 
vienas pasakiškas padaras. Diurandaliui atiteko Musė, neišsiski- 
rianti nei vikrumu, nei greičiu, bet galinti nepavargdama risnoti iš- 
tisą dieną. Laukė ilga ir nelinksma kelionė. 

Kai Diurandalis pajuto pirmą šalto vandens čiurkšlę nutekant 
už apykaklės, lordas pagalvojo, jog dar vakar jis faktiškai valdė Ši- 
vijalį, o šiandien virto nusikaltėliu vien dėl to, kad išvyko iš namų. 
Visą gyvenimą jis sąžiningai tarnavo Karaliui, o dabar planuoja 
žmogžudystę ir išdavystę. Kromanas... jeigu Kromanas paklius 
jam į rankas, ar Diurandalis nužudys naująjį kanclerį? Gali būti. Jis 
per ilgai negrąžina skolos už Vilkailčio mirtį. Tik mintys apie pa- 
sekmes, kurių sulauktų Ketė su Kvorelu, vertė jį abejoti. 

Diurandalis vengė pagrindinio kelio į Grendoną, baimindama- 
sis, jog atsitiktinis Karaliaus kurjeris jo neatpažintų - tikimybė ne- 
didelė, bet rizikuoti nesinorėjo. Dėl tos pačios priežasties nutarė 
aplenkti Steirtauną, pasukęs labiau į pietus, link Greit Elbos, kuri, 
tarp kitko, plytėjo arčiau Sakalo Kryžiaus. 

Bjaurios oro sąlygos trukdė kalbėtis keliaujant. Tad savo pla- 
nus Kvorelui Diurandalis papasakojo tik jiems apsistojus nedidelia- 
me priemiesčio viešbutyje. 

- Mums reikalinga nakvynė, tegu ir vienai nakčiai, o vienas 
senas mano draugas netoli Greit Elbos turi viešbutį. Jis vardu 
ponas Bailesas Tvenas, bet iš tiesų jis seras Bailesas. Jis buvo 
mano Antrasis, tad šis vyrukas tokia pat sena kriošena kaip aš. 
Nesivaipyk taip, žiūrėdamas į savo globotinį: tai nepagarba. Jis 
gali mums pagelbėti ir neabejoju, jog tikrai netrukdys. Iškart tave 
perspėju: jis truputį... net labiau nei truputį, keistas. Paprastai su 
manimi jis elgiasi draugiškai, bet nemėgsta nei Gvardijos, nei mūsų 
Ordino. 

Kvorelas laukė išsamesnio paaiškinimo, bet daugiau Diuranda- 
lis nieko nesakė. 

- Nesimačiau su juo dvejus metus... Jis turėjo gražią dukterį. 
Elkis, kaip lieps tavo sąžinė ir nuojauta, bet, būdamas tavo metų, 
kitų Durklų dukterų aš vengiau kaip ugnies. Ir dar: jos legendomis 
apie Durklus žavisi mažiau. 

- Supratau, pone. Jeigu per daug sau leidau jūsų namuose... 

- Ne, aš to tikėjausi. Būdamas tavo amžiaus, elgiausi taip pat. 
Tai pašalinis Saitų užkeikimo poveikis. 

Negana to, Durklo darbas reikalavo kompensacijos. Iš keturių 
lordo Blufildo Durklų vienas žuvo, priešindamasis areštui. Kitus tris 
Monpursas sėkmingai sugavo, bet tik Bailesui pavyko atlaikyti at- 
leidimo apeigas, tačiau jo sąmonė kiek susidrumstė. Bus ramiau, jei 
Kvorelas šios istorijos neišgirs, nes Blufildas buvo pirmasis Kara- 
liaus Ambrozo kancleris, užsitraukęs jo nemalonę. 

Kita priežastis, dėl kurios Diurandalis nutarė apsistoti Baileso 
tavernoje, ta, jog Karaliaus Durklai vengė šios vietos. Jiems nepa- 
tiko pavadinimas. "Sulaužytas kardas". 

Diurandaliui dar nė karto neteko lankytis čia Žiemą, ir jis susi- 
raukė, pamatęs, kaip apgailėtinai bei nykiai atrodė šiaudais dengtas 
namelis, stovintis po tamsiais pakelės medžiais. Jis dar labiau nu- 
siminė, supratęs, kiek daug vandens nutekėjo nuo paskutinio jo 
apsilankymo, nes tarpduryje pasirodžiusi moteris galėjo būti tik 
kadaise gražuole vadinta Baileso duktė. Ji neteko beveik visų dan- 
tų, priaugo nemažai kilogramų ir pagimdė mažiausiai trejetą vaiku- 

čių, du 1š kurių laikėsi įsitvėrę jos sijono. Trečią ji maitino krūtimi, 
o netolimoje ateityje, regis, pasaulį turėjo išvysti ir ketvirtasis. Ir 
plaukai, ir jos veidas tiesiog prašėsi išprausiami. 

Ji žiūrėjo į Diurandalį, bet nepažino jo. 

- Galiu pasiūlyti jums vakarienę ir lovą, sere, jei jūs patys pri- 
žiūrėsite savo arklius. Vyrų namuose nėra, tik aš ir vaikai. 

Jie sutiko arklius į arklidę nuvesti patys. Pakeliui Kvorelas šai- 
pydamasis pastebėjo, kad jo sąžinė visiškai rami. 

Nepaisant prastokos tavernos išorės, vakarienę šeimininkė pa- 
teikė padorią, alus irgi buvo neblogas. Padengusi svečiams stalą, 
kitame jo gale moteriškė pasidėjo dubenį sau su vyresniuoju sūnu- 
mi ir ėmė darbuotis likusiais dantimis. 

Vakarienės metu Diurandalis kalbėjosi su Kvorelu apie arklius, 
paskui pasakė šeimininkei, kad anksti rytą jie išvyksta, bet kitą 
naktį tikriausiai grįš. Buvęs kancleris numetė jai per stalą auksinį. 
Pasiklausė, kaip nujoti į Steirtauną, norėdamas pasitikrinti, ar gerai 
atmena kelią į Sakalo Kryžių, tačiau šio pavadinimo garsiai neišta- 
rė. 

- O kur pats ponas Tvenas tokią bjaurią dieną? - pagaliau pa- 
klausė. 

- Išėjo su Tomu. Su mano vyru. 

- Kur? 

Duonos gabalėliu ji išdažė dubenį. 

- Ieškoti Nedo iš Greit Elbos. Jis pradingo. Visi ir ieško jo. 
Vaikis kvailelis, matyt, pasiklydo. 

Diurandalis su Kvorelu susižvalgė, abiejų akyse atsispindėjo 
siaubas. 

Šią naktį Diurandalis miegojo. Antrajai žvakei nudegus du 
trečdalius, Kvorelas jį pažadino. Susisupęs į apsiaustą, virpėdamas 
ir žiovaudamas, lordas Rolandas paniro į naktį, kur jo laukė uolu- 
sis Durklas, jau pabalnojęs ir prie vartų nuvedęs arklius. Nors lie- 
tus liovėsi, buvo tamsu lyg rūsy. Pasiekus Sakalo Kryžių, tamsa 
bus jų sąjungininkė: bastytis aplink Durklų saugomą vietovę ypač 
pavojinga. Tiesa, kol kas neaišku, ar jiems pavyks iki ten nukakti. 
Na, bent jau arkliai galėjo eiti tik žingine. 

Tik iškeliavus, Diurandalis pastebėjo, kad vėl joja Muse. Kvo- 
relas, netardamas nė žodžio, palaikė balnakilpes, ir jis nesidairyda- 
mas užsėdo ant arklio. Gudriai sugalvota! Diurandalis nebuvo nu- 

siteikęs ginčytis, bet jei tas vaikis nusprendė, kad Kariūnas - jo ar- 
klys, jis Žiauriai klysta. 

- Paprasčiausia žvalgyba? - paklausė Kvorelas, jiems pasukus 
prieš vėją. 

- Tikiuosi, taip. Jeigu jie tikrai atlieka užkeikimo apeigas, tai 
turi vykti rūmuose. Ten keturi kambariai - po du kiekviename 
aukšte. Užkeikimų vieta, žinoma, turi būti ant žemės, ir oktagra- 
ma išdėstyta virtuvės kambaryje. Vienintelės durys iš jos veda į 
sargybinių kambarį. Jeigu pasiseks, prisėlinsiu iki pat lango ir pa- 
siklausysiu. Išgirsiu giedojimą - vadinasi, taip ir yra. Neišgirsiu - 
mes klydome. 

- Geriau leiskite tai atlikti man, pone. Nėra prasmės eiti abiem. 

VELNIAI RAUTŲ TUOS SAITUS! 

- Ar būtina tai daryti? - suniurnėjo Kvorelas, nesulaukęs atsa- 
ko. - Manau, jog kaimo kvailelio dingimas pakankamai svarus įro- 
dymas. Pasiklausinėkim Steirtauno apylinkėse, ar pastaruoju metu 
daugiau niekas nepradingo - ir viskuo įsitikinsime, argi ne taip? 

- Manau, tu teisus, ir vis dėlto... Velniai griebtų, mes juk kal- 
tiname patį Karalių! Mes tvirtinam, kad savo Gvardiją jis pavertė 
vilkų ruja. Bijau, jog vien tik tavo logikos per maža. 

- Tikriausiai tai dar vienas pašalinis Saitų veiksnys, - įsižeidęs 
tarė Kvorelas. - Anksčiau nepastebėjau, kad mąstau logiškai! Ir 
kad esu ypač atsargus. 

- Su tavo loginiu mąstymu viskas gerai. Ir atsargus tu tik to- 
dėl, jog nuo to priklauso mano saugumas. Savo gyvybe tu rizi- 
kuosi net negalvodamas. 

- Tikiuosi, kad taip. 

- Nebūtinai. Geras Durklas pirmiausia pasikliauna galva. Rei- 
kia Žinoti, kada pulti ir kada atsitraukti, kada kirsti ir kada atremti 
smūgį. Kai mes su Vilkailčiu mėginom bėgti iš vienuolyno, aš ne- 
sustojau ir nepradėjau įrodinėti, kad fechtuotu geriau, todėl turė- 
čiau dengti atsitraukimą. Leidau jam dirbti savo darbą, o pats bė- 
gau kaip zuikis. Svarbu, ne KAIP atlikti darbą, bet KADA. 

Rėždamas šią pamokomąją tiradą, lordas Rolandas suprato pa- 
siklydęs. Tik prieš aušrą prašviesėjus debesims, jam pavyko rasti 
kelią, kuris, jo manymu, turėjo nuvesti, kur reikia. Beje, iš šio kelio 
irgi teko išsukti, nepasiekus pirmų vartų - ten galėjo stovėti sargy- 
binis. Paskui Diurandalis mėgino rasti reikiamą kryptį retokame 
miške ant kalvos šlaito, tikėdamasis išlįsti netoli rūmų. Ir dar kartą 
pasiklydo. Kad jį kur velniai, tą Bailesą, kad nebuvo po ranka, kai 
Diurandaliui taip reikėjo vedlio! 

Saulė jau lindo pro debesį, kai lordas sustabdė Musę pamiškė- 

je, virš nedidelio taurės formos slėnio. Tiesiai po juo, ant išsikišų- 
sios iš kalvos uolos, stovėjo rūmai - mažas akmeninis namas su 
medinėmis arklidėmis prie įėjimo. Karaliaus vėliava dar plaikstėsi 
ant vėliavos koto! Žemiau, be jokių gyvybės ženklų, miegojo ma- 
žas kaimelis. 

- Per vėlu, - tarė Diurandalis. - Jeigu jie tuo ir užsiima, viskas 
jau padaryta. 

- Galim palaukti, ar neišneš kūno... tai, kas iš jo liko. 

- Abejoju, ar kūnas apskritai išnešamas. Kaulai per daug ver- 
tingi, kad juos išmestų. 

Košiami šalto vėjo, senas ir jaunas Durklai kantriai laukė ko 
nors nutinkant. Netrukus iš kaimo išvažiavusi karieta, lydima dvie- 
jų raitelių, lėtai nuropojo aukštyn, pilies link. Jai priešais iš rūmų 
išėjo žmogus ir įlipo vidun. Karieta apsisuko, nusileido atgal bei 
nudardėjo keliu į išorinį pasaulį. 

- Galiu prisiekti, kad tai buvo Kromanas, - tarė Diurandalis. - 
Juodai apsitaisęs? 

- Šis judėjo lyg jaunas žmogus, mano pone. Aš sekretorių 
mačiau tik kartą. 

Įdomu, ar naujasis kancleris važinėja į Grendoną ir atgal kiek- 
vieną dieną? Jei jis, pasinaudojęs Samarindos receptu, tapo nemir- 
tingas, tai atvykęs į Greimerį bus maždaug tikrojo amžiaus. Kanc- 
leris galės darbuotis porą valandų ir išvažiuos anksčiau, nei su- 
sens taip, kad nebegalėtų keliauti. Gal verta surengti grįžtančiajam 
pasalą? 

Apačioje, kaime, žmonės kūrė ugnį, ginė gyvulius, ruošė pus- 
ryčius. Paskui iš rūmų išėjo šeši Žmonės ir patraukė į arklidę. 

- Pone, mums reikėtų pasitraukti. Jie galėjo mus pastebėti. 

- Manau, tu teisus, - linktelėjo Diurandalis, apsukdamas Mu- 
sę. 

Debesys apmaudžiai uždengė saulę, ir Diurandalis vėl pasikly- 
do ar bent jau nežinojo, kaip toli nuklydo nuo rūmų. 

- Nežinau, ar jau aplenkėm vartus, - tarė lordas Rolandas, kai 
jie išlindo į kelią. 

- Aš irgi, sere. 

- Būkim atsargesni - gal reikės sprukti. 

Raiteliai lėtai risnojo siauru keleliu, vingiuojančiu tarp medžių, 
šalia garsiai putojančio po lietaus upeliuko. Kvorelas atidžiai tyrinė- 
jo žemę. 

- Paskui karietą prajojo raiteliai, pone, - pranešė jis. - Pasagos 
įsispaudė virš karietos ratų Žymių. 

- Budinčiųjų pamaina prie vartų? 

- Gali būti. Arba tas šešetas mus aplenkė. Manote, jie ieško 
naujos aukos? 

- Net nekalbėk apie tai! Ir taip negera. 

Po kelių minučių jie prijojo kryžkelę. Kertantis kelią takas ap- 
augęs tokiais krūmokšniais, kad juo nepraeitų net pėsčias, nekal- 
bant apie raitelius. 

- Regis, aš prisimenu šią vietą, - pasakė Diurandalis. - Mes jau 
už vartų. Dar pora mylių - ir išjosim į laukus, juosiančius Steirtau- 
ną. 

Jie prajojo kirtavietę, vėl įlindo miškan, pasuko už posūkio ir 
beveik kaktomuša susidūrė su šešiais raiteliais, stovinčiais dviem 
eilėm po tris. 

- Karaliaus vardu, stokite! - suriaumojo Drakonas ir, spuste- 
lėjęs pentinais, pasileido link jų. Kiti puolė paskui jį. 

- Jokit! - suriko Kvorelas, apsukdamas Kariūną. 

Diurandalis pasuko paskui Durklą. Kitą akimirką jis suprato, 
kad jie pasielgė neteisingai - reikėjo mėginti prasiveržti. Bet juos jau 
persekiojo ir buvo vėlu ką nors keisti. Abu Durklai lėkė į Sakalo 
Kryžiaus pusę. Vėl per kirtavietę, paskui per pušyną... Dundėjo ka- 
nopos, taškėsi purvas. Kvorelas mėgino prilaikyti eržilą, kad Musė 
neatsiliktų. Diurandalis atsisuko ir pamatė, jog keturi persekioto- 
jai baigia juos pasivyti, o du palaipsniui atsilieka. 

- Ties kitu posūkiu - į dešinę! - sušuko jis. - Pamėginsim pa- 
daryti kilpą! 

Tačiau iki kito posūkio jie taip ir neprijojo. Tiesiai priešais juos 
išniro sargybinių namelis. Dar trys Durklai, išgirdę kanopų bilde- 
sį, jau sėdo į balnus - kitoje vartų pusėje. Devyni Durklai - ne itin 
džiuginantis jėgų santykis. Medžiai skriejo pro šalį, vartai greitai 
artėjo. 

- Šok! - sušuko jis, veltui tvatinamas Musę kulnais. Kariūnas 
it strėlė lėkė pirmyn. Sargybiniai apnuogino kardus; jų arkliai trau- 
kėsi atatupsti, matydami viesulu atlekiantį juodį. Kvorelas irgi išsi- 
traukė kardą, bet jį užgriuvo iškart dviese, o iki vartų teliko vos 
keli jardai. 

- Dvasios, juk tai Paragonas! - pasigirdo balsai. 

- Paimti juos gyvus! 

- Aš pažįstu šitą arklį! 

- Sulaikykite juos! 

Kvorelas atrėmė į jį nutaikytą kardą, mėgindamas tuo pat me- 
tu kirsti antrajam užpuolikui ir paruošti arklį šuoliui. Kariūnas dar 
spėjo įkąsti vienam arkliui, paskui jo kanopų bildesys nutilo - jis 
pakilo į orą. ŠTAI KUR GROŽIS! 

- Paimti gyvus! - vėl suriko Drakonas. 

Velniop tuos kardus. Jodamas Senojo Kariūno pėdomis, Diu- 
randalis timptelėjo pavadžius ir prigludo prie balno. 

- Nagi, Muse! - sušnabždėjo jis. Nors žinojo, kad arklys ne- 
įstengs. Net jis nepriverstų jos peršokti šių vartų. 

Kumelė padarė viską, ką galėjo. Galbūt jai net būtų pavykę, jei 
šuolio metu į ją nebūtų atsitrenkęs kitas arklys. Ji užsikabino už 
viršutinės sijos ir krito. Lordas Rolandas matė aplink skriejančius 
debesis ir medžius, paskui žaibiškai artėjančią Žemę - ir daugiau 
nieko. 

Giedojimas atrodė pažįstamas. Šviežios lapijos kvapas - irgi. 
Taip, tai žaizdų gijimui skirtas užkeikimas, naudojamas ir Gvardi- 
joje, ir Aironhole. Ir - OHO! - labai stipriai juntamas dvasių daly- 
vavimas. Paskutinį kartą jis tai jautė, kai buvo susilaužęs koją, 
drauge su Bailesu ir Feliksu kvailiodamas ant stogo. 

Tikriausiai įvyko nelaimingas atsitikimas. Diurandalis gulėjo 
ant šiaudų paklotės oktagramos centre. Vadinasi, užkeikė būtent jo 
žaizdas... dabar suprantama, kodėl jam skauda, bet nežinia, kodėl 
skauda daugelį vietų. Regis, jis nesikovė... jei tik jo nesukapojo 
gabalais. Tikriausiai jis nenusirito nuo stogo dar kartą? Pro akis 
dengiantį rūką matė apmusijusias lubų lentas ir ištisą Žmonių armi- 
ją, kylančią virš jo tarsi medžius miške. Per daug žmonių. Plikos 
akmeninės sienos, kaminas, apkalti mediniai laiptai. Viskas plaukė 
prieš akis. 

Užkeikimas pasibaigė. Du apvalūs, raudonskruosčiai, visiškai 
vienodi veidai spoksojo į jį, paskui jam prieš akis sumosavo iš- 
skėstais pirštais. 

- Ką gi, tai viskas, ką galime čia padaryti. Manau, po dienos 
kitos jis atsigaus. Kiek pirštų rodau, pone? 

Diurandaliui prieš akis sūpavosi aštuoni pirštai. Beje, atrodė, 
kad klausimas skirtas ne jam, tad jis neketino įsiterpti į pokalbį. 

- Ar jūs galite kalbėti? - paklausė du veidai. 

Kvailas klausimas. 

Veidai dingo. Šešiolika, jei ne daugiau, žmonių žiūrėjo į jį iš 
siaubingo aukščio. Nereikėtų jam čia gulėti - juk sutryps. Tačiau 
neturėjo jėgų pasitraukti. 

- Tegu kokią valandžiukę ar dvi pailsi, - tarė suirzęs balsas. - 
Paskui pamėginsim dar. Nesuprantu, kas negerai šioje oktagramo- 

je. Stichijų balansas visiškai neteisingas, visiškai neteisingas. - Bal- 
sas pradėjo intymiai kuždėti. - Gal ir gerai, kad Jo Didenybė atsi- 
sakė toliau gydytis. Man regis, verta pakviesti burtininką, kad su- 
derintų oktagramą. Tiesa, sakėte, kad turime dar vieną pacientą? 

- Sužeistas kardu, daktare. Jis neteko labai daug kraujo. 

Diurandalis pajuto, kaip stiprios rankos pakelia jį kartu su čiu- 
žiniu ir kažin kur neša. Jo pasipiktinimą dėl tokio nemandagaus el- 
gesio pakeitė smalsumas, kai pro šalį praplaukė girnos, trinka mė- 
sai kapoti, ąsočiai su vandeniu - visko po du. Kitas kambarys - 
toks pat šaltas. Jį paguldė ant grindų... 

- Nemanau, kad jis apsimetinėtų, - tarė naujas balas, - bet ne- 
nuleiskite nuo jo akių nė minutėlei. Prisiminkit, kas jis toks. Šis 
žmogus net leisgyvis susidoros su bet kuriuo iš jūsų, kerėplos. 

Kažkas užmetė ant jo dar vieną apklotą. Sugirgždėjo kėdė. 
Netrukus vėl pasigirdo giedojimas, bet kažkur toli. 


Rūkas sklaidėsi, užplūsdavo neperregimais liežuviais, vėl 
sklaidėsi. Diurandalis buvo Sakalo Kryžiaus rūmų apsaugos kam- 
baryje - gulėjo ant grindų, gana toli nuo durų ir ne taip arti Židi- 
nio, kaip norėtųsi. Kambaryje buvo keturi Durklai - du sėdėjo, 
du stovėjo. Žinoma, saugojo jį. Tiesa, kol kas jo būklė tokia, kad 
bėgti iš čia jis neturi jėgų. Skaudėjo kairį riešą. Skaudėjo veidą - 
burną ir kairę akį. Maudė šonkaulius. Galėjo būti ir blogiau; va- 
dinasi, pagal savo amžių jis ne taip ir sukriošęs. Matė neaiškiai, 
tad geriausia užsimerkus gulėti ir klausytis iš virtuvės sklindančių 
užkeikimo žodžių. Galbūt ten remontuoja Kvorelą? Viena galva 
gerai, bet dvi geriau. Apie pabėgimą galima bus pagalvoti, kai 
abu normaliai judės. Norėtųsi, kad tai įvyktų iki rytdienos pusry- 
čių. 

Labai pasistengęs, jis galėtų net nusnausti... 


- Na, šitas dar visai jaunas, - niurnėjo nepatenkintas balsas. Į 
sargybinių kambarį įėjo daktaras. Giedojimas liovėsi. - Prarastas 
kraujas atsistatys per porą valandų. Kuo daugiau gerti, valgyti mė- 
sos ir po savaitės jis vėl kausis kaip tigras. O dabar man reikia ap- 
žiūrėti Jo Didenybę ir... 

- Jo Didenybė nenori, kad jį trukdytų. - Tai Boumeno balsas. 
Kur komandoras Drakonas? Ir kada Boumenas spėjo atvykti iš 
Greimerio? 

Daktaras nepatenkintas suprunkštė, tiesa, negarsiai, nes Kara- 
liaus miegamasis čia pat priešais. 

- Bet, sere Boumenai, nuo paskutinės apžiūros praėjo visa sa- 
vaitė! Raištis ant kojos... 

- Daktare, jūs matėte jį vakar naktį. 

- Na... tik probėgšmais. Nesiginčysiu, jo išvaizda teikia vilties, 
bet... 

- Tai, kaip jis išmetė jus iš kambario, primena senus gerus lai- 
kus, ar ne? Tai štai, šiandien jis ketina nusileisti žemyn ir papietauti 
kaime. Manau, kad tada jūs ir galėsite mėginti jį gydyti bei užkal- 
bėti. 

- Mėginti? 

- Nekibkit prie žodžių. Ačiū už pagalbą, daktare. O dabar se- 
ras Torkilis palydės jus, kad sėkmingai... 

- Taip, tik norėčiau dar kartą žvilgtelėti į lordą Rolandą. 

Nors truputį ir apsvaigintas, Diurandalis suprato, kad prieš 
tikrą daktarą nepajėgs suvaidinti komos būsenos. Jis atsimerkė ir 
nusišypsojo. 

- Dėkoju, man daug geriau. Ar man galima atsisėsti? 

- Oho, greitai jis pasveiko! - tarė vienas iš žiūrovų. 

- Jis visada buvo greitas, - atsiliepė kitas kandus balsas. 

Daktaras nusišypsojo ir priklaupė ant kelių, norėdamas už- 
čiuopti ligonio pulsą, patikrinti akių vyzdžius bei apžiūrėti sumuši- 
mus. 

- Galite daryti viską, ką pajėgsite, tik neskubėkite. Jūs labai 
stipriai susitrenkėte, pone. Pamenate? 

- Aš nukritau nuo arklio. 

- Dar ir kaip nukritote. Kiek čia pirštų? 

- Spėju, kad trys, nors matau keturis su puse. 

Storulis mandagiai sukikeno. 

- Regėjimas truputį neaiškus? Pagulėkite dienelę, o rytoj pažiū- 
rėsim, kaip jausitės. 

Vienas iš jų, o gal abu, rytoj jausis lavonais. Akivaizdu, kad 
daktaras - balsas Diurandaliui buvo pažįstamas, bet vardo neprisi- 
minė - nepriklausė sąmokslininkams. Jo gyvybė irgi galėjo kaboti 
ant plauko - nežinia kokius nurodymus gavo Torkilis. 

Tarsi perskaitęs lordo mintis, iš kažin kur aukštai įsiterpė Bou- 
menas: 

- Lordas Rolandas jums patvirtins, daktare, jog šiandien jis at- 
vyko į Sakalo Kryžių visiškai slaptai. 

- Taip, žinoma, - patvirtino Diurandalis. - Jo Didenybė pagei- 
dauja, kad apie tai niekas nežinotų. Dėl to galėtų kilti tam tikrų 
sunkumų. 

- Būtent, - pritarė Boumenas. 

Daktaras atsistojo, tikindamas viską suprantąs, jis girdi ir ne- 
prieštaravo komandoro žodžiams, būdamas rūmų daktaras visada 
laikėsi nurodytos tvarkos - ir taip toliau, ir panašiai. Seras Torkilis 
paskubomis jį išvedė. Kambaryje pasidarė šviesiau, paskui vėl ap- 
temo - atsidarė ir užsidarė durys. Šalto vėjo gūsis įpūtė židinyje 
ugnį. 

Stojusi tyla tapo grėsminga. Virš galvos girgždėjo lubos, židi- 
nyje spragsėjo ugnis. Tolėliau vėjas trankė langines. 

- Velniškas kvailys, - burbtelėjo Boumenas. 

Remdamasis kaire ranka, Diurandalis lėtai atsisėdo. Kambarys 
grėsmingai ėmė suktis, bet paskui sustojo. Diurandalis pamatė sta- 
lus, kėdes, porą spintų, bet visos kambaryje buvusios lovos, ma- 
tytos paskutinio apsilankymo metu, pradingo, liko tik čiužinys, ant 
kurio jis sėdėjo. Žinoma, iš rūmų iškraustė visus, kurie nedalyvavo 
sąmoksle. Dabar čia gyveno Karalius, jo Durklai, ir galbūt Kroma- 
nas. Vargu ar dar kas nors. 

Lordas Rolandas nepatikliai apžvelgė šešių veidų ratą - šešetas 
jaunų vyrų žiūrėjo į Diurandalį taip, tarsi nekantriai lauktų kitos 
programos dalies: laidotuvių. Liepsna! Ir tai Durklai! Vyrukai iš 
Aironholo, kaip ir jis, broliai. Diurandaliui dar nė karto neteko ma- 
tyti Karaliaus gynėjų iš šono kaip dabar; įspūdis kraupokas. Šie 
jaunikliai galėjo tapti baisiais priešais. Pirmą kartą nuo pat vaikys- 
tės Diurandalis neturėjo kardo - ir pateko į liūtų narvą. 

Vadovavo čia Boumenas. Kada ir kodėl jį perkėlė iš Greime- 
rio? Diurandaliui tai buvo nemalonus siurprizas, nes vado padėjė- 
jas kur kas gudresnis už vadą Drakoną. Iš kardininko, kuris juda 
lyg tampomas konvulsijų ir žarsto juokelius, tuo pat metu atrody- 
damas it profesionalus grabdirbys, galima laukti visokiausių neti- 
kėtumų. Boumeną Diurandalis visada vertino labiau už Drakoną. 
Tas tylėjo, laukdamas, kol prakalbės lordas Rolandas. 

Jei liautųsi svaigusi galva, jis galėtų pamėginti apgauti Boume- 
ną: sugalvoti priežastį, pasakyti, jog atvyko į Sakalo Kryžių pasi- 
teirauti apie Jo Didenybės sveikatą... Neišdegs: jie paprasčiausiai 
laukė sugrįžtančio inkvizitoriaus. Tad tegu kalba patys. Diurandalis 
laukė. 

Dar niekam nespėjus praverti burnos, virtuvės durys atsilapojo 
ir į kambarį svyruodamas įgriuvo jaunuolis. Atrodė taip, tarsi 
įkaušusi kompanija būtų ištrenkusi jį pro smuklės duris lauk. Jo ki- 
telis ir bridžiai nuo krūtinės iki kelių sutepti pridžiūvusiu krauju. 
Vaikis užkliuvo už kėdės ir akimirką sustingo, iškėtęs rankas, siau- 
bo perkreiptu išbalusiu veidu, paskui skaudžiai riktelėjęs išsitiesė 
ant grindų. Jis taip ir liko gulėti kaip beformis gumulas, šūkčioda- 

mas iš skausmo. Tai antrasis nukentėjusysis, kurio žaizdą ką tik 
užkeikė. Tačiau tai buvo ne Kvorelas. 

Paskui jį įėjo dar du Durklai. 

- Kur dėti šį netikėlį, sere? - paklausė vienas jų, uždarydamas 
paskui save duris. Regis, visas pyktis, prieš minutę nukreiptas į 
Diurandalį, atsisuko prieš vaikinuką. 

Tas atsiklaupė ir sukūkčiojo. 

- Kodėl neleidote man numirti? 

- Todėl, kad liktum šviežesnis, ko! Storulis tavęs užsinorės! - su- 
bliuvo kitas, pakeldamas koją ir ketindamas spirti vaikiui į nugarą. 

- Pakaks, Spinakeri! - užriko Boumenas, nespėjus tam įvyk- 
dyti savo ketinimo. 

- Aš tik pamušiu žlėgtainį, sere! 

- Pasakyta, gana! Eik į viršų, Lijonai. Ir jūs. - Jis pažvelgė į 
Diurandalį. - Ten jums bus saugiau. 

Saugiau nuo ko? 

Ką gi, vienas dalykas aiškus: Ambrozo pilyje nėra, kitaip nie- 
kas nedrįstų vadinti jo Storuliu. 

Liko dar vienas klausimas: kur Kvorelas? 

Diurandalis suvaidino nedidelį spektaklį, pirmiausia atsiklaup- 
damas, paskui atsistodamas, nors didelių aktorinių gabumų nepri- 
reikė. Beje, jaunasis seras Lijonas tam sugaišo daugiau laiko, bet 
visiškai išsitiesti jis taip ir nepajėgė, spausdamas rankas prie pilvo. 
Jam akivaizdžiai labai skaudėjo. Žiūrovai nemėgino nė vienam pa- 
dėti. Petys į petį jie nukėblino link laiptų. 

Tas apsiaustas ant kėdės atlošo... 

Apsiaustas Kvorelo. Diurandalis pats padėjo jį išrinkti, išleisda- 
mas krūvą pinigų, nes Kvorelas pasižymėjo ne tik rafinuotu sko- 
niu drabužiams, bet ir gana keistai įsivaizdavo asmeninio lordo 
Kanclerio Durklo aprangą. Reikia pripažinti, jog rezultatas buvo 
tikrai įspūdingas. Dabar šis brangus apsiaustas su sabalų kailiais 
apsiūtais kraštais virto purvinu, kruvinu skuduru, tai ir bus atsaky- 
mas į antrą klausimą. Niekas su Durklo globotiniu nedrįstų elgtis 
taip, kaip buvo elgiamasi su Diurandaliu, jei tik tas Durklas nebūtų 
visiškai ir negrįžtamai miręs. 


10 
Skirtingai nei sargybinių kambaryje, miegamajame nuo pasku- 


tinio Diurandalio apsilankymo, pasidarė labiau ankšta. Nors Dur- 
klai miega retai, jiems vis dėlto reikia vietos, kurią galėtų pavadinti 

sava: pasidėti daiktus, pabūti vieni, atsivesti moterį. Mėgautis vie- 
natve Sakalo Kryžiaus rūmuose galėjo tik Karalius, bet kiekvienas 
Durklas turėjo savo čiužinį. Visoje patalpoje tvarkingomis kariško- 
mis eilėmis suguldyta šešiolika čiužinių. Seras Lijonas nukėblino iki 
vieno čiužinio, matyt, priklausiusio jam, atsargiai prigulė ant jo ir 
nusisuko į sieną. 

Diurandalis išsirinko paklotą arčiau ugnies ir klausiamai pa- 
žvelgė į Boumeną, užlipusį laiptais iš paskos ir atsišliejusį į skersinį. 
Nepaisant barzdos bei įprastai gedulingos veido išraiškos, atrodė 
lyg berniūkštis. 

- Ką patieksite rytdienos pusryčiams? - pasiteiravo nekviestas 
svečias. 

Boumenas skubriai žvilgterėjo į Lijoną. 

- Tą, kuris jojo jūsų eržilu - Martinas išvyko paskui jį. 

- Nori pasakyti, jog jam pavyko pasprukti? 

Gvardijos vado pavaduotojas kilstelėjo antakį. 

- Girdėjom, kad prieš keletą dienų jūs susisaistėte su Durklu? 
- Aišku, jog tas Durklas ir lydėjo jį. 

- Jo vardas Kvorelas. Puikus vaikinukas. 

- Ką gi, suprantama. 

Suprantama, kad jis negyvas. Saitai neleis nė vienam Durklui 
pabėgti. 

- Kaip? 

Boumenas nerangiai gūžtelėjo pečiais. 

- Liepsna! - neišlaikė Diurandalis. - Kas atsitiko? 

- Torkilis kliudė jį kardu šuolio metu. Arklys nušuoliavo drau- 
ge su juo. Tikriausiai jis iškart nukraujavo - jam iš paskos nutįso 
pėdos pločio kraujo pėdsakas. Nesijaudinkite, mes jį surasim. 

Apie tai, ką suradę padarys, klausti nevertėjo. Pagrindine ir 
svarbiausia Gvardijos užduotimi dabar tapo kas rytą surasi šviežią 
lavoną. Diurandalis pajuto, kad jį pykina. AK, KVORELAI! 

- Kur Kromanas? 

- Grendone. 

- O Karalius? 

- Išvyko pajodinėti. Dabar jis mėgsta pasimankštinti. Beje, kal- 
vose gyvena aukso gyslą aptikusi fermerio duktė. 

Minutę Diurandalis žiūrėjo į ugnį, mėgindamas mąstyti. Galvo- 
je buvo tuščia, mintys sukosi tik apie tai, kad - jo manymu - toks 
padorus žmogus kaip Boumenas turėtų jausti neįtikėtiną įtampą. 
Buvęs kancleris pamėgino rasti silpną vietą. 

- Ir ką tu apie visa tai manai? 

Vienintelis atsakas - kreivoka, gaili šypsena. Boumeno nuomo- 

nė nieko nereiškė. Jį valdė Saitai, verčiantys gelbėti Karaliaus gy- 
vybę, o Karaliaus gyvybei dabar kiekvieną dieną prieš aušrą grėsė. 
mirtinas pavojus. Durklai neturėjo kito pasirinkimo, neskaitant to, 
ką nesėkmingai bandė atlikti Lijonas. 

Diurandalis klausiamai pažvelgė skaudžiai dejuojančio vaikinu- 
ko pusėn. 

- Manau, tai jūsų darbas, pone. 

Mano?! 

- Kai jis pamatė, ką atnešėm. Tai buvo paskutinis lašas. Jis už- 
griuvo ant savo kardo - paprasčiausiai jam neužteko vyriškumo 
viską atlikti kaip reikiant. 

MIRTIS IR LIEPSNA! 

- Jis pirmas taip pasielgęs? 

Boumenas nenoriai pakratė galvą. 

- Savanoriai pusryčiams? Kraujas ir liepsna! Jeigu tarp jūsų 
atsirastų daugiau taip besielgiančių vyrų, šiam blogiui ateitų galas. 

Boumenas nuraudo ir atsitiesė. 

- Lengva pasakyti, pone. Ne visi tokie kaip jūs. Tarkim, Kara- 
lius leis jums rinktis. Už kurio šaukšto galo stversite? 

Šis paprastas klausimas užklupo Diurandalį netikėtai. Apie to- 
kią galimybę jis net nepagalvojo. Lordas Rolandas apsilaižė suke- 
pusias lūpas. 

- Manau, jog nemirtingumas tokiomis sąlygomis - didžiulis 
blogis, sere Boumenai. Jeigu man leistų pasirinkti, viliuosi, man 
užtektų drąsos atsisakyti. Jeigu nemirtingu mane padarytų jėga, ti- 
kiuosi išdrįsčiau pribaigti save pirmai progai pasitaikius, kad ne- 
skleisčiau šios bjaurasties toliau. Beje, vienas geras mano draugas, 
apgaulės būdu priverstas tapti nemirtingas, ilgainiui virto visai kitu 
žmogumi. Tad nežinau, ar galėčiau taip pasielgti. 

- Manau, jums užtektų drąsos, pone. 

- Dėkoju. 

Boumenas kimiai nusijuokė, bet pilkos jo akys liko šaltos it 
plienas. 

- Neverta dėkoti, lorde, tai mano darbas - nustatyti Karaliaus 
priešus. Žinau, kieno jūs pusėje. Pasilikite šiame kambaryje, lorde 
Rolandai, ir elkitės gražiai. Jokių kalbų, jokių mėginimų bėgti. Aiš- 
ku? Jei prireiks, surišiu jus ir užkimšiu burną gumulu. 

- Puikiai tave supratau. Tik vienas klausimas. 

- Na? 

- Sakyk, pusryčiais virtę Durklai irgi įrašomi į Didvyrių Litaniją? 

Komandoro pavaduotojas piktai išsiviepė ir nubėgo laiptais že- 
myn. Girdėjosi, kaip jis šūkalioja apačioje vardus. 

Diurandalis atsistojo, šlubčiodamas nuėjo prie vaikinuko, tį- 
sančio ant čiužinio, ir priklaupė šalia. 

- Sere Lijonai? 

Vaikis atsimerkė. Jo akys paraudusios, lūpos išbalusios, net 
melsvos. 

Diurandalis spustelėjo jo petį. 

- Esi drąsesnis ir garbingesnis, nei visi kiti kartu sudėjus, sū- 
nau. Nebijok, rasim būdą tai sustabdyti. 

- Sere... - sukuždėjo vaikinukas. - Mano pone... Jie nepasitiki 
jumis! 

- Neimk į galvą, - pasakė Diurandalis. - Aš savimi pasirūpin- 
siu. Nenukabink nosies! - Lordas grįžo prie židinio. Iki šiol jam dar 
neteko sveikinti nevykėlių savižudžių. 

Po minutės Spinakeris ir dar du užlipo laiptais saugoti kalinių. 
Vienintelis išėjimas - laiptais, o apačioje, apsaugos kambaryje, pil- 
na žmonių. Diurandaliui pamėginus kalbinti sargybinius, jam vėl 
pagrasinta virve ir burnos kamšalu. 

Diurandalis suskaičiavo, kad dar dvi dienas jo neturėtų suval- 
gyti: pirmiausia Kvorelas, paskui Lijonas ir tik tada lordas Rolan- 
das. Na, jis bent jau pasirinktų tokį likimą vietoj to, jog būtų jėga 
paverstas sąmokslininku bei priverstas suvalgyti gabalėlį savo Dur- 
klo. Ar tokie jo planai patiks Kromanui, kol! kas neaišku. 

Keista, kad jie iki šiol nerado Kvorelo kūno. Tuo, jog jis miręs, 
Diurandalis neabejojo. Priešingu atveju Durklas atšliaužtų į kovos 
vietą, net su virstančiomis žarnomis. Pabėgo, kad suorganizuotų 
gelbėjimo operaciją? Tokios vilties lordas Rolandas neturėjo. Net 
jei Durklas ir mėgintų taip pasielgti, rūmus saugojo patys geriausi 
pasaulio kardininkai. Jie ištisas savaites atlaikytų bet kokią jėgą, 1š- 
skyrus Karališkos Griovimo Žinybos puolimą, ir tada išsigelbėti iš 
rūmų nepavyktų niekam. Grendone likusi Gvardija nežinojo, kas 
vyksta, bet Kvorelu niekas nepatikėtų. Kita vertus, visi jie susieti 
Saitais su Karaliumi. 

Diurandalis išsitiesė ant artimiausio čiužinio, pasiruošęs laukti 
neišvengiamų įvykių, bet kad ir kaip jis stengėsi planuoti labai jau 
neaiškią savo ateitį, mintimis vis grįždavo prie Kvorelo. Šis jaunas 
Durklas įsiveržė į jo gyvenimą lyg meteoras ir pradingo, nespėjus 
Diurandaliui kaip reikiant jo pažinti. Nejaugi ir jis kadaise toks bu- 
vo: veržlus, šviečiantis lyg briliantas, negalvojantis apie kainą, ne- 
svarstantis alternatyvų? Diurandalis jau nebeatminė. 

Tiek vilčių - ir viskas veltui. 

Sunki jo Durklų dalia. Vilkailtis išsilaikė dvejus metus, Kvore- 
las - tik penkias dienas. 

KVORELAS 

Kvorelas atrėmė Durklo smūgį iš dešinės, pusiau atrėmė, pu- 
siau išsisuko nuo smūgio iš kairės. Pajuto aštrų skausmą kairiame 
petyje, bet, net nespėjęs to suvokti, pamatė priešais išdygusius 
vartus ir spustelėjo Kariūną šuoliui. ČIA TAI BENT ARKLYS! 

- Paimti gyvus! - vėl sugriaudėjo balsas už nugaros. 

Žirgas nusileido minkštai it katė. Tik tada, išsigandęs triukšmo, 
užuodęs kraujo kvapą, arklys suglaudė ausis ir kiek įkabina pasi- 
leido keliu, tarsi jį vytųsi visos Ugnies dvasios. 

Kvorelui būtinai reikėjo įkišti į makštis Rėžiką, kol nepaleido jo 
iš rankų. Būtinai reikėjo sustabdyti kraujavimą, kitaip nepajėgs 
grįžti į mūšį. Būtinai reikėjo apsukti arklį, nes kautynės pasibaigs, 
nespėjus jam grįžti. Jaunasis Durklas atsisuko pačiu laiku, spėjęs 
pamatyti, kaip suklumpa Musė ir, išsviestas iš balno, krenta Para- 
gonas. Stichijos, tai katastrofa! Po tokio smūgio net Paragonas 
nepajėgs atsistoti ir nugalėti devynis Durklus. Na, sukis, prakeiktas 
gyvuly! Tačiau Kariūnas lėkė keliu, nepaklusdamas nei pava- 
džiams, nei pentinams. 

Pirmiausia reikia sustabdyti kraujavimą. Dešinės Kvorelui rei- 
kėjo arkliui valdyti. Kairė ranka apskritai nenorėjo jo klausyti. Dva- 
sios, labai skauda petį! Jis leido eržilui šuoliuoti kaip patinka ir pri- 
spaudė apsiaustą prie žaizdos, mėgindamas sustabdyti kraujavimą, 
bet, arkliui trūktelėjus, vos neišlėkė iš balno. Apsiaustas už kažko 
užkliuvo, sagtis nutrūko ir toliau Kvorelas jau šuoliavo be apsiaus- 
to. Tegu jį velniai rauna. Velniop visas mintis apie kraujavimą - vis 
tiek jis mirs. Durklui tereikia grįžti į kovą ir žūti kaunantis. Dar nė 
vienas Durklas nėra pabėgęs iš mūšio lauko. Jau beveik keturis 
šimtus metų nė vienas Durklas nesigelbėjo bėgdamas. 

Netikėtai priešais jį ant kelio išdygo furgonas; du į jį įkinkyti 
darbiniai arkliai atrodė labai nustebę, kaip ir vežėjas. Kariūnas pa- 
galiau sustojo, net žengtelėjo atgal, kelis kartus pašokdamas, apsi- 
suko ir nulėkė atgal. Kvorelui pavyko išsilaikyti balne, nors, regis, 
jau seniai turėjo nukristi žemėn, ir kiekvienas krustelėjimas dabar 
nenumaldomai vėrė petį. Durklas jojo į kautynių vietą. Bet mūšis 
galėjo pasibaigti nė neprasidėjęs. Krisdamas Paragonas tikriausiai 
labai prisitrenkė arba nusilaužė sprandą. Drakonas įsakė paimti 

juos gyvus, bet Durklas negali leisti globotiniui pakliūti nelaisvėn, 
kol jis pats gyvas. 

Jis užsitraukė siaubingą gėdą. Vos prieš penkias dienas atlaikęs 
Saitus, Kvorelas susietas su pačiu Paragonu - antruoju Diuranda- 
liu, grafu Rolandu, lordu Kancleriu, didingiausiu šimtmečio fech- 
tuotoju, gali būti, pačiu didingiausiu, garsiausiu Aironholo sūnumi 
nuo pirmojo Diurandalio laikų. Net būdamas Šunyčiu nesvajojo 
apie tokią garbę - tapti asmeniniu Paragono Durklu! Jis iki šiol aiš- 
kiai matė pažaliavusius iš pavydo veidus - pradedant Hirvordu, bai- 
giant jaunesniais Sopranais. Ir vos po penkių dienų jis leido savo 
globotinį arba nužudyti, arba paimti į nelaisvę. Kuo greičiau į mūšį! 
Jis privalo mirti. Vis tiek negalės gyventi su tokia gėda - nei valan- 
dos, nei minutės. 

Jo apsiaustas vis dar gulėjo ant kelio, o purvas aplink jį nusi- 
dažė raudonai. Paskui jis pamatė priešais atjojančius penkis raite- 
lius. Kvorelas pamėgino išsitraukti kardą ir, pasinaudojęs proga, 
Kariūnas išsuko iš kelio. Pasipiktinę balsai liko už nugaros, o juo- 
das eržilas nesustodamas lėkė laukais, šokinėdamas per balas ir rie- 
dulius. Beje, gaudynės tęsėsi. 

Kvorelas prigludo prie prakaituoto arklio kaklo, kad šakos ne- 
numuštų jo žemėn. Jaunasis Durklas prikando lūpą, jog nešauktų 
15 skausmo. 

- Aplink! Sukis! - šaukė raitelis. - Jau antrą kartą tu darai man 
gėdą, prakeiktas padare! Man reikia į mūšį. Privalau mirti, laikyda- 
mas rankoje Rėžiką. 

Pirmą kartą nuo tada, kai peršoko vartus, Senasis Kariūnas 
pastatė ausis: priekyje pasimatė upė. Skardingi krantai, aplink ašt- 
rius akmenis putojantis vanduo... 

- Nedrįsk! - suklykė Kvorelas, tačiau atsipeikėjęs prilaikė pa- 
vadžius, kilstelėjo balnakilpėse, pasistengdamas padėti Kariūnui. 
Juodas eržilas vėl šovė į orą. 

Žirgas su raiteliu perskriejo upę colis į colį, be jokios atsargos, 
bet Kvorelui atrodė, lyg jie būtų nusileidę ant jo peties. Pasaulis ap- 
linkui aptemo. 

Tikriausiai Kvorelas ryžosi tokiam beprotiškam šuoliui apkvai- 
tęs nuo nukraujavimo. Jis dar kartą pamėgino pasukti arklį atgal, 
bet eržilas jo neklausė. Gvardiečiai per upę nešoko, net neieškojo 
brastos, kad perbristų upę, ir tai reiškė, jog seras Kvorelas, Ištiki- 
mojo bei Senojo Ordino narys, ir panašiai, ir taip toliau, pabėgo ta- 
da, kai jokiu būdu negalėjo taip pasielgti. Matyt, per keturis šimtus 
metų jis tapo pirmuoju Durklu, pasprukusiu iš mūšio lauko bei pa- 
likusiu savo globotinį žūti. Mirti miške nukraujavus irgi gėdinga, 

Jeigu jau jis neišleido paskutinio atodūsio šalia savo globotinio. Nors 
ir tai būtų geriau... 

Prakeiktas eržilas, suradęs žvėrių taką, nušuoliavo juo. 

Jeigu jis tikrai žinotų, kad Diurandalis negyvas! Tada Kvore- 
las galėtų nulipti nuo arklio, nuimti Kariūnui balną ir ramiai mirti 
nukraujavęs. Bet Drakonas visiems rėkė paimti juos gyvus. Žmo- 
gaus aukojimas - jiems reikėjo Paragono, kad pamaitintų juo Ka- 
ralių. Pirmasis Durklas, pabėgęs iš mūšio lauko, pirmasis Dur- 
klas, leidęs suvalgyti savo globotinį. Jeigu jie pasičiupo gyvą Diu- 
randalį, gali jo ir nežudyti iki pat užkeikimo akimirkos - rytdienos 
saulėtekio. 

Pamėginti jį išgelbėti? 

Jis mėgino mirti. Jei ne žaizda, būtų suvaldęs šitą nekalbantį 
padarą; tada būtų tinkamai miręs. Kvorelas nekaltas, kad liko gy- 
vas! Kadangi taip jau atsitiko, ar nebus protingiau pamėginti išgel- 
bėti savo globotinį - žinoma, jeigu tas dar gyvas? 

Su kuo? 

Truputį apsiraminęs, Kariūnas, regis, pradėjo pavargti. Dabar 
arklys ramiai risnojo, ir kiekvienas jo Žingsnis susmeigdavo į Kvo- 
relo petį pluoštą įkaitintų peilių. Sužeistas Durklas paragino juodį: 
geriau tegu šuoliuoja. 

Kas? Kas padės apsijuokusiam, sužeistam, bėgančiam bailiui 
Durklui kovoti prieš Karalių ir jo Gvardiją? 

Akivaizdu, kad Karalienės žmonės. 

Kvailystė! Nesąmonė! Absurdas. Jie už pusės karalystės. Be- 
pročio kliedesiai. 

Kvorelas niekaip iki jų nenukeliaus. Arklys jau pavargo. Jis 
pats vis dar kraujavo ir pakeliui jį tikriausiai sulaikys. Jis mirs bei 
nukris nuo arklio, neįveikęs nė pusės atstumo. Jeigu ir pasieks 
tikslą, ar pavyks juos įtikinti bei atvesti paskui save iki rytojaus 
saulėtekio? Jie nepatikės juo. O jeigu patikės, magistrai ir riteriai 
neleis nieko imtis. Ką gi jie galėtų padaryti Karaliaus Gvardijai? 

Nė velnio! Kur tau jie nesusidoros! Tuzinas geriausių pasaulio 
kardininkų? 

Jis patapšnojo suplukusį žirgo kaklą. 

- Namo, Kariūne, - sušnabždėjo jis. - Nešk mane namo. 

Diurandaliui atrodė, kad jis jau savotiškai nemirtingas: toks il- 
gas buvo šis rytas. Jo sargybiniai patys nekalbėjo, ir jam neleido. 

Visišką dvasinį gvardiečių pakrikimą liudijo ir tai, kad Durklai ne- 
bežaidė kauliukais - įprastas laisvalaikio praleidimo būdas. Diuran- 
dalis girdėjo, kaip keičiasi sargyba, kaip pirmo aukšto gvardiečiai 
išeina į kaimą užkąsti. Girdėjo, kaip atvežė pietus Karaliui: valdo- 
vo tarnaitė nežinojo, jog mirštantis monarchas nutrūktgalviškai 
šuoliuoja kalvomis. 

Diurandalio nuostabai, rūmuose buvo dar vienas naujai gimęs. 
Išbalęs, per mažą livrėją vilkintis jaunas vyriškis išėjo iš Karaliaus 
miegamojo, bailiai nužvelgė belaisvius ir nulipo laiptais. Praėjo ke- 
lios minutės, kol Diurandalis suvokė, jog tai Skoflas, amžinai se- 
nas Karaliaus tarnas, dabar stebuklingai atjaunėjęs. Apačioje virtu- 
vėje džergžtelėjo siurblys, paskui Skoflas užlipo laiptais, abiejose 
rankose nešdamas po kibirėlį. Nežiūrėdamas į Diurandalį, pastatė 
juos ant ugnies kaisti, pripylė dar du kibirus ir nusinešė į miegamą- 
jį. Paskui nulipo atsinešti malkų, atjaunėjęs tarnas buvo toks pat 
nekalbus kaip senatvėje, tik labiau pastebima jo silpnaprotystė. 

Po vidurdienio apačioje pasigirdo kanopų bildesys, ir sargybi- 
niai lengviau atsiduso. Karalius laimingai grįžo. 

Prisiminimas: antrą naktį Aironhole, kai jis dar buvo ne Diu- 
randalis, o tik bevardis Šunytis, vienišas, mirtinai bijantis keisto 
naujo gyvenimo, įvykiai klostėsi dar prasčiau. Buvo pasakyta, kad 
jis dalyvaus apeigose ne tik drauge su šiurpą keliančiu Didžiuoju 
Magistru, bet 1r su Pirmuoju Kandidatu Monpursu, kurį visa mo- 
kykla beveik dievino, ir su Princu [pėdiniu Ambrozu, atvykusiu į 
Atronholą, kad Pirmąjį paverstų asmeniniu Durklu. Princui buvo 
maždaug trisdešimt, jo tėvą nuo mirties skyrė dar treji metai. Jau- 
nas milžinas - nirtus, puikus, šviesiomis gintaro spalvos akimis, 
auksiniais plaukais ir barzda. Jis paskleidė Aironhole savo energiją, 
užkrėsdamas kandidatus laukiniu entuziazmu siekti šlovės, kuri jų 
visų laukia, princui užėmus sostą. Šunyčio jis nepastebėjo, o ir 
pats Šunytis taip bijojo pamiršti privalomus žodžius apeigų metu, 
jog beveik nepastebėjo princo. 

Laiptai sudejavo nuo sunkių žingsnių. Pirmas pasirodė Drako- 
nas, susivėlęs ir įsitempęs. Jis perbėgo žvilgsniu belaisvius ir, už- 
dėjęs ranką ant kardo rankenos, atsistojo šalia Spinakerio. 

Nusprendęs, kaip toliau elgsis, Diurandalis atsistojo. Kad ir kas 
nutiko, Ambrozas vis dar jo valdovas. Atviru nepaklusnumu jis 
nieko nelaimės, o visiškas nuolankumas tikrai neapgaus puikiai jį 
pažįstančio Karaliaus. Vadinasi, reikia aukso vidurio: su monarchu 
jis privalo elgtis pagarbiai, bet pasipriešinti jo veiksmams. Nieko 
naujo. 

Į kambarį įgriuvusiam Ambrozui neduotum trisdešimties. Jis 
net kažkuo priminė ankstesnį pusdievį, tačiau burtai nepanaikino 
riebalų, tad dabar dručkis virto groteskiška ankstesniojo milžino 
parodija. Valdovas tikrai nespėjo atnaujinti savo drabužių. Net ne- 
kreipiant dėmesio į arklių prakaitą, purvą ir lapų likučius ant rūbų, 
Karalius atrodė labai nevalyvai. Kai kur drabužiai buvo labai ap- 
tempti, kai kur kabojo tarsi maišai. Ambrozas sustojo ir pažiūrėjo 
į Diurandalį. Vaizdelis, regis, jį pralinksmino. 

Diurandalis nusilenkė. 

- Prisiekiu stichijomis, tu visiškas senis! - nusijuokė storulis, 
ir Diurandaliui suskaudo širdį: juokas labai priminė tikrą Karaliaus 
juoką, kurio niekas negirdėjo beveik dvejus metus. Jo ištarta frazė 
iškart neteko kandumo. Valdovas vėl buvo žavus. 

- Jūsų Didenybė atrodo kur kas geriau. 

Mažytės šerno akys gręžte gręžė Diurandalį, mėgindamos per- 
skaityti slapčiausias jo mintis. 

- Ir tu džiaugiesi tai matydamas, lorde Rolandai? 

- Esu laimingas, kad matau jus sveiką, pone. 

- Bet tau nepatinka vaistai? Tegyvuoja Karalius! - Mažytė bur- 
na piktai nusiviepė. - Na, milorde, pakartok šiuos žodžius! 

Ambrozui prireikė labai nedaug laiko, kad sunaikintų Diuran- 
dalį, įsprausdamas jį kampan, iš kurio nebėra kelio trauktis. Kara- 
lius mirė, tegyvuoja Karalienė? Tai būtų akivaizdi savižudybė. Dur- 
klai grėsmingai raukėsi. Užlipęs laiptais, prie jų prisijungė Boume- 
nas. 

Diurandalis tylėdamas laukė griaustinio ir žaibų. 

Tačiau Karalius buvo gerai nusiteikęs ir šyptelėjo taip, tarsi 
tokios Diurandalio reakcijos ir būtų tikėjęsis. 

- Užeik, pasikalbėsime. - Lordui sujudėjus, visi Durklai puolė 
iš paskos. - Ne jūs! 

Drakonas dvejojo. 

- Vade! - perspėdamas iškošė Boumenas. 

- Šis tipas pavojingas, pone! - Pareiškė komandoras. 

- Pavojingas? Šitas senis? Gaudyk! - Karalius išsitraukė savo 
durklą ir, laikydamas už ašmenų, metė jį komandorui, kuris mik- 
liai lyg katė pastvėrė ginklą ore. - Štai taip! Jokių ginklų. O gal 
manote, kad aš su juo dabar nesusidorosiu? 

Ambrozas visa galva aukštesnis už Diurandalį, dukart sunkes- 
nis ir trisdešimčia metų jaunesnis. Juokdamasis jis nuėjo į miega- 
mąjį, o paskui jį lyg senas skalikas nutipeno buvęs jo kancleris. 
Diurandalis uždarė duris, tačiau neabejojo, jog Boumenas klausy- 
sis jų pokalbio pro plyšius sieninėje spintoje. 

- Ilgokai tu keliavai! - Karalius nusiplėšė apsiaustą, atstumda- 
mas mėginantį jam padėti Skoflą. 

- Ar tik ne dėl to atsiuntėte man Durklą skiriantį raštą, pone? 
Kad atlėkčiau čionai? 

Storulis nusviedė šalin prakaito persigėrusius marškinius, ant 
grindų pažiro ištrūkusios sagos. 

- Pamaniau, gal suveiks. Tu visada imdavai šaukti ir ožiuotis, 
kai mėgindavau įteikti tau Durklą. Bet šįkart jį priėmei. Ką gi, jis iš- 
gelbėjo tave nuo Bastiono, ar ne? Kad būtum girdėjęs pono Kro- 
mano žodžius! Velniai griebtų, Skoflai, ar kada nors išmoksi sušil- 
dyti vonią? 

Karalius mėgino atsisėsti į vonią, gerokai per mažą riebiam jo 
kūnui. Vanduo liejosi per kraštus, sutekėdamas į grindų plyšius. 

- Neilgai jį saugojai, sere! Mano Durklas nuėjo šuniui ant uo- 
degos. Duok muilą, vyruti! Spėju, jog tu manai, kad jis pateks į 
Litaniją, nes žuvo, kovodamas PRIEŠ savo karalių? Beje, jo kūno 
dar nerado. Tad, kai bus surastas, dar pasitarnaus man! - Kiaulės 
akutės žvelgė į Diurandalį, laukdamos atsako į tokius šlykščius Žžo- 
džius. 

- Pone, ar seniai žinojote, kad Kromanas įsiminė apeigas? - 
Paprastai klausinėti Karalius drausdavo, bet Diurandalis kliovėsi 
puikia monarcho nuotaika. 

Šiandien Ambrozas buvo per daug patenkintas savimi, kad tai 
pastebėtų. 

- Aš iškart tai suvokiau, stebiuosi, kad tu to nesupratai. Užkal- 
bėta atmintis privaloma inkvizitoriams. - Ambrozas patylėjo, trin- 
damas save plaušine. - Žinoma, anuo metu amžinas gyvenimas 
manęs nedomino. Jis prakalbo apie tai... regis, prieš dešimtį metų. 
Parlamentas tada užkimo, bardamasis dėl mokesčių. Auksas galėjo 
mums praversti. 

- Man būtų nereikėję klausytis begalės nuobodžių kalbų. 

Gerklinis juokas. 

- Taip, bet tau būtų nepatikusi kaina! Aš atsisakiau mokėti. 
Kromanas visada įvardindavo tą pačią kainą: tavo galvą, seni. - At- 
jaunėjęs Karalius pamėgino sugrūsti vonion rausvą koją, bet nepa- 
jėgė. - Še, nuprausk! - Jis metė plaušinę Skoflui ir atsilošė, šliūkš- 
telėdamas žemyn, į apsaugos kambarį dar vieną krioklį. - Tai štai. 
Inkvizitorius manęs neįstengė nupirkti. Na, kaip tai įvertinsi? De- 
šimt metų! Bet galiausiai Kromanas įspraudė mane į kampą. Kai 
paskutinį kartą čia lankeisi, aš merdėjau, sutinki? 

- Taip. 

- Taip. Jis nepajėgė galvoti apie šalies žlugimą. Toji mano pus- 

protė duktė neturi pasekėjų, tik belskų barbarus, kurių Šivijalis tik- 
rai nepakęs. Nežinau, kodėl tada tavęs paklausiau ir išsiunčiau ją 
gyventi į tas plikas salas pas laukinius. Po mano mirties prasidėtų 
pilietinis karas. Kromanas tai suprato. Jis nenorėjo, kad šalis ken- 
tėtų. 

Ambrozas netikėtai vikriai iškėlė milžinišką pilvą iš vandens, 
dar kartą paskandindamas grindis drauge su Skoflu, nesitikėjusiu 
tokio Karaliaus šuolio. Tarnas puolė rankšluosčių. 

- Ponas Kromanas visada buvo atsidavęs Jūsų Didenybei, - 
pripažino Diurandalis, nenorėdamas veltis į ginčus dėl iškreiptos 
tiesos. 

- Kas tiesa, tas tiesa. Jis papasakojo Durklams, kaip jie gali iš- 
gelbėti man gyvybę tiesiog Sakalo Kryžiuje. Mums pasisekė, kad 
oktagrama vis dar čia, 0 namuose nėra nė vienos uostinėtojos. - 
Karalius apžvelgė auditoriją, norėdamas įsitikinti, jog juo patikėjo. 

- Ir kas tapo pirmąja auka? 

Ambrozas nusišypsojo, parodydamas baltus dantis. 

- Žudikas. Plėšęs ir žudęs žmones didžiajame kelyje. Jį pakorė 
Steirtaune iškart po Ilgosios Nakties. Komandoras su savo žmo- 
nėmis nuvyko tenai naktį ir atgabeno jį tiesiai nuo kartuvių. Ar dėl 
to tavo sąžinė nerami, lorde Rolandai? 

Diurandalis papurtė galvą - jei tai tiesa, ne. O kaip su kvaileliu 
Nedu? Kodėl Durklams pasimaišo protas ir jie žudosi? 

- Spėju, jog pirmas viską išbandė Kromanas? 

- Be abejo! Kai Durklai pamatė, kas jam nutiko, jie atpjovė ga- 
balėlį ir man. Žinau, kas atsitiko iškart po to. Ne tuos marškinius, 
kvaily! 

Vadinasi, Kromanas vienas iš naujai gimusių! Tą vakarą, atvy- 
kęs pasiimti kanclerio grandinės, jis buvo žvalesnis nei įprastai. 
Diurandalis pastebėjo pasikeitimą, bet nutarė, jog tai iš džiaugsmo. 

Visa kita - melas. Nieko panašaus negalėjo nutikti, kol dvaras, 
matyt, paties Ambrozo sprendimu, nepersikėlė į Greimerį. Drako- 
nas - beaistris darbštuolis, atsidavęs, kaip visi Durklai, bet visai ne- 
turintis vaizduotės. Jis nė už ką nepaklustų Kromano įsakymui, 
kol jo asmeniškai nepatvirtintų Karalius. Gulėdamas mirties pata- 
le, Ambrozas pardavė savo sielą ir sutiko sumokėti sekretoriaus 
užsiprašytą kainą. Dabar jis melavo tai neigdamas. 

- Ir kas toliau Jūsų Didenybe? Turite naują kanclerį. 

- Ne šitą kojinę, bukagalvi! Taip, naują, - Karalius mirktelėjo 
jam. - Bet neilgam, a? Šiuo metu ponas Kromanas yra Grendone, 
mėgina išsiaiškinti su Baltosiomis Seserimis! Kai tik jomis atsikra- 
tysime, galėsime perkelti rūmus atgal į Greimerį, niekam nesukel- 

dami įtarimų. Ir tada mums jo nebereikės, tiesa? Durklai moka at- 
likti apeigas. Vienintelis galimas nemalonumų šaltinis - Parlamen- 
tas, o Parlamentas nepakęs Kromano. Štai tu - kitas reikalas. Ta- 
vimi pasitiki net Bendruomenių Rūmai. 

Vadinasi, Karalius žaidžia dvigubą žaidimą. Diurandalis supra- 
to, kad turėtų jaustis pamalonintas, bet nežinia kodėl jį tik pykino. 

- Bijau, jog vis dėlto nesuprantu, kodėl siuntėte man tą raštą, 
pone. 

Karalius tik prunkštelėjo, bet kiaulės akutės piktai sužybsėjo. 
Ambrozas baiminosi, kad jo klausomasi. Būtent todėl jis neparašė 
Diurandaliui paprasto laiško - monarchas viską numatė. Pasinau- 
dojęs jauninančiais burtais, jis atsidūrė visiškoje Kromano valioje. 
Kai Durklai suprato, kokiu monstru tapo jų globotinis, jie išsigan- 
do, jog tai iškils viešumon, ir sukilusi liaudis suplėšys jį į gabalus. 
Tikriausiai Kromanas sumaniai naudojosi jų baimėmis, ir Sakalo 
Kryžiuje Karalius tapo savo Gvardijos belaisviu. Tai akivaizdu. 

Kaip senas lapinas įsigudrino išsiųsti raštą? Viskas paprasta: 
raštai rašomi ant standartinių blankų, ir kiekvienas Durklas žino, 
kaip jie atrodo. Todėl sukta Šviesybė užpildė popierėlį ir nekaltai 
įbruko kuriam nors jaunesniajam - gal net serui Lijonui. Tas ne- 
drįstų prieštarauti įsakymui: juk Aironhole laukia tiek Vyresniųjų. 
"Pamiršk tai, tiesiog įmesk į pašto maišą, gerai?" Taip raštas pra- 
smuko ir pro Kromano, ir pro Gvardijos pirštus: Paprasta bei išra- 
dinga! 

Bet suveikė raštas kiek kitaip, nei Karalius tikėjosi. Vietoj to, 
kad lyg akis išdegęs lėktų į Sakalo Kryžių aiškintis, Diurandalis pri- 
ėmė Karaliaus dovaną. Nors dabar jis vis tiek čia. Vienintelis skir- 
tumas - negyvas vaikinukas, stingstantis kažkur krūmynuose. 

- Kitą liemenę! - suriko Karalius. - Nemirtingas Karalius ir ne- 
mirtingas kancleris. Taip, tu irgi, milorde. Žmonės nemėgsta ne- 
tikrumo ir permainų. Aš buvau Karalium - ir neprastu Karalium! - 
nuo seno, niekas beveik neatmena nuo kada. - Jis įdėmiai nužvelgė 
Diurandalį. - Nusiramink. Vienas gabalėlis - ir tu apsigalvosi. Aš 
pats prižiūrėsiu, kad jį nurytum - nori to ar nenori. - Ambrozas 
nusikvatojo. - Rytoj fechtuosimės, sere Diurandali! Na, ką pasa- 
kysi? 

Sužeistą, plūstantį krauju Žmogų, niūrią Žiemos dieną jojantį 
per Šivijalį, seniai turėjo sustabdyti ir, atėmę arklį, palikti mirti pa- 

kelės griovyje. Jis jau tūkstantį kartų turėjo išslysti iš balno, nes 
pasaulis tai panirdavo į juodą tamsą, tai vėl išnirdavo. Kvorelas at- 
gaudavo sąmonę, pajutęs, kad pavargęs Kariūnas pradeda risnoti, 
ir vėl pavarydavo jį šuoliais. Ak, kaip skaudėjo stingstantį petį! Jis 
net gerai nežinojo, kur joti, bet kelią, regis, žinojo arklys. Greičiau, 
nagi greičiau! 

Vaikinas vėl atgavo sąmonę, išgirdęs verksmą, paskui šūksnį 
ir šuns lojimą. Kvailas gyvulys užklydo į kažin kieno arklidę. Tas 
velnio eržilas pajuto kumelę arba tiesiog pasiilgo draugijos. Kvore- 
las pamėgino išsitiesti balne ir įtempti pavadžius, bet juodas rūkas 
dar labiau sutirštėjo, į smilkinius lyg kas plaktukais kalė. Šiaudais 
dengti nameliai pasirodė pažįstami. Kariūnas atgabeno jį į vienintelę 
šiltą arklidę, kurią prisiminė šiuose kraštuose, į vietą, kurioje pas- 
kutinį kartą gavo avižų - į "Sulaužytą Kardą". 

- Ne! Ne! Ne! - Kvorelas spaudė pentinais arklio šonus, tempė 
pavadį, ragindamas gyvulį apsisukti. Praradęs pusiausvyrą, vyru- 
kas nuslydo nuo eržilo nugaros ir krito tiesiai į rūpestingai atkištas 
viešbučio šeimininko, paties meistro Tveno, rankas. 


Sužeistąjį pasodino šalia ugnies, susupę į kelis pledus, pagirdę 
karštu sultiniu, karstelėjusiu nuo įmaišyto į jį brendžio, ir paprašė 
pabaigti pasakoti. Petį sutvarstė užkalbėtu raiščiu, labai seniai pri- 
klausiusiu gvardiečiui, ir galbūt dar išsaugojusiam šiek tiek gydo- 
mosios galios, bent jau taip tvirtino seras Bailesas. Jis nesiliovė 
šaukęs ant nėščios moters, kuri atsikirto tuo pačiu, ir ant jauno 
drimbos, du kartus už jį didesnio, ir ant išsigandusių bei verkiančių 
vaikų. 

- Ką jūs kalbate, tėte, - bambėjo jaunas kerėpla. - Jis plūsta 
kraujais, jam skauda. Vaikinas sužeistas ir nesupranta, ką kalba. 
Guldykite jį į lovą, kvieskite Žiniuonį, gal jis tada ir ištemps. Paso- 
dinsit į balną - jis išgrius, nenujojęs nė mylios. Jūs jį paprasčiausiai 
numarinsite! 

Seras Bailesas sviedė į jį dubenį - nuo kurio tas išsisuko - ir 
rėksmingai paliepė jam balnoti arklius, o dukteriai - šildyti drabu- 
žius, kol vaikinukas juos vilksis, o vaikams - užsičiaupti. Jis spyrė 
po kojomis pasipainiojusiam šuniui, dar labiau išgąsdindamas vai- 
kus. Šis vyrukas - Durklas, šaukė jis, tvirtas kaip plienas. Dar sriu- 
bos, vilnones kojines! Kalbėk, vyruti, kalbėk! 

Nejau šis sutrauktas, apsiseilėjęs senas kelmas kadaise buvo 
Durklas? Paties Diurandalio Antrasis? Taip sakė Paragonas, ir Bai- 
lesas patvirtino - dėl lordo Rolando viską padarysiu, o kitiems - 
špyga taukuota. Visa galva kuokštais pražilusi. Jis vartė akis, taš- 

kėsi seilėmis bei nė sekundei nenutilo. Kalbėk, vyruti! Jo drabužiai 
sulopyti, labai nešvarūs ir per trumpi kaulėtoms rankoms bei ko- 
joms. 

Kvorelas, gurkštelėjęs karštimo, nusidegino gerklę. Galva, re- 
gis, sukosi vis labiau ir labiau: matyt, netrukus atitrūks bei nusiris 
nuo pečių. Jis buvo toks silpnas, jog negalėjo sulaikyti ašarų. 

- Ar sakiau, kad jie ketina jį suvalgyti? 

- Aha, vyruti, sakei. Tai manęs nestebina. Ta išsigimėlių gauja 
manęs jau niekuo nenustebins. Nei tas riebus, juos valdantis ban- 
ditas. Sakyta tau, atnešk vaikinukui dar sultinio! Sriuba kompen- 
suoja kraujo netekimą. Tuoj pasikeisiu batus. - Jis metė tuščią 
brendžio butelį jaunajam drimbai į galvą, bet šis išsisuko taip vik- 
riai, tarsi visą laiką būtų treniravęsis. - Tomai Pisonai, daryk, kas 
liepta, arba nešk iš mano namų savo niekam tikusius kaulus ir pa- 
siimk drauge savo dvokiančius išsigimėlius! Balnok man romytą 
eržilą, o serui Kvorelui jo Juodį, ir pasiskubink. Mes išvykstame 
po trijų minučių, arba aš nuplaksiu tave arklių botagu! 

Visą vidurdienį Boumenas praleido apačioje, kaime - kalbėda- 
mas, klausydamas ir neįkyriai tvirtindamas: "Taip, tiesa, Jo Dide- 
nybės sveikata akivaizdžiai pagerėjo, ir, beje, šį vakarą jis ketina 
nusileisti į kaimą bei pavakarieniauti su savo dvariškiais". Vaka- 
rykštis gyduolių pakvietimas ir išprašymas iš rūmų, nespėjus ap- 
žiūrėti paciento, tiesiog meistriškas ėjimas, genialus pasiruošimas 
didžiajam sugrįžimui. Gandai apie stebuklingą pasveikimą tikriau- 
siai jau pasiekė Grendoną. Rytoj apie tai visi trimituos. Kromanas 
jau suderino orkestrą. 

Vis dėlto vakaro programai reikėjo gerai pasiruošti. Pirma, Ka- 
ralių teks pristabdyti, kad jis nepasirodytų per anksti, kol atrodo 
per jaunai. Antra, Ambrozą reikės ištempt atgal į rūmus, nespėjus 
jo kūnui per daug susenti. Kromanas siūlė valdovą laikyti mažame 
kambarėlyje, į kurį Žmonės, vos užėję, tuojau pat išeitų ir daugiau 
negrįžtų. Bet Ambrozas visada buvo nevaldomas. Šiandien di- 
džiausią pavojų sau kėlė jis pats: užsimiršęs galėtų džiaugtis aplin- 
kinių rodomu dėmesiu iki pat aušros, tada visi pamatytų, kaip iš- 
krenta jo dantys ir nuslenka plaukai. 

Artėjant saulėlydžiui, vado pavaduotojas grįžo į rūmus ir pa- 
traukė ieškoti Drakono. Komandoras, be abejonės, meistriškai val- 

dė ginklą. Jis buvo pedantiškas iki smulkmenų ir niekada nedisku- 
tuodavo su Karaliumi, bet delikatiems darbams visiškai netiko. Bū- 
tent todėl Kromanas iškvietė Boumeną iš Grendono, pavesdamas 
čia tvarkyti visus reikalus. Šis netikėjo nė vienu žodžiu, kol kitą 
rytą jo akyse trys sukriošę seniai virto jaunikliais. Karalius, Kroma- 
nas ir tarnas - kol kas tik trys, bet jei karalius amžiną jaunystę pa- 
dovanojo paprastam kojinių lygintojui, jis, atėjus laikui, tikriausiai 
nepagailės jos ir ištikimam asmens sargybiniui. 

Drakonas sėdėjo miegamajame, rūškanu veidu žiūrėdamas į 
ugnį. Patalpoje buvo dar pustuzinis Durklų. Jie nesikalbėjo ir ne- 
žaidė kauliukais - sėdėjo niūrūs kampuose. Vaizdas tikrai nekoks. 
Visus siejo priesaika ir užkeikimas saugoti globotinį. Visi žinojo, 
jog tai reiškia pasiryžimą žudyti. Tad dėl ko juos taip kankina są4- 
žinė? 

Paragonas išsitiesęs gulėjo prie ugnies. Jis akivaizdžiai miego- 
jo - dar vienas įrodymas, kokie stiprūs lordo Rolando nervai, ne- 
paisant garbaus amžiaus. Metai nesusilpnino jo nuovokumo. Šiuo 
metu Diurandalis čia buvo pats pavojingiausias. 

Boumenas susižvalgė su Drakonu ir mostelėjo jam galva. Pa- 
niuręs komandoras atsistojo ir išėjo paskui jį. Boumenas nusileido 
laiptais į apsaugos kambarį, esantį tiesiai po Karaliaus miegamuoju. 
Skylių sienose bei lubose matėsi daugiau nei pintame aptvare - rū- 
muose neliko ramios vietos pokalbiui. Vyrai išėjo į gatvę ir pasu- 
ko už kampo, kur ne taip stipriai pūtė vėjas. 

- Vardan stichijų, ko nerimsti? - nepatenkintas paklausė Dra- 
konas. 

- Berniūkščio kūno taip ir nesurado? 

- Ne. 

- Ką ruošiam rytojui? - Komandoras pataršė barzdą. 

- Ko gero, Lijoną. Tą mažą spuoguotą bailiuką. Jis pats prisip- 
rašė. 

- O ką sako Storulis? 

Krūptelėjęs Drakonas žvilgtelėjo į artimiausią langą - tas akli- 
nai uždarytas. 

- Jis sako, Kromaną. 

Boumenas šito tikėjosi. 

- Kodėl? 

- Sako, jog tas išaugo savo kelnes. Sako, Paragonas geresnis, 
o abiejų jis negali laikyti, nes abu kancleriai susipjaus. Perkąs vie- 
nas kitam gerkles, taip jis sako. Mano, kad, norint valdyti Parla- 
mentą, jam reikia Paragono. 

- Tai kvailys! 

Drakonas nesiginčijo. Jis tvirčiau susisupo apsiaustą ir pažvel- 
gė į debesis, pro kuriuos skverbėsi mėnulio šviesa. Kaime mirksė- 
jo žiburėliai - ten ruošiama didelė puota Jo Didenybei. 

- Diurandalis nepritarė paskutiniam paskyrimui. 

- Aš ir pats ne itin pritariu. 

- Bet tu negali rinktis. Iš aš negaliu. Jis - gali. 

- Kai pavaišinsim lordą mėsa, ir jis negalės. Karalius sako, jog 
tai privers jį persigalvoti. 

- Ar tikrai privers? Karalius tampa aklas, kai kalbama apie Pa- 
ragoną. Galbūt tu irgi? 

Drakonas staiga atsuko pykčio perkreiptą veidą. 

- Kokios čia užuominos? 

- Ar mirtum dėl savo įsitikinimų? 

- Aš mirčiau dėl savo globotinio, jei reikia. 

- Dėl globotinio - taip, o dėl įsitikinimų? Dėl moralės principų? 
Tiek to, nesvarbu. Man nusispjaut, mirtum tu ar ne. Aš ir už save 
negarantuoju. Bet man atrodo, kad Diurandalis mirtų. Net pasiju- 
tęs dvidešimtmečiu ir žinodamas, jog kiekvieną rytą auštant jam 
bus dvidešimt ištisą tūkstantį metų, - jis atsisakytų šito, ar ne taip? 
Jei jis mano, kad tai neteisinga? Kodėl visi berniūkščiai vadina jį 
Paragonu? 

- Tikriausiai dėl to, dėl ko ir aš, - retorinių klausimų Drakonas 
nesuprasdavo. 

- Taigi žaiskim be klaidų. Ką patieksime pusryčiams? 

Ilga tyla. 

- Paragoną, - pagaliau ištarė komandoras. 

- Aš tuo pasirūpinsiu. - Boumenas pasisuko, ketindamas eiti. 

- Palauk! - šūktelėjo Drakonas. - Ne dabar! Palaukim, kol Kro- 
manas laimingai sugrįš. 

- Teisingai, linktelėjo Boumenas. - Gera mintis. Sekretorius 
tikriausiai norės tai pamatyti. 

Merę vėl ištiko isterijos priepuolis, ir virėja pavaišino ją antau- 
siu. Kaplinas su Pardonu nunešė Kvorelą į viršų, dabar tas gulėjo 
ant kušetės, ir virėja prikišo jam prie lūpų karštimo. Skonis lyg rū- 
gusio pieno. Silpnaprotis seras Bailesas išsidrėbė krėsle šalia ug- 
nies, virtęs šlapių skudurų bei žilų plaukų krūva. 

- Mes pasiuntėme atvežti Žiniuonį, sere Kvorelai, - tarė storas 
valdytojas. - Pardonas išvažiavo jo ieškoti. 

Akimirką skausmas pranyko, užleisdamas vietą panikai. 

- Ne! Pasakykit jam, mums reikia arklių! Paragonui gresia pa- 
vojus. - Jis atsikvėpė ir, suradęs savyje jėgų, aiškino toliau: - Sa- 
kau jums: Diurandalis. Jo Šviesybė. Jį reikia gelbėti. Reikalinga 
knyga. Aš atvykau knygos ir keliausiu toliau. - Jis godžiai gurkš- 
telėjo. Kraujas ant kitelio, kurį jam paskolino seras Bailesas, taip 
sudžiūvo, kad treškėjo vos sujudėjus. 

- Sulaikyk Pardoną! - riktelėjo Kaplinas, ir Gvena pašoko iš 
vietos. - Kur jūs susiruošėt, sere Kvorelai? 

- Į Aironholą. Nuvešiu ten knygą. Gelbėti Paragono. - Jaunasis 
Durklas nutvėrė minkštą valdytojo ranką ir ją suspaudė. - Jis žus! 
Jį reikia išgelbėti! 

- Jis išprotėjo! - pasigirdo virėjos balsas. - O tas, antrasis... - 
Ji niūriai žvelgė į krėsle susirietusį Bailesą. - Važiuoti? Šiandien? 
Nesąmonė. Jie abu nepajėgs nė žingsnio žengti! 

- Esu tikras, kad seras Kvorelas susidoros, - paprieštaravo 
Kaplinas. - Jis Durklas ir jam nėra iš ko rinktis. Mes, sūnau, karie- 
tos neturime. Galėčiau pasiskolinti, bet tai užtruks. 

- Nėra laiko. Reikia joti. 

- Jį tai pražudys! - sukliko Merė. 

Kaplinas liepė jai užsičiaupti ir atnešti vaistinėlę. 

- Pardonai, balnok du arklius. Jūsų draugas keliaus kartu, sere 
Kvorelai? 

Bailesas užvertė galvą, žvalgydamasis lyg beprotis. 

- Žinoma, aš vykstu su juo! - sukriokė tas. - Aš tik truputį pa- 
vargau. Brendžio turit? Neabejoju, kad senasis Diurandalis visada 
ras užslėptą gurkšnelį gero brendžio! 

- Seras Bailesas, - paaiškino Kvorelas, nors vyrukui atrodė, 
kad jis jau tai darė. - Buvo Par... jo šviesybės Antruoju Aironhole. 

Kaplinas, regis, sužvejojo brendžio butelį tiesiog iš oro. Jis iš- 
tiesė jį svečiui net nepasiūlęs stiklo. Bailesas godžiai užsivertė bu- 
telį. 

- Mes žinome užkeikimą nuo žaizdų, sere Kvorelai, bet jūs 
netekote per daug kraujo. Niekada nemačiau tokio balto veido. Vi- 
rėja, sultinio - greičiau! Kokia knyga? Gvena, nešk tvarsčius, šva- 
rius drabužius! 

Jiems teko kelte užkelti Kvorelą ant arklio - šįkart pabalnojo 
Žvaigždę, ne Kariūną. Seras Bailesas, padedamas Pardono, užsi- 
ropštė ant Dėmėtosios. Sveika ranka laikydamas pavadį, Kvorelas 
pirmas išjojo iš kiemo. 

Drakonui ir Boumenui grįžus į namą, Diurandalis tyliai užvėrė 
langą. Jis išgirdo tik keletą žodžių, tačiau esmė aiški - kaip aišku, 
kas bus kita auka. Gvardija dabar jam pavojingesnė už karalių ir 
Kromaną. Lordas grįžo prie ugnies. Nė vienas Durklas nekreipė 
dėmesio į jį, kol jis nesiartino prie laiptų ar Karaliaus miegamojo 
durų. Grįžo Drakonas, visiškai sustiręs nuo šalčio. 

Po dešimties minučių pasirodė Skoflas ir baimindamasis šonu 
prisiartino prie Diurandalio. Tarnas vėl paseno ir ant apykaklės bei 
pečių pabirę plaukai rodė, kad po kepure jis plinka. Veide pasirodė 
raukšlės, vyriškis pradėjo kūprintis. Jis kelis kartus išsižiojo ir už- 
sičiaupė. 

- Karalius kviečia mane? 

Tas pritardamas linktelėjo, tada apsisuko ir nučiūžavo atgal, 
retsykiais atsisukdamas pasitikrinti, ar Diurandalis eina iš paskos. 
Ištikimas silpnaprotis pašventė Karaliui visą gyvenimą, tad dabar 
Karalius pratęsė jį drauge su savuoju. Naujasis riterių ordinas: 
Žmogėdrų Brolija... 

Paskui tarną Diurandalis įėjo į Karaliaus miegamąjį. Daugelio 
sumušimų ir įdrėskimų jau nebeskaudėjo - pagelbėjo gydomasis 
užkeikimas, tačiau be kardo jis jautėsi kažin kaip netvirtai, per tris- 
dešimt septynerius metus labai jau priprato prie ginklo svorio. Diu- 
randalis uždarė paskui save duris. Skoflas tarsi spanielis įsitaisė 
ant kilimėlio kampe. 

Paskutines kelias valandas Ambrozas praleido, rausdamasis 
popieriuose, kuriuos išvakarėse Kromanas atgabeno iš Greimerio. 
Galbūt Karalius neturėjo ką veikti. Maždaug kas valandą jis siųs- 
davo pakviesti buvusio kanclerio, norėdamas paklausti patarimo. 
Dabar jis stovėjo žvakidžių skleidžiamos šviesos rate, skaitydamas 
kažkokį popierėlį. Karalius stipriai paseno nuo ryto: plaukai ir barz- 
da pražilo, Jo Didenybė sunkai kvėpavo. Tiesa, žaizdos ant kojos 
neatsirado. 

Ambrozas įtariai pažvelgė į įėjusį Diurandalį. 

- Tu slėpei nuo manęs dokumentus! 

- Nieko svarbaus, pone. 

- Taip? O kas čia? Gailijiečių hercogas nori vesti savo globo- 
tinę. Jis vyresnis už ją kokia trisdešimčia metų, kad aš nepajudė- 
čiau, jei klystu. Bet tu laikei stalčiuje jo prašymą du mėnesius, o 
jis vis dėlto hercogas! Vis pyksti ant jo dėl tos istorijos su taure? 

- Aš tada laimėjau, pamenate? 

- Jis gali parūpinti krūvą balsų Parlamente. 

- Štai todėl ir laikiau prašymą stalčiuje. Visada man sakėte, 
kad noras didesnis už dėkingumą. 

- Teisybę sakiau, - sumurmėjo Ambrozas, nusviedė lapelį ant 
popieriais užverstos lovos ir paėmė kitą. Audiencija tęsėsi. Kara- 
liaus galva liko šviesi, kaip ir anksčiau. Tai priminė senus gerus 
laikus. 

Pagaliau jis paliko popierius ir ėmė žingsniuoti pirmyn atgal po 
kambarį. 

- Tavo požiūris mane liūdina. Iki šiol buvau geras karalius. 

- Labai geras, pone. 

- Toji mano išprotėjusi dukra nė velnio neišmano! Dvidešimt 
metų sėdėjo savo salynuose ir veisė barbarus. Ji nesugebės valdyti 
civilizuotos valstybės. Viskas nueis šuniui ant uodegos. - Jis nuti- 
lo, laukdamas atsako. Nesulaukęs piktai atsisuko į buvusį savo 
kanclerį. - Na? Tau atrodo kitaip? 

- Pradžioje ji gali klysti. Jūs irgi klydote. Argi ji, kaip ir jūs, 
nepaveldėjo titulo teisėtai? 

Karaliaus veidas apsiblausė. 

- Ne, kadangi atsirado kur kas priimtinesnė alternatyva. Dabar 
geras karalius gali likti geru karaliu visiems laikams. Kuo tu pikti- 
niesi? Bijai, kad pradėsiu medžioti nekaltus žmones, žudyti savo 
pavaldinius. Nesąmonė. Nusikaltėliai, nuteistieji - štai sprendimas! 
Kromanas paskaičiavo, kad per metus Šivijalyje pakariama dau- 
giau kaip du tūkstančiai žmonių. Tau, milorde, - tereikės paaiškinti 
Parlamentui, kad mes įvaldėme naują užkeikimą, paverčiantį kau- 
lus auksu. Nuo šiol ir per amžių amžius visi lavonai taps karaliaus 
nuosavybe. Paprasta, ar ne? Kol kas neužsiminsi apie atjaunėjimą. 
Tai paaiškės vėliau. Manau, Bendruomenių Rūmai labai apsi- 
džiaugs išgirdę, kad jų mylimas monarchas apskritai panaikina 
mokesčius, kaip manai? 

- Manau, jog jie džiaugsis metus, gal dvejus, - Diurandalis pri- 
siminė rūsį Samarindoje. - Paskui aukso bus tiek, kiek purvo, tik 
kainuos jis pigiau. 

- Tfu! Tai smulkmenos! Šalis suklestės. Jei nerimauji dėl savo 
gražuolės Žmonos, mes ir ją priimsime į savo būrį. Kokie dar 
prieštaravimai, sere Sugižėli? 

- Tik du, pone. Pirma, mirtingieji vargu ar teigiamai vertins 
nemaraus Karaliaus valdymą. Nemanau, kad šalis tai pakęs. 

- Šalis lapnos tai, ką jai paduosim. Koks antras? 

- Permainos, pone. Įvairumas. Šviežias kraujas. Visa, kas ge- 

ra, anksčiau ar vėliau pabosta. Žmonės užsibūna, net karaliai. Net 
žmogieną ryjantys karaliai. 

- Dvasios! Už šiuos žodžius galėčiau nukirsti tau galvą. 

- Tai ir kirskite. Geriau mirsiu, nei matysiu amžiną tironiją vel- 
kantį Šivijalį, - Diurandalis įsivaizdavo, kaip dabar jaučiasi drabu- 
žinėje lindintys klausytojai. 

Karaliaus balsas švokščiamai cypė. 

- Nesuteiksiu tau tokio malonumo, nė velnio! Auštant tu irgi 
atgimsi, štai tada ir pamatysim, ką tu galvosi apie gyvenimą bei 
mirtį. Neslėpsiu, buvai geras kancleris - geriausias iš visų, kiek tu- 
rėjau, - ir tebūsiu aš prakeiktas, jei tu nebūsi geras kancleris, kol 
švies saulė. O dabar nešdinkis! 

Buvęs kancleris grįžo į Durklų miegamąjį. Karalius mano, kad 
atjaunėjęs jis persigalvos ir vėl ištikimai jam tarnaus. Diurandalis 
vylėsi, kad taip neatsitiks. Tiesa, jis abejojo, kad Kromanas ir 
gvardiečiai suteiks kam nors galimybę tuo įsitikinti. 

Paskutinių valandų Kvorelas neatminė. Jojo pusiau be sąmo- 
nės, leisdamas Bailesui ieškoti kelio, ir Žvaigždei sekti paskui Dė- 
mėtąją. Vargšės senutės jau pradėjo klupti, kai Aironholas išdygo 
priešais juos. Šviesos nedegė. Na, žinoma, jau po vidurnakčio. 

Jaunasis Durklas prisivertė atsibusti. Jis sušalo iki kaulų sme- 
genų. 

- Štai tas langas. Meskite akmenį. - Vyrukas per daug silpnas, 
kad tiesiai sėdėtų balne. Baisus skausmas vėrė visą kūną: nuo gal- 
vos iki kojų, o pasaulis skriejo aplinkui. Žvaigždė sustojo, iš nuo- 
vargio nuleisdama galvą. 

- Manai neprisimenu, kur Vyresniųjų miegamieji? - sumurmė- 
jo Bailesas. 

Nulipęs nuo žirgo, senis pargriuvo ir į langą pataikė tik svie- 
dęs akmenį ketvirtą kartą. Suskambėjo stiklas. Po sekundės lange 
pasirodė galva - gaila, Kruvinrankis, bet iškart iš už jo peties išniro 
Hirvordo galva. 

- Čia Kvorelas, - tarė jaunasis Durklas. - Reikia Karalienės 
žmonių. Išgelbėti Paragoną. 


Jiems pavyko užvilkti jį į miegamąjį, nepažadinus nei Magist- 


rų, nei tarnų, nei riterių, net Jaunesniųjų. Kvorelą paguldė į lovą. 
Bailesui, nors ir nenoromis, leido eiti iš paskos - jie kikeno vien 

nuo minties, jog ši purvina, svyruojanti baidyklė kadaise buvo pa- 
ties Paragono Antruoju, tarsi Paragonui Antrojo nė nereikėjo. Bai- 
lesas griuvo į gretimą lovą ir iškart užmigo. 

Susirinko koks tuzinas vaikių - beveik visi pusnuogiai, vos 
pramerkę akis ir Žiovaujantys. Kažkas atvedė dar kelis, seniai ga- 
lėjusius tapti Vyresniaisiais, bet neturėjusius tokios progos. Kvo- 
relas iš visų jėgų kovojo su silpnumu, stengdamasis paaiškinti tiek, 
kiek reikėjo: Karalius užrakintas Sakalo Kryžiuje, Samarinda, kny- 
ga, slapta Paragono ekspedicija, kai jie dar nebuvo gimę - apie ku- 
rią visi girdėjo, bet nieko tikro nežinojo - Vilkailtis... siaubingi bur- 
tai, žmogienos valgymas, baisusis Kromanas, monstru virtęs Ka- 
ralius... Grąžinti Karalienę, išgelbėti Paragoną! Kvorelas užkimo. 
Jam davė kažin kokio gėralo, ir jis tęsė. Pora Vyresniųjų greitomis 
vartė knygą. 

- Jis kliedi, - tarė Kristalas. 

- Jis pats nekirto sau per petį, - paprieštaravo Hirvordas, rauk- 
damas rusvus antakius. 

- Paragono knyga patvirtina jo žodžius, - pasigirdo dar vienas 
balsas. 

- Durklo po tiekos metų Paragonui prisireikė, matyt, ypatin- 
gam reikalui, - spėjo Kristalas, šiuo metu esantis Antruoju. 

- Jis jau senas, - įsiterpė Vilas. 

- Jis nugalėjo tave, kaudamasis rapyra, argi ne? 

- Jei pamėginsim iškrėsti kokią kvailystę, jie išmes mus vel- 
niop, - prakalbo Pasingtonas. 

- Karalienės žmonės, - sukuždėjo Kvorelas. - Neliks net Kara- 
lienės, ar supratot? 

- Tu palikai savo globotinį mūšyje? - paklausė Kruvinrankis, 
kuris visada buvo tikra subinė. 

Kvorelas iš naujo pasakojo apie Kariūną, savo žaizdą, nuo ar- 
klio nuskridusį Paragoną bei Drakoną, reikalaujantį sučiupti juos 
gyvus. Ir apie kanibalizmą. 

- Reikia eiti. - Paragino Durklas ir sunkiai išsitiesė. Kambarys 
skriejo aplink jį, niekaip nenorėdamas sustoti. - Jūs žinokitės, bet 
aš turiu ten būti iki aušros. - Per daug įsisvajojo: jie paprasčiausi 
berniūkščiai, bet ne jo palydovai. Jiems niekas nepervėrė kardu šir- 
dies. Tačiau be tų vaikinukų Kvorelas daugiau nieko neturėjo, nes 
jie nebuvo susieti su Karaliumi kaip visi kiti Durklai. 

- Aš einu su tavimi, - pareiškė Hirvordas. - Dėl Paragono. Kas 
dar nori eiti, likite čia. Kiti Žengiat prie tos sienos. 

Vienas ar du netvirtai žengtelėjo atgal, bet iškart sugrįžo. Visi 
iki vieno Karalienės žmonės. Kol jie rengėsi, rinkosi kardus ir 

sprendė, kaip geriau patekti į arklides, Kvorelas nekantraudamas 
verkė. Iki Sakalo Kryžiaus ne viena valanda kelio, o naktis bėgo 
nuo jų. 

Karališka karieta, turinti nugabenti Ambrozą žemyn į kaimą, 
atvyko likus valandai iki vidurnakčio. Dauguma Durklų vyko kar- 
tu, tačiau trys liko saugoti lordo Rolando ir niekingo Lijono. Diu- 
randalis miegojo, atsigriebdamas už dvi bemieges naktis. Oras biu- 
ro, vėjas blaškė langines bei draikė židinio dūmus. 

Karaliaus sugrįžimas, atrodė, pripildė rūmus triukšmingų žmo- 
nių, juoko ir smagių istorijų. Jo Didenybės pasirodymas viešumoje 
akivaizdžiai nusisekė. 

Drakonas su Boumenu padėjo senstančiam Karaliui pakilti laip- 
tais. Jis liko toks pat storas, tik sudribo. Galva nupliko, barzda 
styrojo kuokštais, net pasirėmęs į komandoro petį, Ambrozas vos 
judėjo. Atrodė lyg aštuoniasdešimtmetis. Laiptų viršūnėje, Žiopčio- 
damas lyg Žuvis, monarchas sustojo atsikvėpti. 

- Kancleris Kromanas dar negrįžo? 

- Ne, Jūsų Didenybe, - garsiai suriko Boumenas, tarsi karalius 
neprigirdėtų. 

- Regis, jis užtruko! Pasiųskite žmones jo pasitikti. 

- Prastas oras, pone. Manau, tai ir sulaikė kanclerį. 

- Kelinta valanda? - sušveplavo bedantis monarchas. 

- Iki saulėtekio liko kokios trys valandos, pone. 

- Paruoškite oktagramą. Man reikia truputį pamiegoti, bet ne- 
pamirškite laiku pažadinti. 

- Kad galėtume, kaip įprasta, nunešti jus žemyn? - atsklido ne- 
patenkintas balsas iš kampo, bet Karalius jo neišgirdo. Jis nušliaužė 
į savo miegamąjį, Drakonas nuėjo jam iš paskos ir uždarė paskui 
save duris. 

- Kaip jis atrodo prieš saulėtekį? - pasidomėjo Diurandalis. 

- Kaip stimpanti kiaulė, - atsiliepė kažkas. 

Netrukus komandoras, paguldęs Jo Didenybę, išėjo ir nusilei- 
do žemyn. Kambaryje liko pustuzinis žmonių, besidalinančių pra- 
ėjusio vakaro įspūdžiais. Jie buvo gerokai žvalesni nei praėjusią 
dieną: apgaulė pavyko, tad galima tikėtis, jog taip bus ir ateityje. 
Pamažu visi nurimo, laukdami aušros bei užkeikimo. Jaunasis se- 
ras Lijonas susigūžė kamputyje. Virtuvėje, apačioje čirpė vandens 
siurblys: gvardiečiai prausėsi. 

Diurandalis priėjo prie židinio tr įmetė į ugnį kelias pliauskas. 
Sargybiniai jį stebėjo, bet vaikščioti nedraudė. Jis mąstė apie savo 
padėtį net miegodamas ir rado sprendimą - ne patį geriausią, ta- 
čiau bent jau lordo sąžinė tam neprieštaravo. 

Net ir dabar nužudyti Karaliaus Diurandalis negalėjo. Visą gy- 
venimą jam tarnavęs, senasis Durklas nepajėgė apie tai net galvoti. 
Bet jis galėjo sustabdyti eilinį atsinaujinimo ritualą - lordas Rolan- 
das neabejojo prisiversiantis tai atlikti, ir jis žinojo, ką reikia daryti. 
Gali būti, kad jis pasirenka kankinančią mirtį, bet, vos tik sugrįš 
Kromanas, Diuirandaliui vis tiek teks mirti. 

Užkeikimas skleidė blogį. Nenuginčysi, nuteistų nusikaltėlių pa- 
naudojimas kur kas priimtinesnis sprendimas nei kardininkų loterija 
Samarindoje. Pakartajam lavonas nereikalingas, o kartuvėse mata- 
ruojantys irstantys kūnai visada darkė Šivijalio vaizdą. Teisybė, 
Ambrozas buvo neprastas valdovas ir galėjo neblogai valdyti dar 
daug metų, jei tapęs nemirtingas nepasikeis. Evermenas pasikeitė. 
Tiesa 1r tai, kad Karaliaus dukra dar niekuo nepasižymėjo. Princesei 
Malindai Diurandalis nejautė nei ypatingos meilės, nei ištikimybės. 

Iš kur atsirado įsitikinimas, jog būtina išduoti savo Karalių ir jį 
sunaikinti? Kas jis toks, kad pasipriešintų šioms grandiozinėms už- 
mačioms? Gal Diurandalis neteisus, laikydamas jas klaida? Ne, jis 
turi vieną pranašumą, lyginant su kitais: savo akimis matė blogio 
padarinius Samarindoje. Gaila, kad negali apie tai pasikalbėti su 
Kete, bet neabejojo, kad Žmona jam pritartų. Ketė nepakentė net 
paprasčiausio Žiniuonių gydymo, tad nenuostabu, jog ji taip šlykš- 
tėjosi jauninančiu užkeikimu. Tam tikra iškreipta prasme tai dar 
vienas Diurandalio pranašumas. Jo nepavyktų suvilioti nemarumu, 
nes Ketė niekada negalėtų būti su juo. 

Ne, atsakymas slypėjo Didžiojo Magistro žodžiuose, kuriuos 
tas ištarė Diurandaliui paskutinį kartą lankantis Aironhole: „Manau, 
anksčiau ar vėliau visi mes tapsime Karalienės žmonėmis. Saitai 
pereina, nes mes prisiekėme ištikimybę Karaliui ir jo įpėdiniams". 

Per savo gyvenimą Diurandalis kelis kartus prisiekė Ambrozui 
IV ir jo palikuonims. Tas Ambrozas mirė. Dabartinis, gyvenantis 
jo kūne, kitoks - apsišaukėlis, atrodantis ir kalbantis kaip Ambro- 
zas, pasiglemžęs karūną, kuri teisėtai priklausė princesei, o vėliau 
turėjo atitekti vienam iš jos sūnų. Diurandalis suprato, jog tai ap- 
sukraus prekeivio žodžiai, buvęs Durklas turėtų vadovautis kitais 
kriterijais, bet sąžinei reikėjo kokio nors ramsčio. 

Įsidegusi ugnis suspragsėjo linksmiau. Tada pasigirdo pasagų 
kaukšėjimas ir ratų girgždesys... 

- Voras sugrįžo, - sumurmėjo vienas iš Durklų. 

Diurandalis atsistojo. Visi žvilgsniai nukrypo į jį, bet belaisvis 
traukė ne į laiptų ar karaliaus miegamojo pusę, o link lango. Lor- 
das Rolandas pažvelgė pro langą. Karieta, kurią rytą matė išva- 
Žiuojant, girgždėdama sustojo; du jos žibintai blausiai apšvietė 
krintantį sniegą - visa žemė pabalo. Du Durklai išėjo iš rūmų jos 
pasitikti. Jie atidarė karietos dureles ir nuleido laiptelius. 

Kromanas turėtų būti toks pat senas kaip Karalius. Tikriausiai 
jį teks nešti ant rankų. Ne. Keista, bet figūra išlipo iš karietos pati, 
nors truputį svyruodama ir nejudindama kairės rankos. Galva že- 
mai palenkta, pieno baltumo veidas vos šmėžavo tarp apykaklės ir 
skrybėlės. Jis atsistojo ant žemės, susvyravo, atgavo pusiausvy- 
rą, atstumdamas pagalbą. Paskui jį iš karietos išlipo žmogus, vil- 
kintis gvardiečio uniformą. 

Du foreiteriai irgi nulipo žemėn. Trys vyrai nušoko nuo galinių 
karietos laiptelių, vežikas ir dar vienas - nuo priekinių. Gvardiečiai 
kažką suriko ir išsitraukė kardus, o atvykėliai puolė juos, pagriau- 
dami žemėn. Vis nauji keleiviai ropštėsi iš karietos arba išnirdavo iš 
už jos. Keletas vyrų puolė prie rūmų durų. 

Nežinia, kas ten vyko, tačiau viena aišku: atvažiavo ne Kro- 
manas. Pats laikas Diurandaliui veikti. Jis trim šuoliais atsidūrė prie 
ugnies, pastvėrė židinio žnyples, tada, pakėlęs jomis degančią 
pliauską, sviedė ją per visą kambarį. Pliauska nukrito, pažerdama 
aplinkui žarijų fontaną, o Paragonas jau metė kitą. Nustebę ir piktai 
šūkaliodami Durklai pašoko. Dar viena pliauska, dar... Blykstelėjęs 
ore, link jo skriejo kardas, lordas atrėmė smūgį žnyplėmis. DZIN! 

- Sustabdykite jį! 

- Velniop jį - padėkite man! - suriko kitas. 

- Gaisras! - kriokė trečias. 

Visame kambaryje liepsnojo patalai, spjaudydami dūmus ir de- 
gančias plunksnas. Žmonės puolė ugnį, mėgindami nuslopinti ją 
apklotais, bet Torkilis su Martinu, išsitraukę kardus, puolė Diuran- 
dalį. Jis atrėmė abu smūgius, vienoje rankoje laikydamas žnyples, 
kitoje žarsteklį, atsukęs nugarą židiniui. DZIN! DZIN! Tikriausiai 
tai galas - kadaise jis būtų nugalėjęs juos abu, bet ne dabar. Ne be- 
ginklis. DZIN! Kiek smūgių Diurandalis pajėgs atlaikyti? 

- Atstokit nuo manęs, idiotai! - sušuko jis. - Gelbėkit Karalių! 

Jo priešininkai per daug susižavėjo kerštu, kad išgirstų lordo 
žodžius. DZIN! - jau pavojingiau. Netikėtai Lijonas parbloškė Mar- 
tiną, užmetęs jam ant galvos pledą. Torkilis akimirką prarado bud- 
rumą; Diurandalis užsimojęs trenkė jam per ranką žarstekliu ir iš- 
girdo sutrupant kaulą. Torkilis sukliko, dzingtelėjo ant grindų 
krentantis kardas. 

- Ačiū, vaikine! - Diurandalis sušuko garsiau. - Visi gelbėt Ka- 
raliaus! 

Kosėdami, susidurdami vienas su kitu, Durklai skubiai mėtė 
pro langus degančius čiužinius bei paklotus. Vėjas bloškė liepsną 
atgal jiems į veidus. Tačiau Boumenas vis dėlto atlapojo duris į 
karaliaus miegamąjį ir dingo viduje, paskui jį puolė kiti. 

Dusdamas Diurandalis puolė prie laiptų. Lijonas nėrė pirmas, 
skindamas kelią. Abu riste nusirito laiptais, šleptelėdami ant grindų 
apsaugos kambaryje. Šeši ar septyni Durklai mėgino prasiveržti 
pro puolančius į lauką, bet pro duris tetilpo pora vyrų, ne daugiau. 
Kad ir kas būtų tie užpuolikai, Karaliaus Gvardiją jie užtiko be kel- 
nių - kai kuriuos tiesiogine žodžio prasme, - ir užspaudė pilyje. 

- Gaisras! - Svirinėdamas Diurandalis pašoko ant kojų. Jis tik 
norėjo sunaikinti oktagramą, bet ne sudeginti ką nors gyvą. - Pi- 
lis dega! Gelbėkite Karalių! 

Durklai iškart apsisuko ir nubėgo pro jį į viršų - visi, išskyrus 
du, kovojusius tarpduryje. 

- Slėpkit kardus! - sugriaudėjo Diurandalis. - Karaliaus vardu, 
paslėpkite ginklus, visi! Pasitraukit, aš pats su jais išsiaiškinsiu. 

Rūmų gynėjai atsitraukė, ir Diurandalis stojo jų vieton, pro 
sniego sūkurius žiūrėdamas į tuziną nepažįstamų, nežinia iš kur at- 
siradusių karių. 

- Išeikite iškėlę rankas, - riktelėjo jų vadas. 

Diurandalis numetė žnyples ir pakėlė abi rankas. 

- Baikit peštynes! Reikia leisti jiems išgelbėti Karalių. Aš liepiau 
paslėpti kardus! 

- Tai Paragonas! - sušuko kažin kuris. 

Aukštai virš galvos įgriuvo dalis stogo, ugnies liežuviai lyžte- 
lėjo dangų, apšviesdami viską aplinkui lyg dieną. Kosėdamas Diu- 
randalis išvirto laukan. Jis nusibraukė ištryškusias ašaras ir staiga, 
netikėdamas savo akimis, įsistebeilijo į kresną vaikinuką, gniau- 
žiantį rankoje kardą. Kepurė nulėkė jam nuo galvos, ir rusvi plau- 
kai auksu Žėrėjo gaisro šviesoje. 

- Hirvordas! 

- Lordas Rolandas! 

Diurandalis nužvelgė kitus jaunus, nervingai besišypsančius 
veidus ir suprato, kad priešais jį stovi Aironholo Vyresnieji. MIR- 
TIS IR LIEPSNA! KĄ JIE ČIA VEIKIA, SUMUŠĘ KARALIŠKĄ 
GVARDIJĄ? 

- Atvykome jums padėti, pone, - tarė Hirvordas. - Regis, mes 
pačiu laiku. - Jis nusijuokė. - Pasitraukite nuo durų. 

Diurandalis pakluso ir kažin kieno įžūlios rankos patapšnojo 

jam per petį, kai lordas ėjo pro šalį. Du kūnai gulėjo sniege - negy- 
vi ar tiesiog apsvaiginti? [griuvo kita stogo dalis. Išsigandę arkliai 
stojo piestu ir nunešė karietą į naktį. Po akimirkos ji nuvažiavo 
nuo šlaito bei triukšmingai apsivertė. 

- Mano pone! - ištarė kimus balsas. Svyruodamas į priekį, 
žengė netikras Kromanas - juodi drabužiai, baltas veidas, kairė ran- 
ka perrišta... PRISIEKIU STICHIJOMIS, TAI JUK KVORELAS! 
Jis krito į savo globotinio rankas ir suglebo. 

Diurandalis laikė jį apkabinęs, nors tas, regis, nieko nebesvėrė. 

- Tu gyvas! - velnioniškai kvaili žodžiai! Argi tai tiesa? Ar gali 
žmogus atrodyti lyg skeletas ir būti gyvas? - Tu sužeistas! 

- Seniai sužeistas, - sukuždėjo Kvorelas. - Ar jūs sveikas? 

- Visiškai. Bet kas atsitiko? 

- Skubėjau ieškoti pagalbos. Atvedžiau Karalienės žmones. - 
Jaunasis Durklas mėgino nusišypsoti. 

Diurandalis paguldė jį ant žemės, pats priklaupė šalia, laikyda- 
mas už pečių. 

- Aironholas? Nukeliavai ten ir atgal? - Tai atrodė neįtikėtina, 
bet tuzinas berniokiškų veidų išdidžiai šypsojosi jam iš visų pusių. 
Net įvertinant netikėtumo faktorių, kas dar drįstų stoti į kovą su 
Gvardija? Regis, jie laukė jo įsakymų. 

- Išleiskite gvardiečius. Tik nuginkluokite juos. 

- Jau padaryta, pone. 

Dūstantys, dūmų apakinti žmonės virto iš rūmų; kiekvieną 
priremdavo iš abiejų pusių, apieškodavo ir nuginkluodavo greičiau, 
nei tas spėdavo susivokti. Akmeninis kiautas virto liepsnojančiu 
pragaru, balta liepsna jau laižė visus langus, pusė stogo įgriuvo. 
Kažin kur tenai liko Harvestas. 

Džiaugsmingi šūksniai pasitiko būrelį Durklų, ištraukusių iš 
rūmų milžinišką ryšulį, kuriame, be jokių abejonių, gulėjo Karalius. 
Panašu, kad jie paskutiniai. Visi likę viduje pasmerkti žūti: įgriuvo 
perdengimo sijos. Arklidė irgi užsiliepsnojo, bet arklius kažkas 
spėjo išleisti. 

- Pone? - sukuždėjo Kvorelas. - Ar viską padariau teisingai? - 
Snaigės leidosi ant Durklo antakių ir plaukų. 

- Taip, taip! Tu tiesiog nugalėtojas! Viską išgelbėjai! Sugėdinai 
Gvardiją, paversdamas juos idiotais! Jau rytoj pateksi į Didvyrių 
Litaniją! 

- Aš čia turiu jums... - Kvorelas pasirausė šlapiame apsiauste. 

- Tai palauks, - tarė Diurandalis, laikydamas vaikinuko galvą. 

Bet, regis, tai negalėjo laukti, tad Diurandalis siektelėjo ten, 
kur rodė bejėgė ranka, ir rado kišenėje krūvą auksinių... monetų? 

Grandžių! Jis ištraukė lordo kanclerio grandinę. Žvilgančią lyg tikra 
gyvatė. 

- Tavo auksinė grandinė... - sumurmėjo Kvorelas. - Jūsų. 

Jau nebe jo, tačiau tai nesvarbu. 

- Ačiū. Aš išsaugosiu ją. - Diurandalis žvilgtelėjo į aukštą jau- 
nuolį ir prisiminė jo vardą. - Vilai, reikia surasti jam žiniuonį. Bėk 
į kaimą ir... - Bet gyduolis, nesinaudojantis užkeikimu, mažai te- 
padės; juk oktagrama palaidota po degančiais griuvėsiais. Diuran- 
dalis krūptelėjo, suvokęs, jog siaubingas jo poelgis tikriausiai pra- 
žudė Kvorelą. - Ne, mes nuvešime jį į Steirtauną. 

Karalienės žmonės neramiai susižvalgė. 

- Kaip Karalius, pone? - paklausė Hirvordas. - Broliai prašo 
grąžinti kardus. 

- Ne, ne! Kol kas negrąžinkite. - Dar ne viskas baigta. Gvar- 
diečiai gali nunešti Karalių prie kitos oktagramos, nors, spren- 
džiant iš triukšmo, sklindančio nuo kelio, čionai skubėjo koks šim- 
tas liudininkų. Baisu pagalvoti, kokios bus pasekmės, kokie kalti- 
nimai pasipils. Dėl šios nakties įvykių galvos gali netekti ne vien 
Diurandalis; kita vertus, kuo mažiau galvų, tuo geriau. 

- Klausyk, Pirmasai, man regis, jums visiems dabar geriau 
dingti. Pasiimkite gvardiečių kardus ir pasitraukite. Jūs padarėte 
tai, ką privalėjote padaryti, - tu ir tavo armija. Aš didžiuojuosi ju- 
mis visais... Kvorelai? Kvorelai! 

Vilas puolė ant kelių sniegan ir pamėgino užčiuopti pulsą. Pul- 
so nebuvo. 

- Šito ir reikėjo tikėtis, pone. Tik Saitai palaikė jo gyvybę. 
Manau, jis turėjo mirti prieš daugelį valandų. 

Taip, šito reikėjo tikėtis, tačiau skausmas nuo to ne mažesnis. 
Ak, kaip skaudėjo. Smaugiamas šaltos nevilties, Diurandalis pagul- 
dė kūną ant žemės. Lordas užmerkė savo Durklui akis ir sudėjo jo 
rankas ant krūtinės. Reikėjo užbaigti daugybę darbų, gedėti nebu- 
vo kada. Labai daug darbų. Jis jau prieš tai patikėjo, jog Kvorelas 
negyvas, tad kodėl taip skaudu dabar, antrą kartą? Jeigu jis turėtų 
sūnų kaip... 

Žvėriškas riksmas perskrodė naktį, jam pritarė minia. Diuran- 
dalis pašoko ant kojų ir pamatė juos puolančius įniršusius Durklus. 


Šios valandos didvyriu tapo Kandidatas Kristalas, kartu su 
Kruvinrankiu paliktas saugoti atimtų kardų. Kai vaikinukas pama- 
tė, kad jokių gyvybės ženklų nerodantį, kadaise Karaliumi vadintą 
nešulį išvilko į lauką, jam užteko proto per langą sumesti ginklus į 
liepsnojančią peklą. 

Lyginant su praeityje vykusiomis riaušėmis - tokiomis kaip 
Durklų maištas po Gosberto IV mirties, - šios kautynės truko ne- 
ilgai ir didelės reikšmės neturėjo. Liko mažiau nei tuzinas Karaliaus 
gvardiečių, ir tie patys be ginklų. Tačiau penkiolika Aironholo Vy- 
resniųjų praktiškai tebuvo berniūkščiai, nors ir sukilę prieš bepro- 
čius, bet nesiryžtantys pakelti kardų prieš beginklius priešininkus. 
Trys žuvo anksčiau, nei Diurandalis su Hirvordu spėjo visus su- 
rinkti ir įtikinti, kad ši kova - žūtbūtinė. 

Lordas Rolandas, žinoma, buvo pagrindinis taikinys. Proto 
netekę Durklai veržėsi link jo it alkani Žvėrys, pasiryžę sudraskyti 
Jį į gabalus, o Diurandalis tegalėjo slėptis už jaunųjų savo gynėjų 
nugarų. Paskui vienas sužeistasis atidavė lordui kardą, bet tada jau 
beveik nebuvo su kuo kovoti: Durklai baigė savo mūšį, virtę dejuo- 
jančiais, bejėgiais kūnais. Paskutinį įveikė Boumeną, sužeistą į 
šlaunį. Neilgas košmaras baigėsi. Karalienės žmonės neleido įvykti 
katastrofai. Už tai jie galėjo tikėtis bent jau malonės teisme. 

Jausdamasis tuščias ir mirtinai pavargęs, Diurandalis priėjo 
pažiūrėti silpstančio gaisro apšviesto Karaliaus. Išsibarstę naktyje 
dvariškiai dabar lyg skruzdės į puotą, gužėjo atgal, ir visi slinko 
link Diurandalio, netikėdami savo akimis bei norėdami drauge su 
juo pamatyti, kas liko iš žmogaus, tiek metų valdžiusio Šivijalį. 
Monarchas atrodė susitaikęs ir labai senas, bet ne toks sukriošęs, 
kad įtartum kerus. Ant kūno nesimatė nei nudegimų, nei kitokių 
žaizdų, tad arba Karalius užtroško nuo dūmų, arba neatlaikė jo šir- 
dis. Gali būti, jog niekada ir nieko nebijojęs Ambrozas mirė iš bai- 
mės. Niekas neišgirdo nei paskutiniojo „atleisk“, nei skaudžių kal- 
tinimų. Karalius mirė. Tai mano darbas, - galvojo Diurandalis. - 
Aš nužudžiau savo Karalių. Kad ir kas nutiktų ateityje, gyvenimas 
niekada nebebus toks, koks buvo. 

Aplink kūną jau pripustė. Lengvas snyguriavimas virto pūga. 
Kodėl niekas nesiima vadovauti? Diurandalis neturi tokių įgalioji- 
mų. Jam norėjosi kur nors pasislėpti ir išsiverkti, bet reikėjo daryti 
tvarką. Lordas pažino rūpestingą daktarą, gydžiusį jį rūmuose. 

- Ei, jūs! Surinkite būrį ir nuneškite Jo Didenybę žemyn, į kai- 
mą. 
Mažasis žmogutis pašoko taip, tarsi jį būtų kas netikėtai paža- 
dinęs. 

- Ai! Žinoma, milorde. Ei! Tu... ir tu... 

Jausdamasis taip, tarsi jo kaulai pasidarė švininiai, Diurandalis 
patraukė link kardininkų. Karalienės Žmonės rūpestingai gelbėjo 
Durklams - tvarstė juos, padėjo patogiau atsisėsti ar atsigulti. 

Kai ko trūko. 

- Vilai? Ar kas nors žino, kur Kancleris Kromanas? 

- Ak, - tarė Vilas, dairydamasis aplinkui. - Jis buvo karietoje, 
pone. Kvorelas ją atpažino, todėl ir sustabdėme. Jo apsaugininkai 
sužeisti, bet gyvens. Mes palikome juos fermoje, o Kromaną pa- 
siėmėme drauge - surištą, pone. 

Karieta virto nuolaužų krūva, tad Kromanas greičiausiai jau 
mirė. Jam teks palūkėti. 

Rūmai be Karaliaus - tas pat kas gyvulys be galvos. Nepaisant 
to, visi laukė įsakymų. Diurandalis įtraukė į plaučius kuo daugiau 
oro ir suriko, užgoždamas balsų klegesį: 

- Karalius mirė! Tegyvuoja Karalienė! 

- Tegyvuoja Karalienė Malinda! - entuziastingai šaukė Airon- 
holo kandidatai! Dvariškiai pritarė sveikinimams. 

Drakonas sėdėjo sniege, po truputį atsipeikėdamas nuo smūgio 
į galvą. Veidas ištepliotas suodžiais ir kruvinas, kitelis - suplėšytas, 
net barzda pusiau apsvilusi, tačiau akyse jau nušvito sąmonė. 

- Ar pasirengęs atlikti pareigas, vade? 

Komandoras niūriai linktelėjo: 

- Bet tavo įsakymams nepaklusiu. 

- Aš ir neketinu įsakinėti, tik patariu. Kol Karalienė čia atke- 
liaus, gali praeiti kelios savaitės. Parlamento nėra - jis paleidžiamas 
iškart po Karaliaus mirties ir reikia sušaukti naują. Kanclerio irgi 
nėra: jei Kromanas dabar dar gyvas, po saulėtekio jis tikrai mirs. Aš 
oficialiai pašalintas, tad gali būti, jog tavo pareiga - uždaryti mane 
į Bastioną. Kitaip sakant, šiuo metu, vade, Šivijalį valdai tu. 

Karalienės žmonės nepatenkinti švilpčiojo. Hirvordas taip 
grėsmingai pakėlė kardą, kad, atrodė, tuoj puls kautis. 

- Paragonas! - suskambo jaunas balsas. 

- Paslėpk tą velnio geležtę, kol nieko nesužeidei:! - riktelėjo 
Diurandalis. - Dėkoju! Čia vadovauja komandoras Drakonas. Aš 
galiu tik patarti. 

Rinkosi dvariškiai, visi norėjo tapti istorinių įvykių dalyviais. 
Netrukus čia bus per daug norinčių vadovauti. Pagaliau Drakonas 
nusibraukė rankove kaktą ir, Hirvordo padedamas, atsistojo. 

- Sutinku su jūsų patarimais, milorde. Reikia organizuoti kūno 
pervežimą į Grendoną. 

Jis vis dar jautėsi pasimetęs. Drakonas - ne pati tinkamiausia 
kandidatūra tokiems darbams. 

- Ne, komandore, - kantriai aiškino Diurandalis. - [prastomis 
sąlygomis, pirmiausia reikėtų atgabenti karališką įpėdinę į Greime- 
rį, kad ji neleistų įvykti skerdynėms, kai likusieji Durklai išgirs 
naujienas. Kadangi tai neįmanoma, siūlau tau pačiam vykti į Gren- 

doną, pasiėmus kartu kuo daugiau žmonių, kad galėtum nuginkluo- 
ti kiekvieną ten esantį Durklą. Mirus senajam Karaliui Everardui, 
taip ir buvo pasielgta. Gaudykite kiekvieną iš eilės tinklais, o liku- 
sieji tegu stovi aplinkui bei šaukia: „Tegyvuoja Karalienė!" - kol 
sugautasis atsigaus nuo šoko ir prisijungs prie sveikinančių. 

Drakonas susiraukė: 

- Aš privalau perduoti Karališką spaudą Jos Didenybei bei pra- 
nešti jai paveldėjus sostą! 

Tikrai, ar yra geresnis būdas dvariškiui pelnyti naujo monar- 
cho palankumą? Tokią žinią atnešęs pasiuntinys gali tikėtis mažiau- 
siai hercogo titulo. Tačiau reikia deramai įvertinti Drakono elgesį: 
Saitai tikriausiai svilino jį lyg karštos žarijos, versdami ieškoti naujo 
globotinio. 

- Ruošiesi keliauti į Ugnines Žemes? Eisi pėsčiomis? - Iš snie- 
go išniro ir šlubčiodamas prie jų priėjo Boumenas, sunkiai remda- 
masis į Spinakerio petį. - Pirmą mėnesį laivai neplaukioja. - Štai 
kur kompetentingas vadovas, nors su paskutiniu tvirtinimu ir pa- 
siskubino. 

- Teisybė, tai tavo teisė, - tarė Diurandalis Drakonui. - Beje, 
belskai keliauja jūra bet kokiu oru. Vienas jų laivas stovi pasiruošęs 
Lomute būtent tokiam atvejui. Laivo kapitonas Eldaberdas. Uosto 
prižiūrėtojas palydės tave tiesiai pas jį. 

- Tikrai? - Boumeno balse girdėjosi nebylus grasinimas. - Iš 
kur jūs visa tai žinote, lorde Rolandai? 

- Žinau, nes prieš kelis mėnesius pats dėl šito tariausi su bels- 
kų pasiuntiniu. Mes supratome, jog kažkas panašaus gali įvykti. 
Jeigu iki Belmarko šiuo metu apskritai įmanoma priplaukti, Eldaber- 
das tai padarys, vade. Beje, jei išvyksi dabar pat, kaip tik bus po- 
tvynis. 

Laimė, Drakonas neklausė, iš kur Diurandalis žino, per kiek 
laiko jis nuvyks į Lomutą arba kada prasideda potvynis. 

- Lieki vadovauti čia, pavaduotojau, - tepasakė komandoras ir 
pradingo už sniego uždangos. 

Diurandalis viltingai pasisuko į Boumeną. 

- Man tu irgi turi patarimą? - kandžiai paklausė Durklas. 

- Jei nori. 

- Ką gi, paklausysim. 

- Pirma, apsupk šį slėnį, kad niekas negalėtų iš čia pasprukti 
bent tris dienas. Sniegas tavo pagalbininkas. Kai nuvyksi į Gren- 
doną, susirask lordą Kamergerį arba Grafą Maršalą. Karaliaus 
testamentas guli ižde, viršutiniame stalčiuje su karūna. - Nei 

Ambrozas, nei Kromanas paskutinėmis dienomis testamento ne- 
pakeitė. - Ten potvarkis apie regentų tarybą, kuri valdys, kol 
naujoji karalienė atvyks ir duos priesaiką. - Diurandalis ištiesė 
Boumenui auksuotą grandinę, dėl kurios mirė Kvorelas. - Per- 
duok jiems šitą. 

Boumenas paėmė grandinę lyg bijodamas, jog toji įkąs. Tiesą 
sakant, ilga grandinės istorija rodė, kad retas jos savininkas lai- 
mingai baigdavo savo gyvenimo dienas. Bet pavaduotojas akivaiz- 
džiai ketino pasinaudoti Diurandalio pasiūlymais. 

- Beje, - pastebėjo Diurandalis, - pusė tavo žmonių išvesta iš 
rikiuotės. Siūlyčiau laikinai papildyti jų gretas šiais šauniais jaunuo- 
liais. 

Komandoro pavaduotojas nedraugiškai pašnairavo į apsišaukė- 
lius, pasivadinusius Karalienės Žmonėmis. Tie įžūliai šypsojosi. 

- Net jeigu šių berniūkščių didvyriškas elgesys bus įrašytas 
Aironholo metraščių puslapiuose, - pridūrė Diurandalis, - vargu ar 
jie trokšta grįžti namo ir susitikti su Didžiuoju Magistru. 

Vietoj įžūlokų šypsenėlių Vyresniųjų veiduose pasirodė neri- 
mas. 

- Gera mintis, - pasakė Boumenas. - Jūs visi priimti į tarnybą. 
Galite pradėti nuo to, kad atiduosite mums savo kardus. 


Štai viskas ir baigėsi. Dabar galima truputį nusiraminti. Diu- 
randalis pasitraukė į šalį, norėdamas pabūti vienas. 

Rūpesčiai, beje, tik prasideda. Dar daug kas neaišku. Kur, pa- 
vyzdžiui, jaunasis Lijonas, pirmasis išgelbėjęs šiąnakt jam gyvybę? 
Kur jis nubėgo? Kur vargšelis Skoflas? Ar jį kas nors išgelbėjo? 
Tiesa, jeigu ugnis senojo tarno nepasiglemžė, patekėjus saulei jis 
vis tiek mirs. Tragedijos padariniai tik pradeda ryškėti. Nors visa 
tai jau nebe Diurandalio rūpestis. 

Kromanas. Kas nutiko Kromanui? 

Iš apvirtusios karietos teliko krūva išsidraikiusių nuolaužų. 
Trys arkliai nutraukė pakinktus arba juos išlaisvino, bet ketvirta- 
jam kažkas padėjo užbaigti kančias, tačiau į karietos vidų nepasi- 
žiūrėjo. Kai Diurandalis užlipo ant nuolaužų krūvos ir pažvelgė į 
vidų pro sudaužytas duris, jo žibintas iš pradžių apšvietė tik lentų 
bei pagalvių makalynę. Paskui jis įžiūrėjo iš apačios kyšančias ba- 
sas kojas, ties kulkšnimis surištas virve. Įlįsti vidun, visko iki galo 

nesulaužius, pasirodė ne taip lengva. Sunkiai laikydamas pusiau- 
svyrą, Diurandalis kėlė nuolaužas ir mėtė jas pro duris. 

Netrukus iš tamsos į jį įsistebeilijo dvi stiklinės Kromano akys. 
Veidas virtęs kaukole, aptaškyta sukepusiu krauju ir žilų plaukų 
kuokštais. Atrodė, jog jis mirė prieš daugelį metų. 

- Vadinasi, laimėjai, - tarė kaukolė. 

Diurandalis vos nepaleido iš rankų suolo, kurį ką tik pakėlė. 

- Nesijaučiu laimėtoju. Perpjausiu virves ir išleisiu tave iš čia. 
- Lordas pakėlė paskutinę užvirtusią nuolaužą. 

- Bet oktagramos nebėra? - Pažįstamas karkimas virto žiurkės 
šnypštimu. - Rūmai degė. 

- Ne. Oktagramos nėra. Karalius mirė. 

- Taigi pranašystė išsipildė. Žinojau, jog kada nors tu jį nužu- 
dysi. 

- Manau, jog nužudei jį tu, - Diurandalis išsitraukė iš kandidato 
pasiskolintą kardą. - Tu pavaišinai Ambrozą tais prakeiktais bur- 
tais. Šiandien mano matytas žmogus nebebuvo tas Karalius, ku- 
riam tarnavau visą gyvenimą. 

- Tauškalai. Paprasčiausiai mėgini pateisinti savo išdavystę. 

- Galbūt. - Diurandalis perpjovė kaulėtas kojas veržusias vir- 
ves ir net išsigando, kokios šaltos jos buvo. 

- Veltui gaišti laiką, - sušnabždėjo Kromanas. - Kiek liko iki 
saulėtekio? 

- Maždaug valanda. 

- Vertėjo eikvoti jėgas! Man lūžusi nugara. Beveik neskauda. 

Diurandalis pašvietė iš arčiau. Kromano drabužiai kruvini. At- 
rodė neįtikėtina, kad šis trapus žmogelis nemirė prieš valandą vien 
nuo šalčio. 

- Atvesiu pagalbą, - pasakė susirūpinęs Diurandalis. - Tu pra- 
žudei daug Žmonių, inkvizitoriau, bet aš nedrįstu tavęs judinti. 

Kruvina burna persikreipė. 

- Jei nebūčiau toks išdidus, paprašyčiau tavęs pasidarbuoti 
kardu. Jaustum malonumą nužudydamas mane dabar? 

Diurandalis pavargęs atsiduso. 

- Jokio. Aš per daug senas kerštauti. Gali manęs nebijoti. 

- Aš bijojau tik savo Karaliaus mirties. 

Kromanas buvo šlykštus ir menkas, tačiau jis merdėjo. Jo ga- 
lima tik gailėtis. Na, bent jau džiaugtis nebuvo kuo. 

- Sutinku, jog kai kurie tavo ketinimai verti pagarbos. 

- Na, ir tai viskas. Ką tu gali padaryti? Jeigu jau mes tarp sa- 
vęs išsiaiškinome, vis dėlto paprašysiu manęs pasigailėti ir išvaduo- 
ti iš šios apgailėtinos padėties. Maldauju tavęs. Juk pasigailėtum 

net sužeisto šuns. - Mirštančiojo akyse šmėstelėjo kandžios ugne- 
lės. Net dabar jis nesiliovė niekingai žaidęs. 

- Nori, kad jausčiau sąžinės priekaištus, nesvarbu, kaip bepa- 
sielgčiau, tiesa? Tad štai, nesijaučiu kaltas prieš tave, Kromanai. 
Nejaučiu tau neapykantos, tik niekinu, nes gyvenime tu troškai tik 
vieno dalyko - valdyti kitus žmones, ir kai tai pasiekei, naudoda- 
masis valdžia, stengeisi suteikti visiems kuo daugiau skausmo. Tu 
jau nebe Žmogus, jei apskritai kada nors juo buvai. Eisiu ir atvesiu 
pagalbą. 

Kromanas nieko neatsakė. Palikęs žibintą sudaužytoje karieto- 
je, Diurandalis išsiropštė iš nuolaužų krūvos ir patraukė atgal į rū- 
mus. Jis pasiuntė prie karietos gyduolį ir du pagalbininkus su neš- 
tuvais, bet jiems atėjus, senis jau buvo miręs. 


Kai saulė pagaliau patekėjo, balta šviesa apliedama pūgą, Diu- 
randalis stovėjo viename kaimo name, paskubomis paverstame šar- 
vojimo kambariu. Karalius gulėjo gretimame kambaryje. Pirmaja- 
me kambaryje gulėjo kitos šios nakties aukos: Skoflas, Kromanas, 
keturi Durklai, trys Aironholo kandidatai, vienas tarnas, atsitiktinai 
pasitaikęs po ranka apkvaišusiems Durklams, - ir Kvorelas. 

Jaunieji Durklai tylomis žiūrėjo į didvyrį. 

- Jis žuvo, gindamas savo globotinį, - ištarė Diurandalis. - 
Paimk jo kardą, Pirmasai. Jis vadinosi Rėžikas. Pasirūpink, kad 
ginklas užimtų tinkamą vietą ir būtų šlovinamas per amžius. 

- Tai turėtumėte padaryti jūs, pone. 

- Aš dabar turiu kitų reikalų. 

Diurandalis buvo Karaliaus žudikas. Jį reikėjo gabenti į Gren- 
doną ir teisti už valstybės išdavimą. Dėl savo gyvybės lordas ne- 
sijaudino, bet baiminosi, jog drauge su juo gali pražūti visi Airon- 
holo Vyresnieji, o tai būtų katastrofa. 

Lordas Kamergeris buvo Diurandalio žentas. Vyriausias Ad- 
mirolas - jo kaimynas iš Aivivolzo. Kiti trys Regentų Tarybos na- 
riai kadaise tarnavo Durklais, dar ju - jo rekomenduoti. Pirmu sa- 
vo nutarimu Taryba pakvietė Diurandalį į Greimerį vadovauti vy- 
riausybei. Lordas sugrįžo į savo kabinetą, tarsi nieko nebūtų atsi- 
tikę. Šalyje vyravo taika ir ramybė, Ambrozo gedulas labiau panė- 
šėjo į nostalgiją, nei į sielvartą dėl liaudies numylėtinio netekties; be 
to, visiems nerimą kėlė ateities baimė. Paguldytas į sarkofagą, mo- 

narcho kūnas pristatytas į Grendoną, o paskui deramai ir labai pa- 
garbiai grąžintas Stichijoms. 

Belskų laivas išplaukė iš Lomuto dar siaučiant audrai, tuo nu- 
stebindamas vietinius jūreivius. Komandoras Drakonas tikriausiai 
ilgam įsimins savo pažintį su jūreivyste, bet ar vidutinio amžiaus 
moteris sutiks keliauti laivu šiuo metų laiku, ar atsiųs regentą, ne- 
žinia. O gal, - spėliojo Diurandalis vienumoje, - apskritai neatsilieps 
į kvietimą, sukels chaosą šalyje ir įstums Šivijalį į pilietinį karą. 

Praslinkus trims savaitėms nuo tos dienos, kai Kromanas at- 
nešė Diurandaliui atstatydinimo raštą, tarybos posėdį nutraukė ži- 
nia, jog ties Riba pastebėta belskų laivų flotilė. Jei tikėtume ofi- 
cialiu protokolu, Taryba vienbalsiai balsavo už posėdžio perkėli- 
mą. Iš tikrųjų Tarybos nariai stumdydamiesi puolė iš salės į ry- 
tinį sparną, iš kur atsivėrė puikus upės vaizdas. Belskai negaišo 
laiko veltui. Jų atsakymo niekas nesitikėjo dar bent dešimt dienų, 
bet štai jie plaukė: gracingi, gražūs ir grėsmingi siluetai, apšviesti 
žieminės saulės šviesos. Trys ilgi laivai, vejami irklų, įveikdami 
priešpriešinį vėją bei atoslūgį, plaukė tiesiai į sostinės širdį. Nors iš 
tokio atstumo Diurandalis negalėjo gerai jų įžiūrėti, admirolas pa- 
tikino, jog tai tikrai drakarai - laivai drakonai. Tai, jog laivo prieša- 
ky nebuvo drakonų figūrų ir raudonų karinių burių, reiškė, kad lai- 
vai taikūs. Virš didžiausio laivo plazdėjo keista vėliava, matyt, ka- 
rališka. 

Lordas Rolandas grįžo namo ir, pasiėmęs knygą, patogiai įsi- 
taisė. Nepraėjus nė dviem valandom, į jo duris pasibeldė būrys 
šarvininkų, turintis įsakymą jį suimti. Tikriausiai tai buvo pats pir- 
masis naujos vyriausybės pasirašytas dokumentas, deja, Diuranda- 
liui ne itin malonus. 


Lordas Ternfordas, Grendono Bastiono Prižiūrėtojas, kadaise 
vadinosi seru Feliksu, o dar anksčiau buvo artimas Diurandalio 
draugas Aironhole. Jis šiltai pasveikino savo naująjį svečią ir skyrė 
jam patogų butą, susidedantį iš kelių kambarių - šviesių, erdvių ir 
gana patogių, kad lordas Rolandas norėdamas galėtų pasikviesti į 
svečius žmoną ir du ar tris tarnus. Kitą rytą, pasirodžius naujiems 
įsakymams, degantis iš gėdos Feliksas pats asmeniškai palydėjo 
Diurandalį į belangę. Jį užrakino toje pačioje kameroje, kurioje 
prieš daugelį metų kalėjo Monpursas. Ten buvo drėgna, šalta ir 
tamsu, Diurandalis mirtinai visų ilgėjosi, nes lankytojų į jo kamerą 
neleido, jokių naujienų nepranešdavo, tačiau grandinėmis, kaip ka- 
daise Monpurso, lordo nesukaustė. Karalienė Malinda akivaizdžiai 
buvo ne tokia kerštinga kaip Kromanas. 

Po devynių ar dešimties dienų kalinį nuvedė į ryškiai apšviestą 
kambarį, kuriame jį apklausė Didysis Inkvizitorius ir vienas jo pa- 
galbininkas. Kodėl tik dviese? Kodėl tardymas truko tik valandą su 
trupučiu? Diurandalis nusprendė, kad jau nutarta jam skirti Išban- 
dymą, tad formalumus kiek įmanoma sutrumpino. 

Praslinko dar dvi savaitės. Jei naujoji Karalienė nusprendė ap- 
kaltinti Diurandalį visa puokšte nuodėmių, priskirdama jas „valsty- 
bės išdavystei", gėdinga mirtimi mirs ne tik jis, drauge kankinsis ir 
Ketė su vaikais. Jo anūkai liks elgetaujančiais našlaičiais. Malinda 
nekentė lordo Rolando daugybę metų, todėl dabar galėjo pasimė- 
gauti kerštu. Naujoji Karalienė su buvusiu Ambrozo kancleriu ir jo 
artimaisiais galėjo elgtis kaip panorėjusi. 


Vieną dieną, visai netikėtai, du sargybiniai atnešė jam kibirą šil- 
to vandens ir švarius drabužius. Nupraustą ir padoriai aprengtą 
kalinį išvedė lauk, į šviesą bei gryną orą. Lordui Rolandui teko ne- 
jaukioje tyloje laukti visą valandą, kol jį nuvedė į lankytojų kamba- 
rį, Ir jis suprato, jog niekas su juo taip nesielgtų, jei ruoštų Išmė- 
ginimui. Beje, Išmėginimą galima atidėti ir vėlesniam laikui. 

Diurandalis, markstydamasis nuo pro langą sklindančios ryš- 
kios šviesos, suklupo priešais Karalienę, manydamas, jog ji apsi- 
džiaugs tai matydama. Ji visada buvo aukšta, stambių kaulų, tvir- 
ta. Pagimdžiusi tris sūnus, prarado mergišką patrauklumą, bet tu- 
rėjo puikų skonį ir rengėsi kaip solidi ponia. Deimantų karūna bu- 
vo vienintelis papuošalas, teikiantis Didybės šaltam bei arogantiš- 
kam jos veidui. Atrodė Malinda gana grėsmingai. 

- Mes susipažinome su tavo pareiškimu. Prisipažįsti nužudęs 
mūsų karališkąjį tėvelį. 

- Aš nužudžiau jį, Jūsų Didenybe, giliai liūdėdamas. - Iš tikrųjų 
vienintelis Diurandalio tikslas buvo neleisti Ambrozui pakartoti 
apeigų, bet ką domina tokios smulkmenos? Paties ketinimo ir jo 
pasekmių pakako, kad Diurandalis būtų apkaltintas. 

- Kodėl? 

- Todėl, kad tikėjau, jog monarchas, kuriam tarnavau visą gy- 
venimą, jau buvo miręs. Kai pasinaudojo tuo siaubingu užkeikimu, 
jis virto nežinia kuo, tik ne žmogumi. - Irgi nesąmonė, tušti Žo- 
džiai. 

Kambaryje buvo dar du žmonės. Abu stovėjo Karalienei už 
nugaros, abu vilkėjo gvardiečių mundurus. Vienas jų - niūriai iš 
padilbų žvelgiantis komandoras Drakonas, tačiau kitas - jaunasis 
Hirvordas, ir jis šypsojosi. Tai pamatęs, Diurandalis pajuto aštrų 
tarsi durklo dūris vilties antplūdį. 

- Vadinasi, už sostą turime dėkoti Karaliaus žudikui? 

Neapgalvotas atsakymas į tokį gudrų klausimą galėjo Diuran- 
dalį pražudyti. 

- Atlikau savo pareigą taip, kaip ją supratau, Jūsų Didenybe, ir 
taip elgiausi visą gyvenimą. Kilnus jūsų tėvas buvo mano valdovas, 
taip pat ir draugas - žinoma, kiek gali draugauti ponas ir tarnas. 
Visą laiką, kuris man dar liko, gerbsiu jo atminimą, atleisdamas už 
paskutinę klaidą. 

- Manaisi galįs įvertinti savo monarcho klaidas? 

- Ponia, šiuo užkeikimu Karalius sąmoningai nesinaudojo dvi- 
dešimt metų. Pasinaudoję tuo, jog valdovas mirtinai sirgo, užkei- 
kimą jam įbruko gudrumu, kai skausmas aptemdydavo jo protą. 
Jei ir teisiau jį, tai kaip savo draugą, ne monarchą. Net jei daugiau 
nieko nepadaryčiau, tikiu, kad išgelbėjau jo atminimą nuo gėdos. 

Karalienė sučiaupė lūpas. 

- Suprantu, ponia, skamba kvailai, - nepasidavė kalinys, - bet 
esu įsitikinęs, jog žmogus, kuriam didžiuodamasis taip ilgai tarna- 
vau, - tėvas, kurį pažinojote, ponia... man regis, jis tam pritartų. 

Tyla. Paskui Karalienė vos pastebimai linktelėjo. 

- Mano tėvas žuvo gaisro metu, kurio priežastis taip ir liko 
neaiški. Paruoštas užkeikimas, neleisiantis tau kalbėti kitaip. Ar su- 
tinki su tokiomis sąlygomis? 

- Su džiaugsmu, ponia! 

- Tada įtrauksim tavo vardą į žmonių sąrašą, kurių pasigailėjo- 
me. 

Sunkiai sulaikydamas ašaras, Diurandalis nulenkė galvą. 

- Nuoširdžiai dėkoju Jūsų Didenybei už gailestingumą. - Jis vėl 
pamatys Ketę! 

Beje, Malinda dar nebaigė. 

- Ilgus metus, lorde Rolandai, nebuvo priežasčių jausti jums 
simpatiją. 

- Jei ir pridariau Jūsų Didenybei nemalonumų, visada dėl to 
apgailestavau ir giliai tikėjau, jog atlieku savo pareigą. 

- Tik todėl, kad tai suprantu ir už tai tave gerbiu, tamstos gal- 
va lieka ant pečių, lorde. Aš moku būt dėkinga. Sere Hirvordai, kai 
bus atliktas užkeikimas, apie kurį kalbėjome, galėsi grąžinti kaliniui 
kardą, bet ne anksčiau. Išveskite jį. 

Diurandalis atsistojo, nusilenkė, atsitraukė atgal ir vėl nusilen- 
kė... Hirvordas iškilmingai priėjo prie Diurandalio, bet nusišypsojo 
iškart, kai įsitikino, jog Karalienė to nepamatys. Už jos nugaros 
stovintis Drakonas irgi šypsojosi. 

* * * 


Kaip vėliau aiškino Diurandaliui Hirvordas, Harvestas buvo ras- 
tas gaisravietėje ir grąžintas į Aironholą. Naujoji katės akis švietė 
ne taip ryškiai kaip ankstesnioji, ir ginklakaliai kiek suabejojo kar- 
do tvirtumu, bet visi nutarė, jog ateityje lordas Rolandas vargu ar 
naudosis kardu labai dažnai. Lordas Rolandas pritarė tokiam 
sprendimui ir pabučiavo durklą. 


Būdamas ne itin populiarus rūmuose, Diurandalis tyliai gyve- 
no Aivivolze drauge su Kete, kol ji pasimirė kitų metų vasarą. Po 
žmonos mirties dvaras vienišam šešiasdešimtmečiui atrodė kvaila 
prabanga. Jis ilgėjosi savo bendraamžių draugijos ir naudingos 
veiklos. Kai Endis kitą kartą grįžo iš plaukiojimo ir pareiškė iki kak- 
lo pasisotinęs kelionėmis į pasaulio kraštą, jo tėvas su džiaugsmu 
perdavė sūnui teises į namą bei dvarą. Tada prisikabino prie diržo 
kardą, pasibalnojo Senąjį Kariūną ir išjojo į vakarus. 


EPILOGAS 


- Ką gi, neblogai, - pasakė Didysis Magistras. - Netikėjau, kad 
dvi paskutines pagausi. 

- Žaidimas! 

- Galvoji, jog vikrumas kardininkui nereikalingas? 

- Hm. Tikriausiai reikalingas. 

- Tu nepaprastai vikrus. Manau, susidorosi, tačiau pasirinkti 
turi pats - ne aš, ir ne tavo senelė. Tik tu pats. Jei nori įstoti, pri- 
imu tave. Jei nenori, pasakysiu tavo senelei, kad man netinki. Per- 
spėju, tu pradedi visiškai naują... 

Sakydamas įprastus žodžius, jis stebėjo liesame bei rūsčiame 
veide atsispindinčias emocijas: baimė, abejonės, ir pagaliau nepa- 
tiklūs vilties bei jaudulio spindulėliai. Liesas kūnas neturėjo jokių 
rachito požymių, tad keletas sočių pietų atliks stebuklus, o trupu- 
tis pasididžiavimo išgydys sužeistą sielą. Keturiolikmečiams ber- 
niūkščiams reikia aptvarų, kad jie turėtų ką perlipti. Jeigu vartai 
atviri, jie mano, jog avelė nieko neverta. Tiesa, patys jie to nesu- 
pranta, bet jeigu šis vaikščiojantis siaubas šiandien iš Čia išeis, po 
metų, jei ne anksčiau, jis bus pakartas. 

- Ar turi klausimų? 

- Kaip dėl to, kas atsitiko? 

- Tai nieko nereiškia. Viskas pamiršta. Tavo vardas pamirštas. 
Tai, ką Žmonės galvos apie naująjį tavo vardą, priklausys tik nuo 
to, ką atliksi ateityje. 

- Kas man išrinks naują vardą? 

- Tu pats. 

- Noriu būti Diurandaliu! 

- Tikrai? - Didysis Magistras šyptelėjo. - Bijau, kad šio vardo 
kol kas negali pasirinkti. Diurandalis dar gyvas. 

- Gyvas? O senelė sakė... 

- Jis labai senas, bet visiškai sveikas. Archyvų Magistras pa- 
dės tau išsirinkti kitą vardą. Yra daug šlovingų didvyrių, kurių var- 
dus gal: pasirinkti. Išsirink gerą ir pasistenk gyventi jį pateisinda- 
mas. 

- Diurandalis buvo geriausias! 

- Taip kalbama. Na, ką tu nusprendei? 

Berniukas spoksojo į basas savo kojas. Didysis Magistras su- 
laikė kvėpavimą. Per penkerius metus jis paverstų šį mažą atska- 

lūną pirmarūšiu kardininku. Jei gyventi liko mažiau nei penkeri 
metai, jo darbą užbaigtų kiti. 

- Jūs tikrai manęs norite? Po visko, ką ji pripasakojo apie ma- 
ne? 

- Noriu. 

- Gerai. Aš pasistengsiu. Tikrai pasistengsiu. 

- Puiku. Aš džiaugiuosi. Tu priimtas. Šunyti, eik ir pasakyk už 
durų laukiančiai moteriai, kad keliautų sau. 

Tapęs Durklu, jaunasis fechtavimo 
genijus Diurandalis tikisi ginti 
savo valdovą nuo priešų, monstrų 
ir pražūtingos magijos. 

„Tačiau lemtis nėra jam palanki; - 

